
OVERSIGT 


Grønnegade. 

I.  Indledning.   Scenens  Udseende  under  en  Holbergibrestilling.   Dragterne. 

II.  Spillet.    Holberg  uden  Erfaring  i  Den  politiske  Kandestøber. 

III.  Holberg  drager  Lære  af  Erfaringen  under  Prøverne.   Grundlægger  Tra- 

ditionen for  Fortolkningen  af  Monologer. 

IV.  Holberg  vejleder  Skuespillerne  i  enkelte   Situationer  og  skaber  paany 

Tradition. 
— VI.    Spillet  paavirket  af  Théåtre  franc^ais'. 

Paa  de  nye  Scener,  indtil  Holberg  dør. 

I.    Grønnegadeskuespilleren  Pilloy  som  Traditionens  Bevarer.    Holberg  bag 
Kulisserne. 

II.  Holberg  maa  dæmpe  sine  Tekster  af  Hensyn  til  Destouches'  Beundrere. 

Fattigt  Udstyr. 

III.  Løssluppent  Spil  i  Grønnegadestil  trodser  den  mekaniske  franske  Spille« 

maade. 

Den  danske  Komediekunst  i  den  franskes  Spor. 

I.  Dansk  Komedie  sejrer. 

il.  Den  tarvelige  ydre  Ramme. 

III.  Forvandlingskunstnere  i  gammeldags  Stil. 

IV.  Frimodig  dansk  Tale:  Teksten  frigives  igen. 
V.  Løsslupne  Løjer. 

VI.  Baggrundsbelysningens  Krav  om  et  stærkt  Spil. 

VII.  Grønnegadetraditionen  føres  videre. 

VIII.    Clementins  fran.sk  paavirkede,  psykologiske  Spil  bekæmper  Farcespillet. 
IX.    Fastere  Prøver  efter  fransk  Mønster. 
X.    Bosenstand-Goiske  værner  om  dansk  og  fransk  Tradition. 

Tysk  legaters  Indflydelse. 

I.    Fare  for  Opløsning.    Store  Skuespillere  dør.        ^ 
— III.    Schwarz  spiller  Henrik  efter  Tradition,  men  ogsaa  efter  nyeste  Théåtre- 
fran^ais'  Mønster. 
IV.    Skarp   Kridk  fra   Schwarz   og  hans  unge   Kammerater   over  Slendrian 

paa  Teatret  (Det  dramatiske  Selskab). 
V.    Warnstedt  (1778)  beordrer  Schvsrarz  til  at  undervise  unge  Skuespillere. 
VI.    Resultater  deraf.    En  fransk-dansk  Henrik  og  Pernille. 

VII.  Tysk  Følelsesfuldhed  gør  sig  gældende. 

VIII.  Ifflands  huslige  Spil  præger  Holbergforestillingen. 

IX.    Træk  fra  Virkeligheden  i  Karakteriseringen.    Ifflands  Betydning. 

X.    Vornedskabets  Ophævelse  og  Gjelstrups  „virkelige"  Jeppe. 
XI.    Rahbek  som  Kritiker:  For  del  gamle  og  for  det  nye. 
XII.    Ifflands  ædle  Tone    dæmper  for  en  Tid   den  gemene  hos  Holberg. 
XIII.    Orden,    Præsision    i   Ensemblerne    ligesom    paa    Hamborg-Teatret. 
Intermedierne  genspejler  Virkeligheden:  Nutiden,  ikke  Holbergs 
Tid.    Dragter  fra  det  daglige  Liv  blandt  de  traditionelle. 


Opløsning  og  opblussende  Interesse. 

1.    Etter   Lassens   Kassesvig   Hofmænd    i   Spidsen    for  Teatret.     Kron- 
prins Frederik  uvenlig  .sindet  mod  Holberg:  Repertoirets  Forfald. 
II.    De  sikre  Holbergskuespilleres  forskellige  Skæbner. 

III.  Rahbek,  Traditionens  Værner,  forlader  Kritikervirksomheden. 

IV.  Publikum   tager  varmt  Parti  for  de  rørende  Forfattere,  for  Iffland 

og  Kotzebue  og  foragter  den  realistiske  Holberg. 
V.    Det  fine  Parket  fornærmet  over  hans  Frisprog.  Studenterne  slutter 

sig  til  den  holberglrætte  Oehlenschlager. 
VI.    Teatrets  forgæves  Modforsøg.     Mod    Traditionen:  Skuespillerinder 
(yndede  i  Ittlandstykker)  i  Kvinderoller  —  med  Traditionen :  dra- 
maturgisk Forbedring  af  Teksten  i  Pernilles  korte  Frøkenstand 
(1801). 
Vil.    Warnstedts  Intermedier  i  fuld  Opløsning. 

VIII.    Kaade  Løjer  og  frimodig  Tekstbehandling  for  at  fængsle  Publikum. 
IX.    Rah!)eks  forgæves  Forsøg  paa  at  faa  Elever  til  at  tale  „Holbergsk" 

og  spille  adstadigt  (Den  dramatiske  Skole  1806—1811). 
X.    Lyspunkter:  Knudsen  Forvandlingskunstner  i  1770ernes  Stil.  Lind- 
green  traditionel   i    .sund   Forstand.  —  Jfr.  Sølvers   traditionelle 
Pernille.  —  Lindgreen  fornyer  Henrik  med  Naivitet. 
XI.    Hans  Jeppe:  Nutidens  frigjorte  Bonde  (1805). 

XII  Vaagnende  Interesse  for  nationale  Skatte  efter  1807.  Frydendahl 
som  Jacob  v.  Tyboe  (1811)  satiriserer  over  Landets  Fjender, 
Preussersoldaterne. 

XIII.  Den   fra  Tyskland   hjemvendte  Oehlenschlager  løfter  Skjoldet  for 

Holberg  som  Københavns  udødelige  Skildrer.    Studenterbegejst- 
ring for  Don  P.anudo:  Et  Symbol  paa  Danmarks  Tilstand. 

XIV.  Kilderejsen  iscenesættes  som  nationalt  Dyrehavsbakkespil  (1814). 
XV.    Kritikken  vaagner:  Holbergs  letfærdige  Tale  angribes  af  Baggesen. 

XVI — XVII.    Dekorationerne    og    Dragterne,    der    ifølge   Traditionen    bestandig 
holdes  moderne,  virker  nu  afgjort  misvisende. 

Reaktion.  —  I.  L.  Heibergs  Vaudevilleskikkelser  og  deres  Betydning.  —  Scribe. 

I.    Nyt  Repertoire  (1815—18)  takket  være  Skuespillernes  Initiativ  og 

Rahbeks  Støtte. 
II.    Det  desorienterede  Publikum  stiller  sig  afvisende. 

III.  To  traditionstro  Skuespillere  dør. 

IV.  Hundredaarsfesten  1822  —  en  Begravelsesfest. 

V.    C.  N.  Ro.senkiIde   og   Ryge  virker  tiltrækkende  ved    moderne  Ka- 
rakteristik. 
VI.    Heibergs   Vaudevillefigurer   fra  det  daglige   Københavnerliv  røber 
Slægtskab    med   Holbergs  Figurer.     Deres   Popularitet    derfor   i 
Stigende. 

VII.  Ryge    som    Sceneinstruktør    og   Rahbek    som   Direktør   bekæmper 

aargammel  Slendrian  i  Forestillingerne. 

VIII.  Vel  sammenspillede  Smaakomedier  tiltrækker. 
IX— XL    Phister  som  Fører.    Traditionel  og  dog  moderne. 

Christian  VIII's  Magtbud. 

I.    Politisk  Røre.    Sympati  for  Kongens  æstetiske  Interesser, 
II — IV,    Teatret  efterkommer  trægt  Kongens  Ønsker  om   stilfulde   Dekorationer 
og  Dragter  og  fuldendt  Sammenspil  (1842 — 1846).    Politiken  bringer 
Teatret  i  Forglemmelse. 
V.    Nye  Elementer  spiller   ind    Side   om    Side   med   traditionsbevarende    i 

Fremstillingen. 
VI     Fru  Heibergs  aandfulde  Konversation  å  la  Scribe  gør  sig  gældende. 
VII.    Og  kommer  paa  Kant   med   den   ligefremme  Behandling  af  den  natur- 
lige Tekst. 
VIII.    Jfr.  Louise  Petersens  Pernille  virker  tiltrods  for  den  nye  Konversation 
stereotyp. 
IX.    Phisler  kørt  træt  i  Lakajgenren. 
X — XI.    Han   forsøger  at   forny    den   med    Dialektkonversation.     Oldfux  i  Den 
Stundesløse  (1843). 
XII.    Kristian   Mantzius'  Forsvar  for  Studenterne  (Studenterskandinavisme): 
Erasmus  Montanus. 

XIII.  G.  N.  Rosenkilde  fornyer  traditionelle  Karakteristiker. 

XIV.  Jfr.  Rosenkildes  levende  Model  til  Gedske  i  Barselstuen. 

XV^    Disse  forskelligartede  Elementer  virker  opløsende.   Teatret  og  Publikum 
blank  for  Holberginteresse. 

I.  L.  Heibergs  Fornyelsesforsøg. 

Overgemt  og  nyt  „Teater"  indenfor  stilfulde  Rammer. 

1.    Dekorationen :    en    Skildring   af  Miliøet.    Traditionen   værnes   ved   om- 
hyggelige Prøver  og  fast  Spil. 
II — III.    Perniiies  korte  Frøkensland  (1849).    Teksten  renses  for  Uklarheder  og 
—   forfines. 
IV.    Maskeradens  Intermedium:  Bournonville-Ballet,  ikke  et  Tidsbillede. 
V.    Fru  Heibergs  Lueretia:  Et  fransk  Damevæsen  efter  Scribes  Mønster. 
VI.    Phislers  Jeppe:    Bonden   paa  Rigsdagen.    Casinoopførelsens   modsatte 

Opfat!  else  (1857). 
VII.    En  altfor  traditionel  Fremstilling  af  Barselstuen. 

VIII.    Kristian  Manizius  som  Herman  v.  Bremen  satiriserer  over  den  raoderin" 
Haandværkerpolitiker. 

IX.  For  lidt  Liv  og  for  meget  gammelt  og  nyt  Teater  i  Heibergs  Forestillinger. 

Realistisk  Kunst  bryder  igennem. 

T.  Jacob  v.  Tyboe  (1856)  en  typisk   Forestilling. 

U — III.  Kærlighedserklæringer  til  Roinanliken:  De  Usynlige  og  Kilderejsen. 

IV.  Høedts  Afmagt  overfor  Traditionen. 

V.  Realistisk  Kunst  umler  Høedts  Førerskab. 

VI.  En  sværmerisk  Leonora. 

VIL  Fru  Heiberg  som  Lueretia  (1860)  trodser  Høedt. 

VIII.  Adolf  Hosenkilde  moderne  og  bundet  af  Traditionen. 

IX.  Mad.  Sødring  uangribelig  levende. 

X.  Mantzius'  Modeller  Ira  Livet. 

XI.  Ubarmhjæriige  Angreb  paa  Mad.  Phisters  traditionelle  Pernille. 

XII.  Phister  virker  gammeldags. 

XIII  Hiin  redder  ved  Olaf  Poulsens  Hjælp  den  traditionelle  Henrik. 

XIV.  Kmil   Poulsens  realistiske  Erasmus  Montanus  og  følelsesfulde  Leander. 

XV.  Fru  Heilierg  opdrager  en   Leonora  i   Hynlindestil. 

XVI.  Hendes  Iscene.sætlelsesfnrsøg  i  Heiiiergli'lens  Aand. 

XVI!.  Kritiken  raaber  Vasjt  i  Gevær  om  Traditionen. 

XVIII.    Den   nye  Scene  røber  Spillets  Ufuldkommenheder. 
XIX.    Unge  Talenter  ruster  sig  til   Selvstændighed. 
XX.    Dødvande.    Olaf  Poulsen  forsagt  som  Harlekin  (1877). 

Den  pantsatte  Bondedreng  1880  —  Don  Ranudo  1894. 

I.    Olaf  Poulsen  stormer  løs. 

II.    En  ræbende  og  harkende  Bondedreng  i  adstadigt  Selskab. 
III— IV.    Abracadabra  og  Den  forvandlede  Brudgom   iscenesættes  efter  mo- 
derne Principper. 
V.    Fremstillingen  af  Ulysses  v.  Ithacia  (1884)  parodierer   uvilkaarligt 

den  gamle  Spillemaade. 
VI.    Stilsikre  Kostymer. 
VII.    Miliøskildring. 
VIII.    Traditionel  Behandling  af  nyere  og  ældre  Dekorationer. 
IX.    Forsøg  paa  at  spille  som  i  1748. 
X.    Livet  luickes  systematisk  ude. 
XI,    Men  lokkes  ind  ad  Bagveje 
XII.    Tale  paa  Melodi.    Modforsøg. 

XIII.  De  traditionstrofaste  forskanser  sig. 

XIV.  Olaf  Poulsens  realistiske  Snyltegæst.  En  ny  Pernille  opmuntrer  ham. 
XV.    Emil  Poulsens  Nyforsøg. 

XVI— XVII.    Karl  Manizius'  Hosiflengius  og  Fru  Blochs  Lucretia. 
XVIII.    Don  Hanudo  fremstillet  som  i  1826. 
XIX.    Fru  Phister  og  Valdemar  Kolling  tager  Afsked. 


Olaf  Poulsen  frigjort. 

1.  William  Blochs  Program. 

II.  Holbergs  Tidsalder  lyslevende  i  Mester  Gert  Westphaler  (1900). 

III.  Massernes  Sejr  i  Den  ellevte  Juni. 

IV.  Et  epokegørende  Brud  med  Traditionen:  Jeppe  paa  Bjærget. 
V.  Barselstuen  fremstilles  i  den  rette  Komedieaand. 

VI.    Hekseri  vinder  endelig  Publikums  Gunst. 
VII.    Den  politiske  Kandestøber. 
VIII.    Olaf  Poulsens  geniale   Per  Degn.     Fremstillingen   paa   det  norske 
Nationalteater  i  1908. 
IX.    Den  ægte  Tradition. 


GRØNNEGADE. 


I. 

ONSDAG  den  tre  og  tyvende  September  1722  indviede  en  Forestilling 
af  Moliéres  Gnieren  den  danske  Skueplads  i  Grønnegade,  om 
Fredagen  spilledes  for  første  Gang  en  Komedie  af  Holberg,  Den  politiske 
Kandestøber,  som  i  Løbet  af  de  kommende  seks  Aar  fulgtes  af  en  og 
tyve  andre,  altsaa  paa  nær  to  (Gert  Westphaler  og  den  Danske  Co- 
moedies  Ligbegængelse)  alle  dem,  som  Holberg  i  1731  samlede  i  Den 
Danske  Skueplads'  fem  Tomer,  der  ogsaa  rummede  de  uopførte  Hekseri, 
Det  lykkelige  Skibbrud,  Erasmus  Montanus,  De  Usynlige  og  Den  hon- 
nette Ambition, 

Desværre  ved  vi  intet  om  Fremstillingen,  ikke  en  Gang  noget 
om,  hvordan  Scenen  har  set  ud.  Elskere  af  Holbergs  Komediekunst  har 
i  Tidernes  Løb  forgæves  søgt  Oplysninger  herom  baade  her  og  der, 
men  maatte  bestandig  vende  tilbage  til  den  eneste  Kilde,  rigtignok  og- 
saa den  egentlige,  hans  Tekster. 

Hvad  betroer  de  os?  Ingen  af  dem  svækker  Formodningen  om, 
at  Teatret,  som  bevisligt  ikke  havde  en  Hof-  eller  Statskasse  at  tage 
op  af,  ikke  kunde  afse  større  Midler  til  et  stilfuldt  Ydre.  I  den  første 
Tekst  til  Den  politiske  Kandestøber  (trykt  i  1723)  ønskede  Holberg, 
at  Collegium  Politicum  i  anden  Akt  skulde  præsenteres  i  et  Werts- 
huus  for  Publikum,  men  i  den  anden  —  efter  et  Par  Sæsoners  Erfaringer 
gennemsete  og  forandrede  —  Tekst  (1724)  havde  han  trukket  sig  be- 
skeden tilbage  derfra  og  forlagt  Handlingen  til  den  Stue  i  Herman 
V.  Bremens  Hus,   hvor   de  andre  Akter  var  foregaaede. 

Denne  Beskedenhed  kan  naturligvis  skyldes  Paavirkning  fra  Teatrets 
franskfødte  Leder  Montaigu,  der  sikkert  har  været  den  franske  Hoved- 
lov om  Stedets  Enhed  lydig  i  flere  af  de  Stykker  oversat  fra  fransk, 
som  han  satte  op  paa  Grønnegadeteatret  i  Aarenes  Løb,  men  mon  det 
ikke  ogsaa  skyldes  Stedets  —  Teatrets  —  Fattigdom,  at  der  ellers 
ikke  undtagen  foran  tredje  Akt  i  Gert  Westphaler  i  nogen  anden  af 
de  i  de  første  to  Sæsoner  spillede  otte  Komedier,  og  forresten  ilike 
heller  i  nogen  af  de  følgende  tolv,  findes  en  eneste  nærmere  betegnet 
Dekoration? 

Mon  ikke  Holberg  belært  af  Erfaring  under  Opførelserne  har  slettet 
alt  herom  i  Manuskripterne,  før  de  gik  i  Trykken  i  1723,  og  blot  har 
ladet  Værtshuset  i  Den  politiske  Kandestøber  blive  staaende,  fordi  han 
havde  større  Planer  med  at  skrive  Akten  om,  Planer,  der  kom  for 
en  Dag  i  Udgaven  fra  Aaret  efter? 

Ilivertfald  opgav  han  efter  de  første  Opførelser  af  sin  tredje 
Komedie  Jean  de  France  (spillet  i  1722—23)  at  lade  Espen  opfordre 
Jean  til  at  mødes  med  Madame  la  Fleche  i  Kongenshave,  ti  i  Udgaven 
fra  1724  er  hans  Replik:  ellers  er  hun  Klocken  3  udi  Kongens  Have 
forvandlet  til:  ellers  falder  Klocken  3  hendes  Vei  her,  d.  v.  s.  i  Vim- 
melskaftet, hvor  de  andre  Akter  foregik. 

Denne  Dekoration  har  sandsynligvis  ikke  forestillet  dette  ogsaa  i 
det  gamle  København  bekendte  krumme  Stræde,  men  blot  en  Gade  i 
al  Almindelighed  eller  —  efter  fransk  Skik  —  en  aaben  Plads,  i  hvis 
Nærhed  de  optrædende  tænktes  at  bo,  men  andre  af  Komedierne  for- 
langte at  spilles  i  en  Stue,  og  hvor  fattigt  end  Teatret  har  været, 
har  det  naturligvis  efterkommet  Holbergs  Ønske,  selvom  det  formo- 
dentlig ikke  havde  Raad  til  at  kopiere  Børssaien  eller  et  af  de  stærkt 
besøgte  Maskebalskabinetter  i  Den  ellevte  Juni  og  Maskeraden  (spillet 
1723—24). 

Noget  andet  er,  at  Holberg  mange  Steder  og  undertiden  med 
Lynets  Fart  flyttede  de  optrædende  fra  Stuen  ud  paa  Gaden  og  ind 
igen  og  derved  har  sat  Skuespillerne  eller  rettere  den  iscenesættende 
—  Montaigu  —  i  Forlegenhed.  Ganske  vist  ved  vi  intet  om,  at 
Skuepladsen  var  indrettet  saa  flot,  at  den  var  i  Stand  til  saadanne 
hurtige  Forvandlinger,  men  det  har  den  vist  ikke  vårret.  I  alle  Fald 
er  det  værd  at  lægge  Mærke  til,  at  man  senere,  i  1750erne,  paa  det 
særdeles  vel  indrettede  og  forvandlingsdygtige  kgl.  Teater  holdt  fast 
paa  at  spille  enkelte  af  Komedierne  som  Mester  Gert  Westphaler  kun 
i  Stuen  og  Jean  de  France  blot  paa  Gaden,  skønt  de  foregaar  begge 
Steder,  hvad  der  rimeligvis  skyldes  en  Tradition,  som  Grønnegade- 
skuespilleren  Pilloy,  hvem  Holberg  betroede  at  opdrage  de  nye  Skue- 
spillere i  Fremstillingen,  har  sørget  for  at  bevare. 

Svagt  nynner  Kilden  om  Dekorationerne,  svagere  dog  om  de 
Kostymer,  der  skulde  færdes  deri,  men  med  en  vis  Ret,  fordi  Holberg 
skildrede  jævnt  borgerlige  Forhold  i  Nutiden,  hvor  Personerne  altsaa 
skulde  gaa  klædte  som  de  velhavende  Borgere  eller  fattige  Haand- 
værkere,  der  sad  nede  paa  Tilskuerpladsen  og  betragtede  dem. 

Disse  Kostymer  søger  Teatret,  da  der  er  gaaet  et  saa  langt 
Tidsrum,  at  det  ser  historisk  paa  det  nuværende,  at  rekonstruere,  og 
der  vil  derfor  blive  Lejlighed  til  at  omtale  dem,  blot  er  der  allerede 
her  Grund  til  at  antyde,  at  Montaigu,  som  indtil  for  nylig  havde  været 
første  Skuespiller  og  Instruktør  ved  Frederik  IV's  —  nu  lukkede  — 
franske  Hofteater,  vist  har  haft  Besvær  med  at  laane  eller  købe  de 
Kostymer,    der   anvendtes    her   i  moderne    franske   Stykker   —    hvoraf 


flere  som  nævnt  blev  opført  i  Grønnegade  ■ —  og  derfor  godt  kunde 
bæres  i  Holbergs.  Dansk  Mode  var  jo  ogsaa  den  Gang  oprindelig  fransk. 

Ihvertfald  er  det  underligt,  at  Holberg,  som  i  de  første  fem 
Komedier  ikke  fordyber  sig  i  Paaklædningen  uden  dér,  hvor  han  har 
en  for  den  franske  Komedie  fremmedartet  Skikkelse  som  Baron  Nilus' 
Ridefoged  for  sig  ( —  udi  en  Sølvknappet-Kiole  med  Gehæng  om 
Livet),  pludselig  i  den  sjette,  Den  ellevte  Juni,  forlanger  at  se  den 
ikke  synderlig  velhavende  Plattenslager,  Monsieur  Skyldenborg  træde 
op  i  gallonerede  ■ —  altsaa  rigt  forsirede  —  Klæder  og  fulgt  af  en 
Tjener  i  smukt  Liberi.  Manden  skal  ganske  vist  imponere  den  god- 
troende Bonde,  Stiidenstrup,   men  alligevel  — 

Har  den  franskfødte  Aktor,  Pilloy,  og  de  seks  fattige  Studenter 
(Ulsøe,  Wegner,  Gram,  Høberg,  Schou  og  Hald),  som  dannede  Teat- 
rets faste  Skuespillerstab,  gaaet  ham  for  luvslidt  klædt  som  Baron 
Nilus  og  den  velhavende  Jeronimus  i  Jean  de  France  eller  som  Pa- 
riserdrengen selv  og  hans  Tjener  Pierre? 

Eller  skyldes  dette  farvelagte  Billed  Indtryk  fra  de  fem  foregaaende 
Forestillinger?  Med  andre  Ord  har  Sparenborg  eller  Apicius  (i  den 
første  Form  af  Den  Vægelsindede  opført  1722  —  23)  og  de  andre  Leve- 
mænd eller  fornemme  Familiefædre  gaaet  klædt  paa  fransken?  For 
der  er  noget,  der  tyder  paa,  at  Holberg  gemmer  paa  saadant  et  Ind- 
tryk og  uddyber  det.  Efter  at  have  set  Student  Høberg  som  Jacob 
Skom;iger  komme  ud  af  sin  Alkove  og  hilse  paa  Student  Gram  — 
Jeppe  — :  i  blotte  Skiorle,  lod  han  Værten  i  Den  pantsatte  Bonde- 
dreng om  Morgenen  efter  Pfaltzgrevens  Sold  for  Raadsherrerne  vise 
sig:  i  sin  Nattrøie  med  Sele  gnikkende  sine  Øine. 

Et  er  vel  nok  sikkert,  at  Teatret,  som  omkring  Den  ellevte  Junis 
Opførelse  i  Sommeren  1723  er  begyndt  at  faa  Kassen  fyldt,  hurtigst 
muligt  har  søgt  at  komme  paa  Højde  med  Moden  i  Paaklædningen, 
fordi  det  dér  var  farligt  at  blive  ved  med  at  udæske  Tilskuernes 
Fantasi. 

De  tre  Skuespillerinder  (Mad.  Monlaigu,  Coffre  og  Lerche),  som 
spillede  Lucretia,  Magdelone  i  Jean  de  France  og  de  andre  ældre 
eller  yngre  Roller,  har  vel  derimod  fra  første  Færd  som  alle  Kvinder 
været  med  paa  Moden  —  af  god  Vilje  ihvertfald,  selvom  Midlerne 
var  ringere  til  Adriennens  Brokade  elbr  Kniplingsskørtet  end  til  det 
tarvelige  Slof,  hvoraf  Smedekonen  Geskes  Flasketrøje  skulde  være 
syet.  Men  Skuespillerinders  Fantasi  er  jo  ubegrænset,  ogsaa  naar 
det  gælder  Klædedragten. 


II 

Det,  det  kom  an  paa,  var  Spillet.  Først  og  sidst  det.  Men  vi 
ved  intet  derom,  navnlig  intet  om,  at  Holberg  har  sat  Præg  der- 
paa.     Dog  hvor  gærne  tror  vi  det  ikke!    For  det  ved  vi,  at  han  paa 

Rejser  og  herhjemme  havde  suget  Indtryk  fra  Scenens  Verden  til  sig, 
og  det  med  en  saa  aarvaagen  Fantasi,  at  han,  da  endelig  et  dansk 
Teater  i  1722  kaldte  paa  ham,  skrev  ti  Komedier  ned  i  eet  Træk, 
altsaa  under  ustanselig  Inspiration. 

Og  vi  er  heller  ikke  uvidende  om,  at  Peder  Paars'  Forfatter 
var  Mand  for  at  træde  i  Skranken  for  sin  Produktion.  Skulde  det 
altsaa  være  muligt,  at  han,  der  ogsaa  elskede  sine  Komediefigurer, 
som  en  aflastet  Digter,  en  ligegyldig  Far  har  ladet  dem  løhe  uden  at 
sørge  for  deres  Opdragelse,  at  han  har  overladt  den  til  Montaigu, 
der  efter  tyve  Aars  Virksomhed  her  i  København  nok  liar  kunnet 
gøre  sig  forstaaelig  paa  dansk,  men  rimeligvis  i  det  Øjeblik,  hvor 
han  skulde  forklare  Ulsøe  eller  Gram  et  Træk  i  saa  udpræget  danske 
Figurer  som  Herman  eller  Jeppe,  har  staaet  famlende  forlegen? 

Eller  har  de  og  andre  af  Skuespillerne,  der  aldrig   før  havde  be- 
traadt  Brædderne,    virkelig   spillet    de    førende  Skikkelser  blot  paa  In 
stinkt?  Uden  nogensonihelst  Hjælp? 

Ja,  det  medfødte  Talents  Sporsans  er  tiltider  uberegnelig  snarraadig, 
og  Kravene  om  klar  Psykologi  er  stærkere  i  1919  end  i  1722  —  Grønne- 
gadebkuespillerne  har  spillet  mer  med  deres  gode  Humør  end  med 
Menneskekundskab  —  men  alligevel,  lad  os  forudsætte  som  en  natur- 
lig Ting,  at  den  nervøse  Holberg  i  Bekymring  for  sine  første  Kome- 
dier ikke  har  kunnet  holde  sig  hjemme  paa  Købmagergade,  men  at 
han  en  Formiddag  i  September  1722  har  forladt  sin  reolfyldte  Ar- 
bejdsstue  og  er  gaaet  hen  for  at  overvære  en  af  de  faa  Prøver  paa 
Den  politiske  Kandestøber. 

Til  en  Begyndelse  har  han  holdt  sig  beskeden  nede  paa  den 
mørke  Tilskuerplads,  men  snart  er  han  ilet  op  ad  Trappen  til  Scenen 
og  har  sat  sig  dér  ved  Siden  af  Montaigu.  Og  fra  nu  af  var  ogsaa 
han,  den  fødte  Dramatiker,  besat  af  Scenens  Djævel. 

La<l  os  forudsætte  det,  vi  har  Lov  dertil,  naar  vi  holder  os  til 
—  Teksterne. 

Komme  paa  Stikord,  det  var  en  Øvelsessag.  Med  den  vilde  Hol- 
berg ikke  have  Vrøvl.  Hvorfor  han  i  Reglen  havde  sørget  for  at  lade 
en  af  de  paa  Scenen  tilstedeværende  udbryde:  Ej  se  der  kommer 
Hr.  Jeronimus  eller  Henrik  —  eller  hvem  det  nu  gjaldt  —  meget  be- 
lejligt. 

At  arrangere  Halløj  i  Kulisserne  eller  bag  Bagtæppet  for  at  faa 
Tilskuerne  til  at  stole  paa,  at  ogsaa  herudtil  bredte  sig  Scenens 
Verden,  blev  vist  heller  ikke  altfor  vanskeligt.  Ogsaa  en  Øvelsessag. 
For  Holberg  blev  jo  ved  med  at  bruge  Udenomsrummene  ved  Siderne 
og  bagom  i  Effektens  Tjeneste,  og  ikke  alene  naar  de  agerende  bare 
skulde  svare  eller  skælde  og  smælde  udenfor  som  f.  Eks  den  vrede 
Geske  i  Den  politiske  Kandestøber  eller  Torben  i  Den  Vægelsindede, 
eller  gaa  grædende  ud  som  Pierre  i  Jean  de  France  og  blive  ved 
med  at  græde  derude,  men  ogsaa,  hvor  de  som  politiske  Kandestøbere 
forlod  Hermans  Stue  under  støjende  Dispyt  eller  som  en  mægtig  Hob 


usynlige  Studenter  brølede  Rus  efter  Studenstrup,  naar  han  i  arrig 
Forfjamskelse  for  ind  paa  Vestergade  eller,  som  tre  rigtige  Proprie- 
tærer (Den  ellevte  Juni)  skulde  forhøje  Virkningen  af  deres  Entré  ved 
at  begynde  at  knalde  med  deres  Piske  derude  og  saa  først  vise  sig, 
men:  dend  eene  efter  dend  anden. 

Alt  saadan  noget  var  letlærte  Klovneløjer,  som  udæskede  de  unge 
Aktørers  Humør.  Men  hvordan  lærte  Holberg  dem  at  spille  de  finere 
Enkeltheder?  Teksterne  røber  det  desværre  kun  sjældent.  Ja,  saa 
sjældent,  at  man  forbløffes  og  troer,  man  er  ført  bag  Lyset,  skønt  man 
lige  i  den  første  Komedie  havde  Grund  til  at  føle  sig  ved  godt  Mod. 
Her  træffer  man  et  overraskende  rigt  Stof,  nemlig  i  femte  Akts  tredje 
Scene  mellem  Henrik  og  v.  Bremenfeld,  hvor  Holberg  ivrigt  fulgte 
Borgmesterens  Fremstiller  med  forklarende  Bibemærkninger  om,  hvor- 
for og  hvordan  hans  Sindsstemning  skulde  undergaa  stærkere  og 
stærkere  Forandringer  og  influere  paa  hans  Mimik,  hans  Bevægelser, 
hans  Betoning  af  Replikkerne.  Det  var  ikke  alene  Bemærkninger, 
der  som  flere  andre  her  i  Den  politiske  Kandestøber  og  i  de  følgende 
Komedier  kunde  synes  overflødige,  fordi  de  antydede  Gestus,  stumt 
Spil  eller  lignende,  som  naturligt  fremgik  af  den  sagte  Replik  eller 
skulde  have  synlige  Resultater  i  en  kommende,  men  som  beskæf- 
tigede sig  med  et  pantomimisk  Spil,  der  ganske  vist  forstaas  af  v. 
Bremenfelds  hele  Sindstilstand,  men  ikke  stod  i  særlig  nøje  Forbin- 
delse med  det,  han  sagde  eller  vilde  sige : 

Begynder  at  skrive  |  reiser  sig  op  |  og  tørrer  Sveden  af  sig  j 
sætter  sig  ned  igien  |  og  stryger  ud  |  hvad  hånd  har  skrevet  tilforn. 

Hånd  reiser  sig  op  igien  |  tørrer  Sveden  af  sig  j  som  tilforn  |  og 
kaster  sin  Peruqve  paa  Gulvet  |  paa  det  band  disbedre  kand  meditere 
med  blott  Hoved  |  Spadtzerer  over  Peruqven  og  spender  den  til  Side 
!   sætter  sig  ned  at  skrive  igien. 

Reiser  sig  op  igien  |  og  bancker  paa  sin  Hierne  med  Haanden 
for  at  faa  Concepter. 

Disse  tre  er  parantetiske  Bemærkninger  til  det  i  stigende  For- 
tvivlelse raabte:  Henrich!  Lidt  efter  følger  til  det  samme  korte  Ud- 
raab: 

Sætter  sig  ned  |  og  stryger  ud  |  hvad  hånd  har  skrevet  igien  | 
skriver  paa  nye  |  reiser  sig  op  |  og  stamper  af  Vrede  paa  Gulvet.  | 

Vil  sætte  sig  ned  |  at  skrive  igien  |  men  sætter  sig  feil  i  Tan- 
cker  og  falder  paa  Gulvet,  j 

Noget  senere  under  et  følgende  Optrin:  Bormesteren  reiser  sig 
op  og  spadtzerer. 

Og  da  v.  Bremenfeld  i  sjette  Scene  har  forsøgt  paa  at  slaa 
Stolen  i  Hovedet  paa  Henrich,  som  ilsomt  tager  Flugten  ud  gennem 
Døren,  hjalp  Holberg  ham  saaledes: 

Sætter  sig  ned  med  Hænderne  under  Kinden  |  og  grunder  længe : 
Springer  op  af  Alteration  |  og  siger:  Banckede  det  icke  |  gaar  sagte 
hen  til  Dørren  j   men    seer    ingen.      Sætter    sig   ned   at  grunde  igien   | 


falder  i  Graad  j  og  tørrer  Øyneue  med  Papirerne  |  af  Alteration   igien 
springer  op  |  men  udi  Raseri,  i 

Ingen  vil  nægte,  at  her  er  Holberg  paa  sin  Post,  men  Glæden 
er  kort,  ikke  en  eneste  Figur  i  de  følgende  Komedier  bliver  Genstand 
for  en  bgnende  Omhu.  I  Jeppe  paa  Bjærget  fulgte  der  ganske  vist 
ledende  Bemærkninger  til  Hovedpersonens  stumme  Spil,  men  egentlig 
kun  dér,  hvor  Holberg  fyldte  paa  med  det  Stof  fra  den  tilgrundlig- 
gende Fortælling  af  Biderman,  som  han  ikke  kunde  faa  direkte  An- 
vendelse for  i  selve  Replikkerne.  Til  en  Skikkelse  som  Corfitz  i 
Barselstuen  (spillet  i  1723 — 24)  var  han  kun  et  Par  Gange  Frem- 
stilleren nær,  som  naar  han  i  syvende  Scene  af  første  Akt  lod  ham 
spasere  eftertænksomt  tre  Gange  frem  og  tilbage  og  synge  sagte  ved 
sig  selv,  inden  han  lod  ham  beslutte  sig  til  at  kalde  paa  Troels  og 
bede  om  Raad  for  sine  nagende.  Mistanker.  Henrik  i  Tamperets- 
«cenen  af  Maskeraden  blev  nok  ledet  lidt  paa  Vej,  men  kun  nødtørf- 
tigt. Vielgeschrei  i  Den  Stundesløse,  spillet  i  1726,  førte  Holberg  noget 
mere  omsorgsfuldt  omkring  i  en  bestemt  Akt,  men  det,  han  paalagde 
Skuespilleren,  opstod  saagodtsom  ganske  af  Replikstoffet. 

Hin  Omsorg  er  og  bliver  altsaa  ret  enestaaende.  Men  hvad  er 
Grunden?  Aabenbart  den,  at  Holberg  under  Nedskrivningen  af  sin 
første  Komedie  har  været  ukendt  med  Aktørernes  Evner  til  selv  at 
finde  paa  og  med  sin  egen  til  at  vække  dem,  kort  sagt,  med  de 
øjeblikkelige,  ofte  overraskende  Resultater  af  Samarbejdet  bag  Kulis- 
serne. 

Før  han  kunde  blive  klar  over  dem,  har  han  vel  troet,  det  var 
nødvendigt  og  tilstrækkeligt  at  hjælpe  Aktørerne  med  skrevne  Be- 
mærkninger —  noget  en  Praktiker  som  Moliére  aldrig  kunde  være 
faldet  paa  —  men  han  har  hurtigt  indset,  hvor  udsat  for  Forandrin- 
ger, hvor  i  det  hele  taget  overflødigt  saadan  noget  var,  og  har  derfor 
efterhaanden  i  de  ni  andre  Komedier,  som  ogsaa  blev  skrevet,  for 
Opførelserne  var  kommet  i  Gang,  strøget  det. 

Nu  kan  man  indvende,  at  Holberg  almindeligvis  var  ret  ligeglad 
med  sine  Komediemanuskripter.  Lod  han  dem  ikke  Gang  paa  Gang 
bære  til  Trykken  uden  videre  Gennemsyn  ?  Og  det  er  nok  en  Ind- 
vending, der  rummer  Muligheden  for,  at  han  ogsaa  i  disse  Tilfælde 
har  været  ligeglad  og  ubekymret.  Men  Muligheden  kan  bestrides, 
naar  vi  ikke  besidder  dem   i  Originalerne. 

Man  kan  ogsaa  svare,  at  det  var  for  Læsernes  Skyld,  at  han 
var  saa  omsorgsfuld.  Men  hvorfor  er  han  saa  ikke  blevet  ved  der- 
med? 

Nej.  Det  er  nok  saa  rimeligt  at  holde  paa,  at  Holberg  hørte 
op  med  at  føle  Tillid  til  saadanne  vejledende  Bemærkninger,  fordi 
han  havde  lært  at  stole  paa  Skuespillerne  som  selvstændige  Medar- 
bejdere, paa  deres  snarraadige  Evner  til  at  opfatte  en  Situation,  til 
at  improvisere    med    stumt    Spil    i    Tilfælde,    hvor   hans  Replikker  an- 


tydede  det  nødtørftigste,  og  først  og  fremmest,  fordi  han  ikke  længer 
behøvede  at  fylde  Papiret  med  Forklaringer,  han  med  faa  Ord  kunde 
give  paa  en  Prøve. 


III 

Men  Holbergs  Bedreviden  narrer  os  rigtignok  for  Forstaaelsen  af, 
hvordan  han  har  ønsket,  at  Skuespillerne  skulde  agere  hans  Kome- 
dier. Og  dog!  Netop  af  delte  Eksempel  i  Den  politiske  Kande- 
støbsr  og  enkelte,  ikke  saa  fyldige  ganske  vist,  fra  de  øvrige  Kome- 
dier, der  blev  spillet,  før  Teatret  lukkede  i  1728,  bliver  det  klart,  at 
den  anonyme  Forfatter  af  den:  Korte  Underviisning,  livorledis  Gomoe- 
dier  med  Nytte  og  Skiønsomhed  kand  sees  (?  fra  1728)  —  kun  af  An- 
tipati mod  Holberg  har  ladet  være  med  at  omtale  netop  ham  som 
en  fremragende  Vejleder,  der  forstod  at  sætte  Skuespillerne  i  levende 
Bevægelighed  under  Monologer. 

Forfatteren  nævnede  derimod  Moliére.  Ham  havde  han  natur- 
ligvis haft  Lejlighed  til  at  se  de  franske  Aktører  fremstille  paa  Hof- 
teatret for  Aar  tilbage  med  alle  de  Iscenesættertricks,  som  ogsaa 
andre  omrejsende  Trupper  paa  den  Tid  tog  op  efter  Theåtre  frangais' 
Forestillinger,  oprindelig  besørget  af  Moliére  selv.  Man  behøver  der- 
for ikke  at  tvivle  om,  at  Harpagon-Monologen  i  syvende  Scene  af 
fjerde  Akt  (Il  crie  au  voleur  des  le  Jardin,  et  vient  sans  chapeau)^ 
som  han  hentydede  til,  har  været  holdt  oppe  af  glimrende  stumt  Spil, 
og  at  den  danske  Fremstiller  af  Gnieren  paa  Grønnegadeteatret  — 
bistaaet  af  Montaigu,  der  tidligere  havde  ført  Hofteatrets  franske  Ak- 
tører i  Ilden  —  har  reproduceret  den  saavidt  mulig  efter  Traditionen 
og  derved  paany  vakt  Anonymens  Begejstring.  Det  er  Selvsyn,  der 
har  vakt  den,  Moliéres  Tekst  var  jo  ligesaa  fattig,  næsten  stum,  som 
Holbergs  forsøgte  paa  at  være  talende  i  Den  politiske  Kandestøber. 

Men  Holberg  antydede  allsaa  dog  noget  her,  og  hvis  den  Anonyme 
derfor  havde  ulejliget  sig  med  at  læse  denne  Tekst  lidt  nøje  eller 
at  følge  de  øvrige  med  noget  mindre  Antipati  fra  Tilskuerpladsen, 
vilde  han  have  opdaget,  at  Holberg  i  andre  Monologtilfælde  var  blevet 
en  noksaa  kyndig  Vejleder  som  Gnierens  Forfatter. 

Holberg  stillede  sig  hurtig  paa  sin  Post,  da  han  iagtog,  at  .hans 
kære  W^ egner  —  uøvet  som  han  har  været  —  havde  svært  ved  at 
redde  sit  Humør  helskindet  ud  af  Henrik  Kandestøberdrengs  langvarige 
Enetaler.  Det  er  heller  ikke  gaaet  hans  Øre  forbi,  at  Pilloy  som 
Sparenborg  eller  Ulsøe  som  Apicius  ligefrem  stred  for  at  genfortælle 
deres  ikke  mindre  omfattende  saa  naturligt  som  muligt.  I  Jean  de 
France  gik  det  ulige  lettere  til.  Her  havde  de  agerende  jo  ikke  nær 
saa  meget  at  betro  sig  selv.  Dog  endnu  i  Jeppe  paa  Bjærget  var 
Teksten  overdaadigt  forsynet  med  Enetale.  Var  det  mon  ikke  derfor, 
at    Komedien    hentede    sig    en    Fiasko    under    Førsteopførelsen    eller 

rettere  sagt  blandt  andet  derfor?  Kun  paa  et  enkelt  Sted  kan  man 
spore,  at  Holberg  er  kommet  den  særlig  haardt  betrængte  Gram  til 
Hjælp,  det  er  i  Slutningen  af  første  Akt  (Ach  Jeppe!  Du  er  fuld 
som  et  Beest  — ),  hvor  han  sandsynligvis  har  sagt  til  ham :  Der  maa 
flere  svingende  Bevægelser  til,  min  gode,  fler  og  fler,  og  begynd  saa 
at  falde  og  rave  paa  de  sidste  Linjer.  I  Teksten  læser  man  derfor  i 
Slutparantesen:  Medens  band  saa  taler  falder  hånd  om  og  blir  lig- 
gende  — ,   og  ikke:    Naar  band  saaledis  har  talet  o.   s.   v. 

I  Femakteren  Gert  Westphaler  blev  Hovedpersonen  karakteriseret 
ved  en  overvældende  Snakkesalighed,  enten  han  saa  kom  sammen 
med  andre  eller  var  alene,  mest  det  sidste  maaske.  Og  Holberg 
havde  da  heller  ikke  andet  at  gøre  end  at  overlade  Ulsøe  hele  Be- 
sværet. Men  det  blev  som  bekendt  baade  ham  og  Tilskuerne  for 
meget  af  det  gode.  Efter  et  Par  Opførelser  blev  Komedien  skrinlagt 
for  stedse.  Høberg,  der  var  Værten  og  i  tredje  Akt  skulde  snakke 
Side  op  og  Side  ned  for  sig  selv  om  alle  de  Fortrædeligheder  Ulsøe- 
Gerts  Vrøvlevorenhed  skaffede  hans  Søgning  paa  Halsen,  fik  derimod 
et  godt  Raad  paa  Vejen:  Hånd  dricker  alle  Slumpe  udaf  Krusene  — , 
hvorpaa  han  skulde  forsvinde  fra  yderligere  Ubehageligheder  Saadan 
et  pludseligt  Pægledrikkeri  har  Holberg  naturligvis  ikke  villet  divertere 
ham  med.  Det  vilde  dog  have  forekommet  noget  for  umotiveret,  hvor 
bitter  i  Sulet  den  gode  Værtshusholder  end  kunde  føle  sig  over  alle 
de  dejlige,  spildte  Varer.  Alt  med  Maade.  Drik,  mens  I  taler,  har 
Holberg  vel  sagt.  Hvorfor  ogsaa  Rahbek  —  den  dramaturgisk  kyn- 
dige —  i  sin  Bearbejdelse  af  Komedien  fra  1816  lod  Værten  midt  i 
Rephkken  begynde  at  efterse  Krusene  og  saa  efterhaanden  drikke  alle 
Slumperne. 

Herefter,  fra  den  første  Sæsons  Samarbejde  med  Skuespillerne 
gav  Erfaringerne  sig  bedre  tilkende.  I  den  Enakter  fra  1724,  som 
Holberg  havde  skrevet  over  den  altfor  langvarige  Gert  Westphaler,  var 
de  tilbageblevne  Monologer  tydeligvis  forkortede.  Og  i  de  ti  af  de 
sytten  inden  Teatrets  Lukning  i  1728  tilkommende  Tekster  blev  de 
iøjnefaldende  lidt  langvarige.  Ulysses  v.  Ithacia  eller  Melampe  kan  man 
naturligvis  ikke  regne  med,  de  skulde  parodiere  Forbilleder,  som  bl.  a. 
syntes  latterlige,  fordi  Heltene  eller  Heltinderne  evindelig  maatte  have 
Luft  i  monologformede  Jeremiader.  Publikums  forstaaende  Latter 
gjaldede  dem  opmuntrende  i  Møde.  Og  Troels'  indledende  Monolog  i 
Barselstuen  saavelsom  Pernilles  i  Den  Stundesløse  stod  ganske  vist 
ikke  tilbage  for  nogen  i  de  allerførste  Komedier,  men  i  den  første 
skulde  Skuespilleren  for  en  Del  støtte  sin  Hukommelse  til  Opskrifter 
paa  et  langt  Papir,  og  for  begges  Vedkommende  var  der  Tale  om 
orienterende  Indledninger,  hvori  han  og  hun  skulde  aflevere  Oplys- 
ninger om.  hvad  der  vilde  ske  i  det  følgende,  direkte  ned  til  Publi- 
kum. Med  andre  Ord  havde  de  agerende  det  nemmere  end  Sparen- 
borgs eller  Jeppes  Fremstillere,  der  under  deres  lange  Enetaler  mere 
skulde  lade  som  om  de  snakkede  med  dem  selv. 


I  Soldaterkomedien  trykkedes  Jespers  og  Peers  Fremstillere  som 
under  jærntunge  Kyradser  til  Jorden  af  hele  deres  enorme  Monolog- 
materiel. Læserne  kunde  maaske  fornøje  sig  med  at  følge  med  i  den 
Slags  langsommelige  Redegørelser,  men  Holberg  saa  og  hørte  jo.  at 
Tilskuerne  gabede,  og  strøg  derfor  resolut  Jespers  Monolog  i  Indled- 
ningen til  fjerde  Akt,  skar  væk  af  den,  han  skulde  betro  til  Publikum, 
ligesom  Tæppet  rullede  op  for  første,  og  befriede  Peer  for  den,  der 
saa  udramatisk  sluttede  Tredjeakten  af. 

Med  Leanders  og  Henriks  Monologer  i  Uden  Hoved  og  Hale  kunde 
han  derimod  ikke  komme  nogen  Vej.  De  var  jo  paa  deres  Plads  i 
denne  Komedies  noget  højtidelige  Stil.  Men  den  blev  derfor  mere 
læst  end  spillet.  Paa  Scenen  kom  den  til  at  føre  en  rent  ud  dø- 
ende Tilværelse,  indtil  den  omkom  i  sit  eget  Fedt  en  Aften  udi  Marts 
1787. 

Men  ellers  blev  Holbergs  Parole  forkortede  Enetaler  —  og  for- 
kortede for  at  give  Skuespillerne  Lejlighed  til  naturlige  Replikker  og 
til  levende  Bevægelighed.  Se  f.  Eks.  hans  Forhold  til  et  Hjærtebarn 
som  Else  Skolemesters.  Hendes  fjerdingvej  lange  Tirade  var  en  lige- 
saa  lang  Karakteristik.  Men  han  saa  Skuespillerindens  (eller  Skue- 
spillerens?) Nød  —  hvor  blev  Gejsten  af  —  Livet?  Han  sagde  saa 
til  Pilloy,  der  spillede  Corfitz'  Hustru:  Afbryd  hende,  hjælp  hende. 
Ironiser  lidt  over  hendes  Prækerier!  Det  hjalp.  Barselkonens  ind- 
skudte Replik,  som  vi  træffer  i  anden  Udgave  af  Komedien  (1731), 
virkede  saa  lettende,  at  Holberg  modig  greb  Pennen  og  stregede  en 
stor  Del  af  Elses. 


IV 

Hin  Anonyme  har  aabenbart,  naar  det  kom  an  paa  naturlige 
Monologer,  haft  nogen  Uret  i  at  fremhæve  Moliére  paa  Holbergs  Be- 
kostning. Vinkene,  som  Teksterne  giver  herom,  er  ganske  vist  svage, 
men  Eksemplet  med  Vejledningen  af  v.  Bremenfelds  Fremstiller,  der  af 
gode  Grunde  ikke  gentager  sig,  antyder,  at  Holberg  var  Mand  for  at 
bringe  Liv  og  Bevægelse  imellem  Linjerne  i  disse  Monologer,  som 
han  altsaa  har  forkortet  for  at  bane  endnu  bedre  Vej  for  sine  Inten- 
tioner. 

Der  er  saaledes  ringe  Tvivl  om,  at  det  er  paa  Grønnegadeteatret, 
at  flere  af  de  endnu  levende  Traditioner,  f.  Eks.  om  at  Jeppe  skal 
klæde  sig  paa  under  sin  første  Monolog,  er  kommet  til  Verden.  Pilloy 
har  paa  det  kgl.  Teater  taget  sig  af  dem  og  betroet  dem  til  den 
Tids  Skuespillere. 

Man  kan  ogsaa  ellers  overraske  vor  ypperligste  dramatiske  For- 
fatter i  at  ridse  Scenebilleder  op.  Det  er  tilfældigt,  at  man  træffer 
paa  Spor,  men  de  er  der.  Man  kan  ikke,  hvis  man  da  ikke  som 
den  anonyme  Forfatter  vil  det,  lade  være  med  at  følge  dem. 

Hvor  Holberg  lod  Tæppet  gaa  op  for  tredje  Akt  i  den  oprinde- 
lige Gert  Westphaler,  saa'  han  for  sig:  —  et  Vertshuus  |  hvor  nogle 
Borgere  sidde  ved  et  Bord  |  og  raissonerer  over  et  Kruus  011  om 
Aviserne. 

Kan  man  fragaa,  at  han  her  røber  et  skarpt  Blik  for  at  Scenen 
øjeblikkelig,  i  samme  Nu  som  den  viser  sig  for  Tilskuerne,  skal  føre 
dem  ind  i  en  Situation,   der  virker  malerisk  fængslende? 

Naar  i  vore  Dage  Tæppet  glider  op  for  anden  Akt  af  Den  po- 
litiske Kandestøber,  ser  man  Herman  og  Henrik  travlt  beskæftiget 
med  at  ordne  alt  til  det  politiske  Møde.  Herman  sætter  Stole  til 
Bordet,  Henrik  flyver  omkring  med  Piber  og  Glas,  kommer  en  Gang 
til  at  støde  saa  voldsomt  til  Herman,  at  han  taber  nogle  af  Kridt- 
piberne; Herman  bliver  rasende,  griber  dem  og  maser  dem  i  Hovedet 
paa  Drengen. 

Denne  stumme  Scene,  som  Rosensland-Goiske  er  den  forste,  der 
omtaler  (Den  Dramatiske  Journal  November  1771 — December  1772), 
er  utvivlsomt  skabt  af  Holberg  til  Ulsøe  og  Wegner,  da  han  lavede 
om  paa  Akten  efter  første  Sæsons  Forløb,  hvor  Politikerne  ved  Tæppe- 
opgang sad  omkring  Bordel,  og  derfor  ved  Pilloys  Hjælp  paa  det  kgl. 
Teater  overtaget  af  Glementin  og  Londemann. 

Og  tag  Optrinet  i  Pernilles  korte  Frøkenstand,  hvor  Leonard 
har  overrasket  Leonora  og  Pernille  med  den  pludselige  Meddelelse 
om,  at  de  som  Børn  er  forbyttede,  at  Pernille  er  Leonora  og  at 
Leonora  er  født  Tjenestepige.  Holberg  lod  dem  staa  længe  med 
nedslagne  Hoveder  —  og  røbede  i  det  samme,  Blik  for  Pavsens  store 
Betydning. 

Var  det  mon  af  Hensyn  til  den  sædvanlige  Støjen  nede  blandt 
Publikum,  at  Henrik  i  Den  danske  Comoedies  Ligbegængelse  (1727) 
skulde  falde  en  god  Tid  i  Tanker,  efler  at  Tæppet  var  rullet  op,  for 
saa  „endelig"  at  tage  et  Papir  op  af  Lommen  og  henvende  sin  Tale 
til  de  nu  mere  rolige  paa  den  anden  Side  af  Rampen?  Har  Holberg 
ikke  snarere  forstaaet,  at  den  højtidelige  Anledning  krævede  en  usæd- 
vanlig Pavse,  som  skulde  virke  spændende  paa  Tilskuerne? 

Pernilles  korte  Frøkenstand  er  en  af  de  senere  skrevne  og  spil- 
lede Komedier  (1727),  den  rummer  altsaa  mere  Erfaring,  og  man  kan 
derfor  med  Held  søge  tilbage  til  den  endnu  en  Gang.  Handlingens 
Akse  er:  Skal  det  virkelig  lykkes  den  senile  Hykler  at  overvinde 
Leonoras  naive  Følelser  for  den  yngre  Tilbeder?  Han  —  den  sleske 
Jeronimus  —  kommer  paa  Frieri  i  anden  Akt.  Han  hilser  Leonora, 
der  angst  holder  sig  til  Pernille,  et  altfor  ærbødigt  Goddag.  —  Pavse, 
Stilhed,  sagde  Holberg.  Hvorpaa  han  lod  Pernille  hente  en  Stol,  sætte 
den  med  eftertrykkelig  Vrede  fra  sig  helt  nede  foran  Rampen,  hente 
nok  en  Stol;  de  to  sagde  stadig  ikke  noget  til  hinanden  —  saa  en- 
delig fik  Pernille  dem  til  al  sælte  sig.  Og  først  nu  slangede  der  sig 
søde  Ord  ud  af  den  gamle  Libertiners  Mund,  mens  Pernille  posterede 

sig  som  en  truende  Ungdommens  Nemesis  bag  ham.  —  En  ypperlig 
Pavse. 

I  Gert  Westphaler  ønskede  Holberg,  at  den  Skuespiller,  der 
agerede  Tobias  Prokurator,  i  en  Scene  i  fjerde  Akt  mellem  ham  og 
Værten  skulde  sætte  sig  afventende  med  Haanden  eftertænksomt  under 
Kind,  hvor  Værten  et  Øjeblik  gik  ud  efter  Brændevinen.  Og  i  Den 
Stundesløse  lod  han  ikke  Skrivekarlestatisterne  marschere  af  som  Sol- 
dater, naar  Vielgeschrei  sendte  dem  op  paa  Salen,  men  sagde:  Bliv 
i  Situationen,  se  paa  Pennene,  tør  dem  af,  og  stik  dem  saa  bag 
Ørerne.  Og  han  forlangte  af  Mons.  Hoberg  som  Leonard  i  Maske- 
raden, hvem  han  ikke  havde  givet  nogetsomhelst  at  sige,  mens  Mons. 
Ulsøe  som  Jeronimus  holdt  Tordentale  til  Mile.  Hiort  og  hendes  el- 
skede Leander,  Mons,  Pilloy,  fordi  de  var  bortflygtede,  at  han  imid- 
lertid  skulde    siaa    fravendt,    grundende    og    hældende    med    Hovedet. 

Det  er  Billeder,  mødte  rundt  omkring  i  Komedier,  der  er  skrevne 
med  Tids  Mellemrum,  men  som  i  deres  flygtige  Skitser  antyder,  at 
Holberg  bestandig  har  stræbt  at  holde  sine  Aktører  til  Ilden  i  Situa- 
tionerne, at  han  ikke  taalte,  det  vi  moderne  ogsaa  skyer  —  Huller, 
hvor  Spændingen  glider  ud  og  samtidig  Tilskuernes  Interesse  dræbes. 

Overhovedet  var  Holberg  altid  ivrig  for  at  beskæftige  dem  af  de 
Spillende,  som  ikke  tog  Del  i  den  øjeblikkelige  Samtale  paa  Scenen 
og  dog  skulde  overvære  den,  mer  eller  mindre  interesserede.  At  de 
stillede  sig  op  stive  i  Ansigtet  og  ligesaa  stive  i  Lemmerne,  som 
umælende  Varsler  om,  at  deres  Tur  kom  nok  ogsaa  en  Gang,  det 
taalte  han  ikke.  Derfor  lod  han  Henrik  i  Maskeraden  gøre  Stormkur 
til  Pernille,  mens  Leander  brød  ud  i  Elskovsord  til  Leonora,  og  derfor 
maatte  Hykleren  Jeronimus  forsøge  sig  i  at  karessere  sin  unge  Brud, 
naar  Leonard  skyndte  sig  ned  til  Rampen  for  at  fortælle  Publikum, 
hvor  glad  han  var  over  sin  tilkommende  Svigersøn. 

Men  stod  Holberg  sine  Aktører  bi  i  mangt  og  meget,  belært  af 
deres  Fejl,  saa  har  de  igen  ikke  saa  sjældent  ført  hans  Intentioner 
overraskende  videre.  I  Barselstuen  strøg  han  saaledes  flere  Replikker 
i  Ane  Kandestøbers  og  Ingeborg  Blytækkers  fælles  Sorti,  undgik 
herved  ganske  vist  en  Slagsmaalsscene,  som  dog  nok  har  været  ham 
for  meget  af  det  gode,  men  skænkede  Skuespillerinderne  —  rettere 
Skuespillerne  —  en  stum  med  en  Vejledning  paa  henved  en  halv 
Snes  Ord  (De  slaaer  Knep  til  hinanden  og  gaaer  ud).  Længere 
Kommentarer  syntes  ham  overflødige.  Allerede  ved  den  Lejlighed  har 
Optrinet  maaske  formet  sig  til  hin  burleske  Viftebatalje,  som  overført 
af  Pilloy  paa  den  kgl.  Skueplads  skulde  blive  den  sensible  Rahbeks 
Skræk  og  en  Gru  for  1860'ernes  Kritikere.  Men  Holberg  har  den 
frydet.  Han  har  her  givet  sig  ganske  hen  i  Tillid  til  sine  Aktørers 
Improvisationstrang. 

Den  anonyme  Forfatter  roste  Moliére,  fordi  han  gav  de  agerende 
Lejlighed  til  at  foretage  sig  Ting:  som  fører  nogen  Synlighed  med 
sig,  og  giør  et  Theatrum  levendis,    saa    det    kand   give  nogen  Opsigt, 

hvilket  Frantzosen  kalder  Jeu  de  Théåtre.  —  Men  har  ikke  de  nævnte 
Eksempler  bevist,  at  ogsaa  Holberg  forstod  den  Kunst  saa  godt  som 
nogen?  Han  værnede  ikke  alene  omsorgsfuld  om  dem,  der  var  i  Ilden, 
men  ogsaa  om  dem,  der  mere  neutralt  skulde  se  til,  hvordan  der  gik 
Fyr  og  Flamme  af  den. 


Men  saa  haanede  den  Anonyme  ogsaa  den  Forfatter  —  og  her 
har  han  nok  tænkt  paa  Holberg  —  som  i  Mangel  af  andet  ikke 
vidste  bedre  end  at  lade  Skuespillerne  gaa  frem  og  tilbage  for  at 
skabe  Indtryk  af  Liv. 

Det  var  for  en  Gangs  Skyld  et  indirekte  Angreb,  der  maatte 
ramme. 

For  det  er  uden  for  al  Tvivl,  at  Grønnegadeaktørerne  har  mis- 
brugt et  saadant  Trick,  som  Holberg  tyede  til  i  Tide  og  Utide,  ikke 
alene  til  Brug  for  den  ophidsede  v.  Bremenfeld  eller  for  Espen  og 
Marlhe,  naar  de  skulde  lægge  Planer  mod  den  tossede  Jean  de  France 
eller  for  Leander  i  Henrik  og  Pernille,  hvor  Mistanken  om  Leonores 
Utroskab  slog  ned  i  ham,  eller  for  Henrik  i  Pernilles  korte  Frøken- 
stand, mens  han  grundede  paa  Intrigen,  men  ogsaa,  hvor  han  ellers 
rundt  omkring  i  Komedierne  saa  sine  Personer  for  sig  i  mer  eller 
mindre  ophidset  Tilstand. 

Imidlertid  svækkes  Angrebet  ikke  saa  lidt,  naar  man  gør  den 
Opdagelse,  at  netop  det  Trick  har  Holberg  taget  lige  fra  de  franske 
Forfattere,  rettere  fra  Théåtre  frangais,  hvor  Moliére,  om  han  end 
just  ikke  har  indført  det,  saa  ihvertfald  har  anvendt  det  i  rigeligt 
Maal.  Det  er  overhovedet  det  eneste,  som  han  gad  skrive  med  ud  i 
sine  Tekster,  fordi  det  vel  har  moret  ham,  i  alle  Fald  Tilskuerne,  at 
se  Skuespillerne  løbe  op  og  ned  paa  Theatrum  —  altsaa  paa  Bred- 
derne mellem  de  to  Proscenier  —  og  sno  og  vende  sig  mellem  Hof- 
mændenes  udstrakte  Ben. 

Hvorfor  saa  ikke  ogsaa  bruge  det  i  en  mer  eller  mindre  snæver 
Vending  i  Grønnegade?  Blot  Holberg  ogsaa  her  havde  været  original, 
men  han  var  jo  Barn  af  en  Tid,  hvor  Skuespilkunsten  i  det  store  og 
hele  var  Teater,  og  hvor  man  paa  Scenen  under  Indstuderingsfarten 
klarede  sig  med  visse  Formler,  der  som  denne  anvendtes  i  alle  be- 
slægtede Optrin. 


VI 

Paa  et  andet  Felt  har  Holberg  derfor  ogsaa  givet  Tiden,  hvad 
den  var  vant  til  at  faa.  Under  Klovnløjerne,  Slagsmaalene  og  Prygle- 
scenerne har  han   uden  Tvivl  paany  veget  Pladsen  for  Montaigu.    som 

hos  Moliére  havde  lært  at  sætte  den  Slags  op  med  traditionelt  Smæld 
og  Halløj.  At  Holberg  ikke  har  undervurderet  Tilskuernes  Smag  for 
saadan  noget,  er  eet,  noget  andet  er,  at  det  var  ham  en  Væmmelse 
at  give  altfor  stærkt  efter  for  den.  Og  han  gik  derfor  under  en  Ny- 
indstudering  af  Den  ellevte  Jui)i  meget  vrangvilligt  med  til  at  lade 
Ulsøe-Henrik  putte  Høberg-Studenstrup  i  en  Tønde,  som  under  tord- 
nende Brag  skulde  rulle  hen  over  det  hule  Scenegulv,  eller  at  se 
samme  Henrik  og  en  Statist  hælde  Høberg  i  en  dampende  Melsæk, 
bære  ham  lidt  og  saa  smide  ham  fra  sig,  mens  Publikums  Latterhyl 
og  Brøl  overdøvede  den  arme  Studenstrups.  Nej,  han  holdt  ikke  af 
set.  .Og  strøg  derfor  senere  de  to  altfor  burleske  Optrin  i  Bnrsel- 
stuen  mellem  de  nævedygtige  Fruentimmer  (sikkert  spillet  af  Mand- 
folk, der  var  syv  i  Tal  mod  tre  Skuespillerinder)  Abelone  Hans  Han- 
sens og  Christine  Erik  Eriksens.  Der  var  jo  nok  tilbage  i  samme  Stil 
i  andre  Komedier  og  forresten  ogsaa  her. 

Med  lettere  forklædte  Omskrivninger  blev  de  de  samme  om  og 
om  igen.  Mellem  to  Personer,  Henrik  og  Arv  eller  Ane  og  Ingeborg 
gik  det  øjeblikkelig  ud  over  Hatte  og  Huer,  hvorpaa  man  lynsnart 
for  i  Haarene  paa  hinanden  og  søgte  at  slaa  sin  Modstander  i  Gulvet. 
De  kæilingeforklædte  Skuespillere  kom  det  naturligvis  slet  ikke  an 
paa  et  mer  eller  mindre  bluat  Øje,  bare  Publikum  lo  af  Hjærlens 
Lyst.  Slag  skulde  der  til.  Slag  baade  her  og  der  og  saa  ud  af 
Kulisserne,  saa  de  svajede  paa  deres  Maschiner.  Til  de  større  Ba- 
taljer, i  Barselstuen,  i  Julestuen  eller  i  Jacob  v.  Tyboe,  hvor  Hol- 
berg efter  Sigende  forlangte,  at  Sludenterne  skulde  møde  til  Kampen 
med  bindstærke  Folianter  —  en  Tradition,  der  holdt  sig  hæderligt 
oppe  paa  det  senere  kgl.  Teater  —  stod  Vægterne  parat  i  Gangene 
for  saa  trampende  at  rykke  ind  med  fældede  Morgenstjærner  og  slaa 
løs  tilhøjre  og  til  venstre  paa  skyldige  og  uskyldige,  Borgere  og  Musi- 
kanter, og  selv  bekomme  rigeligt  deres  Andel  af  Bankene. 

Ved  Hjælp  af  saadan  et  Slagsmaal  klarede  Holberg  sig  mangen 
Gang  ud  gennem  en  noget  uløselig  Situation  eller  vanskelig  Aktslut- 
ning og  kan  altsaa  ikke  have  været  saa  helt  uskyldig  i  det. 

Men  i  Fremstillingen  af  disse  burleske  Optrin  og  i  de  omtalte 
hidsige  Passager  frem  og  tilbage  sporer  man  øjensynligt  fransk  Te- 
atertradition. I  Monologfortolkningen  og  i  Vejledningen  i  Optrin  af 
mere  rolig  Art  end  Passagerne  skimter  man  derimod  en  Skuespilkunst, 
som  er  agte  dansk.  Det  er  da  ogsaa  særlig  den,  senere  Tider,  der  vil 
være  Holberg  tro,  søger  tilbage  til. 


PAA  DE  NYE  SCENER,  INDTIL  HOLBERG  DØR. 


I 

BLANDT  de  Skuespillere,  der  af  Holberg  og  Thielo  blev  engageret  lil 
det  nye  Teater  i  Læderstræde  i  1747,  traf  man  ikke  een  af 
dem,  som  havde  været  med  i  Komedierne  i  Grønnegade.  Skulde 
nogen  altsaa  kunne  hjælpe  Spillet  i  Gang  ved  Hjælp  af  Paafund  og 
Manøvrer  fra  den  gode  gamle  Øvelse,  maatte  det  blive  Holberg  selv. 
Men  det  viste  sig,  at  han  havde  mistet  Lysten  til  at  udsætte  sit  gode 
Humør  og  sit  mer  eller  mindre  stærke  Helbred  for  Kulisselivet.  Han 
vilde  overhovedet  ikke  spille  nogen  Rolle  indenfor,  men  udenfor  Mu- 
rene, og  han  sørgede  derfor  hurtigst  muligt  for  at  faa  skubbet  sin 
Barselkone  fra  rigtig  gamle  Dage,  der  ogsaa  havde  lært  at  hytte  sit 
Skind,  men  som  Vinkyper  under  Brædderne,  frem  for  sig  og  skildre 
ham  for  Thielo  og  de  andre  Teaterledere  som  den  eneste  rigtig  kyn- 
dige udi  Holbergdramaturgien. 

Frederik  Pilloy  tog  altsaa  munter  og  robust  Ansvaret  paa  sig  og 
gav  sig  til  at  erindre  de  lystige  Aftener  paa  den  anden  Side  af  Kon- 
gens Nytorv. 

Holberg  har  nok  hjulpet  ham  lidt  med  Hukommelsen.  Det  ved 
man  fra  Rahbek,  hvem  Skuespilleren  Rose,  der  blev  engageret  allerede 
til  Læderstræde-Scenen,  og  Hortulan,  som  godt  et  Aar  bagefter  søgte 
væk  fra  v.  Quotens  henne  i  St.  Kongensgade  og  lod  sig  engagere  til 
det  midlertidige  Teater  i  Tjærehuset,  skal  have  fortalt  Anekdoter  om 
hans  Instruktion.  Desværre  indlod  Rahbek  sig  aldrig  paa  at  lade  Of- 
fentligheden vide  nogetsorahelst  om,  hvad  det  var,  disse  Anekdoter 
pointerede. 

Imidlertid  kan  man  være  saa  temmelig  overbevist  om,  at  hvis 
Holberg  har  instrueret,  saa  har  han  gjort  det  paa  de  improviserede 
Scener.  Ti  bag  Tæppet  i  det  endelige  kongelige  Teater  viste  han 
sig  nok  saare  sjældent  Det  er  atter  Rahbek,  der  ved  det.  Men  nu 
er  der  ligesom  mere  Fakta.  Suffløren  Lars  Knudsen  —  der  som  en- 
hver embedsduelig  i  sin  Genre  vel  nok  har  været  immer  da  —  be- 
troede ham  nemlig,  at  han  kun  havde  faaet  Kig  paa  Holberg  i  et 
Par  flygtige  Øjeblikke  under  Prøverne.  Var  det  overhovedet  ikke  en 
Fejltagelse,  at  han  var  kommet?  Han  bestilte  nemlig  ikke  andet  end 

at  staa  og  snakke  med  sin  Ijerømte  Magdelone,  den  statelige  Dame 
Utilia  Lenkiewitz. 

Nej,  han  holdt  sig  helst  tilhage.  Naar  Glementin  en  Dag  bad 
ham  komme  og  se  ham  prøve  i  Den  Stundesløse,  tog  han  sig  det 
paa  at  vise  den  dygtige  Skuespiller  en  saad an  Tjeneste,  men  blev 
snart  utaalinodig  over  hans  Prøven  sig  frem  i  Vielgeschreis  hæsblæ- 
sende Forvirring  og  sendte  ham  op  til  en  levende  Model  i  Rentekam- 
meret, som  han  ved  Lejlighed  havde  set  sig  gal  paa. 

I  det  hele  taget  Teater  for  en  lidt  tænksom  Mand  paa  nær  de 
halvfjers?  Hellere  blive  hjemme  i  Fiolstrædet.  Dér  kunde  man  i  Ro 
og  Mag  læse  de  Stykker,  som  Direktionen  vilde  have  Ens  Mening  om. 

Og  herhen  har  Holberg  nok  ogsaa  ladet  flere  af  de  Aspiranter 
tilkalde,  om  hvis  Kapaciteter  som  Skuespilleremner  Teatret  æskede 
hans  kyndige  Dom. 

Sagen  var  den:  Han  var  blevet  ikke  saa  lidt  bitter.  Og  virkehg 
ikke  med  Urette.  Dér  havde  en  pietistisk  Regering  i  henved  tyve 
af  hans  kostbareste  Produkfionsaar  sørget  for  at  holde  Komediens 
Muse  bag  Laas  og  Slaa.  Saa  endelig  lukkede  man  op  for  hende. 
Holberg  maatle  holde  sig  for  Øjnene  ved  Gensynet  og  saa  derpaa 
henover  hende  med  et  blegt  Gammelmandsblik.  Han  havde  tabt  Ly- 
sten til  umiddelbar  Omgængelse  og  behandlede  sin  gamle  Kærlighed 
lidt  hojtiileli*»t  i  nye  Komedier  som  Republiken  eller  Philosophus  udi 
egen  Indbildning. 

Imidlertid  havde  uberørte  Talenter  som  Londemann  og  Jfr.  Holst, 
Als  og  Mad.  Lenkiew^itz,  Clemeniin,  Hortulan,  Ørsted  med  ungdomme- 
ligt hjærtevindende  Smil  budt  hende  op  til  Dans  og  ledet  af  Pilloy 
svunget  hende  rundt  i  en  vildere  og  vildere  Kankan  henover  Brædderne  i 
Læderstræde,  Tjærehuset  og  St.  Kongensgade,  til  hun  fik  ordentlig 
Blus  paa  Kinderne^  og  medens  Holberg  sad  og  saa  adstadigt  til, 
følte  han  sig  af  og  til  hjemme  igen,  ligesom  med  i  Dansen  i  Grønne- 
gade paany.  Og  dog  --  af  hvem  af  de  førende  deroppe  blev  han 
rigtig  revet  med?  Mon  af  den  vilde,  balstyrige  Henrik?  Var  det 
Wegner  rcdivivus?  Ja,  Wegner  to  Gange.  Alligevel,  skal  man  tro 
Abrahamson,  der  var  en  lille  Dreng  paa  disse  Tider  og  først  en 
ti  Aar  senere  kunde  være  i  Stand  til  at  more  sig  over  Londe- 
mann, saa  har  han  hørt  noget  om,  at  den  nye  Henrik  gik  den  satte 
Holberg  paa  Nerverne.  En  Gang  imellem  ihverlfald.  Og  Glementin 
var  ham  vist  for  træet  i  Spradebasserne.  Nej,  den  slanke  og  slægts- 
kultiverede  Als,  han  gav  ham  Herman  v.  Bremen  djærvt,  men  ogsaa 
stilsikkert  nok,  hvorfor  han  snarest  muligt  tog  Rollen  fra  den  ikke 
saa  elegante  Glementin  (1751)  og  betroede  den  til  ham.  Fast  i 
Formen,  det  var  ogsaa  Mad.  Lenkiewitz,  der  tugtede  sit  Talent  til 
at  holde  Grænsen,  og  Holberg  sørgede  for  at  en  Akademiker  som 
Reerslev,  der  vist  ikke  ejede  videre  Talent,  men  formodentlig  var  be- 
hagelig dannet  af  Optræden,  blev  engageret  til  Teatret.  Men  at  han 
passioneredes  for  den  sprudlende  ungdommelige  og  skønne  Jfr.  Thielo 

og  skrev  Rolle  i  Don  Ranudo  for  den  purunge  Jfr.  Bøttger,  det  var 
dog  Tegn  paa,  at  han  kunde  rives  med. 

Helt  henrevet  blev  han  imidlertid  ikke  mer.  Glad  bevæget  der- 
imod. Dog  er  Bevægelsen  gaaet  af  ham,  da  han  kom  ud  for  Torvets 
hoffåhige  Publikum  med  dets  udødelige  Sans  for  farveblændendc 
Udstyrshalløj,  italienske  Koloralursangere,  tyllsombrusede  Ballettøser 
og  fløjlsbehansket  Konversation  i  franske  Komedier.  Alt  saadan  noget 
traf  det  henrykt  paa  hos  det  af  Hans  Majestæt  understøttede  Opera- 
selskab eller  i  Hofteatret  paa  Charlottenborg,  hvor  et  Théåtre  frangais 
en  miniature  blev  holdt  til  Huse,  men  Holbergs  Borgerlighed  var  det 
altfor  borgerlig.  De  vilde  have  superfine  Gomedier,  og  saadanne,  som 
de  ei  forstaae,   skrev  hans  unge  Ven,  Historikeren  Suhm. 

Destouches  var  ved  at  komme  paa  Moden  Og  Holberg  tog 
netop  nu  Afstand  fra  alle  de  altfor  mekanisk  lavede  Komedier,  som 
fransk  Teater  havde  sendt  ud  over  de  lærvillige  europæiske  Hoved- 
stæder. Han  vilde  afkaste  det:  Aag,  som  vore  Tiders  ugrundede  Sæd- 
vane Skribentere  har  paalagt. 


n 

Men  det  kgl.  Teater  paa  Kongens  Nytorv  maatte  lage  Hensyn 
til  dette  Publikum,  som  igen  maatte  tage  Hensyn  til  Kongen  og 
møde,  naar  han  kom  der,  eller  fordi  han  havde  været  der. 

Der  var  altsaa  intet  Valg.  Holberg  maatte  gaa  hjem  og  gøre 
sig  finere,  rense  sine  Tekster  for  de  altfor  ligefremme  Udtryk,  som 
de  naive  Komedianter  paa  Pilloys  Raad,  der  lød  Grønnegadetraditionen, 
straks  havde  afleveret  i  Tillid  til,  at  Holbergs  Tekst  var  ukrænkelig 
som  visse  hellige  Bøgers.  Og  han  blev  hjemme  i  Fiolstræde  og 
rettede,  indtil:  aldrig  reenere  og  kydskere  Comoedier  paa  nogen  Skue- 
Plads  have  været  forestillede. 

Naturligvis  har  det  ærgret  ham.  Men  de  senere  Aar  havde  jo 
ikke  just  sløvet  hans  originale  ironiserende  Iagttagelsesevne.  Burde 
han  ikke  tage  Hensyn  ogsaa  til  denne  Tids  Jean  de  Francer?  Til 
deres  fine  Sans  for  det  anstændige,  som  følte  sig  fornærmet,  naar 
den  grove  Londemann  præsenterede  sig  i  Henrik  Kandestøberdrengs 
snavsede  Smedesvendekostyme  og  kom  rendende  dér  paa  Trætøtter 
med  Pandehaaret  sortsvedet  ned  i  Øjnene  og  ædende  af  et  Rugbrød 
med  skidne  Lapper,  uden  Hansker!  Fi  done! 

Men  selv  blev  han  som  oftest  hjemme.  Vel  spillede  man  alle 
hans  Komedier,  den  ene  efter  den  anden  i  en  næsten  forrygende 
Hast,  og  Plulus  gjorde  Lykke,  for  dér  var  Oplog  og  al  Slags  Øjenlyst 
—  af  fattig  Evne,  men  alligevel  kom  han  ikke  riglig  paa  Moden 
paa  denne  Side  af  hans  jordiske  Tilva^relse.  Og  da  han  greb  tilbage 
til  fransk  Komedie  i  Abracadabra,  forekom  han  grov. 

Hvis  han  idetheletaget  holdt  sii^  borte  fra  Teatervirksomheden, 
havde  det  sine  ret  gode  Grunde.  Man  gjorde  jo  derhenne  ikke  altfor 
meget  for  at  udstyre  Komedierne  saadan,  at  de  ad  den  Vej  kunde  tillokke 
Fantasier,  der  var  blasert  beruste  af  skrigende  Kulører  i  pompøst  iscene- 
satte Operaer.  Og  nu  havde  man  dog  Raad  til  karakteristiske  Deko- 
rationer. Ihvertfald  mer  end  i  Grønnegade.  En  Italiener  malede  ganske 
vist  nogle  (en  Stue  og  en  Gade?),  som  kunde  tilfredsstille  en  for- 
vænt Franskmand  som  La  Beaumelle,  der  jo  ikke  var  ukendt  med 
Voltaires  Tragedier  i  rigt  Udstyr  paa  Moliéres  Scene,  men  det  blev 
ved  de  to,  og  de  gik  igen  rundt  omkring,  her  og  dér  og  allesteder 
i  franske  Komedier  som  i  Holbergs,  indtil  de  i  Løbet  af  et  Par  Sæ- 
soner hang  forpjuskede  i  Pjalter  paa  deres  Snoreværk. 

Og  meilens  der  saas  rigtige  Springvand,  æventyrlige  Luftmaschiner 
og  alt  muligt  andet  kosteligt  Gøgleblændværk  paa  Operaen,  stillede 
man  i  Plulus  et  stort  Kar  Vand  op  som  den  Fontaine,  hvori  Æscula- 
pius  skulde  tvælte  Pluti  Øine  seendis. 

Og  hvad  for  festlige  Kostymer  man  bød  Holberg,  faar  man  et 
Begreb  om  ved  at  høre,  at  Jean  de  France  skulde  straale  blandt 
de  københavnske  Spidsborgere  i  en  simpel  blaa  Kasseking,  som 
Tjenerne  i  franske  og  danske  Komedier  havde  besørget  godt  slidt 
i  Forvejen.  Di  nne  Gang  blev  det  Holberg  dog  for  meget.  Han  gik 
til  sin  unge  Ven,  Als,  som  havde  med  Kostymerne  at  gøre,  og  talte 
vrede  Ord.  Ihvertfald  straalede  det  senere  i  Komedien  med  højrødt 
og  lyserødt,  med  Sølv  paa  Opslagene  og  paa  Vestene,  med  Knapper  af 
Sølv  og  med  Couleur  de  Chair-Silkestrømper  og  med  brogede  Fiær 
paa  de  kæmpestore  Pariserh^tte. 

For  det  gjaldt  jo  dog  at  overtrumfe  de  mugne  Jeaner  nede  i 
Parterret,   hvor  blev  ellers  Moralen  af? 

Omkring  Plutus'  Gudeskuldre  hængte  man  nok  en  glimrende  Kappe 
og  satte  dertil  en  med  ædle  Stene  besat  Krone  paa  hans  Hoved,  og 
naar  de  kosleliiije  Similidiamanter  faldt  af,  var  man  ikke  sen  til  straks 
at  gaa  til  Teaterjuveleren,  men  denne  og  de  andre  Gudeklædninger 
maatte  man  vist  anskaffe  sig  for  Italienerkonkurrensens  Skyld.  De  er 
nok  ellers  blegnet  i  Selskabet  med  Operisternes.  Mere  imødekommende 
har  man  været  med  de  mange  Filosofkostymer,  som  Holbergs  nye 
Komedier,  de.sværre,  havde  saa  stærkt  Brug  for.  Uden  Besvær  og 
særlig  Protektion  bekom  derfor  den  nydelige  Soubrette  Mad.  Lund  (Jfr. 
Holst)  nye  sorte  Bukser  med  Stenkulsknapper,  dertil  sort  Kjole  og 
Vest,  Hat  og  Kappe,  naar  hun  som  Pernille-Filosofen  i  Philoso- 
phus  udi  egen  Indbildning  skulde  hædre  Mindet  om  Komediens  For- 
fatter den  I4de  August  1754.  Holberg  havde  jo  desuden  her  og  i 
sin  anden  efterladte  Kome^lie,  Sganarels  Rejse  belært  Direktinnen  til 
Overflod  om,  at  han  var  en  ligesaa  god  Kender  af  Filosofer  som  Ita- 
lieneruperaen  var  det  af  Guder  —  Hans  gamle  og,  det  havde  vist  sig 
hurtigt,  evigunge  Komedier  krævede  derimod  Dragter  til  Smaaborger- 
folk  og  skikkelige  Haandværkere,  og  i  det  Skab   maatte  Teatrcfs  Ko- 

J.  c.   Nnrmaiin.  Q 

stymekammer  erklære  sig  renonse.  Man  levede  jo  paa  en  Tid,  hvor 
mer  end  nogensinde  de  fornemmere  Stænder  spillede  Hovedrollerne  i 
Politiken  og  paa  Scenen.  Og  altsaa  maatte  man,  hver  Gang  man 
vilde  opføre  f.  Eks.  Den  politiske  Kandestøber  eller  Barselstuen  gaa  i 
Byen  om  Dragterne:  om  seks  Klædninger  til  de  Herrer  Politici,  om 
Hermans  Kandestøberuldtrøje  og  Skodeskind,  ja  selv  Kandestøberdren- 
gens for  lange  Liberikjole  af  tvivlsom  Oprindelse  maatte  vist  søges 
op  hos  Klædejøden,  selvom  man  ejede  et  Henrikliberi.  Og  hvem  gik 
nuomstunder  klædt  som  den  stramme  Else  Skolemesters?  Tog  maaske 
Mad.  Argante  i  Marivaux'  Fortrolige  Moder  Ane  Kandestøbers  snævre 
Flasketrøje  paa?  Selv  da  Clementin  de  to  Gange  i  November  1752 
i  Abracadabra  skulde  komme  hjem  fra  Rejsen  til  Leanders  og  Octa- 
vius'   Lystigheder,  maatte  Teatret  skikke  Bud   efler  en  Rejsekjole. 

Man  kunde  af  dette  nemt  komme  til  at  tro,  at  Teatret  bestræbte 
sig  for  at  holde  en  gammeldags  Kostymeringsstil  vedlige  i  Komedier, 
der  var  skrevet  for  tredive  Aar  siden.  Men  saadan  noget  vilde  jo 
have  været  den  rene  Taabelighed,  fordi  Smaaborgerens  daglige  Dragt 
havde  undt-rgaaet  meget  smaa  Forandringer.  Lidt  i  Parykkens  Stør- 
relse, i  Hattenes  Form,  i  Kjcderncs  Snit  og  maaske  ogsaa  i  Farverne, 
det  var  det  hele.  Holberg  skulde  nok  lige  med  det  samme  have  sat 
sig  op  mod  den  Slags  Eksperimenter  i  det  stilfulde.  De  vilde  jo  have 
dræbt  hans  Komedier.  Levede  Kandestøberne  eller  den  rangsyge  Je- 
ronimus maaske  ikke  den   Dag  i  Dau? 

Nej,  Teatret  ødelagde  tva'rtimod  Muligheden  for  Stilbestræbelser 
i  Fremtiden,  da  det  —  formodentlig  af  Hensyn  til  det  fine  Publikum 
—  sørgede  for,  at  Elskerparret  gik  helt  nymodens  klædt.  (Ti  de  for- 
nemmes Paaklædning  var  naturligvis  stærkere  forandret  end  Smaa- 
borgernes).  Det  sagde  nemlig  til  Leander  og  Leonora:  Hør,  det 
gaar  aldrig!  I  er  jo  ude  af  Moden  Børn!  Se  den  Poche  dér,  den 
Krave  her!  Og  heromme  skinner  jo  Tøjet  af  Slid.  Værs;.'od,  her  er 
den  Hoben  Rigsdaler,  gaa  saa  hen  til  Skrædderen  og  køb  Jer  funk- 
lende nye  Dragter,  som  kan  overstraale  de  franske,  I  ved  nok,  henne 
paa  Hofteatret. 

Og  Skuespillerne  har  gnedet  sig  i  Hænderne.  De  har  tjent  lidt 
paa  Bestillingen  hos  deres  private  Tailleur. 

Og  saaledes  blev  Skabene  efterhaanden  fyldte.  Undtagen  paa  de 
Aftener,  hvor  Skuespillerne  solede  sig  i  et  eller  andet  Assemblé,  hvad 
de  aabenbarl  har  moret  sig  med  noget  for  ofte,  for  i  det  Tjeneste- 
reglement, de  en  skønne  Dag  i  1753  saa  opslaaet  i  Foyeren,  stak 
pludselig  en  lille  Paragraf  ondskabsfuldt  Hovedet  i  Vejret  og  forbød 
dem  at  gaa  paa  Gaderne  eller  i  deres  Huuse  og  Qvarterer  i  deres 
Scenedragler. 

Navnlig  Damerne  blev  slemme  til  at  pynte  sig.  baade  med  koste- 
lige Kæmpefrisyrer  af  Modejournalen,  der  kom  fra  Paris  iforgaars,  og 
med  brogede  Haarsløjfer,  kulørte  flagrende  Silkebaand  og  brusende 
Kniplingsunderkjoler  og  højskaftede  Snørestøvler,    men  saadan    klædte 

Kammerpigerne  sig  ogsaa  i  Den  indbildt  Syge  eller  i  Tartuffe  nede  paa 
Théålre  franyais.  Det  var  Mode  altsaa  —  og  for  saa  vidt,  hvor  det 
gjaldt  Damer  og  ikke  saa  begavede  Skuespillere,  Hovedsagen. 


III 

Pilloy,  siger  Holberg,  sparede  sig  ikke  nogen  Umag  for  at  dres- 
sere Skuespillerne.  Men  de  har  nok  været  lærenemme.  Og  hvad  lærte 
han  dem?  For  at  besvare  dette  Spørgsmaal  vilde  det  være  fristende 
at  gøre  et  Par  dybe  Greb  ned  i  Rosenstand-Goiske's  Krilikerpose. 
Men  Posen  slaar  etsteds  tyve  Aar  frem  i  Tiden.  Man  har  altsaa  ikke 
Lov  til  at  tage  Forskud,  selvom  naturligvis  de  Resultater,  den  første 
danske  Teaterkritiker  kom  til  at  glæde  sig  over.  allerede  nu  var  be- 
gyndt at  spire.  Helt  rodfaste  var  de  i  alle  Fald  langtfra  endnu.  Den 
rigtigt  afgørende  forskydende  Proces  af  godt  og  ondt  traf  først  det 
rette  Øjeblik  til  at  gaa  i  Vej  ved  Slutningen  af  1760erne,  hvor  den 
følsomme  Destouches,  der  netop  for  Tiden  begyndte  at  spænde  Ben 
for  Holberg  og  efter  sin  Død  besejrede  ham  for  en  god  Stund,  gik  til 
evig  Hvile  i  Arkivet. 

Men  man  har  saa  Lov  til  at  gribe  bagud  i  den  gamle  brugte 
Pose.  For  det  er  da  rimeligt,  at  Pilloy  og  især  Holberg  —  som  han 
i  Nødsfald  har  søgt  —  har  erindret  væsentlige  Ting,  navnlig  efter- 
haanden  som  Komedierne  ligesom  steg  op  af  Bræddegulvet  igen.  Tag 
alligevel  en  Gang  et  Greb  af  den  dramatiske  Journals  Pose,  og  se, 
hvor  overordentlig  dygtig  og  især  dygtig  logisk  Clementin  er  kommet 
til  at  udnytte  den  gamle  gode  Grønnegadelære  om  Monologbehandlingen, 
som  Holberg  havde  givet  Pilloy  i  Arv.  Bag  Clementins  Iver  efter  at 
give  hvert  eneste  Ord  i  Enetalerne  et  funklende  Liv,  efter  at  gebærde 
sig  naturligt  og  foretage  sig  noget,  der  illustrerende  skulde  uddybe 
Situationerne  i  dem,  skimter  man  Grønnegadeinstruktørens  Manes.  Ti 
havde  han  ikke  formanet  Gram  eller  Ulsøe  om  det  samme?  Netop  det 
samme.  Ogsaa  de  paalideligt  skitserede  Raad  om  at  oplive  Scenerne 
mellem  to  eller  flere  af  Komediernes  Skikkelser,  som  Skuespillerne 
forresten  selv  kunde  opspore  i  Teksterne,  har  han  hjemme  i  sin  reol- 
fyldte IStue  indprentet  Pilloy  om  at  følge  med  samme  Omhu,  som  da 
han  spillede  med  i  svunden  Tid. 

Men  her  og  der  kom  det  mest  an  paa  at  faa  Karakteristiken  i 
Figurerne  til  at  leve.  Dog  det  fine  Publikum  i  det  kgl.  Teater  brød 
sig  ikke  om  dem.  Det  fandt  dem  simple.  Altsaa  blev  Skuespillerne, 
naar  de  havde  sat  sig  ind  i  Traditionen  for  Spillet,  nedte  til  at  for- 
sømme dem  for  at  slaa  sig  løs,  for  at  gøre  sig  morsomme,  for  at  rive 
med. 

Holberg  bekræfter  dette,  naar  han  klager  over,  at  de  danske  Ko- 
medianter ikke  fik  Lov  til  at  bruge  nar  den  samme  Tid  til  Prøver 
paa    hans    Komedier,     som    paa  de    franske,    men     ogsaa    taler    om, 

hvordan  Skuespillerne  her  gaar  paa  Prøven  og  afmaaler  hvert  Skridt, 
hver  eneste  Bevægelse,  hvordan  de  bliver  ved  med  at  aftale  og  ordne 
hele  Mekanismen,  indtil  Maskineriet  løber  lydefrit. 

For  vel  kunde  han  som  i  gamle  Dage  anbefale  et  eller  andet 
fransk  Trick,  som  den  hæftige  Faren  op  og  ned,  men  ellers  var  hans 
Actioner  ikke  uden  saadanne,  som  nye  og  uexercerede  Acteurs  selv 
i   en  Hast  kand  ophitte. 

Altsaa  paa  trods  af  de  franske  og  det  Jean-de-Francepublikum, 
som  blev  borte,  naar  Erasmus  Montanus,  Hekseri,  De  Usynlige,  Det 
lykkelige  Skibbrud  —  helt  nye  Komedier  —  gik  over  Scenen,  og  der- 
ved tvang  Direktionen  til  at  forsømme  dem,  sagde  han  til  Pilloy: 
Giv  Aktørerne  frie  Tøjler,  naar  I  først  har  belært  dem  i  Hovedlektien. 
De  „franske"  har  villet  tæmme  deres  Tunger,  de  er  derudover  blevne 
forsagte,  giv  da  dem  frit  Løb. 

Og  saa  har  de  danske  spillet  løs  af  Hjærtens  Lyst.  Hvis  Hol- 
berg var  i  Teatret  den  22de  August  i  1749,  er  han  nok  blevet  ikke  saa 
lidt  benauet,  da  Londemann  som  Baron  Reenkaalavet  futtede  ud  af 
Portechaisen  i  et  vanvittigt  farveskrigende  Karikatur-Kostyme  og  fdr 
henimod  Glementin-Jeronimus  i  en  næsten  kvælende  embrassement, 
og  han  har  nok  hvisket:  For  meget,  min  gode  Gert!  —  og  ærgret  sig, 
for  Skuespilleren  havde  jo  tyvstjaalet  det  Træk  fra  dem  paa  Hofteatret. 
Men  Holbergs  trofaste  Publikum,  Smaaborgerne  har  jublet.  De  strøm- 
mede jo  netop  hen  til  Den  honnette  Ambition  eller  Don  Ranudo  for 
at  se  de  overmægtige  Jean  de  Francer  karikerede  og  forhaanede  paa 
spansk  og  paa  dansk,  disse  Jeaner,  der  fyldte  det  kongelige  Teater, 
naar  Marivaux'  Fortrolige  Moder  trippede  presiøst  og  sirligt  afsted. 


DEN  DANSKE  KOMEDIEKUNST  I  DEN  FRANSKES  SPOR. 


I 

DER  gik  en  Tiaarstid,  efter  at  Holberg  var  død,  før  det  finere 
Publikum  begyndte  at  opdage  ham.  Destouches  derimod,  der 
døde  samme  Aar,  fik  det  nu  rigtig  Lyst  til  at  lære  nærmere  at  kende. 
Men  denne  Moralskribent,  som  ikke  bekymrede  sig  om  at  skildre 
Mennesker,  men  sendte  Marionetfigurer,  udstafferet  i  menneskelige 
Klæder,  ind  paa  Scenen  for  at  præke  om,  at  de  var  slette  eller  altfor 
gode,  dog  aldrig  forklarede,  hvorfor  de  var  det,  der  par  force  enten 
elskede  Dyden  eller  hadede  Lasten,  og  i  begge  Tilfælde  havde  til 
Opgave  at  faa  Tilskuerne  til  at  græde,  han  blev  ikke  den  danske 
Komediekunsts  farligste  Modstander. 

Den  Stolte,  Gifte  Filosof  eller  Landsbypoeten  vakte  Taarerne, 
men  den  italienske  Opera,  som  allerede  i  Holbergs  Levetid  var  rykket 
ind  paa  Teatret,  besørgede  det  mer  højtidelige,  og  Badutspringere  og 
Linjedansere  tog  sig  af  den  grove  Spændingslyst  eller  den  groveste 
Lattertrang. 

Endogsaa  de  franske  Komedianter  veg  dem  Pladsen,  dog  maatte 
de  danske  søge  at  erstatte  dem  i  Tragediespillet,  efter  at  de  med 
noget  Held  i  April  1757  havde  vovet  sig  til  at  kopiere  dem  i  Zaire. 
Fransk  vilde  man  være,  i  det  franske  vilde  man  følge  med,  om  det 
saa  kun  var  paa  dansk. 

Under  al  denne  skrappe  Konkurrense  huggede  Holbergkomedierne 
sig  kun  møjsommeligt  gennem  Vandene  og  slap  aldrig  helskindet 
afsted,  med  mindre  de  blev  lodset  frem  af  pikante  Balletter. 

I  60erne  begyndte  de  imidlertid  at  klare  sig.  Den  italienske 
Opera  maatte  give  fortabt  med  1764 — 65,  den  trængte  sig  ganske 
vist  frem  igen  et  Par  Sæsoner  senere,  hjulpet  af  det  nyeste  nye,  det 
danske  Syngespil,  dertil  af  en  ny  fransk  Hofteatertrup  paa  Christians- 
borg (1766),  som  Charlotte  Biehl  ærbødigt  konkurrerede  med  i  sine 
Efterligninger  af  den  grædende  Destouches  (Den  kærlige  Mand  — 
Haarkløveren),  men  det  var  Gentagelser  altsammen.  Efter  den  franske 
Nations  Nederlag  under  Syvaarskrigen  var  det,  som  om  den  danske 
Komedie  turde  vove  paa  at  gøre  sig  gældende.  Heldet  fulgte  den 
kække.    Med  70erne  slog  den  sig  igennem  og  gjorde  de  franske  skak- 


matte.  Trodsende  en  pekuniær  Misere,  vandt  den  Kongens  Tillid; 
han  betalte  Gælden  og  lod  i  Oktober  sin  Overhofmarskalk  i  Spidsen 
for  en  Kommission,  der  ihvertfald  skulde  forstaa  sig  paa  Pengesager, 
styre  Teatret. 

Selv  Smaakomedierne  vovede  sig  ud  alene.  Men  alligevel  med 
et  farligt  Følgeskab  af  burleske  Løjer,  som  under  Holbergs  Tilsyn  og 
med  hans  Tilladelse  havde  begyndt  at  gribe  om  sig  i  50erne,  men 
under  de  følgende  ti  Aars  hidsende  Konkurrense  gjorde  sig  saa  vold- 
somt gældende  paa  den  mere  menneskelige  Fremstillings  Bekostning, 
at  de  forende  Komedianter  begyndte  at  trodse  dem. 

Dog  hvad  andet  havde  der  været  at  gøre  end  at  spille  de  farce- 
agtige Elementer  ihærdigt  ud,  selv  paa  Trods  af  Karakterisliken? 
Var  der  maaske  blevet  mere  Raad  til  Farvepragt?  Nej,  Dragterne 
straalede  ikke  iøjnefaldende.  I  det  eengang  anskaffede  Liberi  saa  Londe- 
mann,  som  den  flotte  Jean  de  Frances  flotte  Tjener,  i  Als'  Øjne  ikke  ander- 
ledes ud  end  en  ordinair  Vognmands-Postillon.  Dette  skete  i  Aaret 
1768,  hvor  Holberg  var  begyndt  at  komme  sig.  Og  man  rettede  sig 
derfor  efter  Als'  Ønske  om  mere  Pragt  i  de  franske  Kostymer  til 
denne  Komedie,  men  ellers  var  det  vist  kun  Don  Ranudo,  der  gav 
enkelte  Skuespillere  Lejlighed  til  at  tage  sig  ud  paa  „spansk"  med 
Fjer  paa  Baretterne  og  andet  Zir  paa  Klæderne.  Vel  at  mærke  gik 
Gusman  og  de  øvrige  særlig  komiske  Personer  rundt  paa  dansken. 

Men  Dekorationerne  vekslede  til  Gengæld,  det  maa  man  lade 
Teatret,  Maskineriet  var  under  Italienerne,  der  glimrede  med  Scene- 
forvandlinger, kommet  i  en  anderledes  Fart  end  den,  Grønnegade- 
Loftet  med  sine  to  Bagtæpper  havde  kunnet  præstere.  Man  forvandlede 
af  Hjærtens  Lyst.  Tæppet  for  ustanseligt  op  og  ned  og  holdt  sig 
kun  daarligt  i  Vejret,  naar  Scenen  med  Vold  og  Magt  skulde  være 
en  og  den  samme  fra  Akt  til  Akt. 

Hvis  ikke  før,  havde  Herman  v.  Bremen  ihvertfald  nu  en  Suite  paa 
to  Værelser,  en  Opholdsstue  og  en  Stadsestue  til  Modtagelsen  af  de  fine 
Ambassadørfruer.  Jacob  Skomager  kunde  vise  sig  i  Døren  til  sit  eget 
lille  Hus,  malet  paa  Kulissen,  og  kigge  efter  Jeppe,  der  drukken  tumlede 
op  mod  en  Mark,  hvor  der  præsenteris  Sæd.  Naar  Jeppe  blev  stæv- 
net for  Retten,  stirrede  den  i  et  højtideligt  Lokale  ham  truende  i 
Møde  bag  et  Bord  med  ProtocoU  og  Skrivesager.  Og  Troels  og  Claus 
mødtes  virkelig  mellem  Aabenraa  og  Runde  Taarn. 

Det  stemmer  forøvrigt  godt  med  den  realistiske  Farcekunst,  man 
havde  lagt  sig  efter,  at  man  mer  og  mer  kom  til  at  holde  sig  til 
Jorden.  Var  det  mon  ogsaa  af  den  Grund,  at  Skuespillerne  skyede 
de  ellers  populære  italienske  Luftmaschiner?  Ihvertfald  klagede  man 
mod  Slutningen  af  Aaihundredet  over,  at  de  ikke  spillede  ordentlig 
med  i  Ulysses  v    Ithacia.     Og   nu  allerede  nægtede  Clementin   —   der 

ganske  vist  ogsaa  maatte  regne  med  halvtresindstyve  Somre  —  som 
Jupiter  i  Plutus  at  komme  sejlende  fra  de  himmelske  Luftninger. 
Han  trodsede  Teksten:  i  Luften,  fører  saadan  Tale  —  vilde  ikke 
mere  vise  sig  bag  en  malet  Sky,  svunget  ind  ved  Tougværk.  Han 
tren  ind  i   „Luft"   med  sin  Tordenkile  i  Haanden. 

Eller  har  det  været  æstetiske  Hensyn,  der  i  dette  Tilfælde  har 
bevæget  Clementin?  „Luften"  og  de  øvrige  Dekorationer  har  nemlig 
sikkert  været  noget  medtagne  af  den  hyppige  Brug.  Til  rimelige  Ny- 
anskaffelser for  Holbergs  Skyld  har  man  aldeles  ikke  følt  sig  foran- 
lediget. Forslidte  italienske  Festsale  kurfde  man  hejse  ned  og  op  i 
Snesevis,  men  en  ægte  dansk  Stue,  malet  af  en  dansk  Maler,  maatte 
man  kigge  højt  op  efter.  Det  varede  jo  noget,  inden  den  dygtige 
Gramer  paa  Warnstedts  Opfordring  malede  en  passende  Stuedekoration. 
Og  derfor  saa  man  det  mærkværdige  i  Visitakten  i  Barselsstuen,  at 
Corfitz  saa  storartet  kunde  slippe  ud  af  mer  end  een  Dør,  uagtet  han 
hviskede  til  sin  Kone,  at  Værelset  kun  havde  en  eneste,  hvor  han 
kunde  risikere  at  støde  paa  en  sladrende  Dorthe  Knapmagers  eller  en 
højtideligt  prækende  Else  Skolemesters.  Den  Stue  var  aabenbart  for 
festlig.  En  anden  (med  een  Dør)  var  derimod  for  sjofel  og  gik  derfor 
igen  som  Forstue  baade  det  ene  og  det  andet  Sted.  Her  modtog  den 
rangsyge  Jeronimus  med  langelige  Skrabud  den  fornemme,  men  noget 
støjende  Baron,  og  herind  kom  Troels  løbende  ude  fra  Mødet  med 
Claus  i  Aabenraa. 


III 

Disse  Forvandlinger  med  Bagtæpper  og  Kulisser,  halvtpæne  og 
altfor  prefentiøse,  der  for  begge  Parters  Vedkommende  undertiden  skete 
med  en  saadan  Ilfærdighed,  at  Jeppe  kunde  risikere  at  vaagne  op  fra 
Galgerusen  i  et  Landskab,  hvor  Jacobs  Hus  —  altsaa  malet  paa  Ku- 
lissen —  og  Bygmarken  fra  første  Akt  var  forsvundet,  har  utvivlsomt 
ekset  de  agerende  til  at  drive  paa  med  det  Farcespil,  der  skulde  faa 
de  fornemme  Tilskuere  til  at  indse,  at  Holberg  virkelig  ikke  var  saa 
latterlig  kedelig,  som  de  i  deres  Entousiasme  for  det  franske  behagede 
at  indbilde  sig.  Komedien  i  det  Ydre  har  ihvertfald  ikke  svækket 
Indtrykket  af  det  yderlig  komedieagtige  i  hele  Fremstillingen.  Paa 
Baggrunden  af  højst  desorienterende  „Miliøer"  har  det  f.  Eks.  virket 
overbevisende  morsomt,  naar  Komedianterne  hver  for  sig  spillede  en 
hel  Suite  af  forskellige  Skikkelser.  Deres  Forvandlingsevner  har  øjen- 
synligt overtrumfet  Dekorationernes.  Alene  Ørsted  viste  sig  at  være 
den  fødte  Proteus:  I  Maskeraden  var  han  det  ene  Øjeblik  den  geskæf- 
tige Kælling  med  Maskerne,  som  lidt  senere  nok  har  taget  sig  en 
Tur  i  Kehrausen  i  Intermediet,  i  næste  den  adstadige  Leonard.  I  Den 
pantsatte  Bondedreng  den  sorgløse  Leander,  lidt  efter  en  alvorligere 
Repræsentant  for  Lov  og  Ret.    Ynkelig  Bonde  og  pedantisk  sirlig  Bog- 

holdei-  i  Vielgeschreis  Sluer,  men  saa  sandelig  ogsaa  den  snarraadige 
unge  Gusman,  den  gamle  træge  Bonde  og  den  ironisk  frække  Rets- 
betjent i  den  danske  Don  Quicliottes  forarmede  Sale.  Og  vel  at 
mærke,  Ørsted  karakteriserede  nogle  af  disse  vidt  forskelligartede  Fi- 
gurer saa  præsist,  at  Eftertiden  ikke  har  kunnet  komme  udenom  hans 
Fortolkninger. 

Andre  forvandlede  sig  ikke  saa  ubegribeligt  sandfærdigt,  men  de 
maatte  til  det,  det  hørte  med.  Kun,  hvor  det  rigtig  kneb,  var  det  de 
særligt  talentfulde,  som  kaverede  for  Illusionen.  Det  var  saaledes  ikke 
ufarligt,  naar  den  samme  Skuespiller  skulde  fare  omkring  som  Phile- 
mons Tjener  i  de  fire  første  Akter  for  saa  at  trine  frem  i  Skole- 
mesterens Gestalt  i  Rettergangen  i  sidste.  Men  en  Londemann  for- 
stod at  fjærne  Mistanken  om,  at  der  muligvis  her  spilledes  Komedie 
med  Rosiflengius,  selvom  han  i  det  foregaaende  havde  drevet  Halløj 
med  hans  Indbildningskraft  baade  som  Tøjte  og  som  hollandsk  Skipper. 
Forhaabentlig  hører  det  dog  hjemme  i  Krøniken,  at  Clementin  har 
spillet  Jeronimus  og  Dommeren  paa  een  og  samme  Aften.  Ære  være 
ogsaa  hans  Forvandlingsdygtighed,  men  det  maa  nu  alligevel  have 
været  lidt  vanskeligt  for  ham  som  Jeronimus  at  sige  til  Dommeren: 
Jeg  takker  Hr.  Dommer,  for  en  naadig  Dom,  —  for  saa  som  Dom- 
mer at  svare  Jeronimus:  Jeg  takker  skyldigst. 

Men  maaske  Clementin  har  taget  Scenen  som  Henrik  i  Tampe- 
retten? I  al  Fald^  hvis  Rosenstand-Goiske  har  Ret,  kan  man  begribe, 
hvorfor  Det  lykkelige  Skibbrud  havde  svært  ved  at  fange  Tilskuernes 
Interesse.  Og  dog,  har  dette  Komedievæsen  ikke  forekommet  dem 
rimeligt?  Man  maa  tro  det,  naar  man  hører,  at  Beck  —  en  langtfra 
illuderende  Skuespiller  —  agerede  Jacob  Skomager  og  saa  en  af  Ad- 
vokaterne i  Baronens  Sovekabinet  og  derpaa  Jacob  om  igen  paa  een 
og  samme  Aften.  Komedien  i  Komedien  maa  virkelig  ved  den  Lejlig- 
hed være  kommet  til  sin  Ret  i  overdreven  Grad.  Samtidig  var  et 
andet  heller  ikke  fremragende  Talent  en  af  Tjenerne,  og  lidt  efter 
meget  rigtigt  —  men  ikke  fordi  Forestillingen  skulde  understrege,  at 
Rettergangen  var  Komedie  —  Retsbetjent  og  nogle  Minutter  senere 
Magnus,  der  holder  Jeppe  for  Nar! 

I  Grønnegadetiden  havde  Aktørerne  været  for  faa  og  for  derfor 
ofte  ud  i  fem,  seks  Skikkelser  i  Løbet  af  en  tre  Timer,  nu  kunde  de 
tælle  betydelig  flere,  men  Hensynet  til  Farcespillet  —  og  til  Tradi- 
tionen? —  forhindrede  dem  i  at  tage  et  rimeligere  i  kunstnerisk  Hen- 
seende. Man  vovede  ikke  at  betro  Christen  Griffels,  Jens  Sandbiichs, 
Christoffer  Federmessers,  Lars  Dintfas'  Replikker  til  de  Statister,  der 
blev  tilhage,  naar  de  mange  øvrige  Roller  var  besatte.  Den  populære 
Hortulan  spillede  altsaa  dem  alle  fire,  og  Latteren  stormede  ham 
hjærteligt  i  Møde.  Og  hvilken  kildrende  Nydelse  beredte  den  smukke 
Musted  ikke  de  unge  Piger,  naar  han  som  Barselkonen  havde  bedaaret 
dem  med  sin  charmerende  Fistelslemme  og  saa  spankede  elegant  og 
spænstig    ind    i    Officerens    stramtsiddende    Uniform    i    sidste  Akt    og 

fjærnede  sig  med  det  gedulgte  Smil,  der  forraadte,  at  Corfitz'  Enehane- 
i-Kurven-Tilværelse  var  i  Fare? 

De  unge  Pigers  Bedstemødre  kunde  betro  dem,  at  netop  ligesaa 
bedaarende  havde  den  smukke  Pilloy  teet  sig.  Men  hviskede  de  videre 
om,  at  Musted  agerede  den  barselsyge,  fordi  Direktionen  mente,  det 
var  uanstændigt  at  udsætte  en  Skuespillerindes  Dyd  for  hendes  Parti, 
mens  Pilloy  kun  havde  ageret  hende,  fordi  der  ellers  ikke  var  nok  af 
Skuespillerinder  til  at  aflægge  ham   Visit? 


IV 

Ellers  tog  ihvertfald  ikke  Skuespillerne  det  altfor  nøje  med  det 
dydige.  Alle  disse  Forvandlinger,  disse  Omklædninger,  disse  Omma- 
skeringer  har  spændt  og  hidset  dem  til  mange  Slags  kaade  og  vilde 
Improvisationer.  Hvilket  Herkulesarbejde  blot  at  huske  saa  mange 
forskelligartede  Roller!  Det  maatte  jo  føre  til  alle  mulige  mer  eller 
mindre  pudsige  Indfald,  hvor  Hukommelsen  gik  i  sin  Mor  igen  og 
forraadte  de  agerende,  som  bestandig  havde  Hastværk.  Naar  Rosen- 
stand-Goiske  ved  Lejlighed  bebrejdede  Londemann,  at  han  som  Chri- 
stoffer Maurbrækker  brølede,  at  han  var  den  tapreste  Mand  i  hele 
Garnisonen,  istedetfor  Bastionen,  var  det  altsaa  ikke  for  at  skole- 
mesterere ham,  men  fordi  Udtrykket  var  for  moderne.  For  i  samme 
Aandedræt  skyndte  han  sig  med  at  rose  Skuespilleren,  fordi  han  ellers 
altid  forandrede  Replikkerne  meget  vittigt. 

Ogsaa  ad  denne  Vej  havde  Farcespillet  aabenbart  skaffet  Holberg 
en  afgjort  Oprejsning.  Og  da  det  var  blevet  Skik  og  Brug,  at  enhver 
af  dem,  der  var  ny  i  Tjenesten,  kunde  faa  udleveret  Komedierne,  gik 
han  eller  hun  hjem  og  læste  dem  fi-a  Grunden  af,  og  hvis  Suffløren 
paa  Prøven  sagtmodig  søgte  at  rette  dem  efter  det  tyve  Aar  gamle 
gennemstregede  Eksemplar  (om  et  saadant  eksisterede),  hørte  de  ikke 
efter,  men  gengav  hensynsløst  Teksten  som  den  stod  trykt.  Flere  og 
flere  af  de  vovede  Udtryk  blev  saaledes  taget  med  paa  Farten,  til 
hver  eneste  smudsig  Skjemt  kørte  med  og  hele  Holberg  sad  paa 
Vognen.  Hans  Haab  om,  at  hvad  der  nu  skurrer,  kan  inden  20  Aars 
Forløb  igen  harmonere,  var  gaaet  i  Opfyldelse.  De  latterligt  pæne 
maatte  skrige  op,  saa  meget  de  vilde,  naar  den  syttenaarige  Caroline 
Halle  som  Pigen  i  Barselstuen  forlangte  4  Mark  til  en  Barbersvend, 
som  skulde  aarelade  Ammen  paa  et  andet  Sted.  de  maatte  opgive 
Ævred  og  søge  Trøst  i  en  Revision  af  Peder  Paars. 

Londemann  raabte  sit  „fra  2  —  5"  efter  Gorfitz's  vordende  Med- 
bejler Officeren  med  uddybende  Underforstaaelse.  Og  i  Den  Stundes- 
løse, hvor  Clementin  (Vielgeschrei),  Londemann  (Oldfux)  og  Caroline, 
som  spillede  Pernille,  da  hun  blot  var  fjorten  Aar,  førte  an  i  alle 
Løjerne,  for  Æquivokerne  i  fyrværkeriagtigt  Tempo  ud  over  Publikum. 

Dette    blev  selv  Rosenstand-Goiske    for  meget,  og    med   ungdom- 

melig  Kritikerfryd  mente  han  at  kunne  spore  Følgerne  af  sin  Indig- 
nation fra  den  one  Forestilling  til  den  anden,  men  hvor  længe  har 
den  virket?  Rettere,  hvor  kort  har  Caroline  holdt  sig  til  det  Ord 
„sundt"   Legeme  istedetfor   „brugelig"? 

Parolen  var  jo:  dansk  frimodig  Tale  paa  Trods  af  sirlig  fransk 
Konverseren,  ligefremme  Gestus  mod  afmaalte,  højtideligt  fine  Manerer. 
Det  faldt  derfor  Hortulan  som  Jeppe  ganske  naturligt,  naar  han  mæt 
af  Baronens  herlige  Maaltid  og  saligglad  af  hans  ædelige  Drue  hviskede 
hidsige  Tilnærmelser  i  Øret  paa  Jfr.  Fogh,  Ridefogdens  Kone,  at  gribe 
med  fast  Bondenæve  om  hendes  Bryster.  Det  var  Holbergsk  og  for- 
resten ogsaa  Moliére'sk.  Sganarelle  i  Doktor  mod  sin  Vilje  skulde  jo 
overfor  den  fristende  Amme  forsøge  sig  i  akkurat  det  samme.  Det 
kunde  altsaa  heller  ikke  falde  denne  danske  Skuespiller  ind  at  lade 
være  med  at  vise  sig  llgesaa  betaget  af  Magdelones  Skønheder  i  Den 
Stundesløse.  Peter  Madsen  i  Hamburg  eller  Mannheim  —  sagde  man 
formanende    til    ham  hviskede:    Um    Verzeihung,    meine    Herzens 

Jungfer!  darf  ich  Sie  kiiszen?  Det  kom  virkf  lig  ikke  Hortulan  ved. 
Den  danske  Peder  Eriksen  var  ham  for  blodrig  til  en  saa  beskeden 
Tilnærmelse. 


Var  man  paa  Komedie,  saa  skulde  man  se  Livet  i  kraftigt 
strøgne  Farver.  Man  sparede  derfor  ikke  en  eneste  kras  Effekt. 
Den  ansete  Oldermand  vimsede  ind  af  Baggrundsgangen  som  en  lille 
bitte  Usselryg,  kom  i  Klemme  i  Døren,  fordi  hans  Kontrapart,  en 
kæmpemæssig,  grov  Fyr,  vilde  mase  sig  frem  først.  Hvor  Hortulan 
under  stigende  Rædsel  væltede  sig  i  Baronens  Dyner,  holdt  han  plud- 
selig inde  med  sin  Tale  paa:  —  jeg  er  ikke  Jeppe  paa  Bjerget,  jeg 
er  fattig,  jeg  er  rig,  jeg  er  en  stakkels  Bonde,  jeg  er  Keyser.  A  .  .  .  . 
a  ....  a  ...  .  hielp  hielp  hielp!  og  bragede  derpaa  med  Bunden 
ud  af  Sengen,  hvorfor  der  var  al  mulig  Anledning  for  Kammertjeneren 
og  Erik  til  at  komme  styrtende! 

Denne  afskyelige  Fiælehyttestreg  —  skrev  Rahbek  forarget  senere 
efter  at  have  set  Gjelstrup  forsøge  sig  i  den,  men  den  stammede 
maaske  direkte  fra  Holberg.  Den  stod  jo  i  god  Sammenhæng  med 
lignende  i  Bidermans  latinske  Tekst,  som  f.  Eks.  den  flaue  .Bouffonade 
(Rahbek),  hvor  Hortulan  i  Tørst  kastede  sig  over  det  Vandfad,  Kam- 
mertjeneren ærbødigt  bragte  ham. 

Hvorfor  dog  ikke  tage  alt  med,  som  kunde  forstærke  den  komiske 
Situation?  Ja,  hvorfor  ilcke  gøre  mere?  Londeniann  gjorde  det  og  i 
Reglen  ligesaa  overlegent  morsomt  som  Hortulan.  Som  Oldlux  hos 
Vielgeschrei  fik  han  Tilskuerne  til  at  le  som  vilde,  naar  han  i  en 
Svip  styrtede  væk  fra  den  Stundesløses  Stok,  for  ind  under  det  doku- 
mentbedækkede  Bord,  løftede  det  under  kaade  Hop  og  rendte  med  det 

paa  Ryggen  pladask  mod  en  Kulisse,  saa  det  hele  væltede  om  i  et 
Kaos  mod  den  lamslaaede  Konfusionarius,  mens  han  selv  i  den  vildeste 
Fart  reddede  sig  ud  i  Kulissen.  Alle  senere  Oldfuxer  kom  til  at  tiske 
den  Latter,  som  denne  kaade  Sorti  bestandig  mantte  vække.  Phister 
holdt  i  1843  ligesaa  elegant  som  Londemann  Flyttedag  med  Bordet. 
Først  til  Holbergjiibilæet  i  1884  maatte  han  forsage  det  paa  Grund 
af  alderskrummet  Ryg.  Kim  tiltagende  Embonpoint  bød  i  1893  Olaf 
Poulsen  blot  at  vælte  det  og  ikke  at  løbe  med  det. 

Overhovedet  var  denne  Komedie  fulgt  af  ustanselige,  improviserede 
Løjer.  Fler  og  fler  kom  til:  Barberens  Sæbe,  der  sprøjtede  rundt  i 
den  talrige  Forsamling,  hans  Serviet,  som  Pernille  kastede  ud  efter 
ham  og  han  selv  bragte  tilbage.  Skriverkarlenes  Entré  i  Gaasegang, 
deres  forfjamskede  Faren  mellem  hverandre,  naar  Vielgeschrei  kaldte 
paa  dem,  deres  Manuskripter,  der  formedes  til  store  Bolde,  som  sendtes 
i  Skud  paa  Skud  rundt  omkring,  naar  Vielgeschrei  et  Øjeblik  var  ude, 
deres  Fjerpenne,  som  plantedes  ned  i  en  af  de  Besøgendes  Hatte,  og 
saaledes  videre,  videre. 

Portørstatisterno  fik  Ordre  til  at  bære  Portechaisen  med  Jacob  v. 
Tyboe  med  passende  Anstand  ind  til  Fru  Leonora,  i  Tidens  Løb  glemte 
de  det  og  lavede  svært  Halløj,  men  naar  de  bragte  Baron  Reenkaalavet 
til  Jeronimus'  Hus,  støjede  de  med  Brask  og  Bram  lige  ind  i  hans 
Stue,  stødte  paa  Vejen  mod  Baggrundsvæggen,  saa  den  svajede  frem 
og  tilbage,  og  smældede  Portechaisen  med  saadan  Aplomb  mod  Scene- 
gulvet, at  det  menneskelige  Indhold  for  ud  og  var  lige  ved  at  vælte 
om  i  Støvet.  Voldsomme  Bevægelser,  og  dertil  Slag,  der  klaskende 
gav  Genlyd  i  Teatret!  Hvor  Leonora  blot  lovede  den  snakkesalige 
Barber  en  Huskekage,  hvis  han  blev  ved  med  at  plage  hende  med 
Remser,  blev  Truslen  hurtigt,  en,  to,  tre,  til  overordentlig  Virkelighed. 
Og  det  var  ikke  bare  et  løst  Tjat,  Jfr.  Thielos  fine  Haand  langede 
ud  mod  Als'  Kind,   eller  Jfr.   Astrups  mere  faste  mod  Schwarz'! 

Hvor  Henrik-Londemann  arrigt  bebrejdede  Philemon-Rose  alle  de 
Prygl,  der  paa  hans  Fart  gennem  Byen  var  haglet  ned  over  hans 
Rygstykker  for  hans  Pamfletters  og  Satirers  Skyld,  trak  han  blod- 
tørstig sin  Kniv,  satte  i  Knæ  ned  paa  Gulvet  og  sleb  den  med  vilde 
Lader  paa  Brædderne,  saa  Digteren  komisk  forskrækket  sørgede  for  at 
tage  Flugten  (Bi  kun.  Herre!  Det  er  Barbererens  Respect,  som  jeg 
kun  vil  ydmygst  formelde.).  Det  Gulv  var  overhovedet  ikke  alene  til 
at  trippe  paa.  Londemann  kastede  sig  udmattet  hen  over  det,  naar 
han  i  Løb  var  undsluppet  sine  Forfølgere,  og  gav  derfra,  med  Ansigtet 
lige  ud  i  Tællepraasene,  Regnskab  for  alle  sine  Trakasserier.  Og 
med  en  hæftigt  ironiserende  Fortrolighed  tog  han  ad  den  Vej  Rosi- 
flengius'  Fæller  og  Venner  nede  i  Parterret  paa  Parti. 

Der  var  ilsom,  flyvende  Fart  i  alle  disse  lystige  Løjer.  Trangen 
til  Karikatur  blev  ofte  voldsomt  mættet  derunder  og  trodsede  ligtsaa 
ofte  den  rette  Karakteristik.  Det  larmende  Selskab  i  Ebeltoftjulestuen 
forlanger  under  Pantelegen  højrøstet  den   skikkelige  Skolemester  dømt 

til  at  synge  en  Vise,  Sagtmodig  efterkommer  Beck  deres  Ønske  og  — 
forsvinder.  Forventningsfuld  Pavse  paa  Scenen  og  paa  Tilskuerpladsen 
følger,  da  med  eet  den  kendte  italienske  Butfosanger  Agostino  Liparini 
under  jublende  Genkendelse  fra  alle  Sider  stikker  sin  vældige,  strit- 
tende Paryk  ud  af  Kulissen,  derpaa  triner  ind  i  højstegen  Person  og 
kvæder  en  af  sine  mest  forrykte  Koloralurarier.  Skuespilleren  tog  det 
ikke  saa  nøje  med,  at  en  gammel,  sølle  Lærer  fra  Ebeltoft  umulig 
kunde  være  faldet  paa  saa  vild   en  Idé, 

Mere  paa  deres  Post  overfor  Publikums  altfor  glubske  Forlangender 
har  de  talentfuldere  naturligvis  været.  Og  navnlig,  hvor  det  gjaldt  en 
Karakteristik.  Hortulan  kunde  nok  gøre  Rosiflengius'  Pukkel  saa 
enorm,  at  den  var  lige  ved  at  glide  ned  paa  Gulvet,  men  at  skjule 
den  under  et  saa  fantastisk  Karnevalskostyme  som  det,  Beck  som 
Skrædderen  hos  den  rangsyge  Jeronimus  sprang  rundt  i,  vilde  han 
vist  have  holdt  sig  for  god   til. 


VI 

Men  man  maa  dog  under  alt  dette  heller  ikke  glemme,  at  ud- 
æskede Holbergantipatien  til  agressivt  Spil,  tvang  ogsaa  den  dæmpede 
Scenebelysning  dem,  der  skulde  virke  oppe  fra  den  mørkere  Baggrund, 
til  at  gøre  Halløjet  saa  stærkt  som  muligt.  Deroppe  stod  Jeppes  Seng 
(og  blev  staaende  der  indtil  1838  af  Respekt  for  Traditionen);  Skriver- 
karlenes Bord  var  anbragt  dér.  Ved  alle  mulige  Midler  maatte  de 
Spillende  altsaa  gøre  Tilskuerne  forstaaeligt,  at  selv  om  de  som 
Skriverkarle  var  stumme,  var  de  derfor  ikke  hensovede.  De  skrigende 
Farver  i  Dragterne  blegnede  hen  deroppe,  og  man  kan  altsaa  ikke 
fortænke  Beck  som  Skrædderen  i,  at  han  klædte  sig  i  saa  kraftige 
Kulører  som  muligt,  da  han  sandsynligvis  slet  ikke  er  kommet  frem 
paa  den  stærkere  belyste  Prosceniumsflade,  men  som  en  Biperson, 
der  blot  skulde  sige  Tak  for  Mad  og  Farvel,  af  Clementin-Jeronimus 
er  blevet  ført  fra  en  eller  anden  Kulisse  op  mod  den  eneste  Udgangsdør 
i  Baggrunden,  som  Rosenstand-Goiske  ved  Lejlighed  omtaler. 

Det  havde  lidt  nyttet  Datidens  Skuespillere,  hvis  de  som  Nu- 
tidens havde  taget  hele  Scenerummet  i  Brug.  Selv  om  Akustiken 
havde  været  nok  saa  fortræffelig,  hørte  Baggrunden,  svagt  belyst  som 
den  var  af  Tællepraasene  bag  paa  de  to  sidste  af  de  seks  Kulisser, 
til  de  Aander  og  Gejster,  der  som  Gammel-Erik  i  sort  Skind  og  med 
Horn  i  Panden  ikke  skulde  sees,  men  bare  anes. 

Alt,  hvad  der  baade  skulde  sees  og  høres,  maatte  derimod  frem 
paa  Prosceniets  smallere,  men  ogsaa  bedre  belyste  Flade,  hvor  den 
kappeklædte  Lyseakomodør  ofte  kom  ind  midt  under  Scenerne  for  at 
[judse  Praasene  foran  Rampen.  Naar  der  derfor  en  Aften  i  1771  var 
Lys  paa  Bordene  i  Den  Stundesløse,  gjorde  Kritikken  opmærksom  paa, 
at  det  paa  Vielgeschreis    —   nærmest  Tilskuerne  —  virkelig  var  over- 

flødigt,  hvorfor  det  ogsaa  næste  Gang  var  fjærnet  og  kun  blev  hentet 
frem  af  den  geskæftige  Jfr.  Halle  til  Forsegling  af  de  mange  Brev- 
skaber 

At  Skriverkarlenes  i  Baggrunden  maatte  belyses  ekstra,  forekom 
naturligt. 

Paa  den  forreste,  stærkere  belyste  Scene  levede  man  ligesom  op. 
Her  spilledes  den  rigtige  Komedie.  Her  saa  man  Jfr.  Halle,  Vielge- 
schreis  Pernille,  fare  frem  og  tilbage,  fra  højre  til  venstre  og  over  til 
højre  igen,  fulgt  af  Mad.  Knudsen,  Leonore,  som  angst  bønfaldt  hende 
om  at  gøre  sig  god  igen,  efter  at  hun,  ved  at  tvivle  om  hendes  Sne- 
dighed til  at  finde  paa  Udveje  for  hendes  Kærlighed,  var  kommet  for 
Skade  at  gøre  hende  vred  (1.  X.). 

Den  samme  Jagen  saa  man  i  Den  politiske  Kandestøber,  naar 
Londemann-Henrik  havde  smældet  Anneke  en  ordentlig  een  paa  Siden 
af  Hovedet,  fordi  hun  haanede  hans  Ophøjelse  i  den  højere  Tjener- 
stand. Replik  fulgte  paa  Replik  som  Lyn  paa  Lyn  under  den  op- 
hidsede Fart,  ligesom  i  Maskeraden,  saa  saare  Londemann  som  Gejst 
havde  luret  den  mussebange  Arv-Hortulan  hans  Synder  af,  derpaa 
havde  kastet  Forklædningen  og  i  Løb  lod  sig  forfølge  i  Hælene  af 
den  skrækslagne  Gaardskarl,  mens  han  triumferede  over  sin  let 
erhvervede  Viden. 

Londemann  kunde  umuligt  straale  i  al  sin  Pragt  som  Kavaler 
for  sin  Pernille  (Henrik  og  Pernille)  oppe  i  den  dunkle  Baggrund,  han 
svansede  og  dansede,  kroede  sig,  solede  sig  som  en  spankende  for- 
libt Hane  frem  og  tilbage  foran  Rampens  lysende  Rad,  kælent  for- 
fulgt af  den  flotklædte   „Frue". 

Og  se  til  Clementin,  hvor  han  som  Herman  v.  Bremen  modtog 
Besøg  af  de  to  Advokater.  Satte  han  sig  ikke  lige  midt  for  Sufflør- 
kassen, mens  de  anbragte  sig  ærbøiiigt  paa  hver  sin  Side  af  ham ! 
Tilskuerne  kunde  nu  rigtigt  følge  hans  voksende  Fortvivlelse  over 
deres  latinske  Sludren.  Med  eet  sprang  han  op,  for  over  til  den 
højre  Side  af  Prosceniet,  saa  til  den  modsatte  og  tilbage  igen,  nu  op 
i  Baggrunden  saa  langt  han  kunde  naa,  men  de  to  sortklædte  Ulykkes- 
fugle var  i  Hælene  paa  ham,  spærrede  for  Baggrundsdøren^  saa  han 
fortvivlet  paany  stak  i  Rend  ned  til  Rampen,  mens  hans  vrøvlende 
Forfølgere  hagede  sig  fast  i  hans  Frakkeskøder  under  hans  ophidsede 
Raaben:  Ey,  slipper  mig,  I  Ting-Stude!  I  hører  jo,  at  jeg  skal  op 
paa  Raadhuset. 

Dette  var  Løb  mellem  tre,  men  ogsaa  fire  klarede  her  det  gamle 
Trick  elegant.  Man  saa  altsaa  Leander  og  Leonora  i  Pernilles  korte 
Frøkenstand  under  bønfaldende  Tilraab  fare  efter  Pernille  og  Henrik, 
naar  de  blev  miittf  og  ikke  vilde  lade  sig  sige. 

Det  er  nok  Pilloy,  der  har  husket  dette  Grønnegadeteaterlrick, 
som  var  saa  fordelagtigt  for  Rampespillet,  og  Als.  dtr  afløste  ham 
som  Teatermester  efter  Sæsonen  1750  —  51,  har  sørget  for  at  bevare 
det.     Desuden  brugte  Moliére  det  i  Den  forklædte  Doktor,  spillet  paa 

det  kgl.  Teater  i  1755,  hvor  Lisette  løb  snakkende  op  og  ned,  mens 
hun  lod,  som  om  hun  ikke  saa  Sganarelle,  der  til  sidst  niaatte  slikke 
i  Rend  efter  hende  for  at  gøre  sig  bemærket  (1.  VI.).  Forresten  var 
det  blevet  saa  almindeligt,  at  selv  engelske  Skribenter  benyttede  det, 
f.  Eks.  Richard  Steele  i  Komedien  De  oj)riiitige  Elskere,  spillet  i  1761 
og  renskrevet  paa  det  nydeligste  af  Clementin  efter  Stanleys  Over- 
sættelse. 

Her  i  Prosceniumslyset  holdtes  nogle  andre  Teaterspil  til  Ilden 
med  en  saadan  Iver,  at  ogsaa  de  gaar  igen  den  Dag  i  Dag.  Uden 
Tvivl  er  de  som  det  nævnte  af  fransk  Oprindelse.  Man  kan  træffe 
paa  et  af  dem  i  en  længst  forglemt  Komedie  Harlekin  Hulla,  hvori 
Clementin  og  Londemann  spillede  sammen  i  1751,  som  en  gammel 
ærværdig  Mand  Moussafer  og  en  ung  springsk  Tjener  Harlekin.  I  en 
Situation,  der  havde  skaffet  Harlekin  en  pludselig  Værdighed,  veg  den 
gamle  ærbødigt  til  Side  for  ham,  idet  de  skidde  til  at  gaa  ind.  Londe- 
mann blev  ved  og  blev  ved  med  at  afslaa  sig  for  den  Ære,  tilsidst 
luntede  da  Clementin  hen  mod  Døren,  men  i  samme  Nu  var  Londe- 
mann over  ham,  stødte  ham  tilside  og  spankede  kry  ind  i  Huset. 
Forbløffet  gloede  Clementin  efter  ham.  Hvor  Als  (og  senere  Clemen- 
tin) som  Herman  v.  Bremen  havde  forklaret  Smededrengen  (Londe- 
mann) hans  nye  Noder  som  Borgmesterljener  og  vilde  til  at  gaa  ind, 
gik  Drengen  ham  i  Vej  og  vilde  ind  først,  men  denne  Tilsidesættelse 
af  Borgmesterværdigheden  var  dog  Herman  for  fræk,  han  greb  Henrik 
i  Nakken,  slyngede  ham  tilside,  saa  Træskoerne  røg  hen  ad  Scene- 
gulvet, og  strunkede  saa  højtideligt  ind,  mens  den  nybagte  Tjener 
maabende  samlede  Skoene  op.  For  nogle  Aar  siden  tog  Olaf  Poulsen 
Johannes  Poulsen  i  Nakken  og  spankede  forbi  ham. 

Som  et  Wagnersk  Ledemotiv  gik  dette  Spil  igen  i  andre  be- 
slægtede Scem^r,  f.  Eks.  i  Henrik  og  Pernille.  Her  saa  Rahbek 
en  Aften  i  1778  Mad.  Rosing  (Leonore)  efter  det  Opgør,  hvor  Pernille 
har  maattet  tilstaa  sine  Forsøg  i  Fruenykkerne,  gaa  rask  hen  mod 
sit  Hus,  men  i  samme  Nu  staa  stille,  vige  ironisk  ærbødigt  tilside 
for  Mad.  Gjelstrup  og  nejende  tvinge  hende  til  at  betragte  sig  som 
den  Underordnede,  hvem  det  ikke  tilkom  at  ga.i  i  Vej  for  saa  fm  en 
Frue.  Uden  Spor  af  Befippelse  tog  Pigen  sig  i  Situationen  og  trip- 
pede fornemt  forbi  sit  Herskab.  Fru  Karen  Lund  trippede  forbi  Frk. 
Dinesen  i   1917. 

Londemann  spillede  i  1751  Baronen  i  Destouches'  Den  Vankel- 
modige sammen  med  Rose  som  Dorante.  Denne  var  som  Adelsmand 
finere  af  Rang,  men  derfor  morede  det  Foifitteren  at  klapse  ham  af 
under  Intrigen,  og  Baronen  fulgte  øvet  hans  Raad  i  en  Scene,  hvor 
han  saa  absolut  havde  vist  sig  som  den  aandsoverlegne.  Han  greb 
den  anden  i  Armen,  holdt  ham  tilbage,  stiilt  de  sig  i  Døren  og  raabte: 
St!   bagefter  mig,   — ! 

Lidt  mere  voldsom  var  Londemann  mod  Horlulan,  da  denne  som 
Arv  i  Henrik  og  Pernille  Iroedc  at    kunne   triun)fere    over    ham,    efter 

at  Leander  havde  røflet  ham  af,  fordi  han  havde  misbrugt  hans  Navn 
og  hans  Klæder.  Som  Clementin-Herman  plejede  at  tage  ham  i  Nak- 
ken, plantede  han  sin  Næve  i  Horlulans  kødfulde  Hals  dér,  hvor  de 
fulgte  efter  Rose  ind  i  Huset  (2.  IV.)  og  Arv  vilde  mase  sig  ind  før 
ham,  og  smed  ham  til  Side.  Med  samme  Færdighed  kaster  i  vor  Tid 
Poul  Reumert  Henrik  Malberg  til  Side. 

De  morsomme  mimiske  Episoder  mellem  Tjener  og  Herre,  mellem 
den  unge,  velbegavede  og  fripostige  Henrik  og'  den  strænge,  forbenede 
og  ikke  sjældent  indskrænkede  Hustyran  Jeronimus  fødtes  ogsaa  til 
Verden  her  foran  Rampen,  der  gav  dem  Levekraft  for  over  et  Aar- 
hundrede.  Ikke  alene  af  Hen.syn  til,  at  han  var  en  Underordnet,  der 
ifølge  en  fransk  og  paa  dansk  fulgt  Teaterlov  skulde  holdo  sig  ær- 
bødigt tilbage  i  Baggrunden,  naar  han  ikke  deltog  i  Samtiden  —  det 
gjorde  alle  franske  Tjenestefolk  som  f.  Eks.  Pigen  Nicole  i  Kærligheds 
Maskerade  (spillet  i  1756)  —  blev  Henrik-Londemann  deroppe,  men 
ogsaa  fordi  Rampens  Belysning  først  og  fremmest  skulde  skinne  paa 
dem,  Handlingen  i  Øjeblikket  var  afhængig  af.  Dog  af  desto  større 
Virkning  blev  det,  naar  —  for  at  tage  et  Eksempel  —  Jeronimus, 
Leonard,  Leander  i  Maskeraden  veg  til  Side  paa  forreste  Scene  og 
Henrik-Londemann  under  mange  Slags  Skrabud  tillod  sig  at  komme 
nærmere  og  nærmere  fra  Mørket  ind  i  Lyset,  alt  medens  han  med  sti- 
gende Dristighed  og  lunt  Skælmeri  holdt  sin  Forsvarstale  for  Tjenerne, 
for  saa  ligesaa  overordentlig  underdanigt  bukkende,  skrabende  at  trække 
sig  op  til  sin  ærbødigt  afventende  Holdning. 

Men  naar  saa  den  gamle  —  i  Reglen  spillet  af  Clementin  — 
havde  sendt  ham  og  Leander  ind  paa  deres  Værelser  bag  Prosceniet 
tilhøjre,  og  han  selv  var  paa  Vej  ind  bag  Prosceniet  tilvenstre,  saa 
for  Londemann  frem  i  Lyset  og  raable  triumferende:  Haa  —  haa  — ! 
men  i  samme  Nu  vendte  Clementin  sig  truende  mod  ham,  hvorpaa 
Henrik  forsvandt  som  Lynet. 

Dette  mimiske  Spil  gentog  sig  bestandig  rundt  omkring,  f.  Eks  i 
Henrik  og  Pernille,  hvor  Henrik  afsløres  og  Jeronimus  lasende  vil  lade 
ham  indespaM-re  og  Datteren  hænge  Her  kan  man  træffe  det  ligetil 
1905,  hvor  Olaf  Poulsen  traditionsærbødig  holdt  fast  paa  det. 

Men  Lyset  røbede.  Dets  skarpe  Skær  maatte  navnlig  blotte  de 
ikke  saa  faa  Huller  i  Komedierne,  hvor  Holberg  glemte  sine  Personer, 
som  han  lige  havde  ladet  tage  Del  i  Samtalen,  og  lod  dem  blive  slaa- 
ende,  skønt  deres  TilstedevaMelse  ikke  alene  var  unødvendig  for  det 
lige  efter  følginde,  men  ganske  skadelig  for  Forstaaelsen  deraf,  og 
hvor  han  saa  med  eet  trak  dem  frem  af  deres  synlige  Usynlighed  og 
lod  dem  lade,  som   om   de  aldrig  havde  været  tilstede. 

Saadanne    Forsømmelser   maatte    Skuespillerne    se    at    gøre    gode 

igen,  hvis  de  da  ikke  vilde  udsætte  sig  for  at  adsprede  Tilskuernes 
Interesse. 

Det  blev  navnlig  Clementin,  som  baade  her  og  i  andre  Tilfælde  viste 
sig  som  en  genial  Medhja'lper.  F.  Eks.  hvor  ypperligt  naliirliggjorde 
han  ikke  en  altfor  burlesk  Scene  i  Den  politiske  Kandestøber,  hvor 
Holberg  forlangte  af  Hermans  Fremstiller,  at  han  i  et  Fortvivlelses- 
udbrud  skulde  springe  op  fra  Skrivebordet,  derpaa  sætte  sig  ned  igen 
og  falde  paa  Gulvet,  fordi  han  glemte,  at  han  havde  skubbet  Stolen 
fra  sig  (5.  111.). 

Clementin  saa  man  staa  grundende  paa  den  Side  af  Scenen  ,hvor 
han  var  faret  over  for  at  komme  saa  langt  væk  som  muligt  fra  det 
forbandede  Skrivebord  med  alle  Dokumenterne,  lidt  efter  lidt  opklaredes 
hans  Ansigt,  som  om  han  blev  betaget  af  et  genialt  Indfald,  og  saa, 
ligesom  for  ikke  at  skræmme  det  væk,  lislede  han  sig  paa  Taaspid- 
serne  derover,  satte  sig  med  en  overordentlig  selvbevidst  Mine  —  for 
i  samme  Nu  at  ligge  pladask  paa  Gulvet. 

Her  kommenterede  Skuespilleren  Holberg,  paa  andre  mere  ind- 
viklede Steder  diytede  han  videre.  I  tredje  Akt  af  Maskeraden  skulde 
han  som  Jeronimus  staa  og  snakke  med  Londemann,  forklædt  som 
Jødepræst  ved  Hjælp  af  et  valdigt  Skæg  og  en  stor  Kappe.  Med  eet 
viser  Pernille  sig,  giver  sig  i  Snak  med  Henrik,  en  Snak,  der  maa 
føres  sagte,  fordi  Jeronimus  ikke  maa  høre  den,  da  den  røber  For- 
klædningen, men  som  pludselig  afbryder  hans  egen  Samtale  og  gør 
ham  til  Luft  i  Situationen. 

Hvad  nu?  Clementin  forklarede  denne  ubehagelige  Pavse  ved 
allerede  under  Snakken  med  Henrik  at  begynde  at  hoste  saa  stærkt, 
at  han  til  Slut  maatte  vende  sig  for  at  hosle  af  og  slet  ikke  fik  Øje 
paa  Pernille,  som  var  ude  af  Scenen,  da  han  paany  havde  faaet  Stem- 
men igen. 

Londemann  har  hurtigt  lært  Clementin  Kunsten  af.  Da  han  som 
Troels  var  glemt  af  Holberg,  mens  Corfitz  talte  Pengene  op  til  de  to 
Piger,  hvad  skulde  han  saa  foretage  sig?  Han  ramte  i  Centrum,  idet 
han  gabede  vildt  og  staaende  faldt  i  Søvn  paa  Gulvet.  Havde  han 
ikke  vaaget  hele  Natten  under  Barselstiieforberedelserne,  rendt  sig  træt 
baade  her  og  der?  Corfitz  blev  færdig  med  Pigerne,  kaldte  —  og  ud 
for  Troels  af  Søvnen  som  Fut>l  af  Rede. 

Disse  Fortolkninger  imødekom  Holbergs  Ønsker  om,  at  Skuespil- 
lerne bestandig  skulde  føle  sig  i  Situationen.  Og  n)aaske  var  det 
Pilloy,  der  havde  husket  dem  fra  gammel  Tid.  Maaske.  Men  i  alle 
Fald  ligner  de  andre  i  Clementins  Spil  rundt  omkring  i  Komedierne, 
saa  at  der  er  nok  saa  megen  Grund  til  at  tro,  at  de  skyldes  hans 
Initiativ,  selv  om  eller  netop,  fordi  de  er  i  Slægt  med  Holbergs  Ønsker. 

VIII 

Clementin  fulgte  som  yderst  opmærksom  Tilskuer  de  franske  Skue- 
spillere paa  Hofteatret  og  studerede  samtidig  deres  Kunst  teoretisk. 
Vidsle  man  ikke  dette  fra  hans  Elev  Schwarz,  som  iagttog  hans  Frem- 
stillinger under  sin  Balletdanservirksomhed  i  Slutningen  af  60erne, 
kan  man  næsten  Punkt  for  Punkt  følge,  hvor  lydig  han  har  været 
mod  Riccobonis   Forskrifter  i  Bogen  om  Teatrets  Kunst. 

Denne  Bog  fra  1749  var  utvivlsomt  de  franske  Hofteatertruppers 
Bibel.  De,  som  deres  samtidige.  Komedianterne  i  Paris  har  paa  Sce- 
nen levet  i  Overensstemmelse  med  dens  Forskrifter.  Nu  findes  den 
ganske  vist  ikke  i  Hortulans  Fortegnelse  fra  1770  over  Bøgerne  i  det 
kgl.  Teaters  Bibliotek,  men  Clementin  har  ihvertfald  nok  kendt  den 
fra  Mylius'  Oversættelse  i  Lessings  Bidrag  til  Teatrets  Historie  (1750), 
for  han  var  en  studeret  Mand,  der  kunde  Sprog  og  fulgte  med  i 
sin  Tid. 

Det  har  vel  fornøjet  ham  at  forny  Bekendtskabet  med  Riccoboni 
i  den  danske  Oversættelse  fra  Februar  1765  i  den  første  Samling  af 
adskillige  Skrifter  til  de  skiønne  Videnskabers  Fremtai'v,  men  paa 
dette  Tidspunkt  behøvede  han  ikke  at  tage  efter,  han  var  allerede 
Riccobonianer  med  Liv  og  Sjæl  og  havde  samtidig  præget  sine  Med- 
spillende til  den  Grad,  at  den  nye  franske  Trup,  som  blev  engageret 
til  at  spille  paa  Hofteatret  i  1766,  syntes  overflødig  og  efterbaanden 
maatte  opgive  Ævred.  I  Foraaret  1773  var  don  gjort  mat.  Clemen- 
tin og  hans  Medspillende  sejrede  saa  grundigt  for  Holberg,  at  det 
finere  Publikum  begyndte  at  svige  Destouches  og  finde  Interesse  i 
Komedierne. 

Naturligvis  er  dette  ikke  sket  uden  Offer.  Den  franske  Spille- 
maade  overført  paa  Komedierne  betød  en  Fordybelse  i  Karaktererne, 
hvad  der  samtidig  krævede  en  uvil!<aarlig  Forsømmelse  af  det  altfor 
vilde  Farcespil.  Men  der  kan  ingen  Tvivl  være  om,  at  dette  Sammen- 
arbejde af  fransk  og  dansk  Skuespilkunst  gav  et  vægtigt  kunstnerisk 
Plus  til  den  sunde  Udvikling. 

En  Teaterlov  fra  en  af  de  første  Sæsoner  forlangte  af  de  optræ- 
dende, at  de  skulde  sørge  for  at  klæde  sig  saa  karakteristisk,  at  de, 
naar  de  viste  sig  paa  Scenen,  ligesom  annoncerede  den  Charakter, 
som  de  bestred.  Publikum  maatte  straks  orienteres.  For  at  hjælpe 
derpaa,  gik  de  vigtige  Rollehavende,  naar  de  kom  ind,  øjeblikkelig 
ned  imod  Tilskuerne  og  præsenterede  sig  i  det  stærke  Rampelys. 
Denne  Vane  holdt  de  fast  paa  i  altfor  lang  Tid,  selv  da  Belysnings- 
forholdene blev  bedre.  Rahiiek  furlaiigte  forgæves,  at  nu  maatte  denne 
gammeldags  Skik  høre  op.  Den  passede  ikke  til  en  Tid,  hvor  man 
paavirket  af  Iffland  forsøgte  at  opføre  sig  som  rigtige  Mennesker  fra 
det  daglige  Liv.  Men  nu  i  60erne  og  70erne  var  den  nødvendig. 
Der  spilledes  Komedie,  og  man  lagde  ikke  Skjul  paa,  at  man  gjorde 
det. 

J.  c.  Normann.  S 

Glementin  begyndte  at  bryde  paa  denne  Skik.  Ogsaa  han  har 
naturligvis  maattet  tage  Hensyn  til  den  svage  Belysning,  men  det 
blev  ham  efterhaanden  nok  saa  nødvendigt  at  føle  sig  i  den  Situation, 
som  han  skulde  opleve  og  interessere  Tilskuerne  for. 

Han  respekterede  nemlig  Riccoboni,  hvor  denne  sagde  (i  den 
danske  Oversættelse);  „Karakteren  har  saa  stor  Indflydelse  i  eens  hele 
Person,  at  den  giver  den,  som  besidder  samme  en  gandske  særskilt 
Ansigtets  Bildning,  en  Stilling,  som  er  ham  egen,  en  Bevægelse,  som 
hans  Tænkemaade  giør  hos  ham  sædvanlig,  og  en  Stemme,  hvis  Tone 
ikke  kan  tilkomme  nogen  anden  Karakter"  —  og  derfor  kunde  man 
straks  paa  hans  Jeronimus  i  Den  honnette  Ambition,  en  Rolle,  som 
han  skabte  uden  Forbillede,  se  hele  hans  Stemning  og  dermed  for- 
udane den  følgende  Situation  med  Magdelone,  hvor  han  forlegen  spurgte 
hende  til  Raads  i  det  prekære  Ambitionsspørgsmaal.  Han  var  Jero- 
nimus til  mindste  Blodsdraabe  i  Kulissen,  forudfølte  hans  Sindstilstand 
i  en  saa  intens  Grad,  at  han  kun  var  optaget  af  at  give  Udtryk  for 
den  fra  det  Øjeblik,  han  betraadte  Scenen. 

Som  Herman  v.  Bremen  skulde  han  forklare  Geske  og  Henrik, 
hvor  god  Besked  han  vidste  med  de  Fornemmes  Manerer,  og  han 
sagde:  Giør  kun  som  jeg  siger,  min  Hierte!  —  Saa  stansed  han  lidt. 
Skulde  han  nyse  — ?  Lidt  adspredt  gik  han  videre:  Jeg  forstaaer  mig 
paa  den  fornemme  Verden  bedre  end  I  —  og  i  det  samme  brød  en 
Nysen  voldsomt  frem.  Roligt  kløede  han  Næsen  med  Haanden.  Og 
medens  han  formanende  fortsatte:  Speyler  Jer  kun  i  mig.  I  skal  see, 
at  der  ikke  skal  være  de  ringeste  gamle  Levninger  hos  mig  tilbage 
— ,  tørrede  han  Næsen  grundigt  af  i  sit  Frakkeskød. 

Han  kommenterede  her  levende  Riccobonis  vise  Lære:  Det  er 
ikke  nok,  at  man  forstaaer  den  Tale,  Digteren  lægger  os  i  Munden, 
og  at  man  ikke  imod  Meeningen  udtrykker  den.  Man  maae  alle  Øie- 
blik  indsee  det  Forhold,  som  det,  vi  sige,  har  med  Karakteren  af  vor 
Role,  med  Stillingen,  i  hvilken  Skuepladsen  sætter  os,  og  med  den 
Virkning,  det  skal  have  i  Hovedhandlingen. 

Saa  levende  optaget  var  Glementin  af  sin  Karakter,  at  den  ikke 
forlod  ham  i  Situationer,  hvor  han  ikke  lige  i  Øjeblikket  tog  talende 
Del. 

Under  Pernilles  og  Oldfux'  Bekendelser  i  Den  Stundesløse  stod 
han  (Vielgeschrei)  derfor  ikke  som  en  Marmorstøtte  lige  ret  op  og 
ned  ud  mod  Parterret,  lænet  til  sin  Stok,  som  mange  andre  af  hans 
Samtidige  vilde  have  gjort,  men  hans  Ansigt  forraadte,  at  fem,  seks, 
syv  Stemninger  jagede  gennem  hans  Sind,  gjorde  ham  fuldstændig 
konfus  med.  hvad  han  skulde  foretage  sig  med  disse  Banditter,  der 
havde  narret  hans  Datter  fra  ham.  Han  ventede  overhovedet  aldrig 
paa  den  næste  Replik  som  paa  en  Lektie,  han  skulde  besvare,  han 
salte  sig  ind  i  hele  Situationen,  kendte  sine  Medspillendes  Roller,  hele 
Stykket  til  Bund  og  Grund. 

Ti  Riccoboni   havde   lært    ham   at   uddybe  Holbergs  Formaninger 

om  Situationsforstaaelsen :  Alle  Sindsrørelser,  havde  han  sagt,  alle 
Sielens  Bevegelser,  alle  Tankernes  Forandringer  maae  afmale  sig  paa 
hans  (Skuespillerens)  Ansigt,  naar  han  vil,  at  Tilskuerne  kunde  tage 
en  levende  Andeel  i  Forestillelsen. 

Den  danske  Oversætter  har  her  jo  nok  været  lidt  klodset  i  sin 
Udtryksmaade.  Clementin  vilde  have  oversat  den  sidste  Sætning  ganske 
naturligt  saadan:   at  Tilskuerne  skulde  illuderes. 

Men  Clementin  levede  ikke  alene  ivrigt  med  i  Situationen,  han 
virkede  i  den  med  de  diskreteste  Midler,  ved  en  let  mimisk  Antyd- 
ning, en  svag  Gestus.  I  Optrinet,  hvor  Leander  i  Oldfux'  og  Pernilles 
lattermilde  Nærværelse  frier  paa  Bogholdermanér  til  Leonore,  saa  man 
ham  som  Vielgeschrei  vimse  geskæftig  hen  til  sit  Bord,  sætte  sig  ned 
og  fordybe  sig  i  kunstfærdige  Skriblerier.  Pennen  kradsede  hen  over 
Papiret,  saa  sank  den  ned.  hans  Mine  blev  mer  og  mer  stirrende  ad- 
spredf,  medens  Leander  prækede  løs.  Pludselig  for  han  op,  lyttede, 
ilede  hen  blandt  de  andre,  lyttede  igen;  saa  ikke  paa  dem,  men 
afbrød  dem  med  et  kraftigt  Pschyss!!  —  — :  Værer  lidt  stille, 
Børnlille!  —  og  under  en  arrig  Skulen  mod  Kulissen  samlede  han 
Slobroken  om  sig,  og  idet  han  hæst  hviskede:  Jeg  tør  give  min  Hals 
paa,  at  Maden  kogede  over  udi  Kokkenet,  sprang  han  som  en  for- 
skrækket Kat  ud,  forsvandt.  „Man  maae  aldrig  tabe  sin  Roles  Karakter 
af  Sigte.  Om  man  end  har  de  allerligegyldigste  Ting  at  sige,  saa 
maae  man  dog  aldrig  giøre  det  paa  en  Maade,  der  ligesaa  vel  kunde 
skille  sig  for  en  anden,  som  ikke  havde  den  Karakter  at  forestille," 
skrev  Pariserskuespilleren.  „Derved  holder  man  sin  Person  ved  lige,  og 
lader  mangen  Gang  Karakteren  ogsaa  sees  dér  med  et  Formon,  hvor 
Digteren  synes  at  have  forglemt  den."  Og  han  fcjrtsatte:  En  bestandig 
Opmærksomhed  paa  Skuepladsen  er  den  fordeelagtij>ste  Egenskab  en 
Skuespiller  kand  have.  Den  giør  hans  Spil  saa  fuldstændigt  og  sam- 
menbundet, at,  naar  den  ikkuns  er  ved  en  liden  Smule  Indsigt  under- 
støttet, saa  har  ofte  en  ellers  feylende  Skuespiller  ved  den  erholdt 
megen  Anseelse. 

Dog  først  og  sidst  forstod  Clementin  at  holde  sine  Medspillende 
fast  i  Situationerne,  at  lede  og.saa  dem  over  fra  den  ene  til  den  an- 
den, uden  at  der  opstod  unødvendige,  spændingsforsfyrrende  Pavser. 
Hvor  Londemann  som  Reenkaalavet  emsig  vilde  til  at  springe  ud  af 
den  med  Halløj  og  Sjov  indbrngte  Portechaise,  var  Clementin  derfor 
forlængst  paa  Pernilles  Udraab:  Men  der  kommer  han,  min  Troe  — 
oppe  ved  Døren  og  aabnede  bukken<ie  og  skrabende  Portechaisen,  inden 
Baronen  fik  sagt:  Sans  fagon,  Hr.  Jeronimus!  lad  Porteurerne  kun 
selv  hielpe  mig  ud  —  hvorpaa  Jeronimus  smiskende  svarer:  Ach,  naa- 
dige  Herre!  lad  mig  have  den  Fornøyelse. 

Overhovedet  dette  at  faa  Scenerne  til  at  hænge  nøje  sammen, 
ikke  at  tillade  Løjerne  at  brede  sig  saa  voldsomt,  at  de  brød  Sam- 
menhængen, saa  at    det   gik    ud  over  Komediens  Idé,    var  Clementins 

første  og  sidste  Omsorg,  og  blev  det  navnlig,  da  Teatret  efter  Ais' 
Afgang  i  Efteraaret  1769  overdrog  ham  at  sørge  for  „Indrelningen" 
af  Forestillingerne. 


IX 

Denne  faste  Sammenhæng  var  for  Riccoboni  det  eneste  solide 
Grundlag  for  god  Kunst. 

Ligesom  de  franske  paa  Hofteatret  i  Holbergs  Tid  sørgede  Gle- 
mentin  altsaa  for,  at  alle  Stillingerne  i  de  forskellige  Situationer  var 
aftalte  før  Forestillingen.  Paa  den  Mande  undgik  man  Forvirring  og 
hindrede  improviseret  Spil  i  at  brede  sig.  Naturligvis  mødte  Glementin 
Modstand  under  Forsøget  paa  at  gennemtvinge  en  saa  grundig  Re- 
formation. Mange  paany  indstuderede  Forestillinger  har  derfor  de 
første  Aftener  ikke  taget  sig  meget  mer  fast  ud  end  for  nogle  Aar 
tilbage.  Arbejdet  under  de  ganske  faa  Prøver  har  sikkert  heller  ikke 
stivet  videre  af.  men  private  Samtaler  mellem  de  fremragende  Skue- 
spillere efter  Forestillingerne  har  nok  betydet  langt  mer  end  Prøver. 
De  spillende  har  iagttaget  hverandre,  har  spurgt  hverandre  til  Raads, 
derpaa  korrigeret,  og  næste  Fremstilling  har  nydt  godt  af  de  gensidige 
Bestræbelser  mod  noget  mere  fuldkomment.  Saadan  havde  nemlig  de 
franske  baaret  sig  ad. 

Scenerne  mellem  flere  end  to  eller  fire  har  dog  vistnok  aldrig 
faaet  Præg  af  Orden,  endsige  af  kunstnerisk  Fuldkommenhed. 

Overhovedet  de  franskes  Præcision  i  Stillingerne,  den  har  man 
nok  kun  set  virkeliggjort  dér,  hvor  Møblerne  kunde  hjælpe  med.  Og 
det  var  faa  Steder.  For  man  kendte  —  ligesaa  lidt  som  paa  Grønne- 
gadeteatret —  til  haandterliiit  Husgeraad.  Der  fandtes  f.  Eks.  ikke 
een  Stol  i  den  Stue,  hvor  Glementin  modtog  Baronen  og  Dobre  Pc- 
dolski,  Skrædderen  og  Lakajen.  Jeronimus'  Møblement  var  malet  paa 
Bagtæppe  eller  Kulisser. 

I  Sovekammeret,  i  Spisesalen  eller  i  Retten  i  Jeppe  paa  Bjærget 
maatte  der  nødvendigvis  anvendes  noget  mere.  Og  naturligvis  i  Gol- 
legium  politicum.  Men  her  var  det  ogsaa  en  Fryd  for  Skuespillerne 
at  tage  fat  paa  noget  solidt;  der  var  noget  at  holde  sig  til. 

Med  største  Iver  greb  Glementin  derfor  efter  en  af  sine  Stole 
for  at  give  Londemann  en  ordentlig  En  over  Nakken,  og  saa  morsom 
adræt  for  Ørsted  som  Øltapperen  efter  en  til  Geske,  at  man  huskede 
det  langt  ind  i  næste  Aarhundrede,  og  Stillingen  omkring  det  ovale 
Midterbord  fik  Talenterne  ligesom  til  at  sætte  sig,  de  fik  Autoritet 
derved,  saa  man  med  eet  fik  Øje  paa  dem  af  dem,  man  før  havde 
været  blind  for.  Da  de  forlængst  var  døde,  huskede  man  i  al  Fald, 
hvordan  de  havde  siddet:  Herman  midt  for,  paa  hans  højre  Side  Si- 
vert, saa  kom  Øltapperen  og  yderst  mod  Tilskuerne  den  rige  og  der- 
for flot  paaklædte  Gert  Bundtmager  med  flot  Hat,  Skindmufife  og  Krave- 

støvler,  saadan  som  Lorentzen  senere  malede  ham.  Ligeoverfor  ham 
saa  man  Frands  Knivsmed  og  tilvenstre  for  Herman  Richard  Børsten- 
hinder. 

En  saadan  Aften  var  der  i  en  enkelt  Akt  Orden  over  det  hele.  Men 
ellers  har  den  vist  kun  kunnet  vedligeholdes  mellem  de  talentfulde, 
der  ogsaa  i  Enkelthederne  forstod  at  følge  Clementin  mod  en  levende 
naturlig  Fremstilling. 

Let  har  det  dog  heller  ikke  været  for  dem.  For  der  var  franske 
Regler,  som  kom  paatværs  af  den  danske  Naturlighed,  Der  var  for- 
uden de  før  berørte  en  om,  at  man  i  Samtaler  skulde  vende  Tre- 
fjerdedel af  Ansigtet  mod  Tilskuerne,  en  anden,  som  bød  at  vige 
Pladsen  bagud  for  den,  der  skulde  træde  til  og  tale.  Naar  der  under 
temperamentsfulde  Samtaler  blev  en  nødvendig  Forandring  i  Stillingerne, 
maatte  man  aldrig  gaa  foran  hverandre,  men  træde  et  Skridt  tilbage 
og  gaa  bag  om.  Og  endda  skulde  alle,  naar  der  var  flere  paa  Sce- 
nen,  bestandig  søge  at  staa  i  Rundkreds. 

Nogle  af  disse  og  lignende  Regler  har  naturligvis  allerede  Pilloy 
sørget  for  at  gennemføre,  fordi  han  huskede  dem  fra  Montaigus  Iscene- 
sættelser i  Grønnegade.  Det  hjalp  jo  i  ikke  ringe  Grad  under  den 
ene  eller  de  to  Prøver,  at  man  vidste,  hvordan  man  skulde  tage  den 
eller  den  Scene,  Og  med  Clementin  er  nok  flere  Regler  kommet  til, 
til  Gavn  for  Præcisionen,  Men  til  Skade  for  dem  af  de  optrædende, 
som  savnede  Talentets  Instinkt  til  at  benytte  sig  af  dem  paa  naturlig 
Maade;  naar  de  var  paa  Scenen,  fik  man  mer  Øje  paa  det  mekaniske 
Apparat  end  paa  Personlighederne.  Men  i  de  Øjeblikke,  hvor  Cle- 
mentin eller  Londemann  stod  der,  eller  naar  de  spillede  med  Mad. 
Lenkiewitz  eller  Hortulan  eller  med  Mad.  Knudsen  og  Jfr.  Halle,  vir- 
kedes der,  trods  Regler  og  takket  være  Menneskeligheden  i  Holbergs 
Karakteristik  og  i  Clementins  Evne  til  at  drage  den  frem  i  sit  eget 
og  i  deres  Spil,  saa  levende,  at  man  maatte  smile  af  det  leddedukke- 
agtige  i  de  øvriges  Optræden.  Disse  fremragende  Talenter  „entrerede" 
overalt  i  Scenen;  havde  de  ikke  noget  at  sige,  stillede  de  sig  ikke 
ubevægelige  eller  kastede  deres  Øyne  fra  een  Krog  i  den  anden,  men 
de  tog  med  livlig  Mimik  Del  i  Handlingen,  og  søgte  at  drage  andre 
stumme  med. 


X 

Rosenstand-Goiskes  Begejstring  for  Clementins  og  hans  Medspil- 
lendes Fremstillinger  er  en  Borgen  for,  at  Bestræbelsen  for  at  forene 
fransk  og  dansk  ofte  fik  ypperlige  kunstneriske  Resultater. 

Som  Kritiker  i  Den  dramatiske  Journal  fra  1771  —  73  arbejdede 
han  mod  det  samme  Maal  som  de,  at  bekæmpe  det  altfor  vilde  Farce- 
spil. Men  han  gav  tillige  Grunde,  hvorfor  han  gjorde  det.  Grundene 
søgte  og  fandt  han  hos  Riccoboni,    til    hvem    han   bestandig  henviste. 

Han  sluttede  derfor  sine  Kritiker  med  at  beklage,  at  dansk  Teater 
ikke  havde  et  beslægtet  Værk  at  holde  sig  til,  naar  han  ikke  længer 
aarvaagent  passede  paa,  at  hans  Raad  blev  fulgt  Aften  efter  Aften. 

Han  følte  sig  som  den  franske  Teoretikers  Stedfortræder.  Cle- 
mentin  omsatte  dennes  Raad  i  Praksis,  Rosenstand-Goiske  fremhævede 
det  rigtige  heri.  Naar  Skuespilleren  for  at  træffe  Livets  Tone,  nuan- 
cerede sine  Replikker  paa  det  omsorgsfuldeste,  opmuntrede  Rosenstand- 
Goiske  ham  med,  at  Riccoboni  et  Sted  havde  forklaret  de  forskellige 
Tonarter,  man  kunde  sige  Goddag  paa.  Dette  bestandigt  vekslende 
Samarbejde  fra  Kritik  til  Kritik  ofte  gennem  een  og  samme  Forestil- 
ling virkede  betryggende  paa  hele  Ensemblet. 

Det  voldsomme  Spil  har  Rosenstand-Goiske  bekæmpet  paa  den 
roligere,  naturlige  FremsliUings  Vegne.  Men  det  positive  i  det  tradi- 
tionelle værnede  han  naturligvis  om,  hvor  det  foregreb  det  nuværende. 

Han  raadede  altsaa  Jfr.  Halle  til  ikke  at  behandle  en  Monolog 
som  en  Ramse.  Naar  hun  som  Pernille  hos  Vielgeschrei  skulde  finde 
paa  en  Intrige,  maatte  den  ikke  i  samme  Øjeblik  falde  hende  ind. 
Den  skulde  først  lidt  efter  lidt  gaa  op  for  hende:  Hun  tænkte  efter, 
altsaa  Pavse.  Hun  fandt  paa  og  syntes  godt  om  det,  hun  fandt  paa: 
hastig  i  Tempoet.  Og  overvejede  hun  saa,  om  det  nu  ogsaa  var 
saa  godt:  skulde  hun  tøve  i  Valget  af  Ord. 

Det  negative  gik  Kritikeren  naturligvis  ogsaa  efter  i  Sømmene. 
Han  gjorde  derfor  de  debuterende  opmærksomme  paa,  at  de  ikke  som 
andre  af  de  ældre  teatralsk  virkende  Aktører  bestandig  skulde  stille 
sig  op  med  Ansigtet  lige  ud  til  Publikum,  men  vende  sig  under  Sam- 
talen mod  dem,  deres  Tiltale  gjaldt. 

Men  det  altfor  stive  i  de  franske  Arrangementer,  der  stred  mod 
den  naturlige  Optræden,  som  udmærkede  Clementin  og  hans  bedste 
Medspillende,  angreb  han  ikke  mindre  ivrigt  og  forlangte  til  Gengæld 
rund  Bevægelighed.  Hvis  en  Skuespiller  havde  et  af  disse  Udraab 
at  forvalte,  der  var  anbragt  for  at  føre  over  fra  den  ene  Scene  til 
den  anden  som:  Ah,  der  ser  jeg  Jeronimus  komme,  maatte  han  sørge 
for  at  have  stillet  sig  saadan,  at  Bemærkningen  ramte,  fik  Liv. 

„Thi  ligesaa  urimeligt  som  det  er  at  sige,  man  seer  en  komme, 
uden  at  see  det,  saa  unaturligt  er  det  og  at  vende  sig  uden  anden 
Anledning  omkring  end  for  at  see  den  kommende;  det  forstyrrer  Illu- 
sionen, Tilskueren  mærker  strax,  hvorfor  Skuespilleren  vender  sig; 
Maaderne  hvorved  han  kunde  giøre  sig  slige  rimelige  og  naturlige  Ley- 
ligheder  at  vende  sig  ere  mange.  Han  kunde  f.  Ex.  vende  sig  for  at 
spytte  o.  s.  V." 

Der  begyndte  altsaa  at  brede  sig  Ro  over  Komedieforestillingerne. 
Man  kunde  bedre  end  før  glæde  sig  over  fine  Enkeltheder,  men  netop 
derfor  faldt  forskellige  Uklarheder,  som  Farcespillet,  der  jog  over  Stok 
og  Sten,  ikke  havde  haft  mindste  Betænkelighed  ved,  den  opmærk- 
somme Tilskuer  i  Øjnene.  Sansen  for  Miliøet  havde  hidtil  ikke  virket 
trykkende  og  generede  heiler  ikke  nu,   men  der  var  dog  visse  Grænser, 

ihvertfald  for  den  skarpsindige  Rosenstand-Goiske.  Han  antydede  at 
den  Grund,  hvor  lidt  Mening  der  var  i,  at  Skuespillerne  til  den  Grad 
respekterede  Holbergs  Ligegyldighed  med  sine  Tekster,  at  de  i  anden 
Akt  af  Den  politiske  Kandestøber  bevarede  Udtrykkene  herud,  ud, 
o.  d,  a..  som  stammede  fra  hans  første  Form  af  Komedien,  der  fore- 
gik i  Byen  paa  et  Værtshus,  men  var  blevet  staaende,  da  han  for- 
andrede Scenen  til  Grønnegadeteatrets  eneste  Stue,  Hermans,  hvor 
Akten   ogsaa  spilledes  nu. 

Jeppe  paa  Bjærget  greb  de  ogsaa  altfor  komedieagtigt  an.  Det 
var  derfor  ikke  muligt  for  Rosenstand-Goiske  at  forlige  sig  med  Rets- 
scenen,  naar  den,  som  nu,  præsenteredes  i  et  Retslokale  med  tilforladeligt 
klædte  Retsfolk,  man  ikke  havde  set  det  mindste  til  i  det  foregaaende 
og  ikke  heller  saa  noget  til  i  det  følgende.  Var  det  en  virkelig  Ret, 
eller  var  det  det  ikke? 

Som  den  fødte  Kritiker  foregreb  Rosenstand-Goiske  her  Fremtiden. 


TYSK  TEATERS  INDFLYDELSE. 


I 

I  Teatrets  Programmer  efter  Clementins  Død,  den  4de  Januar  1776, 
kan  man  ikke  lade  være  at  lægge  Mærke  til,  at  Balletter  igen 
begynder  at  hægte  sig  paa  Komedierne.  I  de  første  Sæsoner  af  60erne 
havde  kun  faa  af  dem  gaaet  alene.  Man  dansede  den  Gang  b.iade 
ind  mellem  Akterne  og  efter  at  Tæppet  var  faldet  for  sidste,  og  da 
70erne   er   ved    at   rinde   ud,    træder  man    Dansen  igen   ligesaa  ivrigt. 

Holberg  kunde  dog  trøste  sig.  I  London  fik  Shakespeare,  selv 
naar  han  blev  spillet  af  Garrick,  Følgeskab  af  Skørter.  Og  forøvrigt 
havde  Dansen  Traditionen  for  sig  ligefra  Grønnegadens  Dage,  da  en 
Fransøsk  Dantze-Mester  fra  Stockholm  —  tillige  med  hans  Kone  — 
havde  lokket  en  Bunke  Mennesker  til  Den  ellevte  Juni,  hvor  de  svang 
sig  to-tre  Gange  baade  paa  Vestergade  og  paa  Børsen.  Og  nu  skulde 
jo  tillige  det  kostbare  Balletpersonale  helst  saa  tit  som  muligt  i  Ilden. 

Men  under  Komediernes  Opgangsperiode  fra  Slutningen  af  60erne 
og  til  lidt  ind  i  det  følgende  Tiaar  havde  selv  Sraaastykkerne  kunnet 
løbe  alene.  Ihvertfald  slet  ikke  saa  sjældent  Og  de  havde  givet 
gode  Indtægter.  Dem  gik  der  ganske  vist  ikke  Svind  i,  fordi  Clementin 
ikke  mere  spillede  med.  Kassen  holdt  sig  endogsaa  forholdsvis  fyldig 
et  Par  Sæsoner  eller  tre.  Men  Balletstillinger  og  Tableauer  og 
Syngestykkerne,  der  var  blevet  saa  populære,  har  rolig  kunnet  regne 
med  Broderparten.  Og  Svind  gik  der  ihvertfald  efterhaanden  i  Ko- 
mediespillet. Magdelone,  den  rigtige,  var  død  med  Mad.  Lenkiewitz 
allerede  i  1770.  Kort  efter  begyndte  Pernille  at  svigte.  Jfr.  Halle 
blev  til  Mad.  Walter,  en  fuldendt  Soubrette,  ung,  charmant,  forvand- 
ledes hurtigt  til  en  fejret  Operettesangerinde  Hvem  skulde  dog  er- 
statte hende? 

Og  saa  døde  Londemann  i  1773.  Clementins  bedste  Elev 
Frederik  Schwarz  skulde  afløse  ham,  egnede  sig  imidlertid  ikke  rigtig  til 
det,  var  endnu  for  dansk  for  de  franske,  som  var  begyndt  næsten  at 
hjemsøge  Teatret,  da  Kongen  havde  overtaget  det  i  1772  og  da  Thé- 
åtre  fran^ais  en  miniature  paa  Christiansborg  maatte  tage  Farvel  kort 
efter,    og    paa    den    anden    Side  var   han    for   fin,  navnlig  for  spinkel  i 

det  for  det  brede  Publikum,  hvis  Fantasi  var  fyldt  til  Randen  af 
frodige  Erindringer  om  den  joviale,  overlystige  Improvisator,  som  Lon- 
demann  havde  været. 

Korrekt  var  Schwarz,  dog  ligesom  altfor  korrekt.  Men  de  andre 
—  mer  eller  mindre  talentløse  —  Efterfølgere  af  Jeronimus,  Pernille, 
af  Magdelone  og  af  visse  Henriker  (en  Arv  i  Henrik  og  Pernille  spilledes, 
mens  Hortulan  blev  gammel,  talentfuldt  af  Kemp,  med  et  kraftigt 
Humør,  der  med  dette  skaffede  ham  nogle  Henriker),  mærkede  hur- 
tigt, hvor  lidt  det  korrekte  betød,  naar  det  stod  alene,  og  søgte  der- 
for at  overdrive  de  nedarvede  Lystigheder. 

Og  da  Publikum  havde  faaet  Øjnene  op  for  de  Mangler  hos  de 
øvrige  tilbageblevne  af  Komedianterne,  efter  at  Glansen  fra  de  uer- 
stattelige heller  ikke  skærmede  dem  mere,  gjaldt  det  at  faa  dem  ind  i 
Skyggen  igen,  og  saa  spillede  da  de  nyere  saadan  til,  at  hvad  der 
før  havde   syntes    selvfølgeligt  kom  til   at  tage  sig  karikaturagtigt  ud. 

Clementins  forundrede  Naivitet  havde  virket  bedaarende,  naar 
han  betaget,  med  let  antydende  Haandbevægelse,  forklarede  Magdelone, 
hvor  æventyrlig  store  de  Cabliauer  var,  der  svømmede  rundt  i  Baron 
Reenkaalavets  Parksø.  Arends,  hvis  Ansigt  var  tomt,  kun  streget  af 
en  bestandig  eftertænksom  Rynke,  skildrede  dem  saa  voldsomt,  at 
han  gav  sin  Kone  den  Nei-sestyver  igen,  som  Baron  Henrik  under 
sin  Beskrivelse  var  kommet  for  Skade  til  at  give  ham. 

Fine  Midler  blev  stærkt  forgrovede,  de  grovere  anstrængtes  til 
Gengæld  over  al  Gr^Tnse. 

Og  spraglede  Kostymer  maatte  igen  skabe  Skuespillere.  Kome- 
dierne blev  til  rene  Karnevaller,  som  først  Warnstedt  i  1778  satte 
en  Stopper  for  i  et  Reglement,  der  beordrede  de  foresatte  til  i  For- 
vejen  at  anordne  Klædedragterne  for  hvert  Stykke  og  at  sørge 
for,  at  de  blev  beskrevne  i  en  Bog,  som  Skuespillerne  kunde  holde 
sig  til  senere  hen. 

Den  gamle  Hortulan  har  utvivlsomt  forsøgt  at  holde  lidt  igen 
paa  denne  vilde  Flugt  fra  det  rolige  Spil,  som  mindede  om  Kehrausen 
i  50erne.  Ørsted,  en  født  Klovn  spjættede  dog  med  deri  med  den 
Revoltelyst,  som  en  talentfuld  Birollespiller  maa  give  Luft  for,  naar 
han  ikke  længer   holdes  i  Ave   af  Respekt  for  dem    i   Hovedpartierne. 

Men  for  Schwarz  blev  det  efterhaanden  en  Livssag  at  udrydde 
disse  faretruende  Forlystelsestilbøjeligheder,  som  var  ved  at  kvæle  hans 
Lærers  grundige  Oprydderarbejde. 


n 

En  medfødt  Sans  for  Orden,  for  Stil,  en  omhyggelig  kunstnerisk 
Opdragelse  gjorde  ham  fremfor  nogen  til  en  paalidelig  Værner  om 
den  gode  Tradition. 

Glementin  havde  indpodet  ham  dyb  Respekt  for  den  lille  Rolle, 
og  han  havde  vaaget  over,  at  hans  Belæring  fik  grundige  Resultater. 
Naar  Schwarz  var  Palæstrio,  spillede  han  selv  Æsculapius,  han  fandt 
det  ikke  under  sin  Værdighed  at  spille  Tolken  i  Don  Ranudo,  om 
ikke  for  andet  saa  for  at  staa  i  Kulisserne  og  holde  et  vaagent  Øje 
med  Eleven,  der  var  Gusman. 

Og  naar  han  —  efter  Teatrets  Ønske  —  havde  taget  sig  paa 
at  forsøge  at  skabe  en  Stedfortræder  for  Londemann  af  den  unge 
Balletdanser,  blev  ikke  en  Tøddel  af  Londemanns  Fremstilling  af  Old- 
fux  i  Den  Stundesløse,  hvori  Schwarz  debuterede,  forglemt. 

Den  store  Henrik  i  Det  lykkelige  Skibbrud  blev  ligeledes  en  nøje 
Kopi.  Londemann  gik  lyslevende  igen.  Og  da  Schwarz  spillede  andre 
som  Henrik  i  Henrik  og  Pernille,  kunde  det  mærkelige  ske,  at  hans 
egne  Elever  senere  hen  baade  her  og  der  gav  Londemann  videre  til 
det  næste  Aarhundrede. 

Schwarz'  Forsøg  paa  at  kopiere  den  større  komiske  Skuespiller 
var  mere  end  anerkendelsesværdige,  fordi  hans  Evne  kun  var  fjærnt 
beslægtet  med  hans.  Alene  hans  Udseende:  Et  fint  Raceansigt,  en 
slank  bygget  Skikkelse  forraadte  en  anden.  Hans  Forsøg  fik  derfor 
blot  den  Betydning,  at  de  var  bevarende.  Ellers  virkede  de  mekani- 
ske. Maskineriet  knirkede  af  Tørløb.  Og  noget  af  Forgængerens 
originale  Fremstillinger  er  vel  saaledes  gaaet  ud  af  Sagaen. 

SchAvarz  har  været  oprindeligere,  hvor  han  skulde  skjule  sin  Per- 
son helt  bag  een  Forklædning.  Maske  og   Dialekt. 

Til  Forvandlingerne  fra  Scene  til  Scene  manglede  han  frodigt, 
ubeherskeligt  Lune,  voldsom  kropslig  Styrke,  fyldigt  kødfuldt  Ansigt, 
og  det  blev  altsaa  foreløbigt  til  Held  for  Mindet  om  Londemann,  at 
et  til  Forvandlinger  mere  dueligt  Talent  som  Kemp,  der  havde  arvet 
Kandestøberdrengen,  bestred  Arven  i  de  to  Tjenere  i  Maskeraden  og 
Pernilles  korte  Frøkenstand. 


III 

I  Sommeren  1775  rejste  Schwarz  til  Paris  og  studerede  Théåtre 
franyais.  Hans  Beundring  for  Glementin  blev  ikke  svagere,  da  han 
gjorde  den  Opdagelse,  at  Riccobonis  Teorier  mod  det  løsslupne  Spil 
var  praktiseret  næsten  ligesaa  nær  Maalet  hjemme  som  her,  uden  at 
den  store  Skuespiller  havde  haft  Lejlighed  til  at  gaa  omkring  Studiets 
Arnesteder  som  han  selv. 

Men  en  mere  frugtbar  Oplevelse  var  det  for  ham  at  iagttage,  at 
den  franske  Tjener  tilstræbte  det  afrundede,  formelt  fuldendte  Spil, 
som  det  han  selv  uvilkaarligt  —  ifølge  sine  personlige  Egenskaber  — 
havde  maattet  lægge  sig  efter. 

Drink  i  Beaumarchais'  Eugénie,  som  han  nylig  havde  spillet  hjemme, 
og  samme    Forfatters    Figaro    var   netop   saa  elegant  kropsmidige,  saa 

vævre  i  Vendingen,  snarraadig  flotte  i  Replikken,  som  han  saa  og 
hørte  Henrik  for  sig,  og  som  Glementin  maaske  har  længtes  efter  at  se 
ham,  naar  Londemanns  utæmmelige  Lune  slog  Sammenspillet  i  Stykker. 

Da  Schwarz  kom  hjem,  forlangte  han  at  spille  Figaro  og  sejrede 
(Febr.  77).  Og  fra  nu  af  —  Glementin  var  død  for  et  Aar  siden  — 
var  han  fast  bestemt  paa  at  fremstille  Henrikerne  eller  føre  dem  saa- 
dan  videre,  at  de  uden  at  gaa  Londemanns  Opfattelse  for  nær,  dog 
blev  mer  franske  i  Snittet. 

Dragten  forblev  Wegners  og  Londemanns,  ens  for  alle  Henrikker 
og  saadan,  som  vi  kender  den  endnu  den  Dag  i  Dag:  Ulast<^lig,  gal- 
loneret Lakajuniform  (mørkt  farvet  Jakke  med  Opslag  og  Lommer, 
rødlig  stribet  Vest  med  Sølvknapper  ligesom  Jakkens,  hvid  Halsklud), 
trekantet  Hat  paa  Snur,  hvide  Silkestrømper  til  opslidsede  Knæben- 
klæder, Laksko  med  skinnende  Spænder.  Men  Replikken  fik  det  franske 
elegante  Sving.  Schwarz  kunde  som  Henrik  og  Oldfux  sine  Sager  saa 
godt,  at  han  tillod  sig  at  kaste  flot  med  Ordene,  men  hvert  eneste 
var  dog  overvejet  og  afvejet  efter  en  bestemt  fransk  Konversations- 
toneskala.  Op  og  ned.  Fra  Diskant  til  Bas  og  op  igen.  Noget 
musikalsk,  noget  for  Øret.  Dertil  Londemanns  Gestus  og  Bevægelser, 
men  elegantere,  mer  afmaalte.  Man  kan  forstaa,  at  Rahbek  senere 
havde  Lov  til  at  tale  om  den  Maner,  Skuespilleren  sædvanlig  brugte 
til  sine  holbergske  Lakajer;  den  gik  ham  til  den  Grad  i  Kroppen  og 
i  Munden,  at  han  umulig  kunde  frigøre  sig  for  den,  hvor  han  ellers 
spillede  Tjener. 

En  dansk  Forfatter  som  Wibe  lagde  sin  Henrich  i  Nysgærrige 
Mandfolk  til  Rette  for  hans  Spillemaade. 


IV 

Selv  formet,  vilde  han  nu  ogsaa  forme  sine  Medspillende,  som 
Glementin  havde  formet  sine,  men  endnu  mer  efter  det  Ideal  af  et 
Sammenspil,  som  han  havde  oplevet  i  Paris. 

Paa  Théåtre  frangais  prøvede  man  ogsaa  den  Gang  pinligt  om- 
sorgsfuldt. Allerede  under  Læseprøven,  iivor  hver  af  de  spillende 
læste  sin  Rolle  op,  diskuterede  de  under  kammeratlig  Debat  Karak- 
teristikerne  og  deres  Forhold  til  hverandre,  indtil  Stykkets  Idé  laa 
saa  nogenlunde  klar. 

Noget  af  det  første,  Schwarz  foretog  sig,  da  han  vel  var  hjemme, 
var  derfor  at  samle  sine  unge  Kammerater  til  lignende  dramaturgiske 
Læseøvelser,  men  over  alle  Slags  Stykker  paa  —  og  udenfor  —  Reper- 
toiret. (Det  dramatiske  Selskab  1777).  Fordybelsen  skulde  begynde 
at  gøre  det  af  med  den  Overfladiskhed,  som  det  burleske  Spil  levede 
højt  paa.  Holberg  kom  adskillige  Gange  paa  Tale.  Schwarz  kritiserede 
Teatrets  Fremstilling  af  Barselstuen.  En  Diskussion  af  de  opførte 
Stykker  maatte  naturligvis  føre  til  en  skarj)  Kritik  af  de  aldeles  hen- 

sigtsløse  Prøveforhold  henne  paa  Teatret,  hvor  Rose  eller  en  Inspek- 
tør bare  gik  og  passede  paa,  at  Skuespillerne  ikke  fløj  i  Haarene  paa 
hverandre,  hvad  de  nok  var  ivrigere  til,  end  til  at  blive  klar  paa,  hvad 
det  var  for  Skikkelser,   de  skulde  levendegøre. 

Med  eet  Slag  blev  imidlertid  Teatret  et  kunstnerisk  betryggende 
Opholdssted,  da  Warnstedt,  der  kendte  baade  fransk,  tysk  og  først  og 
fremmest  dansk  Skuespilkunst,  blev  Leder  af  det  i  Foraaret  1778,  selv 
overtog  Opsynet  med  Prøven  og  hurtigt  sørgede  for,  at  hans  Ven 
Schwarz,  der  skyldte  ham  Pariserrejsen  og  sine  grundige  teoretiske 
Kundskaber,  fik  kongelig  underskrevet  Ordre  paa  at  tage  sig  af  Ko- 
medierne ved  at  gennemgaa  hver  Henrik,  Arv,  Pernille,  Leander  og 
Leonora,  Jeronimus  og  Magdelone  med  de  unge  Skuespillere  og  med 
enhver  af  de  tilkommende. 


Schwarz'  Arbejde  med  disse  unge  Holbergere  kom  straks  saa 
voldsomt  i  Gang,  at  det  blev  umuligt  for  ham  at  holde  de  enkelte 
Hovedfigurer  med  deres  forskellige  Afskygninger  ud  fra  hverandre, 
hvad  de  talentfulde  Skuespillere  øjensynligt  havde  tilstræbt  mod  Slut- 
ningen af  den  foregaaende  Periode. 

Alene  i  den  anden  Sæsons  første  Maaned  (September  1779  —  80) 
forlangte  den  holbergelskende  Warnstedt  fem  Komedier  færdigindstu- 
derede.  Følgerne  var  to.  Den  ene  heldigvis  kun  midlertidig:  Publi- 
kum blev  saa  komediemæt,  at  en  af  Teatrets  Meddirektører,  Eickstedt, 
mente,  at  Holbergs  Dage  var  talte,  hvad  der  maaske  dog  navnlig 
skyldtes,  at  Hoffet  efterhaanden  under  Chr.  VII's  tysksindede  Regi- 
mente havde  mistet  Interessen  for  Landets  første  Teaterdigter,  som 
Frederik  V  havde  yndet  at  se,  selvom  han  kun  fulgte  ham  fra  den 
tyske  Udgave,  der  klogeligt  den  Gang  —  og  ogsaa  nu  —  var  lagt 
frem   i  Kongelogen. 

Men  i  alle  Fald  blev  Warnstedt  efter  nogle  Sæsoners  Forløb  nødt 
til  at  fjærne  adskillige  af  de  altfor  tit  spillede  Komedier;  selv  da 
Sympatien  for  Holberg  omkring  1786  igen  var  stigende,  sørgede 
Rosenstand-Goiske,  der  sad  med  i  Teatrets  Bestyrelse,  for  at  hævde 
dette  Princip. 

Vigtigere  for  Udførelsen  i  Fremtiden  blev  det,  at  Figurerne  maatte 
spilles  i  den  ene  Form,  hvori  de  nu  i  Farten  blev  støbt  eller  fæstnet, 
selv  naar  de  i  Erasmus  Montanus  eller  Hekseri  (Schwarz  var  Henrik), 
som  ikke  havde  været  opførte  de  sidste  ti  Aar,  kom  Skuespillerne  ret 
uberørte  i  Møde. 

Hver  eneste  af  dem,  der  kom  til  at  betyde  noget  i  Holberg,  gik 
i  Lære  hos  Schwarz,  ikke  alene  den  nye  Magdelone,  Mad.  Knudsen, 
men  ogsaa  den  nye  Leonora,  Mad.  Rosing  og  hendes  Mand  —  som 
i  December   1778  spillede  Leander  i  Henrik  og  Pernille  sammen  med 

hende  -  den  fødte  Leander,  Preisler  og  Kemp,  der  vist  i  sine  to  Hen- 
riker blev  dresseret  op  til  at  virke  mer  elegant  end  Londemann,  eller 
senere  Henriker  som  Ibsen  og  H.  G.  Knudsen,  der  kom  til  Teatret 
1785  og  1786,  ikke  at  tale  om  Hortulans  Efterfølger  som  Arv,  Gjel- 
strup,  og  hans  Kone,  Forbilledet  for  Fremtidens  Pernille. 

Alle  disse  Talenter  stampede  Schwarz  næslen  med  eet  op  af 
Jorden.  Hvordan?  Hvad  gik  hans  Undervisning  særlig  ud  paa?  Ikke 
paa  en  dybere  Karakteristik,  det  var  der  altsaa  ikke  Tid  til,  den  blev 
blot  antydet,  efter  at  Grunden  var  lagt,  og  ført  videre,  naar  Forestil- 
lingerne havde  styrket  Grunden.  Ti  de  faa,  men  strængt  overholdte 
Prøver  var  helliget  det  afsluttende  Udenadslærearbejde,  kun  en 
Ceremoni,  som  den  grundi.p^e  Rahbek  spottende  sagde  i  Brevene  fra 
en  gammel  Skuespiller  (1782),  idet  han  lod,  som  om  han  hentydede 
til  tyske  Forhold.  Selve  Undervisningen  derimod  gik  ud  paa  en  nøj- 
agtigt og  „naturligt"  talt  Replik  og  dertil  Bevægelser,  der  var  nogen- 
lunde overensstemmende  med  Replikkens  Mening. 

Med  Rette  kunde  Schwarz  i  en  skriftlig  Henvendelse  til  Direk- 
tionen efter  en  tre  Aars  Arbejdstid  (Maj  1781)  understrege  sin  Virk- 
somheds Resultater:  Hvad  vilde  vore  unge  Skuespillere  være,  og  have 
været,  om  jeg  icke  i  3  Aar  med  den  redeligste  Hengivenhed  til  min 
Pligts  Udøvelse  —  havde  piint  og  qualt  mig  med  dem  for  hver  Re- 
plique  og  hver  Gestus  de  skulde  komme  frem  med  for  Hoffet  og 
Publicum? 

For  Mad.  Knudsen,  der  som  Leonora,  mens  Talentløshederne  efter 
Glementins  Død  forvrængede  Ordene  for  at  gøre  dem  morsomme,  havde 
forstaaet  at  værne  om  „den  sandeste  og  correcteste  Diction,"  faldt  det 
ikke  svært  nu  som  Nille  og  senere  som  Magdelone  at  fremhæve  de 
Ord,  der  betød  noget  i  Sammenhængen,  og  dog  samtidig  ikke  at  sløjfe 
de  øvrige. 

Hendes  Fremstilling  har  altsaa  ikke  været  uden  en  vis  alvorsfuld 
Højtidelighed,  men  alligevel  var  den  beaandet.  Sproget  kunde  maaske 
lyde  for  korrekt  i  hendes  Mund,  som  hos  en  danskkyndig  Udlænding, 
der  er  altfor  nøjagtig  i  sit  Ordvalg,  men  en  stvregen  Medfølelse  med 
det  menneskelige  i  Figuren  har  lunet  den  og  virket  varmende  paa 
Tilskuerens  Sind.    Kort  sagt,   hun  havde  det  virkelige  Talent. 

Med  den  yngre  Mad.  Gjelstrup  naaede  Schwarz'  Undervisning  et 
andet  Resultat. 

De  Skuespillerinder,  som  mod  Slutningen  af  70erne  spillede  Per- 
nillerne,  tiaddrede  altfor  meget  løs.  Den  dyrebare  Tekst  gik  til  Spilde. 
For  den  har  Schwarz  lært  Mad.  Gjelstrup  grundig  Respekt.  Naar 
Replikken  var  gaaet  saadan  ind  i  hendes  Bevidslhed,  al  de  Ord,  der 
fremhævede  Meningen,  uvilkaarligt  kom  til  deres  Ret,  lykkedes  det 
Schwarz  —  overfor  hende  —  at  lægge  Modulation  over  dem  alle  fra 
højt  til  lavt  og  tilbage,  saa  at  de  lød  som  en  fransk  Soubrettes. 

Med  Tiden  forstod  Mad.  Gjelstrup  nok  at  variere  sine  Piger,  til 
de   stod   lidt   forskellige  fra  hverandre,   men  Karaklerisliken  har  været 

udvendig.  Det  har  været  Stemmekarakteristik.  Den  ældre  Pernille  i 
Jacob  V.  Tyboe  talte  skrappere,  med  et  mere  hvast  Humør,  en  yngre 
som  hende  i  Maskeraden  eller  i  Henrik  og  Pernille  blidere,  mere  lunt 
derimod.  Mad.  Gjelstrup  har  altsaa  øjensynlig  haft  Talent  til  at  tage 
imod  en  vis  Teknik,  men  ikke  den  fødte  Skuespillers  til  at  se  en 
Figur  saa  intenst  for  sit  indre  Blik,  at  den  en  skønne  Dag  staar  frem 
og  uvilkaarligt  gor  sig  Tekniken  underdanig.  Dog  Stemmen  var  meget 
bøjnlig.  om  end  lidt  haard  i  Kanterne,  den  var  som  skabt  for  det 
slagfærdige  og  øvede  sig  hurtigt  op  til  en  forbløffende  Virtuositet  i 
Schwarz'   melodiøse  Replik. 

Man  talte  med  Beundring  om  de  fine  og  udtryksfulde  Tonefald, 
fyndige  og  skjønne  Accenter.  Ingen  optænkelig  Finhed  forsømtes, 
ingen  Vittighed  faldt  til  Jorden,   sagde  man. 

Mad.  Gjelstrup  gjorde  straks  Lykke,  og  Pernille  stod  støbt  i  een 
og  samme,  men  fast  Form.  Dette  Tilfælde  blev  uheldsvangert  for 
Fremtiden,  hvor  hun,  fordi  Schwarz  havde  oplært  hende,  kom  til  at 
staa   som   den   Pernille,   Holberg  havde  skabt,  den  traditionelle  altsaa. 

Men  vel  er  Holbergs  Tjenestepiger  i  ikke  ringe  Grad  sig  selv  lig 
i  mange  Komedier.  Vel  skabte  han  dem  efter  Forbilleder  —  Moliéres 
ensartede  Piger  —  dog  elskede  han  Livet  i  dem,  ønskede  at  se  dem 
levende  paa  Scenen  og  altsaa  ogsaa,  saavidt  muligt,  forskelligt  op- 
fattede og  karakteriserede. 

Mim  dertil  hørte  rigtignok  det  fødte  Skuespillertalent. 

Gjelstrup  var  det.  Han  gik  som  sin  Kone  i  Lære  hos  Schwarz, 
men  kunde  ikke  blive  staaende  ved  Replikmelodier.  Dog  ejer  vi  fra 
Begyndelsen  af  hans  Bane  et  Minde  derom.  I  1784  spillede  han 
Stygotius'  Tj«  ner  Jens  og  med  saadant  Held,  at  alle  Jenser  har  formet 
sig  efter  hans.  Endnu  i  1916  tog  Lars  Knudsen  Figuren  som  sin 
Forfader,  der  gav  den  med  en  abeagtig  nøje  Udtale  Hans  ita  skal 
have  været  højst  latterlig  ved  det  uhyre  lange  i  og  ligesaa  bredt  be- 
tonede H,  og  alle  i'er  og  a'er  gav  han  det  samme  Tryk.  Hele  Figuren 
blev  til  Udtale.  Men  da  Jens  er  ligesaa  snedig,  som  han  er  dum,  er 
der  ingen  Grund  til  at  tro,  at  han  til  den  Grad  skal  efterligne  sin 
Herre  Stygotius'  pedantiske  Talefacon.  Karakterlstiken  er  ihvertfald 
kommet  td  at  lide  derunder.«  Jens  er  blevet  til  et  Fjols.  Dog  har 
Gjelstrup  maaske  blot  villet  tage  en  kraftig  —  og  lidt  haanende  — 
Afsked  med  Læretiden?  Hans  Talent  viste  sig  ihvertfald  at  være 
frodrgt  nok  Da  de  første  anstrængende  Sæsoner  var  ovre,  forstod 
han  med  Hnmør  at  finde  Stof  fra  Livet  rundt  om  til  Variation  af 
sine  Arver  og  til  en   epokegørende  Fremstilling  af  Jeppe. 

Overhovedet  brød  Talenlerne  sig  Vej  gennem  den  nye  Konver- 
sation til  levende  Karakleristiker,  saadan  som  det  er  antydet  i  Til- 
fældet med  Mad  Knnd.sen.  Men  de.sværre  for  Henrik  og  Pernille  og 
Jeronimus  blev  det  de  ikke  saa  talentfulde  Skuespillere  Mad.  Gjelstrup, 
Ibsen  (Kandestøbi'rdrengen  —  Henrik  i  Det  lykkelige  Skibbrud  )  og 
Arends,  der  førte    disse  Figurer  i  den    stivnede  Form   videre   igennem 

i  de  kommende  Aar.  Desværre  altsaa,  fordi  Tiden  herefter  fik  en 
saadan  Ærbødighed  for  denne  Form,  at  den  lod  den  passere  som  en 
Tradition    fra  Holbergs  Dage.     Og    dog  var  den    det   jo    saa   langtfra. 

Man  maa  i  denne  Sammenhæng  mindes  Holbergs  og  hans  Skuespil- 
leres og  deres  Efterfølgeres  Respekt  for  en  naturlig  Monolog.  Den 
—  Mesterens  Hovedarv  —  havde  hidtil  været  som  Prøvestenen  for, 
om  de  var  holbergduelige,  og  blev  det  ogsaa  i  Fremtiden.  Men  — 
efter  den  nye  Konversations  Love. 

Under  et  af  det  dramatiske  Selskabs  Møder  kritiserede  Schwarz 
fra  Talerstolen  den  unge  Elev  Jfr.  Astrup,  fordi  hun  som  Else  Skole- 
mesters talte  altfor  meget  i  samme  Tone.  Vel  kunde  man  forstaa, 
hvad  hun  sagde,  yttrede  han,  men:  fordi  at  hun  skal  tale  pedantisk,  saa 
bør  hun  dog  ikke  være  monotonisk.  Naturligvis  var  der  under  Opløs- 
ningen i  70erne  ogsaa  gaaet  Slendrian  i  denne  unge  og  ikke  talent- 
fulde Skuespillerindes  Spil,  men  derfor  skulde  det  nu  oplives  med  alle 
de  kendte  Tonevaiiationer. 

Schwarz  maa  have  haft  Held  med  sin  Kritik,  har  maaske  gen- 
nemgaaet  Elses  Scene  med  Skuespillerinden,  ihvertfald  havde  hun  i 
90erne  faaet  dette  op  og  ned  i  Tonefaldet,  som  virkede  saa  over- 
bevisende naturligt  og  ærværdigt,  at  senere  Eiser,  Jfr.  Jørgensen  1822 
og  derpaa  Fru  Phister  kopierede  det  paa  det  ivrigste. 

Man  kan  af  Rahbeks  Skildring  i  Dramaturgiske  Samlinger  af 
Mad.  Gjelstrups  Pernillemonolog  i  fjerde  Akt  af  Jacob  v.  Tyboe  faa 
et  endnu  bedre  Begreb  om,  hvordan  en  moderne  skulde  gøre  en  saa- 
dan Monolog  for  at  blive  kaldt  en  Mester  paa  sit  Omraade:  „Men 
forntanmelig  maae  jeg  anmærke  hendes  Monolog  i  IV  Aet,  hvor  hun 
først  med  al  den  Glæde  veier  Pungen;  nu  med  Haanden  i  Siden,  og 
af  Fruentimmer  Forfængelighed  kroer  sig  over  det  Stads,  hun  vil 
kiøbe;  derpaa  Faldet  til  de  kydske  pialtede  Fruentimmers  Tone;  og 
nu  den  hurtige  Overgang  til  hendes  egen,  og  nu  med  al  den  Inder- 
lighed: „o!  gid  det  var  8  Skillinger!"  og  nu,  da  hun  seer  Regnepengene 
den  grædende  Forbittrelse." 

Disse  Tonefald  førte  Schwarz  videre  i  alle  Replikkerne.  Naar 
Pernille  skulde  give  Lucilia  Forsmag  paa  Kærligheden,  sagde  hun  i 
Diskant:  Se  til  alle  andre  Mennesker,  se  til  Dyr,  se  til  Fugle  —  og 
saa  kom  i  dybere  Tone:  ja  Orme  selv. 

Holbergs  Sprog  var  efterhaanden  kommet  paa  Afstand.  Det  dag- 
lige Talesprog  havde  naturligvis  i  Løbet  af  de  tre  Snese  Aar,  der  var 
ruiidet,  siden  Den  politiske  Kandestøber  blev  spillet  for  første  Gang, 
undergaaet  mange  Slags  Forandringer  i  Ordstilling  og  Udtale,  som 
bevirkede,  at  Komediefigurernes  Samtaler  lød  gammeldags.  Men  dette 
har  blot  lettet  Tilskueren  Forstaaelsen  af,  at  der  skulde  konverseres 
anderledes  i  Maskeraden  end  i  et  moderne  Lystspil.  Og  dog  har  den 
ny  Holbergtale  —  det  skrev  Rahbek  udtrykkelig  Gang  paa  Gang  — 
fortjent  at  kaldes  Konversation  Hvad  der  kan  forstaas  deraf,  at  den 
var  af  fransk,  navnlig  teaterfransk  Oprindelse.     Men  netop  derfor  har 

denne  Konversation  virket  indtagende  paa  de  mere  dannede  Stænder, 
der  var  led  ved  Skuespillernes  plumpe,  vrængende  Snak  fra  for  faa 
Aar  siden,   og  tilsidst  vandt  den  dem  aldeles. 

At  man  lagde  Mærke  til  den  fra  Tilskuerpladsen,  beviser,  hvor 
sjælden  den  hidtil  havde  været  paa  Scenen.  At  den  blev  lagt  Mærke 
til,  bevirkede,   at  alle  her  stræbte  at  lægge  sig  efter  den. 

Professorsønnen  Preisler  kom  lige  fra  det  gode  Selskab,  var  vant 
til  at  høre  dtts  nuancerede  Samtaler.  Naturligvis  var  han,  saa  saare 
han  betraadte  Scenen,  som  alle  andre  tilbøjelig  til  at  tale  teatralsk 
højtideligt,  og  noget  af  denne  Uvane  blev  siddende  i  ham.  Men  Blan- 
dingen viste  sig  at  være  fortræffelig.  Han  blev  en  Konversationsskue- 
spiller  af  Rang.  Selv  i  hans  Forfaldsperiode  lyste  —  ifølge  Rahbek 
—   hans  Gothard  Sanger  af  naturtro  Tale. 

Al  fin  Konversation  tiltrods,  betænkte  Schwarz  sig  dog  ikke  et 
Øjeblik  paa  at  lade  Skuespillerne  give  Teksten  ubeskaaren.  Han 
havde  af  Clementin  lært  at  respektere  hvert  Bogstav,  hver  Tøddel. 
Altsaa  kunde  der  ikke  blive  Snak  om  at  dæmpe  disse  Ækvivoker, 
som  60ernes  Skuespillere  ogsaa  havde  frelst,  og  som  70ernes  gjorde 
for  meget  ud  af.  Den  syltenaarige  Jfr.  Aaslew  var  derfor  ikke  bange 
for  at  give  Luft  for  sin  frimodige  Længsel  efter  Erasmus  i  Udbrudet: 
Jeg  drømte,  at  jeg  laae  hos  ham  i  Nat. 

Damerne  paa  den  anden  Side  Rampen  vilde  maaske  nok  have 
udtalt  sig  i  sirligere  Omskrivninger  og  deres  Kavalerer  maabede  vel 
over  en  saa  ublufærdig  Tale,  men  Respekten  for  Konversationen  holdt 
godt  igen  paa  Lysten  til  Forargelse.  Andre  af  de  ikke  saa  begavede 
Skuespillere  blev  ved  med  at  besudle  Teksten  med  Smudsigheder,  der 
blev  forøget  til  Sviinerier,  med  Tvetydigheder,  der  blev  til  Liderlig- 
heder (Rahbek),  og  med  dem  havde  Schwarz  sikkert  Strid,  indtil  det 
mod  Slutningen  af  80erne  lykkedes  ham  at  faa  dem  til  at  høre  op 
med  at  være  vittigere  end  Holberg,  som  Rahbek  spottende  bemærkede, 
ved  at  klemme  dem  ind  i  de  konverserende  Medspillendes  Tone,  der 
var  saa  respektfuld,  at  det  faldt  i  Ørerne,  naar  Gjelstrup  en  Aften 
som  Jeppe  kom  til  at  fortale  sig  og  sige  sprække  for  snakke.  Nu 
var  der  jo  ikke  en  Gang  Tale  om  at  forandre  vittigt  paa  Teksten, 
som  Londemann  havde  gjort  med  Bifald  af  Rosenstand-Goiske.  Rede- 
lighed i  Omgang  med  den  var  og  blev  Schwarz's  Parole.  Unge 
Skuespillere,  der  som  Frydendahl  eller  Lindgreen  kom  til  Teatret  i 
Slutningen  af  80erne,  fik  derfor  straks  overladt  en  Række  Biroller  — 
alene  i  sin  første  Sæson  sit  Prøveaar  1787  spillede  Frydendahl  ni  — 
for  at  lære  at  staa  paa  fast  Grund  og  at  være  med  til  at  skabe  den 
Helhed,  som  Schwarz  med  sin  Sans  for  Orden  havde  savnet  i  den 
foregaaende  Periode  og  vel  maaske  allerede  under  Clementin,  der  ikke 
som  han  selv  havde  faaet  Lejlighed  til  at  tage  sig  saa  omsorgsfuldt 
af  enhver  af  de  deltagende. 

Gennem  dette  energiske  Studium  af  Ordet,  af  Replikken,  naaede 
de  talentfulde  efterhaanden  ad  sikker  Vej  ind  til  Kærnen  Ved  den 
omhyggelige  Gennemgang  af  selv  de  tilsyneladende  ubetydeligste  Roller 
fik  flere  af  de  Bifigurer,  man  før  ikke  havde  haft  Lejlighed  til  at 
lægge  M;rrke  til,  saa  rammende  Karakteristiker,  at  de  er  blevet  staaende 
som  værdige  til  Efterligning. 

Overskou  —  Schv^^arz'  Fortrolige  —  véd  at  fortælle  om  ham,  al 
han  bestandig  ledede  sine  Elever  til  Betr;igtning  af  Naturen,  bestandig 
formanede  dem  til  at  anvende  Træk  fra  Livet  udenom  til  deres  Frem- 
stillinger, saadan  som  han  selv  gjorde  det.  Naar  han  ikke  spillede 
Henrik. 

Holberg  havde  sendt  Clementin  ud  paa  en  levende  Model  til 
Vielgeschrei.  Clementins  rangsyge  Jeronimus  og  andre  af  hans  Komedie- 
skikkelser, selv  de  af  dem,  der  var  særprægede  af  Holbergs  Tidsalder, 
har  naturligvis  ogsaa  faaet  Kød  og  Blod  gennem  Iagttagelser  af  Menne- 
sker fra  det  daglige  Liv,  Hvordan  skal  overhovedet  en  Skuespiller  holde 
sig  levende  uden  af  Livet?  Og  selvom  Clementins  Jeronimi  —  og  ogsaa 
andre  af  de  Medspillendes  Hovedfigurer  (Magdelone,  Pernille)  —  under 
Farceløjerne  i  50erne  blev  spillet  stereotypt  ens  (formodentlig  efter 
Giønnegadetradition)  og  derfor  bar  den  samme  Dragt  i  alle  Komedier, 
er  de  og  de  andre  under  den  senere  franske  Paavirkning  blevet  mer 
psykologisk  udførte. 

I  Londemanns  Henriker  kom  det  nok  særlig  an  paa  et  over- 
strømmende livsfyldigt  Humør.  Den  store  Skuespiller  havde  for  det 
meste  klaret  sig  med  det,  selv  om  han  naturligvis  holdt  f.  Eks.  ham 
i  Maskeraden  og  i  Henrik  og  Pernille  ud  fra  hinanden.  Men  saa  var 
der  alle  Forklædningerne:  De  fire  forskellige  Deltagere  i  Tamperretten 
i  Maskeraden,  Malrosen  i  Det  lykkelige  Skibbrud,  Oldfux  som  Bog- 
holder, Advokat,  Tysker  og  Baron  Reenkaalavet  og  alle  de  andre. 
Her  har  hans  overdaadige,  sprudlende  Fantasi  taget  Revanche.  Det 
er  naturligvis  en  Vittighed  af  Als,  naar  han  i  Anledning  af  en  paa- 
tænkt  Genindstudering  af  Pernilles  korte  Frøkenstand  talte  om,  at  der 
var  jo  den  Van.skelighed  derved,  at  Londemann  maatte  lade  sig  kron- 
rage for  at  illudere  som  Munken,  men  hurtigt  slog  sig  til  Taals  med, 
at  det  kunde  han  vist  dog  ikke  have  noget  imod;  for  saa  natura- 
listisk har  sikkert  den  lystige  Henrik  ikke  været,  men  selvfølgelig  var 
der  noget  derom.  Han  har  ikke  slaaet  sig  til  Ro  med  Teatermasker 
og  Stemmer.  Hans  Forvandlinger  har  lyst  af  Talent  til  at  gengive 
vidt   forskellige   Slags   Mennesker  i  Tale,  Træk,   Bevægelser,  Manerer. 

Det  er  til  Overmaal  klart  af  Schwarz'  Fremstillinger  i  det  nyere 
Repertoire,  navnlig  i  Schrøders,  Ifilands  og  Kolzebues  Komedier  og 
Skuespil,  som  i  80erne  dukkede  frem  paa  det  kgl.  Teater,  at  han 
virkede    overordentlig    levende  ved   naturtro  Portrætter.     Han    traf  sit 

Stof  i  Stræder  og  paa  Gader,  i  Klubber  og    paa  Assembléer,  han  tog 
det  til  sig  overalt  og  hvor  som  helst,  fordøjede  det  og  udnyttede  det. 

Jacob  V.  Tyboe  i  hans  Fremstilling  var  uvilkaarligt  Livet,  ikke 
teatertraditionel.  Han  førte  ham  —  sikrere  end  Glemenlin  —  tilbage 
til  hans  Bondeoprindelse  og  skjulte  ikke,  som  Rose,  hans  Ynkelighed 
bag  et  altfor  elegant  Soldatervæsen. 

Hans  Korporal  i  Erasmus  Montanus  fra  Aaret  i  Forvejen  (1779) 
var  en  Skitse  til  v  Tyboe  i  hastigt  forsøgende  Træk.  Flot,  soldater- 
mæssig,  og  dog  grov,  men  alligevel  ikke  brysk  og  raa  paa  Teater- 
maner.  Schwarz  drog  det  mere  menneskelige  frem  i  Figuren  og  for- 
troliggjorde den  med  Tilskuerens  Sympati. 

Overhovedet  det,  at  en  fremragende  Skuespiller  ikke  alene  gjorde 
noget  ud  af  en  hidtil  upaaagtet  Rolle,  men  skabte  den  om  til  en  indi- 
viduel Skikkelse,  maatte  virke  i  høj  Grad  ansporende  paa  de  unge  til 
at  forsoge  noget  i  samme  Retning. 

SmaaroUer  i  Holberg  havde  de  førende  i  tidligere  Tid  aldrig  haft 
til  Vane  at  forsømme.  Men  i  denne  Periode  var  det  navnlig  de  helt 
unge,   der  fornyede  dem. 

Næppe  var  Preisler  færdig  med  Erasmus,  før  Schwarz  gav  ham 
Petronius  i  Jacob  v.  Tyboe  (1780).  Ser  man  Petronius  nuomstunder,  er 
han  et  net  Menneske  i  pæne  Klæder,  uden  Særpræg.  For  saa  vidt  det 
kan  opspores,  er  man  allerede  i  1820erne  hørt  op  med  at  give  Preis- 
ler, der  spillede  Petronius  som  en  fordrukken  ældre  Student,  med- 
taget i  Tøjet,  noget  forkommen  af  Væsen,  men  dog  svært  levelysten. 
Digt  og  Lussing  afleveredes  prompte,  og  med  nonchalent  Levemandsfacon 
styrede  Petronius  sporenstregs  ind  i  Værtshuset  for  at  solde  de  let 
erhvervede  Penge  op. 

Aaret  efter  fornyede  Gjelslrup  en  saa  ubetydelig  Figur  som  Ari- 
anke  Grovsmeds.  Horlulan  havde  spillet  hende  indsmigrende  sødladen, 
som  en  vims  lille  Kone,  der  ivrigt  snappede  en  Stol  fra  Væggen  og 
satte  sig  fortroligt  til  Rette  mellem  Geske  og  Raadsherrinderne.  Knud- 
sen i  1796  gav  en  Variant  af  Hortulans  Arianke,  var  blot  endnu 
hurtigere  i  Vendingen,  kom  ilsomt  ind,  og  straalende  af  Lykønsknings- 
vanvid  faldt  han  den  stivnakkede  Geske  om   hendes  vrangvillige  Hals. 

Gjelstrup  derimod  var  voldsommere.  Død'lrukken  skraalede  han 
ubehersket  og  støjende  op  i  Brændevinshegejstring.  Der  gik  Sagn  om 
denne  Arianke  over  tredive  Aar  senere.  Lorentzen  malede  hende,  som 
Gjelstrup  havde  portrætteret  hende. 

Da  Fru  Heiberg  i  Efteraaret  1831  brød  sejrrigt  igennem  med  sin 
berømte  P'renistilling  af  Engelke  Hattemagers,  trodsede  hun  til  egen 
Fornøjelse  den  historiske  Kendsgerning,  at  denne  vanskelige  Rolle 
h;ivde  en  kunstnerisk  F'ortid,  maaskc  fordi  dens  vigtigste  Sandheds- 
vidne, Rahbek,  lige  var  død.  Men  hun  gjorde  blot  i  Overensstemmelse 
med  sin  Tids  stærkere  Trang  til  sandfærdigere  Menneskeskildring  denne 
stumme   Figur  mere  psykologisk  forklarlig. 

Mad.  Rosing    havde    vist    hende  Vejen    (1784).     Uden   Forbillede 

skabte  denne  den  danske  Scenes  første  tragiske  Kunstnerinde  Engelke 
uomtvistelig  Rang  som  komisk  Figur  ved  at  skildre  hende  som  en 
yderst  sippenippet  lille  Person,  der  var  altfor  anstændig  til  at  lukke 
Munden  op  under  en  saa  vovet  Situation  som  en  Barselstuevisit,  og 
derfor  med  saarbar  Sensibilitet  skjulte  sine  blufærdige  Øjne  bag  en 
kysk  skærmende  Vifte. 

Alle  Vegne  lykkedes  naturligvis  ikke  lignende  Karakteriserings- 
bestræbelser. 

Ikke  i  Elsker-  og  Elskerindepartierne,  som  næsten  bestandig  var 
blevet  ganske  konventionelt  udført,  og  som  nu  ikke  maatte  forekomme 
en  Tid,  der  havde  truffet  paa  følsomme  Figurer  hos  Destouches  eller 
Biehl,  videre  fængende. 

Mad.  Knudsen  havde  i  70erne  skabt  en  hjærtelig  Leonora,  men 
Efterlignere  savnede  Talentet.  Kun  Mad.  Rosing  og  Rosing  lykkedes 
det  en  kort  Tid  at  opvarme  Tilskuernes  lunkne  Interesse  for  de  sarte 
Elskovsscener  i  Henrik  og  Pernille  ved  at  spille  de  stridbare  to  i  en 
vis  behersket  dæmpet  Tone:  uden  Luftsaugen  og  Declamation.  Men 
Rosingernes  Trang  til  den  Følsomhed,  som  Tiden  krævede,  og  som 
Ewald  mættede,  følte  sig  efterhaanden  utilfredsstillet,  og  de  gentog 
ikke  Forsøget,  hvad  der  havde  til  Følge,  at  de  Elskende  syntes  svært 
forsømte.  Dog  kunde  Preisler  i  Slutningen  af  80erne  give  varmende 
igen  paa  Holbergs  karrige  Udtryk,  fordi  de  tyske  Forfattere  Schrøder 
og  Iffland  forstod  at  vække  hans  Følelser. 

Overhovedet  virkede  den  omsiggribende  Karakterisering  hen  mod 
en  ret  enestaaende  Ensemblekunst.  Naturligvis,  hvis  talentfulde  Skue- 
spillere ikke  havde  været  til  Raadighed,  var  man  ikke  kommet  dette 
betydelige  Skridt  videre.  Men  et  er  at  have  Talent,  et  andet  at  faa 
det  udnyttet  netop  i  den  Rolle,  som  er  fordelagtig  derfor  og  altsaa 
ogsaa  for  Situationerne.  Og  her  har  Schw^arz,  der  dog  ikke  havde 
Myndighed  til  at  blande  sig  i  Rollernes  Fordeling,  selv  da  han  fra 
1786  alene  skulde  varetage  Prøverne,  nok  alligevel  været  Warnstedt 
en  kyndig  og  omsorgsfuld  Vejleder,  bistaaet  af  Rosenstand-Goiske,  som 
ihvertfald  skal  have  sørget  for,  at  den  i  den  dramatiske  Journal  be- 
undrede og  lovpriste  Mad.  Knudsen  fik  Eneret  paa  at  spille  Magde- 
Ionerne  og  afvandt  dem  det  menneskelige,  der  efter  Mad.  Lenkiew^itz* 
Død  var  blevet  forsømt  af  en  altfor  grovt  virkende  Skuespillerinde, 
som  passede  i  Farcespillet  i  70ernes  Slutning,  men  selvfølgelig  ikke 
hørte  hjemme  i  et  Ensemble,  der  søgte  det  menneskehge  frem. 

Det  er  vel  værd  at  lægge  Mærke  til,  at  Skuespillerne  begyndte 
at  bevæge  sig  friere  i  Komedierne  end  paa  Clementins  Tid  Stræbte 
de  at  skaffe  det  menneskelige  frem,  maatte  de  uvilkaarligt  give  sig 
hen  i  de  Bevægelser,    som    føltes    som   naturlige   for   dem,    større  Be- 

vægelighed  kunde  ligesom  frigøre  Skikkelsen.  Under  en  hurtig  Gang 
kommer  man  ofle  paa  en  Idé,  som  Stillestaaen  holder  nede. 

Lessing  havde  i  Hrimburgerdraniaturgien  sagt  noget  i  den  Ret- 
ning. Hans  Figurer  i  Minna  v.  Barnhelm  søgte  at  opføre  sig  som 
Mennesker  fra  Hverdagen. 

Det  kgl.  Teater  havde  jo  forlængst  spillet  dette  Lystspil  (1771), 
og  Rosenstand-Goiske  skrevet  en  indgaaende  Kritik  derover.  Men  den 
Gang  fremstillede  man  Holbtrg,  hvad  Bevægelseslivet  angik^  mere 
efter  vedtagne  franske  Regler.  Det  kunde  derfor  aldrig  være  faldet 
Forfatteren  af  den  dramatiske  Journal  ind  at  forsøge  paa  at  pode 
Lessings  Teorier  paa  Komediefremstillingen.  Han  respekterede  dem  — 
uagtet  al  deres  Særhed,  skrev  han  —  hvor  han  saa  den  anvendt 
andetsteds.  Ikke  her,  hvor  det  i  det  store  og  hele  mer  gjaldt  Komedie 
end  Liv. 

Med  Rahbek  blev  det  noget  andet.  I  Brevene  fra  en  gammel 
Skuespiller  til  hans  Søn  fra  September  1778  skrev  han  spydigt  om 
Riccoboni,  at  han  havde  for  lidt  Tro  til  Følelsen,  for  meget  til  den 
forud  lærte  Stilling.  Og  da  han  fire  Aar  senere  vel  var  hjemkommen 
fra  Mannheimer-  og  Hambiirgert«  atrene,  haanede  han  de  Skuespillere, 
som  kun  kunde  spille,  naar  Stillinger  og  Bevægelser  var  aftalt  forud. 
Bort  med  slige  Maskiner!  Han  gjorde  Gotz  v.  Berlichingens  Ord  til 
sine:  Det  kan  jeg  ikke  rette  mig  efter;  jeg  veed  ikke,  hvad  der  kan 
falde  for. 

Men  han  vilde  alligevel  ikke  vove  at  bryde  paa  Reglerne  for 
Spillet  i  Holberg,  det  faldt  ham  ikke  ind.  Ikke  endnu  i  al  Fald. 
Han  blev  nærmest  skrækslagen  over  Skuespillernes  Forsøg  derpaa  og 
mindede  dem  formanende  om   Clementins  Nøjagtighed 

Schwarz  havde  nemlig  vovet  det.  Dog  ikke  paavirket  af  Lessing 
eller  af  tyske  Skuespillere,  som  han  ikke  fik  Lejh'ghed  til  at  studere 
før  i  1786,  men  af  Tidens  Trang  til  at  give  efter  for  sine  Følelser, 
der  forresten  havde  haft  sit  Arnested  i  Tyskland  efter  Goethes  Werther. 

De  stumme  Personers  mimiske  Delagtighed  i  Situationen  holdt 
han  —  efter  Holbergs  Ønske  —  ligesaa  varmt  til  Ilden  som  Clementin. 
Han  selv  og  Kemp  fulgte  som  Jean  de  France  og  Pierre  en  gammel 
Sædvane  i  den  Scene,  hvor  Jeronimus  og  Frands  snakker  sammen 
om  Ungdommens  Ødselhed  —  og  hvor  Holberg  har  glemt,  at  de  er 
nærværende  —  idet  de  akkompagnerede  de  gamle  med  haanlige 
Grimasser. 

Naar  han  som  Henrik  i  Henrik  og  Pernille  læste  det  franske 
Brev  fra  sin  Fader  for  den  betagede  Elskede,  lod  han  ikke  Pernille 
og  Magdelone  staa  som  andægtige  Tilhørere,  men  smaasnakke  om 
dette  mærkelige  Spro^,   de  ikke  forstod  et  Muk  af. 

Mere  overraskende  var  imidlertid  det,  at  Skuespillerne  under  ham 
bestandig  søgte  at  røre  paa  sig.  Na;ir  Gjelstrup  som  Ridefogden  ikke 
tog  D(  1  i  Dispyten  med  Erasmus,  gik  han  fløjtende  omkring  og  smæl- 
dede med  Pisken  for  at  give  Udtryk  for  sin  Utaalmodighed.    Og  hvor 

Preisler  i  den  store  Scene  med  ham  og  Per  Degn  ikke  kunde  tilbage- 
holde sin  Hidsighed  over  Pers  Argumenter,  tog  han  Scenen  lang  og 
bred  med  Stormskridt. 

Her  har  sikkert  ikke  alene  været  Tale  om  Debutantusikkerhed, 
ligesom  heller  ikke  Gjelstrups  Farten  omkring  har  været  improviseret. 

Komedien  havde  blot  ikke  været  spillet  i  ti  Aar.  Kun  Ørsted 
som  Jeppe  Berg  var  tilbage  af  de  tidligere  Rollehavende.  Og  man 
kunde  altsaa  ikke  som  i  Den  politiske  Kandestøber,  der  bestandig 
holdtes  paa  Rejjcrtoiret,  huske,  hvordan  Glementin  eller  Londemann 
eller  de  andre  havde  gaaet  og  staaet,  man  havde  frit  Spil,  kunde 
bevæge   sig   frit   og   gjorde    det   sikkert,  navnlig  de  unge,  med  Beliag. 

Ti  man  kunde  give  efter  for  sin  Stemning,  for  sine  Følelser. 
Man  maatte. 

Hele  Tidens  Trang  til  at  svælge  i  Føleri  fik  ogsaa  Luft  i  Erasmus 
Montanus,  der  for  Rahbek  var  et  borgerligt  Lystspil  med  begrædelig 
Udgang.  Hans  Ven,  den  let  bevægelige  Preisler,  forstod  at  læse  Brevet 
fra  Lisbed  med  saa  rørt  en  Stemme,  at  endogsaa  han  forskrækket 
advarede:  For  meget.  Og  dog  græd  med.  Og  vel  var  Schwarz  grov 
som  Korporalen,  men  han  pryglede  ikke  Preisler.  Han  nøjedes  med 
at  tugte  ham  med  stræng  Eksersits. 


Vin 

Warnstedt  havde  i  Begyndelsen  været  for  ivrig  med  at  holde 
Holberg  levende  i  Publikums  Interesse,  han  maatte  altsaa  sagtne  lidt 
paa  Indstuderingsiveren,  indtil  Savnet  af  god  dansk  Komedie  vaagnede 
op  paany.  Fra  1786  kunde  man  dog  lade  Holberg  tage  sit  tabte  Om- 
raade  ind  igen,  ja  mer  til.  Indtil  lidt  ind  i  90erne  blev  han  spillet 
under  iøjnefaldende  Held. 

Iøjnefaldende,  fordi  han  i  disse  Aar  kom  til  at  kappes  med  de 
omsiggribende  tyske  følsomme  Skuespil,  med  Schrøders  Juliane  v. 
Lindorak  fra  1785,  derpaa  hans  Fændrik,  Fætteren  i  Lissabon  og  navnlig 
første  Del  af  Ringen,  der  blev  spillet  i  1789.  Efterhaanden  sluttede 
Iffland  sig  til,  Iftland,  der  straks  greb  det  danske  Publikum  lige  om 
Hjærtet  med  Jægerne  i  1788  og  holdt  sig  fast  i  dets  Interesse  i  over 
en  Menneskealder.     Og  til  dem  sluttede  Kotzebue  hurtigt  op. 

Opførelsen  af  Menneskehad  og  Anger  et  Par  Aar  senere  dannede 
Epoke  i  den  danske  Skuespilkunsts  Historie. 

Ti  disse  Forfatteres  Hverdagsmennesker,  som  svælgede  i  over- 
drevne Følelser  ligesom  Tilskuerne  selv,  færdedes  med  livagtige  Be- 
vægelser i  Miliøer,  der  var  portrætterede  netop  saa  meget  efter  Virke- 
ligheden, at  Tilskuerne  følte  sig  hyggeligt  hjemme. 

Skulde  Komedierne  tage  Kampen  op  med  de  lyske  Skuespil, 
maatte  de  tilstræbe  noget  af  deres  Indendørstone,  og  et  mere  hver- 
dagsagtigt Bevægelsesliv    kan  virkelig   i   Løbet   af  nogle  Aar  spores  i 

en  populær  Komedie  som  Den  Stundesløse,  navnlig  efter  at  Schwarz 
havde  været  i  Hamburg  og  studeret  Schrøders  Iscenesættelser  af  de 
moderne  Stykker.  Skuespillerne  begyndte  at  bevæge  sig  i  Vielgeschreis 
Stuer  som  hjemme  hos  Schrøders  Fændrik  eller  hos  Ifflands  Overførster. 
De  stillede  sig  lidt  mer  op  i  Smaagrupper  og  satte  sig  lidt  mer  for 
at  efterligne  de  kendte  tyske  maleriske  Situationer  af  husligt  Liv. 
Naa,  efterhaanden  tog  man  Sæde  lidt  for  ivrigt  og  ikke  altid  i 
heldigt  valgte  Øjeblikke.  Hvor  Pernille  og  Oldfux  stod  og  spekulerede 
over  noget  snedigt,  der  kunde  hjælpe  de  Elskende,  satte  disse  lo  sig 
ved  Bordet  i  Baggrunden;  skønt  man  jo  nok  kunde  vente  lidt  mer 
Interesse  af  dem  for  deres  eget  Ve  og  Vel.  Hvor  Leander  friede  for 
Spøg  til  Leonore,  stod  Oldfux  selvfølgelig  ved  Siden  af  og  gottede  sig 
over  Spasen,  men  Pernille,  der  ogsaa  var  med  i  den,  tog  sig  derimod 
malerisk,  men  noget  umotiveret  ud  oppe  blandt  Skriverne,  mens  den 
allermest  interesserede  Vielgeschrei  i  Følge  ældre  Skik  og  Brug  ogsaa 
veg  for  Situationstrioen  midt  for  Rampen  og  fik  ordentlig  travlt  med 
Koncepterne  paa  det  kendte  lille  Bord.  I  Slutningsoptrinet,  hvor  alle 
de  deltagende  maatte  være  lige  interesserede,  vilde  Magdelone  og 
Peder  Eriksen  ikke  forøge  Rundgruppen,  som  de  maaske  syntes  var 
for  overfyldt:  de  gik  væk  for  sig  selv  og  lavede  Elskovstablau  længere 
tilbage. 


IX 

Hvad  Karakteristiken  af  Holbergs  Skikkelser  angaar,  der  er  saa 
reel,  saa  naturlig  som  nogen,  saa  kunde  den  umuligt  lade  sig  gaa  paa 
af  Føleriet.  Selv  de  Elskende  viste  det  sig  umuligt  at  indpode  blot 
det  Par  Gran  af  den  Følelsesfuldhed,  der  vilde  have  forsonet  dem  med 
PubHkum.  Preislers  Erasmus  og  Leander  (Henrik  og  Pernille  —  Maske- 
raden) blev  Undtagelser,  der  bekræftede  Reglen. 

Men  var  Skuespillerne  tvunget  til  at  respektere  Holbergs  Karak- 
teristiker, var  der  intet,  der  forhindrede  dem  i  at  sætte  livagtige  Smaa- 
træk  paa  udefra,  som  man  gjorde  det  i  Ifflands  Stykker.  Lykkedes 
det,  var  Spillet  vundet.  Tilskuerne  mindedes  paa  en  behagelig  Maade 
om  den  Slags  Menneskeskildring,  som  navnlig  han  havde  lært  dem 
at  sætte  Pris  paa. 

Gjelstrup  blev  ad  den  Vej  den  førende  Skuespiller  i  disse  Aar. 
Kemp,  et  urkraftigt  Talent  ogsaa  til  Arv,  blev  det  ikke.  Han  besad 
ikke  saa  lidt  af  Londemanns  fuldblods  Jovialitet.  Men  netop  derfor 
blev  han  det  ikke.  Han  var  en  Natur  paa  en  Tid,  hvor  man  behagede 
sig  i  Ifflands  Similinaturlighed.  Gjelstrup  derimod  forstod  at  pynte  paa 
det,  en  oprindelig  Kraft  som  Hortulan  havde  efterladt  ham.  De  fint 
forarbejdede,  udvendigt  karakteriserende  Enkeltheder,  det  var  den  yngre 
Skuespillers  Sag. 

Han  var  den    fødte  Maskeringskunstner,  og    han    havde  med  Kø- 

beuhavnerens  lydhøre  Interesse  studeret  alle  Slags  Bondedialekter.  Ved 
varierede  Masker  og  Tungemaal  forekom  hans  Arver  vidt  forskelligt 
karakteriserede  for  denne  Tid,  for  hvem  det  udvendige  var  nok. 

Hortulan  havde  spillet  Figurerne  mere  ens  maaske,  men  ogsaa  mere 
oprindeligt:  noget  ældet  i  Tjenesten,  udslidt,  duknakket,  dum,  sveden. 
Hos  Gjelstrup  blev  de  umiddelbart  indtagende,  først  og  fremmest 
yngre,  opvakte  og  —  niais,  soai  Rahbek  sagde.  Det  er  nok  ikke 
underligt,  at  ban  saadan  kommer  til  at  tale  poleret  Kammertone,  hvor 
han  skildrer  Gjelstrups  Arver,  der  gik  i  rene  hvide  Skjorteærmer  og 
i  Vest  med  blankt  pudsede  sølverne  Knapper. 

Altsaa:  ingen  klodset,  urkraftig  Bonde,  men  ham,  som  man  hen- 
imod  Vornedskabets  Opløsning  helst  saa  paa  Teatret.  Nok  noget 
teatersnu,  men  ufarlig,  en  tillidvækkende  morsom  Fyr  med  nogle 
mærkelige  Manerer  og  et  grinagtigt  gebrokkent  Sprog.  Bonden,  der 
gik  igen  i  Thaarups  uskyldige  Syngespil  nogle  Aar  senere. 

Talrige  udvendige  Smaatræk  i  Gjelstrups  Arver  overraskede  Tiden 
ved  deres  Virkelighedspræg. 

Et  Træk,  som  lever  den  Dag  i  Dag  baade  i  Maskeraden  og  i 
Henrik  og  Pernille,  arvet  af  Olaf  Poulsen  efter  Phister,  og  dernæst 
overantvordet  Lars  Knudsen,  stammer  utvivlsomt  lige  fra  Gjelstrup. 

Man  træffer  paa  det  i  de  første  Akter  af  begge  Komedier,  hvor 
Henrik  forsonligt  og  altfor  kammeratligt  vil  række  Bondetjeneren 
Haanden:  See  der  har  Du  min  Haand,  Arv — ,  men  i  det  samme  Arv 
er  der  med  Næven,  og  han  faar  Øje  paa  dens  mindre  propre  Til- 
stand, tager  han  forsigtigt  om  den,  betragter  den  mistænksomt,  ryster 
paa  Hovedet  og  stikker  ham  overlegent  og  nedladende  sin  Albu. 

Det  gjaldt  pudsige  Smaatræk  mer  end  dybere  Karakteristik.  Gjel- 
strup forsømte  gærne  denne  for  blot  at  virke  pudsigt. 

Det  er  altsaa  ham,  der  har  karakteriseret  Stygotius'  Løbedreng  med 
en  affekteret  Fistelstemme,  som  udtalte  Vokalerne  latterhgt  lange,  hvad 
der  kom  særlig  komisk  frem  under  Drikkescenen  med  Ghristoff,  hvor 
han  lavede  Visen  om  til  en  Duet;  hans  langtrukne  skingrende  Toner 
skal  have  lydt  saare  morsomt  mod  Tyskerens  mørke  Ølbas. 

Denne  Karakteristik  er  imidlertid  som  antydet  ikke  saa  lidt  over- 
fladisk. Den  fører  ikke  til  Forbindelse  med  Figurens  egentlige  Ka- 
rakter, som  er  mer  i  Familie  med  det  kløgtige  end  det  fuldkomment 
Qogede. 

Gjelstrups  Samtid  opdagede  det  imidlertid  ikke,  men  satte  mer 
Pris  paa  det  Træk  at  lade  Jens  vise  sig  i  første  Akt  med  en  Mad- 
spand, som  han  kunde  sysle  lidt  klovnagtigt  med  under  Optrinet 
mellem  Leonard  og  Oldfux,  der  vel  maa  se  ham,  men  ikke  skal  ses 
af  ham,  naar  han  har  sagt  sin  Monolog. 

Dette  Træk  har  jo  ikke  noget  at  gøre  med  Karakteristiken,  men 
med  den  Situationsfornemmelse,  som  allerede  Holberg  søgte  at  holde 
vaagen  i  sine  Skuespillere,  og  derfor  gik  det  videre  til  Rind,  fra  hvem 

Kongsted  den  yngre,  som  Tegneren  Bruun  har  foreviget  med  Spanden, 
arvede  det,  saa  at  Phisler  og  alle  andre  Jenser  lige  til  1916  kunde 
huske  at  tage  den  med  sig. 

Ting  fra  det  daglige  Liv,  fra  de  Stuer,  Gaarde  eller  Gader,  Til- 
skuerne lige  kom  fra,  søgie  man  overhovedet  at  anvende  i  større 
Omtang  end  før.  Og  Teatret  sørgede  for  at  opnotere  dem  omhygge- 
ligt, for  at  man  ved  senere  Opførelser  ihvertfald  kunde  have  dem 
at  holde  sig  til,  hvis  al  anden  Tradition  om  Spillet  ellers  skulde  svigte. 

Man  bogførte  derfor  nøjagtigt  alt,  hvad  Gjelstrup  benyttede,  mens 
han  spillede  Jeppe  i  Spisesalen  paa  Baronens  Slot.  Ikke  alene  den 
stegte  Høne,  som  Jeppe  flænser  i,  eller  den  liden  Ret  Ragout  og  det 
Bagværk,  han  ogsaa  efter  Holbergs  Ønske  skal  trakteres  med,  men 
Dugen,  der  dækkede  Bordet,  en  Serviet,  noget  Franskbrød,  Glasset  til 
Kanaiisækken  og  Sølv-Serviset  med  Kniv  og  Gaffel. 

En  Gang  imellem  gik  man  rigtignok  saa  stærkt  i  Enkeltheder 
med  den  Slags  Husgeraad,  at  man  endogsaa  sørgede  for  at  give  Ri- 
chard Børstenbinder  en  Tandstikker  med  i  Collegium  politicum,  fordi 
Henrik  mente  at  have  set  ham  med  en  saadan,  men  tog  fejl  af  hans 
Penneskaft  (Richard  Børstenbinder  sad  med  en  Tandstikker  i  Haanden, 
saa  jeg  troer,  han  maa  være  Secreteer  i  Raadet).  Dog  man  kunde  jo 
ikke  være  nøjagtig  nok,  selv  om  man  ikke  vovede  sig  saa  stærkt  ud, 
at  man  slæbte  en  Mødding  ind  til  Jeppe.  Rahbek  oplevede  imidlertid 
ogsaa  den  paa  en  Privatscene  og  var  ved  at  daane  af  Stanken. 


X 

Da  Interessen  for  Bondestanden  vaagnede  henimod  Vornedskabets 
Opløsning,  drog  Teatret  Jeppe  paa  Bjerget  frem  igen  (sidst  1781). 
Det  var  den  23de  April   1787.     Gjelstrup  spillede  altsaa  Jeppe. 

I  Hortulans  Aand,  skriver  Rahbek. 

Hortulan  havde  allerede  været  Joppe  paa  v.  Quotens  Teater.  Og 
ganske  naturligt  førte  han  ham  videre  paa  det  kongelige.  Om  Holberg 
har  været  ligesaa  glad  for  ham  som  for  Gram  —  Student  fra  Rings'ed 
lærde  Skole  —  der  agerede  saa  naturligt  en  sjællandsk  Bonde,  kan 
maaske  være  tvivlsomt  nok,  fordi  Hortulan  var  født  Jyde  og  derfor 
ikke  kunde  lade  være  med  at  jyde  Sjællænderen. 

I  al  Fald  maa  der  i  Midten  af  (JOerne  have  været  nogen  Kulisse- 
strid i  den  Anledning.  Tiltrods  for,  at  Hortulan  stræbte  at  gøre  sig 
sjællandsk,  søgte  nemlig  Als  at  faa  overtalt  Ørsted,  der  kunde  sjæl- 
landsk saa  godt,  at  han  med  Held  aad  sin  spanske  Ost  med  Don 
Ranudo  paa  dette  Maal,  til  at  tage  Jeppe  fra  Jyden.  Men  han  escani- 
perede  stedse  derfra.  Det  var  maaske  derfor,  at  AIs  regnede  Komedien 
særlig  værdig  til  at  spilles  paa  Fastelavnsmandag.  Hvad  Teatret  — 
aabenbart  i  Overbevisning   om,   at    det   havde    at    gøre   med   en  Myte, 

der  endelig  ikke  maatte  forternes  —  altid  har  søgt  at  rette  sig  efter, 
selv  da   den    udprægf^de  Sjællænder  Phister  sad   inde   med  Rollen. 

Men  Rahbek  skriver  altsaa:  i  Hortulans  Aand,  og  hvor  han  i 
Dramaturgiske  Samlinger  paa  det  omhyggeligste  skildrer  Gjel^trllps 
Jeppe,  faar  man  et  stærkt  Indtryk  af,  at  Kærnen  i  Hortulans  Spil 
har  været  en  urkraftig  Bondenaiur,  som  har  virket  saa  overbevisende, 
at  Gjelstrup  ikke,  selvom  han  havde  formaaet  det,  har  kunnet  und- 
lade at  genoplive  den,  hvis  han  da  ikke  vilde  udsætte  sig  for  Mishag 
hos  et  Publikum,  for  hvem  den  var  uforglemmelig. 

Gjelstrup  har  sikkert  set  Hortulan  som  Jeppe.  Han  var  saa  ind- 
tryksmodtagelig,  som  man  kun  er  det  i  Tyveaarsalderen,  da  Hortulan 
tog  Afsked  med  Rollen  i  Februar  1773  (Beck  spillede  den  senere  to 
Gange).  Vel  kom  han  selv  ikke  til  Teatret  før  i  Oktober  1777,  og 
et  Par  Aar  herefter  trak  Horlulan  sig  væk  derfra,  men  han  levede  indtil 
Sommeren  1783,  ganske  vist  sløv,  dog  formodentlig  ikke  saa  sløvet, 
at  han  ikke  har  kunnet  give  Gjelstrup  vigtige  Vink. 

Strukturen  i  Fremstillingen  har  han  ihvertfald  erhvervet  sig  enten 
ved  Selvsyn  eller  gennem  Schwarz,  der  med  sin  støtte  Ærbødighed 
for  Overleveringen  naturligvis  har  sørget  for  at  bevare  den  ogsaa  i 
dette  Tilfælde,  f.  Eks.  Maaden,  hvorpaa  Hortulan  —  efter  Holbergs 
Ønske  —  tog  Monologen,  da  Nille  havde  smidt  ham  paa  Døren  og 
sendt  ham  til  Byen  efter  Sæbe.  Her  havde  han  sat  sig  paa  Scene- 
gulvet, som  var  han  ude  i  virkelig  Natur,  og  alt  mens  han  snakkende 
gav  Luft  for  sin  Fortræd,  bandt  han  sine  Hoser  op,  trak  sine  Støvler 
ordentligere  paa,  rejste  sig  saa  og  gjorde  sit  sædvanlige  Morgentoi- 
lette med  en  kraftig  Spytten  i  Fingrene,  der  med  et  lille  Slag  gled 
glattende  nedover  de  gule  Haartjavser,  tog  Hatten  paa  og  stavrede 
derpaa  over  til  Jacob  Skomagers.    Gjelstrup  gjorde  det  samme. 

Indtil  Slutningen  af  80erne  var  Bonden  —  Jeppe  som  Arv  — 
paa  Teatret  kun  blevet  opfattet  som  en  komisk  Figur,  dyrisk  af 
Apparition,  grov  og  snavset.  Hortulan  havde  altsaa  gjort  Jeppe  til  en 
sølle  Stymper,  et  rigtig  fordrukkent  Svin,  som  en  fornem  Baron  og 
hele  hans  Hofstab  uden  Betænkeligheder  kunde  sætte  ud  for  de  kaa- 
deste  Løjer.  Deraf  al  Slags  støjende  Hokuspokus,  der  hører  hjemme 
i  Farcen:  Bunden,  der  bragede  ud  af  Sengen,  Vandfadet,  som  Jeppe 
styrtede  hen  til  og  drak  ud  paa  staaende  Fod,  hans  latterlig  klodsede 
Tag  paa  Servicet  under  Maaltidet,  hans  Grovæden  af  alle  Retter  paa 
een  Gang,  hans  ustanselige  Griben  til  Flasker  og  Glas,  den  vilde  Dans 
med  Ridefogedkonen,  Rettergangen,  der  toges  som  en  Slags  Maskerade 
—  helt  og  aldeles  Farce,  hvor  Hortulan  spillede  Jeppe  med  ægte, 
men  lattervækkende  Bondelader,  Ræben,  Harken  og  Spytten.  Kroget, 
plump,  skidden  i  Tøjet  og  med  Snavs  paa  de  krumme  Næver.  Saa- 
dan  var  han.     Altsaa  egentlig  usympatisk. 

Gjelstrup  turde  og  vilde  ikke  gengive  ham  saa  realistisk.  Bonden 
var  ifærd  med  at  gaa  op  for  Samfundet  som  Individ.  I  1788  gjorde 
Kronprins  Frederik    ham    fri  af  Herremandens  vilkaarlige  Tugt.     Man 

^aa  med  eet  paa  ham  som  et  Menneske.  Optoget  til  Frihedsstøtten 
viste  ham  for  Folket  i  farvede  Klæder  og  med  rørt  smilende  Ansigt. 
Et  Menneske.  Loftet  op  paa  Scenfen  kransede  der  sig  i  Rampelyset 
som  en  Helgenglorie  om  hans  gullokkede  Hoved.  Han  blev  dér  til 
Fremtidens  Menneske.  Der  gik  Glansbillede  i  ham.  Gjelstrup  spil- 
lede ham  i  Slil  dermed.  Dog  alle  de  talrige  Buffonader,  der  i  sin 
Tid  havde  gjort  Hortulan  saa  populær,  vovede  han  ikke  at  lade  ligge 
for  at  være  sikkei-  paa  sit  Held.  De  kunde  altsaa  ikke  forsømmes. 
Men  de  klædte  ikke  hans  Spil,  sagde  Rahbek.  Man  vil  gærne  tro  det. 

Ti  ellers  var  Gjelstrup  ligesaa  tam,  som  Hortulan  havde  været  hen- 
synsløs løssluppen.  Mon  ikke  et  Befrielsens  Suk  ilede  fra  Række  til 
Række  i  Teatret,  dér  hvor  Hortulan  i  Spisesalen  styrlede  mod  Baro- 
nen og  var  lige  ved  at  forgribe  sig  paa  hans  Person?  Af  Gjelstrups 
Spil  her  har  man  vist  blot  smilet.  Han  var  jo  saa  skikkelig,  saa 
godsindet,  saa  pæn  denne  Bonde.  Saa  komisk  løjerlig  i  sine  Manerer. 

Gradationer  er  overalt  det,  denne  Kunstner  lægger  særdeles  og 
heldig  Vind  paa,  skrev  Rahbek  om  Gjelstrup  Af  Glementins  Spil, 
som  han  i  sine  bedste  Ungdomsaar  havde  haft  Lejlighed  til  at  studere, 
havde  Gjelstrup  lært  at  tænke,  før  han  talte,  at  foregribe  den  Tanke, 
som  Replikken  rummede.  Clementin  havde  jo  begejstret  Rosenstand- 
Goiske,  naar  han  som  den  snobbede  Jeronimus  lagde  en  vis  truende 
Betoning  i  en  Replik  til  Leonora,  der  skulde  foregribe  Handlingen  i 
det  følgende. 

Mens  Gjelstrup  sad  og  betragtede  Ridefogden  og  spurgte  ham 
mer  og  mer  brutalt  ud,  kunde  man  altsaa  først  se  paa  hans  Ansigt, 
hvad  der  salte  hans  Fantasi  i  hæftigere  og  hæftigere  Bevægelse: 
Hele  Fogdens  fine  Person,  Sølvknapperne  i  hans  Kjole,  de  lange  Ær- 
memanschetter,  Haarpungen  af  Silke  —  ligesom  fordøjede  han  ondt, 
før  han  grovt  spurgte,  hvor  han  havde  fa  aet  alt  det  fra. 

Under  dette  og  lignende  psykologisk  tilrettelagte  Spil  blev  Til- 
skuerne gjort  opmærksomme  paa  en  klog  Jeppe.  De  blev  sympatisk 
stemt. 

Dertil  hjalp   først   og  sidst  alle  de  mange  karakteriserende  Træk. 

Gjelstrup  var  Københavner,  men  han  gjorde  ivrige  Udflugter  i 
den  landlige  Omegn  af  Byen,  tegnede  og  malede  Landskaber  og  gav 
sig  alt  imedens  i  Snak  med  Beboerne;  han  iagttog  dem  paa  Gaarden 
og  i  Marken  og  kunde  ikke  se  sig  mæt  paa  deres  Væsens  Særheder. 

Jeppe  i  hans  Fremstilling  blev  et  Arkiv  af  disse  Iagttagelser. 
Desværre  besidder  man  det  ikke,  fordi  Rollehæftet,  som  han  forærede 
til  Rahbek,  og  som  vel  rummede  mange  af  dem  (foruden  Oplysnin- 
ger om  Hortulans  Spil)  er  gaaet  tabt. 

Men  af  det  lidt,  der  blev  tilbage  i  Rahbeks  Skildring,  kan  man 
forstaa,  hvor  ivrig  han  har  været  efter  at  „give  Bonden".  Lidt  for 
ivrig  efter  at  anvende  alt,   hvad  han  havde  set. 

Han  havde  saaledes  med  Ærbødighed  set,  hvordan  Bønderne,  for 
de    gav    sig    til    at    spise,    bad    en    Bøn    med    Huen    for  Øjnene.     Som 

Jeppe  skulde  han  sulten  og  især  tørstig,  og  ikke  mindst  træt  og  led 
ved  Doktorernes  langvarige  Snakken,  straks  styrte  sig  graadig  over 
den  dejlige  Mad  og  Vin  paa  Baronens  Bord.  Men  for  at  efterligne 
Virkeligheden  beholdt  han  dette  Træk  og  —  svækkede  den  dramatiske 
Virkning  i  ikke  ringe  Grad. 

Men  andet  iagttaget  stemmede  fortræffeligt.  Navnlig  maa  Drikke- 
scenerne  med  Jacob  i  første  Akt  have  været  overordentlig  livagtige,  fordi 
Gjelstrup  havde  lagt  sig  efter  at  studere  Rusen  i  dens  forskellige 
Stadier.  Naar  han  sluttede  af  paa  Verset  om :  En  hvid  Høne  og  en 
broget  Høne  — ,  sang  han  videre  paa  de  følgende  Bemærkninger.  Hvor 
han  faldefærdig  tumlede  hen  til  og  tilbage  fra  Jacobs  farlige  Hus,  holdt 
han  igen  paa  Kjoleskøderne,  som  om  hans  mindre  rusede  Jeg  sad 
paa  Bukken  og  strammede  i  Tøjlerne  paa  sit  fortumlede  andet  Jeg, 
ligesom  paa  en  springsk  Hest,  der  skal  køre  ud  paa  Vejen,  men  vil 
til  Stalds  igen. 

Da  Lindgreen  spillede  Jeppe  henved  en  Snes  Aar  frem  i  Tiden, 
maatte  Beundrere  af  Gjelstrups  Kunst  savne  adskillige  af  hans  Iagt- 
tagelser i  Fremstillingen,  der  var  mere  i  Slægt  med  Hortulans,  som 
Lindgreens  Temperament  og  Kunst  overhovedet  var  det.  Lindgreen 
var  Jeppe,  mer  end  ban  fremstillede  ham.  Alt  udvendigt  paahæftet 
gled  af  ham. 

Gjelstrup  gengav  mere  Bonden  i  al  Almindelighed. 

Rahbeks  Kritik  er  tiltrods  for  det  ikke  ringe  Materiale  i  Rollehæftet, 
der  forresten  nok  kun  har  været  stort  i  Forhold  til  andre  Skuespilleres- 
aldeles  tomme  Blade  —  de  skrev  jo  ikke  op  den  Gang  som  nu,  al- 
lermindst af  den  Slags  lidt  tilfældige  Oplysninger,  som  Gjelstrup  mente, 
at  han  maaske  kunde  faa  Brug  for  —  mere  et  omhyggeligt  Referat 
af  hele  Handlingen  med  kommenterende  Bemærkninger  fra  Gjelstrups 
Spil  end  en  Kritik  af  netop  denne  Forestilling,  som  fristede  ham  til 
at  udtale  sig.  Egentlig  talt  ingen  Kritik,  ingen  Værdsætning  af  det 
hovedvigtige  i  Spillet,  ingen  skarpsindig  Bedømmelse  af,  hvad  Skue- 
spillerne, og  da  navnlig  Gjelstrup,  havde  forsømt. 

Med  en  grundig  Foruddannelse  mødte  Rahbek  op,  da  han  i  Juli 
1785  begyndte  at  anmelde  Teatrets  Forestillinger  i  Minerva  og  fort- 
satte dermed  i  Dramaturgiske  Samlinger  fra  1788—1791,  i  Morgen- 
posten i  1790,  i  det  dramatiske  Tillæg  dertil  1792 — 93  og  paany  i 
Minerva,  hvor  han  havde  trukket  sig  tilbage  med  1790,  men  tog  fat, 
da  hans  Medredaktør  veg  Pladsen  med  Udgangen  af  Sæsonen  1791 
—  92,  indtil  Teatersladder  i  Februar  1796  gjorde  ham  selv  foreløbig 
led  ved  sin  Virksomhed:  En  rolig  Vejleder  i  Stykkernes  Handlinger, 
naar  de  interesserede  ham,  en  forholdsvis  begejstret  Tilhænger  af  de 
unges    og    som    oftest    de    talentfuldes  Kunst,  hvis    Resultater  han  til- 

tider  kunde  bedømme  skarpt,  dog  ikke  altid  for  det  centrales  Skyld, 
saadan  som  han  ogsaa  kunde  blive  ved  at  opholde  sig  ved  ubetyde- 
lige Farceløjer  hos  de  større  Talenter,  han  ikke  syntes  om.  En  fana- 
tisk Tilbeder  af  det,   der  havde  været. 

Han  modte  til  sin  Virksomhed  med  ganske  god  Ballast  af  Skuf- 
felser og  Erfaring.  Han  havde  villet  være  Skuespiller.  Den  Ærgær- 
righed  slog  fejl.  Og  han  havde  ogsaa  forsøgt  sig  som  dramatisk  For- 
fatter. Naar  Teatret  spillede  hans  Stykker,  syntes  man  dog  at  have 
set  dem  før.     Hvorpaa  hans  Manuskripter  hobede  sig  op  i  Arkivet. 

Først  og  sidst  var  han  Teoretiker.  Han  kendte  til,  hvad  der 
fandtes  paa  Bogmarkedet  af  al  den  Slags.  I  de  ældre  franske  som 
Riccoboni  og  de  nyere  som  Mercier,  i  Lessing  var  han  bedre  hjemme 
end  de  fleste.  Men  hans  Erfaring  var  dog  allsaa  nogen.  Selv  om 
han  ikke  havde  spillet  paa  en  rigtig  Scene,  forsøgle  han  sig  med 
utæmmelig  Iver  som  Dilettant  og  Iscenesætter  af  Dilettanter.  Og  Ro- 
ses Iscenesættelse  af  hans  eget  Stykke  Den  unge  Darby  (1780)  over- 
værede han.  Praktisk  ukyndig  kunde  han  ikke  siges  at  være  Navn- 
lig da  han  stadig  omgikkes  de  frembrydende  Skuespillere  særdeles  for- 
troligt. Hans  Skuespillerbreve  fra  1778  og  1782  behandlede  vel  derfor 
ikke  ligeud  dansk  Teater,  men  hentydede  blot  dertil  i  forklædte  Vendinger. 

Som  Dreng  havde  han  set  baade  Londemann  og  Clementin  og 
med  aarvaagen  Dilettantopmærksomhed  huskede  han  hver  af  deres 
Gestus  og  Bevægelser.  Hortulan  havde  han  kendt,  studeret  og  elsket, 
som  han  skrev  til  Tode  under  en  Polemik,  og  Rose  og  Ørsted  fulgte 
han  med  hjærtebankende  Interesse  gennem  Holbergs  Komedier  i  Slut- 
ningen af  70erne. 

Han  rejste  derpaa  til  Hamburg  og  Mannheim  for  at  lære  Ekhofs 
Elever  at  kende.  Schrøder  og  Iffland  søgte  han  op,  saa  dem  spille, 
kom  bag  deres  Kulisser  og  snakkede  med  dem  om  det,  de  havde 
spillet. 

Dog  Komedierne  hjemme  var  hans  et  og  alt. 

Som  iltert  Medlem  af  det  dramatiske  Selskab  lærte  han  af  Schwarz 
at  gøre  sig  Rede  for  de  Indtryk,  Spillet  paa  Teatret  bibragte  ham. 

Han  har  sikkert  ofte  taget  Del  i  Diskussionerne  over  Schwarz'  smaa 
formanende  Forelæsninger  og  selv  forsøgt  sig  som  Foredrtigsholder. 
I  al  Fald  vedblev  han  med  at  skrive  Kritiker,  efter  at  de  dramatiske 
Kandestøbere  ikke  behøvede  at  gaa  uden  om  Teatret.  For  Olsen  Nr.  1, 
Mad.  Rosing  og  hendes  Mand  og  for  Preisler  læste  han  sine  Bemærk- 
ninger om  deres  Spil  i  Melampe  i   1779. 

Preislers  Rørelse  som  Erasmus  samme  Aar  gav  ogsaa  Anledning 
til  Diskussion  med  ham  efter  skriftlige  Kommentarer.  Ligesom  Rosings 
første  Forsøg  i  en  Leander  —  i  Hekseri  —   et  Par  Dage  senere 

Af  det  Bifald,  der  nok  har  mødt  Rahbek  hos  hans  ganske  unge  og 
uprøvede  Skuespillervenner  efter  saadanne  Kommentarer,  som  sikkert 
altid  —  ligesom  de  senere  over  Jeppe  paa  Bjærget  —  tog  deres  solide 
Udgangspunkter  i  Rollernes  Forhold  til  Handlingen  og  oldrig  var  skarpt 

irettesættende,  men  ledsagede  af  smaa  velvillige  Raad  om  naturligt 
Spil,  fik  han  efterhaanden  Idéen  til  at  blive  en  Slags  kritisk  Vejleder, 
en  Dramaturg  for  Teatret. 

Navnlig  efter  at  han  i  1782  havde  været  i  Mannheim  og  gjort 
sig  bekendt  med  de  tyske  Skuespilleres  Øvelser  i  den  Retning. 

I  de  Breve  fra  en  gammel  Skuespiller,  der  blev  trykt  i  det  Al- 
mindelige danske  Bibliothek  i  September  1778,  og  hvor  han  kun  kendte 
tysk  Skuespilkunst  fra  Lessings  Kritiker,  skrev  han  i  al  Fald  meget 
lidt  om  det  dramaturgiske.  Derimod  bredte  han  sig  ordentlig  derom 
i  den  udvidede  og  selvstændige  Udgave  fra  fire  Aar  senere. 

Men  det  er  mer  en  Stuelærd  og  ikke  en  raadsnar  Kender,  øvet 
af  Praksis,  der  her  tager  Ordet.  Rahbeks  Teaterkyndige  skulde,  naar 
et  nyt  Stykke  forbertdtes,  inden  første  Prøve  gøre  sig  bekendt  der- 
med og  under  den  oplæse  en  Afhandling  om  Tonen  i  det,  om  hver 
af  Rollernes  Karakter  og  Skatteringer,  deres  Forhold  til  hverandre, 
de  vigtigste  Overgange  og  deslige;  derpaa  skulde  han  sætte  sig  ned 
og  se  alt  dette  udvikle  sig  paa  Prøverne,  skrive  sine  Tanker  derover 
og  meddele  hver  Person  dem  under  fire  Øjne;  siden  under  selve  Op- 
førelsen forfatte  en  ordentlig  Kritik,  hvori  hver  Persons  Deklama- 
tion og  Spil  var  nøjagtig  bedømt,  hvori  Ros  og  Dadel  understøttedes 
af  Grunde. 

Og  saa  skulde  hele  denne  Afhandling  oplæses  for  alle  Skuespil- 
lerne, derpaa  lægges  hen  i  Arkivet  og  oplæses  igen,  naar  Stykket 
blev  genoptaget.  Noget  lignende  syslede  hans  Venner  de  unge  Skue- 
spillere Iffland,  Beil  og  Beck  i  Mannheim  med  paa  dette  Tidspunkt. 
Tankerne  var  dtres,  men  de  omsatte  dem  hurtigt  og  klogt  i  Praksis. 

Rahbek  tog  derimod  hjem  til  sit  Skrivebord,  og  medens  han  sad 
og  fortolkede  dem  paa  Bakkehuset,  fjærnt  fra  Teatret  og  uden  direkte 
Forbindelse  dermed,  blev  de  efterhaanden  tilsløvede  af  Stueluften.  Inde 
paa  Teatret  smilte  man  vel  af  dem,  og  derefter  af  denne  Kateder- 
docent, som  gærne  vilde  om  bag  Kulisserne,  men  tog  for  mange  Bril- 
ler paa. 

Tankerne  er,  naar  de  er  afklædte  deres  boglærde  Svøb,  ellers 
gode  nok. 

Oplæsningen  af  den  første  Afhandling  og  Meddelelserne  til  hver 
enkelt  under  Prøverne  foregriber  den  moderne  Sceneinstruktørs  Ar- 
bejde, der  dog  ikke  kan  afgøres  med  en  saadan  Oplæsning  eller  med 
saadanne  smaa  skrevne  Opsalser.  som  Rahbek  holdt  af  at  ty  til,  men 
med  øjeblikkelig  praktisk  Samarbejde. 

Idéen  om  den  endelige  Kritik  med  Grunde  er  endogsaa  saa  langt 
før  sin  Tid,  at  Rahbek  selv  i  Minerva  og  i  de  andre  Blade  ikke 
helt  formaaede  at  realisere  den  Han  gjord^^  sig  desværre  ikke  altfor 
megen  Umage  med  at  give  Grunde  for  sin  Ros  og  Dadel,  lij/esaa  lidt 
som  mange  af  sine  Eflerfølgere.  —  I  et  og  alt  er  hans  Forslag  præ- 
get af,  at  han  egentlig  var  en  teatersky  Stuelærd,  der  da  ogsaa  senere 

hen,  naar  han  havde  alvorHge  Sammenstød  med  Scenens  hrutale  Ver- 
den, forskrækket  og  fornærmet  gemte  sig  mellem  sine  Reoler. 

Riglig  levende  Sans  for  Schwarz'  Fornyelsesforsøg  paa  Holbergs 
Omrnade  erhvervede  han  sig  derfor  ikke.  Men  han  blev  en  paalidelig 
Bevarer  af  det,  der  var,  en  troværdig  Efterfølger  af  Rosenstand-Goiske, 
men  uden  hans  Initiativ  til  Fornyelser. 

En  Bevarer,  som  sagde  til  Preisler,  da  han  havde  debuteret  i 
Erasmus'  Rolle:  Giv  Dig  noget  at  bestille  under  Din  lange  Monolog 
i  anden  Akt.  Samtal  med  Dig  selv!  Tænd  Din  Pibe,  slaa  op  i  Din 
Bog! 

Raadet  er  saa  godt  i  Traad  med  lignende,  som  Schwarz  arvede 
og  førte  videre  fra  Clementin,  at  man  undrer  sig  over,  at  det  ikke 
har  været  ham,  der  gav  det.  Holberg  kunde  have  givet  det.  Det  er 
saa  Holbergsk,  at  alle  Montanuser  lige  ned  til  Emil  Poulsen  og  Nicolai 
Neiiendam  har  fulgt  det.  Holbergsk  var  det  jo  ogsaa,  naar  Gjelstrup, 
hvor  han  som  Arv  i  Henrik  og  Pernille  stod  og  tænkte  højt  for  sig 
selv  over  den  Lykke  hos  Fruentimmeret,  som  den  forbandede  Henrik 
havde  med  sig  i  Dag,  tog  sig  en  huslig  Forretning  for  og  gav  sig 
til  at  slibe  en  Kniv  paa  Scenens  Brosten,  og  alt  mens  Tanken  om 
de  Chancer,  Pernille  muligvis  ogsaa  kunde  skaffe  ham,  for  viden  om- 
kring, lagde  Kniven  for  at  maale  og  føle  paa  sine  Ben. 

Det  virkelig  reformerende  kom  derimod  som  Regel  bag  paa  Rah- 
bek. Og  han  blev  ved  med  mistænksomt  at  vende  Ryggen  til  det, 
maaske  allermest,  da  han  lod  sig  glide  trygt  og  roligt,  men  tungt  be- 
læsset af  lærde  Værker  videre  paa  en  Kritikerbane,  som  samlede 
andægtige  Tilskuere,  fordi  han  var  den   eneste  Løber. 

Dér  vovede  Schwarz  sig  f.  Eks.  i  Den  ellevte  Juni  (1787)  ind 
paa  noget  aldeles  utraditionelt.  Holberg  vilde  have  synles  om  det, 
men  Rahbek  forfærdede  det  saa  stærkt,  at  han  aldrig  kom  sig  af  det 
og  blev  ved  med  at  udtale  sig  saa  kraftigt  derimod,  at  en  ærbødig 
Kritiker  saa  sent  som  i  Slutningen  af  1820erne  snakkede  ham  efter 
Munden. 

Og  det,  Schwarz  foretog  sig,  var  dog  saa  naturligt.  I  sidste 
Scene,  hvor  Henrik  staar  alene  og  slutter  Komedien  med  Monologen, 
der  ikke  er  henvendt  til  nogen  og  dog  for  en  Del  lyder,  som  bliver 
den  sagt  til  den  usynlige  Vært:  Holdt,  sagt.  Monsieur  Jacob!  Udi 
Byttets  Udileling  maa  observeres  Proportion  saaledes  o.  s.  v.,  (alte 
Schwarz  ind  af  Døren  til  Holel  Paradiis  i  Kulissen,  altsaa  til  bemeldte 
Jacob,  hvorpaa  lian  vendte  sig  mod  Parterret  og  gav  det,  hvad  det 
skulde  have,  Slutningsversene: 

Hvad  sinnes  eder,   har  jeg  ey 
Herudi  indlagt  Ære?  o.  s.  v. 

Derimod  kunde  Rahbek  give  et  solidt  Raad  i  traditionel  Aand, 
naar  han  opfordrede  Pernille  i  Den  Stundesløse  til  under  den  lang- 
strakte, forklarende  Indledning  i  første  Akt    at  rydde  op  og  lægge  de 

mange  Skrivesager  paa  det  lille  Bord  til  Rette  for  Vielgeschrei.  Og 
Teatret  tog  det  ogsaa  straks  og  førte  det  videre  fra  Mad.  Gjelstrup 
over  Mad.  Liebe  til  Jfr.  Louise  Petersen  (Fru  Phister)  og  op  til  vore 
Dage.  Men  naar  han  opfordrede  det  til  at  henlægge  første  Scene  af 
Jeppe  paa  Bjærget  til  Nilles  Stue,  for  at  Mad.  Knudsen  kunde  be- 
skæftige sig  med  Frokostbordet  under  sin  Samtale  med  sig  selv  om 
Jeppe,  der  ellers  paa  gammeldags  Maner  blev  afleveret  udenfor 
Huset  ned  til  Parterret,  saa  røbede  han  sig  ihvertfald  ikke  som  den 
drevne  Praktiker,  for  straks  efter  vilde  han  have  Dekorationsforandring, 
saadan  at  Gjelstrup  efter  Skændescenen  stod  udenfor  sin  Dør  paa  Be- 
mærkningen: Nu  gaar  den  Soe  ind  og  æder  Froekost. 

Paa  Teatret  lod  man  naturligvis  dette  Raad  u nyttet.  Det  skal 
dog  siges,  at  det  aldrig  blev  til  Gavn  for  et  naturligt  Spil,  at  Nille 
tog  Tilskuerne  med  som  fortrolige.  End  ikke  da  Mad.  Sødring  spil- 
lede hende.  Men  som  Raadet  var,  røbede  det  sin  upraktiske  Op- 
havsmand. 

Forresten  havde  Rahbek  Ret  i  at  blive  ved  med  at  forlange,  at 
Skuespillerne  skulde  stræbe  efter  at  virkeliggøre  Principet  om  den 
fjerde  Væg  i  et  videre  Omfang  end  de  gjorde. 

Selv  om  hans  Udgangspunkt,  Monologerne,  ikke  altid  var  uangribeligt. 

Adskillige  af  dem,  særlig  Peers  og  Jesper  Oldfux',  maatle  j<j  tages, 
som  paa  Holbergs  Tid,  som  fortrolige  Meddelelser.  Naar  Tæppet  gik 
op  for  Jacob  v.  Tyboe,  tren  Beck  altsaa  frem,  ligesom  Als  i  1754, 
bukkede  tre  Gange,  ud  til  Parterret,  tilhøjre  og  tilvenstre,  og  begyndte 
saa  at  fortælle.  Det  nyttede  ikke  Goldschmidt  i  J856  at  ironisere 
over,  at  Phister  introducerede  sig  paa  samme  hojtidelige  Vis.  Dette 
Anslag  stemmer  i  dette  Tilfa'kle.  Monologen  er  orienterende.  Intet 
andet.  Olaf  Poulsen  lød  derfor  endnu  i  1916  dtn  gamle  Parole. 
Rahbek  maatte  ogsaa  forarge  sig  forgæves  over  Kemps  Fortrolighed 
som  Peer  i  1780  og  derpaa  over  Lindgreens  i  1792.  Skuespillerne 
havde  Ret  i  her  at  lyde  Holberg.  Rahbek  havde  Uret,  men  Ret  i  at 
angribe  mange  af  dem,,  fordi  de  paa  denne  Tid,  hvor  Holbtrgfrem- 
stillingen  begyndte  at  paavirkes  af  den  no^et  naturligere  Spillemaade 
i  Mands  Stykker,  dog  bestandig  led  under  den  Syge,  som  ogsaa 
Glementin  havde  bekæmpet,  at  tale  fortroligt  med  Publikum  i  Scener, 
hvor  det  havde  været  naturligere  at  snakke  indbyrdes. 

Men  iøvrigt  var  den  konservative  Kritiker  og  Teatret  ret  enige 
med  Hensyn  til  Holbergfremstillingen.  Rosenstand-Goiskes  radikale 
Forslag  om  en  mindre  overfladisk  Fremstilling  af  Jeppe  paa  Bjærget 
og  dermed  af  Stykker,  hvor  det  under  Komedien  i  Komedien  var 
farligt  for  Illusionen  at  fordele  flere  Roller  til  de  samme  Skue- 
spillere, tog  Rahbek  ganske  vist  op,  idet  han  forlangte  Forklæd- 
ningerne bedre  gennemførte.  Men  da  Teatret  ikke  fandt  sig  foran- 
lediget til  at  tage  Hensyn  dertil,  skønt  selve  Forfatteren  af  den 
dramatiske  Journal  sad  i  Direktionen,  nøjedes  han  blot  med  at 
konstatere    det   beklagelige   Faktum,    om    end  i  en   noget   bitter  Tone, 


64 

som  dog  nok  skyldtes  Warnstedts  kølige  Holdning  overfor  hans  naive 
Teaterinteresse. 

Ellers  var  han  Teatrets  fuldtro  Mand.  I  Berlinerbladet  Annalen 
des  Theaters  for  1789  kunde  han  derfor  med  god  Samvittighed  med- 
dele det  tyske  Publikum,  at  det  kgl.  Teater  arbejdede  flittigere  med 
Holberg  end  for  og  at  han  ogsaa  blev  bedre  givet. 

Samtidig  var  det  nemlig  ogsaa  lykkedes  Direktionen  og  ham 
med  sin  Kritik  at  stemme  den  altfor  ækvivokke  Tone  i  Nyindstude- 
ringer  ned  i  Plan  med  den  huslige  hos  Iffland,  som  altid  udtrykte 
sig  saare  anstændig.  Denne  Reformation  af  Holbergs  altfor  ligefremme 
Tale  maatte  gennemføres,  hvis  det  for  det  tyske  Skuespil  begejstrede 
Publikum  ogsaa  skulde  vindes  for  ham.  Det  naturlige  Sprog  i  Reper- 
toirestykkerne taalte  man,  men  i  dem,  hvor  Skuespillerne  endnu  ikke 
havde  faaet  Øvelse  til  at  konversere  det,  kunde  det  nemt  virke  over- 
rumplende 

Schwarz  som  Henrik  i  Den  ellevte  Juni  (1787  sidst  1769)  skulde 
derfor  sige  Tørklæde  for  Skiorte. 

Rahbek  blev  henrykt.  Han  havde  Gang  paa  Gang  klaget  over 
Ækvivokerne.  Og  Rosenstand-Goiske  —  deres  Bekæmper  fra  gammel 
Tid  —  blev  ham  en  tro  Fælle;  han  stod  paa  Teaterbureauet  og  skar 
koldblodig  væk  af  dem. 

Naar  Dramaturgiske  Samlinger  i  Anledning  af  Den  honnette  Am- 
bition havde  foreslaaet  at  gøre  de  Elskendes  Udlryksmaade  moderne, 
for  at  Skuespillerne  kunde  give  sig  mere  hen  i  deres  Følelser,  saa 
havde  ganske  vist  baade  Ro->enstand-Goiske  og  Warnstedt  vendt  det 
døve  Øre  til.  At  forandre  Min  Hierte  Jomfrue  til  bedste,  han  og  hun 
og  I  til  De,  eller  Moder  til  Madam,  det  var  ludrømmelser,  som  var 
fornærmende  for  Hulberg  og  ikke  førte  til  noget,  fordi  Leander  og 
Leonora  var  og  blev  i  Vanry  for  deres  altfor  kølige  Samvær. 

Rahbek  var  her  overfølsom.  Men  den  løsagtige  Udlryksmaade, 
det  var  noget  andet. 

I  ældre  Rep^rloireslykker  kom  man  altsaa  ingen  Vej  med  Skue- 
spillerne. Gjelstrnp  blev,  ligesom  Horlulan,  ved  med  at  gramse  paa 
Ridefogedkonens  Bryst.  Og  Ib.sen  var  som  Bogholderen  ligesaa  Hor- 
tulan.>-k  fyrig  i  Kærligliedserkhering«  n  lil  Magdelone.  Men  til  Opførel- 
sen af  Børskomedien  salte  Journaleits  Forlatler  derimod  i  Scene,  hvad 
han  før  som  Kritiker  havde  tilraadet  i  Anledning  af  andre  Slykker. 
Det  stumme  Elskovsspil  i  fjerde  Akt  mellem  Sludenstrup  og  Lucretia, 
der  ophidser  Jac<>b  saadan,  at  Henrik  Gang  paa  Gang  maa  slaa  ham 
kold  I  Vand  i  Blodet,  skulde  nu  finde  Sted  med  megen  Varsomhed  og 
Velaiislændiglied. 

Hvoraf  man    kan   forslaa,    at    Gjelslrup  og  Jfr.  Petersen  paa  Prø- 

ven  havde  forsøgt  sig  lidt  i  det  modsatte.  Og  Jacob  maatte  ikke  paa 
nogen  Maade  tage  det  slemme  Ord  om  Henrik:  horer,  i  sin  Mund. 
Og  Henrik  altsaa  ikke  sige  Skjorte. 

Resultatet  blev  virkelig  det  forønskede.  Navnlig  den  ellers  ukendte 
Jfr.  Petersen  fandt  ind  paa  den  rette  Middelvej  mellem  at  være  an- 
stødelig og  at  være  sin  Rolle  utro.  Nymfen  fra  Vesterparadiis  glemte 
ikke,  at  hun  i  Bunden  var  en  skikkelig  Kone   (Rahbek). 

1  den  næste  Nyindstudering  De  Usynlige  (1789)  fik  Knudsen,  der 
debuterede  som  Harlekin,  ikke  Lov  til  at  komme  med  den  ligefremme 
Forsvarsbemærkning  til  Columbines  voldsomme  Broder:  Men,  Monsieur! 
mener  I  da,  at  Ægteskab  er  en  Omgang,  saa  at  enhver  maa  brygge 
vexelviis  udi  en  anden  Mands  Brygger-Kiedel? 

Nej,  Knudsen  skulde  sige:  Men,  Monsieur !  mener  I  da,  at  Ægte- 
skab er  en  Omgang?  Og  hverken  Lindgreen  eller  Phister,  Høedt  eller 
Olaf  Poulsen  har  af  Respekt  for  Traditionen  nogensinde  vovet  at 
sige  andet. 

Maaske  en  af  dem  har  dristet  sig  til  at  sige  Dine  Bryster  {il 
sin  unge  Usynlige.  Knudsen  maatte  i  al  Fald  lade  sig  nøje  med 
det  ene. 

Og  endda  syntes  Rahbek,  at  der  var  Gemenheder  nok  tilbage 
til  udover  Fastelavns  Mandag. 

Den  ny  Tone  virkede  smittende,  kan  man  forstaa.  Rahbek  roste 
i  1790erne  Mad.  Gjelstrup,  fordi  hun  nu  som  den  bedærvede  Pernille 
i  Jacob  V.  Tyboe  forstod  at  vogte  sig  saa  godt  for  det  gemene  og  det 
frække,  at  hun  ikke  blev  anset  for  en  i  Privatlivet  uanstændig  Per- 
son.    Hun  havde  altsaa  i  sine  yngre  Dage  værtt  aabenmundet  nok. 

Tonen  sneg  sig  ind  paa  de  Elskendes  Omraade,  ikke  i  deres 
Replikker,  men  i  et  stumt  Spil,  hvor  de  for  en  Gangs  Skyld  havde 
faaet  Lov  til  den  Fyrighed,  man  ellers  bebrejdede  dem,  at  de  savnede, 
nemlig  i  det  Opgør  i  Henrik  og  Pernille,  hvor  Gaverne  røg  med  en  saadan 
Aplomb  paa  Gulvet,  at  den  stuestille  Rahbek  anmodede  om,  om  de 
ikke  maatte  blive  leveret  tilbage:  naturligvis  med  Foragt  —  istedetfor 
saa  brutalt  at  kastes  for  Fødderne.  Man  hørte  dog  ikke  efter  ham. 
Men  Rosenstand-Goiske,  som  i  den  dramatiske  Journal  havde  klaget 
over  Spytningen,  lod  den  erstatte  af  et  Par  brudte  Breve.  Det  var 
jo  et  Fremskridt. 

Man  kan  sige  mod  denne  Reform,  hvad  man  vil,  den  bidrog 
ihvertfald  til  at  fortroliggøre  visse  Tilskuere  med  Holberg.  Den  liv- 
agtige Karakteristik  gjorde  det  samme.  Ganske  naturligt  fulgte  man 
ogsaa  Tidens  Raab  om  Livagtighed,  da  man  iscenesatte  Masseoptrinene 
i  Intermedierne.  Var  der  noget  Sted,  hvor  Tilfældighed  havde  raadet, 

I    c.  NormanD.  R 

var  det  her.  Til  hvtr  Genindstudering  havde  Teatret  staaet  uden 
nødvendige  Oplysninger. 

Holberg  havde  aabenbart  ikke  haft  Interesse  i  at  faa  Masseop- 
trinene sat  i  Scene  paa  en  særlig  livfuld  Maado.  Arrangementet  af 
dem  havde  i  hans  Tid  været  skaaret  mer  eller  mindre  over  en  og 
samme  Læst,  formodentlig  den,  der  var  anvendt  i  de  franske  Kome- 
dier, som  han  havde  set  i  Paris  og  som  Montaigu  havde  sat  op  paa 
Hofteatret. 

Under  Den  danske  Gomoedies  Ligbegængelse  gik  man  paa  Grøn- 
negadeteatret Scenegulvet  tre  Gange  rundt,  hvorpaa  Statisterne  stillede 
sig  op  i  Baggrunden  for  ikke  at  dække  for  Hovedpersonerne. 

Ogsaa  Hyldningsoptrinet  og  Peniæ  Triumftog  i  Plutus  eller  Mohr- 
prinsens  Ankomst  i  Don  Ranudo  paa  det  kgl.  Teater  skulde  foregaa 
paa  den  samme  harmoniske  Teaterfagon. 

Med  Børsen  i  Den  ellevte  Juni  eller  Maskeraden  havde  det  forholdt  sig 
paa  en  anden  Maade.  Her  var  der  jo  Tale  om  Optrin  af  Livet  udenom 
i  Byen,  som  skulde  efterlignes.  Og  det  gjaldt  først  og  fremmest  at 
skabe  Indtryk  af  en  larmende  Verden. 

Overdrevent  Raad  til  at  leje  mange  Statister,  som  tilmed  ved 
deres  Mangel  paa  Øvelse  bare  var  i  Stand  til  at  forstyrre  Illusionen, 
har  man  vist  ikke  haft.  Der  har  saa  vist  ikke  været  andet  at  gøre 
for  Montaigu  end  at  stikke  hele  Personalet  —  undtagen  dem,  der  skulde 
være  tilstede  —  som  dog  ikke  talte  mer  end  henved  en  halv  Snes, 
ind  i  Forklædninger  for  sammen  med  de  faa  Lejede  at  lave  saa  meget 
Larm  som  muligt  og  dermed  skaffe:  Anseelse  af  mange  Folk.  (Den 
ellevte  Juni:  Personerne  kand  tale  |  hvad  de  vil  |  thi  mand  hører  kuns 
Lydet). 

Der  er  ingen  Grund  til  at  tro,  at  Pilloy  eller  Als  har  sat  disse 
Intermedier  anderledes  i  Scene  paa  det  kgl.  Tealer  end  Montaigu  paa 
Grønnegades.  Et  større  Statist  personale  har  selvfølgelig  været  nød- 
vendigt, for  at  fylde  den  større  Scene.  Men  det  stod  vel  til  Disposi- 
tion fra  Opera  og  Ballet.  Livagtigheden  derimod  har  nok  været  lige 
saa  betinget  som  i  ældre  Tid,  selvom  Statisterne  har  været  mer  scene- 
vante. 

Det  er  den,  Schwarz  stræbte  efter,  da  han  om  Sommeren  1786 
havde  været  i  Hamborg  paa  Warnstedts  Initiativ  for  at  studere  Schrøders 
Iscenesættelser  af  Srimmensatte  Scener  og  Grupper. 

Allerede  i  April  fik  dog  Maskeradeintermediet  sin  forholdsvis 
endelige  Form. 

Ved  de  rigtige  Maskerader  i  Grønnegade  1722  var  Hasardspil 
almindeligt,  og  selvfølgelig  har  Teaterfurestillingen  (1724)  ikke  und- 
ladt ai  komme  ind  paa  en  Aktualitet,  der  havde  givet  Anledning  til 
et  Forbud  fra  0>  righedens  Side  I  al  Fald  præsenterede  den  første 
tyske  Oversættelse  tif  Komedien  (1743)  nogle  Masker,  der  sad  ved  et 
Bord  og  spillede,   mens  andre  stod  og  saa  til. 

Paa  det  kgl.  Teater  1   1786  saa  man    altsaa,  idet  Tæppet  gik  op 

for  en  af  mange  tændte  Kroner  lysende  Sal,  tyve  maskerede  Personer 
placerede  omkring  et  Spillebord. 

Paa  en  Plakat  fra  November  1726  annonceredes  en  Ballet  af 
otte  tillige  med  den  saa  vidt  berømte  Møllerdans  af  tre  Personer.  Nu 
derimod  mødte  det  store  Balletpersonale  fuldtalligt  op.  Alle  de  myl- 
rende  Masker  var:  i  fuld  Engelsk  Dands,  da  Akten  begyndte.  Der- 
efter traadte  de  en  Menuet.  Saa  en  Contradands.  En  engelsk  Menuet 
blev  danset  af  fire  Dværge.  Endelig  sluttede  det  Hele  af  i  en  vold- 
som Kiøraus,  hvor  ikke  alf  nc  all,  hvad  der  var  af  Dansere  og  Dan- 
serinder sprang  med,  foruden  naturligvis  Leander  og  Leonora,  men 
ogsaa  Pernille,  Henrik,  Jeronimus,  Magdelone,  Leonard  i  Forklædnin- 
ger og  dertil  alle  Teatrets  øvrige  Skuespillere  af  begge  Køn.  Dansene 
var  delvis  moderne.  De  fleste  af  de  dansende  var  nymodens  klædt 
p;ia.   Et  Tidsbillede  har  man  øjensynligt  ikke  tilstræbt. 

Men  da  man  næste  Aar  genindstuderede  Den  ellevte  Juni,  afbil- 
dede man  Børssalen,  der  nok  var  undergaaet  Forandringer  siden  Hol- 
bergs Dage,  saadan,  som  den  nu  saa  ud  med  Spejle  i  Baggrunden, 
med  de  Skilderier  paa  Væggene,  som  Studenstrup  kunde  have  Lyst 
til  at  købe,  men  som  Ralibek  senere  klagede  over  ikke  altid  var  til 
at  se,  med  de  smaa  Købniandsboder,  hvor  der  stod  Kræmmersvende 
og  solgte  Silketøjer,  og  med  et  Bord  med  Nurnbergerkram  og  Kobber- 
stykker, og  i  Mellemgrunden  hang  Slobrokker,  der  ogsaa  var  til  Salg. 
Dette  saa  vidt  muligt  fuldtro  Virkelighedsbillede  havde  Schwarz  stræbt 
for  at  fuldkommengøre,  idet  han,  naar  Bør.sklokken  ringede,  lod  en 
Skare  af  de  forskelligste  Slags  Mennesker  som  Vidner  og  Beskik- 
kelsesmænd,  Kræmmere  og  Købere  og  Jøder  —  henved  30  i  Tallet 
—  strømme  ind  og  snakke  i  Munden  paa  hverandre,  raabe  og  larme, 
akkurat  som  paa  den  rigtige  Bøis. 

Selv  Tode,  der  havde  skarp  Sans  for  et  livfuldt  Sceneri,  og  som 
derfor  —  i  1789  —  klagede  over,  at  den  pantsatte  Bondedreng  paa 
sin  Vej  over  Gammeltorv  mod  Raadhuset  ikke  traf  paa  et  eneste 
Menneske  (der  burde  have  passeret  nogen  forbi,  for  at  Byen  ikke  skulde 
synes  uddød),  maa  have  følt  sig  tilfreds  med  denne  Livagtighed. 

Indtrykket  var  navnlig  stærkt,  fordi  mange  af  de  tilstedeværende 
gik  klædt  i  moderne  Dragter  ligesom  i  alle  de  andre  Komedier,  hvor 
blot  de  FigiM'er,  som  fra  gammel  Tid  opfattedes  som  udpræget  ko- 
miske (Rosiflengius,  Peder  Madsen  o.  1.)  og  Henrik  og  Pernille,  Jero- 
nimus og  Magdelone  bar  de  Dragter  af  lidt  ældre  Snit,  som  Ørsted, 
Hortulan,  Londemann  og  Jfr.  Halle,  Clementin  og  Mad.  Lenkiewitz  havde 
baaret  siden  Teatrets  Indvielse  i  1748  og  som  deres  Spil  havde  gjort 
ukrænkelige.  Naar  Efterfølgerne  tog  disse  Dragter  paa,  formaaede  de 
ligesom  bedre  at  efterkonune  det  overleverede  Spils  Forpligtelser. 

Ellers  var  Leander,  Leonora  og  lignende  Figurer  —  efter  Tradi- 
tionen   —  klædt  som  Folk  paa   Gader  og  i  Selskaber. 

Mad.  Gjelstrup  spillede  en  af  Tjenestepigerne  i  Thisted  (Hekseri) 
i  brusende  Skjorter  og  med  tophøj  fransk  Damefrisyre. 

Preisler  som  den  fattige  Kantor  (Barselstuen)  havde  Raad  til  at 
møde  i  moderne  flotte  Ridestøvler  med  klirrende  Sporer. 

Altsaa  mere  Livagtighed  end  just  Stilsikkerhed.  Og  naar  Teatret 
endelig  i  De  Usynlige,  der  ikke  var  spillet  siden  1755  og  stillede  det 
friere  i  Valget  af  Klæder,  gennemførte  „spanske"  Dragter  paatrods  af 
adskillige  Hentydninger  i  Teksten  til  Københavnerforhold,  fik  det  kun 
Skam  til  Tak,  ihvertfald  af  Rahbek,  der  bebrejdede  de  spillende,  at 
de  bar  Halvmasker.  Det  var  de  synligste  Usynlige,  han  havde  set 
i  sine  Dage. 

Saa  vidt  som  til  Stil  i  det  Ydre  naaede  denne  Periode  altsaa 
ikke.  Men  ellers  var  dens  Parole:  Harmoni.  Den  samlede  og  vær- 
nede med  fastere  Haand  end  den  foregaaende  om  Arven  fra  Holberg, 
om  Traditionen,  og  lod  den  roligt  forrente  sig  uden  al  forøge  Kapi- 
talen nævneværdigt. 

Indflydelser  fra  fransk,  tysk  og  dansk  Aandsliv  gjorde  sig  ganske 
vist  gældende,  men  det  lykkedes  Teatret  at  holde  dem  Stangen  inden- 
for Traditionens  Rammer.  Halvfjers  Aar  var  rundne,  siden  den  kom 
til  Verden.  Det  er  altsaa  forstaaeligt,  at  man  blev  ængstelig  for,  at 
den  skulde  dø,  og  gjorde  alt  for  at  holde  den  i  Live.  Og  det  lyk- 
kedes saa  godt,  at  man  betragtede  det  som  givet  at  spille  Kome- 
dierne i  den  nu  fastslaaede  overleverede  og  derfor  ukrænkelige  Stil. 

Man  glemte  blot,  at  den  lige  til  for  nylig  havde  undergaaet  Paa- 
virkninger  fra  Livet. 


OPLØSNING  OG  OPBLUSSENDE  INTERESSE 


I 

EFTER  Nyindstuderingen  af  De  Usynlige  vilde  Warnstedt  og  Rosen- 
stand-Goiske  ikke  forny  deres  omfangsrige  Holberg-Repertoire. 
Publikum  blev  mer  og  mer  optaget  af  de  populære  tyske  Forfattere 
og  var  begyndt  at  interessere  sig  for  moderne  danske  Lystspil  (P.  A. 
Heibergs  Forvandlingerne  og  Heckingborn)  og  derpaa  for  danske  Synge- 
spil som   Thaarups  Høstgildet  (Sept.   1790). 

En  Hviletid  paa  tre  Sæsoner  har  dog  vist  været  gunstig  nok  for 
Holberg.  Men  hvis  hans  to  Beundrere  derefter  har  haft  Planer  med 
henlagte  Komedier,  blev  de  kastet  over  Ende  i  Foraaret  1792,  da  det 
pludselig  kom  for  en  Dag,  at  deres  Meddirektør  Lassen  havde  stjaalet 
af  Kassen. 

Hermed  var  Warnstedt  og  Rosenstand-Goiske  færdige  paa  Teatret, 
og  der  blev  for  lang  Tid  slaaet  Bom  for  det  kunstneriske  Samarbejde 
mellem  Leder  og  Skuespillere. 

De  adelige  eller  den  militære,  som  Kronprins  Frederik  fra  nu  af 
fandt  det  for  godt  at  lade  sørge  for  Kunsten  og  navnlig  for,  at  hans 
Kasse  ikke  blev  lænset  paany,  holdt  overlegent  bedrevidende  Schwarz 
paa  Afstand.  Efter  at  være  køligt  behandlet  af  Ahlefeldt,  nærmede  han 
sig  —  Oktober  1794  —  varmet  af  et  opblussende  Haab  til  hans  Efter- 
følger, Hauch,  men  denne  viste  ham  øjeblikkelig  Døren.  Schwarz  gjorde 
sig  forgæves  forstaaelig  med,  at  han  maatte  gøre  sine  Erfaringer  gæl- 
dende, naar  Holberg  skulde  besættes,  at  han  maatte  have  fast  Greb  i 
Indstuderingerne,  hvis  Komedierne  ikke  skulde  blegne  farveløse  hen, 
at  han  maatte  kunne  forudse,  hvilke  Komedier  det  netop  i  Øjeblikket 
af  Hensyn  til  de  forhaandenværende  Skuespilleres  Udviklingsmulig- 
heder var  fordelagtigt  for  dem  og  for  Holberg  at  spille.  Forgæves. 
Kunstnerens  Fortjenester  duede  intet  mod  Hauchs  maanedgamle  Inte- 
resse.  Han  blev  vist  tilbage  til  sin  Virksomhed  som  kun  Skuespiller. 

Ikke  en  Gang  indenfor  den  fik  han  Lov  til  at  være  i  Fred  under 
den  næste  Leder,  Direktøren  i  Generalpostamtet  Walterstorff  (1798  — 
1801),  som  med  Dilettantens  Iver  mødte  med  Forslag  om  det,  det 
ikke  kom  an  paa,  bragte  Prøvearbejdet  i  Uorden  og  overhovedet  vilde 
forstaa  sig  paa  alt.    Til  et  kunstnerisk  Kammeratskab  med  denne  Mand 

vovede  Schwarz  sig  end  ikke  forsøgsvis.  Men  da  Hauch  vendte  tilbage 
for  at  erstatte  ham,  overlod  han  ham  dog  højmodigt  Provearbejdet. 
naar  han  selv  —  nu  Overhofmarskalk  —  tilfældigvis  maatte  give  sig 
hen  i  sine  højere  Interesser.  Et  tvivlsomt  Fremskridt,  og  saa  ogsaa 
for  sent.  Schwarz'  Iver  var  begyndt  at  blive  lammet.  Han  var  ikke  ung 
længer  til  stædig  Modstand.  Og  man  var  aabenbart  blevet  klar  der- 
over, ti  Hauchs  mangeparagrafferede  Lov  til  Instruktøren  af  1804  for- 
lenede et  Par  underordnede  Embedsmænd  med  samme  tvivlsomme 
Myndighed. 

Det  skulde  i  det  hele  taget  i  Løbet  af  mindre  end  de  tolv  Aar, 
lier  var  gaaet,  siden  Warnstedt  havde  maattet  forlade  Teatret,  nok 
mærkes,  at  det  ikke  alene  var  Hoffets  Mænd,  der  havde  styret,  men 
at  de  havde  styret  efter  Hoffets  Smag. 

Kronprins  Frederik  skjulte  nemlig  ikke,  at  han  ikke  overvurderede 
i  lolberg.  Da  de  to  eneste  Forsøg  paa  at  genindstudere  Komedier  — 
Erasmus  Montanus  i  September  1794  og  Kilderejsen  i  September  1795  — 
mislykkedes  aldeles,  vovede  Teatret  sig  ikke  til  en  eneste  nyere  Kome- 
die, men  derimod  sled  det  saa  hensynsløst  paa  Warnstedts  Repertoire  — 
helst  paa  rød  Plakat,  hvor  i  Tilfælde  af  Sygdom  vilkaarligt  valgte 
Skuespillere  blev  skubbet  ind  paa  gale  Pladser  uden  Prøve  — •  at  Walter- 
storff  maatte  opgive  fem  af  de  sytten  Komedier,  Hauch  efterlod  ham, 
mens  Hauch  derpaa  selv  sørgede  for.  at  tre  blev  umuliggjorte  for  en 
lang  Aarrække. 

Literaten  Øst  erklærede  derfor  i  Slutningen  af  90erne,  at  enhver 
sand  Beundrer  af  Holberg  maatte  og  burde  ikke  ønske  at  se  hans 
Komedier  fremstillede,  saalænge  hans  Aand  saa  aldeles  var  bortvegen 
fra  Skuepladsen. 

Til  den  Grad  fremmedartet  virkede  Tonen  i  den  af  ham  omtalte 
Komedie  (Den  ellevte  Juni),  at  han  foreslog  at  modernisere  Tek.sten 
og  anbefalede  Heiberg.  Rahbek  eller  Sander  i  il  at  forelage  denne 
højstnødvendige  Operation. 

Disse  ret  moersomme  gamle  Stykker,  skrev  Kronprins  Frederik  om 
Komedierne  i  Marginen  paa  et  Teaterpapir  fra  de  Aar.  Hans  Hof- 
marskalker  og  Generalmajor  havde  forstaaet  at  rette  sig  efter  hans 
.Smag,  der  aabenbart  havde  vidst  at  holde  sig  tappert  mod  Warnstedt- 
periodens  magtfulde  Angreb. 


II 

Naar  Teatrets  Ledere  ikke  forstod  sig  paa  Holberg  eller  kom  til 
at  forstaa  sig  paa  Holberg,  skyldles  dette  dog  ikke  alene  Kongens  og 
Hoffets  finere  Fornemmelser,  men  maaske  ogsaa,  at  deres  svage  Sym- 
pati lammedes  af  voldsomme  Tilfældigheder. 

Kort  forinden  Warnstedt  blev  tvunget  til  at  forlade  Teatret,  var 
en   Pest    af  Katastrofer    begyndt    at   rase  hen  over  det  Ensemble,  han 

saa  omsorgsfuldt  havde  opdyrket.  Han  havde  niaattet  slaa  Porten  i 
for  Kemp,  der  var  blevet  overbevist  om  et  Tyveri  af  en  Pung,  han 
havde  fundet  i  Foyeren.  Hvorpaa  Preisler  blev  afgørende  grebet  af 
Foraarsfornemmelser  og  for  at  Lande  med  en  Skues[<illerinde,  der  ikke 
var  hans  Kone.  Hvilket  betød,  at  Warnstedt  øjeblikkelig  maatte  sætte 
et  Afskedskors  over  hans  Tilværelse  som  kongelig  Skuespiller.  Paa 
dette  Tidspunkt  var  Mad.  Gjelstrup  allerede  mærket  af  en  livsfarlig 
Sot  og  sygnede  hen,  til  Døden  tog  hende  om  Efteraaret.  Det  var  en 
Arv  og  en  Henrik,  en  Erasmus  og  Leander,  en  Pernille  og  Fremtidens 
Magdelone,  der  var  forsvundet. 

Savnet  af  Pernille  blev  føleligst.  Ibsen  kunde  spille  de  ledige 
Henriker,  Lindgreen  Bondetjeneren,  men  Pigen  var  og  blev  borte.  Og 
Elskeren  gik  en  Fremtid  i  Møde,  rig  paa  Affektation  og  blegsotig  Skaberi. 

Fire  x\ar  svandt.  Da  døde  Mad.  Knudsen,  der  havde  været  en  be- 
daarende  kvindelig  Leonora,  og  derefter  en  ligesaa  menneskelig  som 
pudsig  Magdelone.  Uerstattelig  var  hun,  og  blev  afløst  af  Jfr.  Winther, 
der  svarede  til  hende  som  Fru  Phister  til  Fru  Sødring,  eller  af  Mad. 
Clausen  (Jfr.  Aasiew);  de  tog  begge  1770ernes  skrappe  Magdelone  op 
paany,  de  savnede  Forgængerindens  uhaandgribelige  Charme.  Aaret 
efter  blev  den  livslystige  Mad.  Preisler  overrumplet  af  en  dræbende 
Sygdom.  Med  hende  døde  Mulighederne  for  en  tækkelig,  en  livfuld 
Pernille.  Og  saadan  gik  det  til,  at  Hauch  i  1798  kunde  overlade 
Walterstorff  to  unge  Holbergcre,  Knudsen  og  Lindgreen,  der  var  lovende 
ganske  vist,  men  under  det  stagnerende  Repertoire  blot  bestandig  lo- 
vende lige  siden  deres  Debuter  for  otte,  ni  Aar  siden,  og  saa  heller 
ikke  een  eneste  Mulighed   mer. 

Resten  var  hæderlige  Brugbarheder  af  ældre  ug  yngre  Aargange, 
hvis  Mangler  nu,  ua  de  stod  alene,  maatte  virke  iøjnefaldende.  Af  den 
golde  Jordbund  lykkedes  det  ikke  Schwarz  at  stampe  een  frodiir  Elev 
til  Live. 

Saa  var  der  naturligvis  Gjelstrup,  men  han  havde  meget  ofie  af 
indædt  Had  til  Hofmanden  Hauch  undslaaet  sig  for  at  optræde  og 
dermed  brudt  paa  Formen  i  Fremstillingen,  der  var  medtaget  til 
Skrøbelighed  i  Forvejen.  Med  Schwarz  som  Medspillende  rv?gnede  aller- 
mindst han  selv.  Vist  kun  med  Overvindelse  gjorde  han  i  1802  Lind- 
green den  Tjeneste  at  sekundere  ham  som  Herman  v.  Bremen.  Det 
blev  til  to  Gange  i  Løbet  af  to  Sæsoner. 


III 

Rahbeks  Ærgærrighed  var  i  Slutningen  af  80erne  begyndt  at  vende 
sig  i  Retning  af  Elevopdragelse.  Han  havde  endogsaa  erklæret,  at 
Teatret  savnede  en  Instruktør,  skønt  hans  to  Venner  Schwarz  og  Ro- 
sing havde  bevist  deres  Dygtighed  i  den  Retning.  Sagen  var  vel  den, 
at  han  saa  smaat  blev   træt  af  Kritikervirksomheden.   Tode,  hans  Mod- 

stander,  satte  ham  hyppigt  til  Vægs  i  det  Dramatiske  Tillæg  til  Kritik 
og  Antikritik  (1789),  hans  Domme  ramte  oftere  det  centrale  i  Frem- 
stillingen, og  han  forstod  sig  bedre  paa  at  begrunde  dem.  Rahbek  saa 
sig  altsaa  om  efter  et  mere  neutralt  Omraade.  Men  her  stødte  han 
sammen  med  Warnstedt,  hvem  hans  Forslag  om,  at  Teatret  skulde 
tage  sig  af  Eleverne  fra  ganske  smaa,  forekom  dødfødt. 

Men  da  heller  ikke  Ahlefeldt  eller  Hauch  kunde  interesseres  der- 
for, blev  Rahbek  mer  og  mer  forbitret.  Hans  Kritik  fortabte  sig  smaat- 
skaaren  i  Ubetydeligheder,  og  en  skønne  Dag  i  Foraaret  1796  lagde 
han  Pennen,  harmfuld  over,  at  Offentligheden  ikke  skaanede  ham  i 
en  Kulissestrid,  hvor  han  dog  havde  taget  saa  voldsomt  Parti  for  en 
Skuespillerinde,  at  han  ikke  havde  kunnet  vente  andet. 

Men  han  gav  altsaa  op.  Hvad  der  i  mindre  Grad  blev  til  Skade 
for  ham  selv  end  for  Teatret,  som  nu  fortsatte  uden  Kontrol  og  kunde 
blive  ved  med  at  forsømme  Holberg.  Minerva  fandt  ingen  værdig  Af- 
løser for  Rahbek.  Efterlignere  fortabte  sig  endnu  mer  end  han  selv  i 
Uvæsentligheder. 

IV 

Der  gik  saaledes  Svind  baade  i  Ensemblet  og  i  Kritiken,  men 
dog  mer  end  nogentid  før  i  Publikums  Smag,  som  hverken  blev  vej- 
ledet indefra  eller  udenfor  Teatret.  Og  netop  i  disse  Aar  fulgte  Iftlands 
store  Successer  Slag  i  Slag.  Iffland  skildrede  ikke  Mennesker;  han 
gjorde  nok  sine  Personer  onde  eller  gode,  altsaa  væsensforskellige,  men 
dog  eens,  fordi  det  gjaldt  for  ham  at  faa  dem  til  at  røre  ved  altfor 
stor  Godhed  eller  til  at  indse  og  angre  deres  skrøbelige  Køds  For- 
masteligheder, altsaa  ogsaa  røre.  Disse  mekanisk  indstillede  Figurer 
havde  virket  tiltrækkende  paa  Skuespillerne,  fordi  de  indenfor  deres 
yderst  begrænsede  Karakteristik  gav  et  forholdsvis  rigeligt  Stof  til 
Pavser,  der  skulde  betyde  mere  end  de  gjorde,  Pavser,  hvor  Mimiken 
skildrede  dybe  Sjælsrørelser,  og  som  kunde  give  Anledning  til  interes- 
sante, dybsindige  Masker.  Og  endelig  var  de  faamælende  Repiiker 
aldrig  forvredent  patetiske,  men  stille  ligefremme,  selv  i  de  voldsomste 
Udbrud.  Men  disse  rørende  Samtaler,  i-ørende  Situationer  lignede 
hverandre  paa  en  Prik,  og  da  de  blev  ved  med  at  fortrylle  og  forblinde 
Tilskuerne,  indtil  disse  glemte,  at  Skuespilkunsten  kun  havde  een  Op- 
gave, som  Holberg  havde  stillet  sig  selv  med  ubønhørligt  Krav,  den, 
at  skildre  Mennesker,  blev  de  yderst  farlige  for  deres  Smag. 

Den  Smule  Menneskelighed  i  Ifflands  Figurer  blev  i  Schwarz', 
Rosings,  Mad.  Rosings,  Lindgreens,  Frydendahls  Fremstillinger  helt  og 
holdent  til  Mennesker.  Deres  Kunst  tildækkede  for  en  Tid  Bristen  i 
Skildringen. 

Men  disse  Skuespillere,  der  var  grundigt  opdragede  i  Holberg, 
mærkede  snart  den  anstrængende  Tomhedsfornemmelse,  som  fulgte  paa 
den  overfladiske  og  stereotype  Karakteriseren.    De  spillede  jo  ustandse- 

Ug  Ififland.  Hans  Stykker  holdt  sig  i  det  uendelige  paa  Repertoiret. 
Alene  i  Tiden  fra  1792  til  1800  gik  ti  over  Scenen,  hvoraf  de  halve 
blev  ved  med  at  holde  sig  oppe  til  hen  imod  1830erne,  og  da  de 
ved  Aarhundredeskiftet  mærkede,  at  Publikums  og  Direktionens  Gunst 
bredte  sig  til  den  endnu  mere  overfladiske  og  ganske  forløjede  Kotzebue, 
forlangte  de  ærbødigt  Holberg  hyppigere  spillet,  men  Teatrets  æstetiske 
Konsulent,  Professor  Kjerulf  lod  dem  vide,  at  saalænge  Komedierne 
var  saa  daarligt  besatte,  vovede  man  ikke  at  udæske  Publikums  Taal- 
inodighed. 

Publikum  skulde  altsaa  blive  ved  med  at  græde  over  hverandres 
Skuldre.  Ond  Tid  var  det  udenfor.  Det  gjorde  saa  godt  at  sidde  lunt 
indendørs  og  græde  over  disse  rørende  Menneskers  Lidelser,  medens 
Guldet  strømmede  ind  over  Byen,  som  takket  være  Landets  Neutralitet 
levede  højt  paa  Handelsindtægter. 

Jo  mer  letlevende  man  blev,  desto  mer  overfladisk  blev  man  i 
Smag,  i  Kunstsans. 

I  1806  konstaterede  Rahbek  altsaa,  at  den  Syge  at  foragte  Hol- 
berg var  blevet  næsten  almindelig.  De  troe,  skrev  han  om  det  danske 
Publikum,  at  en  god  Smag  kun  kan  smage  eet  Slags;  de  paastaae, 
at  det  Slags,  hvori  de  bør  finde  Behag,  er  allene  det  rørende.  Hvad 
der  dog  ikke  hindrede  ham  i  nogle  Aar  efter  at  opdrage  Eleverne  paa 
den  dramatiske  Skole  i  tre  af  IfFlands  Stykker,  som  Teatret  havde 
forsmaaet,  og  i  adskillige  Kotzebuer. 


V 

For  dette  Publikum,  der  lyttede  andægtigt  til  de  to  tyske  For- 
fatteres Skildringer  af  finere  Sjælsfornemmelser,  blev  Holberg  først  og 
fremmest  utaalelig,  fordi  han  lod  sine  Personer  tale  rent  ud  af  Posen 
om  alle  Materier. 

De  kunde  dog  sikkert  ikke  endnu  anklage  Skuespillerne  for  at 
gøre  noget  særligt  ud  af  den  forvovne  Tekst,  hvor  meget  disse  end 
kunde  føle  sig  fristet  til  at  ægge  Tilskuere,  som  smilede  trægt  over 
de  Passager,  der  for  nogle  Aar  siden  havde  hidset  naturlige  Latter - 
udbrud  frem. 

Naar  ikke  desto  mindre  Øst  efter  en  Opførelse  af  Barselstuen  i 
1798  klagede  over,  at  de  gjorde  for  meget  ud  af  Uterligheder,  skyldtes 
det  nok  nogle  af  de  tilfældige  Rollehavende,  hvis  det  da  ikke  snarere 
var  Kritikerens  saarbare  Øre,  der  kun  taalte  den  sarte  Tale  i  den 
nyeste  Iffland,  Embedsiver.  Det  var  vist  navnlig  en  Uterlighed  af  anden 
Dame.  at  hun  talte  med  bred  Aplomb  om  Marthe  Mortensdotters  Sø- 
sters Rumpe,  men  det  var  en  traditionel  Uterlighed,  som  Teatret  et 
Par  Sæsoner  senere  var  saa  raffineret  at  lade  Mad.  Heger  —  Oehlenschlå- 
gers  nydelige  Svigerinde  —  besørge  videre  til  ligesaa  smukke  Arvtagere, 
hi.  dem  Fru  Eckardt.    Alt,  hvad  der  kunde  falde  for  i  samme  Stil,  har 

det  naturligvis  moret  Skuespillerne,  der  gik  til  op  over  Halsen  i  Ifflauds 
pæne  Talemaader,  at  gøre  noget  naturligt  ud  af.  Det  var  alt  saa  ikke  altid, 
at  de  gav  sig  til  at  lølie  konverserende  hen  derover.  Og  andet  kras- 
sere er  lohet  med,  som  den  unævnelige  Smudsighed  i  Maskeraden  — 
som  ikke  var  af  Holberg  —  der  heldigvis  udelodes  en  enkelt  Aften  i 
November  1798  (Øst). 

Men  hvad  enten  Skuespillerne  gav  mer  eller  mindre,  det  tine 
Publikum  holdt  sig  tilbage.  En  anonym  Holbergven  lod  sig  derfor  kort 
efter,  i  Anledning  af  den  omtalte  Opførelse  af  Den  ellevte  Juni,  for- 
iuode  med,  at  det  maatte  dog  ikke  være  saa  vanskeligt  at  formilde  et 
eller  andet  Udtryk. 

Den  forfinede  Verden,  sagde  han,  gjorde  meget  heller  den  Slags 
Ting,  som  Holberg  talte  saa  aabenmundet  om.  Hvorfor  saa  ikke  hykle 
overfor  den? 

Dog,  denne  Verden,  som  Warnstedt  havde  forstaaet  at  vinde  for 
Holberg,  var  altsaa  blevet  grundigt  kureret  for  sin  utidige  Passion. 
Der  var  ingen  Vej  tilbage.  Var  den  træt  aflffland  eller  Kotzebue,  lod 
den  sig  daare  af  pragtfuldt  Udstyr  i  Operaer  og  Balletter,  af  den  flove 
Gabsol  (Øicnlyst),  denne  Dotter  af  en  fordærvet  Hovedstads  Afgud,  et 
overdaadigt  Levnet  (Rahbek). 

Og  hvad  farligere  var,  den  akademiske  Ungdom,  som  ikke  betrag- 
tede Holberg  med  Snærpernes  sure  Miner,  svigtede  ogsaa.  Men  dens 
Motiver  undskylder  den.  Den  nationale  Stemning  efter  Slaget  paa 
Rheden  forstod  Teatret  ikke  at  udnytte  for  Holberg.  Nyindstuderinger 
vilde  maaske  have  genvakt  Studenternes  Interesse.  En  eneste  —  og 
træg  —  af  Pernilles  korte  Frøkenstand  (Sept.  1801)  mislykkedes  saa 
fuldkomment,  at  Komedien  maatte  lægges  hen  i  syv  Aar.  Just  i  Øje- 
blikket var  netop  den  heller  ikke  omspurgt,  selv  om  den  havde  hvilet 
i  tretten. 

For  Studenterne  var  Iffland  et  overstaaet  Standpunkt,  men  Hol- 
berg blev  det,  da  Oehlenschlåger  havde  begejstret  dem  med  St.  Hans- 
aftens-Spil (1803).  Her  var  det  evige  i  Natur  og  i  Kunst  opsporet  af 
en  dyb  Fantasi.  Og  mod  Naturens  Mysterier  gik  Ungdommens  Længsler 
i  denne  i  Verdenshistorien  store  Tid.  Men  Holberg  —  Oehlenschlåger 
skrev  del  selv  Aaret  efter  foran  i  sine  Samlinger  til  den  nordiske 
Middelalders  skjønne  Literatur  —  Holberg  var  fattig  paa  Fantasi  og 
dybere  Anskuelse.  Dette  var  en  privat  Bekendelse,  Værket  udkom 
ikke,  og  hvad  Aladdins  Digter  lod  ligge  i  sit  Skrivebord,  kunde  ikke 
røre  nogen  til  for  eller  imod.  Men  Aladdin  (1805)  bruste  saa  rigt  af 
den  romantiske  Poesis  Musik,  at  Holberg,  som  var  daarligt  forsvaret 
i  sin  Fæstning,  syntes  uden  Tone.    Man  hørte  ham  ikke. 

Kun  ved  een  Lejlighed  havde  Teatret  søgt  at  skærme  ham  for 
Forglemmelse,  ikke  for  Ungdommens,  men  det  tyskbegejstrede  Publi- 
kums, da  det  den  14de  Februar  1801  fordrev  Mandfolket  fra  Dame- 
lollerne  i  Barselstuen.  Det  indsaa  aabenbart,  at  det  ikke  paa  en 
Tid,  hvor  Skuespillerinderne  saa  forførende  forstod  at  skildre  Ifflands 
myge  og  sentimentale  unge  Kvinder,  gik  an  at  lade  Pantaloner  blive 
ved  at  tumle  sig  under  Ane  Kandestøbers,  Ingeborg  Blytækkers,  Dor- 
the Knapmagers,  Øllegaard  Sværdfegers  Skørter.  Det  kvindelige  Element 
i  Skuespilkunsten  var  jo  overhovedet  kommet  bedre  til  sin  Ret,  takket 
være  de  tyske,  rørende  Forfattere.  De  hjalp  Skuespillerinderne  til  at 
røbe  noget  af  deres  inderste  Væsen.  Man  ønskede  at  se  mere.  Ihvert- 
fald  kunde  man  ikke  faa  nok  at  se  af  det,  man  havde  faaet  Øje  paa. 
Baggesen.  Damernes  Ridder,  der  sad  i  Direktionen  som  æstetisk  Raad- 
giver,  og  som  senere  —  i  1814  —  angreb  Teatret,  fordi  det  stadig  lod 
Mandfolk  lave  deres  grovkornede  Løjer  i  Skørteforklædninger,  har  vist 
staaet  bag  denne  Revolte  mod  en  misforstaaet,  stædig  Tradition.  Navn- 
lig er  det  nok  ham,  der  har  sørget  for,  at  det  blev  betroet  on  smuk 
Dame  at  sidde  i  Barselkonens  Lænestol.  Desværre  varede  hendes 
Herlighed  kun  to  Aftener.  Men  da  havde  de  anstændige  ogsaa  taget 
saa  grundig  Skade,  at  de  slanke  Skuespillere  med  de  fine  Ansigtstræk 
i  to  og  tyve  Aar  til  maatte  forsøge  paa  at  illudere  sig  ind  i  Barsel- 
feberens Mysterier.  Skønnest  blev  nok  Saabye,  der  imidlertid  kun  styr- 
kede Godtfolks  Overbevisning  om,  at  Barselstuen,  tiltrods  for  alle  dens 
Vittigheder  og  dens  endnu  altfor  træffende  Satire,  dog  burde  vige  Pladsen. 

Deres  særlige  Misfornøjelse  i  1801  gjaldt  for  Resten  ikke  alene 
Barselkonen  —  de  fire  nævnte  Figurer  lod  de  passere  —  men  ogsaa 
Ged.ske  Klokkers  og  Gunild.  Med  Ane  Signekælling  havde  et  Eks- 
periment i  1793  med  hin  Jfr.  Petersen  været  saa  afskrækkende,  at 
Teatret  i  1801  og  hundrede  Aar  senere  ikke  var  kommet  sig  deraf. 
Men  de  to  andre  oplevede  altsaa  for  en  Aften  —  denne  14de  Februar 
1801  —  en  Renæssance,  bare  en  for  stærk  for  den  fine  Portion.  Gunild 
maatte  ganske  vist  vente  indtil  1822  paa  sit  Mandfolk,  men  saa  blev 
han  ogsaa  i  hendes  Tøj  op  til  vore  Dage.  Gedske  derimod  gik  straks 
fra  Jfr.  Winther  tilbage  til  Forvandlingskunstneren  Knudsen,  der  paa 
samme  Aften  agerede  Jens  Olsen,  men  dog  virkede  saa  over- 
bevisende, at  Rind  efter  hans  Død  maatte  trøste  Piibhkum  med  en 
slavisk  Kopi,  som  blot  et  Geni  som  Carl  Winsløw  vovede  at  bryde 
paa  (1823)  og  med  en  Illuderingsevne,  der  forekom  den  lille  Hanne 
Påtges  mageløs. 

Den  fine  Portion  var  altsaa  heldig  i  sin  Modstand,  naar  den 
endelig  rustede  sig.  Først  da  den  var  blevet  lidt  mer  udviklet  og  havde 
faaet  Smag  nok  til  at  kede  sig  over  en  Mande-Barselkone,  der  re- 
citerede   de    ironi.ske    Replikker    med    døende   Stemme    og    ovenikøbet 

havde  glemt  sin  Daase,  gik  den  i  sig  selv  igen.  Rollen  blev  herefter 
betroet  en  Skuespillerinde,  som  var  vant  til  at  tumle  Magdeloner  (1827). 

Foreløbig  var  dens  Smag  for  Damekomikere  i  de  lidt  voldsomme 
Roller,  der  lukkede  af  for  den  umiddelbare  Kvindelighed,  den  mødte 
andet  Sted.  Og  da  den  havde  Magt  over  Pengekassen,  kunde  den 
holde  Teatret  Kniven  paa  Struben.  Eller  var  ogsaa  Skuespiller- 
inderne forvænte  af  Iff lands  Kælenskab?  Satte  de  sig  imod  at  agere 
den  lystige  Ridefogedkone,  som  Jeppe  havde  sit  Spas  med,  og 
navnlig  at  agere  hende  sammen  med  Lindgreen,  der  var  plump  og 
grov,  hvor  Gjelstrup  havde  været  pillen  og  net?  Vist  er  det,  at  Rah- 
b  ek,  som  i  Dramaturgiske  Samlinger  havde  ladet  sig  forlyde  med,  at 
det  kunde  være  rart  at  se  nogle  af  de  foregaaende  kendte  Personer 
af  Baronens  Etat  gaa  igen  i  Komedien  med  Jeppe,  i  1805  med  Behag 
saa  den  smukke  Kammertjener  svanse  i  Ridefogedkonens  Skørt,  der 
hidtil  havde  været  baaret  af  det  Køn,  der  hørte  hjemme  i  det.  De 
fint  fornemmende  Tilskuere  blev  ogsaa  tilfredse.  Vist  ogsaa  Rosen- 
stand-Goiskes  Manes  (f  1803),  men  ikke,  fordi  Anstændigheden 
havde  sejret. 

Idet  altsaa  dette  Forsøg  med  Barselkonen  og  Gedske  straks  blev 
halvkvalt  i  Fødslen  af  Hensyn  til  en  Kunsten  uvedkommende  Grund, 
kan  det  ikke  regnes  Teatrets  Ledelse  til  Fortjeneste.  Det  var  ikke 
Følgen  af  en  maalbevidst  Bestræbelse  for  at  trodse  Holberg  igennem, 
saadan  som  han  nu  en  Gang  var.  Dog  da  Lucie,  i  September  samme 
Aar,  for  første  Gang  gaves  af  en  Skuespillerinde,  kan  man  i  det  mindste 
finde  Spor  til,  at  Lederne  havde  fulgt  saa  nogenlunde  med  i  Kritiken, 
der  i  dette  Fald  skyldtes  Rahbek,  som  i  Dramaturgiske  Samlinger 
havde  gjort  opmærksom  paa,  hvor  ligegyldig  Holberg  havde  været  med 
Teksten  i  Pernilles  korte  Frøkenstand,  naar  han  i  anden  Akt  antydede, 
at  en  af  Gaudieberne  skulde  forklæde  sig  som  Lucie  i  tredje,  men  ikke 
desto  mindre  lod  hende  selv  vise  sig.  Det  var  ganske  vist  i  1788 
lykkedes  Gjelstrup  at  illudere  baade  som  Galgenfrist  og  Lucie,  men 
Teatret  gjorde  dog  Ret  i  at  begynde  paa  at  udrydde  Traditioner,  der 
var  farlige  for  Holberg,  fordi  de  saa  absolut  hørte  hjemme  i  1750ernes 
naive  Fremstillinger. 

Dog  heller  ikke  nu  gjorde  det  Skridtet  fuldtud,  idet  det  af  Hen- 
syn til  Traditionen  om  Tekstens  Ukrænkelighed  ikke  vovede  at  rette 
i  den.  Sligt  var  jo  aldrig  sket,  sagde  man.  Henrik  beholdt  altsaa  sin 
Replik  i  anden  Akt  til  Galgenfrist  om  at  forklæde  sig  som  Pernilles 
Moder.  Hvorfor  hendes  rigtige  Moder  alligevel  viste  sig,  forekom  stadig 
gaadefuldt. 

Denne  halvt  grundige  Forandring  blev  tilmed  uden  Konsekvenser. 
For  det  vilde  jo  dog  nu  have  været  følgerigtigt  at  revidere  nogle  af 
de  forvirrende  Forklædninger  i  andre  Komedier,  f.  Eks.  i  Jeppe  paa 
Bjærget.  Havde  man  taget  fat  paa  den  ene,  hvorfor  saa  ikke  den 
anden?  Særlig  naar  man  som  i  dette  Tilfælde  ikke  alene  havde  Rahbek, 
men  ogsaa  Rosenstand-Goiske  (i  Den  dramatiske  Journal)  som  Talsmænd. 

Der  vilde  navnlig  have  været  god  Lejlighed  dertil,  efter  at  Rahbek 
i  1806  i  sjette  Del  af  Holbergs  udvalgte  Skrifter  havde  oversat  hele 
den  Tekst  af  Biderman,  som  Holberg  havde  benyttet,  og  hvoraf  det 
lysende  fremgik,  at  Baronen  i  blaseret  Lediggang  fik  Lyst  til  at  lege 
lidt  med  en  af  sine  Bønder  og  altsaa  forklædte  sig  selv  og  sine  Tje- 
nere for  at  faa  noget  rigtig  morsomt  ud  af  Spasen.  Man  kan  maaske 
forstaa,  at  senere  Tiders  ligesaa  nøgtei-ne  Ledere  holdt  sig  den  moderne 
Romantiks  filosofiske  Æstetik  fra  Livet,  naar  den  kom  ind  paa  det 
samme  i  mere  aandfulde  Vendinger.  Men  Rahbek  var  dog  til  at  for- 
staa, og  det  lod  til,  at  man  var  begyndt  at  respektere  ham  som 
Dramaturg.  Dog  ikke  alene  var  Dobbeltbesætningen  efter  1806  lige 
saa  tilfældig  som  i  Februar  1792,  hvor  Frydendahl  ved  en  Hændelse 
en  Aften  spillede  Sekretæren  og  en  af  Doktorerne,  eller  i  April  1796, 
hvor  Erik  Lakaj  agerede  Ridefogden,  men  Retten  var  og  blev  en 
rigtig  Ret.  Schwarz  og  Skuespillerne  erklærede  vel  dette  for  at  være 
ukrænkelig  Tradition.  Hauch  fandt  i  al  Fald  endnu  en  kærkommen 
Anledning  til  at  lade  være  med  at  tænke  over  Sagerne,  hvis  han  over- 
hovedet værdigede  Holberg  en  Tanke.  Herefter  holdt  da  denne  Tradi- 
tion sig  bestandig  ubesejret.  Skildrerne  af  Lindgreen  som  Jeppe 
(Hertha  1827)  foreslog  forgæves,  at  Dommerne  og  Advokaterne  skulde 
være  Tilskuerne  bekendte  bag  deres  Forklædninger,  da  disse  derved 
straks  mærkede,  at  Retten  var  en  Comoedie,  der  spilledes  med  Jeppe. 
Hans  Forslag  blev  virkehggjort  i   —    1902. 

Men  forresten  havde  Holbergspillet  nu  —  omkring  1806  —  taget 
saadan  Skade,  at  man  paa  Baggrund  af  dets  fuldkomne  Opløsning  maa 
betragte  saadanne  Forsøg  som  uvedkommende  Eksperimenter.  Man  jog 
det  slidte  Repertoire  frem,  naar  der  ikke  var  andet  for  Haanden,  og 
var  de  øvede  Skuespillere  syge,  tog  man  paa  Slump  af  de  andre. 

Man  kan  begribe,  at  Ligegyldighed  lammede  disse  Parforcerytteres 
Lyst  og  deres  Medspillendes.  Man  kan  begribe,  at  Demoralisationen 
bredte  sig  fra  dem  til  Statisterne,  hvad  der  bl.  a.  bevirkede,  at  de 
større  Ensembler,  som  Warnstedt  og  Schwarz  havde  været  saa  stolte 
over  endelig  at  faa  Form  paa,  gik  deres  fuldkomne  Opløsning  i  Møde, 
Sæson  efter  Sæson. 

Om  der  nogensinde  har  været  andet  end  solidt  Gøgl  i  Slagsmaalet 
i  Jacob  V.  Tyboe  maa  man  lade  staa  hen.  Sandsynligvis  ikke.  Spillet 
i  1799,  hvor  Schwarz  følte  sig  for  korpulent  til  Pralerens  Svansen  og 
Dansen  og  overlod  Rollen  til  en  spinkel  Debutant,  der  hoppede  og 
sprang,  blev  i  Stil  med  de  karikaturngtige  Soldaterdragter.  Der  gik 
Farce  i  Farcen.  Kampen  mellem  de  sorte  Studenter  og  de  røde  Sol- 
dater formede  sig  som  en  forvirret  Rendenrundt  uden  Appel  i  Entré 
og  Sorti. 

Og  denne  Komedie  var  dog  under  de  krigeriske  Forhold  forholds- 
vis populær,  opførtes  i  Reglen  hver  Sæson.  Maskeraden  og  Den  ellevte 
Juni  hentydede  ikke  til  Krigen,  gik  altsaa  ikke  saa  tit  over  Scenen. 
Her  kunde  Schwarz  have  hjulpet.  Men  naar  Scenen  til  de  sjæld- 
nere Forestillinger  blev  bestormet  af  Statister,  der  ikke  havde  prøvet, 
kan  man  forstaa,  at  Intermediet  i  den  første  Komedie  i  1797:  ikkuns 
meget  slet  forestillede  en  Maskerade.  Haanligt  kaldte  man  det  Aaret 
efter  for  et  af  disse  sædvanlige  Maskerade-Intermedier,  slettere  og 
slettere.  I  Løbet  af  to  Decennier  var  det  oprindelig  faste,  ogsaa  til  en 
vis  Grad  stilfulde  Arrangement  en  Parodi  paa  sig  selv,  hvorfor  man 
saa  sig  gal  paa  det,  der  virkelig  var  morsomt:  de  gamle  Gemeen- 
heder,  f.  Eks.  den  store  antik  costumeerte  Matrones  moderne  Spring. 
1  1820erne  var  man  ganske  fornærmet  over  dette  lange  stygge 
Quindemenneske,  der  for  forvildet  afsted  i  Kehrausen,  jaget  af  en 
lidenskabelig  Matros  —  en  Spas,  der  afdæmpedes  af  Bournonville  og 
derefter  holder  sig  oppe  i  vore  Dage. 

I  Børsoptrinet,  som  forresten  allerede  i  Warnstedts  sidste  Maaned 
var  saadan  mærket  af  Ligegyldighed,  at  den  Del  Folk,  der  skulde  fore- 
stille Vrimmelen  og  Tummelen,  slet  ikke  vidste,  hvad  den  skulde 
gøre,  kom  der  i  1807  nogle  faa  forvirrede  Statister  pludselig  tum- 
lende ind.    Tyve  Aar  efter  var  denne  Forvirring  blevet    til  Tradition. 

Var  det  underligt,  om  ogsaa  de  respektfulde  Skuespillere  gik  med 
til  at  overdrive  det  Halløj,  som  altid,  selv  i  W^arnstedts  solideste  Sæ- 
soner, var  eneberettiget  i  Holbergs  Komedier,  eller  maaske  greb  til- 
bage til  det,  han  havde  faaet  udryddet;  om  de  gjorde  det  bare  for  at 
more  de  faa  Tilskuere  og  sig  selv? 

Alt,  hvad  de  kunde  skrabe  sammen  af  den  Slags  fra  gamle  Dage, 
var  virkelig  nok  værd  at  tage  med  i  en  Tid,  der  brød  sig  saa  lidt 
om  Kærnen.  Godt  eller  middelmaadigt  havde  det  Værdi  som  næsten 
noget  helligt.  Det  kom  jo  fra  Tider,  der  efterhaanden  fortonede  sig  i 
straalende  Glans  som  Holbergdydige.  Hvorfor  saa  lade  det  ligge?  Der 
var  nok,  der  maatte  regnes  for  tabt  med  de  store  Skuespillere,  som 
de  nulevende  bestandig  maatte  efterligne,  trods  de  ofte  skrumpede 
saa  underligt  ind  i  deres  Lignelse. 

Polyliymnia,  skrev  Rahbeks  Thalia  advarende  til  den  danske  Til- 
skuer i  1806,  har  medbragt  tvende  Terner,  den  frække  Buffona 
og  den  flaue  Gabsot:  „Disse  tvende  Uværdige  have  under  Polyhymnias 
Be.skyttelse  indsneget  sig,  og,  ikke  nøiede  med  det  Asyl,  de  der  have 
fundet,  prøve  de  med  stedse  mere  ublu  og  ufordulgt  Trodsighed  at 
fortrænge  aldeles  Melpomene  og  mig."  Gabsot  kaldte  Rahbeks  Thalia 
blot  flau,  men  BufTona  fræk,  i  hende  genkendte  hun:  ved  første 
Øiekast    de   ublu    Fauners    Afkom.     Stræng    var    Dommen.     Men    Be- 

grundeisen,  naar  det  kom  til  Stykket,  egentlig  til  Forsvar  for  de  an- 
grebne. Hvor  Rahbek  senere  i  sine  Forelæsninger  for  Teatereleverne 
(1809)  eller  i  Værket  om  Holberg  som  Lystspildigter  (1815  —  1817) 
vovede  sin  Direktørværdighed  paa  at  forklare,  hvad  der  særlig  laa  til 
Grund  for  hans  Fordømmelse  af  de  sidste  Aars  Komediekunst,  svandt 
hans  Motiver  saa  underlig  ind. 

Han  undlod  mærkværdigvis  nok  at  hentyde  til  Løjerne  i  Pernilles 
korte  Frøkenstand,  der  var  genoptaget  i  1808.  Saadan  noget,  som  at 
Pernille  i  Frierscenen  først  stillede  Stolen  saa  langt  tilbage  for  Jero- 
nimus, at  han  var  lige  ved  at  falde  paa  Gulvet,  og  naar  han  saa 
endelig  var  kommen  til  Sæde,  søgte  at  rykke  den  fra  ham  med  Foden, 
eller  at  Munkene  med  flad  Haand  smækkede  Velsignelsen  ned  paa 
Leonards  og  Magdelones  Pander,  gik  ban  forbi. 

Det  var  aabenbart  Løjer  særlig  helliggjorte  af  Traditionen.  Den 
skræmmede  dog  ellers  ikke  Rahbek  paa  det  Punkt. 

Et  karakteristisk  Eksempel  paa  hans  Fornemmelse  af  „skammelige 
Overdrivelser"  er  et  med  Christopher,  den  pjaltede  Page,  der  i  Barsel- 
stuen bærer  den  stoltfatlige  Frues  Slæb.  Han  var  naturligvis  ogsaa 
sulten,  huggede  sig  altsaa  et  Par  af  de  Kager,  Barselkonen  tilbyder,  og 
som  Fruen  er  fornem  sulten  nok  til  at  lade  staa.  Men  saa  løftede  han 
Slæbet,  for  at  ingen  skulde  gribe  ham  paa  fersk  Gærning!  En  saa 
uopdragen  Page  maatte  nødvendigvis  gøre  sin  stolte  Frue  Skam,  do- 
cerede Rahbek  i  1816  uden  Ironi  for  Teatrets  Ungdom.  Drengen  var 
nemlig  blevet  frækkere  med  Aarene.  Nu  aad  han  ikke  alene  løs,  men 
han  tryglede  sig  en  Hjærtestyrkning  til  af  Barselkonens  Stuepige!  Rahbek 
ærgrede  sig  dobbelt,  fordi  det  var  en  af  hans  Elever,  af  hvem  han 
ventede  sig  meget  paa  Holbergs  Vegne,  som  agerede  Damen,  og  for- 
sikrede, at  Opmærksomheden  fjærnedes  fra  det  væsentlige  (der  gaar 
ud  paa  at  skildie  frækt  Plattenslageri).  Mon  naturligvis  brød  hverken 
Teatret  eller  Skuespillerne  sig  om  dette  Pedanteri.  Og  man  blev  ved 
med  at  trodse  hans  Autoritet  til  langt  op  i  Aarhundredet.  Der  var 
ovenikøbet  Pandekage  paa  Barselbordet  en  Aften  i  1825,  hvor  Phister  tren 
ind  som  Christopher,  og  Phister  guffede  ordentlig  løs.  En  Balletdanser 
aad  videre  i  1869.  Og  den  Gang  havde  selve  Fru  Heiberg  sat  Ka- 
gerne i  Scene. 

Der  var  andet,  som  Rahbek  gjorde  sig  vred  over:  Viftebataljen 
mellem  Ane  Kandestøbers  og  Ingeborg  Blytækkers.  Men  den  havde 
jo  Holberg  skænket  Skuespillerne,  bedaaret  af  deres  stumme  Spil. 
Naturligvis  tog  det  sig  nu  —  mellem  Damer  —  lidt  voldsomt  ud,  naar 
de  i  stumt,  indædt  Raseri  begyndte  at  slaa  hinanden  ud  af  Døren  og 
tilslut  tærskede  hinanden  med  Vifterne  op  i  Haarpynten,  men  det  var 
jo  et  Par  haandfaste  Matroner,  disse  to.  og  Holbergs  Gejst  svævede 
over  deres  Hoveder.  Altsaa  trodsede  Skuespillerinderne  Rahbek  endnu 
i   1825  og  deres  Efterfølgere  lang  Tid  senere. 

Og  nu  saadan  noget  som  det  med  Herman  v.  Bremens  Gaard- 
hund.     Hvad  Skade  kunde  det  volde,    at  Bæstet  var  lidt    omfangsrigt, 

allermindst  uaar  Lindgreen  —  som  Rahbek  roste  ham  for  —  løb 
saa  nydelig  ud  af  Scenen  med  det,  efter  at  Geske  havde  smidt  det 
fra  sig? 

Men  uheldigvis  gik  Rahbek,  der  var  stolt  af,  at  han  ogsaa  af 
Lede  ved  Burleskerne  holdt  sig  borte  fra  det  Teater,  hvor  han  var 
Direktør,  tilfældigt  en  Aften  i  November  1815  hen  for  at  se  sin  Ven- 
inde Mad.  Rongsted,  og  hun  kom  da  slæbende  paa  sine  yppige  Geske- 
arme  med  en  uhyre  Spids,  der  ovenikøbet  ikke  var  klædt  paa  som 
en  Hund  fra  Prins  Eugenii  Tid,  men  skjulte  sit  vrede  Gab  bag  en 
københavnsk  Mundkurv:  i  Overeensstemmelse  med  Politiplacaten  af 
næstforrige  Maaned.  Ak,  denne  Køter!  Paa  et  farvelagt  Billede  fra 
1834  svulmede  den  ligesaa  enorm,  men  var  ganske  vist  nu  blevet  til 
en  Puddel.  I  1840  tog  den  til  i  Omfang.  Det  var  jo  ogsaa  den 
statelige  Mad.  Winsløw,  der  baksede  den.  Og  ved  Holberg-Jubilæet  i 
December  1884  ynkede  man  Fru  Phister,  fordi  hun  næppe  kunde 
slæbe  det  mægtige  Bæst,  som  hun  imidlertid  ikke  fik  overtalt  til  at 
lade  sig  afbilde,  hvorfor  den  af  Hansen  og  Weller  blev  erstattet  af 
en  pæn  lille  russisk  Moppe.  Men  Pudlen  var  der  igen  i  1898,  hvor 
man  forresten  —  lidt  ondskabsfuldt  —  beskyldte  Fru  Hilmer  for  at 
pryde    sig    med    den    for    at    bøde    paa    manglende  Bredde   i  sit  Spil. 

Den  Slags  Løjer  var  uskyldige  nok.  Og  burde  heller  ikke  omtales, 
hvis  ikke  Rahbek  efterhaanden  havde  følt  sig  saa  forarget  over  dem 
paa  Holbergs  og  egne  Vegne,  at  det  væsentlig  blev  dem  og  saa 
Tekstbehandlingen,  som  drev  ham  til  at  tage  sig  af  Komedierne  paa 
den  dramatiske  Skole  paa  Hofteatret  i   1806  om  Efteraaret. 

Destoværre  kan  man  ikke  kontrollere,  hvordan  Skuespillerne  mis- 
brugte Komediereplikkerne.  Ligefrem  hakke  dem  op  eller  krydre  dem 
med  aktuelle  Hentydninger,  det  har  de  nok  vogtet  sig  for  i  Schwarz' 
Nærværelse  og  overladt  til  Dilettantskuespillere  som  Steffens  og  Oehlen- 
schlager,  der  privat  spillede  Erasmus  og  Degnen  og  muntrede  de- 
res Replikker  med  adskillige  Brandere  og  Slikpiller  til  Publikum, 
som  skulde  straffes  for  snæversynet  Opfattelse  af  deres  romantiske 
Program. 

Naar  det  gik  højt,  sagde  en  Skuespiller  vel,  ligesom  Kemp  i  sin 
Tid,  saadan  noget  som  Monsieur  Dumrianus  for  Monsieur  Dromme- 
darius  om  Erasmus. 

Men  Rahbek  anklagede  dem  ogsaa  for  at  skabe  pøbelagtige  Tve- 
tydigheder og  Plumpheder  der,  hvor  Holberg  ikke  havde  tænkt  der- 
paa,  og  for  at  de  ved  Betoninger,  Miner  og  Gebærder  udhævede 
disse  Tvetydigheder  til  virkelige  Plumpheder  og  gottede  sig  derved, 
Han  ønskede  ikke  Teksterne  helt  rensede  af  den  Grund,  men  ihvert- 
fald  ligefremt  behandlede,  som  om  intet  var  sket.  Og  heri  havde 
han  Ret. 

Men  hans  Anklage,  der  sprang  frem  i  det  sidste  Bind  af  Hol- 
bergs Skrifter  1806,  kunde  ikke  have  den  samme  Virkning  som  paa 
Warnstedts  Tid.     Ensemblet,    der    den  Gang    blev    ført    af  en   sikker 

Haand  mod  et  kunstnerisk  Maal.  var  nu  overladt  til  sig  selv,  op- 
løst, og  navnlig  den  strammende  Konversation.  Rahbek  ventede  sig 
sikkert  heller  ikke  nogen  Virkning  af  Anklagen. 

Og  brød  sig  vist  heller  ikke  om,  at  den  ikke  havde  det,  da  han 
samme  Aar  af  Holstein  fik  den  kærkomne  Opgave  at  opdrage  unge 
Elever  paa  den  nye  dramatiske  Skole  i  Replikbehandling. 

Holberg-Spillet  havde  i  ti  Aar  maattet  undvære  hans  Kritik,  men 
netop  nu  overtog  Høst  og  Thortsen,  der  ikke  kunde  undgaa  at  efter- 
ligne ham  —  den  eneste  —  hans  Hverv  i  forskellige  af  dem  selv 
redigerede  Teaterblade.  Altsaa  kunde  han  roligere  give  sig  over  i 
den  nye  Stilling,  som  han  havde  attraaet  saa  længe.  Men  hvordan 
klarede  han  sig? 


IX 

Det  siger  jo  sig  selv,  at  Skolen  ikke  burde  give  sig  i  Lag  med 
en  af  de  altfor  kendte  Komedier,  som  Teatret  spillede.  Rahbek  valgte 
derfor  Den  Vægelsindede,  der  ikke  havde  været  opført  siden  1788. 
Derpaa  fulgte  hurtigt  Abracadabra  (sidst  1752),  som  imidlertid  blev 
saa  ilde  medtaget  af  den  gunstig  stemte  Kritik,  at  Rahbek  ventede 
indtil  1810  med  Erasmus  Montanus,  henlagt  for  sejsten  Aar  siden.  I 
1804  havde  Teatret  opgivet  Den  honnette  Ambition,  Eleverne  fik  den 
at  spille  i  1811.  Jean  de  France,  der  sidst  blev  fremstillet  af  Preisler 
i   1786,  var  deres  endelige  Forsøg  (1815). 

Rahbek  forsøgte,  men  Resultaterne  af  hans  Bestræbelser  blev,  at 
Teatret  vogtede  sig  for  at  give  sig  i  Lag  med  det,  han  havde  rørt 
ved.  Den  Vægelsindede  havde  haft  svært  ved  at  slaa  sig  igennem 
ni  Forestillinger  i  30  Aar  (1758  —  88),  men  lige  før  1806  havde  Te- 
atret dog  overvejet  at  opføre  Komedien,  nu  skræmmedes  det  milelangt 
væk  fra  Planen.  Under  Rahbek  faldt  den  ganske  til  Jorden,  og  Ne- 
derlaget var  saa  grundigt,  at  han  som  Direktør  seks  Aar  senere  ikke 
kunde  faa  Teatret  til  at  følge  sit  Raad  om  et  Nyforsøg  med  en 
Skoleelev,  den  af  ham  beundrede  Jfr.  Olsen  (Nr.  2). 

Rahbek  selv  var  ikke  helt  fornøjet  med  nogen  af  disse  to  Fore- 
stillinger, men  slet  ikke  med  de  tre  sidste.  Han  erklærede  aabenlyst 
i  Værket  om  Holberg,  at  han,  hvad  Jean  de  France  angik,  foretrak 
en  Privatforestilling  i  1808  til  Fordel  for  de  i  den  norske  Krig  qvæ- 
stede  Krigere,  hvor  han  formodentlig  har  instrueret.  Her  har  man 
nemlig  nok  adlydt  hans  elskværdige,  men  vage  og  langlspundne  og 
lidt  forvirrede  Forklaringer  om  Replikbetoninger,  som  ikke  bed  paa 
Prøvcsalen,    navnlig  da  Eleverne  var   kommet  til  Skjeldsaar  og  Alder. 

Rahbek  tog  Del  i  Prøverne  paa  alle  Skolernes  Forsøg,  det  siger 
han  selv,  men  næsten  i  samme  Aandedræt,  hvor  han  omtalte  det 
fjerde,  beklagede  han,  at  den  Aand,  der  havde  hvilet  over  Den  Væ- 
gelsindede i  1806,  altfor  snart  var  veget  fra  de  holbergske  Stykker. 

I.  C.  Normann.  A 

Hvad  mente  han  vel  med  denne  Aand?  Vel  først  og  iremmest 
Respekt  for  Teksten  og  navnlig  en  omsorgsfuld  Udtale,  som  har  stræbt 
at  efterligne  den,  som  Schwarz  indførte  for  tredive  Åar  siden,  men 
som  under  Elevernes  nøjagtige  Behandling  har  lydt  lidt  for  presiøst  og 
først  og  fremmest  mærkelig  overstaaet,  især  naar  de  senere  hen  paa 
selve  Teatrets  Scene  kom  paa  Siden  af  de  rigtige  Holbergere,  der 
havde  slaaet  sig  les  af  Konversationen. 

Men  af  de  Elskende,  som  siden  Mad.  Knudsens  og  Preislers  Tid 
havde  været  aldeles  uinteressant  spillede,  kunde  Rahbeks  Omsorg  for 
det  presiøse  maaske  have  skabt  nogle  morsomt  lunkne  Rokokovæse- 
uer?  Han  havde  jo  her  og  der  taget  dem  kraftigt  i  Forsvar.  Det 
skete  imidlertid  ikke.  I  1806  var  Eiastes  og  Apicius'  Søstre  lige- 
gyldigere, end  man  endogsaa  i  dette  Fald  med  uprovede  Kræfter  kunde 
have  ventet.  Dog  hvad  der  var  mere  afgørende,  Leander  og  Leonora 
i  Den  honnette  Ambition,  som  Rahbek  havde  skildret  med  Varme,  ja 
saa  ivrigt,  at  han  vilde  modernisere  deres  Sprog,  de  fik  ham  efler 
den  dramatiske  Skoles  Forestilling  til  bittert  at  klage  over,  at  man 
ikke  mere  skøttede  om  Roller^  som  man  skulde  have  deslig  Ulejlig- 
hed med,  og  som  dog  ingen  skønnede  paa.  Konversationstonens  Dage 
var  aabenbart  talte.  Ja,  Rahbek  var  med  til  grundigt  at  tage  Livet 
af  den. 

Han  triumferede  dog  af  og  til,  som  naar  han  fik  den  Elev,  der 
spillede  Lisbed  til  at  sige,  at  hun  drømte,  at  hun  kyssede  sin  Rasmus, 
hvad  han  i  1780  forgæves  havde  bedt  Skuespillerinden  Jfr.  Aaslew  at 
lægge  sig  efter  istedetfor  den  mer  ækvivokke  Forklaring.  Men  kun  af 
Og  til.  For  de  unge  hørte,  at  de  riglige  Skuespillere  gav  Teksten 
ubeskaaren.  Og  saa  lagde  de  sig  efter  det  samme.  Selv  Mad.  Clau- 
sen: min  alle  Alderes  Veninde,  vedblev  jo  bestandig  at  være  ham 
ulydig  i  den  Slags,  trods  Venskabet  Som  Gunild  (1808)  gled  hun 
destoværre  ikke  hen  over  den  Folen  paa  Pigernes  Knæ,  hun  i  sin  Iver 
kommer  til  at  tale  om  til  Gert  Weslphaler. 

Og  saadan  gik  det  til,  at  Rahbek,  d<r  vel  havde  Held  med  sine 
Elever  i  Replikbehandlingen  i  strængere  Forstand  —  men  ikke  udadtil 
i  Publikum  —  eflerhaanden  stod  magtesløs  overfor  de  talentfulde, 
hvor  det  kom  an  paa  Karakteristiken  eller  den  værdige  Optræden. 

Allerede  i  1806  vægrede  den  talentfulde  Haack,  der  senere  slog 
sejrrigt  igennem  som  Per  Degn,  sig  ved  at  retie  sig  efter  hans  Raaii  til 
Fremstillingen  af  den  ængstelige  Jeronimus  i  Abracadabra  Af  en  Evne 
Som  Carl  Bruuns,  der  ret  snart  blev  grundigt  medtaget  af  Udsvævelser, 
har  Rahbek  dog  fremtryllet  en  for  ham  selv  karakteristisk  Arv  (Den 
honnette  Ambition),  ikke  gammel  og  lidt  fj'get  som  Hortulans  eller 
ejegod  enfoldig  som  Gjelstrups,  men  godmodig  og  livlig,  først  og  sidst 
naiv,  maaske  fordi  han  havde  haft  det  Held  at  se  Figuren  saadan 
fremstillet  af:  en  Mester  udenfor  Skuepladsen.  Altsaa  paa  en  Dilet- 
tautscene. 

Hvis  Rahbek  overhovedet  ellers  har  faaet  noget  ud  af  sin  Virk- 
somhed, har  det  været  i  Samarbejde  med  Brugbarheder  eller  rene  Di- 
lettanter og  kun  til  Glæde  for  dem.  Det  var  ogsaa  bestandig  hos 
dem,  især  de  kvindelige,  at  han  søgte  og  fandt  sit  Klientel.  De  ta- 
lentfuldere kunde  vanskeligt  bevare  Respekt  for  en  Mand,  der  selv 
som  Teatrets  Direktør  (fra  1809)  levede  i  Fortiden  uden  nogensom- 
helst  Føling  med  det  nuværende  Komediespil  og  som  i  Vrede  over 
Gabsot  eller  Buffona  Gang  paa  Gang  erklærede,  at  han  kun  sjælden 
og  med  ringe  Opmærksomhed  satte  sine  Ben  paa  Tilskuerpladsen. 

Han  røbede  dog  en  særegen  Evne  under  Indstuderingen  af  Abra- 
cadabra, hvor  Holbeig  i  ottende  Scene  af  anden  Akt  har  ladet  Leo- 
nard staa  alene  uden  et  Ord,  mens  Jeronimus  sammen  med  Henrik 
gaar  ind  og  beser  hans  Hus.  Rahbek  flyttede  med  et  rask  Greb 
Leonaids  Monolog  fra  lidt  før  d(  nne  Scene  og  frem  til  det  tomme 
Sted.  En  snild  og  fuldtud  traditionel  Ændring  i  Teksten,  som  Olaf 
Poulsen  selvfølgelig  bevarede  i  sin  Iscenesættelse  i  1882  og  Lindgren 
formodentlig  har  været  klog  nok  til  at  benytte  sig  af  til  den  Forestil- 
ling, han  stod  for  i   1817. 

Her  vaagnede  Rahbeks  dramaturgiske  Sans    med    eet,    styrket    af 
mange  Aars  Dvale,  for  at  forsvinde,    indtil    den  igen    gjorde    sig    mer 
end    bemærkbar   —    paa    Papiret,    i  Værket   om    Holberg.     Altsaa    tri 
vedes  den  bedst,  naar  den  hyggede  sig  lunt  indenfor  Bakkehusets  fire 
Vægge. 

Men  Rahbeks  Forhaabninger  om  fra  Scenen  at  skabe  en  Renæs- 
sance for  Holberg  og  derved  at  bevare  den  af  Gøgl  truede  Tale  og 
Optræden,  svandt  bort  med  ilsomme  Skridt.  Da  de  faa  duelige  Elever 
blev  mer  modne,  gjorde  de  Løjer  i  samme  Stil  som  de  voksne.  Maaske 
paa  Trods.  Ihvertfald  ofte  efter  Traditionen.  Naar  Rahbek  ytlrede 
et  beskedent  Ønske  om,  at  Baron  Reenkaalavets  Portechaise  ikke  burde 
ses  synligen  i  Coulissen  for  ikke  at  vække  Munterhed,  travede  Por- 
tørerne lige  ind  i  Stuen  med  en  af  hans  mest  yndede  Poder,  Lund, 
under  Laaget.  Ikke  engang  den  Slags  Løjer  kunde  han  altsaa  faa 
Bugt  nied.     Men  heller  ikke  med  dem  med  Teksten. 

Rahbek  kunde  og  vilde  ikke  forstaa,  at  naar  de  bedre  af  Skue- 
spillerne gav  sig  lidt  eller  meget  hen  i  dem,  var  det  for  at  vække 
Publikum  og  holde  sig  selv  vaagne. 

Men  han  kunde  endnu  mindre  forstaa,  at  Eleverne,  naar  de  skulde 
gøre  sig  gældende  mellem  Skuespillerne  paa  Kongens  Nytorv,  snart 
fik  Færten  af,  at  dertil  kunde  de  ikke  naa  hurtigere  end  ved  at  over- 
drive udfordrende  Udtryk. 

Det  var  vel  ikke  just  de  yngste  Skuespillere,  men  deres  Til- 
hørere, Grundtvig  sad  og  tænkte  paa  i  de  mørke  Decemberaftener  i 
1810  paa  Valkendorfs  CoUegium,  mens  han  skrev  til  Holberg  (Nyt- 
aarsnat) : 

6* 


84 

Saa  tro  da  ei.  du  Martyr,  jeg  er  blind, 
For  hvad  du  var,  og  hvad  du  niaatte  være! 
Nej  ikkun  da  jeg  harmes  udi  Sind 
Naar  sløve  Folk  vil  skoggre  dig  til  Ære, 
Som  mindste  Glimt  ei  af  din  Aand  kan  se, 
Som  mener  fræk,  dit  Maal  kun  var  i  Livet, 
Hvad  deres  er.  at  nyde  og  at  le! 

Dog  nok  nogle  af  dem,  Rahbek  lidt  bitter  mindedes  i  sit  Svar 
til  ham  i  Sandhedssigeren  for  næste  November  1811  —  altsaa  om- 
kring Prøverne  paa  Den  honnette  Ambition,  hvor  han  harmedes  over 
hver  den:  „der  ret  troer  at  forskiønne  og  forherlige  Holberg,  ved,  som 
Giækken,  Abraham  af  Sancta  Clara,  at  hænge  ham  Narrebiælden  i 
Nakken,  medens  han  foredrager  de  vigtigste  og  gavnrigeste  Sand- 
heder, fra  den  Nar  af,  der  som  Dobre  Podolsky  drog  Opmærksom- 
heden fra  een  af  Mesterstykket  den  honette  Ambitions  vigtigste  Scener, 
for  at  indsmøre  Jeronimus  med  sine  sværtede  Knebelsbarter,  og  til 
saa  mangen  mælende  og  umælende  Statist  — "  Ørsted,  hvem  den  dra- 
matiske Journal  havde  sendt  denne  Skose,  kunde  forresten  nok  have  faaet 
Lov  til  at  hvile  i  den  Grav,  som  selv  Rosenstand  Goiske  havde  undt 
ham  i  denne  Anledning.  For  dei.  Slags  Løjer  har  alligevel  nok  klædt 
ham  og  maaske  de  talentfulde  blandt  Rahbeks  Skuespillere,  men  ikke 
hans  Dilettanter,   der  endnu  mindre  forstod  at  besværge  den  fæle  Tekst. 

Rahbek  vilde  saa  vidt  mulig  bevare  den  i  Jean  de  France,  men 
den  virkede  alligevel  forskrækkelig  overrumplende  paa  Publikum,  der 
nok  kendte  alle  de  slemme  Ord  fra  de  andre  Komedier,  men  ikke, 
naar  de  lød  saa  sælsomt  formastelige  fra  uøvede  Munde  i  det  mindre 
Rum  paa  Christiansborg.  Aldeles  upassende  forekom  det  farlige  Ord. 
som  minder  om  en  By  i  Nordfrankrig  (Presiøst  udtalt!  kosteligt),  men 
ogsaa  det  blidere  danske  Udtryk  i  saa  mild  en  Form  som:  vrikkende 
med  Rumpen! 

Den  aabenmundede  Arv  skulde  virkelig  ikke  have  haft  Lov,  skrev 
man,  til  at  sige  Mær  eller  snakke  højt  om  at  ligge  hos  en  Pige. 
selvom  det  var  paa  Fransk,  eller  sammenligne  —  i  landlig  Uskyld 
ganske  vist  —  en  Kone  i  visse  Maader  med  en  Dyne  i  Sengen.  Og 
hvad  kom  det  pæne  Folk  ved,  om  han  drak  for  hastig  paa  Kaalen! 
Og  endelig,  tvi  den  ungdommelige  Magdelone,  der  truede  sin  for- 
fjamskede Ægtefælle  med.   at  hun  ikke  vilde  søge  Seng  med  ham! 

Da  Rahbek  blev  stærkt  opfordret  af  Redaktøren  af  Nyeste  Skil- 
derie,  Soldin,  til  at  sige  sin  Mening  om  disse  Ækvivoker  og  deres 
Behandling,  forholdt  han  sig  tavs.  Og  i  første  Bind  af  Værket  om 
Holberg  fra  samme  Aar  som  Opførelsen,  1815,  nærmede  han  sig  slet 
ikke  de  slemmeste.  Det  var  jo  ogsaa  en  Elev,  som  havde  gjort  sit 
til  at  aflevere  dem  i  al  deres  Farlighed  —  en  Elev,  hvem  det,  et  Par 
Dage  senere  end  Opførelsen  af  Jean  de  France,  var  blevet  forbudt  som 
Niels  Kusk  i  Kilderejsen  paa  den  kongelige  Skueplads  at  faa  den  fine 

Portion  til  at  gyse  ved  at  tale  om  Pigernes  Rideskole.  Og  Jfr.  Hede- 
berg, Rahbeks  Yndling  havde  besørget  Magdelone. 

Altsaa  udtrykte  han  sig  lidt  forsigtigt:  Mær  og  Matrasse  maatte 
siges  af  Arv  med  enfoldig  Troskyldigbed  og  optages  af  Antonius  med 
et  Forstaaelsens  Smil.  Derimod  sagde  han  og  slap  væk  til  noget 
andet,  som  Soldin  ikke  havde  berørt,  og  som  han  selv  formodentlig 
havde  slettet,  maatte  Marthe  ikke  sige  til  Espen,  at,  naar  hun  havde 
Lyst  til  Saadant,  kunde  hun  faa  ti  Karosser  med  Lakajer  til  at  af- 
bente sig. 

Man  maatte  skaane  Fruentimmer  for  at  høre  og  sige  saadant. 

Rahbeks  Kærlighed  til  Holbergs  ligefremme  Tale  skinner  igennem 
hans  Forsvar.  Han  vilde,  ligesom  de  store  Skuespillere  omkring  1789, 
bevare  Teksten  saagodtsom  ren,  blot  dæmj>e  den  hist  og  her  efter  et 
Princip,  der  passede  til  deres  Tid,  der  var  betaget  af  det  ædle  Sprog 
i  Ifflands  Stykker,  altsaa  overstaaet,  og  han  blev  derfor  saa  hjærtelig 
glad,  naar  en  af  de  Elever,  som  han  altid  var  tilbøjelig  til  at  rose, 
som  Henrik  i  Mester  Gert  Westpbaler  i  Scenen  med  Pernille  helt 
havde  udeladt  eller  forandret  om  paa  adskillige  Tvetydigheder:  der  saa 
let  kunne  i  urene  Øren  blive  til  Plumpheder,  om  de  aldrig  ere  det 
paa  de  Spillendes  Læber. 

I  Dramaturgiske  Samlinger  havde  Rahbek  med  Voldsomhed  ud- 
talt sig  imod,  at  Teatret  tillod  Arv  i  Den  honnette  Ambition  paa  en 
inderlig  uanstændig  og  ski;i  ndig  Maade  at  fremdrage  Bemærkningen  til 
Pernille : 

Var  det  ingen  Skam  for  dig,  om  man  vilde  giøre  dig  til  en 
Hoppe?  Man  maa  giøre  Forskiæl  mellem  Bester  og  fornuftige  Menne- 
sker. —  Men  mon  Carl  Bruun  i  1811  ikke  her  gik  i  Forgængernes  Fod- 
spor? Rahbek  fik  vist  kun  Lejlighed  til  at  gennemføre  sit  Dæmpelses- 
princip  i  Den  Vægelsindede.  Ogsaa  af  den  Grund  var  det  vel,  at 
denne  Forestilling  forekom  Samtiden  saa  kedelig. 

Dilettanterne  adlød  Rahbek.  Men  Talenterne  satte  sig  op  imod 
ham,  fordi  ban  vilde  paatvinge  dem  en  døende  Tradition  om  højtidelig 
Holbergtale  og  ligesaa  højtidelig  Optræden. 


X 

Sammenlignet  med  den  dramatiske  Skoles  Virksomhed,  der  i 
Løbet  af  fem  Aar  førte  tre  Nyindstuderinger  med  sig,  synes  Teatrets 
døende.  1  1805  drog  Arv,  Studenstrup,  Jeppe:  Gjelstrup  sig  fuld  at 
Væmmelse  væk  derfra.  Lindgreen  stod  parat  til  Arv.  Allerede  ved 
sin  Debut  i  en  beslægtet  Rolle  som  Den  pantsatte  Bondedreng  havde 
han  virket  overbevisende,  men  ogsaa  foruroligende.  Tidspunktet  (De- 
cemb.  1790)  var  uheldigt.  Man  havde  nylig  glædet  sig  over  Gjel- 
strups  forsonende  Fremstilling  af  Jeppe  og  lige  for  nylig  over  Thaa- 
rups  sentimentale  Teaterbønder  i  Høstgildet  og   kunde    derfor  daarligt 

forlige  sig  med  deres  krasse  Modsætning,  en  robust  fremstillet  Type. 
tilmed  i  en  latterlig  Situation.  Og  Schwarz  havde  derfor  haft  for- 
gæves Anstrængelser  med  at  sammenstemme  denne  Per  med  hans 
Omgivelser. 

Men  Lindgreen  fængslede  og  blev  ved  dermed,  vænnede  Folk  til 
sig  gennem  solide  Karakteristiker  af  skikkelige  Fyre  som  v.  Tyboes 
Tjener  Peer  og  Erasmus'  Broder.  Imidlertid  var  Ibsen  gaaet  fra  Teatret 
fire  Aar  før  Gjelstrup,  og  Lindgreen  havde  ret  straks  maattet  give  sig 
i  Lag  med  hans  Kandestøberdreng  og  Troels,  der  foreløbig  gav  ham 
nok  at  gøre.  Heldigvis  røbede  Jfr.  Sølver  som  en  af  Pigerne  i  Hek- 
seri i  1803  Muligheder  for  en  Pernille,  der  kunde  blive  Gjelstrups 
haardt  savnede  Hustru  lyslevende  om  igen.  Lindgreen  trængte  nemlig 
til  et  saadant  snarraadigt,  hidsende  Sammenspil. 

Han  besad  ikke  af  Naturen  den  springske  Henrikevne  i  gammel 
Forstand,  navnlig  ikke  til  Forvandlings-Henrikerne,  som  han  nok  spil- 
lede, men  vist  ikke  saameget  af  Sympati  som  af  Respekt  for  det 
traditionelle  Apparat,  som  hans  Forgængere  havde  efterladt  som  en 
dyrebar  Arv.  Maskerade-Henriken  (1790)  gav  han  hel  og  uskadt,  som 
han  havde  modtaget  ham  fra  Kemp  ved  Schwarz'  Hjælp,  videre  til 
Phister  fem  og  tredive  Aar  senere:  og  paa  samme  Maade  de  to 
Tjenere  i  Diderich  Menschenskræk  og  Pernilles  korte  Frøkenstand. 
Dem  i  Henrik  og  Pernille  og  Det  lykkelige  Skibbrud  kom  Lindgreen 
derimod  først  i  Besiddelse  af,  da  han  var  ældre  (1817  og  1822)  og 
ikke  saa  adræt,  dog  var  det  ikke  alene  hans  Alder,  der  var  Skyld  i, 
at  hans  Evne  svigtede  her.  men  hans  modno  Naturel.  Apparatet  var 
imidlertid  uskadt. 

I  den  første  af  disse  Tjenere  skulde  Lindgreen  forovrigt  strides 
med  Skyggen  fra  Knudsen,  død  et  Aar  iforvejen,  og  Knudsen  var  den 
fødte  Selvforvandler,  navnlig  sprudlende  af  Humør  til  Metamorfosen 
som  Baron  Reenkaalavet  eller  Doktor  Bombastus  i  Kilderejsen,  der 
samtidig  gav  ham  Tid  til  i  ny  Forklædning  at  synge  Heibergs  La- 
ternamagica-Vise  i  Intermediet.  Han  kunde  alt  i  den  Retning.  Han 
var  Jens  Øltapper,  Arianke  Grov.smeds  og  Kællingen  i  Den  politiske 
Kandestøber  —  Ingeborg  Blytækkers  og  Christopher  Eisenfresser  i 
Barselstuen,  da  han  var  yngre,  og  senere  Gedske  Klokkers  og  Jens 
Olsen,  ogsaa  en  Fremmed  og  en  Jøde  i  Den  ellevte  Juni,  derpaa  Henrik: 
Marcolfus  og  en  Bonde  i  Ulysses  v.  Ithacia,  og  ikke  alene  Henrik  og  ' 
Mester  Herman  i  Hekseri,  men  desforuden  Skomagersvenden.  Og 
først  og  sidst  Selvforvandleren  over  alle,  Oldfux,  der  fortumler  Viel- 
geschrei.  Ingen  Tvivl  er  der  om,  at  han  forvandlede  sig  forholdsvis 
overfladisk.  Han  elskede  saaledes  at  forvandle  Forvandlingen  fra  den 
ene  Gang  til  den  anden,  og  brød  altsaa  paa  Londemanns  Karakteristiker. 
Baron  Reenkaalavet  varierede  han,  saa  han  aldrig  var  den  samme. 
Nogen  tro  Tekstbevarer  var  han  —  med  Aarene  —  heller  ikke:  han  havde 
for  stærk  Fart  paa  og  improviserede  ufortrødent.  Gjelstrup  kimde 
—   ogsaa  med  Aarene   —   være  kaad  nok.    Knudsen  overgik  ham  dog 

i  kaade  Indfald,  men  Humøret  var  dristig  vildt.  Selv  om  hans  Spil 
hørte  bedre  hjemme  i  1760erne,  passede  han  fortræffeligt  ind  i  denne 
Periode,  hvor  det  ogsaa  gjaldt  om  at  more,  og  var  derfor  saare  yndet, 
om  end  ikke  et  godt  Eksempel  til  Efterfølgelse  for  ikke  saa  fuldblods 
Humører. 

Paa  Siden  af  ham  syntes  Lindgreen  sindig  og  sat,  og  tung  var 
han  af  Skikkelse.  Sin  lidt  tykke  Tunge  trænerede  han  nok  op  til 
haslig  Bevægelighed,  og  hans  Foredrag  blev  i  al  Fald  med  Tiden 
forholdsvis   „ilende",  men   sprudlende  ilfærdigt  var  og  blev  det  ikke. 

Til  en  Begyndelse  var  det  navnlig  hæmmet  af  Respekten  for 
Ordet,  som  han  dog  senere  ingenlunde  sløjfede.  Faa,  eller  rettere  ikke 
een,  var  saa  teksttro  som  han.  Det  skulde  da  være  Schwarz  eller 
den  ny  Pernille.  Han  gjorde  intet  ud  af  de  ækvivokke  Udtryk,  var 
den  eneste,  som  Rahbek  roste  for  et  tørt  og  roligt  Foredrag  deraf.- 
Enkelte  altfor  udfordrende  Ord  havde  han  lært  at  gaa  udenom  og 
sagde  derfor  som  Jeppe  til  Ridefogden:  I  faaer  Fløden  af  Melken,  og 
Herskabet  faaer  med  Tugt  at  melde  noget  an'et,  for  det  oprindelige 
og  mer  ekskrementale  Ord,  men  her  adlød  han  maaske  Traditionen 
fi'a  Gjelstrup.  For  han  kunde  dog  som  Værten  i  Paradiis  (1807)  ret  af 
Hjærtet  udhæve  Bemærkningen  om  de  fattige  Folk,  der  var  i  Trang 
paa  Legemets  Vegne,  uden  at  en  eneste  dydsiret  var  i  Stand  til  at 
underlægge  den  en  skjult  Betydning. 

Naar  han  som  Jeppe  forandrede  Drollen  splide  mig  til  Djævlen 
ride  mig,  vovede  han  det  sikkert,  fordi  det  sidste  for  hans  sjællandske 
Øre  havde  en  mere  levende  Klang,  som  det  andet  savnede.  Hans 
Replikker  straalede  og  sitrede  nemlig  med  Tiden  mer  og  mer  af  den 
naturlige  Tales  Nuancer.  Troels  lange  Snakken  med  sig  selv  om 
BarscUærden  fik  i  hans  Mund  et  forunderligt  Liv  ved  Pavser  og  Un- 
dersøgelser af  Ord,  som  han  ikke  kunde  læse  paa  den  lange  Liste. 
Nuancer  først  og  sidst.  Og  altsaa  var  han  lydig  mod  Holbergs  For- 
maninger, men  ikke  mod  1780ernes  Fortolkning  deraf.  Ligesaalidt 
som  hans  Geni  følte  sig  tilfreds  med  overleverede  Forvandlinger,  taalte 
hans  Tungemaal  Konversationen,  selv  om  den  havde  været  ham  en 
god  Skole  i  at  rappe  sig. 

Men  Lindgreen  havde  altsaa  det  Held,  nu,  hvor  han  blev  den 
eneste  rigtige  Henrik,  at  faa  en  rappere  Pernille  paa  Siden  af  sig. 
først  i  Maskeraden  og  saa  i  Den  politiske  Kandestøber  (1804).  Hvordan 
Jfr.  Sølver.  senere  Mad.  Liebe,  har  spillet  sine  Perniller  her  og  andet- 
steds, kan  man  ikke  blive  rigtig  klar  paa.  Rahbek  og  andre  siger, 
at  de  var  forskelligt  karakteriserede.  Det  sagde  Rahbek  dog  ogsaa 
om  Mad.  Gjelstrups.  Men  med  Undtagelse  af  hende  i  Jacob  v.  Tyboo 
(1806),  som  blev  gjort  lidt  frækkere,  men  ikke  ældre,  hvad  hun  jo 
skal  være.  har  de  øvrige  vistnok  været  saa  livlige  i  deres  Taleevne. 
at  man  kom  til  at  bilde  sig  ind,  at  de  var  særegne, 

1  Anledning  af  Jfr.  Falcks  Spil  som  Pernille  i  Maskeraden  i  1809, 
skrfv  Rahbek,    at  man   ikke    kunde    faa   en   tydeligere,    mere   levende 

Forestilling  om  Mad.  Gjelstiup  end  ved  at  se  hende.  Denne  Skue- 
spillerinde, der  senere  blev  Schwarz'  Svigerdatter,  var  udlært  af  ham. 
Schwarz  —  nogle  siger  dog  Rahbek  —  havde  ogsaa  lært  Mad.  Liebe 
Pernillerne.  Og  Rahbek  nævner  ogsaa  hende  i  samme  Aandedræt 
som  den  berømte  Pige  paa  Warnstedts  Tid.  Altsaa  har  det  først  og 
sidst  drejet  sig  om  denne  Nuanceringskunst,  der  stammede  fra  de 
franske  Soubretter  i  sin  Tid,  med  op  og  ned,  med  de  højere  og  la- 
vere Toner,  man  allerede  kunde  spore  hos  den  mer  ubekendte  Maske- 
rade-Pernille, som  Rosenstand-Goiske  r^adede  fra  at  holde  lige  længe 
op  mellem  hver  Periode,  og  som  gik  igen  i  forfinet  Form  hos  Mad. 
Gjelstrup  —  og  kom  til  at  gaa  igen  i  Jfr.  Louise  Petersens  (Fru  Phi- 
sters)  Pernille  i   1837,  der  læste  med  Mad.  Liebe. 

En  Nuanceringskunst,  der  ikke  naaede  ind  til  en  stærkere  Karak- 
teristik, hvorfor  man  klagede  over,  at  Figuren  af  bare  smældende 
Siagfærdighed  til  et  ligesom  syngende  Foredrag,  blev  noget  unaturlig 
ens.  Mad.  Liebe  følte  det  selv  og  søgte  ved  Lejlighed  at  hjælpe  der- 
paa.  i  Den  Stundesløse  f.  Eks.  ved  at  variere  Dragt  og  Udseende. 
Men  hendes  ilsomme  Spil  blev  ihvertfald  en  god  Støtte  for  Lind- 
green. 

Deres  kunstneriske  Temperamenter  var  rigtignok  af  forskelligt 
Stof.  Hans  naivt,  hendes  beregnende.  Pernille  er  dog  aldrig  naiv. 
Mad.  Liebes  strængt  forstandige  Forsvar  for  hende  var  altsaa  i  og  for 
sig  paa  sin  Plads.  Dér,  hvor  Henrik  er  mer  beregnende  end  naiv, 
.svigtede  Lindgreens  Talent  ham.  Det  var  saa  absolut  for  det  naive 
i  sin  reneste  Blomst.  Den  bittre  snedige  Rosiflengius  (1791)  klarede 
det  aldrig.  Hvor  Lunhed  og  Naivitet  var  blandet  sammen  (Peer  eller 
Erasmus'  Broder),  overbeviste  det  bedre,  en  bondesveden  og  alligevel 
ikke  altfor  skarpkantet  Snuhed  som  Værten  i  Paradiisets  opgav  Lind- 
green dog  igen  efter  nogle  Aars  Forløb,  tiltrods  for  at  Den  ellevte 
Juni  holdt  sig  sikkert  paa  Repertoiret  og  han  formodentlig  maa  have 
behaget  Publikum. 

Nej,  den  rene  Naivitet  var  og  blev  Lindgreens  Sag.  Maskerade- 
Henriken  staar  og  falder  ganiske  vist  ikke  med  denne  Egenskab.  Han 
har  navnlig  den  nævestærke  Proletarnaturs  Gaapaakraft.  Men  Lind- 
jrreen  var  ung,  da  han  tog  ham  ind  til  sig.  han  kom  til  at  elske 
lians  robuste  Ungdom,  den   blev  hans  egen. 

Mester  Gert  spillede  Lindgreen  (1798)  som  Godmodigheden  selv. 
En  naiv  Fyr,  der  var  umiddelbart  betaget  af  sin  Viden,  saa  hjærtens- 
glad  over  sine  Kundskaber,  at  han  maatte  og  skulde  delagtiggøre  dem 
deri,  han  traf  paa  sin  Vej.  Heller  dø  end  holde  igen.  Schwarz 
havde  været  brysk  snakkesalig.     Lindgreen  var  sjæleglad  uforslaaende. 

Han  maa  have  haft  en  oprindelig  Længsel  i  sig  efter  Naturen. 
For  skønt  han  var  født  Københavner,  blev  han  efttr  at  have  gaaet  i 
Roskilde  lærde  Skole,  til  han  blev  Student,  Sjællænder  i  en  saadan 
Grad,  at  han  bestandig  talte  sjællandsk.  Selv  som  engelsk  Lord. 
Hvorfor  saa   ikke  ogsaa  som  den   Arv   i   Thisted  i  Hekseri,    der    f'llers 

var  spillet  paa  jysk  af  Hortulan  og  Gjelstrup?  Denne  Skuespiller  gav 
Bonden  med  den  studerende  Iagttagers  Nøjagtighed.  Lindgreen  spil- 
lede ikke  Teaterbonde  som  den  pantsatte  Bondedreng.  Hans  Krop 
og  Sind  havde  Grundstof  tilfælles  med  det  urkraftige  folkelige  Element 
fra  Landet,  der  efter  Revolutionen  var  paa  Vej  til  at  tiltvinge  sig  en 
Plads  i  Solen  indenfor  Samfundet.  Man  kunde  ikke  straks  sunde  sig 
paa  det  i  1790  og  i  Aarene  derefter,  men  da  det  efterhaanden  havde 
assimileret  sig  med  Samfundets  andre,  blev  man  ikke  træt  af  at  be- 
undre Lindgreens  Per  Nielsen.  Sjællænderen  begyndte  man  bedre  at 
forstaa,  naar  han  saa  øjensynligt  gjorde  selvstændig  Nytte  og  ikke 
blot  som  Slave  var  andres  Lykkes  Smed.  Ellers  var  det  vist  ikke 
blevet  taalt,  at  Lindgreen  spillede  Chilian,  denne  vidt  berejste  Glob- 
trotter  i  de  skiddent  gule  Harlekinsbukser.  med  sjællandsk  Tunge- 
maal  eller  at  Don  Ranudos  Pedro,  spansk  af  pebret  Bitterhed  var 
og  blev  fra  Roskilde-Bjærget,  selv  da  Tieck  i  1820erne  formanede, 
at  man  maatte  tage  lidt  Vare  paa  de  miliøflyende  Elementer  i  denne 
Komedie. 

Det  var  den  urnaive  Givensighen,  der  gjorde,  at  selv  vovede  Ud- 
tryk i  Holbergs  Tekst  lød  saa  bedaarende  i  Lindgreens  Mund,  men 
først  og  fremmest  var  det  den,  der  gendøbte  de  gennem  det  sidste 
Aarti  mekanisk  spillede  Henriker,  saa  at  de  løb  forfriskede  videre 
med  alle  deres  Remser  og  Remsebetoninger.  En  Tid,  der  som  1770- 
ernes  Slutning  havde  været  paa  Vej  til  at  svigte  Henrik,  havde  haft 
god  Brug  for  Schwarz'  forfinet  tilrettelagte,  formfuldendte  Tjener.  Lind- 
green kunde  sine  Sager,  han  overtog  alt,  hvad  Schwarz  havde  betroet 
ham  af  Arv  og  Gæld,  underkastede  sig  sine  Forpligtelser  som  en 
ærbødig  Søn,  men  ydmygt  naivt.  Apparatet,  der  efterhaanden  var 
blevet  det  væsentlige,  det  var  der  igen,  men  Lindgreens  naive  Væsen 
maatte  opleve  Sjælen,  der  skjulte  sig  bag  det,  og  tog  derfor  uvilkaar- 
ligt  lidt  varsomt  paa  disse  tungerappe  Fyre,  gjorde  dem  lidt  forsigtige, 
forsagte,  følende  sig  for.  Herman  v.  Bremens  Dreng  blev,  især  efter- 
haanden, ikke  bare  rapmundet  og  forsoren,  men  nok  saa  meget  maa- 
bende,  selv  i  Frækheden.  En  rigtig  Drengenatur.  Teatertjeneren  gik 
tilbage  i  sin  Barndom  igen. 

Tiden  maatte  blive  som  Barn  igen  for  at  forstaa  ham  og  Hol- 
berg selv.  Det  tog  Tid.  Henrik  havde  efter  Schwarz'  Mønster 
gjort  sig  altfor  voksen,  for  at  hans  Samtid  skulde  forstaa  ham. 
Troels  var  blevet  bevidst.  Hans  tilsyneladende  lidt  onde  Hen- 
tydninger til  Corfitz'  uhyggelige  Fornemmelser  blev  til  rammende 
Pile.  Hos  Ibsen  var  han  dog  paa  Vej  til  at  gøre  sig  naiv.  Men 
Lindgreens  Troels  saa  paa  Corfitz'  Tilfælde  med  runde,  medynksfulde 
Barneøjne.  Han  haanede  ikke.  Var  virkelig  medtaget  over  det  sør- 
gelige med  denne  8.  Octobris,  som  han  ikke  ret  forstod.  En  af  de 
sidste  Troelser  havde  jublende  skreget  efter  Officeren  i  sidste  Akt:  fra 
to  til  fem!  Lindgreen  nænnede  det  ikke.      Han   sagde  det  naivt. 

XI 


Det  blev  ogsaa  Barnet,  som  gjorde  hans  Jeppe  saa  indtagende. 
Han  fremstillede  ham  for  første  Gang  den  25de  Februar  i  Aaret  1805, 
hvor  Kronprins  Frederik  gjorde  de  sidste  danske  Bønder,  de  slesvig- 
holstenske, fri  af  Vornedskabet. 

Lindgreen  havde  haft  Lejlighed  til  at  studere  Gjelstrup  paa  Bjærget 
over  en  halv  Snes  Gange  i  de  atten  Aar,  de  havde  været  paa  Teater 
sammen,  spillet  i  hans  umiddelbare  Nærhed  som  Advokat  og  Erik  paa 
samme  Aften.  Erik  maatte  han  opgive,  da  han  skulde  krybe  i  Ride- 
fogdens Kostyme.  Til  den  Forvandling  egnede  Knudsens  mere  be- 
vidste end  naive  Kunst  sig.  Men  i  Advokatens  Rolle  holdt  Lind- 
green ud  til  sidste  Gang,  Gjelstrup  agerede,  i  Februar  i  Aaret.  før 
han  selv  tog  fat. 

Han  kunde  hans  Jeppe  paa  Fingrene.  Og  dog  blev  hans  egen  en 
naturforskellig.  Man  ser  det,  naar  man  sammenligner  Hertha-Skildrernes 
(O.  Thomsen  og  C.  G.  N.  David)  Karakteristik  fra  1827  med  Rahbeks 
fra   1788. 

At  han,  i  de  tre  og  tredive  Aar  han  spillede  Jeppe,  vedblev  at 
være  Gjelstrup  tro  i  mangt  og  meget,  bliver  ligesaa  klart,  naar  man 
sammenligner  Herthaskildringen  med  Emanuel  Hansens  eller  Georg 
Brandes'  af  Phisters  Jeppe. 

Og  dog  var  Jeppe  som  forvandlet.  Fra  en  Forelæsning  i  Bonde- 
manerer  og  Dialekt,  som  Gjelstrups  Fremstilling  ikke  saa  sjældent  har 
maattet  minde  om,  blev  Jeppe  til  Bonden  i  naturligt  groende  Vækst. 
Gjelstrup  tog  ham  som  Studieobjekt  og  pyntede  paa  ham,  Lindgreen, 
i  Væsen  træg  og  langsom,  af  Skikkelse  tung,  lidt  ludende,  af  Ansigt 
fyldig  og  frodig,  ikke  bred  og  kantet,  ikke  til  at  forandre  paa,  som  Gjel- 
strups, behøvede  ikke  at  gaa  paa  Forlig  med  Jeppe  som  et  uniierligt 
Væsen,  levede  sig  derimod  fortrolig  ind  i  ham,  blev  ham,  var  til  Slut 
ham.  Meget  af  Gjelstrups  kunde  slet  ikke  være  paa  denne  Jeppe, 
det  gled  af.    Han  kunde  kun  tage  ind,  hvad  der  groede  en  naturlig  Vækst. 

Lindgreen  kom  ikke  styrtende  ind  fra  Haven  for  saa  at  gaa  i 
Bordbøn  med  Hue  for  Øjnene,  han  aad  straks  løs  med  alle  fem  Fingre 
i  den  herlige  Ret.  Han  var  ikke,  som  Gjelstrup  har  været  det,  ivrigt 
iagttagende,  følgende  med.  Han  maatte  tværtimod  se  at  komme  sig 
af  sin  Forbavselse.  Det  gik  trægt  for  sig.  Det  gik  slet  ikke.  Han 
iagttog  ikke  spillevende  aarvaagen,  men  naivt  maabende  alle  de  æven- 
tyrlige  Ting,  man  lod  ham  opleve  paa  Slottet. 

Med  forbavsede  Grynt  og  idiotisk  Rysten  paa  Hovedet,  under 
dvælende  Pavser  fulgte  han  Doktorernes  underlige  Historier.  Talte 
den  ene,  saa  rykkede  han  ham  ganske  sagte  lidt  nærmere,  talte  den 
anden,  bøjede  han  sig  langsomt  belaget  hen  mod  ham  og  ligesom 
tyggede  hans  kuriøse  Viden. 

Han  var  naiv  overalt,  hvor  Gjelstrup  var  mer  bevidst.  Som  en 
Dreng  frydede  han  sig,   med    en  fortryllende  barnlig  Smilen,    der  brød 

ud  i  en  strømmende  Latterbrølen,  naar  han  under  Bordscenen  ved 
at  hæve  og  sænke  Pokalen  kunde  faa  Trompeterne  til  at  smælde  i 
og  slutte  skingrende  af. 

Jeppes  eksploderende  Vredesudbrud  i  Spisesalen  mod  Baronen 
forklædt  som  Sekretær,  der  peger  ud  over  Komedien  og  ind  i  den 
Revolutionstid,  som  lige  var  overstaaet  og  dog  var  frygtindgydende 
nær,  var  truende  nok,  fordi  det  i  et  lynsnart  Nu  røbede,  at  noget 
farligt,  som  han  selv  ikke  raadede  over,  laa  paa  Lur  inde  i  hans  Ko- 
loskrop, men  slugtes  dog  ligesaa  hurtigt  op  af  Naiviteten, 

Smilende  gav  saa  denne  Jeppe  sig  over  i  et  nyt  lystigt  Indfald 
under  Jordens  herligste  Rus. 

Det  var  ogsaa  denne  Naivitet,  der  genialt  sejrede  over  Frygt 
for  Tab  af  Gods  og  Liv,  da  Lindgreen,  efter  at  have  drukket  sig 
Kurage  til  af  Dommerens  tre  Glas  Brændevin  og  med  et  lunt  Blink 
til  ham  havde  spurgt  sig  for:  „Nu,  Hr.  Dommer,  er  der  ingen  Pardon?" 
saa  paa  Svaret:  „Nej  Jeppe!  nu  er  det  alt  for  silde,"  efter  en 
lille  Pavse  gik  elskelig  fortrolig  hen  til  ham,  der  sad  stræng  og  ubøn- 
hørlig bag  Bordet  i  Retssalen,  skærmet  af  de  to  Vægterhellebardister, 
lænede  sig  over  ham  og  tog  ham  hjærteligt  til  Lidelsesfælle  i  al  Ver- 
dens Uret,  ogsaa  den,  hans  gode  Hoved  havde  maattet  lide  (Var  jeg 
en  Taasse,  saa  gik  saadant  mig  ikke  saa  meget  til  Hierte,  saa  drak 
jeg  ey  heller  ikke;  men  det  er  en  afgiort  Ting,  at  jeg  er  en  vittig 
Mand;  1.  A.  3.  Se.)  og  sagde:  Ach,  det  er  jo  ikke  for  silde.  Dommeren 
kand  jo  forandre  Dommen  og  sige,  at  han  dømte  feyl  første  Gang. 
Det  skeer  jo  saa  tit;  thi  vi  ere  alle  Mennesker. 

Men  ligesaa  naivt  han  gav  sig  hen  i  dette  Indfald,  ligesaa  barnhg 
hengiven  forstod  han,  hvorfor  det  maatte  slaa  fejl.  Lindgreen  skal 
da  ogsaa  i  Storhed  have  været  paa  Højde  med  Shakespeares  Helte, 
da  han  tog  Døden,  for  hvad  den  var.  Man  saa  en  Taare,  men  hørte 
ingen  iaarebrudt  Stemme  under  hans  tyste  Farvel  til  sig  selv  og  de 
andre.  Barnet,  Hesten  og  Kreaturerne.  Gjelstrup  har  her  spillet  lidt 
paa  de  rørende  Komediestrænge;  han  vilde  virke  komisk,  fordi  det 
Hele  dog  var  Komedie.  Lindgreen  gav  sig  naivt  troende  sin  Skæbne 
i  Vold. 

Denne  Jeppe  vakte  i  Øjeblikket  ingen  Allarm.  Her  stod  ingen 
Kritiker  frem  og  bød  ham  begejstret  Velkommen.  Han  fik  Lov  til 
at  gro  i  det  stille  og  leve  videre  i  uberørt  Naivitet  i  to  og  tyve  Aar. 
een  eller  højst  to  Gange  i  Sæsonen.  Blev  saa  endelig  hilst  et  varmt 
Goddag  paa  en  Tid,  hvor  man  maatte  faa  Øje  paa  ham  som  naivt 
beslægtet  med  de  Skikkelser  i  Vaudevillen,  Heiberg  forsvarede  netop 
for  deres  Naivitets  Skyld. 

I  Nuet  frydede  kun  faa  sig  ved  den  dybt  menneskelige  Indsats, 
der  gav  Holberg  ny  Livskraft.  Publikum  vendte  sig  overlegent  fra 
ham  mod  sine  kæreste  Modedukker,  Kotzebues  dødfødte  Naiviteter. 
Det  livsfyldige  bliver  aldrig  Mode.  Det  er.  Det  kan  taale  Tidens 
Tand. 

Men  denne  Jeppe  har  dog  nok  grebet  om  Oehlenschlftgers  Hjærte 
og  faaet  det  til  at  banke  stærkere  for  hans  oprindehge  Skaber.  Der 
niaatte  imidlertid  gaa  endnu  nogen  Tid,  inden  Aladdins  Digter  over- 
vandt sin  Føreregoisme  og  rakte  Haanden  til  Holberg. 

Ogsaa  den  trofastere  Skare  fik  meget  snart  andet  at  tage  Vare 
paa  end  kulturelle  Værdier.  Med  de  600  Handelsskibe,  der  hver 
repræsenterede  en  Gennemsnitsværdi  af  30,000  Rigsdaler,  som  Eng- 
lænderne tog  til  sig  i  1807,  forsvandt  anselige  Kapitaler  fra  Hovedstaden. 
Herefter  maatte  de  store  Handelshuse  betale  deres  udenlandske  Kre- 
ditorer kontant.  Kassens  Bund  blev  skrabet,  Sølvet  sjældent,  og^ 
Seddelværdien  sank.  Rahbek  kunde  trøste  sig.  Den  flaue  Gabsot 
begyndte  at  gaa  omkring  i  Pjalter.  Med  øjenlystende  Pragt  havde 
man  imidlertid  aldrig  udsmykket  Holberg.  Han  gjorde  overhovedet 
ikke  Bekendtskab  med  den  flaue,  og  kunde  altsaa  tage  sig  hendes 
Tilstand  let.  Men  hans  Tilhængerskare  var  alligevel  under  den  al- 
mindelig forarmede  Tilstand  blevet  fattigere. 

I  Studenterne  rejste  der  sig  imidlertid  Mod  til  at  trodse  den 
knugende  Fornemmelse  af  national  Svækkelse.  1  deres  Forsvarskorps 
havde  Rahbek  under  Bombardementet  erhvervet  sig  Kaptajnsepauletter. 
Holberg  begyndte  at  se  Bænkene  fyldes  paa  Teatrets  bageste  Rækker. 
Og  alt  iraedens  Napoleon,  Frederik  Vis  Forbundne,  men  Landets 
farlige  Ven,  slog  sig  igennem  med  utrolig  Sejrskraft,  og  Købmands- 
standen begyndte  at  komme  sig  svagt  af  sin  fortrykte  Tilværelse, 
spillede  Frydendahl,  der  var  elsket  af  alle,  navnlig  af  de  forhenværende 
velhavende  for  sin  noble  Fremstilling  af  ædle  Personer  af  deres  Stand, 
en  Aften  i  November  1811  Jacob  v.  Tyboe  med  en  pompøs  Gran- 
dezza, som  virkede  aldeles  fortryllende  paa  enhver  af  Tilskuerne.  I 
et  Nu  stod  Holberg  lyslevende  frem  igen.  Og  —  trods  alt  —  vel 
forberedt  til  dette  pludselige  Tilfælde.  En  Epoke  kaldte  Baggesen 
denne  Aften. 

Frydendahls  anselige  Scenepersonlighed  elektriserede  alle  stærke 
Elementer  til  et  vægtigt  Forsvar,  Lindgreens  drogede  og  lune  Peer, 
Mad.  Liebes  rapt  slagfærdige  Pernille,  Mad.  Clausens  krast  afvisende 
Leonora;  Knudsens  tysk  brølende  Christoffe,  en  Jesper  af  Heinsvig, 
nok  altfor  formfuldendt  i  Faconen,  for  elegant  i  Tøjet  for  en  lumpen 
Snyltegæst,  men  dog  antagelig,  og  en  Jens  af  den  unge  Rind,  saare 
trofast  mod  Gjelstrups  i  sin  distinkt  sippede  Talemaade,  der  kopierede 
Haacks,  som  vist  ikke  passede  ind  i  Stygotius'  snævre  Skind,  men  om 
hvem  der  stod  Glans  og  Ry  siden  forrige  Aar  for  en  latterlig  brovtende 
Per  Degn. 

Maaske  alle  disse  forenede  Kræfter  dog  ikke  havde  slaaet  det 
afgørende    Slag,    li  vis    ikke    Frydendahls  v.   Tyboe    havde    virket    saa 

nutidig,  saa  familiær,  at  man  sad  som  til  Komedie  over  den  store 
Komedie  i  Verdensrummet  udenfor  de  danske  Vinduer.  For  Napoleon 
eller  imod  —  og  de,  der  sad  i  Teatret,  var  nok  mest  for  —  man 
var  alligevel  tappet  læns  for  sin  Krigsbegejstring,  man  kunde  ihvert- 
fald  godt  taale  en  drabelig  Satire  over  en  Nabo  sydpaa. 

Frydendahl  gav  nemlig  v.  Tyboe  paa  rungende  Tysk,  og  i  en 
blaa.  stramtsiddende,  toradet  Uniformsskødefrakke  med  blanke  Knapper, 
store  røde  Opslag  paa  Brystet  og  paa  den  voluminøse  Bagdel,  som 
Frakkens  Svalehaler  foldede  sig  kærligt  skærmende  ned  over,  og  i 
røde  Skindbukser,  der  strammede  sig  fast  over  Laar  og  Knæ;  i  høje, 
lakerede  stive  Kravestøvler,  hvis  lynende  Sporer  klirrede  militært  i 
Takt  med  Gangens  strængt  afmaalte  Kæmpeskridt. 

Under  den  sorte,  stift  opkrammede  Krigerhat  med  broget  Kokarde 
truede  hans  martialske  Ansigt,  de  kuglerunde  stirrende  Øjne  og  Kæmpe- 
snurbarten  med  Død  og  Fordærv.  I  denne  Karnevalsuniform,  der  kunde 
minde  om  en  dansk  borgerlig  Infanteriofficers,  hvis  den  da  ikke  navn- 
lig lignede  en  af  Frederik  den  Stores  Grenaderer  —  dem.  der  saa  ofte 
havde  faaet  Prygl  paa  det  sidste  —  skred  Frydendahl  frem  med 
Oldfux  ved  Tæppeopgang  til  anden  Akt,  solende  sig  i  hans  Beundring, 
da  han  med  eet  stod  stille,  saa  hurtigt  ned  af  sig,  og  mens  Rædsel 
stivnede  hans  hærgede  Fysiognomi  og  Haanden  forlod  Kaarden,  Staven 
blev  slaaet  op  under  Armen,  vendte  han  sig  og  knappede  skyndsomst 
en  liden  Knap:  —  hvilken  bétise  at  forglemme  sligt! 

Før  havde  Teatret,  saavidt  man  kan  forstaa  Dramaturgiske  Blade 
i  1799,  ladet  v.  Tyboe  og  formodentlig  ogsaa  hele  hans  Armé  spille 
i  stærkt  overdrevne  Karikaturkostyiner,  der  ikke  paa  nogen  Maade 
raaatte  ligne  rigtige  Soldaterdragter,  allermindst  tyske,  bare  skulde  tage 
sig  latterlige  ud,  ihvertfald  staa  grelt  til  den  moderne  Uniform,  som 
den  rigtige  Officer  ogsaa  nu  var  iført,  hvor  han  mod  Slutningen  kom 
ind  og  forhaanede  den  ganske  Bande. 

Men  i  1811  saa  Folk  i  samme  Nu,  hvem  de  havde  for  sig.  Den 
rungende  tyske  Accent  førte  dem  jublende  videre  i  Genkendelsen. . 
Deres  Latter  gjaldt  Tyskeren,  skønt  den  høje  Malnihjælm  manglede 
paa  Frydendahl  —  han  tog  den  senere  paa  som  Diderich  Menschen- 
skræk  —  den  gjaldt  maaske  ogsaa  nogle  af  Frederik  Vis  Gene- 
raler —  de  røde  Fjer  —  som  aldrig  kunde  bekvemme  sig  til  at  lære 
at  tale  Dansk.  Frydendahl  var  som  Schwarz  elegant  og  elegantere, 
(Ingen,  ikke  en  Gang  Schwarz,  havde  spillet  Officeren  i  fjerde  Akt 
af  Barselstuen,  saa  diabolsk  elegant  som  han  [1789])  og  ogsaa  brøsig, 
men  dertil  har  hans  vældigere  Skikkelse,  hans  voldsommere  Ansigtstræk 
ydet  Fremstillingen  det  Plus  af  noget  æventyrligt,  noget  fabilagligt 
komisic,  som  ikke  alene  gjorde  hele  Komedien  ganske  sandsynlig,  men 
navnlig  sandsynlig  for  en  Tid,  der  som  ingen  anden  havde  faaet  Blik- 
ket aahent  for  Krigeren  i  hans  mest  straalende  Glans  og  i  hans  mest 
nedværdigende  Afmagt. 

Men  dette  elegante  Væsen  i  en  Holbergforestilling,  og  navnlig  en 
Frydendahls  elegante  Væsen,  begyndte  at  lokke  den  finere  Portion  til 
Komedierne  idetheletaget. 

Og  ret  samtidig  havde  den  fremstormende  romantiske  Ungdom 
sagtnet  Farten,  den  vendte  sig  om  og  betragtede  Holberg.  Var  han 
saa  kedelig?  Det  var  han  vist  ikke.  Selv  Oehlenschlåger,  der  havde 
søgt  at  finde  sig  selv  rundtom  ved  den  romantiske  Skoles  Arnesteder 
i  Tyskland  og  var  vendt  hjem  igen  i  Vinteren  1809,  med  ikke  helt 
tilfredsstillet  Sind,  sagde  Nej.  Han  tog  Afstand  fra  A.  W.  Schlegel, 
som  i  sine  Forelæsninger  over  dramatisk  Kunst  og  Literatur  i  Wien 
1808  behandlede  Holberg  fornemt,  fordi  han  ikke  udtrykte  sig  fint 
nok  og  gjorde  for  meget  ud  af  Pryglescener,  Larm  og  Halløj,  og 
glædede  sig  vel  ligesom  alle  andre  over  den  Appel,  der  var  over 
Slagsmaalet  mellem  de  sorte  Studenter  og  de  røde  Soldater  paa  Kon- 
gens Nytorv.  Kaldte  det  ikke  Fantasien  tilbage  til  en  henrivende  naiv 
Tid  i  det  gamle  København,  anderledes  idyllisk  end  Nutiden?  Elsk 
Jeres  By,  forkyndte  Oehlenschlåger  Københavnerne  i  Minerva  i  Ok- 
tober 1813.  Holberg  elskede  den.  Skulde  det  ske  —  og  hvad  kunde 
man  ikke  vente  sig  i  disse  stormende  Tider  —  skulde  det  ske,  at 
København  sank  i  Jorden,  vilde  man  alligevel  efter  Aarhundreders 
Forløb  møde  den  livagtig  som  den  var  i  Komedierne.  Dette  er 
en  af  Holbergs  store  Fortjenester.  Fylk  Jer  altsaa  om  ham.  Han 
er  en  af  vor  Nations  Skabere.  Se,  hvor  alle  udenom  os  i  Europa 
under  denne  Ufred  angstfuldt  værner  om  dem,  der  er  som  den  evige 
Vagt  om  deres  Væsens  Kærne.  —  Havde  Oehlenschlåger  skildret  Hol- 
berg som  førende  Aand  for  sin  Tid,  var  Holberg  nok  forblevet  dette 
Publikum  ligesaa  fjærn  som  for  nylig,  men  nu  kransede  han  ham  som 
Byens  Skytshelgen  —  Byen,  der  var  truet  i  1801  og  hærget  i  1807 
—   og  det  rakte  da  Holberg  en  lidt  tøvende  Haand. 

Grundtvig,  der  ved  Mødet  i  Nytaarsnatlen  havde  bebrejdet  ham, 
at  han  spottende  lo  af  Kæmperne  og  deres  Mindestene  (Det  er  fordi 
du  kun  paa  Skraa  dem  seer)  og  dog  bøjede  sig  for  ham  (Saa  var  og 
du  din  Tids,  dit  Nordens  sanddru  Tolk),  havde  stævnet  ham  til  en 
ny  Sammenkomst  Aaret  efter,  1812,  men  denne  Gang  ved  klarlys 
Dag.  i  Kort  Begreb  af  Verdens-Krønike,  og  fik  nu  blot  Øje  for  en 
Nordens  Voltaire,  hvis  Brøde  det  var  ham  umuligt  at  vurdere:  kun 
i  en  sunket  Tidsalder  kunde  han  opstaa  og  gøre  stor  Skade. 

Det  var  imidlertid  mod  Verdenshistorikeren,  at  Grundtvig  langede 
sit  Hug.  Fjærnet  fra  Byens  Liv,  fra  Teatret,  som  altsaa  ikke  havde 
vundet  ham,  talte  han  til  de  teologiske  Studenter. 

Oehlenschlauer  derimod  vandt  de  karskere  blandt  Københavns 
studeri  U'le  Ungdom  for  Holberg  som  Byens  Historiker.  En  af  dem, 
Chr.  Molbech,  havde  dog  allerede  for  to  Aar  siden  under  sine  Van- 
dringer paa  Sjælland  truffet  paa  Holberg  i  Sorø  Kirke  ved  Wiedewelts 

Sarkofag  og  begejstret  rejst  ham  etÆresminde  (Ungdomsvandringer  i  mit 
Fødeland),  som  Rahbek  bevæget  takkede  ham  for  i  Sandsigeren  nogle 
Dage  før  Frydendahl  førte  sin  Armé  an  mod  Publikums  Uvilje  og 
besejrede  den.  Den  akademiske  Ungdom  følte  sig  da  helt  vundet  og 
gik  i  Flok  og  Følge  med  det  fine  Publikum  til  Teatrets  første  Ny- 
indstudering  efter  Minervaartiklen,  til  Don  Ranudo  (30.   Okt.   1813). 

Haack,  Studenternes  Yndlingsskuespiller,  ledede  ved  sin  angrebs- 
dygtige,  næsten  voldsom  komiske  Fremstilliiig  af  den  spanske  Ridder 
Strømmen  mod  Teatret  til  tre  Forestillinger  i  samme  Sæson,  hvad 
der  var  et  stort  Tal  for  Holberg  paa  de  Tider.  Men  det  var  nok 
ikke  alene  ham,  men  ogsaa  selve  Komedien,  der  virkede  tiltrækkende.  I 
dette  skæbnesvangre  Aar,  hvor  Staten  spillede  Fallit,  var  den  stillet 
ligesaa  ynkeligt  som  Don  Ranudo,  der  maa  nøjes  med  at  stirre  paa 
•  sine  forslidte  Ahnetavler  uden  at  eje  Midler  til  den  nødvendige  fantasi- 
vækkende  Forgyldning.  Intet  Under  altsaa,  at  Komedien  om  fornem 
Rang  og  fattig  Pung  samlede  ligestillede  til  Trøst  og  Advarsel.  Ung- 
dommen lod  sig  dog  endnu  ikke  saadan  gøre  mistrøstig.  Næste  Som- 
mer —  Aaret  efter  Krigserklæringen  mod  Preussen  —  stod  den  en 
Aften  i  tæt  Skare  i  Hofteatret  og  udhyssede  Franks  tyske  Selskabs 
Fremstilling  af  en  Farce  med  Sange  skrevet  over  Den  poliliske  Kande- 
støber. Vel  var  det  politiske  Kandestøberi  vældig  i  Fart  i  dette  Aar, 
hvor  Danmark  maatte  sige  Farvel  til  Norge  for  at  gøre  Bernadotte  til 
Behag,  og  Frederik  VI  maatte  gaa  i  Koalition  mod  sin  store  Forbunds- 
fælle, men  Stemmer  med  v.  Tyboes  Accent  skulde  dog  ikke  have  Lov 
til  at  synge  paa  Holbergs  Tekst  over  Tilfæld'  t  i  Almindelighed. 

Fredeligere  gik  det  til  henne  paa  Kunstakademiets  Udstilling  af 
de  Billeder  med  Motiver  fra  Komedierne,  som  Banquier  Nathanson  — 
det  var  Aaret  efter,  at  man  havde  fejdet  mod  Jøderne  under  Paaskud 
af,  at  de  havde  ført  Pengene  ud  af  Landet  til  egen  Fordel  —  havde 
bestilt  hos  Professor  Lorentzen  og  Histoiiemaleren  Eckersberg,  og 
hvortil  den  berømte  kongelige  Skuespiller  Ridder  Schw^arz  havde  valgt 
Motiverne. 

Fredeligere  gik  det  til.  For  man  stod  vist  og  stirrede  paa  disse 
Lærreder  uden  at  føle  sig  henført  til  den  Tidsalder,  som  Oehlenschlflger 
iiavde  paasiaaet,  at  Holberg  havde  bevaret  for  Evigheden.  Vel  var 
Teatrets  Dekorationer  moderne  og  altid  misvisende,  men  disse  Gader 
og  Stræder,  Stuer  og  Sale,  og  de  forunderligt  klædte  Mennesker,  som 
færdedes  deri.  mindede  mer  om  Illustrationer  til  lyske  Kn.ildromaner 
end  om  Holbergs  København  Dog  var  den  almindelige  Glæde  ved 
Komedierne  saa  levende,  at  man  følte  sig  taknen)lig  mod  dem,  der 
søgte  at  minde  om  dem. 

Teatret  imødekom  paa  sin  Vis  den  stærke  Trang.  Omkring  Don 
Raniido-Forestillingerne  kunde  Blade!  Dannora  glad  meddele,  at  det 
hver  Uge  lader  et  holbergsk  Skuespil  S'  e. 

Aaret  efter  i  December  gjorde  det  et  St,  Hans-Aften-Dyrehavs- 
bakkestykke    af   Intermediet   i  Kilderejsen.     Og    da    Folk    trængte    til 

Sommer  i  denne  knugende  Vinter,  strømmede  de  hen  for  at  varme 
sig  ved  en  Afglans  af  den  lige  til  hen  paa  Foraaret. 

I  Skærsommertiden,  da  Frederik  VI  var  vendt  tilbage  fra  Wiener- 
kongressen, og  Folket  begejstret  havde  trukket  ham  hjem  til  Amalien- 
borg, forberedte  Oehlenschlåger  sig  til  at  give  det  nyligt  vundne  finere 
Publikum   den    endelige  Holbergdaab  i  et  af  Universitetets  Auditorier. 

Der  stiger  lidt  Klang  af  Efteraar  af  den  akademisk  højtidelige 
Titel  paa  hans  Forelæsninger:  Lystspillet  i  Almindelighed  og  Holbergs 
Comedier  i  Særdeleshed.  Men  de  henrev  ved  Vintertid  ved  ungdoms- 
frisk Begejstring.  Ikke  mindst  Rahbek  følte  sig  løftet,  blot  fik  han 
naturligvis  i  det  daarlige  Føre  kun  Stunder  til  at  trave  ind  fra  Bakke- 
huset til  de  første.  Og  forresten  maatte  han  holde  sig  flittig  derude 
for  at  sanke  gammelt  og  nyt  til  sit  Værk  om  Holberg,  ikke  alene  alle 
Kritikerne  lige  fra  de  utrykte  til  Kammeraterne  i  de  første  fyrige  Ung- 
domsaar  og  op  til  de  afsluttende  i  Minerva,  men  ogsaa  Noter,  der  ikke 
var  benyttede  til  den  lille  Udgave  af  Holbergs  Skrifter  fra  for  ti  Aar 
siden  —  altsammen  fra  gamle  Dage.  For  Rahbek  vilde  ikke  forny 
Teaterbekendtskabet  med  Komedierne  og  gik  ikke  mange  Ture  gen- 
nem Vesterport  og  Byen  af  Hensyn  til  dem.  Da  Peter  Wegner  be- 
brejdede ham  det  i  hans  eget  Blad,  Tilskueren,  undskyldte  han  sig 
med,  at  Turen  var  saa  lang  og  Kunsten  saa  ringe. 

Værket  begyndte  altsaa  at  udkomme  —  i  Slutningen  af  1815  — 
uden  at  Rahbek  havde  faaet  set  Lindgreen  spille  Vielgeschrei  den  12te 
December,  og  da  det  sluttede  af  i  1817,  havde  han  ikke  faaet  ham 
at  se  endnu.  Og  dog  var  det  denne  Komedie,  der  foruden  Den 
honnette  Ambition  altid  havde  tiltrukket  ham  mest,  og  Lindgreens 
Fremstilling  af  Den  Stundesløse  var  Teatrets  eneste  virkelige  kunstne- 
riske Indsats  for  Holberg  i  dette  Aar. 


XIV 

Paa  Teatrets  Bureau  traf  Rahbek  i  den  nye  Chef,  Kammerherre 
Holstein  (tiltraadt  1811)  rigtignok  heller  ikke  nogen  ivrig  Kender  eller 
Dyrker  af  Holberg.  Den  pludselige  Begejstring  for  Komedierne  var  han 
kommet  sovende  til.  Vel  drog  han  Don  Ranudo,  Kilderejsen  og  ogsaa 
Ulysses  v.  Ithacia  (1812)  frem  af  deres  mangeaarige  Skjul  —  de  var 
ikke   spillet   siden   Warnstedts  Tid    og  Hauchs  første  Periode  men 

een  Gang,  navnlig  efter  Folks  Glæde  ved  Jacob  v.  Tyboe,  maatte  Re- 
pertoiret dog  fornyes.  Og  aldrig  var  det  faldet  ham  ind,  at  de  skulde 
være  i  Stand  til  at  faa  Guldet  til  at  strømme.  Han  blev  blot  et  Øje- 
blik lidt  usikker  i  Troen  paa  et  af  sine  Skriftsteder:  „Der  kommer  sgu 
ingen  paa  Holberg,"  men  forstod  dog  saa  meget,  at  naar  Mohrens  lidet 
pragtfulde  Optog  kunde  være  med  til  at  vække  saadan  Allarm,  saa 
ma;itt."  mange  Optog  og  megen  Sang,  og  ikke  saa  lidt  Gøgl  vække 
endnu   mere.   Deraf  Valget  af  Kilderejsen. 

I  det  nye  Intermedium  holdt  man  sig  altsaa  ikke  indenfor  den 
Ramme,  hvor  Warnstedt  i  1787  var  blevet  trofast  mod  Holberg:  Bøn- 
derne, som  vandrede  til  Kilden  med  et  udpyntet  Maj-Træ,  hvorom  de 
og  deres  Ungdom  tog  sig  en  Dans,  Krøblingerne,  der  tumlede  om  og 
skænkede  Vand  ved  selve  Kilden,  og  ogsaa  her  to  virkelige  Telte  fulde 
af  Folk,  navnlig  det,  hvor  man  saa  et  Glimt  af  Leander  i  sin  Robe 
med  hans  Kjæreste,  saa  at  Traaden  i  Handlingen  holdtes  vedlige  til 
tredje  Akt,  og  flere  blinde  Telte,  d.  v.  s.  malede,  som  man  havde 
Lov  til  at  tænke  sig  fyldt,  og  et  langt  Bord  med  Punch,  Vin  og 
Sukkerbiød  og  ivrige  Sælgere,  der  gik  rundt  og  tilbød  deres  Varer 
mellem  alle  de  mange  Slags  Gæster. 

Det  smukkeste  i  det  fornyede  var  at  se  en  lille  Pige  i  National- 
dragt trippe  i  Spidsen  for  Bøndernes  Tog  og  høre  hende  synge  „nys 
fyldte  skjøn  Serrei"  paa  et  Sjællandsk,  der  lød  fortryllende  i  hendes  bitte 
Mund.  Ellers  havde  man  saa  vidt  mulig  flyttet  Dyrehavsbakken  ind  om- 
kring Kilden.  Dér  stod  Pjerrot  og  aad  paa  rigtig  rygende  Blaar,  som  han 
derude.  Før  var  der  kommet  en  Mand  med  en  Bjørn.  Nu  traadte 
den  smukke  Skuespiller  Enholm  ind  som  Gøgler  med  en  Puddelhund, 
der  dansede  og  gjorde  Kunster;  den  var  ikke  saa  farlig  som  den  rig- 
tige med  Mundkurven  i  Geskes  Arme,  for  der  siak  en  Balletdreng  i 
Skindet.  Under  Træet,  hvor  ogsaa  Manden  med  Harpen  kvædede  en 
Vise,  sad  Dt-butanten  fra  Hakon  Jarl  —  Ryge  —  sminket  som  selve 
Michel  Levin,  „Jøden  under  Træet"  ude  paa  Bakken,  tampende  i  sin 
Guitars  Strænge,  og  skræppede  med  luende  Øjne  sine  noget  uan- 
stændige Viser,  alt  mens  han  kørte  sin  ildrøde  Paryk  rundt  paa  Ho- 
vedet. 

Dette  og  lignende  tryllede  i  al  Fald  naive  Sjæle  ud  i  Holberg- 
begejstring. Og  for  at  forsone  den  finere  Portion  gjorde  man  som 
Warnstedt,  man  lod  hele  Corps-de-ballet  —  en  skørte-  og  støvleklædt 
Elverfolkskare  —  fare  ind  fra  Skovens  Træer  blandt  det  sommer- 
klædte Bypublikum,  sjællandske  Bønder  og  Amagerpiger,  og  træde  en 
adstadig  Menuet,  derpaa  svinge  sig  i  en  livlig  engelsk  Dans. 


XV 

Nogen  kunstnerisk  Sejr  havde  Teatret  ikke  forberedt  hermed,  lige- 
saa  lidt  som  med  Don  Ranudo.  Denne  Komedie  havde  jo  ogsaa  vakt 
Opsigt,  men  da  Rollerne  for  de  flestes  Vedkommende  var  betroede 
Rahbeks  Elever,  ovenikøbet  paa  kort  Frist,  sank  Forestillingen  ret 
snart  sammen.  (Klog  af  Skade  tog  man  øvede  Holbergere  til  Kilde- 
rejsen). Schwarz  havde  vist  hellere  fulgt  Warnsledts  gode  Princip,  at 
lade  en  Komedie  ligge  til  bedre  Tider  end  ødelætige  dens  Fremtids- 
muligheder. Men  han  var  afmagtig.  Da  han  i  1809  var  gaaet  af 
som  Skuespiller  og  skulde  fortsætte  blot  som  Instruktør,  havde  han 
endnu  en  Gang  søgt  at  skafle  sig  Eneherredømme  her.    Men  hverken 

en  ny  Instruks,  som  han  delvis  selv  havde  redigeret,  eller  en  personlig 
Henvendelse  til  Frederik  VI,  der  formodentlig  gerne  vilde  gøre  sin 
Ridder  af  Dannebrog  tilpas,  men  nok  ikke  havde  Begreb  om  Teater, 
styrkede  hans  Stilling. 

Hvis  den  var  blevet  det,  havde  han  forhindret,  at  Visitakterne  i 
Barselstuen,  kort  efter  Don  Ranudo-Premiéren,  i  Februar  1814  var 
blevet  saa  latterligt  udførte  af  Elevdilettanterne,  at  Baggesen  i  sit 
Blad,  Søndagen  slog  et  eftertrykkeligt  og  rammende  Slag  mod  Teatret. 

Men  Teatret  lod  sig  rolig  slaa  af  en  tidligere  Direktør.  Hvad 
skulde  det  have  svaret  med?  Med  at  henlægge  store  og  fordringsfulde 
Komedier  som  Barselstuen,  Den  ellevte  Juni,  Hekseri,  og  blot  holde 
sig  til  dem,  der  krævede  faa  Skuespillere,  besætte  dem  godt,  det 
havde  været  værdigt,  og  efter  en  vis  Tradition.  WalterstorfF  var  jo  dog 
i  sin  Tid  blevet  nødt  til  at  ledsage  Det  lykkelige  Skibbrud  ind  i  Ar- 
kivet. Men  man  blev  ved  med  at  tære  paa  Komediernes  angribelige 
Renommé.  Følgen  var,  at  det  lige  vakte  Publikum  blev  træt  igen,  og 
at  Holbergs  Venner  gjorde  sig  overdreven  nervøse. 

Var  det  af  Hensyn  til  dette  pludselig  saa  beredvillige  finere  Publi- 
kum, at  de  ældre  Skuespillere  paa  hin  Barselstue-Aften  løb  hen  over 
de  gammeldags  Skiemtord,  som  Baggesens  Aglaja  sagde  til  sine  Søstre 
i  Søndagen?  Eller  syntes  det  blot  saadan?  Var  det  ikke  snarere  de 
øvede,  der  forekom  fine  i  de  uøvedes  Selskab?  Baggesens  Euphrosyne 
kom  ihvertfald  —  Aglajas  milde  Ord  til  Trods  -  paa  den  helt  usalige 
Idé  at  slette  de  slemme  Ord,  hvad  der  skaffede  ham,  der  snart  stod 
til  Halsen  i  Blod  under  Fejden  med  Oehlenschlåger,  en  ny  Flok  unge 
Studenter  efter  sig.  Og  en  Flok  med  en  Fører  som  A.  E.  Boye,  der 
forstod  at  svinge  sin  Pen  (Athene.  April  1814).  Det  bedste  var,  om 
de  var  reent  borte,  sagde  Euphrosyne.  Og  tilføjede  saa  endnu  mere 
ubesindigt:  Skulde  man  ikke  kunde  faae  disse  Pletter  udtvættede  af 
det  holbergske  Lyst  sprog?  Og  Thalia  svarede,  ligesaa  letsindigt: 
Uden  at  tage  Farven  af  med?  Jeg  meener  jo.  Aglaja:  Salig  Jomfru 
Biehl  forsøgte  det   —   med  simpel  grøn  Sæbe   —   har  jeg  hørt. 

Baggesen  kunde  ikke  vide,  at  han  gjorde  den  dydsirede  Jfr.  Biehl 
for  stor  Ære.  Det  var  jo  ikke  hende,  der  i  sin  Tid  havde  renset 
Peder  Paars.  Men  han  burde  maaske  have  betænkt  sig  paa  at  tale, 
som  han  gjorde,  om  Pøbel  i  Spørgsmaalet  om  Smag  eller  ikke  Smag 
for  disse  Pletter.  Ti  Boye  stillede  sig  lynsnart  paa  Pøbelens  Side  og 
gjorde  ham  til  Latter  som  Repræsentant  for  den  fine  Portion  (En  liden 
gavnlig  Moerskabsbog\  Baggesen  holdt  imidlertid  fornemt  sin  Mund. 
Desværre!  For  en  Blad>tridkunde  have  ført  til  Sagens  Kærne,  til  et 
Angreb  paa  Holbergfremstillingen,  paa  den  farlige  Højtidelighed  i  Bru- 
gen af  Holbergs  mer  og  mer  fremmede  Sprog  hos  ældre  og  navnlig 
unge,  paa  de  altfor  gammeldags  og  mekanisk  afleverede,  ligesom  for- 
stenede Bevægelser,  paa  de  efterhaanden  altfor  traditionelle  Karak- 
teristiker, som  for  en  stor  Del  førtes  videre  af  talentløse,  og  paa 
meget  andet  livløst,  der  stod    for    Fald,    kort    sagt  paa    den    daarlige 


99 

Tradition.  Nu  løb  det  hele  ud  i  Sandel.  Baggesen  blev  ved  med  at 
tie.  Hvorpaa  Boye  —  i  Tilskueren,  April  1815  —  gik  i  Gang  med 
Rahbek,  om  hvem  Spørgsmaalet  netop  brændte  i  Anledning  af  den 
dramatiske  Skoles  sidste  Forestilling,  Jean  de  France  (Marts  1815). 
Men  Rahbeks  Pligt,  svarede  han,  var  blot  at  deltage  i  Censuren  af 
nye  Stykker,  og  at  sidde  af  og  til  i  Teatrets  økonomiske  Bestyrelse, 
løvrigt  gik  han  —  som  antydet  under  den  samtidige  Strid  med  Soldin 
—  udenom  Sagen.     Med  Forestillingerne  havde  hani  ntet  at  skaffe. 

Det  var  klogt  svaret.  Rahbek  overværede  dem  maaske  nødigt  af 
Bekymring  for  de  Puds,  hans  Elever  muligvis  kunde  spiile  ham. 
Heller  ikke  Boye  havde  været  til  Barselstuen.  Men  det  vidste  han, 
at  den  ægte  Komedie  havde  hidtil  kun  ført:  et  suurt  Liv;  thi  den 
samme  udanske  Forfinelses-  og  Abe-Aand,  som  fordum  lagde  den  i 
Graven,   aander  endnu  ofte    hertillands    som    en    sløvgiørende    Sirocco. 

Og  den  var  det,  han  vilde  bekæmpe.  Desværre,  blot  fra  et  litte- 
rært Standpunkt.  Og  især  blot,  naar  han  som  nu  fik  en  saa  skøn 
Lejlighed  til  at  gaa  løs  paa  Baggesen. 

Men  Baggesen,  der  —  som  Litteratur  Tidendes  Redaktør  —  igen 
havde  været  til  Barselstuen  og  skulde  tage  Parti  for  den  fine  Portion, 
gav  sig  selv  mer  end  Ret:  -  enhver,  som  har  seet  nogen  Forestilling 
deraf  (af  Holbergs  Komedier)  i  Dameselskab,  veed  hvor  forlægne  ikke 
alene  Pigerne  men  ogsaa  ofte  Konerne  og  Mændene  blive,  naar  de 
gammeldags  sescenninske  Talemaader  fremføres  med  Vægt  og  Velbehag. 

Hertil  tog  Rahbek  forsaavidt  et  mindre  holdningsløst  Standpunkt 
end  under  Jean  de  France-Affæren,  idet  han  i  sin  Bearbejdelse  af  Me- 
lampe,  der  skulde  opføres  paa  Teatret  næstfølgende  Januar  (1816). 
sørgede  for,  at  der  ikke  blev  sagt  et  eneste  Ord,  som  det  fineste  Øre 
kunde  finde  anstødeligt.  Han  gav  altsaa  Køb,  stillede  sig  paa  Parti 
med  de  dydsirede  for  at  vinde  dem.  Der  var  aabenbart  Fare  for  at 
miste  dem?  Teatret  skyndte  sig  med  at  slette  Arvs  farlige  Tilstaaelse 
om  ham  og  Kokkepigen  i  Maskeradens  første  Akt.  Andet  og  lignende 
er  sikkert  blevet  ofret  paa  Smagens  Alter.  Saa  lidt  modstandsdygtig 
var  allsaa  Holbergs  Værn  i  sin  skrøbelige  Fæstning  og  —  det  ny 
Publikums  Sympati  for  ham. 

Teatret  tog  ikke  Initiativet  til  at  holde  den  levende  paa  dette 
overordentlig  farlige  Tidspunkt,  hvor  Pengene  nok  kunde  bruges  til  alt 
andet  end  Kunst,  og  hvor  Hungersnød,  efter  de  tørre  Somre  i  1815 
og  — 16,  truede  Landet.  Holbergbegejstringen  blaffede  ligesaa  skynd- 
somt ned  som  den  lynsnart  var  blusset  op.  Men  intet  blev  gjort. 
Navnlig  intet  for  at  skabe  Stil  over  den  enkelte  Forestilling.  Skønt 
det  ikke  manglede  paa  ivrig  Opfordring. 

Jo  stærkere  Indtryk  de  naturligt  talende  Mennesker  i  Iftlands  mo- 

derne  Interiører  havde  gjort,  jo  fjærnere  forekom  Holbergsproget,  og 
navnlig  fordi  hans  Figurer  —  efter  Tradition  -  -  bevægede  sig  i  Sale 
og  paa  Gader  fra  i  Dag  og  i  Gaar,  og  i  moderne  Dragter.  Til- 
skuerne blev  overraskede  og  derpaa  fornærmede  over,  at  saa  velklædte 
Mennesker  fra  vore  Dage  kunde  udtrykke  sig  saa  simpelt.  Naar  disse 
Mennesker  endelig  forklædte  sig,  stak  Snittet  ikke  videre  dybt.  Da 
Rahbeks  Elev,  Jfr.  Hedeberg,  en  Aften  som  den  pjaltede  Donna  Olym- 
pia var  klædt  af  til  Skindet  af  Retsbetjenten,  stod  hun  i  en  nymodens 
Kjole,  der  meget  fint  svarede  til  de  glimrende  Ørenringe,  som  Rettens 
Haandhæver  ogsaa  lod  hænge.  Maaske  ved  en  Forstaaelse  mellem 
ham  og  Dommeren,  bemærkede  Rahbek  spydigt. 

Der  lorlyder  intet  om,  at  de  dekorative  Omgivelser  stod  særlig 
spanske  til  disse  Kostymer.  Erfaringen  fra  de  øvrige  Komediefrem- 
stillinger taler  derimod.  Naar  Frydendahl  dansede  sin  Menuet  for 
Oldfux  paa  et  Slags  Torv  med  fireetages  høje  Pariserhuse  til  alle 
Sider,  blev  Tilskueren  maaske  ikke  saa  forundret.  Her  hørte,  tænkte 
han  vel,  en  af  de  røde  Fjer  rigtig  hjemme.  Men  naar  han  ogsaa  her 
havde  oplevet  Thistedhekseriet  eller  Studenstrups  Æventyr  omkring 
Hotel  Paradiis,  der  laa  paa  det  gamle  Vestergade,  eller  senere  saa 
Lucretia  sidde  i  sin  Bod  eller  Henrik  lege  Abracadabra  med  den  for- 
fjamskede Jeronimus  paa  det  samme  nymoderne  Strøg,  havde  han 
Grund  til  at  blive  mindst  ligesaa  forbavset  som  Overskou,  der  i  et 
senere  Manuskript  om  Komediefremstillingen  skød  Skylden  for  de  to 
sidste  Komediers  absolutte  Nederlag  over  paa  det  moderne  Maleri, 
hvori  de  foregik.  Misk-mask,  skrev  Dagen  i  1803  om  Gaden  i  Hekseri. 
Portefeuillens  Udtryk  i  1839  er  blidere,  blegnet  med  Tiden,  ligesom 
Dekorationen  selv. 

Adskillige  Scener  hos  Holberg  foregaar  i  Stuer.  Paa  Teatret  blev 
Stuerne  som  Regel  til  Sale,  høje,  øde  og  elegant  betrukne  Sale  med 
røde  Fløjlsgardiner  under  Loftet  og  store  Ruder.  I  en  saadan  Sal 
vaagnede  Lindgreen  som  Jeppe  op  til  al  sin  Herlighed.  Men  bortset 
fra,  at  de  herlige  Farver  gik  af  Væggene  med  Tiden,  saa  disse  i 
30erne  saa  ud,  som  de  var  betrukket  med  afbleget  Smuds,  var  der 
altid  kort  fra  Dynen  til  Halmen,  et  langt  Spring  at  gøre  for  Fantasien 
til  Baronens  øvrige  Herlighed,  der  i  en  betænkelig  Grad  maatte  minde 
Jeppe  om  hjemme  hos  Nille:  Den  lille,  forfaldne  spidsborgerlige  Tøj- 
seng med  det  afjaskede  Kattunsomslag,  og  det  lille  Bord  med  den  hvide 
Serviet  og  det  hvide  Vaskefad,  som  skulde  forestille  Baron  Nilus'  Ser- 
vante. Men  saa  var  der  rigtignok  ogsaa  tre  Lænestole  betrukket  med 
kongeligt  rødt.  der  dog  nok  ikke  havde  været  der,  hvis  Doktorerne  og 
Jeppe  ikke  skulde  have  haft  noget  at  sidde  paa  under  det  store  Kon- 
sultationsnummer. 

Monstro  ikke  denne  Sal  er  at  forveksle  med :  hin  fatale  Dekora- 
zion  i  Barselstuen  i  1803  —  som  Dagen  ogsaa  angreb  —  med  de 
altfor  mange  Døre,  der  som  sædvanlig  var  malede  paa  Kulissevæggene, 
undertiden  sammen  med  et  Vindu  desværre,  ti  en  Gang  imellem  brød 

temperamentsfulde  Skuespillere  lidt  paa  Illusionen.  F.  Eks.  blev  de 
to  Madamer  i  tredje  Akt  en  Aften  i  1827  til  den  Grad  grebet  af 
Latter  over  Mammesellens  Uheld  med  Mester  Bonifacius,  og  Mamme- 
sellen  selv  af  Vrede,  at  de  alle  tre  retirerede  ud  af  Vinduet.  Til  For- 
svar for  de  to  af  Skuespillerindernes  Konduite  maa  man  tilføje,  at  de 
lidt  efter  kom  tilbage  og  gik  ud  af  den  rigtige  Baggrundsdør. 

Man  tog  det  den  Gang  overhovedet  ikke  saa  nøje  med,  at  Illu- 
sionen bestandig  blev  sønderrevet.  Man  kan  bryde  paa  den  den  Dag 
i  Dag.  Og  hvad  gør  saa  det?  Det  er  jo  dog  Skuespilkunsten,  det 
kommer  an  paa.  Hvem  brød  sig  om,  at  Phister,  da  han  i  Maskeraden 
en  Aften  i  30erne  slap  væk  bag  sin  Kammersdør  fra  Jeronimus'  Stokke- 
prygl, stak  Hovedet  ud  til  den  tordnende  Tyran  fra  et  Vindue,  der 
var  anbragt  mellem  to  andre,  hvorigennem  man  skimtede  himmelblaa 
Luftninger,  og  alle  tre  var  et  Kvarter  borte  fra  den  Dør,  der  førte 
ind  til  Kammeret.  Blot  Oehlenschlåger,  der  som  Kritiker  i  Prometheus 
skulde  tage  sig  af  sin  Svigersøn,  maatte  med  den  fantasifulde  Digters 
Ret  have  Lov  til  at  spørge,  hvor  den  hele  Henrik  var  bleven  af,  paa 
Hovedet  nær. 

Det  var  Skuespilkunsten,  det  kom  an  paa.  Men  navnlig  i  Aarene 
omkring  1815,  hvor  den  ikke  kunde  skøtte  sig  selv,  havde  det  været 
heldigt,  om  Teatret  havde  trodset  en  dræbende  Tradition  og  tryllet 
Tilskuerne  tilbage  til  København  som  det  ikke  mere  saa  ud. 

Ogsaa  Henrik  ug  Arv,  Jeronimus,  Magdelone  og  Geske  og  de 
andre  faa  gammeldagsklædte  havde  befundet  sig  naturligere  hjemme 
her,  selvom  Tilskuerne  var  tilbøjelige  til  at  tro  dem  paa  deres  Ord. 
For  det  gav  naturligvis  et  Plus  til  deres  Autoritet,  at  Tilskuerne  fik 
at  vide,  at  de  spillede  i  de  Dragter,  som  deres  store  Forgængere  nok 
skulde  have  baaret.  mens  Holberg  levede.  Nogle  af  disse  Dragter  var  for- 
modentlig gaaet  med  op  i  Luerne  i  1794,  da  Kostymekammerets  Ind- 
hold, medens  det  brændte  løs  paa  Christiansborg  Slot,  skulde  bjærges 
fra  Hofteatret  og  hen  i  den  nye  Garderobe,  som  Ahlefeldt  havde  ladet 
indrette  i  Teatret  paa  Torvet  for  i  Modsætning  til  tidligere  Tider  at 
have  den  største  Del  af  Klædedragterne  i  Huset  selv.  Andre  er  maa- 
ske  gaaet  tabt  eller  blevet  stjaalet,  da  Byen  gik  i  Brand  Aaret  efter, 
og  man  paa  Teatret  blev  grebet  af  Panik  og  skyndte  sig  med  at 
tømme  Klædeskabene  ud  paa  Brostenene.  Og  maaske  ikke  saa  lidt 
bræmlte  væk,  da  Bundtmager  Liebenbergs  Lager,  som  derefter  havde 
faaet  adskillige  af  Teatrets  kosteligere  Klæder  til  Opbevaring,  tændtes 
an  af  en  af  de  hundrede  Bomber,  Englænderne  i  1807  skød  ind  over 
Vimmelskaftkvarteret. 

Men  i  alle  Tilfælde  er  det  bare  gaaet  ud  over  Affektionsværdien. 
Man   vidste  jo  paa  en  Prik,  først  naturligvis  de  Spillende  selv,  hvordan 

Henrik,  Arv,  Jeronimus,  Magdelone  eller  —  Gert  Bundtmager  skulde 
se  ud.  I  al  Fald  stod  der  nødvendige  Oplysninger  herom  i  Warnstedts 
Bøger  i  Regissørens  Værelse  paa  Teatret. 

Arv,  det  var  ham,  der  var  klædt  paa  som  Bonden,  naar  han  paa 
Holbergs  Tid  og  vel  ogsaa  nuomstunder  en  Sommerdag  kom  kørende 
rødmusset  ind  paa  Gammeltorv  i  den  stribede  Vadmelskofte,  der  halv- 
skjulte den  høje,  brogede  Vest  med  Sølvknapperne,  de  knækorte  gul- 
lige Benklæder,  som  bandt  over  de  mørkere  farvede  eller  helt  hvide 
Uldstrømper.  Kun  paa  Teatret  bar  han  en  rød  Tophue  over  det  lange 
gyldne  uskaarne  Haar  og  klaprede  i  komisk  støjende  Træsko. 

Netop  saadan  havde  Gjelstrup  klædt  sig  i  1779,  da  han  spillede 
Arv  i  Hekseri,  og  saadan  saa  Tegneren  Bruun  Lindgreen  for  sig  i 
den  samme  Rolle,  blot  pyntede  han  ham  med  lidt  stærkere  Farver 
paa  sit  Kostymebillede  fra  1828. 

Naar  Lindgreen  blev  smidt  ud  af  Nille,  aabenbarede  han  sig 
som  en  Arv,  men  i  hvid  Vadmelskofte,  og  Hatten  var  en  Bulebør  af 
mørkt  Filtstof.  Det  kgl.  Teater  gemmer  endnu  den,  han  tog  paa 
sit  Hoved,  mens  han  snakkede  sig  færdig  om  sit  elendige  Liv  hos 
NiUe.     Phister  har  baaret  den  i   1850,  Olaf  Poulsen  i   1902. 

Enkel  var  denne  Dragt.  Nem  at  huske,  naar  en  Arv  af  den  om- 
fattende Slægt  skulde  præsenteres  for  Publikum.  Da  den  unge  Over- 
skou i  1822  vilde  klæde  sig  paa  som  Didos  Tjener  (Ulysses  v.  Ithacia  , 
vidste  han  ikke  bedre  end,  at  tage  Arvkostymet  ud  af  Skabet  og  spille 
ham  paa  jysk.  Rasmus  er  fjoget,  altsaa  maatte  han  være  en  Arv. 
Henrik  er  fiffig.  Forresten  havde  Lindgreen  spillet  Rasmus  sidst,  og 
derfor  var  der  vel  en  Tradition  for,  at  han  skulde  være  sjællandsk. 

Jeronimus'  eller  den  gamle  Leonards  Kostymer  var  elegantere  i 
Snittet  end  Henriks  kendte.  Det  var  randede  Tambourkjoler,  længere 
end  Henriks  Frakke,  finere  i  Stoffet  og  forskelligere  i  Farven.  De 
bar  Halskniplinger,  mens  Henrik  kun  havde  en  kort  Halsklud.  Deres 
trekantede  Hatte  var  større,  uden  Tjenerens  Snore. 

Selv  hvor  Magdelone  som  Husholderske  hos  Vielgeschrei  ikke 
kunde  have  saa  mange  Penge  til  Raadighed  som  f.  Eks.  Jeronimus' 
Kone  af  samme  Navn  i  Det  lykkelige  Skibbrud,  men  dog  nok  noget 
paa  Kistebunden,  gik  hun  i  Adrienne  af  Brokade  med  fint  Skørt 
indenfor,  maaske  af  Kniplinger.  En  høj  Pudderfrisyre  har  vel  svaret 
dertil.  Hele  Kostymet  stod  godt  til  Peder  Erichsens  aarhundredgamle 
Festdragt,  i  Stil  med  Leonards  eller  Jeronimus'.  Naar  Geske  derimod 
skulde  være  flot  som  Borgmesterinde  v.  Bremenfeld,  var  hun  ikke  saa 
fin  i  Tøjet  som  Magdelone.  Snæver  var  hun  vel  om  Livet,  men  Mad. 
Kongsted  —  saadan  som  Bruun  har  tegnet  hende  i  stærkt  storblom- 
stret Stof  —  bar  ikke  ægte  Adrienne,  snarere  en  Dragt,  der  var  sam- 
mensat af  Borgerkonens  Snøreliv  og  af  Adrienne.  Flasketrøjen,  en 
kort  Jakke  udenpaa  Livet  til  at  gaa  i  Byen  med,  som  hun  bar  i 
Collegium,   var  naturligvis    hængt    til  Side.     For  Tilfældet    havde    hun 

smykket  den  lave  Paryk  med  store  Blomster,  og  Kniplinger  hang  ned 
fra  hendes  korte  Ærmer  over  de  tykke  bare  Arme. 

Men  hvor  disse  højtidelige  Dragter  mødte  i  Selskab  med  de  helt 
moderne,  kom  de  mer  end  nogensinde  for  til  at  se  hjemløse  ud,  fordi 
de  moderne  i  Slutningen  af  det  lige  forløbne  Aarhundrede  havde 
undergaaet  ret  voldsomme  Forandringer.  De  stive  halvhøje  eller  rund- 
pulede  Hatte  havde  afløst  de  trekantede,  det  naturlige  og  skaarne 
Haar  Parykkerne.  Benklæderne  ned  over  Knæene  og  høje  Skaftestøvler 
var  kommet  istedetfor  Knæbukser  med  Silkestrømper  og  Spændesko, 
de  lange  Frakker  og  de  høje  Veste  af  stærk  Uld  eller  Klæde  for 
Silkekjolerne  og  de  langt  nedhængende  Taskeveste. 

Og  saa  var  man  endda  ikke  altid  konsekvent.  Som  den  unge 
Leonard  i  Jacob  v.  Tyboe  spankulerede  Oehlenschlager  —  i  Skuespiller- 
tiden i  1799  —  om  i  sine  egne  Klæder,  under  en  stor  trekantet  Hat 
med  Kokarde;  den  Stok,  han,  som  mange  Holbergfigurer,  tren  frem 
med,  skulde  betyde  Holberg.  Leonard  seer  for  al  Verden  ud  som  en 
Tjener,  skrev  en  Kritiker.  Lucilia  var  derimod  klædt  som  en  ung 
Pige  hos  Iffland.  Men  da  Knudsen  i  Henrik  og  Pernille  vilde  krybe 
i  sin  Herres  fineste  Tøj,  havde  han  øjensynlig  fundet  ned  til  Kiste- 
bunden, for  han  bar  rundskaaren  blomstret  Silkekjole,  Knæbenklæder, 
Kaarde  og  den  trekantede  Holberghat.  Eller  maaske  han  blot  havde 
sogt  saa  grundigt  for  fuldstændig  at  forvirre  Leander,  der  spaserede 
om  som  Baggesen  paa  Schultz"  Statue?  Dog  var  det  vist  snarere 
for  at  synes  rigtig  fin.  For  naar  Leander  i  Den  Stundesløse  skulde 
møde  op  som  Frier,  vidste  han  ikke  bedre  end  at  iføre  sig  et  lignende 
Modeherrekostyme  fra  det  forrige  Aarhundrede. 

Moderne  klædt  gik  ogsaa  Baron  Nilus  og  hans  Kammertjener. 
velkUppede  og  friserede  under  deres  runde  Hatte,  med  nymodens 
Skødefrakker,  Veste  med  store  Urkæder  og  Pantaloner  i  Støvler  med 
gule  Kraver.  Naar  Kammertjeneren  derimod  hoppede  op  paa  Jeppes 
Skød,  sad  han  i  høj  pudret  Frisyre  og  i  Adrienne,  formodentlig  fordi 
han  nu  var  en  komisk  Figur,  og  fordi  han  dog  skulde  svare  saa 
nogenlunde  til  Mandens,  Ridefogdens,  gammeldags  Kostyme  med  Pung- 
parykken og  Kniplingsmanschetterne,  som  Overskou  for  Resten  i  1826 
havde  forandret  til  store  gule  Skaftehausker  —  af  samme  Slags  som 
dem  Oldfux  bar  som  Tysker  i  Den  Stundesløse  —  hvorfor  ogsaa 
Lindgreen  maatte  skælde  ud  over  hans  Stridshansker  istedetfor  hans 
KrusseduUer  paa  Hænderne.  Til  Lindgreen  her  maatte  Baronen  have 
rodet  sin  Tipoldefaders  Garderobe  godt  igennem,  inden  han  lagde  ham 
til  Sengs  i  en  gyldenstykkes  Slobrok,  en  guldbremmet  Taskevest  og 
sorte  Fløjlsknæbenklæder. 

Skuespillerne  var  ellers  aldeles  ligeglade  for  Stil,  fordi  de  ifølge 
Sæd  og  Skik  fik  Penge,  hver  Gang  de  benyttede  deres  egne  Klæder. 
Naar  en  af  dem  som  Skyldenborg  gik  hen  til  Hotel  Paradiis  i  1808 
i  rund  Chapeaubas,  kunde  han  være  sikker  paa  at  faa  den  godt  betalt 
efter  Forestillingen.     Hvad   brod    han   sig  saa  om,  at  han,  for  dog  at 

være  lidt  Holbergsk,  var  tvunget  til  at  bære  Kaarde,  ligesom  ogsaa 
Værten   paa  Hotellet? 

Skuespillerinderne  havde  ikke  en  Gang  det  Hensyn  at  tage.  I  Thi- 
stedgaden gik  stadig  de  unge  Piger  klædt  som  Damerne  ved  Hoffet  blandt 
de  ældre  klædte  komiske  Figurer,  f.  Eks.  Lindgreen  i  Arvdragten  og 
Anføreren  for  de  Bevæbnede  i  et  gammeldags  Vægterkostyme,  der  saa 
ud,  som  om  det  var  fra  Holbergs  Dage,  men  forresten  havde  et 
Frederik  VI'  Skilt  paa.  Men  Skuespillerinder  har  jo  Luner.  Og  der- 
for kunde  det  godt  falde  hende  ind,  der  spillede  den  ene  af  de  to 
Damer,  som  aflægger  Barselkonen  Visit,  at  sætte  sit  Haar  op  eller 
tage  Paryk  paa  til  Audiens  hos  Frederik  V,  om  ikke  for  andet  saa 
for  at  gøre  sig  bemærket  ved  Siden  af  sin  Medspillende,  der  saa  ud, 
som  hun  skulde  til  Selskab  hos  Agent  Zinn.  Ikke  en  Gang  den  ellers 
traditionstro  Pernille,  Mad.  Liebe,  holdt  sig  stilren.  Ihvertfald  ikke  ved 
bestemt  Lejlighed.  Ellers  bar  hun  vel  det  sædvanlige  stramtsiddende 
Liv  af  solidt  Stof  med  de  korte  Ærmer  og  med  udskaarne  Klapper, 
der  hang  ned  over  den  stribede  Nederdel  af  Bomuld.  Hun  saa  virkelig 
rigtig  sød  ud  med  sit  buttede  øjenstraalende  Ansigt  under  den  lette 
hvide  Kappe  (som  Fru  Sinding  i  1890erne  vovede  at  bytte  med  en  Slags 
Kniplingshætte)   og  med  det  hvide  Fichu  bundet  paa  skraa  over  Livet. 

Men  pludselig  gik  der  ogsaa  Modegalskab  i  hende.  Stod  hun  ikke 
dér  en  Aften  i  December  1813  hos  Vielgeschrei  i  broderet  Kappe, 
Kambridskjole,  med  Hænderne  koket  stukket  i  et  Silkeforklæde  (ellers 
af  Bomuld),  og  tøi  te  hun  ikke  sin  altererede  Herre  i  Ansigtet  med  et 
Silketørklæde!  Hun  lignede  paa  en  Prik  en  af  de  flotte  Tjenestepiger 
i  Herskabshusene  paa  den  Tid,  som  Lahde  afbildede  med  koket  Kappe 
og  Sløjfebaand  om  Halsen,  og  som  vakte  Godtfolks  Forargelse.  Hun 
var  næsten  ligesaa  fin  som  Leonore,  der  gik  dybt  nedringet  i  hvid 
Musselinskjole,  friseret  paa  Parisisk. 

Samme  Sæson,  men  i  Februar  —  til  den  Opførelse  af  Barselstuen, 
der  vakte  saa  megen  Allarm  om  Baggesen  —  havde  imidlertid  de  Skue- 
spillerinder, som  spillede  de  to  Madamer  og  de  unge  Piger,  i  Kostymer 
og  i  Frisyrer  klædt  sig  i  Stilen  fra  en  Tid,  som  laa  lidt  forud  for 
den  store  Moderevolution,  der  naaede  hertil  fra  Paris  i  Slutningen  af 
1780erne.  Baggesen  syntes  jo  nok,  at  de  Damer  var  noget  lang- 
livede, men  kunde  kun  rose  deres  Bestræbelser  for  at  synes  antikke, 
selv  om  han  holdt  paa,  at  Kostymet  hos  Holberg  ikke  burde  være 
ældre,  end  at  Folk  af  sat  Alder  endnu  erindrede  det. 

Initiativet  til  denne  Reform,  der  forresten  kan  spores  tilbage  til 
den  omtalte  ForestiUing  i  1801,  hvor  Baggesen  har  haft  noget  at  sige, 
var  sikkert  de  Spillendes  eget.  Ganske  vist  havde  Nyeste  Skilderie  i 
Marts  1811.  hvor  Pengeomstændighederne  var  i  stigende  Bedring  — 
Bladet  talte  om  den  tiltagende  Overdaadighed  —  og  Teaterinteressen 
syntes  at  vaagne  og  om  Efteraaret  slog  ned  paa  Jacob  v.  Tyboe, 
raadet  til  at  bringe  Sprog  og  Dragt  i  Overensstemmelse  een  Gang  for 
alle     Teatret    skulde    lade    forfærdige  Dragter  og  Dekorationer,  saa  at 

man  saa  1722-Tiden  for  sig,  men  Holstein  læste  vist  ikke  Skilderiet. 
Ligesom  Hauch  sikkert  aldrig  havde  taget  Thortsens  For  Skuespil- 
yndere (fra  1806 — 07)  i  sin  Haand,  der  bestandig  havde  paatalt  de 
forvirrende  Dragter.  Holstein  fulgte  hans  Princip.  Men  Rahbek  kunde 
have  støttet  Nyeste  Skilderie.  Han  blev  imidlertid  mer  end  misfornøjet 
med  de  langlivede. 

Damerne  her  og  der  søgte  alligevel  at  gøre  deres  Fortidssynder 
gode  igen,  med  smaa  Midler  ganske  vist,  men  da  endogsaa  den  kære 
Lisbed  i  Erasmus  Montanus  til  Rahbeks  Vrede  uglede  sig  ud  „som  en 
Moster  Blære  eller  Moster  Hinkelsving",  mens  Løjtnanten  i  sidste  Akt 
var  Officer  fra  et  af  Frederik  Vis  Regimenter,  gik  han,  hvem  disse 
morsomt  skældende  Udtryk  skyldes,  hedt  i  Skranken  for  et  ubegrundet 
Forslag  —  som  heller  ikke  en  mindre  sløv  Teaterdirektion  vilde  have 
rettet  sig  efter  —  om,  at  Dragterne  i  Barselstuen  og  Kandestøberen 
nok  burde  være  gammeldags,  men  —  ikke  altfor  afstikkende  mod  Folks 
nuværende.  Kostymerne  i  Den  Stundesløse,  Maskeraden,  Henrik  og 
Pernille,  Den  honnette  Ambition  behøvede  derimod  ikke  at  være  ander- 
ledes: end  det  i  vore  velhavende,  men  endnu  ikke  anglogermaniserede 
Middelstandshuse  findes.  Altsaa  bare  lidt  provinsielle.  Jean  de  France 
skulde  dog  være  helt  moderne  klædt. 

Rahbek  burde  være  gaaet  ind  og  have  overværet  nogle  af  det 
kgl.  Teaters  Forestillinger.  Han  vilde  saa  have  indset,  at  Eleverne 
maatte  virke  mer  naturlige,  naar  Kostymet  svarede  saa  nogenlunde  til 
Sproget,  som  nu  blev  interesseløst  Pluddervælsk  for  Tilskuerne,  der 
elterhaanden  følte  sig  mer  og  mer  desorienterede,  og  vilde  være  blevet 
ganske  forvirrede,  hvis  hans  Forslag  var  gennemført.  Maskeraden  og 
Henrik  og  Pernille  er  jo  dog  ligesaa  udprægede  Tidsbilleder  som  Den 
politiske  Kandestøber  eller  Barselstuen. 


REAKTION.  -  J.  L.  HEIBERGS  VAUDEVILLESKIKKELSER  OG 
DERES  BETYDNING.  -  SCRIBE. 


I 

iNDGREEN  sejrcde    saa   afgjort  med  sin  Fremstilling  af  Vielgeschrei  i 

December  1815,  at  Publikum  kunde  ønske  at  se  ham  en  Gang 
til  i  samme  Sæson  —  og  ogsaa  to  Gange  i  nogle  af  de  følgende  — 
hvad  der  var  mærkbart  selv  for  et  yndet  Repertoirestykke,  selv  efter 
en  Sæsons  Hvile,  og  navnlig  mærkbart,  fordi  Knudsen,  der  laa  syg 
og  døde  kort  efter,  ikke  længer  agerede  sin  overstadigt  kaade  Oldfux, 
som  i  den  trangeste  Tid  havde  været  med  til  at  holde  de  faa  trofaste 
til  Teatret. 

Lindgreen  sejrede  med  Rette.  Siden  Clementins  Dage,  ja  niaaske 
egentlig  talt  aldrig  før,  var  den  Stundesløses  Forfjamskelse  over  og 
Betagelse  af  sit  endeløse  Ingenting  fremstillet  med  en  saa  oprindelig, 
naiv  Hengivelse. 

Men  hvad  nu,  hvor  Teatret  var  utilbøjelig  til  at  holde  Liv  i  Hol- 
berg? 

Heldigvis  kom  Rahbek  Lindgreen  og  hans  Kammerater  til  Hjælp. 
For  første  Gang  traadte  den  ellers  neutrale  æstetiske  Raadgiver  i 
Breschen  for  dem  af  Komedierne,  der  ikke  var  opført  længe  og  der- 
for skulde  kunne  fange  Interessen  paa  dette  farlige  Tidspunkt,  hvor 
Publikum,  forpint  af  materielle  Bekymringer,  absolut  vilde  se  noget 
lysligt,  og  da  det  ikke  traf  paa  det  bos  Holberg,  søgte  det  hos  Kotzebue, 
i  hvis  „Lystspil"  det  mødte  den  forvredne  Komik,  dets  Nerver  trængte 
til.  Rahbek  kastede  Broen  af  til  Fortiden.  Han  gjorde  op  med  sin 
Kritikervirksomhed  i  Værket,  der  nu  løb  af  Stabelen,  uden  dog  helt 
at  opgive  den,  idet  han  lige  til  sin  Død,  tiltrods  for  sin  Stilling  som 
Medlem  af  Teaterdirektionen,  maatte  have  Luft  for  sin  Glæde  eller 
Misfornøjelse  over  Forestillingerne  i  et  af  de  Blade  eller  Tidsskrifter, 
han  selv  redigerede,  eller  i  et  af  de  talrige  andre,  han  stod  i  For- 
bindelse med.  Men  han  gjorde  ihvertfald  afgjort  op  med  Illusionen 
om  sin  Evne  til  Opdragelse  af  Elever,  da  Teatret  opløste  Skolen  med 
Slutningen  af  Sæsonen  og  gav  nogle  af  dem  Rejsepas  til  de  borger- 
lige Stillinger,  hvor  de  utvivlsomt  hørte  bedre  hjemme. 

Hvor   lidt    han    nu    end   i   de  senere  Aar   havde  bekynuet  sig  om 

Skolen,  beliøved<>  han  ihvertfald  ikke  mere  at  kompromittere  sin  Au- 
toritet, og  da  hans  Værk  straks  fra  første  Bind  vakte  berettiget  Op- 
sigt i  Pressen,  har  Skuespillerne  nok  begyndt  at  faa  Respekt  for  hans 
eneste  virkelige,  men  ogsaa  betydende  Evne  som  Dramaturg, 

Flere  smaa  Reformationer  senere  hen  tyder  herpaa,  men  allerede 
nu  lader  det  til,  at  enkelte  af  de  i  de  følgende  i  Sæsonen  indstuderede 
Komedier  ligesom  gik  op  for  Skuespillerne,  efter  at  de  havde  gjort 
sig  bekendt  med  Rahbeks  kyndige  Omtale  af  dem.  For  det  var  nem- 
lig Skuespillerne,  der  paa  egen  Risiko  og  eget  Ansvar  valgte  de  fleste 
af  disse  Komedier  til  deres  Æresforestillinger  eller  anden  Anledning, 
det  var  ikke  Rahbeks  Meddirektører,  som  absolut  vilde  have  dem  frem 
for  at  redde  Holberg. 

Gert  Westphaler  og  Den  Vægelsindede,  som  Rahbek  skrev  ind- 
gaaende  om  i  første  Bind  (1815),  blev  fremstillede  i  1816  og  i 
1817.  Han  omtalte  Julestuen  og  Det  arabiske  Pulver  i  næste,  der 
udkom  i  Foraaret  1816,  Komedierne  blev  spillede  i  Juli  og  September. 
De  Usynlige  viste  sig  paa  Brædderne  i  Marts  1818  og  var  behandlet 
af  Rahbek  i  tredje  Bind  fra  det  foregaaende  Aar. 

Men  noget  ganske  andet  er  det  rigtignok,  at  Heldet  ikke  fulgte 
mere  end  een  eller  to  af  disse  eller  de  andre  Nyindstuderinger,  som 
maaske  nok  skyldtes  Rahbeks  Initiativ,  men  blev  spillede,  før  Værket 
talte  om  dem. 

Næsten  helt  godt  (2  Forestillinger  i  een  Sæson)  gik  den  første. 
Melampe  (Jan.  1816),  som  vist  Teatret  har  opfordret  Rahbek  til  at 
bearbejde,  hvis  det  da  ikke  er  ham  selv,  der  har  følt  sig  fristet  af 
Tanken  om  at  se  Mad.  Andersen  (født  Olsen)  som  Lucilia  og  derfor 
har  anbefalet  Komedien  til  Holstein. 

Hans  Bearbejdelse  tog  Hensyn  til  alle  Sider.  Nogle  af  Publikinn 
maatte  først  og  fremmest  ikke  trættes.  Rahbek  strøg  derfor  i  de  alt- 
for lange  Replikker  og  især  i  Monologerne  og  slettede  flere  Bipersoner. 
Andre  af  dem  maatte  gaa  hjem  med  Blufærdigheden  i  god  Behold. 
Rahbek  fjærnede  det  obskøne.  Men  de  alle  maatte  paa  ingen  Maade 
—  i  en  prosaisk  Tid  —  overraskes  af  Poesi  hos  Holberg.  Rahbek 
fik  derfor  Skuespillerne  overtalt  til  at  tage  de  versifiserede  Scener  — 
som  deres  Kammerater  sidst  under  Warnstedt,  og  efter  Holbergs  Øn- 
ske, havde  spillet  med  tragisk  Patos  —  med  den  mest  parodiske  Høj- 
tidelighed, akkurat  i  samme  Tone  som  de  spillede  Kærlighed  uden 
Strømper.  Der  er  nogle  Opløb  i  denne  Komedie.  Desværre  blev  de 
ogsaa  parodiske,  men  af  den  Grund,  at  det  efterhaanden  var  blevet 
Tradition  (Den  ellevte  Juni — Maskeraden)  at  lade  en  særdeles  oprindelig, 
men  ikke  altid  naturligt  virkende  Forvirring  raade  i  dem.  Bournonville, 
som  blev  en  Massernes  Behersker,  kom  i  20erne  til  at  opleve  Rædsler 
i  den  Henseende, 

Til  sin  Æresforestilling  i  Februar  valgte  Mad.  Liebe  —  tilskyndet  af 
Rahbek?   —   Diderich   Menschenskræk,  der   ikke   havde  været  opført  i 

en  og  tyve  Aar,  Komedien  virkede  altsaa  som  ny,  men  gjorde  nok 
navnlig  Lykke,  fordi  Frydendahl  i  Titelrollen  varierede  sin  storpralende 
Soldat. 

Derefter  fulgte  i  April  Rahbeks  for  Lindgreen  morsomt  respektløs 
omtumlende,  men  med  dramaturgisk  Finsans  tilrettelagte  Bearbejdelse 
af  den  oprindelige  Gert  Westphaler,  der  aldrig  var  gaaet  paa  det  kgl. 
Teater. 

Ligesom  Melampe  havde  den  noget  af  Lykken  med  sig.  Dette 
er  udlagt  i  10  Forestillinger  i  Løbet  af  13  Aar,  hvorefter  den  af- 
gjort maatte  vige  for  Holbergs  egen  Bearbejdelse. 

Ogsaa  Julestuen,  spillet  om  Sommeren,  havde  Nyhedens  Interesse, 
efter  tre  og  tyve  Aars  Hvile,  men  den  forargede  desværre,  trods  Lind- 
greens troværdige  Skolemester,  og  Det  arabiske  Pulver  i  September 
hjalp  det  ikke,  at  den  havde  holdt  sig  tilbage  i  næsten  dobbelt  saa 
lang  Tid,  lige  siden  Warnstedts  første  Maaned.  Lindgreen  —  lige  saa 
lidt  som  nogen  anden  Skuespiller  før  ham  —  kunde  overbevise  Pu- 
blikum om,  at  Guldmageri  ikke  var  noget  overstaaet,  hvor  gærne  det 
end  netop  nu  havde  gjort  sig  troende. 

Men  Skuespillerne  blev  ufortrødent  ved  med  at  tage  Komedier 
op,  der  laa  dybt  i  Posen.  Abracadabra  havde  Holberg  sidst  været 
med  til.  Var  det  mon  det,  der  bevirkede,  at  Publikum  efter  Genop- 
tagelsen i  Januar  1817  mødte  frem  til  fire  Forestillinger  i  Løbet  af 
fire  Aar?  Henrik  og  Pernille,  hvor  Knudsen  ikke  havde  ageret  Reen- 
kaalavet  siden  1794,  valgte  Haack  til  sin  Æresforestilling  i  Marts, 
men  Lindgreen  var  for  gammel  til  at  spille  en  Forvandlings-Henrik, 
der  var  ny  for  ham.  To  Maaneder  i  Forvejen  maatte  han  som  en 
anden  Henrik  fra  Scenen  overvære  el  fuldstændigt  Nederlag  for  sit 
andet  Iscenesætterforsøg,  Den  Vægelsindede.  Endelig  tog  man  Pusten 
og  ventede  et  Aar  med  De  Usynlige,  men  Lindgreen  magtede  ikke 
den  springske  Harlekin,  hvis  romantisk-realistiske  Naturel  maa  have 
forvirret  ham.  Saa  kørte  man  fast.  Et  Forsøg  med  Plutus,  som  og- 
saa havde  henligget  siden  Warnstedts  Tid,  kunde  Rahbek,  der  tog 
sig  deraf  i  et  Blad,  ikke  faa  Direktionen  til  at  tro  paa.  Den  nægtede 
Pengene  til  Udstyret,  tiltrods  for  at  Hymnen  til  Fattigdommen  pas- 
sede godt  nok  i  Øjeblikket. 

Af  alle  disse  Komedier  holdt  egentlig  kun  Diderich  Menschen- 
skræk  sig  oven  Vande  i  den  følgende  Tid,  skønt  de  gennemgaaende 
var  saa  smaa,  at  de  medfølgende  populære  Smaastykker  eller  Balletter 
nok  kunde  have  stivet  dem  af,  og  skønt  de  med  deres  faa  Roller 
blev  spillet  næsten  godt  over  hele  Linjen  af  Kunstnere  som  Lind- 
green, Frydendahl,  Mad.  Liebe,  Haack,  Rind  og  Ryge  og  en  ung  Mag- 
delone,  Jfr.  Jørgensen,  der  i  Julestuen  maa  have  mindet  om  den  dis- 
krete Mad.  Knudsen. 


109 


II 


Hastigt  er  disse  Komedier,  blevet  indstuderet.  I  Farten  har  Skue- 
spillerne nok  brugt  de  gamle  Indsluderingsregler  for  Bevægelser  og 
Opstillinger,  dog  de  nye  Situationer  har  forvirret  dem,  overstaaet 
Form  (Monologer  foran  Rampen  f.  Eks.)  har  blandet  sig  med  ny  fra 
Ifflands  Stykker. 

Rahbek  var  den  første  til  at  fordømme  dette  Hastværksarbejde, 
uden  dog  altid  at  kende  det  af  Selvsyn.  Han  formanede  Skuespillerne 
om  at  huske  paa  Ciementins  Skoles  Respekt  for  den  grundige  For- 
beredelse. Men  de  havde  stærkere  Trang  til  at  slaa  sig  løs,  leve  og 
være  som  deres  nye  Skikkelser  bød  dem,  ot^  de  vilde  vinde  Slaget  og 
det  straks.  Og  Lindgreen,  som  stod  for  Prøverne  efter  1816,  hvor 
Schwarz  havde  trukket  sig  tilbage,  savnede  hans  Energi  til  at  holde 
sammen  paa  det  traditionelle  Apparat. 

Jo  mer  Skuespillerne  mærkede,  at  de  ikke  morede  det  træge 
Publikum,  desto  mer  vilde  de  more.  Rahbek  fik  derved  rigelig  Lej- 
lighed til  Forargelse.  Heldigvis  for  ham  var  han  ikke  ti!  Julestuen, 
hvor  Skuespillerne  under  Legen  smækkede  sig  Haand  i  Haand,  under 
Knæbøjning,  ned  mod  Gulvet,  gyngede  frem  og  tilbage  og  sang  og 
skraalede.  Under  de  Omstændigheder  vilde  ikke  en  Gang  Lindgreens 
rørende  Foredrag  af  Nyerups  Emtevise  om  Bonden,  Kragen,  Gumpen 
og  Saltmadsfadet  have  forsonet  ham. 

Men  han  gik  til  Abracadabra  og  hørte  dér  Orkestret  —  istedetfor 
Leanders  og  Ocfavius'  faa  lejede  Musikanter  i  Kulissen  —  spille  op 
med  fuld  Musik  for  de  to  Levemænd,  da  de,  med  Henrik  som  Danse- 
mester, dansede  Jøden,  Arv  og  Jesper  ud  af  Scenen  til  en  stormende 
Kehraus!  Lavere  Gomisk,  vrissede  han.  Men  naturligvis  forgæves. 
Han  havde  haabet  at  give  Skuespillerne  et  godt  Eksempel  ved  at 
slette  al  den  haandfaste  Skjemt :  —  man  ikke  ganske  uden  Føye  har  be- 
brejdet Digteren   —   af  Gert  Westphaler.     Forgæves. 

Rahbeks  Forargelse  hørte  ingen  Steder  hjemme.  Værre  var  det, 
at  Publikum  baade  over  den  Slags  uskyldige  Løjer  og  den  ligesaa 
uskyldige  Tekstbehandling,  hvor  de  Skrøbeliges  Tal  nu  var  Legio 
(Rahbek),  tog  Anledning  til  at  trække  sig  fornærmet  tilbage  fra  Hol- 
berg. Og  da  Studenterne  mindre  end  nogensinde  havde  Raad  til  at 
niøde  fuldtallige  op,  blev  det  allsaa  Kotzebueianerne  paa  de  dyrere 
Pladser,  der  afgjorde  Slaget.  Efter  Julestuen  erklærede  de,  at  Kome- 
dien kun  var  for  et  Fjællebodspublikum,  og  foreslog  den  banlyst  fra 
den  kongelige  Scene 

Men  jo  mere  sippet  Publikum  forholdt  sig,  desto  vildere  blev 
Skuespillerne  for  at  trodse  deres  Sag  igennem  baade  i  de  nye  Styk- 
ker og  i  Repertoiret,  overkaade  slyngede  de  aktuelle  Bemærkninger 
ind  i  Teksterne. 

Resultatet  var  dog  bare  det,  at  det  ligefrem  blev  uanstændigt  at 
se  f.  Eks.  Barselstuen.     Fruerne  og  Frøknerne  i  første  Etage,  ja  end- 

ogsaa  Madammerne  i  anden  veg  blufærdigt  Pladsen  for  deres  Ammer, 
Tjenestepiger  og  alle  dem,  Baggesen  var  kommet  for  Skade  til  at 
kalde  Pøbel.  Holberg  var  nu  mindre  end  nogensinde  før:  for  den  be- 
stemmende Hofgout. 

I  1816,  mens  de  mange  nye  Smaastykker  dukkede  frem,  havde 
Nyeste  Skilderie  fornøjet  erklæret,  at:  det  hører  upaatvivleligen  til  vor 
Tidsalders  lykkeligste  Tegn,  at  vor  store  Holberg,  efter  at  han  i  en 
Deel  Aar  havde  været  miskjendt  af  mange,  atter  er  bleven  Nationens 
Yndlingsforfatter  i  Ordets  sandeste  Bemærkelse,  saavel  paa,  som  uden- 
for Skuepladsen.  Blot  et  Par  Sæsoner  til,  og  det  samme  Blad  havde 
faaet  nok  af  Holbergs  Lystspil:  der  i  de  senere  Aar  ere  spillede  saa 
ofte,  at  Folk  næsten   kunne  dem  udenad. 

Man  fandt  Holberg  raa,  plat,  tør  og  forældet. 

Efter  Uheldet  med  De  Usynlige  hørte  altsaa  Nyindstuderinger 
ikke  længer  til  Dagens  Orden.  Fra  1818  til  1822  nøjedes  Teatret 
med  to  Repriser,  ellers  var  det  Jacob  v.  Tyboe,  Barselstuen,  Den  Stun- 
desløse, Den  politiske  Kandestøber,  Jeppe  paa  Bjærget  og  sjældnere 
Pernilles  korte  Frøkenstand,  Diderich  Menschenskræk,  Maskeraden, 
Erasmus  Montanus  og  endnu  sjældnere  Melampe,  der  gik  igen. 

I  1818  — 19  opførtes  fem  Komedier  mod  sytten  i  det  forløbne 
Teateraar  og  atten  i  det  næstforegaaende.  Tallet  fem  holdt  sig  en 
Sæson  til  for  at  stige  og  falde  til  10  og  8  i   de  to  sidste. 

I  1822  erklærede  „Fruen"  i  Oehlenschlågers  Festspil  til  100  Aars 
Dagen  for  Teatrets  Fødsel,  at  Holberg  befordrede  den  slette  Smag: 
Holberg  er  ikke  længer  Mand  for  os  ~  Men  plump,  uartig,  grov!  Han 
passer  sig  Ei  meer  for  vore  Tider.  Unge  Piger  kan  ikke  see  hans 
Løier  uden  Rødmen;  Selv  gifte  Koner  maae  slaae  Øiet  ned. 

Skuespillerne  havde  aabenbart  ikke  rettet  sig  efter  Oehlenschlå- 
gers „Faders"  Ønske  her  i  Festspillet  om  at  overstryge  eller  over- 
springe visse  Talemaader.  Omkring  denne  Tid  var  det,  at  den  lille 
Jfr.  Påtges  kom  til  en  Komedie,  hvor  det  ikke  var  muligt  at  opdage 
een  Dame  paa  Gulvet,  blandt  de  rigtig  fine  altsaa. 


HI 

Under  Publikums  svigefulde  Holdning  traf  der  Holbergspillet  to 
lammende  Stød.  Haack,  den  eneste  af  Eleverne,  der  duede  noget, 
døde  i  Januar  1821.  Uerstattelig  som  kun  det  oprindelige  Talent. 
Ensidigt  var  det  maaske,  men  netop  derfor  styrkefuldt.  Det  havde 
magtet  det  pralende,  brovtende  i  stærk  og  i  varieret  Form :  Per  Degn, 
Jeronimus    i    Den  honnette    Ambition,    Don    Ranudo,    Jean   de   France. 

Don  RanuHo.  der  i  60  Aar  havde  opnaaet  28  Aftener,  naaede  at 
faa  8  til  i  Løbet  af  5  Sæsoner  fra  1813.  Ogsaa  for  Haacks  Skyld 
havde  tre  af  den  dramatiske  Skoles  Komedier  kunnet  føres  over  paa 
selve  Repertoiret. 

Per  Degn  og  den  rangsyge  Jeronimus  var  ikke  siden  Glementins 
Tid  fremstillede  af  en  talentfuld  Personlighed.  De  sakkede  mer  og 
mer  bagud,  bjærgede  sig  med  Nød  og  Næppe  paa  Stumperne  af  tradi- 
tionelle Minder.  Med  Haack  bag  sig  syntes  de  med  eet  nye  og  fængs- 
lende, ti  selvom  de  —  ved  Schwarz'  Hjælp  —  holdt  sig  Glementin 
tor  Øje,  var  Haack  utvivlsomt,  som  mer  udpræget  komisk  Skuespiller, 
istand  til  at  fordunkle  ham. 

I  Rind,  der  i  Marts  blev  angrebet  af  Hjærneblødning,  traf  Dø- 
den en  mer  omspændende  Evne,  ikke  saa  kraftig  i  den  store  Linje, 
men  dybt  bevægelig  i  mange  smaa.  Den  løsslupne  Skøjer  Henrik  i 
Kilderejsen,  men  ogsaa  den  svedigt  snu,  fjogede  Arv  i  Henrik  og 
Pernille,  og  saa  igen  den  betænksomt  forelskede,  brave  Antonius,  den 
vildt  humørfulde  Radelzier  og  den  krukkede  indtørrede  Peder  Eriksen. 
Saa  man  Rind  spille  Stygotius'  Jens,  da  var  det  som  at  genopleve 
Gjelstrup,  og  lige  efter  Knudsens  Død  kunde  han  i  hans  Lignelse 
fortrylle  Folk  til  at  tro  paa  sig  som  Gedske  Klokkers  og  Jens  Olsen. 
Ingen  vovede  Forsøget  med  dette  Dobbeltspil,  efter  at  han  ikke  mere 
var  i  Stand  dertil. 

Rind  havde  først  og  sidst  i  en  Tid,  der  var  fattig  paa  ægte 
Holbergskuespillere,  forsvaret  Birollerne  saa  kraftigt,  at  de  gjorde  sig 
ligesaa  gældende  som  paa  Warnstedts.  Men  han  spillede  endnu  mer 
efter  Tradition  end  Haack.  Han  fornyede  Vinen  efter  de  overleve- 
rede Recepter,  for  han  var  kommet  til  Teatret  (1796),  da  Warn- 
stedts Aand  endnu  svævede  over  Vandene,  og  han  debuterede  paa  et 
Tidspunkt  (1802),  hvor  Schwarz  og  de  faa  talentfulde  Efterladte  var 
blevet  saare  ængstelige  for,  at  den  røde  Traad  til  Fortiden  skulde 
briste  mellem  Fingrene  paa  dem.  Rind  kopierede  altsaa,  men  med 
Respekt  og  Personlighed. 

Dog  netop  derfor  havde  han  —  og  ogsaa  Haack  —  været  saa 
værdifulde  Støtter.  Over  deres  Død  maatte  Holbergs  Venner  med 
Grund  faa  Angst  i  Blodet.  Ti  hvem  skulde  erstatte  dem  i  denne 
fattige  Tid? 

IV 

Ogsaa  Savnet  af  Haacks  og  Rinds  ungdommelige  Kræfter  mær- 
kede to  af  de  fire  Forestillinger,  som  Teatret  i  en  Fart  satte  op  i 
Efteraaret  1822,  efter  at  Rahbek  havde  gjort  det  opmærksomt  paa, 
at  der  var  forløbet  et  hundred  Aar,  siden  Grønnegadeteatret  aabnedes 
og  Den  politiske  Kandestøber  spilledes  første  Gang. 

I  Den  honnette  Ambition  blev  Lindgreen  ikke  latterlig  nok  som 
Jeronimus,  ikke  tilstrækkelig  anmassende,  men  for  naiv.  Til  Gengæld 
maa  den  unge  Stage  have  været  for  spids  og  spinkel  som  den  Hen- 
rik-Reenkaalavet,  der  i  Rinds  Person  vilde  have  svulmet  af  Lune, 
Den  blev,  denne  tredje  Festforestilling,  til  en  Begravelsesfest.  Ko- 
medien maatte   øjeblikkelig   lægge   sig   bort   og  hvile  i  seks  Aar,  men 

havde  da  sit  daarlige  Rygte  saa  tæt  i  Hælene,  at  den  paany  maatte  fjærne 
sig,  denne  Gang  i  femten.  For  saa  vidt  gik  det  Jean  de  France 
bedre,  som  den  holdt  sig  oppe  endnu  i  seks  Sæsoner,  takket  være 
Stages  elegante  Væsen,  men  her  var  Fremstillingen  ellers  ogsaa  bleg, 
ligesaa  bleg  som  Dekorationerne,  der  gik  igen  i  begge  Komedier  og 
ligeledes  paa  den  første  og  fjerde  festlige  Aften,  til  Det  lykkelige 
Skibbrud  og  Den  politiske  Kandestøber. 

Den  sidste  Komedie  oplevede  ovenpaa  Festen  det  i  dens  Historie 
enestaaende  Tilfælde,  at  den  efter  at  være  spillet  to  Gange  til  i  to 
følgende  Sæsoner,  med  en  Sæsons  Mellemrum,  maatte  henlægges  i 
otte  Aar  (1825 — 33).  Det  skulde  ikke  hjælpe,  at  Ryge  afløste  Rongsted 
den  ældre  som  Herman  efter  Jubilæumsaftenen. 

En  Grund  til  denne  fuldkomne  Opløsning  var,  at  Lindgreen  og 
Mad.  Liebe  ikke  længer  var  unge  nok  til  Tjenerparrets  fyrige  Ungdom. 
Vel  spillede  hun  ikke  mer  Anneke,  men  baade  Pernille  i  Den  hon- 
nette Ambition  og  Marthe  i  Jean  de  France.  Og  til  Gengæld  var  den 
52aarige  og  stærkt  korpulente  Lindgreen  ikke  alene  Kandestøberdren- 
gen, men  endogsaa  den  kropslig  livlige  Henrik  i  Det  lykkelige  Skib- 
brud, som  han  aldrig  før  havde  givet  sig  i  Lag  med. 

Man  savnede  Ungdom,  forsonende  Ungdom,  Lindgreen  selv  følte 
sig  træt  af  Striden  for  Holberg.  Den  Stundesløse  sakkede  mer  og 
mer  bag  ud  i  Repertoiret.  Kun  hans  Jeppe  var  endnu  i  Stand  til  at 
samle  en  Hoben  Tilskuere. 

Ligegyldigheden  styrkedes  og  fældede  derpaa  ned  for  Fode,  hvad 
der  havde  noget  fremmedartet  i  sit  Væsen.  Først  Meiampe  (1823), 
der  aldrig  mer  blev  spillet.  Derefter  Don  Ranudo  (1826),  som  laa 
hen  indtil  1894.  Endelig  Børskomedien  (1827),  der  nok  forsøgte  sig 
en  Gang  til  ni  Aar  senere,  men  kun  for  at  møde  sin  Skæbne:  65 
Aars  Forglemmelse.  Lige  til  December  1829  ikke  en  eneste  Nyind- 
studering.  De  mindre  Stykker  slæbte  sig  af  Sted  ved  andres  Hjælp. 
Kun  et  Par  af  de  større  begyndte  langsomt  at  faa  Blodet  tilbage  i 
Kinderne. 

Og  dog  havde  Skuespillerne  gjort  sig  ikke  ringe  Umage  for  at 
blive  Publikum  til  Behag.  Lindgreen,  en  ligesaa  ivrig  og  fantasifuld 
Lærer  for  den  enkelte  som  en  sløv  Leder  af  Helheden,  havde  slidt 
og  stridt  med  de  unge,  for  at  de  skulde  tale  fuldendt  Holbergsk.  De 
lærte  grundigt  at  respektere  hver  overleveret  Bevægelse,  hvert  Ord  i 
Teksten,  de  fik  ikke  paa  nogen  Maade  Lov  til  at  lege  med  den,  saa 
den  lød  drastisk.  Var  der  mindste  Fare  derfor,  blev  en  eller  flere  Re- 
plikker slettet.  Carl  Winsløw  maatte  altsaa  som  Pierre  i  Jean  de 
France  ikke  sige  til  Jeronimus:  Jeg  veed,  min  Troe  ikke,  hvor  han 
har  faaet  det  Stykke  fra;  men  det  kand  jeg  giøre  min  Eed  paa,  at 
jeg  har  stet  under  Portraitet  de  Ord:  Monsieur  Reenkaalavet  fecit. 
Hvorfor?  Svaret  fremgaar  af  Frands':  Fy  skiæmmer  du  dig  ikke,  Peer! 
at  tale  saa  plumpt?   —   som  naturligvis  ogsaa  forsvandt. 

Lindgreen,    ihukommende    Staahejet    med    de    slemme    Ord    om- 

kring  1815  —  var  blevet  forsigtig.  Og  ikke  alene  paa  de  yngres 
Vegne.  Jeronimus,  Ryge,  undgik  Bemærkningen :  Hans  sidste  Brev 
var  dateret  (med  Permission  at  sige)  fra  Roven  eller  Røven;  er  der 
nogen  Sted,  som  heder  saa  i  Frankrig?  Men  heller  ikke  Magdelone, 
den  aabenmundede  Mad.  Clausen,  yttrede  noget  om,  at  hun  ikke  vilde 
i>øge  Seng  med  Frands. 

Dette  Arbejde  har  vist  staaet  paa  efter  de  haabløse  Nyforsøg  og 
fik  efterhaanden  saa  gode  Resultater,  at  man  i  Pressen,  der  den  Gang 
havde  været  stærkt  forarget,  nu  var  enige  om,  at  den  eneste  salig- 
gørende Tone  i  Komedierne  var  denne  strængt  tørre  og  pedantiske. 
Simpelhed  i  Karakteristiken,  Sindighed  i  Diktionen,  hed  det.  Var  der 
Afvigelser,  optraadte  et  eller  andet  Blad  som  formanende  Skolemester: 
En  ny  Pernille  i  Det  lykkelige  Skibbrud  maatte  ikke  tale  for  hur- 
tigt, ikke  bevæge  sig  for  tvangfrit,  en  ny  Goltfred  havde  at  afholde 
sig  fra  de  kendte  stærke  Accenter.  Ingen  uden  Tilskuerne  talte  om, 
at  Resultatet  navnlig  var  Kedsommelighed.  Lindgreen  følte  det  natur- 
ligvis ogsaa.  Men  han  havde  ikke  kunnet  slaa  Vand  af  Klippe.  Han 
hersede  med  de  unge,  af  hvilke  flere  stammede  fra  Skolen,  men  da 
Talentet  savnedes  hos  de  fleste  af  dem,  maatte  han  lade  sig  nøje  med 
dem  som  dygtige  Rahbek'ere,  der  aldrig  naaede  til  at  blive  saa  fri, 
at  de  kunde  boltre  sig  naturligt  i  Replikkerne,  som  han  selv  og  til 
en  vis  Grad  Mad.  Liebe. 

I  den  myldrende  femte  Akt  af  Det  lykkelige  Skibbrud  var  derfor 
Figurerne  som  trukne  paa  en  Snor.  De  agerede  de  traditionsbetyn- 
gede  Figurer  rent  mekanisk,  var  højtidelige  i  Sprogbrugen,  ligesaa 
højtidelige  i  Optræden.  Sandelig  om  nogen  af  dem  vovede  at  følge 
Rahbeks  Raad  i  Værket  om  at  tabe  Skuepladsen  af  Sigte  og  i  det 
Sted  hentrylle  os  til  det  virkelige  Husliv.  Nej,  de  gik  lige  ned  til 
Lamperækken  og  afleverede  dér  deres  Lektier.  Helst  støttet  til  den 
saa  rart  afstivende  Stok.  Stokke  laa  i  Hobevis  i  Garderobekamrene. 
De  ældre  benyttede  dem  jo  saa  jævnlig.  Mad.  Liebe  gik  med  Stok 
som  Madame  la  Fleche,  Frydendahl  som  v.  Tyboe,  Lindgreen  som  Mester 
Gert;  Haack  havde  baaret  en  som  Slygotius,  Rind  støttet  sit  syge 
Hoved  til  en,  da  han  som  Antonius  satte  sig  til  Hvile  i  Foyeren  i 
en  Mellemakt. 

Stok  maatte  der  til  for  saagodtsom  alle  de  unge.  Man  blev  lige- 
som sikrere  i  Sprogbrugen,  Tonen  gik  distinktere  ind  i  Folks  Øren 
ad  den  Vej.  Den  satte  sig  fast  i  Ingemanns  og  inspirerede  ham  til 
Magnetismen  i  Barbeerstuen  (1821),  uden  at  lyde  fyldigere.  Gid  den 
kraftigere,  som  lød  til  ham,  da  han  en  Aften  for  tyve  Aar  siden  saa 
Den  ellevte  Juni,  havde  været  levedygtigere  i  hans  Sind  under  hans 
lange  Fraværelse  fra  Byen. 

Hertz  kunde  heller  ikke  vægre  sig  for  Tonen.  Den  hørtes  gen- 
nem hans  Manuskriptlapper  til  Satiren  over  Rahbeks  og  andre  gode 
Borgeres  udødelige  Passion  for  Privatteaterdilettanterier,  men  var  dog 

heldigvis  fortrængt  af  en  egen  personligere   i  den    rensede  Form   (Hr. 
Burckardt  og  hans  Famih'e). 


Holherg  var  sikkert  blevet  dræbt  af  de  unge  Skuespilleres  Kunst- 
lerier,  medens  de  ældre  trættedes  og  enkelte  Brugbarheder  af  deres 
Samtid  døde  (Kongsted  den  ældre  og  Heinsvig).  Carl  Winsløw  et  ud- 
præget Talent,  men  ogsaa  udpræget  moderne  kunde  kun  gøre  sig  gæl- 
dende i  Episodefigurer  som  Frands  Knivsmed  eller  Skolemesteren,  der 
anklager  Philemon.  Alligevel  blev  Holberg  ikke  dræbi,  men  levede 
op,  mer  og  mer  forfrisket  af  den  Blæst,  der  stod  om  to  unge  Kunst- 
nere, der  frodiggjordes  af  en  saa  væsensforskellig  Digter  som  Oehlen- 
schlåger  og  af  en  med  Holberg  mere  beslægtet,  men  svært  nutidig 
som  den  Vaudevilleforfatter,  der  sejrede  med  Kong  Salomon  og  Jørgen 
Hattemager  i  Efteraaret  1825.  C.  N.  Rosenkilde  kom  til  Teatret,  da 
Kampen  om  Enakterne  stod  paa.  Men  der  var  ingen  Plads  for  ham 
her.  Han  var  heller  ikke  for  stærkt  optaget  af  at  øve  Heltestemme 
som  Ryge.  Men  saa  døde  Haack,  og  Rosenkilde  viste  sig  i  Løbet  af 
kort  Tid  som  hans  mere  end  værdige  Arvtager.  Han  var  født  Iagt- 
tager og  levede  kunstnerisk  bestandig  af,  hvad  han  havde  set  og  hørt 
paa  Gader  og  i  Stuer,  i  Livet.  Naar  han  blev  en  saa  uundværlig 
Fremstiller  i  Vaudevillen,  var  det,  fordi  han  havde  præsis  den  samme 
Evne  til  at  fange  op  af  det  daglige  Liv  som  Heiberg  selv.  Det  var 
ham  umuligt  at  gengive,  hvad  andre  havde  givet.  Formanede  Lind- 
green ham  om,  at  saadan  var  Stygotius  eller  saadan  var  Erasmus  før 
blevet  fremstillet,  takkede  han,  men  kunde  ikke  i  en  Tøddel  falde 
paa  at  stræbe  mod  en  Efterligning.  Han  gav,  hvad  han  havde  set  og 
hørt,  og  gav  det  igen  med  Livets  stærke  Kulører.  Da  han  skulde 
spille  en  Trojaner  og  i  det  traditionelle  Bondesømandskostyme,  som 
hang  til  ham  paa  Teatret  (lang  Vest  med  dobbelt  Rad  af  Knapper 
indenfor  en  stramtsiddende  længere  Jakke,  fyldige  Pludderbukser, 
der  stikker  i  langskaftede  Støvler,  en  storpulet  Sømandshat),  blev  han 
en  Jyde  fra  den  Egn,  hvorfra  han  kom,  en  Jyde,  der  havde  været 
Københavner  nogen  Tid  og  henne  at  høre  Italienersangerne  paa  Hof- 
teatret, og  derfor  kopierede  en  af  de  skabagtigste  i  Sangen  til  Chilian: 
Hør,  Claus!  træk  mig  mine  Støvle-e-e-e-e-r-r-r  paa. 

Samme  Aften  var  Jfr.  Anna  Brenøe  (Mad.  Anna  Nielsen)  og  Jfr. 
Jørgensen  paa  Himmelfart  som  Juno  og  Pallas.  I  dem  var  der  Oehlen- 
schlager,  saa  man  maatte  forfærdes.  Men  paa  en  Maade  var  der  det 
ogsaa  i  Rosenkilde. 

Anslagskraften  i  hans  Karakteristik  og  dens  frodige  Humør  var 
af  en  ny  Tid  med  stærke  Temperamenter. 

Stygotius  var  hidtil  blevet  fremstillet  som  en  ungdommelig  Pe- 
dant,   sippet    i    Bevægelser,    korrekt    i    Væsen    og    Vaner:    En    forlæst 

Studiosus,  men  ikke  saa  lidt  støvet  af  „Teater".  For  saa  vidt  var 
det  naturligt,  at  Rosenkilde  (1821)  med  eet  saa  ham  for  sig  som 
gammel.  Hvad  der  dog  ikke  godt  kunde  forsvares.  Men  Stygotius' 
Frierlyst,  hans  karrige  Erotik  fortolkedes  saa  som  en  senil  Fyrs  søde 
og  selvtilfredse  Smægten,  og  den  gav  i  det  samme  Figuren  et  dybere 
Perspektiv. 

Rosiflengius  (1822)  —  spillet  sidst  af  Lindgreen  for  to  og  tyve 
Aar  tilbage  —  beholdt  nok  det  traditionelle  Ydre,  den  enorme  Pukkel 
paa  højre  Skulder,  som  Rosenkilde  ømskindet  trak  til  sig,  naar  Jero- 
nimus klappede  ham,  men  Masken  blev  trukket  mer  frygtindgydende 
op,  varslede  mindre  den  Farcefigur,  Hortulan  vel  havde  gjort,  mer  en 
virkelighedspræget  Skikkelse.  Blikket  gled  lumsk  uden  om  for  ikke  at 
forraade  sig.  Stemmen  blev  honningsød  sledsk,  gjorde  sig  i  Forening- 
med  et  affektert  genert  Væsen,  al  mulig  Umage  for  at  dække  den  til 
Forbrydelse  parate  Karakter. 

Igen  altsaa  et  Væsen  bag  Væsenet.  Saa  kom  den  tredje  Sejr 
for  en  moderne  Karakteristik.  Erasmus  Montanus  havde  Preisler,  som 
hidtil  var  fulgt  af  Ubetydeligheder,  gjort  purung  og  tækkelig.  Kata- 
strofen med  Pryglene  blev  den  Gang  dæmpet  af  sentimentale  Grunde. 
Man  var  ikke  langt  fra  at  føle  Medlidenhed  med  den  stædige  Ord- 
kløver. Rosenkilde  gav  ogsaa  Erasmus  Ret  (1823).  Men  idet  han 
ved  en  furet  Maske  karakteriserede  ham  som  en  ældre,  mere  moden 
Studiosus  og  samtidig  gjorde  ham  mindre  anmassende,  mer  godmodig, 
blev  Slutningen,  hvor  Korporalstokken  dansede  paa  hans  Rygstykker, 
ligefrem  tragisk.  Den  rette  Figur  kom  altsaa  ikke  frem,  men  den,  der 
traadte  istedet,  virkede  interessantere,  med  dybere  Perspektiv. 

Ryge  har  utvivlsomt  ikke  kunnet  maale  sig  med  Rosenkilde 
med  Hensyn  til  skarp,  livfuld  Karakteristik.  Deres  Spil  har  været 
saa  forskelligartet  som  deres  Ydre.  Rosenkilde  spænstig  og  spinkel 
og  med  fine  Træk.  Ryge,  en  Kæmpe  af  Krop  med  et  svært  Ansigt, 
der  ikke  var  til  at  lægge  om,  med  en  rungende  Stemme  først  og 
sidst.  Med  Stemmemyndighed  havde  han  i  Begyndelsen  gjort  sig  sær- 
lig gældende  i  Fædrene  i  Maskeraden,  Julestuen,  Henrik  og  Pernille  og 
derpaa  i  den  mer  sagtmodige  Jeronimus  i  Abracadabra.  Tre  af  dem 
var  ikke  spillet  længe.  Men  for  et  frembrydende  Talent,  der  ikke 
gærne  tog  Hensyn  til,  hvad  der  havde  vårret,  var  dette  kun  af  det 
gode.  Jeronimus  i  Maskeraden  eller  i  Jean  de  France  (1822)  var  som 
ellers  overalt  i  det  løbende  Repertoire  sidst  fremstillet  saadan  som 
Schwarz  i  den  forjagede  Tid  i  Begyndelsen  af  1780erne  lærte  den 
talentløse  Arends  at  spille  ham:  ikke  uden  en  vis  Myndighed,  men 
ellers  tørl  korrekt  i  Tale  og  Adfærd,  stereotypt.  De  enkelte  tillærte 
Træk  fra  store  Forbilleder  (Als  —  Clementin)  visnede  efterhaanden 
hen  under  anstrængt  komiske,  golde  Fortolkninger. 

Hos  Ryge  blev  hine  Jeronimi  haarde  Halse,  forbenede,  tyranniske 
frygtindgydende  og  derved  nye.  Som  Jøden  i  Diderich  Menschenskræk 
(1816)  virkede  han  ved  mægtig  Stemme,  imponerende  Person  tilstræk- 

kelig  skrækindjagende  til  at  repræsentere  den  Race,  mod  hvilken  Hadet 
hos  de  gode  Borgere  blot  vrangvillig  havde  dukket  sig  for  at  flamme 
op  under  den  Bladfejde,  som  Thaarups  Oversættelse  af  Buchholz'  Moses 
og  Jesus  havde  sat  i  Gang  i  1813,  og  som  gav  Næring  til  de  mer 
pøbelagtige  Gadeoptrin  nogle  Aar  senere. 

Selv  om  Loven  af  Marts  1814  stillede  Jøderne  paa  lige  Fod 
med  andre  Statsborgere  og  skulde  frede  om  dem,  var  det  netop  spæn- 
dende at  se  dem  paa  Scenen  i  en  saa  overmenneskelig  Karikatur 
som  Ryges. 

Overmenneskelig,  frygtindgydende  baade  her  og  der,  saadan  virkede 
Ryge.  Det  varede  noget,  inden  han  kunde  faa  frigjort  sin  Form  for 
Humør  af  al  denne  fremadstormende  Kraft.  Det  kom  vist  først  til 
at  udfolde  sig  efter  Ulysses  (1822):  Heltestemme  men  en  rungende 
norsk,  der  ligesom  parodierede  hans  egen  Evne  i  Holberg  samtidig 
med,  at  den  parodierede  Figuren,  men  saa  var  det  der  ogsaa. 

Kort  før  var  dog  Ryges  Evne  begyndt  at  frodiggores  i  Strid  med 
en  Skikkelse,  der  tirrede  dens  inderste  Udviklingsmuligheder  saaledes, 
at  han,  indenfor  sin  Begrænsning,  virkede  ligesaa  moderne  som  Ro- 
senkilde. Per  Degn,  gjorde  han  brovtende  og  —  lige  det  modsatte, 
ængstelig,  fejg,  svag,  og  slatten.  Dobbeltspil  altsaa:  det  arrogant  an- 
massende forsøgte  at  dække  over  det  ynkelige  bagved.  Haack  havde 
blot  pralet,  selv  i  Graaden  bevaret  Kontenansen.  Dette  Dobbeltspil 
virkede  des  mer  foruroligende,  fordi  Personen  var  saa  mægtig.  Naar 
Ryge  med  store  Fortænder  stod  og  tyggede  graadigt  paa  Osten, 
mindedes  man  med  et  vist  Gys  æventyrlige  Fabeldyr  fra  natlige  Mareridt. 

Noget  mer  i  det  ydmyge  smaa,  det  gik  foreløbig  ikke  for  ham. 
Herman  v.  Bremen  blev  i  hans  voldsomme  Fortolkning  en  Storkøb- 
mand, en  Storpolitiker,  for  hvem  Opgøret  maatte  blive  Tragedie. 
Kunde  det  falde  denne  v.  Bremen  ind  at  snyde  Næsen  med  Fingrene 
og  smøre  dem  af  i  sit  Frakkeskød?  Nej.  Men  Tilskuerne  var  vante  til  en 
Haand værker,  og  Ryge  maatte  vige.  Det  gik  heller  ikke  rigtig  for 
ham  i  Snyltegæstens  Klædebon.  Hans  Snuhed  og  Snedighed  søgte 
Ryge  at  forklare  med  jysk  Stemme,  sandsynligvis  for  at  faa  det  ræve- 
lumske bedre  frem.  Men  en  stor  og  stærk  Bon  vi  vant  i  et  efter  Tra- 
ditionen elegant  Antræk  og  med  rungende  jysk  Slemme  paa  Siden  af 
Frydendahls  rungende  tyske!  Er  det  ikke  begribeligt,  at  Ryge  maatte 
fortrække  til  Christoffs  tyske  Parti?  Det  altfor  menneskelige,  der 
netop   var  Rosenkildes  Sag,  evnede  han  altsaa  ikke. 

Jyden  opgav  han  efter  retfærdig  Protest.     Og  snart  hele  Karlen. 

Dog  h  ins  egne  Udtryk  for  Humør  kom  ham  til  Gode  ligesom  hans 
Stemme,  der  beherskede  alle  mulige  Accenter,  i  Oldfux,  som  holder 
Halløj  med  Vielgeschrei.  Han  var  ikke  smidig  i  Forklædningerne  som 
Knudsen.  Men  stormende.  Voldsommere  i  Maskerne.  Stærkere  i  Be- 
vægelserne.    Han  fejede  Pladsen  om  sig  ren  for  Medspillende. 

Og  det  var  Storm,  Holberg  og  hans  Tilskuere  trængte  til.  Eller 
underfundig  Karakteristik  som  Rosenkildes. 

I  eet  mødtes  disse  to  saa  forskellige  Skuespillere,  der  var  altfor 
selvstændige  til  at  sætte  sig  paa  Skolebænken  foran  Lindgreen.  De 
respekterede  Replikken,  og  de  lærte  sig  at  behandle  den  ligesaa  na- 
turligt som  ham.     Deres  Monologer  f.  Eks.  var  uangribelige. 

Men  ligesom  de  vragede  de  traditionelle  Karakteristiker,  der  var 
dem  for  blodfattige,  for  hule  i  Kinderne,  saaledes  trængte  de  til  Plads 
omkring  sig  for  at  frigøre  deres  egne  helt  og  aldeles.  Teksttro  blev 
de  altsaa  ikke  paa  gammeldags  Maner.  Ryge  gik  ikke  af  Vejen  for 
moderne  Udtryk,  naar  det  passede  ham.  I  Det  lykkehge  Skibbrud 
var  hans  Skib  ikke  forgaaet,  men  opslugt  af  Bølgerne;  det  lød  krafti- 
gere. Og  mer  malende  Udtryk  har  han  nok  sat  ind  paa  andre  Steder.  Han 
trængte  navnlig  til  at  oplive  det  lidt  gammeldags  Sprog  med  mange 
smaa  nymodens  effektfulde  Ord.  Som  Leonores  Fader  i  Henrik  og 
Pernille  „bebræmmede"  han  derfor  bestandig  Samtalerne  med  improvi- 
serede Bekræftelser.  En  aarvaagen  Kritiker  noterede  ved  Lejlighed 
som  en  Mærkværdighed,  at  Ryge  som  Snyltegæsten  ikke  havde  tillagt 
mer  end  eet  Pinedød  og  eet  sgu.  Er  det  da  underligt,  om  en  ny 
Leonore  tillod  sig  at  slutte  Skændescenen  med  Leander  af  med  et: 
Prosit  de  Mahlzeit! 

Men  hvem  vrededes  paa  Frydendahl  —  hvis  v.  Tyboe  Folk  med 
Ubehag  ved  det  fornyende  og  med  Angst  for  dets  Kraft  altid  havde 
kaldt  stilløs  —  fordi  han  som  Officeren  i  Det  lykkelige  Skibbrud  afbrød 
Dommeren  med  et  rasende:  —  „ich  appellire,  ich  appellire,  ich  ap- 
pellire, ich  will  ein  Kriegsgericht  haben",  der  ikke  stod  i  Teksten? 

Disse  fremfarende  Talenter  maatte  jo  bryde  voldsomt  ind  over  det 
blegnende  Ensemble,  og  derfor  satte  de  Kræfter  i  Fart  i  Interessen 
om  Holberg. 

Var  Rosenkilde  ifølge  sine  Anlæg  mer  sagtmodig  foreløbig,  blev 
han  senere  hen,  da  Humøret  og  Karakteristikdristigheden  ordentlig 
tog  Livtag  i  ham,   en  sært  forvoven  Improvisator. 

Det  er  da  altsaa  gaaet  lystigere,  vildere  til  paa  de  Aftener,  hvor 
Ryge  og  Rosenkilde  var  med  i  Holberglegen.  Rahbekianere  skrev 
ganske  vist  indignerede  om  Gøglets  Tid:  Et  over  alt  Maal  og  Maade 
gaaende  Garricatur-  og  Parforcespil !  Men  Lystigheden  var  denne  Gang 
hjemme,  klædte  et  Par  frodige  Talenter,  der  udfoldede  sig  under  den. 

En  Aften  var  Ryge  paa  Gæstespil  i  Odense  og  skal  som  Ride- 
fogedmadammen i  korte  Skørter  have  ophidset  Jeppes  vakte  erotiske 
Sanser  ud  over  nette  Grænser,  skal  have  trampet  den  polske  Kankan, 
som  Enholm  og  Lindgreen  paa  Kongens  Nytorv  dansede  med  Delica- 
tesse  og  Decense^  utrolig  forvoven. 

Men  om  ikke  just  i  samme  Stil,  saa  i  Grad  har  Ryge  været  for- 
voven rundt  omkring.  Og  hvad  bedre  var,  hans  og  Rosenkildes  ube- 
tvingelige Humør  virkede  smittende.  Indenfor  Sandhedens  Grænser, 
formanede  Bladene.  Hvad  var  Sandhed?  Den  unge  Christen  Foersom 
spillede  den  sippede  Kritik  altfor  sandt  med  Benene,  da  han   var  blevet 

opirret  i  sit  gule  Skind  af  Magdelones  Tilladelse  til  Kysset.  Han 
smækkede  brunstig  det  ene  over  hele  hendes  Skød! 

Men  ogsaa  andet  Sted  anholdt  man  forgæves  den  Slags  brusende 
Ungdomsvoldsomhed.  F.  Eks.  spiste  Hr.  Foersom  altfor  graadigt  af 
sin  egen  Ost  i  det  sultne  Selskab,  han  kom  ud  for  i  Don  Ranudo. 

Endogsaa  Lindgreen  tillod  sig  en  Aften  paa  en  upassende  Maade 
haandgribeligen  at  bese  Mad.  Liebe-Pernilles  Kjole  for  at  finde  den 
ganske  overensstemmende  med  Frøken  Fikkes. 

For  det  blev  jo  naturligvis  efterhaanden  saadan,  at  de  rigtige 
Holbergere,  skønt  de  nu  som  ældre  havde  lidt  svært  ved  at  frigøre 
sig  i  Roller,  der  e2:entlig  krævede  Ungdom,  nu  først  fik  rigtig  Mod 
til  at  bekende  Kulør.  Det  havde  ikke  altid  virket  naturligt,  naar  de 
i  Ensemblet  for  en  ti  Aar  tilbage  havde  villet  lade,  som  om  de  var 
frigjorte.  Nu  blev  de  aabenmundede  med  de  aabenmundede,  løsslupne 
med  de  løsslupne,  og  det  klædte  dem.  I  Selskab  med  Frydendahl, 
Lindgreen,  Rosenkilde,  Ryge,  Foersom  (Oldfux)  tilstod  Mad.  Liebe  alt, 
hvad  Pernille  havde  paa  Hjærte  om  Eros  til  Lucilia.  Hun  flottede  sig 
med  et  brugbart  Legeme,  nøjedes  ikke  med  et  sundt. 

Men  hun  og  de  andre  humørfulde  var  vist  alligevel  ikke  kommet 
til  at  sejre,  hvis  Heiberg  ikke  havde  taget  sig  af  dem.  Hans  Vaude- 
viller vakte  nemlig  ikke  alene  Interessen  for  de  nyeste  Københavnere, 
men  banede  ogsaa  Vej  for  Forstaaelsen  af  det  fængslende  hos  de 
ældre  i  Komedierne.  Og  saa  det,  at  en  Mand  af  Heibergs  Kultur  i 
Kritiker  i  Bladet  Kjøbenhavns  flyvende  Post  (1827),  som  alle  vilde 
læse,  fordi  Fru  Gyllembourgs  og  P.  A.  Heibergs  Søn  redigerede  det, 
beskæftigede  sig  hjærtevarmt  med  Teatret,  og  at  han  gik  ildfuldt  i 
.Skranken  for  sine  Figurer  —  og  for  dem,  der  spillede  dem  —  navnlig 
det.  drog  det  længe  tilbageholdende  dannede  Publikum,  hvis  pekuniære 
Omstændigheder  begyndte  at  blive  mer  opmuntrende,  mod  Scenen  og 
altsaa  ogsaa  mod  de  gamle  Komedier.  Man  morede  sig  ved  at  se 
de  hos  Heiberg  saa  populære  Skuespillere  forvandle  sig  i  de  gammel- 
dags Dragter  og  høre  dem  tumle  modigt  med  det  mærkelige  Sprog. 
Man  begyndte  langsomt  at  finde  sig  i  de  vovede  Udtryk,  smilte 
lidt  efter  lidt  overbærende  eller  med  dulgte  Blik  rundt  om  for  at  faa 
Mod  til  at  indse,  om  det  nu  ogsaa  var  passende,  endelig  lo  man  af 
Hjærtens  Lyst.  Skue.spillerne  stod  til  Slut  inde  for,  at  Latteren  var 
paa  sin  Plads. 

Winsløw,  der  forsøgte  sig  som  Studenstrup  i  1827,  kunde  sige 
Replikken:  Forlad  mig,  jeg  maa  op  paa  mit  Kammer  at  skrive  et 
Brev  med  Posten  —  mit  Absicht  og  Blik  til  den  Dør,  den  yppige 
Lucretia  lige  forlod,  uden  at  nogen  lod  være  med  at  smile  undtagen 
Kjøbenhavnspostens  Kritiker.  Et  godt  halvt  Aar  derefter  tog  en  Skue- 

spillerinde  Barselkonens  Klæder  paa  og  satte  sig  i  hendes  Lænestol, 
vel  at  mærke  en,  hvis  Talemaade  var  robust  som  hendes  Person,  ingen 
altfor  kvindelig,  hvis  Dyd  kunde  udsættes  i  den  for  unge  sarte  Kvinder 
saa  altfor  vovelige  Situation.  En  Overgang  skulde  der  jo  til  til  denne 
delikate  Forandring,  Men  Følgen  var  rigtignok  ogsaa,  at  ingen  Pen 
forivrede  sig  til  Protest.  Man  modtog  denne  længst  forønskede  Barsel- 
kvinde  med  stiltiende  Honnør. 

Alligevel  maatte  man  bestandig  gaa  forsigtig  frem.  I  1829  und- 
lod Molbech  derfor  ikke  at  hentyde  til  de  forfinede  Cirkler:  for  hvilke 
Gharakteer  og  Dialog  i  disse  Comedier  ere  blevne  fremmede,  tilligemed 
saa  meget  af  det,  som  for  os  er  nationalt. 

I  Julestuen,  der  i  Februar  modtoges  med  en  ualmindelig  og  ud- 
holdende Begejstring,  fandt  selv  Oehlenschlåger  —  nogle  Aar  senere 
—  det  var  stor  Skade,  at  Stemningen  vanhelligedes  ved  de  fæle 
Scener  mellem  Leander  og  Leonore.  Men  han  erklærede  med  det 
samme,  at  man  alligevel  maatte  vogte  sig  for  at  røre  ved  Komedie- 
teksterne. 


VII 

Man  maa  indrømme  Teatrets  Ledere,  at  de  i  Mellemtiden  ikke 
havde  sat  sig  imod  at  bøde  paa  forskellige  Fortidsforsyndelser,  som 
havde  været  med  til  at  afsvale  Publikums  Sympati  for  Holberg. 

Er  det  Ryge,  den  overalt  arrangerende  og  ordnende,  der  har 
puffet  til  dem  for  at  skaffe  mere  Harmoni  i  Komedieforestillingen, 
eller  er  det  Rahbek,  som  efter  en  ny  Udgave  af  Komedierne  (1824 
— 27)  og  ved  sin  høje  Alder  endelig  var  blevet  en  saa  respektind- 
gydende Autoritet,  at  man  blindt  rettede  sig  efter  flere  af  hans  aar- 
gamle  Forslag?  Det  er  vist  dem  begge  i  Forening.  Rahbek  blev  jo 
aldrig  Praktiker.  Ryge  var  det,  saa  godt  som  nogen.  Ærgærrig 
som  faa  sørgede  han  først  for  at  faa  Dekorations-  og  Kostymevæsenet 
under  sig,  derefter  Prøverne.  Han  kunde  omkring  1820  haane  Lind- 
green som  Prøveleder  overfor  Direktionen,  uden  at  nogen  knyede; 
samtidig  foreslog  han  sig  selv  som  et  højst  antageligt  Emne,  og  det 
lykkedes  ham  langsomt,  men  sikkert  at  trænge  Lindgreen  ud.  I  Slut- 
ningen af  20erne  sad  han  urokkelig  fast  i  hans  Stilling. 

Allerede  under  Opførelsen  i  1796  af  Barselstuen  havde  man 
sørget  for  at  lade  den  Kone  i  fjerde  Akt,  der  ikke  har  været  tilstede 
paa  Barselvisitterne  og  dog  kommer  og  betror  Troels,  at  hun  sad  og  saa  en 
Galan  imder  Bordet,  spille  af  den  samme  Skuespillerinde,  som  havde 
ageret  Arianke  Bogtrykkers  i  anden  Akt,  og  i  1821  slog  man  resolut  disse 
to  Roller  sammen.  Dette  var  egentlig  noget  imod  Rahbeks  Ønske  i  Vær- 
ket, der  gik  ud  paa  at  faa  en  af  de  to  Damer  fra  tredje  Scene  i  anden 
Akt  til  at  komme  igen,  fordi  hendes  spidsfindige  Karakter  lignede 
Konens.   Men  den  nye  Rollefordeling  var  alligevel  imødekommende  mod 

ham,  der  forlangte,  at  hun  ihvertfald  skulde  være  identisk  med  en  af 
(le  besøgende  fra  anden   Akt. 

Hvad  man  end  kan  sige  imod  dette  Arrangement  —  Fru  Heiberg 
og  Vilhelm  Andersen  har  i  Tidens  Løb  angrebet  det  —  bi.  a.  det,  at 
Arianke  ikke  paa  et  Sted  under  Visitten  røber,  at  hun  har  faaet  Øje 
paa  den  skjulte  Corfitz,  saa  kunde  dog  Teatret  arrangere  det  saadan, 
at  hun  gjorde  det.  I  al  Fald  har  denne  Kone  været  tilstede.  Man  kan 
bedre  tro  hende  paa  hendes  Ord  end  en  vildfremmed. 

Aaret  efter  —  det  bevægede  1822  —  begyndte  dernæst,  endelig, 
de  misvisende  Dobbeltbesætninger  fra  gammel  Tid,  som  Rahbek  ogsaa 
havde  angrebet,  at  ophøre.  Skuespillere  med  Autoritet  som  Haack  eller 
Heinsvig  havde  man  paa  de  sidste  Aar  set  spille  Eisenfresser  og  Anden  Ad- 
vokat, Mester  Bonifacius  og  Oldfux.  Haack  var  en  Aften  i  1817  ikke 
alene  Officeren  i  fjerde  Akt,  men  Oldfux  og  anden  Advokat  i  femte.  Saa- 
danne  Forvandlingshokuspokus  krævede  for  at  lykkes  beaandede  Ta- 
lenter, men  det  var  og  blev  umuligt  for  det  jævnere  at  illudere  bare 
som  Jeronimus  og  Ane  Signekælling  paa  een  og  samme  Aften.  Til- 
skuerne maatte  bestandig  her  og  under  de  andre  lignende  Forvand- 
linger faa  det  meget  farlige  Indtryk,  at  der  blev  spillet  Komedie  med 
den  stakkels  Corfitz,  meget  før  den  virkelige  Intrige  med  Maskerne  i 
femte  Akt  tog  fat.  For  den  blev  Fortidens  Forsyndelser  ligefrem  skæbne- 
svangre senere  hen. 

Men  der  blev  altsaa  ryddet  godt  op  over  hele  Linjen  i  dette 
gammeldags  Teatervæsen.  Ikke  en  af  de  tilbageblevne  eller  nyere 
Elever  fik  fra  nu  af  Lejlighed  til  at  ødelægge  mer  end  een  af  Visit- 
akterne, ingen  agerede  længere  baade  Første  Dame  og  Første  Kone, 
eller  Else  Skolemesters  og  Anden  Kone.  eller  Stine  Isenkræmmers  og 
Mammesellen,  eller  Ane  Kandestøbers  og  hendes  Modsætning  den 
stolte  Frue,  eller  Dorthe  Knapmagers  og  Gunild,  som  for  Fremtiden 
kun  blev  betroet  Mandfolkene.  Med  1824  var  der  heller  ingen,  der 
spillede  to  Roller  i  et  ligesaa  søgt  Repertoirestykke  som  Den  Stundes- 
løse. Allerede  i  1815  havde  man  taget  fat  paa  den  farlige  Fordeling 
i  Den  ellevte  Juni.  Aaret  efter  fik  Haack  ikke  Tilladelse  til  at  spille 
baade  Lste  Fremmede  i  første  Akt  og  Knud  Prokurator,  der  mod  Slut- 
ningen skal  redde  Studen.strup  af  Kniben.  Og  da  Winsløvs^  agerede 
Studenstrup  i  1827,  og  Lindgreen  for  sidste  Gang  spillede  en  ny 
Henrik,  var  det  til  Ende  med  Dobbeltbesætningerne.  Rahbek  havde 
sejret  paa  et  afgørende  Punkt,   lidt  sent,  men  sejret 

Af  Tek.strettelser  maa  man  nævne  hans  Affære  med  den 
Vært,  der  trænger  sig  paa  i  de  politiske  Kandestøberes  Collegium, 
fordi  Holberg  glemte  at  lukke  Døren  i  for  ham.  da  ban  forandrede 
Scenen  fra  hans  Lokale  til  Hermans  Stue,  hvor  han  i  al  Fald  som 
Vært  ikke  havde  noget  at  gøre,  hvorfor  ogsaa  Henrik  fik  Lov  af  Hol- 
berg til  at  snuppe  fire  af  hans  syv  Replikker. 

Rahbek  strøg  modig  Mandens  Titel  af  Personlisten  i  Komedie- 
udgaven,   som    han   besørgede  omkring   1824,    og   gjorde   ham  til  Jens 

Øltapper.  I  Jubilæumsaaret  og  i  1823  var  han  stadig  paa  Programmet 
Verten,  men  den  7de  November  1825  viste  han  sig  dér  som  Rah- 
beks Jens  Øltapper,  med  sin  gamle  Titel  Verten  ganske  vist,  men  den 
behøvede  ikke  at  antyde,  at  den  gjaldt  for  denne  Situation.  Kjøben- 
havns Morgenblad  syntes  ikke  om  ham  i  den  Forklædning:  Hellere 
havde  Anm.  i  Jens  Øltapper  seet  den  geskæftige  Vært,  der,  efter  Tra- 
ditionen, med  megen  Belevenhed  bringer  Gedske  en  Stoel,  og  som 
strax  er  parat  med  sit  Landkort,  end  den  langsomme  Person,  Hr. 
Selstrup  viser  os.   —  Men  Øltapperen  gik  alligevel  af  med  Sejren. 

Man  vilde  aabenbart  bort  fra  al  den  Slags  overgemt  Teater,  som 
var  med  til  at  faa  Nutidstilskuere  til  at  vende  sig  med  Skuldertræk 
fra  Holberg  som  gammeldags.  Og  derfor  gjorde  man  sig  rimelig  — 
og  urimelig  —  Umage  med  at  fjerne  Ting  i  Teksten,  der  fik  dem  til 
hovedrystende  at  spørge:  Hvor  er  vi?  Skal  dette  være  Livet?  Vi  er 
vante  til  at  være  i  København  eller  Paris,  altid  ihvertfald  paa  et  be- 
stemt Sted,  men  her  hos  Holberg  — ?  Don  Ranudo-Miliøet  med  dets 
Hentydninger  til  det  altfor  københavnske  midt  i  det  spanske  kunde 
ikke  staa  for  Skud.  JNlan  opgav  det.  Men  i  Hekseri  har  Ryge  (?) 
søgt  at  bøde  lidt  paa  Begrebsforvirringen :  København — Thisted.  Naar 
dette  Forsøg  blev  gjort,  om  det  var  i  Marts  1823,  da  Komedien  blev 
genindstuderet  efter  seks-syv  Aars  Hvile,  eller  senere  i  20erne,  kan 
ikke  udfindes.  Men  i  al  Fald  er  Forandringen  et  Faktum  i  1826.  Saa 
ringe  den  var  —  bare  en  Streg  i  en  Linje  —  var  den  dog  noget, 
naar  det  gjaldt  en  Tekst,  som  snart  fik  Tilskueren  til  at  tro,  at  han 
var  i  Hovedstaden  med  den  kendte  Københavnerteaterdirektør  v.  Quoten. 
snart  i  en  lille  nordjysk  Købstad,  kendt  for  Hekse  og  Baal  og  Brand. 
Teatret  valgte  København  og  lod  Jfr.  Jørgensen  som  Kjællingen  for- 
tælle om  de  skikkelige  Koner,  der  ovre  i  Jylland  (istedetfor:  udi  Jyl- 
land 1.  IV.)  rottede  sig  sammen  og  satte  Ild  paa  en  Troldkvindes 
Hus.  Dette  var  en  for  sin  Tid  forvoven  Rettelse,  men  ganske  sikkert 
ikke  alene  motiveret  af,  at  Skuespillerinden  muligvis  talte  paalideligere 
sjællandsk  end  jysk.  Trodse  det  altfor  komedieagtige  vilde  man.  Man 
strøg  derfor  Epilogen,  som  fortæller,  at  det  hele  ikke  har  været  andet 
end  Komedie,  og  sluttede  af  med  det  vilde  Optrin  mellem  Skriveren 
og  hans  ungdommelige  Forfølgere,  de  tidligere  Anklagede,  der  lader 
deres  kaade  Befrielsesglæde  gaa  ud  over  hans  Rygstykker.  Man  strøg 
ogsaa,  ihvertfald  en  Aften  i  Begyndelsen  af  30erne,  hvor  Oehlen- 
schlåger  var  i  Teatret,  Baron  Nilus'  versifiserede  Forklaring  om,  at 
Spillet  blot  havde  villet  skaffe  Tilhørerne  en  sund  Moral  at  gaa  bjem 
paa.  Men  denne  Rettelse  skyldes  dog  maaske  snarere  den  gamle  Op- 
fattelse af,  at  der  ikke  blev  spillet  Komedie  med  Jeppe.  Og  dor  var 
nok  tilbage  i  selve  Fremstillingen,  der  respektfuld,  men  ogsaa  sløvt 
tog  alt  med  fra  gamle  Dage,  som  var  det  lutter  Guld.  Kritiken  gjorde 
af  og  til  med  lykkehg  Haand  et  Prøvestik,  hævede  Sonden  i  Vejret 
og  docerede:  dette  er  Skrammel!  Det  begyndte  blandt  andet  at  gaa  ud 
over  Holbergs  altfor  letsindige  Færdighed  i  at  knytte  Scene  til  Scene: 

Ah,  der  ser  jeg  Hr.  Jeronimus  komme  meget  belejligt.  Hvad  havde 
ikke  allerede  Rosenstand-Goiske  sagt  i  den  Anledning?  Og  hvad  havde 
f.  Eks.  Glementin  ikke  gjort  for  at  afværge  hans  Kritik?  Men  ikke 
desto  mindre  fik  Skuespillerne  bestandig  Øje  paa  de  saa  belejhgt 
kommende  gennem  lukte  Døre  og  Vægge.  Med  den  hungriges  Seer- 
blik kunde  endnu  i  1826  Don  Ranudo  skimte  Bonden  og  hans  liflige 
Schweitzerost  durch  gennem  sine  Slotsmure !  Hvor  Lindgreen-Henrik  i 
1827  stoppede  den  rædselsbetagne  Winsløw-Studenstrup  ned  i  et  Vin- 
fad og  lidt  efter  i  en  Sæk,  behøvede  han  ikke  at  raabe  paa  nogen  af 
Delene.  En  Statist  i  Kulissen  anede  hans  Ønsker,  og  uden  Op- 
fordring kom  han  først  ind  og  tog  Tønden  frem,  gik  ud,  kom  ind  igen, 
slæbte  saa  Sækken  for  en  Dag  og  luntede  derpaa  roligt  bort,  stum 
og  uegennyttig  som  kun  den  er,  der  ikke  staar  paa  Plakaten. 

Vænnet  mer  og  mer  til  at  se  Skuespillerne  i  Vaudevillerne  eller 
i  Hertz'  første  Stykker  bevæge  sig  saa  nogenlunde  naturligt  som  de 
Mennesker  fra  det  daglige  Liv  i  Gader  og  i  Stuer,  de  skulde  levende- 
gøre, gjorde  Kritiken  dem  opmærksomme  paa,  at  de  i  Komedierne 
traadte  op  efter  Regler  fra  Clementins  Tid,  som  maaske  stadig 
var  befordrende  for  hurtige  Indstuderinger,  men  alligevel  virkede  dræ- 
bende. Alt  for  meget  af  dette  Bevægelsesliv  var  umotiveret  af  Si- 
tuationen. 

Naar  Jacob  rendte  for  Vægterne,  fløj  han  ikke  ind  i  Hotel  Para- 
diis,  men  over  hele  Scenen,  for  saadan  havde  alle  Jacober  gjort  før 
ham,  og  det  saa  saa  morsomt  forskræmt  ud.  Hvor  de  to  Piger  fik 
Øje  paa  Gorfitz  med  Horn  i  Panden,  for  de  skrigende  lige  forbi  ham, 
tversover  det  ganske  Theatrum,  bort,  hvorhen  —  ud  i  Aabenraa? 
Bare  ikke  i  Sikkerhed  der,  hvorfra  de  kom,  hans  andre  Stuer  nemlig. 

Rahbek  havde  som  sædvanlig  bedre  Blik  for  Scenernes  naturlige 
Forbindelse  end  Teatret.  I  1817  havde  ældre  og  nyere  Bemærkninget 
om  Den  Stundesløse  vist  sig  i  tredje  Bind  af  hans  Værk  om  Holberg. 
Alle  Skuespillerne  har  sikkert  ikke  været  lige  ivrige  efter  at  spørge 
ham  til  Raads  her.  Men  nogle  havde  han  forstaaet  at  vinde,  og  blandt 
dem  Mad.  Rongsted,  hvis  Geske  han  lovpriste  i  tørste  Bind.  Smigret 
herover  har  hun  søgt  at  underbygge  sin  Berømmelse,  for  da  hun 
i  1824  spillede  Magdelone  i  Den  Stundesløse,  virkeliggjorde  hun  i 
Slutningen  af  første  Akt  —  hvor  Holberg  gør  hende  usynlig,  efter  at 
hun  har  lovet  Pernille  50  Rigsdaler  paa  Haanden,  hvis  hun  kan  sørge 
for  at  faa  hende  gift  —  hvad  Rahbek  havde  tilraadet.  Mens  Pernille 
triumferende  gik  frem  til  Publikum  og  betroede  det  —  i  en  temmelig 
lang  Monolog  —  hvor  bryllupsgal  det  gamle  Pigebarn  var,  noget 
Magdelone  naturligvis  ikke  maatte  høre,  stillede  Mad.  Rongsted  sig  op 
foran  et  Spejl  og  kunde  ikke  se  sig  mæt  paa  sine  Dejligheder,  indtil 
Pernille  —  færdig  med  sin  Lektie  —  pludselig  afbrød  hende  og  sagde: 
Men  lad  os  komme  ind  i  jer  Kammer  lidt,  Jomfrue,  og  Tæppet  faldt. 

Alle  Magdeloner  lige  op  til  Fru  Hilmer  i  1893  fulgte  Mad.  Rong- 
sted   i  Rahbeks  Spor.     Først  i   1909  til  Opførelserne  paa  Folketeatret 

strøg  Bloch,  som  rimeligt  var,  hele  Monologen.  Men  i  1824  var  Rah- 
beks Raad  godt  nok.  Det  var  som  fra  Clementin  selv,  det  minder  om 
hans  Jeronimus'  Paafund  under  Samtalen  med  HenrikJødepræst. 

Teatret  blev  derimod  i  Spørgsmaalet  om  Kostymerne,  som  be- 
standig forvirrede  baade  den  æstetisk  dannede  og  den  jævnere  Til- 
skuers Fantasi,  mere  hensynsfuld  mod  Holberg  end  Rahbek  havde  været. 

Det  var  utvivlsomt  Ryge,  der  her  var  Manden.  Han  var  før 
20erne  rejst  til  Teatrene  i  Berlin  og  Wien  og  havde  set  Bestræbel- 
ser for  Stil  i  Dekoration  og  Kostyme  smukt  virkeliggjorte.  Etter  sin 
Hjemkomst  havde  han  sørget  for  at  faa  begge  Dele  under  sin  Myndig- 
hed. Og  det  er  altsaa  nok  ham,  der  i  1821  klædte  Rosenkilde  paa 
som  Stygotius.  Helt  ægte  var  den  ikke,  denne  Dragt,  som  man  ser 
iblandt  de  let  kolorerede  Theater-Costumer,  Bruun  sad  og  tegnede  af 
under  Forestillingerne  og  gav  i  Handelen  i  Løbet  af  nogle  Aar.  En 
Magister  paa  Holbergs  Tid?  Men  hvis  Stygotius  før  havde  gaaet  klædt 
som  on  moderne  Student,  var  Rosenkilde  i  den  sorte  folderige  Jakke- 
frakke med  den  lange  Vest,  hvorover  det  hvide  Kravebind  hænger 
ned,  med  de  hvide  Frynsemanschetter  og  Hansker,  der  holder  fint  om 
en  sølvbeslaaet  høj  Stok,  i  Knæbenklæder  og  Sko  med  Spænder  og  i  Paryk 
med  en  Slags  Bukkel  helt  foran  og  Ørekrøller,  virkelig  forholdsvis  antik. 
Denne  Dragt  mindede  i  al  Fald  om  Tiden  kort  før  den  gennemgribende 
Modereformation.  Og  den  har  taget  sig  bedre  ud  end  den  helt  mo- 
derne til  Jens'  ægte  Holberger:  den  gule,  tæt  tilknappede  Jakke  med 
store  Pocher  og  Opslag,  med  altfor  korte  Ærmer,  gullige  korte  Ben- 
klæder til  mørkere  Uldstrømper,  den  runde  Kasket  med  den  flade  Pul 
over  den  spidstudfarende  Rottehaleparyk. 

Leonora  og  Lucilia  var  imidlertid  stadig  klædt  paa  efter  nyeste 
Mode.  Og  Leonard  ogsaa,  han  saa  ud  som  en  Kavaler  fra  Baronesse 
Gyllembourgs  Saloner,  mens  Oldfux  stod  ved  Siden  af  i  en  Slags 
Spidsborgerdragt  fra  Midten  af  forrige  Aarhundrede. 

Men  det  drejede  sig  her  om  et  Repertoirestykke.  Med  Det  lykke- 
lige Skibbrud  i  1822,  ikke  spillet  i  to  og  tyve  Aar,  lykkedes  Re- 
formationsforsøget  saa  godt,  at  alle  Dragterne  virkelig  var  fra  det  for- 
rige Aarhundrede,  ganske  vist  saadan  at:  samtlige  dets  Aarti  saa 
temmelig  have  dér  hvert  sine  Repræsentanter,  saa  at  der  mødes  Drag- 
ter,   som  ikke  saa  let  have  været  samlede  før  nu  paa  Skuepladsen. 

Nemlig  Henrik  Lakaj  fra  1722,  Jeronimus  Modeherre  under 
Frederik  V,  Magdelone  i  Adrienne,  Philemon  og  Leander  Adelsmænd 
under  Chr.  VII,  Leonora  Dame  fra  Revolutionstiden  eller  muligvis 
ogsaa  Chr.  VU. 

En  lignende  Harmoni  prægede  den  næste  Fremstilling.  Jean  de 
France  danser  paa  Eckersbergs  Billede  i  Holberg  Galleriet  1828  i  en 
Chr.  Vils  Hofdragt,  som  sikkert  er  sceneægte,  selvom  Stuemiliøet  hos 
Frands  foregriber  Forestillingen  i  1842,  idet  Scenen  paa  Teatret  — 
mod  Rahbeks  Ønske  —  endnu  foregik  paa  Gaden.  Jean  var  altsaa 
ikke  moderne,   som  Rahbek   ønskede. 

Magdelone  hos  Eckersberg  er  stadig  rigtig  gammeldags  i  sit  snævre 
Liv  og  Flasketrøje,  lav  Paryk  med  Kappe.  Hos  Bruun  var  Mad.Liebe,  som 
Madame  la  Fleche  til  Gengæld  Revolution  for  oven :  Marie-Antoinette- 
frisyre  med  lange  Ørelokker,  stor  Straahat  med  mange  Fjer,  i  snæ- 
vert Liv  med  brede  Opslag  og  en  Kæmpe-Solsikke  midt  paa  Brystet, 
og  næsten  Holberg  forneden:  udstaaende  Adrienne  over  Kniplings- 
skørtet,  fra  hvis  Bælte  der  hang  lange  Baand  med  Frynser. 

I  Den  pantsatte  Bondedreng  i  1825  kom  Phister  i  Pfaltzgreve- 
forklædningen  til  at  bære  en  pragtfuld  Dragt  fra  Christian  Vils  Hof, 
ikke  Allongeparyk  som  paa  Holbergs  Tid,  men  en  kortere  buklet  og 
med  Krøller  fra  et  senere  Tidspunkt.  Hans  røde  Fløjlsfrakke  gik  ham 
til  Knæene,  nedover  den  hvide  Silketaskevest  gled  Kniplingshalsbindet, 
Vesten  var  næsten  ligesaa  lang  som  Frakken  og  strakte  sig  et  Stykke 
ned  over  de  røde  Fløjlsbukser.  Phister  var  dertil  trukket  i  hvide 
Strømper  og  Sko  med  kostelige  Spænder.  Et  Par  Aar  senere  gik  Foer- 
som   som  Mester  Gert  i  lignende  Kostyme. 

Nogen  Bestræbelse  for  at  genkalde  Holbergs  Tid  har  Teatret  alt- 
saa  ikke  givet  sig  af  med.  Og  til  de  nye  Dragter  var  det  endda 
kommet  sovende.  Efter  Kejserdømmet  havde  nemlig  Hoffet  til  Kostyme- 
kamrene  afgivet  adskillige  af  de  kostelige  Dragter  fra  de  sidste  tre- 
dive Aar,  som  efterhaanden  var  ude  af  Mode,  fordi  man  ikke  længer 
gav  sig  Raad  til  at  gaa  i  Fløjl  og  Silke  med  drægtige  Guld-  og  Sølv- 
broderier. Flere  af  disse  Festkostymer  stammede  fra  Chr.  Vils  Hof 
omkring  1780erne.  Deraf  Teatrets  Evne  til  —  foreløbigt  i  Nyindstu- 
deringer  eller  overfor  nye  Rollehavende  —  at  pynte  lidt  op  paa  de 
forsømte  Elskere  og  andre,  der  skulde  være  i  festligt  Skrud,  med  Ko- 
stymer, som  —  nu  —  syntes  at  høre  en  forbigangen,  en  antik  Tid  til. 
Baggesens  Ønske  var  gaaet  i  Opfyldelse. 

I  den  rette  Stil  var  de  altsaa  ikke,  men  hen  derimod.  Dog  mødte 
de  ikke  just  Forstaaelse.  Navnlig  fordi  Elskerne  i  Reglen  ikke  havde 
Begreb  om  at  bære  dem  og  derfor  Gang  paa  Gang  maatte  udsætte 
sig  for  en  ubarmhjærtig  Latter,  som  allermindst  deres  Scener  kunde 
taale.  Og  Følgen  var,  at  de  blev  vrede  og  ikke  vilde  ugle  sig  ud, 
naar  det  kun  skulde  gaa  ud  over  deres  gode  Navn  og  Rygte  En 
formaaende  Redaktør  af  Nyt  Aftenblad,  Ove  Thomsen  holdt  med  dem  og 
optrykte Tiecks  Afhandling  om Theater-Costume  (afDramaturgischeBlatter 
2  Bd.)  for  paa  denne  berømte  og  med  Hensyn  til  en  absolut  nøjagtig 
Stil  ikke  saa  ivrige  Dramaturgs  Vegne  at  haane  Teatret  for  dets  alt- 
for pilne  Nøjagtighed.  Damerne  yndede  heller  ikke,  at  deres  Tilbedte 
blev  til  Grin,  og  hvem  kunde  vide,  om  Latteren  ikke  ogsaa  gjaldt 
deres  løjerlige  Udseende,  de  gjorde  Oprør  og  klædte  sig  paany  moderne. 

Ryge  fik  derefter  bestandig  Strid  med  Parret.  Herrerne  kunde 
han  bedst  klare,  Damerne  vilde  derimod  ikke  give  sig.  Først  til  Nyind- 
studeringen  af  Julestuen  i  1829  skal  det  være  lykkedes  ham  at  faa 
Bugt  med  en  Leonore.  Hvordan  denne  lidt  letsindige  unge  Kone  kom 
til    at    se    ud,    ved    man    desværre  ikke  bestemt.    Man   skrev   blot.    at 

hun  virkede  ganske  stilsikker.  Hun  var  aabenbart  saa  gammeldags 
klædt  paa,  at  man  lettelig  tilgav  hende  hendes  ellers  udfordrende  Op- 
førsel. (Paa  Klæstrups  Træsnit  til  den  illustrerede  Udgave  af  Julestuen 
i  1842  er  hun  i  Paryk  og  Dragt  fra  Chr.  Vils  Tid.)  Ti  fra  nu  af 
havde  Komedien,  for  første  Gang,  Lykken  med  sig  og  det  i  usædvan- 
lig Grad.  Men  dermed  var  andre  Skuespillerinder  ikke  besejrede.  Og 
egentlig  talt  havde  de  Retten  paa  deres  Side.  De  vidste  jo,  at  Chr. 
Vils  Stil  ikke  var  Holbergs.  Og  de  saa,  at  selv  Lorentzen  i  sit  berømte 
Galleri,  der  udkom  i  Clemens'  og  Haases  Stik  i  November  1828,  klædte 
sine  Figurer  paa  i  et  Kostyme,  hvorom  kyndige  Folk  hviskede  i  Kro- 
gene, at  det  i  al  Fald  ikke  var  Holbergsk,  mens  Eckersberg  i  sine 
to  Bidrag  (til  Jeppe  paa  Bjærget  og  Jean  de  France)  holdt  sig  til 
Frederik  V  eller  Chr.  VIL 

Og  selve  Teatret  bevarede  jo  i  Repertoirestykker  som  Jeppe  paa 
Bjærget  eller  Hekseri  baade  nyeste  Mode  og  forbigangen. 

Endnu  for  et  Par  Aar  siden  havde  man  i  Gadeopløbet  her  set 
den  moderne  runde  Hat  blandt  de  trekantede  og  en  af  Vægterne  bære 
et  Frederik  VI'  Skilt  paa  sin  Uniform. 

Vin 

Det  var  ogsaa  Ryge,  der  i  et  Reglement  for  Teaterpersonalet, 
som  blev  opslaaet  i  Skuespillerfoyeren  i  September  1832,  tog  An- 
ledning til  at  faa  bestemt,  at  Repertoirestykker,  der  skulde  nøjes  med 
een  Prøve  —  altsaa  navnlig  Holbergs  —  maatte  prøves  saa  grundigt, 
som  var  det  en  Generalprøve,  og  var  der  nye  Folk  i  Hovedrollerne 
eller  i  de  mindre,  skulde  der  være  flere  Forberedelser  og  hver  for  sig 
ikke  mindre  omhyggelige. 

Selv  under  dette  nye  System  var  det  dog  en  stor  Fordel,  at  Re- 
pertoiret indtil  1840  mod  og  med  Teatrets  Vilje  blev  indskrænket  til 
de  færrest  mulige  Komedier. 

Adskillige  af  de  større  (Ulysses  v.  Ithacia,  Den  ellevte  Juni) 
maatte  efter  et  eneste  Forsøg  bide  i  Græsset  overfor  et  Publikum, 
der  ikke  havde  Fantasi  til  at  søge  at  forstaa  dem. 

Andre  ikke  mindre  fordringsfulde  blev  nu,  da  man  i  hjemlige 
Stykker  (Hertz,  Heiberg  og  Overskou)  eller  i  Scribe,  der  i  Reglen 
krævede  en  Besætning  med  faa  Personer,  var  vant  til  at  se  hver 
eneste  Rolle  omhyggelig  udført,  opgives  for  længere  Tid;  først  Det 
lykkelige  Skibbrud  og  derpaa  Den  Stundesløse,  hvis  Farvel  dog  væsent- 
lig skyldtes  Lindgreens  vaklende  Helbred,  endelig  Hekseri,  der  kun 
spilledes  een  Gang  inden  en  trist  Opførelse  i  1846.  Kun  Barsel- 
stuen klarede  Skærene,   saa  nogenlunde. 

Jeppe  paa  Bjærget,  Jacob  v.  Tyboe  og  Erasmus  Montanus  holdt 
sig  stadig  oppe.  Men  her  var  Rollerne  heller  ikke  altfor  mange  og  for 
de  fremragendes  Vedkommende  stadig  ypperlig  besatte,  og  selv  da 
Mad.   Liebe    var    gaaet    fra   Teatret    (1831),    og    Frydendahl    var    død 

(1836)  formaaede  Kopier  af  deres  Kunst  at  interessere  trofaste  Be- 
undrere. 

Ellers  vilde  man  altsaa  ikke  gennemtvinge  Repertoiret  som  i  gamle 
Dage,  heller  holde  faa  Komedier  fast  og  til  Gengæld  prøve  og  spille 
dem  solidt.  Og  da  man  efterhaanden  var  klar  paa,  at  kun  enkelte 
Skuespillere  magtede  Holberg,  søgte  man  med  Forkærlighed  de  smaa 
med  de  faa  Roller,  der  saa  til  Gengæld  alle  gjorde  Lykke. 

Paa  denne  Maade  blev  Julestuen,  Mester  Gert  Westphaler,  Diderich 
Menschenskræk  og  Maskeraden  og  til  Slut  Henrik  og  Pernille  Bane- 
brydere for  en  varigere  Interesse.  Fra  at  have  været  taalt  blev  Hol- 
berg helt  fin  igen.  Man  tog  ham  for  det,  han  var,  naturlig,  frimodig. 
Og  hvor  kunde  man  andet,  naar  Heiberg  i  Udsigten  over  den  danske 
skjønne  Literatur  (1831)  havde  kronet  ham  som  den  første  danske 
Stilist,  og  samtidig  den  mest  yndede  Skuespillerinde,  Jfr.  Pstges,  ikke 
generede  sig  for  at  tage  Jacob  v.  Tyboe-Pernillens  krasse  Bemærk- 
ninger i  sin  Mund?  Var  man  maaske  betuttet  lige  i  Øjeblikket,  va- 
rede det  ikke  længer  end  til  næste  Gang  —  et  halvt  Aar  senere 
(Decemb.  1831)  —  at  hendes  Fripostighed  blev  modtaget  med  skyl- 
digt og  et  for  Kritiken  irriterende  godt  Humør,  skønt  den  stedfortræ- 
dende Tjenestepige  ikke  besad  den  nuværende  Fru  Heibergs  bedaarende 
Evne  til  Konversation. 

Altsaa  var  Holberg  kommet  saavidt  i  1834,  at  Kjøbenhavnsposten 
med  Fornøjelse  kunde  spore:  at  Publikum  viser  større  Modtagelighed 
for  den  sunde  Nydelse,  som  skjænkes  det  ved  disse  ægte  nationale 
Lystspil,  hvilke  en  forkjælet  Smag  paa  den  ene  Side  og  en  kaad  Op- 
fatten  og  Beklappen  af  de  meest  platte  og  for  Nutidens  fine  Øren 
stødende  Udtryk  paa  den  anden,  en  Tidlang  ligesom  kappedes  om  at 
banlyse  fra  Scenen. 


IX 

Men  denne  Modtagelighed  hos  Publikum  skyldtes  dog  utvivlsomt 
ogsaa  og  for  en  stor  Del  den  nye  friske  Henrik. 

Der  havde  allerede  i  mange  Aar  været  haardt  Brug  for  ham. 
Ryge  havde  delvis  fornyet  Jeronimus,  Rosenkilde  adskillige  af  de  andre 
førende  Skikkelser,  Lindgreens  repliksikre  Elev,  Jfr.  Jørgensen,  begyndte 
at  gaa  i  Borgen  for  flere  af  de  før  saa  krast  spillede  Magdeloner, 
omend  med  et  noget  spinkelt  Udtryk,  som  imidlertid  kunde  stille  Til- 
skuere tilfreds,  der  skulde  vænnes  til  Figurens  lidt  haandfaste  Person. 
Da  de  var  blevet  fortrolige  med  den,  modtog  de  roligere  den  vold- 
sommere Mad,  Winsløw^  som  Afløser. 

Men  Lindgreen  var  nu  for  uelastisk  til  Henrik,  og  Mad.  Liebe 
ogsaa  for  stiv  til  at  taale  en  frisk  Medspillende  paa  Siden  af  sig,  der 
vilde  røbe  hendes  mekaniske  Facon. 

Lindgreen  havde  privat  prøvet  adskillige  Henriker.    Der  var  ikke 

den  Elev,  der  ikke  havde  faaet  sig  nogle  forsvarlige  Omgange  i 
Tjenerfaget,  selv  H.  G.  Andersen.  Stage  havde  været  heldigst.  Men 
snart  efter  Baron  Reenkaalavet  i  1822  kunde  man  indse,  at  hans  høje, 
smalle  Skikkelse  med  det  lange  Ansigt,  der  mindede  om  Frydendahls, 
ikke  egnede  sig.  Stage  sprang  nok  adræt  omkring,  men  Lunet  var 
forceret  lystigt,  Stemmen  ubøjelig. 

Paa  Prøvesalen  havde  Lindgreen  i  længere  Tid  holdt  Danseeleven 
Phister  til  Ilden.  Men  skønt  Stage  eller  andre,  som  hurtigere  maatte 
skydes  til  Side,  gjorde  en  Erstatning  mer  og  mer  nødvendig,  forblev 
Lindgreen  i  de  Tjenere,  han  havde  spillet  i  henimod  en  Menneske- 
alder, agerede  endda  paa  sine  gamle  Dage  den  snedige  Gavflab  i 
Den  ellevte  Juni,  som  han  allermindst  nu  egnede  sig  til. 

Phister  blev  bestandig  trænet.  Men  ikke  prøvet.  Maaske  det  og- 
saa  havde  været  farligt  netop  nu,  hvor  Lindgreens  Navn  maatte  vaje 
som  en  Fane  for  den  svage  og  svagt  voksende  Holbergyndest,  at  lade 
en  ny  Henrik  spille  ind  i  de  faste  Komedier,  men  vist  er  det,  at  i 
Løbet  af  ti  Aar  —  fra  omkring  1819  —  blev  Peer  Nielsen  Phisters 
eneste  betydelige  Rolle,  som  endda  ikke  kom  ham  til  Gode,  da  Bonde- 
drengen syntes  Publikum  for  grov.  Ellers  fik  Phister  kun  Lov  til  at 
øve  sig  paa  en  eller  anden  lille  Figur,  der  hist  og  her  blev  ledig.  Først 
i  1830  blev  han  en  Henrik,  Lindgreen  havde  ladet  andre  besørge  efter 
et  enkelt  Forsøg  i  1796.  For  ligesom  at  passe  paa  ham,  havde  Læ- 
reren samme  Aften  paany  overtaget  Mester  Gert  Westphaler,  som 
Foersom  havde  spillet  en  tre  Aars  Tid. 

Var  det  mon  nødvendigt?  Ti  Aars  Samarbejde  havde  sat  sit 
Præg  paa  Phister.  Han  var  og  blev  saa  aldeles  Lindgreen  nu  og  i 
den  følgende  Tid,  at  hver  Gang  han  tog  en  Rolle  til  sig,  blev  der 
raabt  Lindgreen  efter  ham.  Til  hans  kort  efter  i  Marts  spillede 
Troels  sagde  man:  Lindgreens;  til  hans  naturlige  Ophold  i  den  første 
Monolog  og  de  Betoninger,  der  karakteriserede  hver  enkelt  af  de 
til  Barselfesten  indbudte,  svarede  man:  Som  at  opleve  Lindgreen 
i  1803! 

Phister  tog  sit  Parti  og  holdt  sig  borte  fra  Lindgreens  Timer. 
Det  hjalp  ham  ikke  udadtil.  Man  blev  ved  med  at  lade  ham  høre,  at 
han  ikke  var  sig  selv.  Som  man  formodentlig  havde  sagt  om  Lindgreen 
i  Maskeraden,  at  han  var  Kemp  om  igen.  Og  hvorledes  skulde 
det  være  andet?  Den  gamle  og  den  unge  Henrik  havde  staaet  alle 
Slags  Holbergere  igennem,  alle  Slags,  lige  ned  til  Vielgeschrei.  Og 
ikke  een,  men  Snese  af  Gange.  Hvert  Ord  i  den  dyrebare  Tekst 
havde  været  vendt  og  drejet  paa  Guldets  Vægt.  Ikke  et  maatte  gaa 
tabt.  Havde  Londemann,  Schw^artz,  Kemp,  Ibsen  maaske  vovet  at 
kaste  et  eneste  fra  sig?  Hver  Tøddel  blev  udtalt  efter  Høpfners 
Optrykudgaves  Ortografi:  Fynte  for  Finte,  Rulle  for  Rolle,  fornemme 
for  fornem,  kand  med  d  et  med. 

Denne  Indterpen  af  Ordene  var  saare  besværlig,  dens  Betoninger 
endnu  besværligere.    Lindgreen   lærte  Phister  at  tale,   som  han  havde 

lært  det  af  Schwarz,  (Noget  andet  var  det,  hvordan  han  selv,  med 
Tiden,  var  kommet  til  at  tale.)  Og  saa  kom  Skelettet  til  Skikkel- 
serne, Apparatet,  alt  det  overleverede.  Bevægelser,  Gang,  Løb,  Gestus, 
Minespil. 

Troels  drog  ikke  af  Sted  med  altfor  svært  Skyts  af  traditionel 
Bagage.  Dette  blev  heldigt  for  Phister,  dog  først  med  Tiden,  hvor 
hans  Opfattelse  af  ham  som  bevidst  ondskabsfuld  efterhaanden,  men 
efterhaanden  altsaa,  som  til  at  trodse  Lindgreens  af  ham  som  naiv. 
Men  Henrik  i  Maskeraden,  som  Phister  naaede  frem  til  i  Februar 
Aaret  efter,  med  Mad.  Winsløw  som  Pernille,  ikke  Mad  Liebe,  der 
efter  at  have  prøvet  sig  i  nogle  Magdeloner,  tog  Afsked  i  Juli,  ham 
gav  han  ligesom  Lindgreen,  som  den  servile  Fiffikus,  der  lader,  som  han 
ærbødigt  hører  paa  Jeronimus'  Præk,  og  hvor  han  overhovedet  vover 
at  modsige  ham,  kommer  forsigtigt  og  under  mange  Skrabud  fra  sin 
Stilhng  i  Baggrunden  og  afleverer  underdanigt  sin  Bemærkning,  for 
saa  bukkende,  og  paany  bukkende,  under  undskyldende  Skuldertræk 
at  gaa  op  i  sig  selv  igen. 

Selvfølgelig  stod  Spilopmageren  paa  vagtsom  Lur  bag  denne 
Tjenerservilitet,  for  ud  af  sit  Skjul  saa  saare  den  strænge  Herre  vilde 
til  at  gaa ;  vendte  Jeronimus  sig  bare  et  Sekund  —  vips,  var  han 
ligesaa  lynsnart  bag  sin  Uniform  igen,  men  var  Tyrannen  sikkert  og 
vel  ude  af  Kulissen,  saa  tog  det  struttende  Plebejerhumør  sig  en 
ordentlig  Luftetur,  vrængede  og  rakte  Tunge.  Tegnede  det  derimod 
til  Prygl,  stod  der  en  sagtmodig  Henrik  oppe  i  Baggrunden  og  lagde 
en  sammenlagt  slidt  Lommeklud  forsigtigt  op  under  Uniformens  Ryg- 
stykker. 

Philemons  Tjener   —   Marts  samme  Aar  —  blev  ogsaa  Lindgreen. 
Ingensomhelst  Forandring.      I    funklende    Uniform    og    ulastelig    hvide 
Strømper    kom    Phister    farende    ind    fra    de    dybe    Rendestene,    hvor- 
igennem de  to  Jean  de  Francer  lige  havde  jaget  ham.    Rahbek  havde 
bebrejdet  Ibsen  disse  ulastelige  Hoser.  Ibsen  kunde  have  henvist  ham 
til  Schwartz,    der    nok    paa  Londemanns  Vegne    skulde  have  forstaaet 
at    tale   deres    Sag.    Edvard   Brandes   bebrejdede   Olaf  Poulsen   dem 
1888.    Men  Traditionen    var    og    blev  en  strængt  paapasselig  Hushol 
derske.    1   funklende  Uniform    kastede  Phister  sig  langt  hen  af  Scene 
gulvet    for    at    læse    paa    sin    Seddel,    undlod    blot    —    i    Scenen    med 
Philemon   —   at   slibe  Kniven   paa  Gulvet.     Var   dette   blevet  for  blod 
tørstigt    for    denne    Tid,    der    havde    finere   Fornemmelser    end   Londe 
manns.     Ellers  var  alle  Bevægelser  hans     Saa  vidt  muligt  hans. 

Med  Henrik  Kandestøberdreng  (1833)  fulgte  et  tungere  Traditions 
apparat,  der  forresten  nok  saa  meget  gjaldt  den  vigtigste  i  Ensemblet 
Herman.  Sammenspillet  mellem  Dreng  og  Mester  under  dennes  drama 
tiske  Oplevelser  i  Borgmesterembedpt  var  bygget  paa  Overleveringer 
som  kunde  i'øres  lige  op  til  de  Aftener,  hvor  Clementin  og  Londe 
mann  spillede  sammen  Fra  Schwartz  var  de  gaaet  videre  til  de  kom 
mende  Hermaner  og  Henriker,    og  fra  Phister  ved  man,    at  Lindgreen 

har  overantvordet  dem  til  ham  og  hans  Medspillende,  Foersom.  De 
begge  tog  selvfølgelig  alt  med.  Ingen  af  dem  behøvede  at  tye  til  Rah- 
beks Værk,  der  nok  kunde  fortælle  en  Del,  navnlig  fra  anden  Akt, 
for  det  og  alt  det  øvrige  var  i  levende  Bevægelse  paa  Teatret. 

Mangfoldige  Aar  efter  at  have  spillet  denne  Henrik  for  første 
Gang,  rostes  Phister  for,  hvor  naturligt  han  læste  det  omstridte  Doku- 
ment op  i  femte  Akt:  man  ahner  ikke  her  nogen  Overveielse  ved 
de  Steder,  hvor  han  stammende  skal  standse,  men  det  kommer  saa 
naturligt,   som  om  han  virkelig  har  vanskeligt  ved  at  læse. 

Næsten  ordret  var  Lindgreen  blevet  rost  —  og  ogsaa  dadlet  — 
for  den  samme  Færdighed.  Som  et  Skolebarn,  skrev  man  rosende  — 
dadlede  man,  lød  det:  men  den  Tone,  hvori  han  oplæste  Klagemaalene, 
var  neppe  naturlig,  og  det  forekom  os,  at  han  stundum  uden  Nød- 
vendighed tog  Kandestøberen  paa  Raad  med.  Det  var  jo  de  samme 
Tricks,  der  gik  igen:  høy,  Høyhed,  der  inden  v.  Bremens  langmodige 
Forklaringer  fik  lige  stærke  Betoninger.  Saa  kom  Sa-stor  (Castor). 
Efter  Borgmesterens  lidt  arrige:  Ca:  siger  Ka,  fulgte  den  rigtige  Ud- 
tale og  Henriks  Fryd,  da  han  senere  hen  tog  sig  i  en  øjeblikkelig 
Forglemmelse  og  saa  smældede  et  K-a-s-t-o-r  fra  sig. 

Lidt  efter  Fortettelse  for  Fortsettelse.  Og  Strid  derom,  dertil  et 
ublidt  Puf.  Maaben  ved  Reputation,  fulgt  af  v.  Bremens  højtidelige, 
altfor  franske   Udtale,  og  Henriks  lidt  vrængende  Kopi. 

Men  saa:  Reisaus  for  Raisons.  Denne  Gang  et  Hug  over  Armen 
og  Graad  blandet  med  arrig  Forbavselse  over  saadan  et  urimeligt 
Ord.  Citationer  med  K  gav  flere  Tærsk.  Og  med  Graad  fulgte  snøf- 
tende Vrede  over  noget  saa  vanvittigt  som:  Jeg  forstaaer  nok,  hvad 
de  vil,  de  vil  — ,  der  naadigt,  om  end  brummende  naadigt,  forklaredes. 
Endelig  ordentlige  eftertrykkelige  Klø  til  den  yderst  uheldige  For- 
veksling:   Arméen  for  Armen.    Næsten  Haandgemæng. 

Delte  Nummer,  der  dog  var  fyldt  med  endnu  flere  filologiske 
Spidsfindigheder,  f.  Eks.  de  besværlige  Stavninger  af  Gratulation  —  Pro- 
fession—  24,  som  Lindgreen  i  1815  fik  Ros  for  af  en  Kritiker,  var 
dog  kun  et  af  flere,  der  tilsammen  gik  ud  paa  at  skildre  Henrik  som 
næsvis,  snarraadig,  geskæftig,  allestedsnærværende  her  og  der,  ikke 
alene  i  femte  Akt,  men  i  Collegium  politicum  og  i  fjerde  Akt,  hvor 
Holberg  havde  overladt  ham  for  meget  til  sig  selv.  Navnlig  i  Colle- 
gium politicum.  Her  blev  der  da  ogsaa  et  ustanseligt  stumt  Spil  til 
Erstatning  for  de  savnede  Replikker,  selv  efter  at  fire  af  den  forhen- 
værende Værts  havde  fylket  sig  til  dem. 

Henrik  var  efter  den  traditionelle  Indledning  med  Piberne  først 
og  fremmest  bestandig  beskæftiget  med  at  gøre  Politikerne  det  rigtig 
veltilpas.  Sikken  Spas  at  være  med  til  saadan  noget!  Man  kunde  heller 
aldrig  vide,  om  der  var  en  Drikkeskilling  at  redde  fra  Gert  Bundt- 
mager. Ham  var  Henrik  da  særlig  om.  Vel  fyldte  han  Brændevin  i 
Glasset  for  de  andre,  hver  Gang  det  stod  tomt  (der  var  kun  eet),  slog 
særlig  Brændevin  i  hos  den,  der  talte  sig  hidsig,  men  om  Gert  var  han 

stedse  ømt  og  omsorgsfuldt.  Naar  han  triumferende  kom  igen  efter  at 
have  baaret  den  hvinende  Geske  ud,  stod  Henrik  straks  hos  ham 
med  Glasset. 

Selv  huggede  han  sig  ogsaa  en  Snaps,  uset  af  de  Herrer  Politici 
naturligvis,  og  Phister  foretog  Manøvren  som  Lindgreen  —  hvem  Lo- 
rentzen har  malet  i  denne  Situation  —  paa  ægte  Svendevis:  Hurtigt 
Glasset  for  Munden,  Hovedet  rask  tilbage,  ud  det  hele  til  sidste 
Draabe,  saa  han  næsten  sank  i  Knæ  af  det. 

Ellers  var  han  her  og  der,  allevegne.  Flød  Øllet,  ilede  han  øje- 
blikkelig til  med  sit  Skødeskind. 

Spillet  med  Raadsherrinderne  i  fjerde  Akt  blev  ikke  mindre  liv- 
ligt. Henrik  slængte  sig  paa  Siderne  af  dem  og  gyngede  imellem  deres 
Stole  for  at  tigge  sig  en  Gylden  til.  Han  nikkede  og  vinkede  for- 
troligt til  dem,  naar  de  lattermilde  absenterede  sig.  Og  satte  sig  saa 
veltilfreds  til  Rette  i  Lænestolen  under  den  følgende  Scene  mellem 
tredje  Raadsherrinde  og  Geske.  Træt  af  Dagens  Overraskelser  og 
Rend  faldt  han  halvt  i  Søvn.  Dog  var  han  selvfølgelig  hurtigt  oppe 
og  for  saa  lynsnart  med  Kaffebordet  efter  Geske,  da  hun  veg  Stadsrum- 
met  for  sin  Mands  Audiencer,  at  Kanten  røg  op  bag  i  hendes  Adrienne 
og  hun  var  lige  ved  at  knække  bag  over.  En  Manøvre,  der  gentoges, 
da  han  under  de  to  Raadsherrers  Audience  rutschede  Armstolen  ind 
under  den  staaende  og  intetanende  Herman.  Hvoipaa  han  stillede  aig 
bag  ham  og  gav  sig  til  at  lege  med  hans  for  Tilfældet  enorme  Pa- 
ryk. Da  V.  Bremenfeld  noget  forundret  vendte  sig,  gjorde  han  ham 
ved  godhjærtet  Minespil  forstaaeligt,  at  det  var  bare  for  at  fri  ham 
lidt  for  Varmen. 

Phister  har  utvivlsomt  nok  saa  godt  som  unge  Lindgreen  be- 
mestret dette  adrætte,  delte  snarraadige,  hele  Figurens  Vivacitet,  men 
maaske  i  lidt  for  stærk  Grad,  og  paa  Bekostning  af  dens  rene  Naivi- 
tet, dens  Charme.  I  al  Fald  synes  det  mærkeligt,  at  han,  der  gjorde 
megen  Lykke  som  Maskerade-Henriken,  kun  spillede  Smededrengen  tre 
Gange  i  Løbet  af  de  kommende  syv  Sæsoner.  Mindet  om  den  gamle 
Henrik  har  vel  skygget  for  hnm. 

Løjerne  har  nok  været  fermt  afleverede^  men  lidt  for  fermt,  ikke 
uvilkaarligt  nok.  En  Lektie  maaske.  Det  var  først  i  1840,  da  Lind- 
green havde  sagt  Teatret  Farvel,  og  da  Phister  havde  sundet  sig  i 
en  Pavse  paa  nogle  Aar  og  ellers  styrket  sin  Autoritet,  at  hans  Hen- 
rik gik  saadan  op  for  Publikum,  at  det  næppe  nok  kunde  se  sig  mæt 
paa  hans  Løjer.    Fem  Gange  i   1840 — 41. 

Men  Ungdommen  ejede  han  fremfor  Lindgreen.  Især  en  straalende 
Ungdommelighed  i  noget  for  ham  originalt,  som  kom  sprudlende  til 
Liv  i  alle  de  fire  Roller,  navnlig  dog  i  een. 

Londemann  har  nok  spillet  Drengen  med  en  for  sin  Tid  karakte- 
ristisk Københavnerjargon.  Hvorfra  ellers  skulde  vel  hans  Efterspillere 
have  faaet  det  ikke  altfor  indlysende  Indfald,  som  Holberg  ikke  har 
antydet,  fuldstændig  at  stryge  hans  Hamborgeroprindelse  og  sprække 
Grønnegade?  Lindgreen  har  sprukket  sjællandsk-københavnsk,  men  i 
København  nu,  Hovedstaden  par  excellence  —  efter  at  Kristiania  ikke 
talte  med  mere  der  saa  lunt  som  aldrig  før  samlede  Landets  ledende 
Aander,  i  delte  København,  som  Heiberg,  Hertz  og  Overskou  aabnede 
Københavnerne  Blikket  for,  blev  Phister  en  rigtig  levende  Gadedreng 
med  hans  mærkværdige  Jargon,  som  det  var  Galleriet  en  Nydelse  at 
sige  God  Dag  til  og  de  finere  Pladser  en  kildrende  Fornøjelse  at  høre 
saa  sandfærdigt  turneret  af  en  elsket  Skuespiller  paa  den  anden  Side 
Rampen. 

Det  var  ikke  alene  polisk  for  politisk,  men  Sekketeer,  offenserer 
for  avancerer,  ente,  maiet,  brae,  slae,  saaler  hendes  Hoser  for  saaler 
paa  hendes  Strømper  o.  s.  v.  o.  s.  v.,  alle  saadanne  mærkelige  Lyde, 
der  kaldte  ligesaa  stærkt  paa  Latteren  som  Maskerade- Henrikens  ale 
for  alle  eller  Ein  maal  ist  kein  maal  for  ein  mal  ist  kein  mal. 

Phisfer  frydede  sig  ved  at  fordybe  sig  i  denne  Jargon  til  den 
Grad,  at  han  paatrods  af  god  Lov  gav  Pokker  i  hin  Teksttroskab, 
som  det  naturligvis  blev  Mode  at  rose  ham  for  ligesom  Lindgreen. 

Han  hviskede  ikke  til  v,  Bremenfeld  om  dem  i  Gangen:  Det 
er  best,  Herre!  de  slaaes,  saa  maa  skee  de  blir  dis  snarere  gode 
Venner  igien.  Men  kort  og  fyndigere,  mer  i  sin  Tone:  Aah  Herre! 
la'  dem  sla's,  derfor  blir  de  goe  Venner! 

Og  Teksttroskaben  gik  ogsaa  fløjten,  naar  han  skulde  kæle  for 
Publikums  finere  Fornemmelser:  Jeg  giorde  min  Troe  ikke  andet,  end 
jeg  stak  min  Skiorte  ind,  og  maalede  paa  mine  Been,  hvor  meget 
min  Liberie-Kiol  var  for  lang! 

Skjorten  gik  i  Vasken  som  den  i  Den  Ellevte  Juni  i  1787,  og 
er  derfor  maaske  besørget  til  Va^k  af  Ibsen  allerede  i  1786  paa 
Ordre  fra  W^arnstedt  og  Rosenstand-Goiske?  Et  saa  kompromitterende 
Klædningsstykke!  Væk!:  Jeg  giorde  min  Troe  ikke  andet  ond  maalede 
paa  mine  Been  — ,  og  saa  fulgte  den  uskadeligere  Rest  af  Replikken. 

Og  kunde  Phister,  samtidig  med  at  skaane  de  fine  Øren,  opnaa 
en  sta^rk  Virkning  med  sin  Jargon,  var  han  ikke  i  Tvivl  om  en  radi- 
kal   Ændring,  som  Holberg  sikkert  ikke  vilde  være  gaaet  med  til: 

Matrodser  er  ente  saa  delekate;  jeg  vovede  ikke  min  Kone  paa 
det  samme.  Der  banker  det  igien.  —  Phister  som  Henrik  turde  ikke 
vove  sin  Kone  paa  dtt  samme.  Aldeles  ikke.  Han  lod  den  midterste 
Sætning  blive  i  Bogen. 

Jargon,  Dialekt  falder  ikke  sammen  med  Begrebet  original  Op- 
fattelse. Den  var  ogsaa  af  gode  Grunde  umulig  i  de  fire  Tilfælde. 
Men  indenfor  Figurernes  Ramme  brød  Phister  alligevel  originalt  igen- 
nem paa  trods  af  Overleveringen,  og  derfor  sejrede  han  afgjort,  enten 
straks  eller  senere.     Straks  i  Maskeraden. 

9- 

Først  og  fremmest  maa  han  have  været  smidigere,  elegantere  end 
Lindgreen  med  sit  plumpere  Korpus  nogentid  havde  kunnet  dressere 
sig  op  til  at  blive.  Læreren  havde  lært  Eleven  at  hukke,  skrabe, 
danse,  svanse.  Men  han  selv  kom  fra  Syngeskolen,  Phister  fra  Danse- 
skolen. Og  Phister  var  født  svaj  og  spænstig,  et  Par  Gange  hurtigere 
i  Vendingen.  Med  Fyrværkeri  fart  gav  han  da  alle  disse  nedarvede 
franske,  noget  ensformige,  Tjenerbevægelser,  disse  Kast  med  Hovedet, 
hvor  han  afleverede  sine  Fripostigheder,  disse  iltre  Svingninger  med 
Armene,   disse  hastige,  gelassene  Slingringer  med  Kroppen. 

Men  dette  var  en  Temposag,  knapt  et  Temperamentsbevis.  Det 
var  derimod  hans  Stemmer.  Phister  var  født  tungerap.  Ikke  een 
Jargon  eller  Dialekt,  men  en  Hoben  raadede  han  over,  ikke  bare 
københavnsk,  ikke  blot  som  i  Det  lykkelige  Skibbrud  den  pibende 
Damekomikerfistel  under  Fruentimmerforklædningen,  som  narrede  ham 
til  at  glemme,  at  han  var  Henrik,  naar  han  ligesom  Lindgreen  trak 
op  i  Skørterne  og  blottede  Bukserne,  eller  den  grødede  hollandske 
Matros  med  Meldingen  om  det  undergangne  Skib,  der  hos  Lindgreen 
allerede  havde  været  megeh  brav,  men  som  han,  for  at  forny  ham, 
Aften  efter  Aften  havde  studeret  efter  levende  Model  paa  en  Nyhavns- 
knejpe,  eller  hans  Kopi  i  Entréen  af  anden  Akt  af  den  tysktalende 
Barber,  som  lige  har  forfulgt  ham,  og  som  foregreb  hans  egen  Mester 
Gert  fra  1851,  men  tre,  fire  forskellige  Stemmer  paa  en  Gang  og 
Kropsforvandlinger,  der  passede  til  dem,  nemlig  i  Tamperetsscenen:  den 
snøvlende  Retstjener,  den  lille  vigtige  Advokat  med  den  skarpe  Stemme, 
den  velnærede  brede  med  Ølbasi  østen,  der  overlegent  med  den  ene 
Haand  stukket  under  Vesten,  den  anden  i  Bukselommen,  aigav  sin 
uangribelige  Kendelse,  og  endelig  Rettens  øverste  Øverste,  fed,  stak- 
aandet,  dræbende  højtidelig.  —  Fire  Skikkelser  under  eet.  En  Sym- 
foni over  Phisters  fænomenale  Forvandlingskunst,  som  bar  faaet  Lind- 
greenbegejstrede  til  betuttet  at  tie. 

Lindgreens  Ansigt  var  fyldigt  nok,  men  dets  Udtryksevne  var 
dog  begrænset.  I  Phisters  Minespil  afspejlede  sig  alt,  bvad  han  over- 
værede, ogsaa  derfor  sejrede  han  mfd  Tiden  saa  afgjort  over  Lind- 
green i  den   stumme  anden  Akt  af  Den  politiske  Kandestøber. 

Glimrende  Teater  var  hans  Præstationer,  navnlig  fængslende  for 
en  Tid,  der  efter  Den  tørste  Karlighed  i  1831  i  de  følgende  tyve 
Aar  svor  til  Scribe  —  til  Scribes  overfladiske  Karakteristik  —  men 
især  til  hans  fine   Konversation. 

Lindgreen  havde  været  hvilende,  langsomt  voksende  Natur.  Phister 
var  en  særdeles  bevidst  Teaterkunstner.  Var  Lindgreen  naiv,  var 
Phister  fiffig.  Montanus'  Jacob  er  naiv,  men  Phi.~ ter  reddede  sig  (1835) 
ved  en  ypperlig  sjællandsk  Dialekt.  Han  var  nok  Sjællænder,  men 
født  i  Køhenhavn.  Dog  lod  han  sig  ikke  skiæmme,  han  tog  til  Bærget 
og  studerede  Maalet,  indtil  det  løb  ham  paa  Tungen.  Jyden  Studen- 
sirup,  er  mer  snu,  end  naiv.  Det  er  altsaa  forstaaeligt,  at  Phister 
gærne    vilde    give    sig    i    Kast    med    ham  (1836).     Men    hans    Samtid, 

Scribes  Publikum,  lioldt  sig  denne  svedne  Bonde  fra  Livet.  Phister 
har  ogsaa  nok  givet  ham  for  megen  Bevidsthed.  Allerede  Troels  blev 
jo  i  hans  Fortolkning  elskværdigt  ondskabsfuld,  Lindgreen  havde  givet 
ham   sit   aabne  Sind,    sine  forbavsede,    medlidenhedsfyldte  Øjne. 

Det  var  gaaet  Lindgreen  ilde,  da  han  forsøgte  sig  som  Forklæd- 
ningskunstner  i  Henrik  og  Pernille.  Han  angreb  denne  Henrik 
fem  Gange  i  ni  Aar,  men  overlod  ham  saa  til  Fru  Heibergs 
Broder,  Johan  Påtges,  der  var  lige  ved  at  knække  Halsen  paa  ham. 
Tyve  Aar  og  to  Dage  senere  besejrede  Phister  Lindgreen  aldeles 
(Marts  1817 — 1837).  Det  kunde  ikke  være  andet.  Denne  Henrik 
maatte  blive  hans  Rolle  fremfor  alle  Roller.  Knudsen  havde  været  for 
overdreven,  for  forceret.  Phister  var  Selvfølgeligheden  selv.  Hans 
smidige  Replikkunst  forfinede  sig  i  denne  Tjeners  simili-franske  Jargon 
til  en  affektert  slikken,  sødlig  Læspen.  Hans  Danserben  gik  saa  ivrigt 
som  Trommestikker  med  geskæftige  Pas  paa  Taaens  Top.  Hans  ele- 
gante Bevægelser  blev  jomfrunalsk  kjælne.  Fingerspidserne  daskede 
spjættende  efter  Pernille.  Han  vendte,  drejede,  snoede  sig  yndig  koket, 
læspede  ikke:  Ja  hun  har  staalet  mit  Hierte,  men:  Jæe,  hun  har 
staalet  mit  Hijærte. 

Rollen  blev  for  ham  som  et  Opgør  med  den  anstrængende  Lære- 
tid. Han  karrikerede  sit  eget  Spil  som  Holbergtjener  i  den.  En  Pa- 
rodi paa  alle  Tjenernes  udvendige  Væsen,  paa  den  Elegance,  deres 
Tungefærdighed,  deres  Forvandlingskunster  blev  denne  Henrik;  dog  i 
fast,  udadlelig  sikker  Form.  Voldsom  i  Humøret,  men  Humøret  holdt 
i  Ave. 

Til  Punkt  og  Prikke  stilfuld.  Londemann  havde  ikke  været  det, 
Knudsen  ej  heller.  Lindgreen  havde  ageret  stærkt  ubehersket,  og  uden 
Londemanns  kærnesunde  Humør;  fordi  han  ikke  følte  sig  hjemme  i 
Rollen,  var  han  ikke  saa  lidt  bondeplump  og  grov.  Londemann  og 
hans  trofaste  Arvetager  har  mindet  om  Riccobonis  Moliéretjener,  som 
Schwarz  forfinede  af  Sympati  for  Beaumarchais' ;  hele  hans  Person 
bør  være  mærket  af  hans  Mangel  paa  Opdragelse,  skrev  Riccoboni; 
Farcetjeneren  maa  i  hver  en  Del  holde  sig  den  elegante  Optræden  fra 
Livet,  som  man  kan  erhverve  ved  Opdragelse  og  Omgang  med  den 
fine  Verden.  Han  maa  først  og  sidst  (tout  au  plus)  røbe,  hvad  man 
kalder  et  unbefanget  Væsen  (une  bonne  fagon  naturelle). 

I  August  1836  havde  Delcours'  Selskab  spillet  fransk  Komedie  i 
moderne  Lystspil  og  Vaudeviller  paa  det  kgl.  Teater  med  en  for- 
tryllende Evne  til  at  konversere.  Konversationstonen  i  Phisters  Hen- 
rik var  ikke  mindre  elegant  henkastende  end  Delcours'  eller  Komikeren 
Francisques. 

Og    da   han    nogle  Maaneder   efter   sin   Sejr   satte   sig  til  Rette  i 

Théåtre  frangais'  Fauteuils,  havde  han  iiitet  at  lære  der  i  den  Ret- 
ning. Moliéretjeneren  havde  i  Mellemtiden  gaaet  den  samme  Udvikling 
igennem  som  Holbergeren.  Blot  uden  Afbrydelse.  Phister  var  som 
den  forklædte  Leander  den  levende  Reaktion  mod  Lindgreen,  saa  in- 
tens i  Modsætningen,  som  om  det  gjaldt  at  gøre  Bod  for  Brudet  paa 
Udviklingen. 

Men  Teksten  blev  dog  ikke  af  Hensyn  til  den  stilfulde  Forfinelse 
lagt  renset  til  Rette.  Ingenlunde.  Naar  Leander  rasende  sagde  til  Henrik 
og  Arv  om  Leonore:  I  kand  skiftes  ad  begge  to,  du  kandst  lade  Arv  ligge 
hos  hende  iblant;  thi  som  jeg  merker,  saa  tar  hun  alting  til  Takke, 
svarede  Phister  som  skrevet  staar:  Ney  Herre!  jeg  er  forbandet  ja- 
loux:   men   vil  Herren   selv   giøre   mig   den  Ære  iblant,    saa 

Og  Leander:  Ney  Henrich !  jeg  skal  ingen  Indpas  giøre  dig. 

Overskou,  den  lidt  borgerligt  sippede,  var  som  Sceneinstruktør  i 
Februar  1843  ikke  i  Stand  til  at  tvinge  Phisler  disse  ligefremme  Be- 
mærkninger ud  af  Kæberne,  og  rasede  derfor  bag  en  Kritik  i  sit  Blad,  Da- 
gen, men  Phister  havde  Ret  to  Gange  til  at  trodse  ham.  Han  var  tradi- 
tionstro og  havde  en  charmerende  Evne  til  troskyldig  let,  elegant  kon- 
verserende at  glide  henover  de  saakaldte  slemme  Steder:  uden  at 
disse  derfor  tabe  noget  i  deres  comiske  Betydning. 

Lunet  var  idetheletaget  saa  spillende,  at  han,  fuldendt  form- 
fuld i  Dragt,  Bevægelser  og  Replik,  dog  kunde  tillade  sig  at  bryde 
paa  Formen.  Navnlig  i  de  første  Aar,  da  han  var  friskest,  lige  i 
Undfangelsen,  faldt  dette  ham  naturligt.  Han  kunde  smælde  enkelte 
Udtryk  fra  sig,  saa  det  gav  et  Sæt  i  den  fine  Portion,  og  dog  smi- 
lede man.  Han  kunde  storme  uroligt  frem,  saa  Bevægelserne  blev  for 
voldsomme  til  Figuren.    Og  dog  sad  man  roligt  leende. 

Phister  spillede  maaske  ogsaa  lidt  for  voldsomt  i  for  at  faa  sin 
Medspillende,  den  tyveaarige  Jfr.  Louise  Petersen,  med  sig.  Hun  var 
indviet  i  Pernille  af  Mad.  Liebe,  men  foreløbig  optaget  af  at  efter- 
ligne hende.  Selv  den  lidt  for  flotte  Dragt  med  sort  Mantille  var  nok 
efter  Mad.  Liebes,  som  var  kommet  til  denne  Pernille  lige  saa  sent  som 
Lindgreen  til  Henrik  og  maaske  for  at  holde  Maal  med  hans  overdrevne 
Farcespil  havde  udstafferet  sig  i  et  Kostyme,  der  var  i  altfor  skrigende 
Farver  til,  at  den  saa  pænt  dannede  Leonore  nogensinde  kunde  have 
baaret  det.  Men  navnlig  var  Replikken  med  de  afvejede  Betoninger, 
de  ilsomme  Rend  fra  høj  til  dyb  Stemme  den  sidste  Pernilles.  I 
Sammenspillet  med  Phister  lød  den  rigtignok  lidt  grovt;  man  bebrej- 
dede altsaa  Jfr.  Petersen,  at  hun  lagde  Farverne  lidt  vel  stærkt  paa, 
men  det  gjaldt  foreløbig  for  hende  blot  at  kunne  sine  Sager.  Var 
hun  anstrængt,  var  det,  fordi  hun  havde  travlt  med  Ordene. 

Efterhaanden  gik  det  af  sig  selv.  Men  saa  skete  det  —  i  Løbet 
af  nogle  Aar  —  at  denne  paalidelige,  taktfast  slagfærdige  Medspil- 
lende, mer  og  mer,  af  Iver  for  at  følge  med,  blev  en  nok  saa  stærk 
Kopi  af  den  forfinede  Henrik  som  af  den  gode  gamle  og  lidt  grovere 
Pernille,   der  havde   passet  til  Lindgreen. 

Det  var  ikke  i  Bevægelserne  alene.  De  har  formodentlig  nok 
været  de  samme  som  Mad.  Liebes,  naar  hun  —  ligesom  Henrik  — 
satte  Hænderne  djærvt  udfordrende  i  Siden,  slog  rask  ud  med  den 
ene  og  saa  med  den  anden  Haand,  vendte  og  drejede  sig  lynsnart 
fra  den  ene  af  de  Medspillende  til  den  anden,  skønt  ogsaa  de  er 
blevet  elegantere  i  Selskabet  med  den  elegante  Kammerat.  Men  det 
var  Stemmen,  Konversationen,  der  navnlig  blev  Henriks.  Man  hørte 
ikke  længere  Pernille  fra  Slutningen  af  det  18de  Aarhundrede,  men 
en,  der  passede  til  Tiden,  til  Tidens  København,  hvor  Skønaanderne 
begyndte  at  danne  Parket.  Phister  røbede  det  selv  i  sit  Frierbrev  til 
Jfr.  Petersen,  dateret  24de  December  1845,  hvor  han  roste  hende, 
fordi  hun  som  Pernille  havde  fjærnet  Tanken  paa  det  skøgeagtige, 
som  Forgængerinderne  ikke  havde  undgaaet.  Hun  har  gjort  det, 
tilføjede  han,  med  ejendommelig  Takt,  Delicatesse  og  gennem  indre 
Dannelse. 

Af  denne  Fremstilling,  der  gentages  syv  Gange  i  et  kortere  Tids- 
rum —  noget  ganske  usædvanligt  —  følte  Datidens  Kritik  sig  beføjet 
til  at  berolige  visse  Kendere,  der  paa  den  senere  Tid  havde  frygtet 
for,  at  de  holbergske  Komedier:  ikke  længer  vilde  blive  spillede  paa 
deres  oprindelige  og  ene  rigtige  Maade. 


CHR.  VlIFs  MAGTBUD, 


I. 

HOLBERG  vandt  sig  nye  Proselyter.  Men  stadig  kun  paa  Betingel- 
ser. Bestandig  med  de  mindre  Komedier,  og  det  rareste  ved  dem 
var  efterhaanden  maaske  nok  det,  at  de  kunde  gaa  Arm  i  Arm  med 
et  mindre  Stykke  af  Scribe,  en  Vaudeville  eller  en  af  de  Balletter, 
som  Bournonville  satte  saa  temperamentsfuldt  i  Scene,  mod  Pu- 
blikums lidt  beherskede  Fortrolighedstrang.  De  større  derimod  for- 
stod, at  de  havde  at  holde  sig  tilbage.  Naar  det  gjaldt  dem,  veg 
Latteren  for  et  overbærende  Smil  eller  et  vrantent  og  træt  Skulder- 
træk. Man  havde  klappet  et  vemodigt  Farvel  til  Den  Stundesløse  i 
1834,  men  man  undte  uden  mindste  Bekymring  Den  politiske  Kande- 
støber eller  Barselstuen  den  fortjente  Hvile,  Teatret  havde  givet  dem 
i  1836  og  1837.  Aaret  efter  tog  man  smærtelig  Afsked  med  Lindgreens 
trofaste  Jeppe.  Da  var  der  af  større  Komedier  kun  to  igen,  der  be- 
sejrede Publikums  Gunst  —  en  eneste  Gang  i  Sæsonen :  Erasmus 
Montanus  og  Jacob  v.  Tyboe. 

Holbergs  Publikum  er  i  de  senere  Aar  betydelig  aftaget,  klagede 
Kjøbenhavnsposten  to  Aar  efter.  Hvas  og  vred  havde  P.  L.  Møller  med 
en  Snært    til  Dillettanterne    givet  dets    kvindelige  Elementer  Skylden: 

Dine  Værker  røres  til  vanhelligt  Brug 
Af  Diskens  opløbne  Rækel; 
Damerne  .see  dine  Stykker  i  Smug, 
Og  sige:  „Gud,  hvor  han  er  ækel".  — 

Havde  det  æstetisk  dannede  Publikum  da  paany  forandret  Smag? 
Vistnok  ikke.  Det  var  kommet  Skuespillerne  et  godt  Stykke  i  Møde. 
Og  holdt  jo  næsten  begejstret  ud  i  enkelte  Tilfælde. 

Men  Teatret  tog  sig  ikke  ligesaa  begejstret  af  Holberg.  De  nye 
Balletter,  de  moderne  Operaer  klædte  det  straalende  paa,  og  Scribes 
Stykker  ihvertfald  anstændigt,  men  Komedierne  gik  omkring  i  mer  og 
mer  medtagne  Pjalter. 

Naturligvis  var  Personerne  det  afgørende,  og  blev  det  ogsaa  i 
Henrik  og  Pernille  eller  Maskeraden,  men  naar  Den  pohtiske  Kande- 
støber, hvor  der  er  saa  mange  Figurer,  at  de  ikke  alle  kunde  dækkes 


137 

af  Talenters  altforsonende  Glans,  blev  trukket  frem  og  saa  meget 
mer  nøgen  ud  end  sidst,  saa  slog  man  i  Bordet  med  et  kraftigt, 
dette  her  gaar  ud  over  alle  Grænser. 

Fattig  havde  man  nok  været  i  mange  Aar,  men  paa  det  sidste 
var  man  da  begyndt  at  komme  sig  lidt.  Ogsaa  paa  Teatret.  Hvorfor  saa 
agere  Holberg  i  Dekorationer  fra  lang  Tid  før  Bankerotten? 

Men  Frederik  VI,  den  af  Nød  og  af  Sind  sparsommelige,  var  død  i 
December  1839  og  med  ham,  om  ikke  en  uforsonlig  Uven,  saa  i  alle 
Fald  et  sløvt  Bekendskab,  der  havde  Magt  til  at  lade  Holberg  mærke 
med,  at  han  var  ham  ligegyldig.  Christian  VIII  derimod,  en  Elsker  af 
Farver  og  Pragt,  en  humørfuld  og  trofast  Gæst  til  Komedierne,  sagde 
til  Ceremonimesteren  Levetzau,  der  afløste  Holstein,  at  der  ikke  længer 
skulde  spares.  Nye  Klæder,  nye  Stuer,  nye  Gader  —  og  gode  Skue- 
spillere over  hele  Linjen.    Holberg  redivivus. 

En  kongelig  Gestus.  Desværre  ingen  øjeblikkelig  Gave.  Navnlig 
Skuespillere  kunde  selv  en  Konge  ikke  trylle  op  af  ufrugtbar  Jord. 
Ryge  vakte  nok  øjeblikkelig  Interesse  om  den  vemodigt  forkuede 
Corfitz  ved  at  spille  ham  med  pompøs  Værdighed,  og  Mad.  Larchers 
lidt  sirlige  Damevæsen  forlenede  nok  Barselkonen  med  lidt  mere  Kvin- 
delighed, end  man  var  vænnet  til  at  møde,  men  Visitterne  var  stadig 
tomt  Teater  udenfor  de  Øjeblikke,  hvor  Jfr.  Jørgensen  (Else  Skole- 
mesters) holdt  sin  traditionelt  bastante  Tale,  og  Fru  Heiberg  fortol- 
kede den  tavse  Engelke  med  en  fortryllende  Pantomime.  Og  i  Den 
politiske  Kandestøber  laante  Jfr.  Louise  Petersen  Engelke  sit  sprud- 
lende unge  Pernillevæsen,  men  maaske  havde  Bifigurerne  sjældent 
mødt  saa  fantasifattige  Fortolkere. 

Imidlertid  skulde  Teatret  tage  sig  sammen. 

Kongen  vilde  det.  Og  Kongens  Sympati  bredte  sig  til  Publikum. 
Man  gav  sig  forventningsfuld  hen  i  Tro  paa  hans  Evner  som  Politi- 
ker. Man  samlede  sig  med  ham  om  det  nationale  mod  det  fjendtlige, 
der  syd  fra  vilde  det  til  Livs.  Man  gik  med  ham  i  Teatret,  gik  til  dets 
Hilsen  til:  den  sig  bestandig  mere  udviklende  nationale  Bevidsthed,  —  til 
Kilderejsen  paa  Sankt  Hansaften  i  1840.  En  Sommerhilsen  fyldt  af 
luftige,  regnbuefarvede  Løfter. 

Ja,  Løjerne  omkring  Kirsten  Piils  Kilde  hvirvledes  saadan  efter 
hverandre,  at  man  gættede  paa  ingen  ringere  end  Bournonville  som 
Heksemesteren.  Han  var  dog  hurtig  til  et  Dementi.  Og  Heiberg,  som 
i  den  sidste  Tid  bag  Kulisserne  havde  syslet  med  at  arrangere  Optog, 
var  det  heller  ikke.  Han  tog  stærkt  fat  paa  det  kolossale  Misgreb,  som 
Ryge  efter  hans  Mening  havde  gjort  sig  skyldig  i  ved  at  lade  Dyre- 
havsbakkeløjerne  slaa  sig  for  Alvor  løs.  Men  Jødesangeren  under 
Tnret  fra  1814  lod  med  Rette  Sommer  og  lys  Luft  brede  sig  over 
Holberg.  Det  morede  maaske  ikke  de  forreste,  men  i  al  Fald  de 
bageste  Rækker  og  Galleriet  at  høre  den  tysktalende  Skuespiller  Pal- 
lesen paa  sit  gebrokne  Maal  agere  svulstig  og  bombastisk  Opraaber 
foran    det  Telt,  hvor  en  Bande  at  Komedianter,  raabte  han,  vilde  op- 

føre  et  vældigt  Spekiakkelstykke  om  Holophernes  til  mange  Slags  rafi 
lierede  Maskinerier  og  højst  mærkelige  Forvandlinger.  For  dem  paa 
Galleriet  var  det  ogsaa  en  Fryd  at  hilse  paa  Manden,  der  trak  med 
en  Abe,  selv  om  han  var  noget  langvarig  i  sine  Anbefalinger  om 
Dyrets  fornnderlige  Kunstfærdighed,  eller  at  høre  et  Par  Guitar-klimp- 
rende Skuespillere  og  Skuespillerinder  parodiere  de  rigtige  Tyroler- 
sangere ude  paa  Bakken  eller  at  se  al  den  Masse  Mennesker,  Bønder, 
Jøder,  engelske  Matroser  og  andre  mere  luftige  Gestalter  samles 
under  spændte  Hvin  og  bifaldende  Skraal  om  en  Line  oppe  i  Bag- 
grunden, hvor  over  en  Ekvilibrist  begyndte  en  halsbrækkende  Dans,  da 
med  eet  et  voldsomt  Tordenvejr,  Lyn  og  Brag  brød  les  og  jog  dem 
allesammen  hjem  ad  Strandvejen.  For  det  fornemme  Publikum  var  der 
egentlig  kun  Hr.  Petersen  (Kapelmusikus),  der  spillede  Violin  som  en 
Engel,  selv  naar  han  som  nu  karrikerede  sit  eget  og  andre  Virtuo- 
sers, en  Ole  Bulls  eller  l^aganinis  Spil  med  klassiske  Dissonantser. 
Desværre  var  han  ikke  mægtig  nok  til  at  holde  Parkettet  i  Aande 
længere  end  til  to  Forestillinger.  Til  Gengæld  lovede  Kjøbenhavnspo- 
sten,  at  Hr.  Petersen  vilde  blive  staaende,  naar  hele  det  øvrige  Inter- 
mezzo var  faldet  om. 

Dette  var  altsaa  Sommerløjer,  som  blegnede  med  Skoven.  Men 
der  var  alligevel  noget  om,  at  den  nationale  Bevidsthed  var  begyndt 
at  fatte  sig  paa  Holberg.  Sikkert  er  det,  at  Barselstuen  efter  to  Op- 
førelser i  Foraaret  blev  fulgt  af  to  andre  i  det  næste,  og  den  ene  af 
dem,  der  sikrede  100  Gangetallet  modtoges  med  en  Begejstring,  som 
udelukkende  maa  tilskrives  Stemningen.  Herefter  maatte  Komedien  rig- 
tignok lægge  sig  til  Hvile  i  tre  Aar.  Men  Den  politiske  Kandestøber  gik 
i  sine  gamle  Klæder  fem  Gange  i  1840  —  41  og  tre  i  den  følgende  Sæ- 
son, og  samtidig  vovede  Erasmus  Montanus  sig  tre  Aftener  over  Sce- 
nen, mens  Jacob  v.  Tyboe  oplevede  to  i  1839  —  40  og  to  i  1840-41. 
Overhovedet  tog  Holberg  26  af  Teatrets  Aftener  i  denne  Sæson.  I  den 
næste  blev  det  ganske  vist  til  22,  og  saa  td  21.  Men  en  saadan  In- 
teresse var  alligevel  forbløffende.  Og  navnlig  forbløffende,  fordi  den 
kom  af  sig  selv  og  nærmede  sig  Holberg  ganske  redeligt.  Det  hændte 
slet  ikke  sjældent,  at  Barselstuen,  Den  politiske  Kandestøber  eller 
Jacob  V.  Tyboe  dristede  sig  til  at  gaa  Publikum  i  Møde  uden  Paa- 
hæng og  dog  blev  hjærtelig  modtaget.  En  virkelig  enestaaende  Chance 
for  Teatret  til  at  gøre  sig  ligesaa  uegenyttig. 


IL 

Man  bliver  ret  hurtigt  klar  paa,  om  det  greb  den.  Det  gik  et  af 
Kongens  Ønsker  i  Møde,  da  det  i  Slutningen  af  Sæsonen  1839 — 40 
engagerede  Biblioteksassistent  Philipsen,  ligesom  Overbibliotekar 
Werlauff,  en  solid  Kender    af   Holbergtiden    som    Kostymier.     Ganske 

vist  havde  Philipsen  ikke  Spor  af  Kendskab  til  Teater,  men  man  for- 
modede alligevel,  at  han  kunde  møde  med  Autoritet. 

Den  Skuespiller,  der  fornylig  som  Raadsherre  havde  dækket  sine 
nymodens  Klæder,  Halsbind  og  Flip  med  en  farverig  Domino,  kunde 
Philipsen  maaske  nok  komme  til  Rette  med,  men  saa  var  der  jo  Da- 
merne. 

En  Biblioteksassistent  og  Skuespillerinder   — ? 

Allerede  med  Det  lykkelige  Skibbrud,  genindstuderet  til  Februar 
1841,  fik  han  vist  Besvær,  skønt  det  netop  var  den  Komedie,  man  i 
sin  Tid  havde  kostymesikret,  hvorfor  man  ogsaa  nu  glædede  sig  over. 
at  Dragterne  var  saa  velvalgte.  Overskou  skriver  i  det  Holbergmanu- 
skript, som  han  syslede  med,  at  han  kun  havde  set  Liebe  som  Phile- 
mon (1822)  —  og  Mad.  Larcher  som  Leonora  i  Henrik  og  Pernille 
føre  sig  i  Holbergdragten,  med  Alvor  og  ædel  Holdning.  Og  Holst, 
der  af  andre  roses  for  at  have  baaret  denne  vanskelige  Dragt  med 
Anstand,  var  nu  Philemon,  altsaa  sikkert  stiltro.  Noget  andet  er, 
hvad  Leonora  og  de  andre  Damer  i  femte  Akt  har  været. 

Man  kan  maaske  bedst  forstaa  det  af  den  enkle  Kendsgærning, 
at  Philipsen  trak  sig  tilbage  med  een  Sæsons  Erfaringer. 

Han  fik  dog  den  fine  Triumf  næste  Efteraar,  at  en  Scenekomité 
paa  tre — fire  Mandfolk,  og  blandt  dem  to  saa  herskesyge  som  Ryge 
og  Bournonville,  der  traadte  sammen  for  bl.  a.  ogsaa  at  se  at  faa 
Orden  paa  ældre  Stykkers  Udstyr,  hurtigst  muligt  maatte  vige  for 
Primadonnaernes  Falanks. 

Men  i  Slutningen  af  denne  Sæson  tog  Teatret  saa  det  Parti  at 
henvende  sig  til  Maleren  Westphal,  som  i  sine  Sujetter  havde  røbet  nogen 
historisk  Sans,  og  gav  ham  Ordre  til  at  tegne  de  nødvendige  Kosty- 
mer til  Jean  de  France,  der  blev  genindstuderet  i  følgende  November 
1842. 

Skal  man  dømme  efter  Westphals  Tegninger  til  hans  Scener  af 
Holbergs  Lystspil,  udgivet  1843,  er  der  ingen  Tvivl  om,  at  han  har 
haft  godt  Kendskab  til  Tiden,  naturligvis  langt  bedre  end  Lorentzen, 
hvis  frygtelige  Illustrationer  falder  ganske  igennem  ved  Siden  af  hans. 
men  han  er  ogsaa  sikrere  i  Tonen  end  Eckersberg.  Madame  la  Fie- 
che's  Karikaturkostyme  i  Optrinet  med  Jean  de  France  minder  nok 
om  Bruuns  efter  Mad.  Liebe,  og  det  er  altsaa  blevet  benyttet  igen, 
men  Parykken  er  uden  de  lange  Marie  Antoinette  Krøller  og  ligner 
den,  som  Fru  Heiberg  bar  som  Lucretia  i  1850,  en  kort,  let  krøllet, 
der  falder  sammen  med  Hovedets  Form,  og  ender  i  en  lille  Pisk.  Og 
paa  en  Tegning  til  Mester  Gert  Westphaler,  formodentlig  med  Op- 
førelsen i  December  1842  for  Øje,  hvor  Westphal  gengiver  Gerts  Dragt, 
som  den  brugtes  paa  Teatret,  er  Leonora  klædt  med  Pocher  over  det 
fine  Kniplingsskørt,  i  et  snævert  Liv  med  korte  Ærmer  og  i  hin  be- 
skedne letkrøllede  pudrede  Paryk.  Leonard  er  i  Figurfrakke,  ikke  saa 
l«uig  som  den  Ghr.  Vils  Hofdragt,  Mester  Gert  bærer,  men  dog  i  den  Stil 

og  med  en  fint  formet  pudiet  Piskeparyk,  der  ligesom  Leonoras  falder 
sammen  med  Hovedets  Form. 

Leonoras  Dragt  var  virkelig  klædelig  og  passede  saa  smukt  til 
den  Elskedes,  at  Damerne  ikke  har  kunnet  staa  for  den,  tillige  var 
den  jo  blevet  tyve  Aar  ærværdigere,  der  var  ikke  længere  Fare  for,  at 
man  skulde   le  af  dem,  fordi  de  lignede  deres  Bedstemødre. 

Efter  Den  Stundesløse  —  genindstuderet  i  April  1843  —  har 
Westphal  tegnet  Situationen  i  første  Akt,  hvor  Vielgeschrei  sætter  en 
halv  Snes  Mennesker  i  Beskæftigelse  paa  en  Gang,  og  har  været 
omsorgsfuld  med  at  klæde  hver  af  de  optrædende  i  de  kendte  gamle 
Kostymer. 

Bonden  bærer  Jeppedragt,  Barberen  det  Søndags-Haandværkerko- 
styme,  som  Herman  v.  Bremen,  Corfitz  eller  Antonius  o.  a.  har  paa 
den  Dag  i  Dag,  naar  de  er  fine:  lang  enradet  sort  Frakke  med  Krave, 
temmelig  højhalset  Vest,  hvidt  Halsbind,  Knæbenklæder,  sorte  Strøm- 
per, Spændesko.  Her  ser  man  ikke  de  unge  Elskende.  Dog  har  Holst 
og  Mad.  Larcher  nok  som  sædvanlig  været  stilsikre.  Kritikken  skrev 
i  alle  Fald,  at  Klædedragterne  var  omhyggeligt  iagttagne. 

Bare  var  der  det  med  Damerne,  at  de  havde  Tilbøjelighed  til  at 
pynte  sig  lidt  for  meget.  Jfr.  Louise  Petersen  havde  nylig  som  An- 
neke  lagt  Pernilledragten  —  som  Forgængerne  vel  har  baaret  — 
og  klædt  sig  paa  og  dertil  maskeret  sig  saaledes,  at  Henrik  havde 
Lov  til  at  skælde  hende  ud  for:  saadan  Soe,  som  du  est.  Men  den 
sparsommelige  Jeronimus'  Datter  Elsebeth,  ganske  vist  trolovet  med 
Pariserdrengen  Jean,  smykkede  sig  med  en  kostelig  og  spraglet  Man- 
tille. Vielgeschreis  Datter  har  jo  flere  Midler,  men  hun  klædte  sig  til 
Gengæld  saa  fint  paa  i  klart  Kniplingskostyme,  at  Fru  Heiberg  gik 
hjem  og  overleverede  hendes  Forfængelighed  til  Evigheden  og  dømte 
baade  Mad.  Larchers  Dragt  og  Talent  sønder  og  sammen :  Dragt,  Væ- 
sen,  Diction   —  Alt  er  falskt   — . 

En  anden  ikke  saa  indtagende  ung  Skuespillerinde  iførte  sig  om 
Efteraaret  et  ligefremt  udfordrende  farverigt  Silkeskrud  som  den  rang- 
syge Jeronimus'  Datter.  Og  bar  dertil  sit  eget  Haar  og  moderne 
sat  op. 

Dette  lyder  altsammen  meget  alvorligt.  Der  var  imidlertid  to 
undskyldende  Omstændigheder.  For  det  første  gav  Teatret  Leonora  et 
tarveligt  Stof  af  uskyldshvidt  Bomuld  til  at  bedaare  Leander  med.  I 
et  Kostymeforslag  til  Plutus  f.  Eks.,  der  vistnok  stammer  fra  Heiberg- 
perioden,  klæder  Overskou  Jomfruen  paa  i:  hvid  simpel  Kjole.  Frk. 
Schnell  gik  endnu  i  1875  som  Leonore  i  Henrik  og  Pernille  i  en 
lignende  hvid  Kjole,  som  maatte  pyntes  lidt  op  med  nogle  Garneringer 
og  blaa  Sløjfer  paa  Livet,  for  overhovedet  at  tage  sig  ud. 

Og  saa  var  der  med  Holst  og  Mad.  Larcher  begyndt  at  gaa 
Poesi  i  de  Elskendes  Spil.  Holst  blev  i  Kilderejsen  beskyldt  for  at 
være  altfor  rørende.  Noget  af  Vaudevillens  blide  Elskov  gemte  sig  i 
hans  Fremstilling.     Og  i  Julestuen    kort    efter    kunde    man   glæde  sig 


141 

over  den  stive  Decents  og  den  ærbare  Værdighed,  der  forsonede  En 
til  Smil  over  dette  ikke  skjønne  Forhold  mellem  Leander  og  Leonore. 
Formodentlig  har  man  altsaa  mødt  en  vis  rørende  Naivitet,  som  man 
ikke  var  vandt  til.  Og  naar  man  saa  betænker,  at  Michael  Wiehe 
var  hæftig  i  sin  Passion  for  Leonora  i  Den  honnette  Ambition,  kan 
man  virkelig  forstaa  de  Skuespillerinder,  der  søgte  at  pynte  lidt  paa 
det  beskedne  Ydre  med  Mantiller,  Silkebaand  og  Kniplingsværk. 

Med  de  ny  Resultater  var  Westphals  Mission  ingenlunde  fuld- 
byrdet. Men  Teatret  syntes  det.  Da  han  døde  i  1844,  engagerede  det 
ingen  ny  Kostymier.  Repertoirestykkerne  fik  Lov  at  skøtte  sig  selv. 
Og  Følgen  var,  at  Overskou  i  sit  Manuskript  kunde  klage  over  Lean- 
dere,  der:  savne  den  simple  Værdighed,  den  tækkelige  Tournure,  uden 
hvilke  den  gammeldags  Dragt  er  meget  uklædelig,  hvorfor  de  viste  sig 
halvt  moderne  paaklædt  med  Dominoer  og  den  Slags  festlige  Skrud. 
Og  under  Opførelsen  af  Barselstuen  til  100  Aarsfesten  for  Teatrets 
Indvielse  i  1848  viste  det  sig,  at  det  kvindelige  Personale  langtfra  var 
tidssvarende  klædt  paa.  Navnlig  var  det  rent  galt  med  Tjenestepigerne, 
der  dog  i  1815  havde  været  saa  gammeldags  langlivede,  at  Rahbek 
fornærmet  havde  vendt  Ryggen  til   dem. 

Men  det  tydede  dog  paa  ingen  ringe  Stilforstaaelse,  naar  en  Mand 
indenfor  Teatrets  Mure  som  Tegneren  Bruun  —  han  var  ogsaa  Kor- 
fører  —  klagede  over,  at  man  saa  Folk  med  Overskæg  i  holbergske 
Borgerdragter.  Det  havde  vistnok  ingen  lagt  Mærke  til  for  tredive 
A«u"  siden. 

III. 

Initiativet  til  en  Forandring  af  Dekorationerne  kom  ikke  fra  Tea- 
trets Ledere,  men  fra  Ryge,  der  skrev  til  Levetzau,  at  da  han  havde 
hørt  et  Rygte  om  foreslaaende  store  Forandringer,  ansaa  han  som 
Scenearrangør  det  for  sin  Pligt  at  sørge  for,  at  Barselstuen,  naar  den 
nu  paany  —  Marts  1840  —  skulde  præsenteres,  blev  mindre  sted- 
moderlig behandlet  end  i  svunden  Tid.  Første,  fjerde  og  femte  Akt 
burde  spilles  i  et  Forværelse  å  réz  de  chaussée.  I  en  ny  Dekoration 
maaske?  Nej,  Ryge  havde  kendt  sine  gamle  Pappenheimere  og  vilde 
ikke  udf  >rdre  de  nye.  Altsaa  bare  tage  den  lukkede  Stue,  der  i  Ons- 
dags benyttedes  i  første  Akt  af  Bedstefader  Guérin  (et  Skuespil  af 
Laurencin  og  de  Gey)  blot  med  den  Forandring,  at  der  bag  den  Aab- 
ning  i  Bagdekorationen,  der  fremkom  ved  at  fjerne  et  Vindue,  hængtes 
et  passende  Tæppe    —  formodentlig  et  Stykke  Gade  eller  Have. 

Til  de  mellemste  Akter  foreslog  Ryge  —  og  opnaaede  ogsaa  her 
et  beskedent  Ønske  —  den  hyggelige  Stue  fra  Balletten  Søvngæn- 
gerskeu,  indrettet  af  Bournonville.  Den  var  saa  nem  at  ordne, 
da  den  havde  Sidevægge  fælles  med  Bedstefaderen.  Der  skulde  blot 
et  Skærmbrædt  til,  som  skjulte  Vuggen  oppe  i  Baggrunden,  et  Gar- 
din   for    en    Dør    sammesteds,    og    saa    et    nyt    Sætstykke,    hvorpaa 

der  stilledes  —  altsaa  malet  —  et  eller  andet  Møbel  til  at  dække 
et  Vindu,  og  endelig  et  andet,  men  gammelt  malet  Lærred,  til  at  gøre 
«len  bevægelige  Sidedør  fra  de  andre  Akter  ukendelig. 

Da  Teatret  ikke  gjorde  Vanskeligheder  med  det  nye  Møbel,  der  blev 
til  en  Kakkelovn,  som  fik  en  saare  lang  Levetid,  var  den  Dekoration 
i  Orden,  og  Ryge  opnaaede  i  sin  Beskedenhed  to  Ting,  at  det  om- 
sider blev  muligt  for  Corfitz  i  anden  Akt  kun  at  se  een  Dør  i  sin 
Stue,  og  at  der  i  de  to  sidste  ved  Forbindelsen  med  Gaden  eller 
Haven  —  formodentlig  ved  en  synlig  Trappe  —  blev  mere  Sandsyn- 
lighed for,  at  Folk  saadan  uden  videre  lavede  Intriger  mod  ham  i 
hans  eget  Hus.  Man  var  ihvertfald  kommet  Rahbeks  Ønske  i  Værket 
(1816)  om:  en  Slags  halv  privat  Gjennemgang,  maaskee  beplantet 
med  Træer,  noget  i  Møde. 

Det  var  og  blev  imidlertid  kun  et  halvt  Skridt,  da  Scenen  aaben- 
bart  forestillede  en  Forstue  i  Corfitz'  Hus.  Men  selv  det  halve  var  et 
Kæmpeskridt  for  Teatret,  der  bestandig  regnede  med  Sneglens  Fart. 
Og  det  lykkedes  derfor  aldeles  ikke  for  Fru  Heiberg,  da  hun  i  Fædre- 
landet (Novemb.  1844)  angreb  det,  fordi  det  ikke  lagde  Scenen  ud  i 
Haven  udenfor  Huset,  at  opnaa  nogetsomhelst.  Molbech,  der  forlod 
Stillingen  som  Censor  i  1842,  kunde  have  betroet  Lederne  noget  om 
den  meget  sjældne  Udgave  af  Komedien  i  dens  første  Form,  der  foregik 
alle  mulige  Steder  og  som  Holberg  havde  forandret  paa  af  Hensyn  til 
Grønnegadeteatrets  ene  Dekoration,  men  hvor  han  som  sædvanlig  var 
gaaet  saa  overfladisk  til  Værks,  at  Komedien  alligevel  syntes  at  fore- 
gaa  paa  Gader  og  Stræder,  og  i  Stuer,  udenfor  og  indeni  Huset.  Fru 
Heiberg  kunde  forgæves  spørge,  hvordan  det  gik  til,  at  Gothard  og 
Leander  vovede  sig  lige  ind  i  Corfitz'  Sine  for  at  lægge  Planer  imod 
ham  ?  Intet  Svar.  Og  Heiberg  kunde,  skønt  han  —  ogsaa  pseudonymt 
—  i  en  kraftig  Artikel  kom  sin  Kone  til  Hjælp,  opnaa  lige  saa  meget. 
Teatret  fik  derimod  den  rette  Forsvarer  i  Lægen  Lorck,  som  i  Kjøben- 
havns Theal erblad  paastod,  at  Dekorationen  var  ukrænkelig,  fordi  den 
kunde  føres  tilbage  til  Holbergs  Dage. 

Uden  Tvivl  skyldtes  det  Overskou  som  Iscenesætter,  at  et  andet 
Forslag  af  Rahbek  om  at  bringe  Situation  og  Omgivelser  nogenledes 
i  Overensstemmelse,  blev  virkeliggjort  i  Jean  de  France  i  1842,  efter 
at  Komedien  havde  hvilet  med  samt  sin  gamle  Indfatning  siden  1828. 
Rahbek  havde  fundet  d<t  urimeligt,  at  Magdelone  gav  sig  til  at  danse 
med  sin  galne  Søn  midt  paa  aaben  Gade,  og  især  at  den  forsagte 
Frands  gik  med  til  en  for  hans  gode  Navn  og  Rygte  saa  vovelig  Si- 
tuation. Lad  Frands  samles  med  sin  Kone  i  et  Forværelse,  naar  Jero- 
nimus er  gaaet  bort,  forlangte  han.  Eckersberg  havde  fulgt  hans  Raad. 
Paa  hans  Billede  i  Holberg-Galleriet  saa  man  Arv  slaa  i  den  halv- 
aabne  Dør  og  kigge  paa  det  mærkværdige  Optrin,  der  faar  ham  til 
saadan  at  le,  at  lian  halvkvalt  af  Latter  maa  give  sig  til  at  tegne 
den  mærkelige  Dans  af  paa  Joiden  i  Kongens  Have.  (Lindgreen  i 
1822    kridtede  den  forresten  af  paa  et  Plankeværk.)    Overskou  fulgte 


148 

baade  Rahbek  og  Eckersberg.  Da  Rosenkilde-Jeronimus  var  gaaet,  for- 
andredes Scenen.  Foersom-Frands  gik  ind  i  sit  Forværelse,  traf  Mad. 
Winsløw-Magdelone,  som  saa  lidt  efter  dansede  løs  med  Phister-Jean. 
Men  Eckersberg  havde  rigtignok  udstyret  den  rige  Frands  lidt  flottere 
end  Teatret,  der  paany  gjorde  et  halvt  Skridt  frem.  Stuen  var  efter 
Traditionen  usædvanlig  øde  og  uhyggelig  fattig,  og  sikkert  moderne. 
Og  Møblementet,  et  gammelt  forfaldent  Bord  og  et  Par  elendige 
Stole,  var  snedkret  adskillige  Aar  efter  Holbergs  og  Jean  de  Frances 
Levedage. 

Men  Mantzius-Arv  stod  altsaa  i  Døren  og  lo,  og  Akten  sluttede 
—  saa  vidt  man  kan  forstaa  —  ogsaa  den  Aften,  ligesom  senere  i 
1881   med,  at  Jean  og  Magdelone  indtog  en  Balletattitude. 

Frands'  Slutningsudbrud:  Ach  jeg  elendige  Menneske,  der  har 
bragt  til  Verden  saadan  Søn!   —  blev  slettet. 

Ingen  af  de  to  Dekorationsmalere,  som  Teatret  omsider,  i  Slut- 
ningen af  Sæsonen  (1841 — 42)  havde  engageret,  hverken  Troels  Lund 
eller  G.  F.  Christensen  fik  altsaa  her  Lejlighed  til  at  røbe  deres  Evner 
til  at  fremtrylle  et  Interiør  fra  Holbergs  Dage.  Men  da  de  heller  ikke 
om  Foraaret  kom  til  at  skabe  et  nyt  Hjem  for  den  nye  Vielge- 
schrei-Rosenkilde,  tog  den  utaalmodiggjorde  Presse  ordentlig  fat.  Skulde 
man  ikke  skillinge  et  Par  hundrede  Daler  sammen  til  nogle  Dekoratio- 
ner for  det  stakkels  fattige  Teater?  En  1  Marks  Subskription  hele 
Landet  over?  Teatret  tav.  Men  ikke  skamfuld.  Da  Den  honnette  Am- 
bition gik  over  Brædderne  i  følgende  Oktober,  saa  Jeronimus'  Stue, 
hvor  dog  Baron  Reenkaalavet  kommer  paa  B(  søg  og  en  fint  paaklædt 
Datter  hørte  hjemme,  som  sædvanlig  ud  som  en  Stald.  Rosenkildes 
overdaadigt  komiske  Stundesløse  kunde  overstraale  sin  Stues  Lurvet- 
hed,  der  dog  tog  sig  usselt  nok  ud  til  hans  kvindelige  Husstands  for- 
finede Paaklædninger,  men  Phisters  kulørte  Baron  og  den  spraglede 
Leonora  stræn^^te  sig  forgæves  an,  man  fik  alligevel  mer  og  mer  Øje 
for  de  sammenflikkede  Kulisser,  det  forslidte  gyngende  Bagtæppe  fra 
et  nymodens,   men  meget  medtaget  Hus. 

Endelig  kom  da  Overraskelsen,  med  hæftige  Anklager  lige  i  Hæ- 
lene. Da  Den  politiske  Kandestøber  i  Maj  1844  skulde  præsentere 
sig  for  hundrede  Gang,  havde  Troels  Lund  et  Mesterværk  færdigt. 

Overskou  havde  hjemme  siddet  og  fantaseret  i  sit  Manuskript 
om  en  Stadsestue  til  Herman,  med  Dragkiste,  Porcellænshylder,  blankt 
gammeldags  Messing-  og  Kobberløj,  Spejl  med  snørklet  Ramme,  med 
højryggede  læderbetrukne  Stole,  et  Egebord  med  drejede  Fødder  og 
Kappegardiiier  over  Tremmevinduerne.  Og  det  er  nok  ham,  der  har 
givet  Trot  Is  Lund  sine  smaa  Oplysninger,  som  han  maaske  har  haa- 
bel  skulde  blive  virkeliggjorte  til  den  Indstudering  i  Februar  1843,  hvor 
han  endnu  fungerede  som  Sceneinstruktør.  Men  paa  Teatrets  Opfordring 
malede  Troels  Lund  sin  Stadsestue  mindre  i  Stil  for  en  Kandestøber, 
mer  for  en  velsitueret  Borger,  dog  røbede  han  Teaterfanlasi,  idet  han 
gjorde  det  ene  Hjørne  perspektivisk,  saadan  at  man  saa  ind  i  et  andet 

mindre  Rum,  hvor  der,  malet  paa  Dekorationen,  stod  en  Kakkelovn,  et 
Skab  og  et  Slagbord  af  Træ:  uden  kostbare  Zirater,  men  dog  ud- 
skaaren  efter  Datidens  Maade  — ,  dertil  hang  lidt  Malerier  paa  Væggen, 
i  det  hele  et  Forsøg,  der  interessant  brød  med  den  almindelige  kedelige 
glatte  Dekorationsflade,  navnlig  da  Teatret  uden  at  forstyrre  Illusio- 
nen, kunde  sætte  Stole  paa  hver  Side  af  Døren  ind  til  dette  Rum. 
Rigtignok  var  der  ogsaa,  som  sædvanlig,  rundt  i  selve  den  rigtige 
Siue  malet  Møbler  paa  Væggene,  ikke  alene  Hylder  og  Skabe,  men 
Stole,  og  i  Selskab  med  dem  kom  det  store  Dokumentbord  til 
Hermans  Borgmestertilværelse  i  femte  Akt  til  at  se  altfor  virke- 
ligt ud. 

Men  en  ny  Dekoration  saa  man  altsaa,  og  den  vakte  utrolig  Bevæ- 
gelse. En  ualmindelig  livlig  Diskussion  i  Bladene  mod  og  for  dens 
Elegance  røbede,  hvad  den  var  for  en  Begivenhed.  Teatret  sørgede 
kun  altfor  hurtigt  for  at  gøre  det  af  med  dens  Aktualitet  ved  snarest 
at  bruge  den  til  mange  andre,   navnlig  moderne  Interiører. 

Holberg  skulde  kun  for  en  Aften  have  Lov  til  at  glæde  sig  over 
saadant  et  Pragtstykke  for  sin  egen  Mund. 

Dog  fik  han  saa  sandelig  to  Aar  efter  et  til.  Og  det,  en  Gade! 
Ogsaa  den  blev  angrebet  som  stilløs.  Aabenbart  med  god  Grund. 

Inventarlisten  fra  1859  henfører  den  til  Sheridans  Medbejlerne, 
der  som  bekendt  foregaar  i  Bath  og  ikke  saa  lidt  senere  end  Hekse- 
optøjerne i  Thisted  i  Begyndelsen  af  det  18de  Aarhundrede,  hvortil 
den  —  vistnok  —   blev  malet. 


IV 

Først  da  der  altsaa  var  forløbet  to  Sæsoner,  begyndte  Teatret  at 
tage  et  nævneværdigt  Hensyn  til  et  af  Kongens  Ønsker,  og  først  da 
forsøgte  det  at  føje  ham  i  det  vigtigste,  som  vist  ikke  har  været  det 
vigtigste  for  ham,  en  harmonisk  Fremstilling,  der  samlede  alle  Spil- 
lende. Ryge  havde  hurtigt  overfor  Levetzau  gjort  sig  forstaaelig  med,  at 
han  gærne  vilde  være  nied  til  at  arbejde  derpaa.  Men  et  Reglement  fra  1827, 
der  endnu  stod  ved  Kraft,  forbød  ham  at  blande  sig  i  Rollefordelingen. 
Kort  efter  hans  Død  i  Sommeren  1842,  ansatte  imidlertid  Teatret  den 
forhenværende  Skuespiller  og  kendte  dramatiske  Forfatter  Overskou 
som  Iscenesætter.  Med  andre  Ord,  nu  skulde  en  Mand,  der  havde 
sine  Kammeraters  Tillid,  og  om  hvem  alle  og  enhver  vidste,  at  han 
grundigt  havde  studeret  Holbergspillets  Udvikling  gennem  Tiderne  og 
var  ifærd  med  at  arbejde  paa  en  Bog  derom,  foreslaa,  hvem  der 
egnede  sig  til  at  spille  i  de  nye  Indstuderinger,  under  Direktionens 
Bevaageiihed  naturligvis,  men  dog  altsaa  med  nogen  Autoritet.  Baade 
Jean  de  France  og  Den  Stundesløse  blev  dermed  ualmindelig  heldigt 
besatte.  Desuden  tvang  Overskou  i^'ennem,  at  begge  Komedier  blev 
prøvede  saa  grundigt  —  Den  Stundesløse  fik  alene  over  fem  Prøver  — 

—  at  Ensemblet  i  Løbet  af  faa  Forestillinger  virkede  ganske  sikkert. 
Skuespillerne  kunde  deres  Roller,  Replikkerne  faldt  Slag  i  Slag.  Over- 
skou blev  imidlertid  intrigeret  ud  ved  Sæsonens  Slutning.  Vel  havde 
han  ikke  været  altfor  ildfuld,  men  han  besad  i  al  Fald  Dramatikerens 
Sans  for  Sammenhæng,  forstod  at  nitte  Scenerne  til  hinanden,  hvor 
de  før  var  afbrudte  af  tilfældige  stemningsforvirrende  Pavser. 

Noget  maa  der  have  været  ved  ham.  Den  næste  nyindstu- 
derede  Komedie,  Den  honnette  Ambition,  der  var  farlig,  fordi  den 
længe  ikke  havde  været  spillet,  faldt  nemlig  ganske  i  Staver.  Det 
morede  aabenbart  ikke  Phister  at  gentage  sine  Forvandlingskunster 
paa  den  blegsotige  Henrik,  som  ogsaa  Lindgreen  var  gaaet  udenom, 
men  der  var  friske  unge  Tropper  i  Ilden  rundt  om  ham;  den  unge 
Michael  Wiehe  fornyede  med  sin  dæmpede  Inderlighed  Rahbeks  kæreste 
Elsker;  en  begavet  Henrik  (P.  Knudsen)  gav  Arv  med  frodigt  Lune,  Jfr. 
Petersen  var  ung,  skælmsk  og  sund  som  Pernille,  Studenten  Mantzius 
var  maaske  ungdommelig  nok  for  Leonard,  dog  morsom,  fordi  han  var 
Studenten  Mantzius,  men  ingen  havde  holdt  sammen  paa  disse  Talenter. 
Prøverne  havde  været  faa  —  maaske  en  eneste.  Rollebesætningen 
var  vildledende.  Rosenkilde  skulde,  istedetfor  den  for  borgerligt  virkende 
Foersom,  som  Jeronimus  have  spillet  sig  ind  i  Folkets  gode  Hu- 
mør. Snobberne  ved  det  nye  Hof  havde  dermed  faaet  den  fine  Repræ- 
sentant, de  trængte  til.  Det  brede  Publikum  havde  da  ogsaa  bedre 
forstaaet  Komediens  Satire. 

Forestillingen   var   idetheletaget    —    trods  Reglementet   fra    1832 

—  et  letsindigt  Forsøg  fra  Teatret  paa  at  komme  ligesaa  nemt  fra 
Komedierne  som  i  gamle  Dage.  Og  navnlig  letsindig  nu,  hvor  Boyes 
Etbindsudgave  begyndte  at  interessere  det  jævne  Folk  for  Holberg  til 
den  Grad,  at  der  efter  ni  Aars  Forløb  næppe  var  et  eneste  af  de 
5000  Eksemplarer  tilbage. 

Dette  Publikum  kunde  Heibergs  sviende  Slag  i  Intelligensbladene 
forrige  Sommer  i  Juli  (1842)  ikke  ramme.  Det  havde  aabenbart 
hverken  tabt  Sansen  for  det  komiske  eller  løsrevet  sig  fra  Forbindel- 
sen med  Holberg,  som  han  skrev.  M'-n  det  mere  æstetiske,  og  det 
var  vel  det  Heiberg  vilde  til  Livs,  eftersom  hans  Blad  særlig  hen- 
vendte sig  til  det,  gjorde  ingenlunde  hans  bange  Anelser  til  Skamme, 
men  lod  i  1844  første  Bind  af  Holbergsamfundets  Komedieudgave 
ligge  i  Bogladerne.  Og  det,  skønt  denne  litterære  Spidsborgerlighed 
her  i  Bogform  mødte  noget  af  det  fine  Udstyr,  som  Teatret  havde 
nægtet  det.  Hvis  det  egentlige  Samfund,  Eliten  blandt  det  æstetisk 
dannede  havde  Glæde  ved  Molbechs  lidt  omstændelige  Kommentarer 
til  denne  nye  Udgave,  sagde  de  øvrige  Nej,  mange  Tak.  Deres  In- 
teresse var  ved  at  gaa  i  sig  selv  igen. 

Den  ny  Dekoration  i  Den  politiske  Kandestøber  kom  dem  for  sent. 
Teatret  førte  vistnok  Publikums  Svigeftddhed  tilbage  til  alt  .mdet 
end  sin  egen  Sløvhed.  Maaske  til  Skuespillerne.  Rosenkilde  log 
dog    Bladet    fra    Munden    og    forlangte    en  Mand,   der  med  Kyndighed 

kunde  staa  for  Rollebesætningen  og  styre  Prøverne  saaledes,  at  de 
blev,  hvad  de  altid  burde  være^  et  Kunst-Studium.  Opera  og 
Ballet  fik  jo  af  Bournonville  den  omsorgsfulde  Forberedelse,  Reper- 
toirekomedierne ved  deres  sjældne  Oplivelse  —  paany  een  Aflen  i  Sæ- 
sonen —  saa  ganske  savnede.  (Erasmus  Montanus  og  Jacob  v.  Tyboe 
maalte  henlægges  med  Slutningen  af  1843  —  44.)  Dog  uden  Resultat, 
skønt  Rosenkilde  mer  end  nogen  anden  kunde  tale  med  Autoritet, 
eftersom  hans  Fremstilling  af  Corfitz  —  19de  Februar  1844  —  havde 
skaffet  Teatret  en,  to,  tre,  fire,  fem  fyldte  Huse  fra  Gulv  til  Etager 
lige  efter  hinanden,  og  det  vel  var  hans  Spil.  der  bevirkede,  at  de  del- 
tagende tog  sig  saadan  sammen,  at  Fremstillingen  forekom  mere 
korrekt,  mere  harmonisk,  mere  afstemt  end  sidst  for  tre  Aar  siden. 
Den  fristede  endogsaa  Fru  Heiberg  til  om  Efteraaret  at  spille  med  i 
en  saa  lille  Figur  som  Stine  Isenkræmmers,  og  trods  Mangel  paa 
Øvelse  at  give  den  den  rette  krasse  Karakteristik  —  for  grel,  skrev  et 
Blad  —   og  med  sprudlende  Humør. 

Med  Grund  kunde  hun  paa  egne  og  Kammeraters  Vegne  skarpt 
irettesætte  Teatret,  nogle  Dage  senere  i  den  pseudonyme  Artikel  i 
Fædrelandet,  fordi  det  ikke  ved  en  naturlig  Dekoration  havde  afrundet 
det  kunstneriske  Helhedsindtryk,  saa  at  det  var  fuldkomment  uangri- 
beligt.    Dog  uden  Resultat. 

Et  Blad  var,  i  Anledning  af  denne  Forestilling,  der  virkede  saa 
tiltrækkende,  at  Eliten  af  det  dannede  København  overvandt  sig  endnu 
en  Gang  og  fulgte  med  Strømmen,  begyndt  at  mumle  noget  om  den 
genvakte  Nationalfølelse.  Det  var  dog  „Fædrelandet".  Og  Fædrelandet 
var  nationalliberalt,  og  Bemærkningen  faldt,  ligefør  Kongen  i  Marts 
med  Sprogpat  en  let  søgte  at  berolige  de  urolige  Hoveder  sydpaa  og 
dermed  uddybede  Kløften  mellem  dem,  der  som  de  i\ationallib(  rales 
voksende  Pari  i  heller  vilde  have  givet  den  slesvigholstenske  Stænder- 
forsamling Ordre  paa  at  tale  dansk  og  ikke  tysk,  og  dem,  hvem  de 
Nationalliberales  Broderskabs  Tilnærmelser  til  den  norske  og  svenske 
akademiske  Ungdom  var  latterlige  Fatamorgana.  Var  det  af  Hensyn 
til  Kongen,  der  nok  yndede  Studenterskandinavismen,  naar  den  blot 
ikke  ytlrede  sig  altfor  antitysk,  at  Levetzau  efter  de  nordiske  Studen- 
ters jublende  Hilsen  til  Barselstuen  den  26de  Juni  1845  tøvede  med 
at  genoptage  Komedien  indtil  Marts  næste  Aar?  Ihvertfald  fik  Offent- 
ligheden, og  navnlig  de  Nationallih(  rale,  under  det  stigende  spændte 
Forhold  til  Arvelandene  alt  andet  at  tænke  paa  end  Holberg.  Hvad 
der  lokkede  Levetzau  til  kun  at  tænke  daarligere  om   ham. 

Hekseri  blev  vel  genoptaget  i  1846.  el'ter  otte  Aars  Hvile, 
men  Otto  Zinck,  der  mødte  til  denne  pludselige  Genopvækkelse  med 
en  Enogtyveaarigs  Entousiasme  mindeiles  den  til  sin  Død  —  i  næste 
Aarhundrede  —   som  en  Begravelsesfest. 

Sjældent  havde  vel  en  Komedie  været  saa  ringe  forberedt,  sjæl- 
dent havde  man  hørt  en  Holbergtekst  saa  forplumret  af  moderne  Til- 

sætninger,    og   sjældent    havde    man    vel  skaaret    saa    ubarmhjærtigt  i 
den  for  endelig  ikke  at  tirre  det  trættede  Publikum. 

Denne  nemme  Anstrængelse  naaede  paa  to  Aftener  et  saa  vold- 
somt Nederlag,  at  man  endnu  i  1862  mindedes  det  med  Gysen  og 
ikke   vovede  at  skræmme  Mindet. 


V 

Skuespillerne,  navnlig  dog  tre  af  dem,  skyldtes  det,  at  disse  Tiaar, 
inden  Heiberg  overtog  Teatret,  ikke  bragte  Holberg  Straadøden.  Først 
Phister  og  Jfr.  Louise  Petersen,  dernæst  Rosenkilde. 

I  1839  havde  Molbech  udgivet  Rosenstand-Goiskes  Efterretninger 
om  den  kongelige  danske  Skueplads  i  1778  —  80,  som  var  blevet  lig- 
gende i  Manuskript.  Ud  fra  dets  gulnede  modstandsdygtige  Blade, 
der  sidst  havde  staaet  paa  en  af  Reolerne  paa  Bakkehuset  og  været 
Rahbek  til  bestandig  frydefuldt  Studium,  lød  der  Appel  paa  Appel  til 
Kunstnernes  Ansvarsfølelse,  først  og  fremmest  til  den  Selvopdragelse 
i  Respekt  for  Karakteristik,  som  de  havde  haardt  nødig  nu,  hvor 
de  var  overladt,  ikke  til  en  Warnstedt,  men  til  en  tyskfødt  Ceremoni- 
mester. 

I  Slutningen  af  forrige  Periode  traf  man  kun  paa  Ensembl^^kunst 
i  de  smaa  Komedier,  især  i  Henrik  og  Pernillescenerne,  efter  at  Jfr. 
Petersen  havde  øvet  sig  i  Maskeraden  og  Mester  Gert.  Phisters  og 
hendes  Spil  distancerede  dog  efterhaanden  de  andres,  navnlig  i 
Maskeraden,  ved  et  ungdommeligt  uhøjtideligt  Tempo,  der  var  to 
Gange  saa  hurtigt.  Scenerne  imellem  de  to  blev  saa  forte,  saa  lyn- 
snart konverserende,  at  det  var  umuligt  for  nogen  af  de  Medspillende 
at  naa  op  paa  Siden  af  dem.  Ensemblet  blev  splittet,  og  Komedien 
maatte  lægges  hen  i  Februar  1842.  "lester  Gert  Westphaler  holdt  sig 
lidt  længer,  dette  kom  sig  dog  af,  at,  da  den  nye  Pernille  var  blevet 
øvet  ved  to  Afteners  Sammt  nspil,  tog  Phister  Farvel  med  sin  ikke 
betydelige  Debutrolle  og  overlod  den    til  en  mere  frygtsom  Begynder. 

Det  gamle  Ensemble  i  Julestuen  var  der,  selv  efter  at  Komedien 
kom  paa  Scenen  igen  to  Aar  efter  Lindgreens  Afgang  (1840),  derimod 
ingen  der  kunde  bryde,  ikke  den  ny  Leonore  og  Pernille  (Jfr.  Pe- 
tersen), naturligvis  ikke  heller  Phisters  Kopi  af  Lindgreens  Skole- 
mester, men  ikke  engang  Rosenkildes  krakilske  Jeronimus  efter  Ryges 
(død  1842)  mere  voldsom  tyranniske  og  mindst  vel  Jfr.  Rosenkildes 
inderlig  godmodige  Magdelone  i  1844,  hvor  Jfr.  Jørgensen  veg  hende 
Pladsen. 

Der  var  over  Helheden  en  alvorlig  Værdighed,  alvorsfuld  Liv- 
lighed, en  Respekt  for  Sammenhængen,  der  virkede  usædvanlig. 
Her  var  der  ingen  Henrik-  og  Pernille-Scener.  Men  til  Sommerfore- 
stillingen af  Kilderejsen  sad  man  under  Akterne  før  og  efter  Dyre- 
havsbakkegøglet  og  savnede:  den  fra  Grækerne  og  Romerne  nedarvede 

theatralsk-gravitetiske  Stivhed.  Fremstillingen  af  de  Holbergske  Stykker 
—  skrev  Kjøbenhavnsposten  —  har  lidt  en  Del  Modification,  medens 
en  Mængde  af  de  ældre  comiske  Skuespillere,  der  saa  at  sige  vare 
opfostrede  af  Holbergs  Muse,  efterhaanden  er  fortrængte  af  nye. 

Man  var  fornærmet  over,  at  Phister  og  hans  Pernille  vilde  give 
det  hele  en  mere  moderne  Kolorit,  gøre  det  altfor  let  og  fint.  De 
konverserede  for  meget,  og  dog  kom  Plathederne,  under  deres  ganske 
vist  hastige,  men  dog  ciselerende  Nuanceringskunst,  saadan  for  en  Dag, 
at  de  ikke  kunde  undslippe  selv  et  mindre  aarvaagent  Øre. 


VI 

Et  Sted  i  sine  Erindringer  skriver  Fru  Heiberg  med  stærk  Iver 
om  en  aandfuld  Selskabstone,  som  med  Aarene  blev  særegen  for 
hendes  Spil.  Hun  kan  endnu  ikke  have  øvet  sig  paa  den,  da  hun 
den  ene  Aften  i  Februar  1831  forsøgte  sig  som  den  skrappe  Pernille 
i  Jacob  V.  Tyboe,  men  allerede  om  Sommeren,  da  hun  var  blevet  fra  Jfr. 
Pålges  til  Fru  Heiberg,  begyndte  hun  derpaa,  og  da  hun  om  Vinteren  havde 
spillet  Emmeline  i  Den  første  Kærlighed  af  Scribe,  var  hun  næsten  Mester 
i  den.  Denne  Tone  —  afluret  Heiberg  og  hans  Kres  —  skal  have 
været  særegen  for  aandfulde  Mennesker  den  Gang.  Først  og  frem- 
mest var  den  præget  af  fin  Dannelse.  Man  talte  let  og  hurtigt. 
Tonen  ejede  Simplicitet  i  Udtrykket,  og  dog  forstod  man  selv  under 
den  ivrigste  Hastighed  at  nuancere  klart,  bestemt  og  skarpt. 

Nu  har  naturligvis  hverken  Heiberg,  Hertz,  Martensen  eller  hvem, 
der  om  Aftenen  sad  sammen  med  Fru  Gyllembourg  omkring  Daglig- 
stuebordet  i  Brogade,  anstrængt  sig  for  at  konversere  fint,  men  for 
Fru  Heiberg,  der  var  vant  til  Teaterkammeraternes  mere  robuste  Tale, 
har  disse  æstetisk  dannedes  Samtaletone  lydt  usædvanlig  fint,  og  efter 
at  have  øvet  sig  paa  den,  er  den  i  hendes  Mund  blevet  en  Gang 
finere,  rigtig  passende  til  Scribes  Konversationsstykker. 

Det  var  —  mener  Fru  Heiberg  —  aldeles  ikke  nemt  for  hendes 
Medspillende  at  lære  at  kaste  Scribes  pikante  Replikker  ligesom  non- 
chalant fra  sig.  Endnu  i  30ernes  Begyndelse,  hvor  han,  der  in- 
troducerede sig  med  Valerie  i  1824  og  derefter  vakte  enestaaende 
Opsigt  med  mindst  en  halv  Snes  Stykker,  gjorde  det  aldeles  af 
med  Ifflands  og  Kolzebues  højtideligere  Tale,  havde  deres  Konver- 
sation Slæb  og  Paryk  paa.  Men  saa  begyndte  Fru  Heiberg  at  herse 
med  dem  for  at  lære  dem  Tonen.  Den  gled  for  dem.  Tilsidst  gled 
den  spillevende.  Lindgreens  langsomme  Organ  magtede  sikkert  ikke 
denne  Konversation.  Men  Phisters  elastiske  Tungebaand  var  som 
skaaret  for  den. 

Og  hans  kvindelige  Medspillende  lærte  den  hurtigt.  Der  er  over- 
hovedet ingen  Tvivl  om,  at  noget  af  denne  Scribetone  er  gaaet  igen 
i  deres  Samtaler  i  Henrik  og  Pernille.    Og  herefter  brød  den  sig  Vej 

i  Kilderejsen  og  Det  lykkelige  Skibbrud.  Allerede  til  Genoptagelsen 
af  Barselstuen  (Marts  1840)  var  den  begyndt  at  gribe  om  sig  blandt 
Damerne  i  Visitscenerne 

Overskou  indrømmer,  at  den  Maner,  som  efterbaanden  kom  til 
at  mærke  Spillet  i  Scribe,  for  endeel  gik  over  paa  Comoediefremstil- 
lingen  i  Almindelighed,  men  mener  dog  ogsaa,  at  de  holbergske  Styk- 
kers nationale  Komik,  bvor  de  gaves  af  Udvalgte,  kunde  bævde  sig 
med  Ære.  Det  er  dog  omkring  Valerie,  at  ban  er  af  den  Mening. 
Nu  var  man  i  1840,  og  i  Mellemtiden  var  der  gaaet  adskillige  Styk- 
ker af  den  utrolig  arbejdsdygtige  Skribent,  som  efterbaanden  i  Løbet 
af  50 — 60  Aar  naaede  frem  med  72  herhjemme,  og  i  det  samme 
Tidsrum  blev  spillet  tre  Gange  saa  ofte  som  Holberg. 


VII 

Nu,  hvor  denne  Tone  brød  egenraadigt  igennem,  angreb  man 
den  voldsomt.  Karakteristikens  Farver  blegnede  ud  under  den.  Hvor 
var  det  suffisante,  tørre,  spidsborgerlige  Anstrøg  —  dermed  mente  man 
den  gammeldags,  mere  langsomme.  Konversation  —  der  ved  Tradi- 
tion havde  gjort  sig  gældende  i  de  holbergske  Roller?  Hvad  var  det 
dog  for  en  ubehagelig  pjattet  Diktion,  man  fik  at  høre!?  Baade  Op- 
førelsen af  Barselstuen,  Kilderejsen  og  Det  lykkelige  Skibbrud  (Per- 
nille:  Jfr.  Petersen)  tydede  paa  Degeneration! 

Pernille  kunde  Kritikken  forholdsvis  let  komme  til  Livs.  Phister 
gik  bedre  Ram  forbi,  dækkede  sig  med  Autoritet  bag  sine  mange- 
tungede  Forvandlinger  baade  her  og  der.  Men  hans  Medspillende,  der 
endnu  ikke  løb  saa  hurtigt  som  han,  fik  bestandig  at  høre,  at  hun 
markerede  for  stærkt.  Navnlig  de  ækvivokke  Replikker  gav  hun  meget 
mer,  end  Øret  havde  godt  af,  syntes  man.  Her  var  noget  at  tage 
fat  paa,  f.  Eks.  i  Jean  de  France.  Om  man  nu  stadig  ligesom  i 
1822  bar  berøvet  Marthe  —  eller  de  andre  Personer  -  -  det  mest 
udfordrende,  vides  ikke,  der  var  ihvertfald  nok  igen,  lader  det  til. 
Man  talte  om  Overflod  paa  Plumpheder. 

Overskou  sad  hjemme  og  forlangte  paa  Papiret  —  i  sit  Manuskript 
om  Komediefremstillingen  —  Afskaffelsen  af,  hvad  han  kaldte  altfor  hol- 
bergske Udtryk  i  Stil  med  Henriks :  I  Ægtemænds-Horer  til  Østerskællin- 
gerne. Bag  Kulisserne  har  han  altsaa  nok  gjort  sig  vred,  ihvertfald  viste 
hans  Blad,  Dagen,  sig  efter  Premieren  temmelig  misfornøjet.  Efter  Henrik 
og  Pernille  i  Februar  184.3  var  det  heller  ikke  altfor  blidt  stemt,  og  der 
skulde  da  ikke  gaa  lang  Tid,  før  det  blev  til  Strid  paa  selve  Scenen,  under 
Prøverne  paa  Den  Stundesløse.  Man  kan  forstaa  paa  Dagen,  hvor 
Overskou  hentyder  til  En,  der  gør  Vrøvl,  men  som  slet  ikke  har  med 
den  omstridte  Replik  at  gøre,  at  det  er  Phister  (Oldfux),  han  er  ude 
efter,  skønt  Replikken  heller  ikke  kom  Pernille  ved,  men  Peder  Erich- 
sen.    Det  var  nemlig  den  stærkt  omstridte,    den  kraftigt   sværmeriske 

til  Magdelone:  Om  Forladelse,  min  hierte  Jomfrue!  maa  jeg  tage  paa 
hendes  Bryst?  Overskou  stansede  og  rettede:  Maa  jeg  tage  et  Kys? 
Lindgreen  havde  nemlig  —  Rahbek  tro  —  i  1824,  hvor  det  fme  Publi- 
kum skulde  vindes,  givet  Foersom  Ordre  til  at  udtrykke  sig  ligesaa 
høvisk  som  i  den  gamle  tyske  Udgave. 

Nu  var  der  jo  det,  at  naar  man  ellers  —  i  Repertoirestykker  — 
gav  sig  saa  hjærtelig  af  med  krassere  Udtryk,  kunde  Overskou  godt 
have  reformeret  sin  Blufærdighedsfornemmelse  en  lille  Smule.  En 
ærbødig  Debutant  bøjede  sig  imidlertid  øjeblikkelig  for  hans  Ordre, 
og  straks  stod  Parti  mod  Parti.  Phisters  sejrede.  Især  da  Magde- 
lone, den  robuste  Mad.  Winsløw,  øjensynligt  ikke  havde  noget  mcjd 
Kærtegnet,  og  navnlig  da  Phister  førte  Striden  ud  i  Pressen,  hvor 
Fædrelandet  ikke  sparede  Overskou  for  ømme  Benævnelser  som  Han- 
snerpe, æstetisk  Pernittengryn,  og  bad  sig  fritaget  for  de  kendte  Over- 
skouiader,  der  nylig  havde  fordærvet  hans  Oversættelse  af  Dumas' 
Gabrielle  de  Belle-Isle.  Kysset  gik  altsaa  fløjten,  og  Publikum  sav- 
nede det  ikke,  især  da  Peder  Erichsen  ikke  underlagde  Replikken 
noget:  dyrisk  Begjær,  men  sagde  den  med  Værdighed  og  Alvor.  Men 
Dagen  var  rigtignok  efter  Premieren  ligesaa  straalende  arrig  over  de 
Platheder,  der  vanzirede  dette  herlige  Vittighedsværk,  som  stolt  over 
Udførelsen. 

For    Phister   —   og    Jfr.  Petersen  gjaldt    det    naturligvis    ikke 

om  at  virke  forbløffende  ved  djærv  Udtale  af  vovede  Bemærkninger. 
Tværtimod  udmærkede  de  sig  jo  i  den  fornemme  franske  Tone,  i  hvis 
Hemmeligheder  Fru  Heiberg  gør  sig  lidt  til  af  at  have  indviet  sine 
Kammerater.  Men  denne  Tone  svælgede,  trods  Farten,  i  Nuancer,  i 
at  give  hvert  Ord  sin  Kulør.     Deraf  hele  Ulykken. 

Det  kunde  paa  den  anden  Side  ikke  falde  Lindgreens  Elev  ind 
at  krænke  den  hellige  Tekst  paa  noget  Punkt.  Aldrig.  Aldrig  mer 
end  højst  nødvendigt  som  i  Tilfældet  med  Østerskællingerne.  Lige- 
som han  heller  aldrig  —  skrev  man  rosende  om  ham  —  satte  til 
af  sit  eget. 

Hvad  der  i  Forbigaaende  bemærket  naturligvis  er  en  Overdrivelse. 
Gjaldt  det  en  Nuanceeffekt,  gjorde  Phister  det.  Dette  er  bevisligt  af 
Skuespiller  Emanuel  Hansens  stenografisk  nojagtige  Optegnelser  om 
hans  Spil  i  Kulisserne,  under  selve  Forestillingerne  (1865  —  71). 
Og  den  senere  Mad.  Phister,  der  nok  ikke  af  Frygt  for  Fa'r  vovede 
at  sætte  et  men  for  et  og,  naar  han  hørte  paa  det  —  fortæller  Elith 
Reumert  —  sagde  som  Pernille  i  Henrik  og  Pernille  lige  op  i  An- 
sigtet paa  ham:  Mener  du,  at  jeg  veed  saadant?  Naar  min  Kammer- 
Pige  kommer  hiem,  kand  vi  faae  det  at  vide.  Har  du  mange  Sø- 
skend,  min  Engel?  —  Og  dog  staar  der  skrevet:  Men  har  du  mange  — ? 

Enhver,  der  spiller  Komedie  eller  har  Sans  for  Nuancen,  hører 
straks  den  lykkelige  Fordel,  som  den  bitte  Ændring  skaffede  Jfr.  Pe- 
tersen. En  morsom  Overgang  i  sin  Voldsomhed.  Morsommere  end 
Holbergs,     Men  altsaa  at  improvisere,    som    f.  Eks.  Overskou    gjorde. 

naar  han  som  Leanders  Vært  i  Julestuen  under  Julelegen  hviskede  til 
Ryge-Jeronimus:  kom  ikke  for  nær  til  Lysene,  —  det  holdt  hun  og 
Phister  sig  væk  fra.  De  taalte  daarligt  en  Tøddel  fjærnet  eller  tilsat, 
allermindst  for  Effektens  Skyld.  De  nuancerede.  Dér  er  det.  Den 
Skuespillerinde,  der  hin  Aften  i  Marts  under  Jfr.  Petersens  pludse- 
lige Sygdom  var  Pernille  i  Den  Stundesløse,  forekom  korrekt  og 
decent.  Det  sidste  hørte  man  ikke  altid  om  den  rigtige  Pernille, 
det  første  var  hun. 

Havde  hun  spillet  den  Apelone  i  Hekseri,  som  den  lidt  højtide- 
lige, men  smukke  Mad.  Holst  agerede  i  1846,  var  hun  nok  ikke  gaaet 
af  Vejen  for  de  farlige  Replikker  til  Terentia  om  den  Købstadsjom- 
fru,  der  aldrig  kan  miste  sin  Ære,  som  Traditionen  (vistnok  fra  20erne) 
forbød  en  decent  Skuespillerinde  at  tage  i  sin  Mund,  med  det  Resul- 
tat, at  Tilskuerne  saa  heller  ikke  fik  at  høre  om  Leanders  Arresta- 
tion, der  paa  den  Maade  kom  overrumplende  i  femte  Akt.  Muligvis 
hun  ogsaa  kunde  have  skaffet  den  ligeledes  nu  banlyste  Pige  fra 
tredje  Akt,    der  er  kommet   til  Skade  for  en  ung  Karl,  Farve  og  Liv. 

Men  at  forbedre  paa  den  beskaarne  Tekst  med  dumme  Vittig- 
heder, som  flere  af  de  andre  nok  skal  have  gjort  ved  samme  Lejlig- 
hed, kunde  hverken  falde  hende  (1ste  Pige  i  første  Akt)  eller  Phister 
(den  jyske  Arv)  ind. 


VIII 

Med  større  Ret  angreb  man  Formen,  som  hørte  nøje  sammen 
med  Tonen  i  de  nye  Perniller.  Henrikerne,  der  ligesom  Pernillerne 
—  i  Kærnen  —  ligner  hverandre  noget,  hvorfor  man  er  kommet  for 
Skade  til  at  tale  om  Tjenertypen  hos  Holberg,  gjorde  Phister  paatrods 
af  den  traditionelle  Fremstilling,  som  ogsaa  Lindgreen  havde  bakset 
med,  saa  vidt  muligt  forskellige :  Troels  som  en  ondskabsfuld  Luren- 
drejer, Henrik  i  Den  politiske  Kandestøber  lidt  teaternaiv,  ham  i  Hen- 
rik og  Pernille  paagaaende  fræk,  og  fantastiske  Masker  og  Forklæd- 
ninger varierede  de  andre  til  en  vis  Grad.  Jfr.  Petersen  derimod  holdt 
sig  til  en  og  den  samme  Figur  i  de  otte  Perniller  og  den  Marthe, 
som  hun  fremstillede  ret  hastig  —  i  Løbet  af  otte  Sæsoner  —  indtil 
hun  i  1843  sluttede  af  med  Pigen  hos  den  snobbede  Jeronimus.  De 
lignede  alle  hverandre.  Den  erfarne  Pernille  i  Jacob  v.  Tyboe  eller 
den  forslagne  Marthe  eller  Vielgeschreis  snarraadige  Kammerpige  tog 
sig  ikke  alene  i  Dragt,  men  ogsaa  i  Væsen  ikke  anderledes  ud  end 
Leonoras  Pige  i  Mester  Gert.  Naar  Marthe  forklædte  sig  som  Ma- 
dame la  Fleche,  blev  hun  blot  fra  en  rap  talende  Stuepige  til  en  kras 
skræppende  Kokkepige.  Mad.  Liebe,  som  i  en  større  Række  af  Aar 
(1804—1823)  ikke  kom  til  at  spille  nær  saa  mange  Perniller  (ikke 
Pernille  i  Mester  Gert,  Julestuen  eller  Det  lykkelige  Skibbrud),  kunde 
med    mer    eller   mindre  Ret    synes    forskellig;    hendes    egen    skiftende 

Alder  var  det  niaaske  blot,  der  prægede  dem  saadan,  at  de  ikke  lig- 
nede hverandre  aldeles.  Men  ihvertiald  var  de  ikke  saa  formbeslæg- 
tede med  Lindgreens  Henriker  som  Jfr.  Petersens  med  Phisters.  Under 
det  bestandige  Sammenspil  med  ham  tog  hun  nemlig  bevidst,  ube- 
vidst mer  og  mer  af  hans  Fagon,  saa  man  maatte  blive  ved  med  at 
anklage  hende  for  at  kopiere  ham.  Selv  hans  Udtale  af  enkelte  Ord 
blev  hendes.  Naar  han  som  Oldfux  rettede  Tekstens  Kiærlighed  til 
Elschkov,  fordi  det  Ord  passede  i  hans  Mundtøj,  gik  der  ikke  lang 
Tid,  før  ogsaa  Pernille  sagde  det.  I  Tale,  i  Bevægelser,  Gestus  og 
Minespil  efterhaanden  to  Tvillingsøskende.  Blot  kunde  den  ene  af 
dem  forputte  sig  i  fremmede  Klædebon  og  lade  som  om  han  var 
andre. 

Det  er  derfor  karakteristisk,  at  naar  man  skulde  til  at  bedømme 
den  sidste  af  de  i  denne  Periode  spillede  Perniller,  talte  man  om  Jfr. 
Petersens  Pernille.  Den  er  en  kjær  Figur,  indrømmede  man,  den  er 
saa  ofte  omtalt  med  fortjent  Berømmelse,  at  vi  nødigt  vil  udsætte 
noget  paa  den,  men  —  og  saa  angreb  man  alt  det  kendte  Ydervæsen. 
Man  savnede  noget.  Ikke  Ungdommen  naturligvis,  selvom  den  var 
for  stærkt  fremme  i  de  Perniller,  der  bevisligt  maa  være  lidt  til  Aars. 
Men  man  savnede  altsaa  noget,  navnlig  nu,  hvor  man  var  vant  til  at 
se  moderne,  mer  varierede  Figurer  end  paa  Mad.  Liebes  Tid.  Phister 
forstod  at  lave  om  paa  sig  i  Stemmer.  Jfr.  Petersens  var  altid  den 
samme.  Den  ny  dissekerende  Konversationstone  ligesom  udpinte  Fi- 
guren til  sidste  Draabe.  Hun  havde  vist  allerede  i  1840  mærket 
Faren,  da  hun  klædte  Anneke  som  en  Sjuske,  men  de  fint  nuancerede 
Betoninger  spillede  ogsaa  frem  hos  hende.  Det  hele  blev  til  Konver- 
.sfltion,  med  fyrværkeriagtig  Fart.  men  Konversation. 


IX 

Phister  var  altsaa  heldigere,  og  han  vandt  en  afgørende  Sejr, 
da  han  med  Oldfux  udvidede  sit  specielle  Omraade.  I  Mellemtiden 
havde  han  forsøgt  sig  i  en  dybere  Karakteristik.  Men  det  er  vel 
værd  at  lægge  Mærke  til,  at  saa  saare  Henrik  var  mer  end  ganske 
enkel  karakteriseret,  forsagede  Skuespilleren  at  gøre  noget  ud  af  ham. 
Harlekin  i  De  Usynlige  kunde  han  saaledes  ikke  faa  fat  paa.  Harle- 
kin er  ikke  blot  fiffig  som  Henrik,  men  naturligt  naiv  som  Arv,  han 
haaner  stærke  Følelser  og  er  dog  en  sværmeri.sk  Nar. 

En  saadån  Dobbeltnatur  forsøgte  Phister  sig  kun  paa  om  Som- 
meren (Juli  1842),  naar  Kritikken  lod  Vaabnene  hvile  Han  prøvede 
sig  frem   og  opgav  igen. 

Jean  de  France-Figuren  interesserede  ham.  Lindgreen  maatte  af 
gode  Grunde  holde  sig  væk  fra  den.  Jean  har  været  udenlandsk,  han 
selv  holdt  sig  til   Danmark.      Jean    var    sprælsk,    han    støt   og   sindig. 

Og  han  mente  formodentlig,  at  her  laa  Landet  heller  ikke  for  hans 
Elev,  tiltrods  for  hans  Danserspænstighed  og  springske  Elegance. 

Men  Phister  var  i  de  senere  Aar  begyndt  at  længes  efter  at 
komme  udenfor  Lakajerne,  og  længtes  navnlig  nu,  hvor  han  havde  gen- 
taget og  udviklet  tre  af  de  vigtigste  (Troels  —  Kandestøberdrengen 
—  Henrik  i  Det  lykkelige  Skibbrud),  som  Lindgreen  opøvede  ham  i, 
og  var  kørt  lidt  træt  i  ham  i  Maskeraden.  Som  Jean  kunde  han 
frigøre  sig  af  den  gamle  Uniform  og  trække  i  et  helt  nyt  Kostyme. 

Og  saa  forsøgte  han  da  ogsaa  at  spille  sig  ganske  fri. 

Haack  og  Stage  havde  gjort  Jean  til  en  ren  Karikatur.  Phister 
søgte  at  røbe  Figurens  egentlige  Væsen  bag  det  karikaturagtige  Ydre. 
Hans  Opfattelse  minder  om  Rahbeks,  Han  nærmede  sig  hans  gode, 
ærhge  Københavnerskrog  paa  nitten  Aar,  Hans  Frandsen.  Med  det 
fødte  Fjols'  Maske  talte  han  dansk  som  en  blaseret  Simililevemand 
fra  Købstaden,  lidt  flæbende,  lidt  plat,  noget  i  Retning  af  det  Pylre- 
dylrekælesprog,  han  havde  givet  sig  hen  i  som  den  Leander-forklædte 
Henrik.  Som  den  franske  Jean  kastede  han  sig  ud  i  Farcen  med 
karikaturagtige  Betoninger. 

For  første  Gang  i  en  Tid,  der  var  begyndt  at  gaa  paa  Spor  efter 
Mennesket  bag  Teatermasken  (Heiberg,  Hertz,  Overskou),  forsøgte 
Phister  hos  Holberg  at  skabe  et  virkeligt  Menneske,  lidt  af  en  Arv 
bag  et  elegant  Kavalervæsen.  Men  det  kan  vist  ikke  nægtes,  at 
denne  Jean  især  blev  en  Skitse  i  dobbelttunget  Dialekt.  Phister  gav 
maaske,  naar  han  kritisk  skulde  gaaes  paa  Klingen,  nok  saa  meget 
af  en  Dialektkarakteristik  end  han  just  karakteriserede. 

Man  sagde  om  ham,  at  han  virkede  anstrængt.  Vist  rigtig  nok, 
for  han  anstrængte  sig  for  at  holde  den  egentlige  Hans  tydelig,  uden 
at  det  lykkedes,  men  han  søgte  ihvertfald  at  bryde  paa  den  burleske, 
letkøbte  Fa^on.  Det  var  al  Ære  værd.  Og  hans  sædvanlige  For- 
tissJmotempo,  der  mindre  passede  for  den  Opfattelse,  han  gærne  vilde 
give,  end  det  Resultat,  han  naaede,  henrev  imidlertid  Tilskuerne  saa- 
dan,  at  de  fik  Øjnene  op  for  denne  Komedie,  som  i  snart  hundrede  Aar 
havde  stridt  forgæves  for  sin  Plads  i  deres  Gunst. 

Dette  var  ihvertfald  et  ret  heldigt  Forsøg  udenfor  Lakajgenren, 
som  begribeligvis  maatte  trætte  Phister,  der  i  det  moderne  Repertoire 
hos  Heiberg,  Hertz  eller  Scribe  skildrede  saa  vidt  forskelligartede  Men- 
nesker. Og  man  kan  følge,  hvordan  han  søgte  at  undslippe  den. 
Som  Doktor  Bombastus  havde  han  ladet  Henrik  i  Stikken  bag  For- 
klædningen og  havde  derfor  svært  ved  at  finde  ham  igen,  hvor  Dok- 
tordragten blev  revet  af  ham  og  han  skulde  staa  blottet  i  sin  Uni- 
form. Og  saa  ivrigt  higede  han  i  Den  honnette  Ambition  efter  at 
komme  til  at  spille  ud  i  Baron  Reenkaalavets  spraglede  Kostyme,  at 
han  paa  Forhaand  tog  op  af  sin  Forvandiingskapital  og  bagefter  havde 
svært  ved  at  lade  Henrik  betale  tilbage  igen. 

Det  skyldes  muligt  den  forhastede  Indstudering,  at  hans  Dia- 
lektevne   her    spillede    ham    det    Puds,     at    den    udleverede    ham    den 

franske  Jargon  fra  Henrik  og  Pernille,  eller  at  de  samme  Fif  gik  igen 
i  Portechaisescenerne,  som  han  nok  ellers  var  Mand  for  at  variere, 
selv  om  Traditionen  kun  bød  ham  de  samme,  men  Undskyldningen 
ligger  nærmere  i  den  ringe  Variation,  der  er  paa  disse  to  Teater- 
tjenere.    Og  han  var  altsaa  trættet  af  dem. 

1  forrige  Sæsons  sidste  Halvdel  (1842 — 43)  havde  han  spillet  i 
Henrik  og  Pernille  tiere  end  før  i  saa  kort  et  Tidsrum,  og  nu  i  denne 
raaatte  han  igennem  ham  fire  Gange  til. 


X 

Phister  forstod  vist  allerede  nu  ved  Hjælp  af  alle  mulige  Maal 
at  faa  Tilhørerne  til  at  foretage  en  Rejse  gennem  Danmark,  som  man 
senere  roste  ham  for.  Havde  den  gamle  Jeppe  været  født  perfektibel 
i  det  sjællandske,  havde  Phister  efterhaanden  lært  sig  til  at  blive 
overperfektibel  deri.  Maalet  laa  ham  paa  Tungen.  Om  det  just  ikke 
groede  op  af  hans  Organer.  Jacob,  Erasmus'  Bro'r,  overbeviste 
nylig  (i  September)  Folk  derom.  Ti  i  denne  Bondedrengs  Selskab 
lød  de  andre  Medspillendes  Dialekter  af  hult  Teater.  Deres  Jargoner 
kunde  lyde  som  fynsk,  jysk  og  tysk,  men  daarligt  nok  sjællandsk. 
Ingen  var  her  Mester  som  Phister.  Schrams  Arv  i  Kilderejsen  havde 
pludret  uforstaaeligt,  og  ikke  alene  paa  Grund  af  Bassen.  Mantzius 
agerede  Arven  i  Jean  de  France,  men  det  var  umuligt  at  opfatte,  om 
han  talte  jysk,  fynsk,  lollandsk.  Sjællandsk  var  det  i  al  Fald  ikke. 
Phister  havde  været  ægte  Sjællænder  som  Peer  i  Jacob  v.  Tyboe 
(1836),  blev  ravjysk  som  Arv  i  Hekseri  (1846).  Lindgreen  levede 
og  døde  i  eet  Maal.  Phister  levede  i  alle  mulige  Slags.  Han  vilde 
ligesom  overtale  Mindet  om  Scenens  store  Sjællænder  med  en  Strøm 
af  Dialekt-  og  Sprogkaskader,  med  alle  Danmarks  Maal,  men  ogsaa 
med  fransk,  tysk,  engelsk. 

Lindgreen  var  Sjælland,  maaske  dog  især  Roskilde.  Phister  var 
Sjælland,  Danmark,  hele  den  kosmopolitiske  Verden.  En  Globtrotter 
paa  Scenen. 


XI 

Mod  Arverne  og  saa  videre  mod  Jeppe,  det  maatte  blive  Phisters 
Maals  Maal.  Men  først  til  Dialekternes,  Forklædningernes  Genius,  til 
Oldfux  i  Den  Stundesløse.  Man  kan  forstaa,  at  Fremstillingen  maatte 
forme  sig  som  et  ordentlig  afgørende  Farvel  til  Forvandlings-Henriken. 
Skulde  der  være  Gilde,  saa  maatte  det  blive  nu,  netop  nu. 

Ryge  havde  spillet  Oldfux  indtil  for  ni  Aar  siden,  men  savnede 
.stadig  elastisk  Elegance  til  de  lynsnare  Forvandlinger.  Han  yndede 
at  spille  Tysker,   især  brovtende  Tysker,    spillede   ham  gærne  overalt, 

hvor  imn  kom  ham  imøde  i  Repertoiret.  Han  bemestrede  jo  Sproget 
til  Fuldkommenhed,  havde  benyttet  det  i  sin  Lægepraksis  sydpaa  og  i 
sine  private  Skrivelser  til  Levetzau.  Oldfux  blev  for  Ryge  navnlig 
Tyskeren.  Ellers  virkede  han  bare  overvældende  voldsom,  som  sæd- 
vanlig, han  overfyldte  Scenerummet  med  sin  mægtige  Røst,  men  han 
manglede  Smidighed  i  Røsterne  og  Smidighed  i  Kroppen  til  fuldkom- 
ment at  illudere  i  de  forskellige  Metarmorfoser. 

Lige  saa  pompøs  som  Ryge  havde  været,  ligesaa  indsmigrende 
^avstrikagtig  gjorde  Phister  sig:  En  Henrik,  der  straalede  af  Humør 
og  Maskeradelyst,  og  som  forvandlede  sig  saadan,  at  han  blev  en 
ny  for  hver  Forvandling,  ny  og  væsensforskellig  til  den  ringeste  Nu- 
ance i  Stemmen,  den  mindste  Streg  i  Masken,  det  fineste  Haar  i 
Parykken. 

Henrik  og  Oldfux  var  af  gammel  Vane  tilbøjehge  til  at  tage 
Publikum  med  paa  deres  Parti,  henvende  sig  direkte  dertil,  hvor  det 
kneb,  og  ogsaa  hvor  det  ikke  kneb.  Denne  Oldfux  gav  sig  saa  fyrig 
hen  i  Forklædningerne,  at  han  næsten  kun  agerede  for  de  Medspillende. 

Først  var  der  Oldfux-Henriks  Scribeske  flot  henkastende  Kon- 
versation, saa  Pedantens  flæbende  Tale  å  la  Jean  de  France  eller 
Henrik  i  Henrik  og  Pernille,  lang  i  Ansigtet,  bleg  om  Kind,  der- 
paa  den  korte,  buttede  Advokat,  blussende  red  af  Drikfældighed,  for- 
fjamsket af  Delirium,  med  et  buldrende  tykt  Mæle  bag  de  oppustede 
Kinder,  men  snarraadig  af  Væsen  (endnu  lidt  af  Henrik),  saa  Tyske- 
ren, tyk,  voluminøs  og  med  en  Tordenstemme,  der  styrtede  brølende 
ud  i  en  flydende  Ordskvalderstrøm  med  vildt  fantastiske  Betoninger  af 
hvert  enkelt  Ord  alligevel;  alle  de  tyske  Universitetsbyer,  han  ram- 
sede  op,  blev  impressionistisk  lokalfarvede,  hvert  eneste  af  de  latinske 
Udtryk  ganske  anderledes  smækket  ud  i  forskellige  Lyd  end  Advo- 
katens strængt  nøjagtig  betonede.  Ordene  rutschede  hurtigere  og  hur- 
tigere fra  hans  Læber,  snart  kneb  de  sig  Plads  oppe  i  Diskanten, 
snart  murrede  de  dystert  i  Bassen,  aldeles  ikke  til  at  korrigere  i 
Farten  og  dog  nuancerede.  De  lukkede  Vokaler  blev  overrumplende 
aabne,  de  aabne  lyse  latterligt  dunkle. 

Konversation  paa  Væddeløb.  Ordfyrværkeri  af  den  mest  forbløf- 
fende Fart  og  Farve.  En  fortryllende  Forvandlingsilfærdighed,  bag 
hvilken  man  frydede  sig  ved  i  Glimt  paa  Glimt  at  genkende  den  rejse- 
lystne Henrik-Phister. 


xn 

Leg  med  Ord  og  Spil  med  Ord  for  at  kunne  følge  med  i  Farton 
blev  foreløbig  Karakterisiiken  for  den  unge  Studenterskuespillers  Hol- 
bergvæsen, der  i  August  1842  havde  aflagt  Prøve  paa  Teatret  som 
Erasmus  Montanus  og  Arv  i  Jean  de  France  for  Holbergkenderne 
Heiberg,    Oehlenschlåger    og  Molbech   med    det  Resultat,    at   han  alle- 

rede  spillede  den  forste  i  September,  og  to  Maaneder  senere  den 
anden. 

Lindgreens  landlige  Type  naaede  han  ikke  her,  muligvis  lidt  af 
dens  Naivitet,  intet  af  dens  Natur;  navnlig  forsludrede  Mantzius  sig 
ganske  i  den  Dialekt,  der  paa  Prøven  havde  begejstret  en  Køben- 
havner som  Molbech.  Der  var  vel  Lune  i  Fyren,  men  ikke  hans  eget 
stille,  mer  af  Mantzius'  lidt  voldsomme,  der  navnlig  frydede  sig  over 
den  burleske  Scene  med  Spilleren  og  Jean  i  Sækken. 

Det  faldt  Mantzius'  iltre  Temperament  ikke  saa  lidt  let  at  for- 
staa,  at  Hastighedens  Parole  var  nødvendig  for  Komediernes  Popu- 
Inritet,  men  slet  ikke  nær  saa  let  først  at  arbejde  sig  ind  i  deres 
særlige  Tone,  gore  sig  den  underdanig  og  saa  forcere  dens  Tempo. 
Han  havde  ikke  haft  nogen  Lindgreen  eller  Phister  til  at  herse  med 
sig,  havde  vistnok  ogsaa  daarligt  taalt  dem.  Men  hans  akademiske 
Dannelse  hjalp  ham  imidlertid  til,  efter  at  han  havde  spillet  to  Gange 
som  Leonard  i  Den  honnette  Ambition  næste  Efleraar,  at  lære  sig 
at  tale  nogenlunde  korrekt  som  Jesper  i  Jacob  v.  Tyboe  den  følgende 
Maj.  kort  før  han  foreløbig  forlod  Teatret. 

Anstrængelsen  med  Diktionen  gik  dog  her  ikke  saa  lidt  ud  over 
Karakteristiken,  Mantzius  naaede  egentlig  ikke  længer  end  til  over- 
fladisk at  kopiere  Ryges  Sceneperson  i  al  Almindelighed  og  afgav  vel 
derfor  Rollen  under  sin  senere  Virksomhed  (1848  —  58).  Her  tog  han, 
som  moden  Kunstner,  paany  fat  paa  Erasmus,  og  var  han  for  i  1842 
altfor  flot  og  henkastende,  talte  han  nu  højtideligere,  mere  værdigt, 
men  dog  utydeligt  og  først  og  fremmest  saa  konverserende,  at  man 
henviste  ham  til  de  franske  Konversationsstykker  eller  de  nymodens 
danske  Lystspil. 

Men  nu  søgte  han  blot  at  afpasse  sig  efter  Phisternes  tempo- 
fyldte Tale,  der  vilde  komme  ud  over  den  altfor  stift  ærværdige  ved 
først  at  opløse  den  i  Nuancer  og  saa  give  Fart  i  den. 

Og  denne  Konversation  passede  godt  nok  med  hans  Opfattelse 
af  Erasmus  som  en  fyrig  Helt.  Han  forsvarede  nemlig  Akademikeren 
i  ham  mod  Dumrianerne  paa  Bjærget,  og  det  med  en  begejstret  Entu- 
siasme for  Lærdommens  Sag.  Hans  Erasmus  var  ung  og  ilter;  ge- 
skæftig i  Munden  stormede  han  paa  som  en  Gert  Westphaler.  hørte 
knap  paa  sin  Medspillendes  Replikker,  stormede  videre  og  sluttede 
sin  Tale  af  med  overlegne  Smæld  paa  Tungen,  der  lød  som  Raket- 
knald efter  et  Fyrværkeri.  Selvfølgelig  kom  der  ad  den  Vej  vigtig 
Opblæsthed  ind  i  Figuren,  men  Erasmus  skulde  ogsaa  have  Ret.  Det 
var  Studenterskandinavismens,  Studenternes  Tid,  Hostrup  nærmede  sig 
med  Genboerne  (Febr,  1844).  Synet  paa  Erasmus  som  komisk  Figur. 
Lunet  og  den  komiske  Kraft  maatte  vige  under  denne  Defensorihær- 
dighed, der  gjorde  ham  mer  tragisk,  i  al  Fald  mer  tragikomisk  end 
komisk.  P.  L  Møller  kunde  kort  efter  erklære,  at  Holberg  med  Eras- 
mus paa  en  næsten  tragisk-comisk  Maade  vilde  vise  Begejstringen  for 
en  højere  Erkjendelse  i  Kamp  med  Dumhed  og  Fordom. 

Denne  Erasmus  Montanus  var  overhovedet  sin  Tids.  Kongen, 
der  jo  ikke  holdt  af  Skandinavismen,  naar  den  gjorde  Front  mod  syd 
og  raslede  med  Vaaben,  holdt  af  den,  naar  den  paa  Æsletikens  mer 
neutrale  Grund  rakte  Broderhaand  til  Venner  og  Frænder  hinsides 
Sundet,  og  kaarede  vel  derfor  Mantzius-Erasmus  til  at  være  med  til 
at  indvie  Hofteatret  efter  Ombygningen  i  November   1842. 

Sikrere  Kendere  syntes  vist,  at  Mantzius  skulde  give  sig  mer 
Tid  til  Erasmus  som  Typen  paa  den  studentikose  Latterlighed  og 
Halvforrykthed. 

De  kunde  have  vist  ham  hen  til  Marstrand,  og  gjorde  det 
ogsaa  i  50erne,  da  Malerens  Medlemsbillede  til  Kunstakademiet,  Scene 
af  Erasmus  Montanus  fra  1844,  var  kommet  til  at  hænge  i  Maleri- 
samlingen paa  Christiansborg.  Marstrand  var  jo  utvivlsomt  Holberg 
nærmere  end  Mantzius  og,  som  altid,  i  Skitser  og  Malerier  af  sine  ur- 
komisk opfattede  Scener  fjærnt  fra  alt  Teatervæsen;  i  den  forelsket 
nøjagtige  Miliøskildring,  i  Dragternes  tidsbestemte  Kompositioner^  i 
den  overordentlig  levende  Gruppering  —  fjærnt,  fjærnt  fra  det  kgl. 
Teater.  Hvis  man  paa  Erasmus  Montanus-Billedet  fik  Øje  for,  at 
Jacob  havde  Tøj  paa  som  Phister,  var  det  vist  alligevel  daar- 
ligt  nok  en  Teaterreminisens.  Mantzius'  Erasmus  derimod  var  ikke 
saa  lidt  Teater.  Godt  Teater  for  sin  Tid.  En  af  den  fremadbrydende 
Politiks  Repræsentanter,  der  først  led  Nederlag  med   1864. 

Ryges  pompøse  Talesæt  var,  jo  ældre  og  ærværdigere  han  blev, 
gaaet  i  eet  med  den  bredere  Repliktone,  der  mærk<de  Komediefrem- 
stillingen i  tidligere  Tid.  Under  den  livligere  Konversation  i  Slut- 
ningen af  30erne  virkede  denne  Tone  noget  for  højtidelig,  Kunstne- 
rens Person  magtstjal  dog  Indtrykket.  Men  da  Ryge  saa  i  1840  for- 
søgte sig  i  en  ny  Figur  —  og  i  det  nye  Ensemble  —  som  den  strængt 
paapasselige  og  dog  godmodige  lettroende  Jeronimus  i  Kilderejsen, 
forekom  han  nogle  altfor  patetisk.  Man  fik  pludselig  Øje  paa  Per- 
sonen bag  Talen,  saa  med  eet,  at  Masken  var  for  stræng,  Gebærderne 
for  voldsomme.  Denne  kraftigt  talende  Tyran,  var  han  paa  nogen 
Maade  saa  naiv,  at  han  kunde  lade  sig  narre  af  en  barnagtig  aaben 
Intrige? 

Hvorledes  var  det  muligt,  at  denne  voldsomme  Mand  med  eet 
kunde  bekvemme  sig  til  at  tilgive  Datteren  hendes  maaske  ikke  uan- 
gribelige Letsindighed  at  gaa  paa  Sommi  rnatsæventyr  med  Leander? 
Og  da  Ryge  et  Par  Aar  efter  var  død.  og  N.  P.  Nielsen  tog  hans 
Jeronimus  i  Henrik  og  Pernille,  ligesom  han  ogsaa  og  forsøgle  sig  i  hans 
voldsomme  Lignelse  som  Erasmus'  bornerte  Svigerfader,  faalte  man  ham 
lige  næppe  nok,  fordi  han  nu  en  Gang  var  den  berømte  N.  P.  Nielsen, 
skønt  han  stræbte  at  tale  moderne.     Men  Rosenkilde    sejrede  med  en 

mere  rolig,  afdæmpet  Fremstilling  som  Jeronimus  i  Jean  de  France. 
Han  virkede  selvfølgelig  ægte.  Og  dog,  skønt  musikalsk  stemt  sam- 
men med  de  moderne^  kunde  han  ikke  nær  sin  Lektie  saa  godt. 

Allerede  længe  havde  Rosenkilde  givet  efter  for  den  fødte  Skue- 
spillers Trang  til  at  brodere  paa  Teksten.  For  en  Del,  fordi  han  al- 
drig var  sikker  i  den,  han  kunde  f.  Eks.  gentage  Ord  og  hele  Sæt- 
ninger ligesom  for  at  finde  tilbage  igen.  Men  i  ikke  ringere  Grad, 
fordi  han  efterlevede  en  Skikkelse  med  saa  livlig  en  Fantasi,  at  den 
kunde  sige  ham  meget  mere  end  Forfatteren.  Overfor  Holberg  havde 
han  dog  taget  sig  selv  mer  i  Skole,  men  ikke  med  saa  fast  en  Haand, 
at  man  lod  være  med  at  undre  sig  over,  at  han  som  Vielgeschrei 
ikke  vansirede  Teksten  med  et  eneste  iha  eller  oho  eller  æh.  I  Ko- 
medierne blev  han  nemlig  heller  aldrig  færdig  med  sine  Skikkelser. 
De  levede  frodigt  videre  i  hans  hemmelige  Værksted,  gav  bestandig 
ham  selv  og  Tilskuerne  Anledning  til  Overraskelser.  De  var  mindre 
fast  støbte  end  de  øvriges,  tog  mer  og  mer  Stof  ind. 

Denne  Fremstillingsmaade  gav  Rosenkildes  Spil  et  eget  utaal- 
modigt  Tempo,  der  passede  til  Phisternes,  men  rigtignok  ogsaa  et 
Liv,  som  trodsede  deres  lidt  mekaniske  Teateraktioner. 

Som  Per  Degn  havde  Ryge  gjort  sin  store  Krop  tyk  og  plump. 
Med  et  evigt  bredt  fæisk  Smil,  med  lumske,  stikkende  Øjne  saa  han 
ud  som  Dumheden  i  dens  fulde  Storhed,  i  dens  mest  mattede  Selv- 
tilfredshed. En  aandlig  Frænde  af  den  hjærneflade  Skryder,  Ride- 
fogden. Lumsk  altsaa  nok,  men  lumsk  som  kun  Fæet  kan  være  det. 
Ynkelig  kunde  han  virke,  naar  han  sank  besejret  sammen  i  sin  selv- 
tilfredse Koloskrop  og  med  eet  maatte  blotte  sin  bekymrede  Angst, 
som  han  kun  af  og  til  havde  røbet.  Men  snart  var  han  dumvigtig 
ovenpaa  igen. 

Rosenkilde  i  1842  var  endnu  mer  af  et  Menneske.  Alene  i 
Kroppen,  i  den  ligesom  indskrumpne  Krop,  der  kaldte  paa  Medliden- 
heden, ikke  saa  lidt  menneskeligere.  Ynkeligheden  laa  ligesom  be- 
standig for  Dagen,  men  dertil  var  han  snu  og  fiffig.  Havde  Ryge 
syntes  snu,  var  det  kun  i  Masken.  Hos  Rosenkilde  blev  Snuheden 
en  levende  Bestanddel  af  Pers  Væsen.  Han  var  snu  for  ikke  at  røbe 
sin  dumme  Uvidenhed,  var  sig  sin  egen  ynkelige  Afmagt  bevidst  og 
søgte  bestandig  at  dække  over  den,  og  ikke  uden  Held.  Beregnende 
svinepolisk  var  han.  Mere  en  listig  Ræv  end  en  Dumrian.  Og  saa 
havde  han  en  vis  selvironisereude  Gemytlighed,  der  forraadte,  at 
dtnne  gamle  Academikus  en  Gang  var  gaaet  i  Staa  paa  Bjærget  og 
vidste  det. 

Som  man  forstaar,  et  Slags  Forsvar  for  Akademikeren  paa  et 
passende  Tidspunkt. 

Men  man  si  r,  hvad  denne  Sammensathed  betyder  lige  i  Modsæt- 
ning til  Manfzius'  usammensatte  Erasmus.  Den  bi  tyder  mindre  pom- 
pøst Komediespil    ud    over  Rampen,    ud    til  Publikum,    mer  Sammen- 

spil  med  de  Personer,  der  direkte  og  indirekte  tvinger  Degnen  til  at 
spille  fordtt-kt.     Teksten  blev  ikke  meddelt,  men  oplevet. 

Diskret  Kunst,  der  forsvarede  et  Menneske. 

Rosenkildes  Stundesløse  (1843)  blev  i  endnu  mindre  Grad  end 
Lindgreens,  Komedie.  Fra  en  naiv  Nyder  af  sin  egen  Stundesløshed 
voksede  Vielgeschrei  til  en  fuldkommen  sybaritisk  Tilbeder  af  den. 
Et  voldsomt  Humør  besatte  Lindgreen  bag  Figuren,  et  næsten  vis- 
domsfuldt,  roligt,  mættet  Lune  straalede  ud  af  Rosenkildes  fine  og 
fornemme  gamle  Velhaver,  der  virkede  forunderlig  stille  i  al  sin  Uro- 
lighed. 

Et  Eksempel:  Lindgreen  havde  geskæftig  dikteret  Bryllupsind- 
bydelsen efter  Sufflør.  Rosenkilde  sad  bag  sit  Bord  roligt  og  over- 
ordentlig behageligt  fordybet  og  dikterede  efter  Papir.  Han  kunde 
variere  —  og  improvisere  —  en  enkelt  Sætning:  Saasom  det  har  be- 
haget Himmelen  o.  s.  v.,  gentage  den  Led  for  Led  for  de  skriblende 
Skriverkarle  med  en  himmelsk  nydende  Andagt:  thi  der  maa  iles 
dermed  —  thi  der  maa  iles  dermed  —  for  visse  Aarsagers  Skyld 
—  for  visse  Aarsagers  Skyld  —  og  saa  med  Ansigtet  vendt  mod 
Loftet,  inderlig  fraværende   —  :  for  visse  Aarsagers  Skyld. 

Lindgreens  Vielgeschrei  havde  været  og  skulde  være  den  ubarm- 
hjærtige  Latters  Bytte. 

Med  Rosenkilde  fik  man  Medfølelse,  han  var  tiltalende  og  ikke 
alene,  fordi  han  var  noget  moderniseret  i  Sprog  og  Lader,  som  man 
sagde,  men  fordi  han  altsaa  var  saa  elskværdig  rolig  i  sin  urolige 
Selvoptagethed.  Et  Menneske.  Ikke  en  Figur,  der  spillede  Komedie 
for  at  more.  Manden  her  havde  sine  Hemmeligheder,  sit  hemmelige 
Væsen,  som  han  ikke  udleverede  saadan  til  den  første  den  bedste. 
Han  var  fyldt,  behersket  af  Situationen. 

Menneskelighed  ogsaa  i  Corfitz  (1844).  Ryge  var  almægtig  Hus- 
tyran. Der  steg  Klang  af  Hævn  af  hans  Tale,  naar  han  tvangstanke- 
besat gav  sig  til  at  tælle  Maanederne  efter.  Kom  der  virkelig  Tvivl  i 
hans  Sind,  tyranniserede  han  den  sønder  og  sammen. 

I  Rosenkilde  stredes  Selvsikkerhed  og  nagende  Bekymring,  Gam- 
melmandsstædighed  og  Græmmelse,  og  saa  meget  mere  gribende  vir- 
kede dette,  som  han  gik  stille  og  sled  med  det  altsammen.  Og 
alligevel  var  der  fyrig,  humørfuld  Iver  i  dette  Væsen,  der  holdt  sig 
i  Takt  og  Tempo  med  Phisters  ondskabsfulde  Troels,  som  tilmed  fik 
mere  Sandsynlighed  i  dets  Selskab. 


XIV 

Da  Barselstuen  gik  for  hundrede  Gang  (Jan.  1841),  havde  man 
til  Foersoms  Gedske  Klokkers  Velkomsthilsenen:  Næsten  modbydelig. 
Og  man  spurgte,  <>m  der  var  Mening  i  at  blive  ved  med  at  holde  saa 
stædig  fast  paa  denne  urimelige  Tradition  om  Mandfolk  i  Kvindeskørter? 

Første  Angreb  prellede  af.  Komedien  blev  lagt  hen,  men  taget 
op  tre  Aar  efter,  da  Rosenkilde  vilde  spille  Corfitz.  I  Selskab  med 
den  kvindelige  Mad.  Larcher  syntes  Foersom  ufatteligere.  Denne  for- 
underlige Rest  af  gammeldags  Komedievæsen  maatte  udryddes.  Og 
Fru  Heiberg  sendte  da  ogsaa  den  en  velrettet  Salve  fra  Fædrelandet 
og  forlangte  Gedske  i  Sikkerhed  hos  den  unge  Jfr.  Julie  Rosen- 
kilde, der  for  et  Aars  Tid  siden  havde  illuderet  fuldkomment  som  den 
gamle  Jacinthe  i  Den  sorte  Domino  og  en  Tid  efter  greb  Magdelone  i 
Julestuen  saa  menneskeligt  an. 

Man  ved  ikke,  hvordan  Jfr.  Winther  har  taget  Klokkerkonen  hin 
eneste  Aften  i  Februar  1801,  efter  hendes  Evne  at  dømme,  noget 
grovt  og  støjende,  lidt  i  den  traditionelle  Lignelse.  Alt  Mandfolke- 
væsen var  og  blev  imidlertid  lukket  Land  for  det  frembrydende  Talent, 
der  kun  kunde  tage  af  Livet,  stilfærdigt  groende  som  det  var. 

En  gammel  Amagerkone,  der  havde  siddet  i  Rosenkildes  Port  i 
Adelgade,  blev  til  Gedske  (1845).  En  Kone,  for  hvem,  ligesom  for 
hende.  Kaffen  var  Livseliksiren,  og  som  altsaa  sugede  den  til  sig  til 
mindste  Draabe.  Blev  der  een  tilbage  paa  Bunden  af  Koppen,  slikkede 
hun  den  ud  for  denne  Verden,  og  sluttelig  .salvede  hun  andagtsfuld 
Nydelsen  ved  at  sætte  Overkoppen  fra  sig  med  Bunden  opad  i  Un 
derkoppen. 

Levende  Liv  revolutionerede  en  hel  Skikkelse.  Det  aarhundred- 
gamle  Harnisk  gled  af  den  og  ned  i  evig  Glemsel. 

Selvfølgelig,  stilfærdig  lyttende  var  Jfr.  Rosenkildes  Gedske.  Hun 
spillede  ikke  Komedie  for  Publikum.  Hun  var  fuldkommen  optaget 
af  sin  Samtale  med  Barselkonen.  Den  lille  Situation  syntes  derved 
med  eet  mærkværdig  livfuld. 

Under  delte  naturlige  Talents  Trylleri  blev  ogsaa  Magdeloncrne 
mer  stille  i  det,  end  de  havde  været  siden  Mad.  Knudsens  Dage,  ikke 
alene  den  blide,  livsglade  i  Julestuen,  men  den  latterlig  giftesyge  i 
Den  Stundesløse  (1847)  og  endogsaa  den  kokette  Verdensdame  i  Det 
lykkelige  Skibbrud  fra  samme  Aar. 

Deres  Tale  var  Livets.  Deres  Færd  forunderlig  rolig.  Jfr.  Rosen- 
kildes Fremstillinger  var  overhovedet  Protester  mod  al  Slags  Teater- 
væsen. 

XV 

Hvis  nu  Teatret  havde  sagt:  Lad  os  drage  Nytte  af  Erfaringen. 
Vi  bærer  os  ad  ligesom  i  30erne,  vælger  de  smaa  Komedier  og  be- 
sætter deres  faa  Personer  med  de  fuldendte  Kunstnere,  der  nu  bryder 
frem,  og  saa  ser  vi  at  skaffe  en  Mand,  der  kan  sammenlede  deres 
uensartede  Talenter,  for  at  Ensemblet  ikke  skal  blive  brudt  ligesom 
den  Gang. 

Men  Teatret  tog  ikke  Initiativet  til  nogetsomhelst.  Foretog  det 
sig  endelig  noget,  var  det  maalløst.     Det  valgte  Hekseri,    der  vrimler 

med  Smaafigurer,  som  hver  for  sig  er  fordringsfulde,  og  lod  dem 
spille  paa  bedste  Beskub.  Det  forsøgte  to  andre  henlagte  Komedier 
som  Det  lykkelige  Skibbrud  og  Jacob  v.  Tyboe.  Forberedte  dem 
daarligt.     De  maatte  øjeblikkelig  forsvinde. 

I  og  for  sig  var  det  altsaa  kun  af  det  Gode,  at  det  holdt  sig 
krampagtigt  til  tre  Repertoirestykker  (Henrik  og  Pernille,  Barselstuen, 
Den  Stundesløse),  hvoraf  de  to  større  faldt  i  Staver,  naar  de  pludselig 
een  eller  to  Gange  i  Sæsonen  skulde  fejre  Holberg.  Sløvheden  bredte 
sig.  Ligeglad  tænkte  Levetzau  ikke  paa  Hundredaarsdagen  for  Te- 
atrets Indvielse  i  1748,  som  nok  Heiberg  maatte  friske  op  i  hans 
Hukommelse.  Resultatet  blev  Barselstuen,  der  aabenbart  var  falde- 
færdig, ihvertfald  dømtes  værdig  til  en  ny  Treaarshvile,  efter  at  man 
forgæves  havde  søgt  at  dække  over  Skavankerne  ved  at  faa  H.  G. 
Andersen  til  at  snakke  ivrigt  op  om  Holberg  i  det  indledende  Fest- 
spil, kaldet  Kunstens  Dannevirke,  hvis  Titel  nu  lyder  ironisk.  Men 
det  var  nok  aldeles  ikke  Ironi  af  Bournonville,  at  han  anbragte  Hol- 
berg i  en  gylden  Lænestol  som  stum  Tilskuer  til  en  kongelig  Ballet 
(Gamle  Minder),  der  mimisk  skulde  fortolke  Festglæden,  som  Tilskuerne 
nede  paa  Gulvet  imidlertid  ikke  var  vel  opdragede  nok  til  at  kunne 
tage  Del  i. 


I.  c.  Normann  11 


J.  L.  HEIBERG'S  FORNYELSESFORSØQ. 

Overgemt  og  nyt  „Teater"   indenfor  stilfulde  Rammer. 


I 

DA  Frederik  VII  havde  besteget  Tronen,  overtog  Staten  —  i  Foraaret 
1849  —  Teatret.  Det  var  paa  Tide,  at  den  danske  Skueplads 
blev  Folkets,  efter  i  100  Aar  at  have  været  Kongens  og  Hoffets  — 
ikke  altid  til  Held  for  Holberg.  Ceremonimesteren  maatte  vige  for 
den  af  Kultusministeriet  valgte  Leder,  den  dramaturgisk  kyndige  J.  L. 
Heiberg,  hvis  Virksomhed  som  Kritiker,  Oversætter,  Teaterdigter  og 
Censor  gennem  tyve  Aar  havde  styrket  hans  medfødte  Teatersans. 

Som  Sceneinstruktør  henimod  Sommeren  1840  og  i  en  kort  Pe- 
riode efter  Ryges  Død  (1842)  havde  han  vist  sig  ivrig  for  fast  Stil  i 
Dekorationer  og  Dragter  og  for  at  denne  Stil  ikke  brødes  af  et  uover- 
ensstemmende Spil. 

Som  enevældig  Direktør  maatte  Heiberg  dog  optages  for  stærkt, 
til  at  han  kunde  give  sig  hen  i  Arbejdet  paa  det  intimere  kunstneriske 
Værksted,  og  han  kaldte  derfor  Overskou  til  som  Sceneleder. 

Overskou  havde  i  Feuilletoner  om  Holbergspillet  paa  det  kgl. 
Teater  efter  Clementins  Død,  i  Fædrelandet  for  August  1847,  faaet 
Lejlighed  til  at  angribe  Teaterledelsen  for  dens  ukarakteristiske  Deko- 
rationer og  dens  vage  Holdning  i  Kostymespørgsmaalet.  Om  det 
splittede  Spil  skrev  han  forsigtigere  for  ikke  at  støde  Skuespillerne 
for  Hovedet.     Men  han  var  aabenbart  Manden. 

Heiberg  og  han  kom  derfor  hurtigt  overens  om  en  Reformation. 
Før  hver  Nyindstudering  mødte  Overskou  oppe  paa  Bureauet  med 
Forslag  om  Dekorations-  og  Kostymeændringer,  Rettelser  i  Teksten, 
Rollernes  Fordeling.  Heiberg  hørte  roligt  paa  ham,  slog  Laaget  i 
Snusdaasen  og  fik  sine  Ønsker  gennemførte.  Til  Held  for  Overskou 
gik  han  altid  fra  disse  venskabelige  Møder  med  Indtrykket  af,  at 
ogsaa  han  havde  sejret. 

I  Reglen  skal  de  dog  have  været  enige  i  det  væsentlige. 

Først  og  fremmest  vilde  de  reformere  Prøverne,  ikke  alene  værne  fa- 
stere om  de  traditionelle  Bevægelser  under  Monologerne,  men  alle  andre 
gammeldags,  der  da  ogsaa  blev  gennemgaaede,  indtil  enhver  var  sikker 

paa  sin  Plads.  Enkelte  for  forældede  Regler  blev  gjort  noget  bøjeligere 
efter  moderne,  mer  livlig  Fremstillingskunst.  Heiberg  satte  sig  derfor 
ofte    ned  ved   Siden  af  Overskou  paa  Scenen   og   gav  sit  Besyv  med. 

Først  og  sidst  skulde  de  oplræilende  kunne  deres  Tekst  paa 
Fingrene.  Foredraget  blev  —  efter  Rahbeks  Raad  —  farvet  snart  svagt, 
snart   stærkt,    hvor  der   trængtes   til    afdæmpet  Tone    eller    forstærket. 

Efter  dette  solidt^  Provearbejde  gik  hver  Scene  i  Heibergs  første 
Holbergforestilling,  Pernilles  korte  Frøkenstand  den  16de  September 
1849  præsist  og  sikkert  og  holdt  sig  ligesaa  præsist  og  sikkert  i  ad- 
skillige Sæsoner.  Ikke  et  Led  i  Sctnekæden  bøjede  sig,  omsorgsfuldt 
nittet    sammen  til  det   foregaaende  og  med  det  følgende  som  det  var. 

Orden  allsaa  og  —  Harmoni. 


n 

Først  og  fremmest  en  harmonisk  stemmende,  en  karakteristisk 
Dekoration.  Heiberg  brød  aldeles  med  den  Slendrian,  som  havde  faaet 
Lov  til  at  raade  ogsaa  i  denne  Komedie  lige  indtil  den  sidste  Op- 
førelse for  snart  tyve  Aar  siden.  Paa  denne  Aften,  hvor  Lindgreen 
agerede  Henrik,  var  ligesom  til  Nyindstuderingen  i  1801  alle  Akter  fore- 
gaaet  indendørs,  i  een  og  samme  Stue  (Forstue)  i  Leonards  Hus. 
Man  havde  ikke  taget  det  saa  nøje  med,  at  tre  Banditter  brød  netop 
derind  for  at  konspirere  imod  ham.  Corfitz'  Plageaander  bar  sig  jo 
ligesaa  frækt  ad.  Mester  Gert  holdt  sig  bestandig  til  Apotekerens 
Forstue. 

Følgen  var  naturligvis,  at  man  aldrig  havde  taget  den  i  Forvejen 
komedieagtige  Intrige  i  Pernilles  korte  Frøkenstand  altfor  alvorlig. 
Men  nu  gjaldt  det  mer  Sandsynlighed,  og  man  ji jorde  altsaa  venstre 
Side  af  Scenen  til  en  Have,  der  oppe  i  Baggrunden  grænsedes  af  til 
Gaden  med  de  gammeldags  lave  Huse,  af  et  Gærde  —  en  af  disse 
Villahaver,  som  man  endnu  kunde  træffe  paa  paa  Dosseringen  eller  i 
Nørrebros  Forstad.  Til  højre  byggede  man  nemlig  ved  Hjælp  af  et 
Stykke  Dekoration  fra  Halévys  Opera  Jødinden,  der  var  malet  som  en 
lav  „gothisk  Bygning"  med  smaarudede  Vinduer  og  Svalegang,  Leonards 
Villa,  og  lod  saa  fra  Haven  føre  en  Trappe  med  Gelænder  op  mod 
Husets  Dør,  der  som  de  gammeldags  i  Dronningensgade  paa  Chri- 
stianshavn eller  i  Adelgade  var  overskaaret  paa  Midten,  saadan  at, 
naar  Leonard  i  Begyndelsen  af  Komedien  slog  den  øverste  Halvdel 
til  Side  og  visie  sig  i  Aabningen  for  at  hilse  paa  Jeronimus,  der 
havde  banket  mi^d  Dørhammeren,  Tilskuerne  følte  sig  henført  til  en 
svunden  Tid. 

Og  se:  man  overvandt  med  eet  Slag  de  komedieagtige  Usand- 
synligheder. Alt,  hvad  der  før  mod  al  Rimelighed  var  blevet  tvunget 
indendørs,  fik  Liv  under  fri  Himmel. 

En  senere  Tid  kunde  nok  finde  det  noget  mærkværdigt,  at  Henrik 

lokkede  sine  Gaudiebe  hen  og  stillede  dem  op  til  det  larmende  og 
komisk  grelle  Krydsforhør  foran  Leonards  Hus,  hvorfor  ogsaa  Olaf 
Poulsen  en  Aften  i  1875  holdt  dem  noget  tilbage  ved  Stakittet,  men 
i  September  1849  var  man  med  Rette  bare  taknemmelig  for,  at  Skue- 
spillerne havde  faaet  Lov  til  at  gøre  det  første  Skridt  udenfor. 

Tredje  Akt  foregik  naturligvis  indendørs. 

Men  Interiøret  her  var  vist  allerede  den  første  Aften  noget  med- 
taget, ihvertfald  blev  det  ret  hurtigt  kaldt  uhyggelig  fattigt  og  sim- 
pelt. Teateragtigt  var  og  blev  det  i  alle  Fald  med  sine  aabne  Ku- 
lisser, hvor  Henrik  gik  ind  og  bankede  i  Luften  paa  en  Dør,  der  ikke 
var  der.  Møblementet  har  dog  sikkert  som  i  andre  af  de  følgende 
Forestillinger  gjort  sit  til  at  føre  Tilskuernes  Fantasi  tilbage  til  Hol- 
berg og  stemte  i  hvert  Tilfælde  med  det  helt  gennemførte  Chr.  Vils 
Kostyme,  som  Leonora  og  Leander  nu  skulde  bære.  Leander  knitrende 
af  Fløjl  og  Silke  mindede  altsaa  om  selve  Kongen  paa  et  af  Rosen- 
borgbillederne, og  paa  Lehmanns  Billede  (i  Kiøbenhavnske  Albumsblade 
fra  1854)  af  fjerde  Scene  i  anden  Akt  saa  man  Leonora,  i  Snak  med 
Pernille,  klædt  i  smal  tætsluttende  pudret  Paryk  med  faa  Nakke- 
krøller,  i  snævert  Liv  med  Kniplingsskørt  under  Adriennen  af  fint  Stof, 
Brokade  eller  Silke.  Fra  nu  af  var  det  Holbergs  Elskerinder  strængt 
forbudt  at  klæde  sig  moderne. 


III 

Fra  tidsbestemte  Omgivelser  gik  Heiberg  —  og  Overskou  —  til 
en  Renselse  af  Teksten,  som  ingen  havde  vovet  at  skære  i,  selv  efter 
at  Lucie  havde  vist  sig  i  Stedet  for  Galgenfrist  i  tredje  Akt. 

Heiberg  fjærnede  med  den  øvede  Dramaturgs  ubarmhjærtige  Penne- 
strøg hastigt  det  gaadefulde  og  —  tilføjede  med  egen  Haand  nogle 
hjælpende  Linjer.  Mon  Overskou  ikke  har  hørt  lidt  forskrækket  paa 
dette  tekstkrænkende  Forslag,  som  han  selv  ikke  var  dristig  nok  til 
al  finde  paa? 

Boye  havde  i  Udgaven  fra  1843  foreslaaet  at  udelade  hele  Galgen- 
frist. Men  Heiberg  vilde  naturligvis  ikke  snyde  det  talentfulde  Henrik- 
emne, P.  Knudsen,  for  at  agere  denne  stumme  Person  paa  Krykker, 
som  der  stod  Ry  om  siden  Gjelstrups  Dage,  og  han  turde  heller  ikke 
fratage  Phister  det  virkningsfulde  Svar  paa  hans  eneste  Bemærkning, 
Mit  Navn  er  Galgenfrist:  Han  kommer  til  at  agere  den  gamle  Kier- 
ling,   efterdi  han  bruger  Krykker. 

Han  foreslog  derimod  Phister  at  sige  i  sin  Præken  til  de  tre 
Teaterrøvere:  Een  af  jer  skal  agere  Munk,  en  anden  en  gammel  Kier- 
ling,  hvis  jeg  ikke  kan  træffe  Pernilles  Moder,  den  tredie  en  No- 
tarius. Og  efter  Bemærkningen  til  Knudsen:  —  efterdi  han  bruger 
Krykker   —   hvis  dette  gjøres  Behov. 

Lucies  ellers  altfor  overraskende  Tilsynekomst  i  Slutningen  af 
Komedien  blev  dermed  naturligt  forklaret. 

Heiberg  har  altsaa  vovet  at  bryde  paa  Teksten.  Men  Phister 
holdt  selvfølgelig  ikke  deraf.  Det  ser  ihvertfald  ud  til,  at  han,  da 
Heiberg  havde  forladt  Direktørstolen,  har  forsmaaet  hans  Tilføjelser. 
I  Februar  1858  havde  Goldschmidt  saaledes  lidt  svært  ved  at  faa  fat 
paa  dem.  Og  Olaf  Poulsen,  der  læste  Henrik  hos  Phister,  har  aldrig 
taget  dem  i  sin  Mund. 

I  dette  Punkt  lod  Phister  sig  jo  ikke  gærne  sige. 

Een  Gang  havde  Overskou  og  han  været  i  Haarene  paa  hinanden 
angaaende  de  ækvivokke  Udtryk,  som  stak  Overskou  ligesaa  stærkt  i 
Øjnene  som:  en  iøienfaldende  Vorte  i  et  jovialt  Ansigt.  Man  skulde 
derfor  tro,  at  Overskou  var  blevet  forsigtigere.  Men  tværtimod  var 
han  utrættelig  baade  her  og  der.  Ogsaa  nu  har  han  nok  været  ifærd 
med  at  foretage:  en,  fra  Agtelse  for  hans  (Holbergs)  Genie  udgaaende 
og  med  let  Haand  udført,  Borttagelse  af  enkelte  Fregner,  og  til  Fregner 
regnede  han  bl.  a  :  gammeldags  Udtryk  som  Kiæreste,  Galan,  Om- 
giængelse,  Herre  Jeh.  Canaille,  er  det  Hun,  du  est  —  og  flere  frem- 
mede Ord.  Altsaa  ligefrem  tidstypiske.  Men  her  er  han  kommet  til 
kort  baade  overfor  Heiberg  og  navnlig  overfor  de  Spillende. 

Hvem  vilde  ogsaa  vove  at  være  saa  Rahbeksk!  Ikke  Liebenberg, 
der  netop  nu  med  andet  Bind  af  sin  Komedieudgave  erklærede,  at  han 
med  sin  reviderede  Ortografi  af  Teksten  absolut  ikke  mente  Foran- 
dringer, der  skulde  lempe  Udtrykkene  efter  Nutidens  Sprogbrug  eller 
skabe  en  konstig  Conformitet  i  Sprogformen.  Og  altsaa  Skuespillerne 
endnu  mindre.  De  benyttede  Høpfner-Optrykket  fra  ca.  1788,  som  Teatret 
betroede  dem.  og  tog  blindt  Teksten  med  alle  de  mange  „Rettelser" 
og  Fejltryk.  Mad.  Sødring  sagde  som  Magdelone  i  Den  Stundesløse 
til  Bogholderen:  Der  er  nogle  onde  Mennesker,  som  har  udspeidet,  at 
jeg  var  40  Aar  gammel,  skønt  Boye,  som  hun  benyttede  til  Hjemme- 
studium, har  det  korrekte:  ud.spredet,  der  dog  maaske  ikke  er  saa 
virkningsfuldt.  Og  nogle  Aar  senere  sagde  Michael  Wiehe  til  Høedt 
i  De  Usynlige,  at  hans  Usynlige  med  stor  Høflighed  raadede  ham  fra 
at  elske  den,  han  havde  fæstet  sit  Hierte  til.  Holberg  havde  forlangt 
Hæftighed.     Og  med  Rette. 

Men  saa  var  der  jo  Ækvivokkerne.  Phister  lod  sig  imidlertid  ikke 
sige  af  Overskou,  denne  Gang  utvivlsomt  støttet  af  Heiberg,  paa  noget 
Punkt,  ikke  en  Gang  dér,  hvor  han  ønskede,  der  stod  Ild  i  Rumpen 
paa  Pernille.  Den  unge  Leander  (Hultmann)  kunde  Overskou  derimod 
bedre  bakse:  Natstoel  strøget!  (Hvad  heller  min  Far  havde  det  Syn 
paa  en  Lehnstoel  eller  en  Natstoel,  saa  er  det  en  Drøm  af  ingen  Be- 
tydelse )  Og  ogsaa  Mad.  Phister  bøjede  sig.  Hvad  Manden  ikke  vilde, 
gik  maaske  Konen  med  til  af  Diplomati.  Hun  indvilgede  i  al  Fald  i 
ikke  at  bringe  et  sundt  Legeme  med  sig.  Bare:  Sundhed.  —  Han- 
reder?  Absolut  nej.  Og  saa  havde  hun  den  udfordrende  Bemærk- 
ning   om   Jeronimus  og  Leonora:    Vist   kand  hun  faae  Børn,  det   skal 

have  gode  Veye,  endskiønt  han  var  100  Aar  gammel;  kand  ikke  een. 
saa  kand  en  anden.  —  Med  hvilken  frydefuld  Dristighed  har  Mad. 
Liebe  i  1823  ikke  kastet  denne  Bemærkning  fra  sig!  Men  Elegancens 
Tid,  som  Clemens  Petersen  lidt  hoverende  senere  kaldte  Heibergs,  var 
inde  Formens  Tid.  Den  fine  Forms  Tid.  Den  højere  Dannelses. 
Og  Mad.  Phister  maatte  derfor  nøjes  med  at  svare  Mad.  Sødring  paa: 
Hun  kand  endnu  faae  Børn  med  ham  —  med  følgende:  —  det  skal 
have  gode  Veye,  endskiøndt  han  var  100  Aar  gammel  (det  slemme 
med :  een  og  anden  oversprunget),  men  naar  Hr.  Jeronimus  saa  be- 
klager sig,  giver  man  ham  Regres  til  Forældrene,  som  dem,  der  har 
Skyld  i  det.  (Holberg:  som  dem,  der  have  saalt  ham  falske  Vahre. 
hvormed  en  gammel  Mand  ikke  var  tient.) 

Flere  Overskouiader  maatte  til.  Pernille  vovede  ikke  at  forsøge 
paa  at  skaffe  gamle  Jeronimus  Horn  (Om  der  aldrig  var  flere  Horn 
til  i  Byen,  saa  skal  I  min  Troe  faae  dem;  det  skal  jeg  sørge  for). 
De  blev  til  en  taabelig  forblommet  Trusel,  der  netop  i  Mad.  Phisters 
Mund  har  tirret  ved  sin  Tilslørethed  og  sikkert  blev  fulgt  af  en  sigende 
Gestus:  Er  De  ikke  bange  for  noget?  —  Jeg  er  min  Jomfrue  hen-- 
given  og  —  De  forstaaer  nok.  Og  var  det  pænere  at  høre:  Nu  vil 
de  snart  faa  deres  Ønsker  opfyldt,  for:  Nu  stunder  jer  Forløsnings  Tiid 
til?  Pænere  maaske.  Men  ikke  morsommere.  Ligefrem  komisk  blev 
Stregen  over  Jomfruedom  ubeskaaren  endnu:  Ja  jeg  er  virkelig  Jomfrue 
men  ikke  titulair!  (Ja  i  visse  Maader  kand  jeg  kaldes  Jomfrue,  efterdi 
jeg  har  min  Jomfruedom  ubeskaaren  endnu).  Selv  en  Snerpe  kan 
falde  i  Vandet.  Men  Heiberg  har  ikke  haft  noget  imod  at  knevle  den 
lidet  afdæmpede  Mad.  Phister  en  Smule.  Kammertonen  tog  jo  ikke 
vovede  Udtryk  med  i  Oversættelser  af  Scribe,  uden  at  de  var  sirligt 
afstemte  for  den  fineste  Konversation.    Som  den  i  Hertz'  Den  Yngste 

Denne  Kammertone  krævede  ogsaa,  at  Spørgsmaalet  om  den 
blodfriske,  sejstenaarige  Pernille  virkelig  bekvemmer  sig  til  at  ægte 
den  gamle  Libertiner,  som  Rosenkildes  Spil  med  blottende  realistisk 
Kunst  ligefrem  udleverede  til  Foragten,  kom  til  at  staa  hen.  I  sin 
Oversættelse  til  Tysk  har  Oehlenschlåger  ladet  ham  løbe  og  annulleret 
Ægteskabskontrakten  som  Teater.  Holberg  lader  ham  trække  af  med 
hende:  Kom,  lar  os  gaae  hiem. 

I  Overskous  Iscenesættelse,  hvor  Heiberg  nok  har  haft  en  Finger 
med  i  Spillet,  blev  man  ikke  klar  paa  nogetsomhelst.  Gift  eller  ikke 
gift?  Den  rasende  Jeronimus  styrtede  hurtigst  muligt  ud  af  Scenen 
med  det  leende  Pigebarn,  det  hele  taagedes  hen.  Det  var  bare  Ko- 
medie, ikke  til  at  tænke  over  med  etisk  Bekymring.  Det  overlodes  til 
Tilskuernes  Fantasi  at  drage  den  pæneste  Slutning. 

Men  denne  forjagede  Sorti  afsluttede  iøvrigt  solidt  det  tempera- 
mentsfyldte  Farcespil,  som  Skuespillerne  af  alle  Kræfter  søgte  at  sætte 
i  med  og  sejrrigt  førte  igennem.  Unødige,  pludselige  Pavser  slugte 
ikke  Farten  .saameget  som  i  et  Sekund.  Og  saa  mange  som  muligt 
af  de  gamle  Tricks,  som  Nj^ndstuderingen  i   1801    havde    taget   med 

fra  tidligere  Tider,  havde  Overskou  bjærget  og  udnyttet  i  Farcespillets 
Interesse,  lige  fra  Leanders  og  Leonoras  Farten  op  og  ned  foran 
Lamperækken  efter  den  fornærmede  Henrik  og  Pernille  i  anden  Akt. 
til  Leonards,  Magdelones  og  Leonoras  Skrigen  op  og  Styrten  hen  i  en 
Krog  af  Værelset,  hvor  de  kastede  sig  næsegrus  paa  Gulvet  af  Skræk 
over  den  døde  Lucies  Genfærd. 

Et  jagende  Tempo. 

I  Forbifarten  hørte  man  Phister  som  Munk  med  falske  Betoninger 
og  meningsløs  Gestikulation  kopiere  en  moderne  Præsts  salvelsesfulde 
Patos.  Og  —  hvad  der  var  mærkeligere  —  Rosenkilderne  fik  Tid  til 
Menneskeskildring,  trods  det  hæftige  Sammenspil,  der  altsaa  afstemte 
alle  Parter.  Jeronimus  blev  ikke  gjort  morsom.  Han  blev  uvilkaarlig 
morsom  i  de  for  ham  latterlige  Situationer,  men  i  sig  selv  virkede 
han  uhyggelig.  Hvert  enkelt  Træk  i  en  fatal  Karakter  kom  til  sin 
levende  Ret,  det  gærrige,  det  sanselige,  det  frækt  hykleriske.  Et 
frygtindgydende  Inderliv  anedes  bag  denne  frastødende  Person. 

Men  det  var  altsaa  diskret  Kunst,  tiltrods  for  Energien  til  at 
være  tydelig. 

For  Rosenkilde  var  Datterens  Magdelone  for  diskret.  Mere  Krudt 
for,  sagde  han  om  hende  til  Mad.  Anna  Nielsen,  der  var  bekendt  for 
sit  moderate  Spil,  og  paa  hvem  denne  Magdelone  derfor  virkede  saa 
indtagende. 

Hvas  og  robust,  bifaldssøgende,  saadan  havde  Jfr.  Winther  eller 
Mad.  Clausen  spillet  Rollen  Og  saadan  havde  de  behaget  deres  Tid. 
Jfr.  Jørgensen  havde  været  blidere  og  passet  for  sin  Tid,  der  ikke 
nøjedes  med  Teaterskabeloner,  men  forsøgle  paa  at  skildre  Mennesker 
fra  det  daglige  Liv. 

Mad.  Sødrings  Diktion  var  som  deres  korrekt  og  tydelig.  Hun 
behøvede  ingenlunde  Dragten  for  at  synes  gammeldags.  Men  mens 
Dragt  og  traditionel  Fortolkning  havde  skjult  Mennesket  for  hendes 
Forgængere  i  Begyndelsen  af  Aarhundredet,  gik  hun  det  ind  paa  Livet, 
levede  sig  saadan  sammen  med  hvert  Ord  i  Replikkerne  og  i  dem  af 
de  Medspillendes,  der  gjaldt  hendes  Figur,  at  hun  uvilkaarligt  i  Kraft 
af  sin  Fantasi  skabte  en  menneskeligere.  Der  kom  Perspektiv  i  Frem- 
stillingen. Man  forstod,  hvorfor  Magdelone  var  blevet  den,  hun  var. 
Det  skrappe  (Krudtet  for)  i  denne  Hustyran  blev  dog  for  mildnet,  men 
til  Gengæld  mødte  man  et  varmende  Lune,  en  fortryllende  Elskvær- 
dighed.   Stille  var  denne  Magdelone.    Hendes  Væsen  groede  og  lyttede. 

Derfor  har  Mad.  Sødring  sandsynligvis  haft  lidt  svært  ved  at  følge 
med  i  det  hastige  Tempo.  Naar  det  alligevel  lykkedes  hende,  maa 
man   beundre  hendes  Resignation. 

IV 


Den  næste  Indstudering,  Maskeraden  —  sidst  1842  —  blev  kunst- 
nerisk set  en  Gentagelse.  Tempoet  det  samme.  Mantzius  som  Leo- 
nard og  den  i  Biroller  øvede  P.  Knudsen  som  Arv  sluttede  sig  takt- 
fast til  dem,  der  havde  sejret  i  den  foregaaende  og  ogsaa  nu  sikrede 
det  faste  Sammenspil. 

Ejendommelig  var  maaske  kun  Rosenkilde,  fordi  han  drog  det 
pedantisk  smaaborgerlige  frem  i  Jeronimus,  som  hidtil  var  demon- 
streret med  Tyranpatos. 

Forøvrigt  gjaldt  Teatrets  Omsorg  det  forsømte  Miliø,  der  nu  blev 
omordnet  og  opmålet,  skriver  Overskou. 

For  første  Gang  lykkedes  det  ham  at  præsentere  den  Liibecker- 
diele,  som  han  i  40erne  havde  tænkt  sig  i  første  og  tredje  Akt  af 
Den  politiske  Kandestøber,  men  maatte  nøjes  med  at  sidde  hjemme 
og  skildre.  En  Slags  Gennemgangsstue,  halvt  Entré,  halvt  Opholds- 
rum, ogsaa  for  vejfarende,  naar  de  pludselig  blev  overfaldet  af  Uvejr 
og  skyndsomst  maatte  søge  indenfor.  Hos  Jeronimus  her  førte  der  to 
Døre  ind  til  hans  og  Magdelones  Værelser,  paa  den  anden  Side  var 
Henriks  Rum;  naar  Phister  svippede  ind  og  blev  staaende  for  at  lytte  til 
Herrens  Ordre  til  Arv  om  at  passe  paa.  at  han  og  Leander  ikke 
undslap  til  Maskeraden,  holdt  han  Døren  paa  Klem;  nærmest  ved 
Siden  af  laa  Leanders  Værelse.  I  Baggrunden  gik  man  af  en  Fløjdør 
ned  af  et  Trappetrin  ud  paa  Gaden.  Ogsaa  Rosenstand-Goiske  vilde 
have  været  tilfreds  med  denne  Dekoration.  Det  var  naturligere  for 
den  gode  Arv  at  gaa  her  og  lure  paa  de  to  Levemænd  end  som  paa 
hans  Tid   —   og  senere   —   inde  i  Stuen. 

Gaden  i  tredje  Akt  har  vistnok  ogsaa  været  mer  tidsbestemt  end 
den  nyeste  malede  (fra  1846),  der  aldeles  ikke  mindede  om  København 
paa  Holbergs  Tid.  Ind  til  Jeronimus'  Hus  førte  en  bevægelig  Port 
med  to  Fløje,  hvorigennem  de  to  Konstabler  slæbte  af  med  Henrik. 

Selve  Maskerade-Salen  har  dog  mer  lignet  en  moderne  Dansesalon 
end  den  buleagtige,  dystre  i  Grønnegade.  Men  den  passede  ihvertfald 
til  det  nye  Intermedium,  som  Bournonville  satte  op  med  stærkere 
Farver,  flere  maleriske  Tablauer  og  i  vildere  Fart,  end  man  var  vant 
til  her. 

Ned  og  op  af  en  bred  Sidetrappe,  der  førte  mod  Udgangsdørene, 
myldrede  stadig  en  Strøm  af  Gæster  i  alle  Slags  brogede  Kostymer  og 
fantastiske  Masker,  mens  Orkestret  bag  en  Balustrade  i  Baggrunden 
spillede  op  til  Dans  paa  Dans.  Næsten  alle  de  gamle  Melodier  lød 
om  igen,  og  ogsaa  de  lystige  Tricks  fra  ældre  Tid  tog  Fart  paany: 
Den  dansende  Jøde,  mageløst  mimet  af  Hoppensach,  der  bestandig 
havde  svært  ved  at  komme  til  i  de  dansendes  Rækker,  men  tumlede 
henført,  bortført,  fik  fat  i  en  Dame,  svang  hende  rundt,  blev  slaaet 
ud,  kom  væk  i  Mængden,  var  der  lidt  efter  igen,  eller  den  stormende 
Jættekolumbiue,  som    for  afsted    med    en    lille    bitte  Harlekin   (vistnok 

Afløsere  af  Quindemennesket  og  Matrosen)  o.  s.  v.  o.  s.  v.  Nye  og 
livfuldere  Danse,  navnlig  Koncertmester  Paullis  kuriøse  Menuet  mellem 
Haner  og  Høns  vekslede  med  de  ældre  og  prøvede,  en  Pas  de  deux, 
en  Amagerdans  o.  d.  a. 

Det  Hele  var  absolut  ikke  et  Tidsbillede,  men  i  al  Fald  malerisk 
og  livfuld  Ballet,  sat  i  Scene  i  et  Tempo,  der  svarede  til  Spillet  i 
Akterne  omkring  det. 


Opførelsen  af  Den  Vægelsindede  i  Februar  1850  blev  i  stærkere 
Grad  end  den  af  Pernilles  korte  Frøkenstand  et  Opgør  med  en  for- 
sømmelig Fortid.  Overskou  havde  set  Komedien,  da  den  sidst  blev 
spillet  i  Januar  1817,  og  erindrede,  at  Stedet  flere  Gange  kom  til  de 
paa  Scenen  værende  Personer,  naar  de  skulde  komme  til  Stedet. 
Hvad  man  vel  maa  forstaa  saadan,  at  Dekorationen  ikke  har  antydet 
Lucretias  Hus. 

Det  var  det,  han  vilde  nu.  Han  havde  faaet  at  vide  af  Schwarz (?), 
at  da  Wiwets  Datum  in  blanco  blev  opført  i  1785,  gik  Personerne 
ind  i  Boder,  der  laa  udenfor  Husene,  og  mindedes  selv.  at  han  som 
Barn  og  ungt  Menneske  havde  set  nogle  lignende  paa  Højbroplads, 
smaa  Hytter,  hvor  Varerne  var  hængt  op  i  Loftet  eller  laa  udspredte 
paa  Disken.  Overhovedet  havde  Overskou  et  saa  solidt  Kendskab  til 
det  gamle  København,  at  Heiberg  hurtigt  gik  ind  paa  hans  Forslag 
om  at  lade  male  en  Baggrund,  der  mindede  derom,  og  bygge  Lucretias 
Hus  i  gammeldags  Stil  med  Tremmevinduer  ovre  paa  venstre  Side  af 
Scenen  og  her  foran  sætte  en  Bod,  dækket  af  et  skærmende  Halvtag 
og  med  Gang  ind  i  Huset.  Paa  højre  Side  byggedes  et  lignende  Hus 
og  en  Bod,  og  idet  Passagen  imellem  de  to  Huse,  der  laa  helt  ned 
til  Rampen,  blev  gjort  ret  snæver,  sad  Tilskuerne  som  tryllet  bort  til 
en  Krog  af  Byen  i  Holbergs  Dage. 

Pernille,  Lucretias  Pige,  var  kostymeret  som  andre  Perniller, 
Henrik  blev  derimod  klædt  som  Bodsvend,  i  alle  Fald,  skal  man 
dømme  efter  Harthungs  Litografi  fra  ellefte  Scene  i  anden  Akt,  ikke 
i  Lakajdragt,  men  i  Skjorteærmer  og  Forklæde. 

Der  var  Huller  i  Teksten.  Hvor  var  Lucretias  og  Apicius'  Viser? 
Hvis  man  har  spurgt  de  to  sidste  Lucretiaer.  der  levede  endnu,  har 
de  aabenbart  givet  blankt  op,  og  den  sidste  Apicius  var  længst  død. 
Men  Fru  Gyllembourg  huskede  fra  sine  lystige  unge  Dage  en  pikant 
lille  Vise: 

Vi  ve  les  fillettes,  mais  pour  un  seul  jour, 
j'ai  des  araourettes,  mais  n'ai  point  d'amour. 
Hier  pour  Louise,  j'ai  quitté  Doris, 
aujourd'lnii  c'est  Lise,  å  demain  Chioris. 

Og  Fru  Heiberg  øvede  sine  dilettantiske  Digter-  og  Musikerevner  paa  en 
ikke  saa  stilfuld :  Spil  og  Kjærlighed,  derom  veed  jeg  Besked !  Kom  Mon- 
siuer.  og  bank  kun  paa.  Døren  skal  da  aaben  staa,  ene,  ene,  ene  bli'er  vi  to! 

Til  Petroniiis  fandt  man  i  Thielos  Oder  og  Komedier  Tekster, 
der  var  skrevne  over  Marivaux'   og  Saint-Fox'. 

Var  Viserne  glemte,  huskede  Overskou  til  Gengæld  flere  Tricks, 
der  som  sædvanlig  lignede  andre,  man  havde  mødt  rundt  om  i  Komedie- 
fremstillingen. Hvor  Henrik  talte  med  sig  selv  om  Lucretias  mærke- 
lige Sjæl,  stod  han  og  aad  paa  en  enorm  Rugsimle,  som  den  hans 
Slægtning  Torben  fra  Førsteudgaven  eller  Henrik  i  Den  politiske  Kande- 
støber gnaskede  i  sig.  Den  var  kolossal  nok,  selv  til  en  længere 
Monolog,  og  navnlig  for  den  eneste  Styver,  som  Lucretias  sparsomme- 
lige Sjæl  havde  sendt  ham  til  Bageren  med.  Men  den  var  traditionel, 
ligesom  Pryglene  i  anden  Akt,  som  den  skrigende  Lucretia  ved  Hjælp 
af  Henriks  og  Pernilles  beredvillige  Kosteskafter  kaldte  ned  over  Api- 
cius'  solide  Rygstykker.  Holberg  ønskede  rigtignok  blot,  at  de  to 
skulde  drive  Apicius  paa  Døren,  naar  han  trængte  ind  i  Boden  efter 
Lucretia.  Men  Overskou  holdt  sig  til  Traditionen,  der  aldrig  for- 
smaaede  Pryglescener.  Og  naar  Fru  Heiberg  blev  baaret  ind  i  Porte- 
chaise, sad  hun  og  slog  det  ene  Vindue  ned  og  nikkede  og  nikkede 
til  Mad.  Phister-Pernille  —  en  Entré,  der  minder  om  Henrik-Phisters 
Farvel  fra  Portechaisen  til  Pernille  i  første  Akt  af  Henrik  og  Pernille 
og  Baron  Reenkaalavets  til  Jeronimus  —  hvorpaa  hun  for  ud  paa 
Gulvet  og  kun  kunde  give  sin  oprømte  Stemning  Luft  ved  at  tage  et 
Par  hastige  Rend,  frem  og  tilbage^  foran  Lamperækken  (Jeg  er  i 
meget  god  Humeur).  Overskou  lod  ogsaa  de  lejede  Bierfiedlere  spille 
et  delikat  Akkompagnement  til  Petronius'  Serenade  i  Kulisserne,  ikke 
paa  Scenen. 

Fru  Heiberg  havde  længe  syslet  med  Planer  om  at  spille  Lucretia. 
ihvertfald  siden  Heiberg  i  Intelligensbladene  i  1844,  kort  efter  at  Hol- 
bergsamfundet havde  udgivet  Komedien  med  oplysende  Noter,  lidt 
docerende  havde  forklaret,  at  Lucretia  maatte  opfattes  som  lunefuld, 
ikke  som  vægelsindet.  Fru  Heibergs  Fantasi  kom  i  Bevægelse.  Og 
selv  om  hun  senere  skulde  have  givet  efter  for  Phisters  Ønske  om 
at  lade  Mad.  Phister  spille  Rollen  —  hvad  hun  hentyder  til  i  Erin- 
dringerne —  var  det  hende  vist  ikke  ukærkomment,  at  Pernille  med 
de  krasse  Overgange  kom  til  Erkendelse  af,  at  hun  ikke  kunde  faa 
noget  ud  af  den.  I  hendes  Fremstilling  var  hun  blevet,  hvad  Fru 
Heiberg  netop  ikke  vilde  gøre  hende  til:  traditionel. 

I  alle  Fald  kunde  Flyveposten,  Heibergs  Organ  ved  flere  Lejlig- 
heder, i  Anledning  af  det  mislykkede  Jubilæum  med  Barselstuen  i 
1848  bebrejde  Teatret,  at  det  ikke  havde  sørget  for  at  lade  Den 
Vægelsindede  komme  i  Gang,  hvori  Hovedrollen  nu  kunde  gives  saa 
mesterligt  af  en  Kunstnerinde,  der  ikke  alene  gerne  havde  spillet  den, 
men  endog  havde  yttret  Ønske  om   at  spille  den  ved  denne  Lejlighed. 

En  Skikkelse  uden  Rod  er  jo  denne  Lucretia.  Hun  farer  fra 
Stemning  til  Stemning,  hvorfor  kan  hun  allermindst  selv  forklare. 
Men  hvad  værre  er,  Holberg  har  heller  ikke  forklaret,  sandsynligvis 
fordi    han    har   tænkt    sig    Komedien    spillet    som   Farce.     Dér  kræver 

man  jo  ikko  Regnskab  for  det  pludseligt  overraskende  i  Karakteristik 
eller  i  Situation.  Men  alligevel  er  der  noget  interessevækkende  ved 
denne  Skitse  i  Kvindenatur.  Hun  skal  være  ung,  køn,  charmerende, 
erotisk  iillokkende.  Blodet  bruser  i  hende.  Spilles  hun  grovt  ligetil 
som  en  skrap  Madamme,  savner  man  noget,  og  det  var  det,  de  tid- 
ligere og  altid  kønne  Skuespillerinder  var  faldet  paa,  endogsaa  den 
kvindelige  Mad.  Knudsen,  der  efter  otte  Aars  modnende  Erfaring  og 
med  psykologisk  forfinet  Spillemaade  forsøgte  sig  igen  og  alligevel 
ikke  forstod  at  redde  Illusionen.  Hendes  Ansigt  har  maaske  været  for 
stillestaaende.  Fru  Heiberg  lod  først  og  sidst  sit  Minespil  raade.  Hun 
vilde  ikke  agere,  ikke  vække  Latter  ved  med  eet  at  være  rasende 
arrig  og  lige  ovenpaa  gudhengiven  sød.  Hendes  Ansigt  sagde,  hvor- 
for hun  blev  det.  Hvad  der  var  saa  meget  mer  vanskeligt,  som  de 
Medspillendes  Replikker  intet  Motiv  ydede  hende  dertil. 

Naturligvis  uden  at  sige  et  Ord  mere  eller  mindre,  end  hvad 
der  staaer  i  Bogen,  skriver  hun  bagefter.  Dog  et  lille  overledende, 
presiøst  Uf  eller  Nei  maatte  der  selvfølgelig  til.  Og:  Han  faldt  paa 
sine  Knæe,  lød  morsommere  for  hende,  og  kunde  hun  sige  morsommere 
end:  Han  faldt  paa  Knæe.  Et  tilsat  kortvarigt  Mellemspil  gik  hun 
heller  ikke  udenom,  naar  hun  kunde  skaffe  sig  en  fornøjelig  Sorti. 

Holberg  lader  i  Slutningen  af  tolvte  Scene  af  anden  Akt,  hvor 
Henrik  og  Pernille  har  gjort  Lucretia  arrig  over  Petronius'  kærlige 
Følelser,  hende  genne  dem  ind  med  et:  Snik  Snak!  lar  os  gaae  ind. 
(Til  Spectatores)  Denne  Pige  er  forbandet  vægelsindet.  —  Paa  Scenen 
blev  denne  Replik  til: 

Lucretia:  Snik  Snak!  (Staar  et  Øjeblik  i  Tanker;  ser  paa  Per- 
nille, der  ligesom  Henrik  staar  med  Hænderne  i  Skødet:  giver  hende 
et  Puf.)    Ind  og  luk  Bo'en! 

Piernille:  (lader  gaa  videre,    idet   hun    giver  Henrik    en   lille  ven- 
skabelg Opmuntring,  der  nær  faar  ham  til  at  staa  paa  Hovedet)  Ind 
og  luk  Bo'en!! 

Lucretia:  (idet  hun  gaar  ind  i  Huset,  til  Spectatores)  Denne  Pige 
er  forbandet  vægelsindet. 

Dette  Mellemspil  har  dog  muligvis  været  traditionelt  og  derfor 
bevaret  af  den  omsorgsfulde  Overskou. 

Fru  Heibergs  Modehandlerinde  talte  sirligt  teaterholbergsk.  Det 
franske  Humeur  lød  parisisk:  Hymør,  fra  hendes  Læber,  hun  sang 
franske  Viser  i  presiøs  Stil,  og  sirligt  blufærdigt  som  en  forlegen 
Bachfisch  pillede  hun  ved  sit  Skørt,  naar  Pernille  betroede  hende,  at 
hun  vidste,  at  Petronius  var  forliebt  i  hende. 

Dragten,  som  Fru  Heiberg  selv  havde  syet,  fuldendte  Indtrykket  af 
noget  presiøst.  Et  lille  sart  Fruentimmer  fra  Marivaux'  Komedier  kunde 
have  gaaet  i  dette  stramtsiddende,  blomstrede  Liv,  i  dette  fine  Knip- 
lingsskørt  under  Adriennens  mildt  dækkende  Falbeladevinger,  som 
minder    om    Lucretias  Dragt    paa  Westphals  Tegning    fra  1843.     Fru 

Heiberg  havde  ogsaa  derfra  den  snævre  Paryk  med  de  sniaa  Nakke- 
krøller  og  Nakkepisken. 

løvrigt  tog  hun  Paaklædningen  til  Hjælp,  naar  hun  vilde  under- 
strege det  lunefulde  Sind.  Hvor  hun  i  Slutningen  af  første  Akt  absolut 
vilde  gaa  paa  Besøg  over  den  snavsede  toppede  Stenbro,  var  hun 
slet  klædt  og  navnlig  sørgmodigt.  En  stor  Hat,  kantet  med  sorte 
Frynser  hang  ned  i  Øjnene,  en  sælsom  gammel  Kaabe  var  slængt 
ligegyldigt  om  Skuldrene.  Mørk  og  trist  som  det  Regnvejr,  hun  van- 
drede ud  i,  samlede  hun  det  slidte  Skørt  sluskende  om  Smalbenene 
og  fjærnede  sig  med  højtideligt  langsomme  Skridt  —  som  en  gammel 
Huspostil,  skriver  Schandorph  —  for  i  næste  Akt  at  komme  straalende 
munter  tilbage  fra  Kaflfevisitten,  straalende  i  Sind  og  —  i  Dragt,  den 
lyse  og  luftige  efter  Westphal. 

Her  havde  det  jo  ogsaa  paa  anden  Maade  været  ret  vanskeligt 
at  forberede  det  pludselige  Omslag.  Men  Fru  Heiberg  lagde  det  til, 
at  talte  hun  før  med  Gravens  Røst,  saa  kvidrede  hun  nu  op  i  den 
lyseste  Diskant.  Og  dertil  nynnede,  sang  og  dansede  hun,  saa  de 
mer  end  forbavsede  Tjenestefolk  hurtigst  muligt  slog  hinanden  i  Si- 
derne for  ogsaa  at  agere  henrykte. 

Syngende  dansede  hun  ind  i  sit  Hus,  fulgt  af  de  to,  der  ogsaa 
dansede  og  dertil  skraalede  himmelhøjt,  mens  de  i  en  Fart  slog  Bo- 
dens Klapper  ned  og  sammen  med  hende  løb  overdrevent  geskæftige 
frem  og  tilbage,  stillede  Varer,  Bord  og  Stole  paa  Plads,  bragie  hende 
Bøger  og  ligesaa  lynsnart  serverede  Kaffen. 

Lucretia  satte  sig  nu  nonchalant  til  at  læse,  drikke,  læse  og 
drikke.  Imedens  var  Mantzius-Eraste  kommet  til  og  stod  uset  ovre 
ved  den  anden  Bod  og  klagede  bittert  over  denne  Verden. 

Da  han  nærmede  sig  og  afslog  Kaffen,  som  Lucretia  ivrigt  havde 
ladet  Henrik  skænke  op,  gik  der  en  mut  Mine  henover  Fru  Heibergs 
fornøjede  Træk.  Hun  tog  sin  satiriske  Roman  og  sagde  spidst:  Jeg 
sidder  og  læser  her  en  artig  Passage  om  Indbildninger  udi  denne  Bog. 
Da  hun  lige  efter  skulde  søge  efter  de  satiriske  Vers,  hun  selv  har 
skrevet,  og  dertil  sang  kvidrende  paa  sit  fransk,  kunde  man  se,  at 
hun  tog  til  med  at  blive  utaalmodig,  men  ogsaa  hvorfor.  Hun  søgte 
her,  søgte  der,  rundt  om,  under  Stol,  under  Bord,  kastede  Bøgerne 
mellem  hverandre,  og  da  hun  med  eet  tindrende  gal  i  Hovedet  søgte 
i  Lommen  og  fandt  Pungen,  skød  hun  Bøgerne  hidsigt  til  Side,  rullede 
Pengene  op  paa  Bordet,  lagde  dem  i  Møntsorter  for  bedre  at  kunne 
tælle  dem  og  var  nu  ganske  borte  i  det  pekuniære.  Skraalede  løs. 
Lyttede  med  eet  muggen  og  svarede  saa  tilsyneladende  adspredt,  mens 
hun  nejede  affektert  dybt  og  nedladende  for  Eraste,  med  Haan  i 
Stemmen  om  denne  Søster,  han  spurgtf^  til:  Jeg  har  ingen  ældre  end 
paa  6  Aar.  Og  mens  han  forbavset  lettede  paa  sin  trekantede  Hat, 
var  hun  straks  med  sit:  Om  Forladelse,  Monsieur!  jeg  maa  t.elle  efter 
mine  Penge,  hvormeget  jeg  tabte  i  Ginqville  i  Dag  —  helt  mut  og 
borte  igen.     Med  eet  straalede   hun,   for  Gevinsten  var  ikke  ilde,   hun 

sang  i  vilden  Sky,  og  denne  Gang  agressivt  koket:  Kom  Mosjø  og 
bank  kun  paa  — ,  saa  Eraste  med  et  udfordrende  Blink  op  i  Øjnene, 
gik  ud  af  Boden  og  nær  ind  paa  Livet  af  ham,  skubbede  ham  med 
Albuen  i  Siden :  Kom  Mosje  og  bank  kun  paa.  Døren  skal  da  aaben, 
aaben  staa.  ene,  ene,  ene  bli'er  vi  To.  Og  brød  saa  ud  i  en  vold- 
som Latter.  Mens  han  sædeligt  indigneret  fjærnede  sig,  blev  hun 
ganske  langsomt  fortørnet  over  sit  Nederlag,  gik  eftertænksomt  til- 
bage til  Boden,  stod  lidt,  vendte  sig  om,  trippede  hurtigt  hen  og  saa 
ned  ad  Gaden  efter  ham,  kom  stigende  utaalmodigt  tilbage  igen:  Jeg 
har  aldrig  seet  saadan  urimelig  Karl  som  denne,  —  for  hen  mod 
Døren,  paa  hvis  Haandtag  hun  nylig  havde  hængt  sin  Mantille,  tog 
den  hæftigt  beskyttende  omkring  sig:  Han  kommer  her  og  skiælder 
mig  Huden  fuld  udi  mit  eget  Huus  — ,  satte  sig  ilsomt,  rev  den  sati- 
riske Roman  til  sig:  Jeg  burde  have  ladet  ham  prygle  paa  Dør,  paa 
det  han  en  anden  Gang  kunde  hae  dismeer  Respect  for  Fruentimmer. 
Det  synes,  at  den  lumpen  Karl  (arrigt  væk  med  Romanen,  fat  i 
Taarepersen)  var  alleene  hidkommen  for  at  udøse  sin  Galde  paa  mig. 
Ach  hvor  slet  er  dog  ikke  dens  Vilkor,  som  maa  altid  holde  sine 
Dørre  aabne  og  underkaste  sig  all  Slags  Folks  Grovhed! 

Hvorpaa  hun  rasende  for  med  Hovedet  ind  under  Mantillens  Slag, 
lagde  Armene  i  stramt  Kors  og  kastede  Hovedet  ned  mod  Bordet: 
Jeg  vilde  ønske,  at  jeg  var  indslutted  udi  et  Kloster,  thi  jeg  finder 
kun  liden  Fornøyelse  i  Verden.  Snart  er  man  ikke  udi  god  Humeur, 
førend  der  kommer  eet  eller  andet  ont  Menneske,  som  bringer  een 
deraf  igien.  —  Hvorpaa  Taarerne  strømmede,  ogsaa  mens  Apicius  kom 
ind  og  talte  med  hende.  Men  med  eet  for  hun  saa  hæftigt  fra  Graad 
til  Raseri,,  at  hun  maatte  bide  sig  Smærten  fri  i  Bogens  Blade.  Og 
da  han  blev  ved  med  at  synge  til  hende,  sprang  hun  op  og  løb  med 
Fingrene  i  Ørerne,  skraalende  paa  Henrik    og  Pernille,  Scenen   rundt. 

Navnlig  Optrinet  med  Eraste  gav  Fru  Heiberg  Lejlighed  til  ved 
Mimik  at  forklare  Lucretias  indviklede  Væsen.  Men  hun  motiverede 
naturligvis  lige  til  Slut  og  langt  ud  over  Holbergs  Tekst  og  dog 
stadig  i  Karakteren,  som  da  hun,  efter  at  have  talt  gehejmt  med 
Petronius  oppe  i  Baggrunden  under  de  andres  Trolovelser,  kom  ned, 
fulgt  af  ham,  for  at  gaa  ind,  blev  muggen,  da  han  friede,  sagde 
afgjort  Nej  og  dog  stod  stille  et  Øjeblik,  saa  eftertænksom  ud,  smilede: 
skal  —   skal  ikke?  og  derpaa  løb  syngende  ind  i  sin  Bod. 

Uholbergsk  kaldte  Tiden  denne  Lucretia.  Figuren  var  nemlig  nok 
ageret,  men  ogsaa  eftersporet  indadtil,  ikke  udleveret  i  Raamate- 
rialet.  Psykologisk  undersøgt  og  tilrettelagt  var  den.  Alene  Bemærk- 
ningen til  Pernille:  Monsr.  Petronius  bevisede  mig  saadan  Høflighed, 
saa  jeg  vil  længe  tænke  paa  ham  —  med  Eftertrykket  paa  ham,  gav 
hele  Lucretias  Karakter. 

Tindrende  af  Repliknuanceringer  var  denne  Fremstilling;  dog  ikke 
fri  for   at  være    presiøs,  for  fin  i  det  i  Form  som  i  Klæder,  pikant  som 

Goldschmidt  sagde;  den  var  ikke  saa  selvfølgelig  levet  som  Rosen- 
kildes af  Jeronimus  i  Pernilles  korte  Frøkenstand,  mere  i  Slægt  med 
den  i  Scribes  Stykker. 

VI 

Det  trettende  Aar,  siden  Lindgreen  som  Jeppe  for  sidste  Gang 
havde  tumlet  ud  af  Landsbyen  (1838)  efter  Magnus,  var  ved  at  svinde. 
At  den  og  dens  landlige  Omgivelser  har  taget  sig  ikke  saa  lidt 
teateragtigt  ud,  bliver  klart  af  Nutidens  Glæde  over  den  nye,  som 
Nille  kastede  Jeppe  ud  i.  I  ældre  Tid  havde  man  set  et  eller  andet 
forslidt  Tæppe  med  Mark-  eller  Skovhorisont.  Nu  fik  man  Øje  paa 
opbundne  Neg,  og  foran  dem  strakte  der  sig  —  ved  Hjælp  af  fire 
Sætstykker  fra  Sille  Beyers  mislykkede  Drama  fra  1841,  Ingolf  og 
Valgerd  —  et  Gærde  med  to  Stolper,  hvortil  man  havde  ladet  male 
et  ganske  splinternyt  Led. 

Naar  Lindgreen  blev  kastet  ud,  for  han  frem  mellem  to  Kulisser, 
forbi  Døren  paa  Huset,  der  var  malet  paa  den  bageste  af  dem  og 
ligesom  Jacobs  paa  Kulissen  paa  den  modsatte  Side  ikke  var  til  at 
være  i,  blot  til  at  se  paa. 

Men  nu,  da  Tæppet  rullede  op  for  Jeppe  paa  Bjærget  den  2den 
Marts  1851,  blev  man  meget  tilfreds  over  to  virkelige,  fritstaaende 
Huse  med  virkelige  Døre  og  gammeldags  Vinduer:  et  tro  Billede  af 
en  sjællandsk  Egn. 

Heiberg  vilde  gøre  det  hjemligt  for  den  nye  Jeppe,  der  i  halv- 
anden Sæson,  trods  hans  indstændige  Anmodninger,  havde  vægret  sig 
ved  at  forsøge  paa  at  overvinde  sin  Angst  for  Mindet  om  Lindgreen. 
Man  begriber  Phisters  Angst.  Hvad  han  hidtil  havde  gjort  af  originalt 
i  Holberg  (Jean  de  France  —  Oldfux)  gik  uden  om  Lindgreens  Evne  og 
Traditioner  om  hans  Spil.  Men  her  var  næsten  det  Hele  Tradition. 
Og  til  den  Grad  havde  ældre  Tilskuere  og  han  selv  levet  sig  sam- 
men med  den  store  Jeppe,  at  de  buskede  Træk  for  Træk.  Lindgreen 
havde  jo  nok  i  sin  Tid  maattet  underordne  sig  Mindet  om  Gjelstrup 
og  Hortulan.  Men  hans  Natur  besejrede  det.  Det  var,  som  om  de 
to  kun  havde  bygget  Grund  for  ham,  saa  selvfølgelig  syntes  han 
hjemme  i  alt  deres,  ligesaa  kort  han  havde  været  om  at  bosætte  sig 
deri.  Phister  maatte  derimod  gaa  rundt  om  hans  Bygning,  se  den  fra 
alle  Sider,  prøve  et  Værelse  her  og  der,  inden  han  turde  vove  at 
overtale  sin  Fornemmelse  af  at  være  en  paatrængende  Gæst.  Endehg 
satte  han  sig  til  Rette.  Som  naturlig  Besidder  eller  søndagsklædt 
Sommerbesøgende?  I  første  Akt  holdt  Phister  sig  tæt  op  af  Lind- 
green, som  han  syntes  var  uovertræffelig  her.  Først  og  fremmest 
under  den  store  Monolog,  der  blev  stivet  af  af  det  gængse  Apparat 
under  Paaklædningen,  som  ansaas  for  at  være  saa  sakrosankt,  at  en 
mere  umiddelbar  Genialitet,  en  Naturskuespiller  som  den  norske 
Johannes   Brun    ogsaa   holdt   sig    til    det  (9de  Marts   1851),    altsaa  af 

Ærbødighed  for  en  Overlevering,  der  var  naaot  op  til  ham  ad  mundtlig 
Vej.  Lindgreen  havde  han  nemlig  aldrig  set  spille  Jeppe.  Phister  saa 
han  først  spille  næste  Foraar,  da  han  sammen  med  Henrik  Ibsen  stu- 
derede det  kgl.  Teater. 

I  Scenen  med  Jacob  Skomager  forekom  Phister  mat.  Det  vil 
sige,  Stigningen  i  Drukkenskaben  var  fortræffeligt  tilrettelagt.  Nuan- 
ceringen af  de  forskellige  Stadier  under  Rusen  forstandig  og  klar, 
Men  vist  noget  for  klar.  Netop  tilrettelagt.  Her  blev  spillet  Komedie; 
Lindgreen  havde  mer  naivt  givet  sig  hen  i  Situationen,  havde  været 
ligesom  vegetativt  optaget,  om  man  vil,  dybt  nede  i  et  dyrisk  Velbehag 
ved  Fylderiet. 

Men  Phister  blev  sig  selv  i  Sengekammerets  Himmerig,  hvor  han 
skulde  agere  Jeppe  forklædt.  Her  lod  Heiberg  ogsaa  det  dekorative 
bringe  ham  kraftig  Hjælp.  Han  kom  ganske  vist  ikke  til  at  ligge  i 
en  Sal,  der  var  saa  elegant  og  stilsikker  som  den  paa  Marstrands  ret 
samtidige  Billede,  dog  heller  ikke  i  det  usle  Rum  fra  30erne,  mm  i 
et  pynteligere,  der  mindede  om  et  Gæsteværelse  paa  et  Slot,  og 
ihvertfald  var  stemningsvækkende  smykket  med  højryggede,  betrukne 
Lænestole,  med  Natbord  og  et  Spejl  i  Sølvramme,  Pudderdaaser  og  et 
fornemt  Vaskebækken.  Især  Sengen  var  fin,  finere  end  den  usle  Tøjseng, 
hvori  Lindgreen  havde  strakt  sig.  Og  saa  sørgede  Phister  selv  for  at 
bryde  med  den  misvisende  Tradition,  at  man  skulde  se  Jeppe  ligge 
langs  med  Baggrunds  væggen.  Den  store  Himmelseng  med  baldyret 
Omhæng  og  fint  stukket  Tæppe  blev  stillet  med  Hovedgærdet  derimod 
og  saa  rykket  frem  midt  paa  Scenen,  saadan  at  Tilskuerne  stadig 
var  i  Stand  til  at  iagttage  hans  forunderligt  vekslende  Minespil.  An- 
bragt saaledes  og  med  Hovedet  i  den  rigt  broderede  Nathue  hvilende 
paa  en  stor  rød  Pude,  kunde  Phister  være  vis  paa  at  sejre.  Hans 
Mimik  var  jo  nok  saa  talende  som  Lindgreens. 

Scenen  blev  ad  den  Vej  maaske  mere  Teater  —  Jeppe  faldt  for- 
resien ikke  mere  ud  af  Bunden  paa  Sengen  —  end  den  havde  været  i 
den  sidste  Menneskealder,  men  til  Gengæld  prægtig  fuld  af  Kom«  diant- 
humør,  lige  fra  da  Phister,  efter  at  have  sundet  sig  lidt  paa  Musiken 
—  der  for  at  fremhæve  det  komedieagtige  i  hele  Optrinet,  efter  Tradition 
formodentlig,  foredroges  paa  Harmonika,  skønt  man  vel  daarligt  nok  kunde 
bedaare  Jeppe  med  et  saa  kendt  Instrument  —  trak  Hovedet  for- 
skrækket ned  under  Dynen,  for  lidt  efter  at  glo  forsigtig  frem,  faa 
Kig  paa  Sengesnoreu  og  derpna  paa  Baronens  Allongeparyk,  der  hang 
paa  et  Stativ  ved  Hovedgærdet,   indtil  Tjenerne  kom  styrtende  ind. 

Alt,  hvad  der  havde  været  af  traditionelle  støttende  Træk  i  Scenen 
med  Erik  Lakaj  og  Kammertjeneren,  gentraf  Tilskuerne  naturligvis 
ogsaa,  men  i  den  følgende  med  de  to  Doktorer,  hvor  Phister  havde 
spillet  anden  sammen  med  Lindgreen  i  henved  otte  Aar,  lod  han  Lindgreens 
naivere  Færd  ligge  og  tog  fat  igen  som  sig  selv.  Han  gjorde  sig  ikke, 
som  han,  stadig  interesseret  i  Doktorernes  langvarige  Fortællinger, 
holdt  blot  ret  bravt  ud  i  de  to  første  Omgange,  men  til  Snakken  om 


176 

den  unge  Person,  der  faldt  i  Griller  og  troede  han  var  død,  gled 
denne  Jeppe  langsommeligt  ind  i  en  Døs  af  Kedsomhed,  saa  fra- 
værende paa  Fortælleren,  gabede  vildt,  faldt  lunt  tilbage  i  den  mage- 
lige Lænestol,  gloede  lidt  op  i  Loftet,  hvorpaa  Hovedet  med  stirrende 
Øjne  dumpede  tungt  om  paa  den  ene  Skulder  mod  første  Doktor,  der 
straks  opfattede  det,  som  om  Jeppe  —  under  den  andens  ordstrøm- 
niende  Beretning  —  vilde  gøre  ham  et  Spørgsmaal;  han  gestikulerede 
derfor  et  Svar,  men  Jeppe  gabede  ham  med  vidt  aabnede  Kæber  lige 
ind  i  Ansigtet,  gabede  nok  en  Gang,  saa  sank  han  sammen  og  slum- 
rede trygt  ind  for  som  en  Raket  at  fare  i  Vejret  paa  Doktorens  Be- 
mærkning i  Anekdoten:  Skal  du  ikke  ogsaa  snart  spise  —  med  et 
henrykt:  Jaou!  —  gloede  derpaa  skrækslagen  paa  Fortælleren,  da  han 
erklærede,  at  han  var  istand  til  at  komme  med  utallige  andre  Eks- 
empler paa  fikse  Idéer:  Næi,  næi,  næi!  —  og  ilede  derefter  som  Lind- 
green henrykt  befriet  Arm   i  Arm  med  begge  Doktorer  ud  i  Haven. 

Morsomt  fundet  paa  var  denne  Fortolkning.  Men  mon  ikke  Lind- 
greens voksende  Interesse  under  hans  stigende  Velbefindende  i  dette 
overjordiske  Interiør  gled  bedre  ind  med  Stemningen  i  Akten,  mon 
den  ikke  kom  til  at  stemme  sikrere  sammen  med  de  følgende  Re- 
plikker, hvor  Jeppe  mer  og  mer  fryder  sig  over  sin  Salighedsfornem- 
melse,   som  de  lærde  Doktorers  Fortrolighed  bestyrker? 

Under  Maaltidet,  der  var  dækket  i  et  festligere  Interiør  end  før 
og  oplivet  af  Kulørerne  i  de  stilsikre  Dragter  —  Baron-Sekretærens  brune 
med  Sølvgaloner,  Kammertjenerens  hvide  til  lyserøde  Atlaskes  Knæ- 
benklæder, Eriks  og  den  anden  Lakajs  grønne  til  højrøde  —  blev 
Tonen  ligesom  finere,  end  da  Lindgreen  sad  til  Bords  og  aad  for  sig 
af  Retterne,  mere  stemt  efter  Omgivelserne. 

Emanuel  Hansen,  Phisters  trofaste  og  paalidelige  Skildrer,  paa- 
staar,  at  det  med  alle  de  fem  Fingre  efter  Hønen  i  Ragoutfadet 
var  den  eneste  af  de  foreskrevne  Unoder,  som  efterfulgtes.  Dog 
mener  han  ogsaa  at  have  set  Phister  gribe  med  de  bare  Næver  ned 
i  Lagkagen  paa  Bemærkningen:  Hil  være  dig,  min  Broder!  og  med 
det  samme  slikker  ham  Dolken  i  Hiertet,  mens  Vilhelm  Andersen  for- 
tæller, at  han  blot  jog  Gaflen  ned  i  den. 

Det  er  rimeligst,  at  Phister  har  benyttet  sig  af  Bourgeoisernes 
Spiseredskab,  for  han  vilde  være  finere  i  det.  Han  ræbede  ikke,  snød 
ej  heller  Næsen  med  Fingrene  eller  smurte  Snottet  af  i  de  fine  Baron- 
klæder.    Han  var  overhovedet   i   ringere  Grad    dyrisk    end   Lindgreen. 

Var  det  saaledes  alene  af  Hensyn  til  Traditionen,  at  ogsaa  han 
vilde  spille  med  et  Mandfolk  forklædt  som  Ridefogedkone,  denne 
Gang  den  mer  butte  Erik  Lakaj  og  ikke  den  slanke  Kammertjener? 
Heiberg  ryddede  jo  dog  ret  samtidig  et  af  de  sidste  Spor  af  dette 
Damekomikeruvæsen  af  Vejen,  da  han  lod  Mad.  Sødring  agere  Arianke 
Grovsmeds  (1852).  Vilde  Phister  ikke  snarere  ogsaa  her  undgaa  at 
udæske  den  gode  Tone?  I  alle  Fald,  selvom  han  proppede  Mand- 
folket, til  han  var  halvkvalt  af  Lagkage,  selvom  han  tyllede  i  ham  af 

sin  Pokal,  saa  Rhinskvinen  rendte  ham  ned  af  Kinderne,  saa  hviskede 
han  det  delikate  Spørgsmaal:  Vil  du  sove  hos  mig  i  Nat?  endnu 
sagtere  end  Lindgreen.  Dansen  bagefter  blev  vild  nok  paa  sin  polsk, 
akkompagneret  af  tvende  Trompetere  (Orkestret  havde  akkompagneret 
Lindgreen  til  et  Tema  af  en  eller  anden  Opera,  som  man  vilde  ironi- 
sere over),  men  det  farlige  Spørgsmaal  blev  altsaa  henhvisket  saa 
let  og  luftigt,  at  en  Ynder  af  Realisme  som  Goldschmidt  opfordrede 
Phister  til  at  tage  sig  i  Vare  for  en  saadan  Peenhed.  Til  Gengæld 
roste  Fædrelandet  —  det  nationalliberale  —  ham,  fordi  han  som  sæd- 
vanlig gled  hen  over  den  Slags  nødvendige  Onder. 

Var  Phister  i  tredje  Akt  mer  dæmpet  end  Lindgreen,  vedblev  han 
dermed  i  de  følgende,   selvom  han  nøje  fulgte  hans  Intentioner. 

Teatret  havde  bestræbt  sig  for  at  ordne  Rettergangen  i  en  rime- 
ligere Form  end  før.  Dog  opfattedes  den  som  altid  som  noget  tilsat, 
der  ikke  ved  virkelige  Forklædninger  af  Baronen  som  Dommer  eller 
hans  Tjenere  som  Advokater  lod  Publikum  forstaa,  at  Komedien  med 
Jeppe  fortsattes.  Forandringen  bestod  vist  bare  deri,  at  Tæppet  gik 
op  for  en  mere  rimeligt  udseende  Retssal,  hvorpaa  det  gik  til  som  i 
gamle  Dage. 

De  hidtil  ukendte  Personer,  Dommeren  og  Advokaterne  kom  ind 
i  Salen,  satte  sig  med  en  Skriver  bag  og  omkring  det  højtidelige  Bord, 
hvorpaa  den  bagbundne  Jeppe  førtes  frem  af  tvende  Betjentere.  Som 
sædvanlig  skulde  blot  en  smuk  Klædning  under  Dommerens  røde  Ta- 
lar og  nogle  sorte  under  Advokaternes  sorte  Rober  røbe,  at  de  var 
forklædte  for  Tilfældet. 

Den  dybe  Naivitet,  der  havde  udmærket  Lindgreen  her,  klædte 
nok  ikke  Phister.  Det  rørte  ikke,  da  han  som  ham  —  men  ligesom 
lidt  for  flot  —  satte  sig  paa  Kanten  af  Dommerens  Lænestol  og  slog 
Benene  overmodigt  overkors  (Dommeren  kand  jo  forandre  Dommen 
osv.).  Det  saa  paataget  ud.  Hans  Farvel  til  Dyr,  Børn  og  Verden 
var  prægtigt  nuanceret,  men  det  naive  klang  nok  væk.  Det  naive 
havde  aldrig,  rigtig  været  Phisters  Sag.  Han  anstrængte  sig  for  at  være 
det  her,  men  det  var  og  blev  en  Anstrængelse.  Tonen  lød  tragisk 
nok,  syntes  man.  Dog  havde  der  været  virkelig  Tragedie  over  Lind- 
green her. 

Dialekten  derimod  var  flydende.  Det  var  sjællandsk,  saa  det 
kunde  forslaa  noget.  Glimrende  tilrettelagt,  maaske  i  noget  for  stærk 
Grad;  en  Mængde  Nuancer,  som  det  naturligviis  er  umuligt  her  at 
betegne,  forrande  Hr.  Phister  gjennem  Jeppe,  skrev  Goldschmidt.  Men 
han  var  født  Sydsjællænder,  og  Phister  bestræbte  sig  for  at  holde  sig 
til  det  Midtsjællandske,  ganske  vist  uden  at  blive  helt  nøjagtig.  Dog 
Nuancerne  i  de  forskellige  Dialektgrader  har  Phister  sikkert  kendt 
bedre  end  Goldschmidt,  selvom  han  i  enkelte  Tilfælde  ikke  gjorde 
noget  ud  af  den  karakteristiske  Kønsforskel. 

Denne  ellers  gennemførte  Dialekt  tilrettelagde  naturligvis  Teksten 
for  virkningsfulde   Udtryk   som   f.  Eks. :    Ve   do    haalle    den  Kæie,  den 

Saue!  aa  spreng  straus  ætter  Brænneviinen.  Holberg  sagde:  Hold 
din  Mund,  dit  Skarn  osv.  Eller  dér,  hvor  Jeppe  har  kysset  sig  mæt 
paa  Ridefogedkonens  Mundtøj  og  raabte  til  Tjeneren:  Se  heer!  sæt 
en  Stoel  te  hinne,  hun  ska  ha  sin  daure  mæ  mæi  (hun  skal  spise 
med  mig).  Og  saaledes  rundt  om  et  paalideligt  Maal,  som  den  ikke 
saa  kyndige  Olaf  Poulsen  tog  op  senere  hen. 

Det  er  jo  klart,  at  ogsaa  Lindgreen  har  maattet  omfortolke  Holbergs 
Tekst,  men  han  har  nok  oversat  fra  Bladet,  ikke  taget  det  saa  nøj- 
agtigt med  hver  enkelt  Lyd,  Phister  derimod  har  gengivet  det  sjæl- 
landske som  en  samvittighedsfuld  Fonetiker. 

Maaske  han  i  Bestræbelsen  for  at  synes  ligesaa  ægte  i  Udtalen 
som  Lindgreen  har  virket  som  en  elegant  tilrettelæggende  Oversætter, 
lidt  fordringsfuld  i  sin  Omstændelighed? 

Den  sjællandske  Bonde,  skrev  Flyveposten  efter  den  første  Fore- 
stilling, har  naturligviis  ligesaalidt  som  nogen  af  de  andre  Almueklas- 
ser kunnet  blive  uberørt  af  den  stigende  Culturudvikhng.  Dermed 
vilde  Bladet  tage  Afstand  fra  den  „grove"  Bonde,  hvis  han  saadan 
aden  videre  skulde  betragtes  som  Type  paa  Bonden,  overhovedet  paa 
Landbefolkningen. 

Imidlertid  har  Phisters  Spil  netop  imødekommet  Fordringerne  i  det 
Punkt.  Mens  Lindgreen  utvivlsomt  nu  vilde  have  forekommet  plat, 
roste  nævnte  Blad  Phister,  fordi  han  med  priisværdigt  Maadehold 
forstod  at  bortfjerne  det  for  vor  Tids  høviske  Øren  Anstødelige.  Han 
mildnede  —  som  antydet  —  ikke  alene  det  grove,  det  dyriske.  Men 
han  gjorde  Jeppe  helt  igennem  sympatetisk.  Det  med  Drikkeriet  blev 
fortolket  som  noget  i  og  for  sig  uskyldigt. 

Drikkeriet  var  ikke  grundbetinget  af  dybere  Drifters  Utilfreds- 
stillelse. Drift?  Selv  naar  Phister  tog  for  sig  af  Retterne  ved  Baro- 
nens Bord,  sporede  man  ikke  dyrisk  Fortabthed  i  denne  Verdens 
Goder.  Der  blev  Tid  til  et  lunt  Blik  ud  til  Tilskuerne.  Komedie  i 
Komedien.     Tag  det  dog  ikke  saa  nøje! 

Derfor  saa  Phister  heller  ikke  saa  medtaget  i.d  i  det  Ydre,  som 
Lindgreen  sikkert  har  gjort.  En  intelligent,  pænt  klædt  Teaterbonde 
med  en  lidt  rødlig  Næse,  hvis  Stemme  kunde  lyde  forknyt  og  dyster, 
det  var  han.  Phisters  Fremstilling  var  langt  fra  det  Naturmenneske 
med  de  faretruende  indre  Elementer,  som  under  det  vilde  Optrin  kunde 
sætte  bankende  Skræk  i  Baronen  og  hans  Tjenere.  Bjørnsons  Bonde- 
knøse skimtes  i  det  Fjærne.  Bonden  satte  sig  søndagsklædt  i  Frederik 
Vils  Rigsdag. 

Jeg  husker,  skriver  Julius  Lange,  Ytringer  af  Marstrand,  som 
tydede  paa,  at  han  i  sin  Syslen  med  Jeppe  følte  sig  forstyrret  af 
nyere  Æstetikeres  Betragtning,  især  Hauchs,  som  ogsaa  turde  være 
altfor  seriøs-politisk-filantropisk.  Hauch  skrev  om  Jeppe  i  1857,  alt- 
saa  seks  Aar  efter  Genindstuderingen. 

Men  Maleriet  af  Marstrand  i  Hirschsprungs  Samling  (Jeppe  ved 
Baronens   Bord)   er   malet    omkring  1855.     Og  her  ser  Jeppe  ud  som 

en  Bonde,  der  glad  og  veltilfreds  drikker   sig  fuld  i  bedre  Varer,  end 
han  er  vant  til  at  nyde. 

Skulde  det  ikke  snarere  være  Tilfældet,  at  Marstrand,  som  ellers 
saa  saa  originalt  paa  Holberg,  har  ladet  sig  forstyrre  af  Paavirkning 
fra  Teatret?  Marstrands  Jeppe  er  nemlig,  det  kan  ikke  nægtes,  det 
sølle  Skrog,  som  Phister  fremstillede.  Hvor  han  ellers  tegner  Jeppe 
af,  bliver  han  langtfra  saa  ufarlig.  Navnlig  erindrer  man  en  Tegning 
med  det  samme  Motiv  —  under  Gildet  i  Baronens  Sal  —  hvor  Jeppe 
ser  alt  andet  end  fredsommelig  ud.  Tværtimod  lurer  der  Had  og 
Hævntørst  i  hans  Blik. 

Som  Phister  gav  ham,  vilde  Tiden  se  Jeppe.  Og  derfor  gjorde 
han  saa  ualmindelig  Lykke.  Der  skulde  ikke  gaa  mange  Aar  (1865), 
før  en  Holbergkyndig  som  C.  W.  Smith  i  Begejstring  for  ham  gjorde 
Lindgreen  til  et  Talent  af  underordnet  Rang,  der  for  en  Del  skyldte 
sin  Berømmelse,  at  han  havde  været  Dus   med  Rahbek! 

I  Mellemtiden  (1857)  havde  Hauch  holdt  Jeppe  paa  Teatret  og 
Jeppe  paa  Rigsdagen  skarpt  udenfor  hinanden.  Den  ene  levede  som 
en  Drømmer  i  en  indbildt  Verden,  og  det  kunde  gaa  ham  som  det 
gik  ham  med  Baronen,  alligevel  „af  hiin  stavnsbundne  Slægt  kunde 
udgaae  en  saadan  kraftig  Afkom,  hos  hvilken  den  gamle  Heltenatur 
igjen  er  vaagnet,  og  hos  hvilken  Ordet  igjen  er  blevet  til  Handling, 
saaledes  som  de  seneste  Bedrifter  have  aabenbaret  det  for  os".  Her 
tænkte  Hauch  paa  den  tapre  Jens  i  Felten  og  paa  Rigsdagen. 

Hans  ivrige  Forsvar  maa  dog  ses  nok  saa  meget  paa  Baggrund 
af  en  hel  anden  Jeppefremstilling,  der  var  mindre  i  Slægt  med  Phisters 
end  med  Lindgreens,  nemlig  Hagens,  som  af  Hall  fik  Lov  til  at  vise 
sig  paa  Casino  paa  en  Tid  (1857),  hvor  Phister  (Marts  1854  —  Marts 
1861)  foreløbig  var  hørt  op  med  at  spille  ham. 

Hagen  var  dansk,  men  havde  spillet  Jeppe  i  Norge,  ikke  upaa- 
virket  af  Johannes  Bruns  norsk-kraftige  Figur. 

Hans  ydre  Lighed  med  Lindgreen  skal  nok  have  været  aldeles 
slaaende.  Og  han,  der  som  ung  Elev  paa  det  kgl.  Teater  havde  haft 
Lejlighed  til  at  se  ham  ihvertfald  et  Par  Gange  i  Jeppe,  holdt  sig  i 
det  traditionelle  nær  ham.  Phister  lignede  han  aldeles  ikke,  hverken 
i  Sind  eller  Skind.  Han  taler  den  virkelig  sjællandske  Bondedialect 
bedre  end  vi  nogensinde  have  hørt  den  tale  paa  Scenen,  skrev  et 
Blad.  Han  var  dertil  brutal  til  Voldsomhed,  ikke  forfinet  for  et  dannet 
Publikum.  Hvis  man  altsaa  vilde  træffe  Lindgreen  igen,  maatte  det 
være  udenfor  det  kgl.  Teater,  hvor  Nuanceringskunsten  og  det  afdæm- 
pede, formfuldendte  raadede  i  Overensstemmelse  med  det  førende  na- 
tionalliberales Partis  stuekultiverede  Smag.  Hagens  Jeppe  var  lutter 
Natur.  Det  Raae  og  Brutale  —  gaaer  langt  ud  over  den  Skjønhedslinie, 
som  bør  iagttages  selv  i  den  kaadeste  Farce,  skrev  man.  Men  han 
greb  saadan  om  Hjerterødderne,  at  man  følte  hans  elendige  Skæbne 
som  tragisk. 

Man  lod   sig    dog   forlyde   med,  at  man  nok  beundrede  Skuespil- 

kunsten,  men  tog  Afstand  fra  de  mulige  Allusioner  til  en  Stand,  hvis 
seneste  Bedrifter  fordunklede  enhver  Snak  om  raa  Natur. 

Phisters  Jeppe  havde  derimod  været  den  nye  Politiks  Mand. 
Blid  og  dæmpet.  Og  man  kan  derfor  begribe,  at  Mad.  Sødring,  der 
som  Nille  virkede  ved  sine  sædvanlige  stille  Midler,  maatte  forekomme 
dobbelt  sagtmodig.  Man  syntes,  hun  var  for  elskværdig.  Og  Nille  er 
det  jo  saa  langt  fra,  at  hun  nærmere  er  en  Pulverheks!  Og  navnlig 
i  dette  Tilfælde  maatte  hun  være  det,  for  at  Jeppe  kunde  synes  med- 
ynkværdig. Men  selv  naar  Mad.  Sødring  tampede  løs  paa  ham,  troede 
Publikum  ikke  paa,  at  hun  mente  det  saa  alvorligt,  Ogsaa  paa  denne 
Figur  ødslede  hun  med  et  Væld  af  skiftende  Tonefald,  saa  Skikkelsen 
steg  menneskeligere  frem  end  før,  men  hun  svækkede  dens  Tempe- 
rament derved.  Intet  Under,  at  hun  snarest  gav  Rollen  af  til  den 
mer  haandfaste  Mad.  Phister.  Noget  andet  er,  at  de,  der  længtes  efter 
menneskelig  Fremstilling,  glædede  sig  over  hendes  underlig  sagtmodige, 
men  naturlige  Fortolkning  af  den  arrige  første  Monolog  og  fandt  Be- 
hag i  hendes  afdæmpede  Spil  i  de  andre  Scener. 

Dansk  Maanedsskrift  gav  i  Sommeren  1865  Pseudonymet  46 
Rum  for  et  stærkt  Angreb  paa  Opførelsen  af  Jeppe  paa  Bjærget.  Fra 
det  samme  Sted  havde  Fru  Heiberg  i  1861  under  Mærket  Verecundus 
angrebet  den  af  Barselstuen  for  at  komme  Høedt  og  hans  Skole  til  Livs, 
navnlig  hans  Forsøg  paa  at  faa  sine  Elever  til  at  tale  og  opføre  sig 
naturligere,   end  man  var  vant  til. 

Tager  man  Artiklens  haanende  Udfald  mod  Høedt  og  hans  saa 
hurtigt  opgivede  Mission  om  en  ny  Skuespilkunst  i  Betragtning,  faar 
man  en  Mistanke  om,  at  det  er  hans  Argefjende,  der  igen  er  paa  Spil. 

Det  egentlige  Angreb  skyldes  dog  A.  Fr.  Krieger,  der  i  An- 
ledning af  Jeppe  kraftig  tager  Ordet  og  forlanger,  at  Baronen  ikke 
skal  spilles  stiv  og  pedantisk  som  en  Staffagefigur  til  Phisters  Frem- 
stilling, men  som  en  Herregaardsiibertiner  paa  Holbergs  Tid,  som  en 
adelig  Lediggænger,  der  vil  more  sig  med  de  frækkeste,  frivoleste  Ho- 
kuspokus. En,  som  driver  et  hensynsløst  raat,  til  Svineri  gaaende 
Spil  med  Jeppe.  En  raa  og  fræk  roué,  i  Fløjl  og  med  Stjærne  paa 
Brystet,  som  slutter  kaadt  af  med  en  flot  Bemærkning  paa  Vers,  ikke 
en  kedelig  Teaterbaron,  der  præker  Slutningsmoralen  af  som  en  Lands- 
bydegn. 

Under  Indtrykket  af  Gasinoopførelsen,  som  gjorde  meget  mere  end 
det  kgl.  Teater  for  at  sætte  de  to  Miliøer,  Jeppes  usselig  forsømte  og 
Baronens  overdaadigt  flotte  op  mod  hinanden,  og  overhovedet  ved  at 
lade  Baronen,  Sekretæren  og  Kammertjeneren  spille  forklædte  som 
Dommer  og  Advokater,  understregede,  at  det  var  Baronen,  der  førte 
Komedien  videre,  havde  Hauch  erklæret,  at  denne  Baron  Nilus  ingen- 
lunde var  noget  godt  Menneske,  slet  heiler  ikke,  for  han  var  ret  god- 
modig, men  først  og  sidst  blaseret  og  forlystelsessyg. 

Krieger  gaar  videre,  forlanger  ham  raa  og  fræk  for  at  sætte  Jeppe 
i   Relief  og    kommer    derved    til    indirekte    at    angribe    Phisters    Spil. 

Hvilken  Belysning,  slutter  han,  vilde  der  ikke  falde  over  hele  Styk- 
ket, naar  denne  Lystighed,  denne  Letsindighed  ret  kom  frem,  hvilken 
Vinding  vilde  det  ikke  være  for  Jeppe,  der  nu  ligesom  maa  spille 
uden  Accompagnement?  —  Men  mon  Phisters  godmodige  Jeppe  vilde 
have  taalt  det?  Hagens  brutale  kunde  taale  det.  Phisters  ikke.  Spil- 
let var  blevet  for  ulige. 

Kriegers  Indignation  paa  Jeppes  Vegne  er  dog  god  til  at  faa 
Forstand  af.  Den  er  mer  end  nogensinde  Tidens  paa  Bøndernes  Vegne. 
Komedien  var  efter  1864  blevet  ligefrem  magnetisk  tiltrækkende.  Mer 
end  nogensinde  var  Pliister  den  ideelle  Bonde.  Kun  en  otte  Aar  til, 
og  Rudolf  Schmidt  kunde,  til  I.  P.  Jacobsens  Morskab,  se  en  Ridder 
i  Jeppe:  med  Troubadour-Harpe  i  Brystet,  en  Danmarks  Folkeaand 
trods  Usselhed  og  Fornedrelse,  og  revse  de  Københavnere,  der  hilste 
Baronens  Epilog  med  Bifald. 

Skulde  Baronen  være  spillet  som  en  blaseret  Vellystning  og  ikke 
som  den  Figurant,  sirlig  som  Holberg,  som  G.  W.  Smith,  Lindgreens 
Uven,  i  sit  Svar  til  46  i  Fædrelandet  var  enig  med  Teatret  i  at  forlange, 
vilde  det  have  betydet,  at  Phister  maatte  have  været  ligesaa  usselig, 
som  han  nu  var  anstændig.  Han  rørte,  men  den  Fordeling  af  Lys  og 
Skygge,  Krieger  ønskede,  vilde  have  krævet  en  elendig,  medtaget 
Stakkel,  forhutlet  og  skidden,  og  dog  en  halvvaagen  brutal  Natur- 
kraft Mon  ikke  Rudolf  Schmidt  savnede  den  lidt  til  Forsvar  mod 
det  haanligt  leende  Parket? 

Et  Aarstid  senere  genoptoges  Barselstuen  (Febr.  1852)  efter  at 
have  hvilet  siden  det  uheldige  Jubilæum  i  1848.  Der  var  gaaet 
otte  Aar  efter  Heibergernes  forgæves  Forsøg  paa  at  faa  ændret  den 
vildledende  Dekoration  i  femte  Akt,  som  ogsaa  gik  igen  ved  den  fest- 
lige Lejlighed.  Nu  maatte  og  skulde  Forandringen  finde  Sted,  og  for- 
modentlig har  den  ogsaa  gjort  det,  selvom  man  ikke  nøje  kan  paa- 
vise  det  Ti,  hvorfor  skulde  Heiberg  have  tøvet?  Han  behøvede  vir- 
kelig ikke  at  vente  paa  det  Tillæg  af  Liebenberg.  som  i  1854  afslut- 
tede den  otte  Binds  store  Komedieudgave,  og  hvor  Barselstuen  blev  gen- 
optrykt i  sin  oprindelige  Skikkelse,  der  løste  alle  Dekorationsgaader. 
Fru  Heiberg  fortæller  da  ogsaa  paa  det  Sted  i  Et  Liv  genoplevet 
— ,  hvor  hun  røber  sig  som  Forfatter  til  Angrebet  i  Fædrelande!  1844, 
at  det  bevirkede,  at  Teatret  senere  ophørte  at  spille  femte  Akt  i  Stue 
og  henlagde  den  til  Gaden  udenfor  Corfitz'  Hus.  Senere  er  naturligvis 
nu,  hvor  hun  og  Manden  havde  Magten.  Og  Valdemar  KoUing,  der  de 
buterer  i  1854,  mente  aldrig  at  have  set  andet  end  Gaden  og  gjorde 
ihvertfald  i  Februar  1861  som  Gunild  sine  Hokuspokus  med  Cor- 
fitz  dér. 

Imidlertid  har  Inventarlisten  fra  to  Aar  iforvejen  aldeles  ikke 
noget  om  denne  nye  Dekoration.  Men  dette  skyldes  sandsynligvis 
det,  at  man  ikke  har  villet  ofre  noget  paa  den  og  derfor  har  sam- 
mensat den  af  Materiale,  der  hørte  hjemme  i  Repertoirekomedierne 
eller  andre  Stykker.  I  alle  Fald  da  Fru  Heiberg  i  1869  sætter  Ko- 
medien i  Scene,  efter  at  den  havde  hvilet  siden  1861,  skildres  femte 
Akt  som  en  aaben  Plads,  hvor  der  staar  et  Træ  med  Bænk  under 
Pladsen  har  sandsynligvis  lignet  den,  Heiberg  havde  faaet  arrangeret 
Ingen  betragtede  den  som  en  ny  Opfindelse.  Hvis  Høedt  i  1861  har 
forandret  om  paa  den,  kan  man  roligt  gaa  ud  fra,  at  Fru  Heiberg- 
har  glemt  Forandringen,  selvom  den  var  til  det  bedre. 

Noget  helt  andet  er,  at  den  mindst  af  alt  har  mindet  om  en  af 
det  gamle  Kjøbenhavns  saakaldte  Smøger,  Gjennemgange  eller  til 
Gaden  stødende  Gaarde,  som  Overskou  havde  tænkt  sig.  Tværtimod, 
Pladsen  var  saa  altfor  aaben,  at  man  undrede  sig  over,  hvad  den 
Stol,  der  stod  til  Signingen,  havde  dér  at  gøre.  Hvad  om  man  havde 
gjort  den  til  en  Havestol!  skrev  et  Blad. 

Første  Akt,  som  Overskou  ogsaa  gærne  havde  set  spillet  i  Smøgen, 
foregik  derimod  i  Stuen.  Inventarlisten  skriver  om  en.  Forstue  til 
Barselstuen  og  mener  sandsynligvis  den  fra  Ryges  Tid.  Her  er  som 
sædvanlig  ogsaa  fjerde  Akt  foregaaet.  Hvor  Overskou  i  sit  Manu- 
skript skildrede  Dekorationen  til  første  Akt  af  Den  politiske  Kande- 
støber, kaldte  han  den  ganske  vist  ligesaa  ofte  Forstue  som  Diele. 
Listen  skelner  derimod  skarpt  mellem  en  Diele  til  Maskeraden  og  en. 
Forstue  til  Barselstuen  og  mener  formodentlig  dermed  noget,  der 
saa  ringere,  mindre  tidsbestemt  ud. 

Heiberg  har  vel  ikke  villet  skabe  et  Interiør,  som  mindede  om 
Maskerade-Dielen,  navnlig,  da  han  tænkte  paa  at  forsyne  Den  politiske 
Kandestøber  med  denne.  Men  i  Marstrands  stilsikre  Stuer,  f.  Eks.  den 
i  Visitakten  fra  1854,  der  tryllede  Indendørslivet  fra  det  gamle  Kø- 
benhavn lyslevende  frem,  havde  Holbergfigurerne  rigtignok  taget  sig 
i  betydelig  mindre  Grad  hjemløse  ud. 

Dog  Forandringen  i  femte  Akt  betød  i  alle  Fald  en  ny  Afbigt 
mod  Fortidens  Forsyndelser  i  det  dramaturgiske.  Ellers  var  Udførelsen, 
bortset  fra,  at  der  ved  mange  og  omhyggelige  Prøver  var  lagt  god 
og  sikker  Grund,  ikke  i  særlig  Grad  som  den  af  Den  Vægelsindede 
eller  Jeppe  paa  Bjærget,  præget  af  Tidspunktet.  Heiberg  havde  dog 
tænkt  sig  lidt  mere  Farve  over  Trioen:  Corfitz,  hans  Kone  og  Kan- 
toren, men  han  turde  ikke  fratage  Mad.  Larcher  Corfitz'  Kone,  skønt 
Michael  Wiehes  dulgt  sværmeriske  Kantor  nok  havde  staaet  rimeligere 
til  den  yngre  og  spinklere,  mere  kvindelige  Jfr.  Larcher,  som  hau 
skal  have  ønsket  til  Rollen,  efter  at  hun  nyhg,  med  lunerig  og  kølig 
koket  Gratie  havde  spillet  Léonie  i  Kvindens  Vaaben. 


183 


VIII 


Heiberg  har  utvivlsomt  haft  sin  Hensigt  med  at  lade  Mantzius 
forsøge  sig  paa  Herman  v.  Bremen  (Decemb.  1852).  De  to  Akade- 
mikere er  vist  kommet  overens  om,  at  her  skulde  hvæsses  en  Pil 
mod  de  opkommende  Bønder  og  Bondevenner,  som  fylkede  sig  paa 
Rigsdagens  Bænke,  disse  politiske  Kandestøbere  af  en  ny  og  for  den 
æstetiske  Dannelse  altfor  farlig  demokratisk  Støbning.  Man  betragtede 
ihvertfald  —  stod  der  at  læse  i  Folkets  Avis  omkring  Stiftelsen  af 
Dannevirkeforeningen  (14de  Jan.  1861)  —  Stykkets  Genoptagelse 
paa  Repertoiret  som  en  Slags  Demonstration  mod  det  daværende  po- 
litiske Røre  i  Publikum  og  gjorde   Kontrademonstration  ved  at  hysse. 

Hvordan  gengav  Mantzius  da  v.  Bremen  under  de  ni  Opførelser, 
som  Komedien  oplevede  under  Heibergs  Ægide?  Struttende  af  Ind- 
bildskhed og  umaadelig  højtidelig  i  Gang  og  i  Gebærder,  men  sam- 
tidig ogsaa  som  Haandværker  i  Sprog,  i  Tone.  Paatrods  af  den  hol- 
bergske Talemaade,  som  han  nu  havde  lært  at  bemestre  (i  Eraste  i 
Den  Vægelsindede  var  han  fuldkommen  sikker,  bortset  fra  visse  indi- 
viduelle Smæld  paa  Tungen  ved  Slutningen  af  Replikkerne),  turde 
han  vove  at  gøre  den  moderne  ved  en  Haandværkerjargon,  der  var 
langt  mere  præget  af  Nutiden,  end  nogen  af  hans  Forgængeres.  Naar 
det  ikke  lykkedes  ham  at  overbevise,  var  det  vel,  fordi  han  netop 
vilde  lægge  en  Tone  paa  —  og  en  Tone,  som  han  vilde  tillivs  — 
der  tilmed  kom  til  at  lyde  komisk,  jo  mere  tragisk  Manden  teede  sig, 
—  tragisk  skulde  han  nemlig  ende,  ikke  tragikomisk,  for  han  skulde 
jo  have  en  grundig  Revselse!  Mantzius  overbeviste  ikke.  Humøret 
kvalles  under  Anstrængelsen.  Men  det  var  modigt  af  SkuespUeren 
for  at  angribe  sin  Tid,  at  forsøge  paa  at  tvinge  et  moderne  Menneske 
ind  i  den  gamle  Komediefigur. 

Herman  var  heller  ikke  denne  Gang  rigtig  hjemme  i  sine  egne 
Stuer.      Og  dog  havde  man  gjort  sig  Anstrængelser  derfor. 

Forsaavidt  man  kan  forstaa  Overskous  Forslag  til  Heiberg,  fun- 
det mellem  hans  Papirer  og  forsynet  med  korrigerende  Randbe- 
mærkninger af  denne,  havde  han  tænkt  sig  at  bryde  med  den 
gamle  Tekst,  der  hørte  hjemme  i  Komedien,  da  anden  Akt  foregik  i 
et  eller  andet  Værtshus,  men  som  nu,  hvor  man  spillede  den  i  Her- 
mans Stadsestue  —  vistnok  Troels  Lunds,  udstyret,  efter  Overskous 
Raad,  med  flere  karakteristiske  Møbler  og  Nips  og  den  Slags,  bl.  a. 
Strudseæg  i  Loftet  —  lød  vildledende.  Men  da  man  senere  har  holdt 
sig  den  gamle  Tekst  efterrettelig,  er  Geske  nok  ogsaa  nu  blevet  kastet 
„herud",  og  Herman  har  stadig  beholdt  den  sidste  af  sine  Replikker; 
Saa  maa  vi  da  gaae.  Overskou  tænkte  sig  den  sagt  af  Richard 
Børstenbinder.  Geske  var  derimod  bestandig  klædt  paa,  som  havde 
hun  rendt  paa  Gader  og  Stræder  efter  sin  politiske  Galfrans  og  skulde 
tage  Flasketrøjen   af   efter   anden   Replik.     Til  Gengæld  mistede  Tap- 

peren  sin  Titel,  Verten,  og  stod  paa  Programmet  blot    som   Jens   Øl- 
tapper. 

Nok  saa  vigtig  blev  det  imidlertid,  at  en  Diele  gjorde  Optrinene 
i  første  og  tredje  Akt  mer  rimelige.  Naar  Antonius  før  var  spaseret 
rundt  i  en  lukket  Stue,  havde  det  lydt  underligt,  at  Geske  spurgte 
ham:  Men  see,  Monsieur  Antonius!  gaaer  han  her  alleene?  Vil  han 
ikke  komme  ind?  eller  at  Henrik  opmuntrede  ham  med  et:  saa  kand 
I  gaae  lige  ind  i  daglig  Stuen,  eller,  at  Antonius  snakkede  med  sig 
selv  om,  at  han  ikke  turde  banke  paa  Døren,  naar  han  allerede  havde 
været  saa  modig  at  gaa  ind  i  Stuen. 

Ligesaa  mærkeligt  havde  det  været  at  se  de  to  Raadsherrer, 
ledsagede  af  deres  livréklædte  Tjenere,  spasere  lige  ind  i  Hermans 
Stue  og  høre  dem  le  højlydt  af  ham  og  aftale  en  Sammensværgelse 
imod  ham. 

Det  vilde  navnlig  nu  have  været  dristigt  at  lade  dem  gøre  det, 
hvor  Teaterplakaten  —  i  Modsætning  til  tidligere  —  ikke  angav  dem 
som  foregivne  Personer  og  dermed  udtrykkelig  fremhævede,  at  det 
var  dem,  som  satte  hele  Komedien  i  Bevægelse  og  sendte  forklædte 
Personer  paa  Geske  og  Herman,  lige  fra  Mad.  Abrahams  og  Mad. 
Sanderus  ned  til  den  fremmede  Residents  Lakaj,  der  alle  stod  paa 
Plakaten  som  foregivne.  Vel  viste  Raadsherrerne  sig  ogsaa  nu  i  røde 
Kapper  for  derved  at  antyde,  at  de  var  forklædte  (naar  Advokaterne 
i  Jeppe  nu  var  klædte  som  rigtige  i  sort,  var  det  vist  kun  for  at 
fremhæve  Dommerens  røde,  hermelinsbebræmmede  Robe),  men  først 
nu  hjalp  Lakajerne  dem  Kapperne  paa,  naar  de  havde  aftalt  Sammen- 
sværgelsen. I  gammel  Tid,  hvor  Komedie  var  Komedie,  hvor  Gade 
var  Stue,  Stue  Gade,  gik  alt  det  komedieagtige  an,  men  nu  var 
man  vænnet  til  rimelig  Sammenhæng.  Dielen  løste  altsaa  flere  Gaader. 

Overskou  ønskede  en  rigtig  Diele,  som  han  havde  set  i  en  af 
Gaardene  i  det  gamle  København,  med  Dør,  helst  Glasdør  i  Bag- 
grunden ud  til  Gaden  og  Dør  til  de  andre  Stuer,  med  Bænke  for  Be- 
søgende eller  Ventende  og  med  færdiggjorte  Kandestøbersager  i  Vin- 
duerne   og    rundt    om    paa  Hylderne. 

Inventarlisten  fra  1859  giver  imidlertid  ingen  Oplysning  om, 
at  der  blev  malet  nogetsomhelst  nyt,  endsige  en  hel  ny  Dekora- 
tion, men  rimeligvis  har  Teatret  benyttet  saa  meget  som  muligt 
af  Maskeradedielen  og  udstyret  den  med  det  særligt  kandestøberka- 
rakteristiske. I  alle  Fald  er  Overskou  saa  overlegen  rolig  i  sit  For- 
slag til  Heiberg,  at  man  maa  forstaa,  at  de  hurtigt  kunde  blive  enige. 

Ser    man    bort    fra   Jean    de    France    (sidst    1846),    spillet    af   en 
Danseelev   med   sirlig   Trippen   til   sirlig   fransk  Konversation  i  et  En- 

semble,  der  tro(is  Phisters  Arv  virkede  opløst,  og  i  næsten  sidste 
Øjeblik  i  hans  sidste  Sæson  (Febr.  1856),  opgav  Heiberg  efter  Den 
politiske  Kandestøber  Nyindstuderinger. 

Var  han  blevet  træt?  Tilskuerne  blev  det  efter  først  at  have 
været  ivrige.  De  saa  jo  de  samme  Komedier  om  igen.  Blot  Fru 
Heibergs  Lucretia  tiltrak  dem  bestandig.  Pernilles  korte  Frøkenstand 
gik  derimod  ud  fra  1854.  Jeppe  paa  Bjærget  forsvandt  omtrent  sam- 
tidig tillige  med  Barselstuen,  Den  politiske  Kandestøber  og  Maskeraden. 
Erasmus  Montanus,  der  var  fremtaget  i  September  1850,  fulgte  dem. 
Julestuen  ligeledes.  Alene  Mester  Gert  Westphaler,  genindstuderet  i 
1851,  Den  Stundesløse  og  Henrik  og  Pernille  trodsede  saa  nogen- 
lunde paa. 

Nye  Komedier  udeblev  tiltrods  for  Planer.  Man  tænkte  paa  Den 
ellevte  Juni,  paa  Ulysses  v.  Ithacia  med  Mantzius  i  Hovedrollen  og 
med  Phister  som  Chilian,  Schram  som  Trojaneren  og  Mad.  Phister 
som  Elisa,  der  var  fordrevet  fra  de  sidste  Programmer,  og  Mad.  Sødring 
som  Helene,  før  altid  spillet  af  Mandfolk.  Ogsaa  Plutus  overvejede 
man,  Overskou  gjorde  i  al  Fald  Dragterne  i  Orden.  Og  Høedt  skal 
have  raadet  Michael  Wiehe  til  at  spille  Don  Ranudo  som  en  ung 
Mand  sammen  med  Fru  Heiberg  som  en  ung  Donna  Olympia. 

Man  kan  begribe,  at  det  har  pirret  Heiberg  og  Overskou  at  ville 
gøre  tidligere  Misgærninger  gode  igen,  navnlig  mod  de  livfulde  Optrin 
i  Den  ellevte  Juni,  men  alligevel  har  de  ladet  det  blive  ved  Tanken. 

At  give  Abracadabra  en  skyldig  Oprejsning  overvejede  Teatret 
paa  et  senere  Tidspunkt  (1857),  men  Phister  vilde  ikke  spille  denne 
degenererede  Henrik.  Mon  overhovedet  andre  Henriker  end  dem,  han 
havde  at  vogte  om?  Ikke  den  snu  Plattenslager  i  Den  ellevte  Juni? 
Eller  den  vildt  forsorne  Chilian?  Heller  ikke  den  bidske  Pedro  i  Don 
Ranudo?  Enten  det  nu  skyldes  Phisters  Ubehag  ved  realistiske  Tjenere, 
eller  maaske  Masseoptrinenes  Krav  paa  Udtryk  for  myldrende  Liv  eller 
at  Heiberg  til  syvende  og  sidst  ikke  syntes,  at  nogen  af  Komedierne 
passede  for  hans  Tid  og  for  hans  Skuespilkunst,  opgav  han  dem 
ihvertfald. 

Til  en  vis  Grad  havde  Mohren  dog  gjort  sin  Pligt  og  kunde  gaa. 
Han  havde  løst  nogle  af  de  dramaturgiske  Gaader,  som  før  hindrede 
—  i  al  Fald  Kendere  af  Holberg  —  i  fuldendt  Nydelse  af  flere  af 
Hovedkomedierne.  Han  havde  tillige  tilfredsstillet  Kravene  om  en 
stilfuld  ydre  Ramme,  altsaa  atter  gjort  op  med  en  forsømmelig  eller 
altfor  vagt  eksperimenterende  Fortid.  Og  først  og  sidst  havde  tre 
af  Forestillingerne  givet  Udtryk  for,  hvad  Skuespilkunsten  nu  formaaede, 
idet  det  lykkedes  Holberg  at  fremstille  den  moderne  Teaterdame  (Lu- 
cretia), den  ideelle  Grundlovsbonde  (Jeppe),  den  strugglende  Haandværker- 
politiker  i  Klubberne  og  paa  Rigsdagen  (Herman  v.  Bremen). 

For  sig  staar  Rosenkildes  Jeronimus  i  Pernilles  korte  Frøken- 
stand som  et  Varsel  om  den  Kunst,  Fremtiden  vilde  komme  til  at 
sætte    højest,    den    alsidige    Karakterskildring,    der     trodser    den    for- 

enklende  Teaterkunst.  Ingen  Periode  siden  Warnstedts  havde  for- 
raaaet  at  føre  Holberg  saa  nær  ind  paa  Livet  af  Tilskuernes  Fantasi. 
Den  samlede  ligesaa  ivrigt  alt  det  traditionelle  og  værnede  det  tilmed 
indenfor  en  stilfuldere  Ramme.  Men  Gjelstrups  Glanstid  laa  Holbergs 
halvfjersindstyve  Aar  nærmere.  Det  skulde  vise  sig  at  være  Heiberg- 
tidens Svaghed,  at  den  saa  altfor  pietetsfuld  søgte  at  trylle  Fremstil- 
lingen fra  for  hundred  og  tredive  Aar  siden  op  igen. 


REALISTISK  KUNST  BRYDER  IGENNEM. 


I 

HEIBERGS  bedste  Forestillinger  var  saa  overbevisende  faste,  at  Til- 
skuerne ikke  foruroligedes  af,  at  moderne  og  traditionelle  Ele- 
menter spillede  ind  ved  Siden  af  hverandre. 

I  Jacob  V.  Tyboe  (Sept.  1856),  den  første  Indstudering  efter 
Heibergs  og  under  Dorphs  Direktion,  var  i  ydre  Henseende  alt,  som 
det  før  havde  været,  ligefra  den  gamle  Gadedekoration  til  Portechaise- 
halløjet under  Storpralerens  støjende  Entré  i  Leonoras  Stue.  Overskou 
opgav  aabenbart  Ævred,  naar  Heiberg  ikke  stod  ved  Siden  af  ham. 
Heiberg  havde  maaske  nok  kunnet  finde  en  eller  anden  dramaturgisk 
Nød  frem,  Overskou  søgte  øjensynlig  ikke  efter  nogen.  Men  Forestil- 
lingen blev  alligevel  interessant  —  paa  Grund  af  den  Opløsning,  der 
raadede  indenfor  dens  Rammer. 

Mantzius  trodsede  Traditionen,  gjorde  ikke  Peer  til  en  sjællandsk 
Arv,  men  en  lun  Københavner,  og  havde  Ret  dertil.  Fyren  siger  jo, 
at  han  er  født  i  København.  Phister,  der,  da  Tæppet  gled  op  for  første 
Akt,  efter  gammel  Skik  stod  i  servil  Lakajposition  midt  paa  Scenen 
og  gjorde  tre  dybe  Reverenser,  ligeud,  tilhøjre  og  tilvenstre,  talte  som 
en  ældre  fornem  Mand,  distinkt  og  formfuldendt,  ikke  et  Ord  gik  tabt. 
Hans  Monologer  var  Mesterstykker  i  Konversation.  Replikkerne  i  Sam- 
talerne blev  flot  henkastede,  uden  at  dog  en  Stavelse  slugtes.  Her 
stod  og  gik  en  Henrik,  der  var  blevet  sat  af  Aar,  ligesaa  rolig, 
som  han  før  var  springsk,  ligesaa  svinepolisk  og  lun,  overlegen  for- 
standig, som  han  før  havde  været  impulsiv,  struttende  af  kaade  Ind- 
fald. Men  af  en  lurvet  Snyltegæst,  medtaget  af  en  omtumlende,  for- 
sjoflende Tilværelse,  der  har  faaet  ham  til  at  sætte  Karakteren  paa 
Laanekontoret  —  ikke  Spor!  I  og  for  sig  var  denne  Oldfux  ny,  fordi 
Phister  trak  ham  ind  bag  en  ulastelig  Form,  mens  Ryge  og  Foersom 
havde  ladet  ham  svulme,  men  egentlig  var  han  blot  en  ældet  Henrik, 
som  passede  til  sin  æstetisk  dannede  Tid. 

Adolf  Rosenkilde,  der  kun  een  Gang  som  ganske  ung  (1838) 
havde  forsøgt  sig  i  et  Holbergensemble,  og  netop  i  denne  Komedie  som 
Petronius,  havde  som  v.  Tyboe  ladet  sig  bjærgtage  af  Mindet  om 
Frydendahls  Figur.  Men  Frydendahl  var  en    pompøs  Skikkelse,  Rosen- 

kilde  middelhøj  og  spinkel ;  Frydendahls  Ansigt  var  for  den  grove 
Komediemaske,  paa  Rosenkildes  mindre  og  stærkt  bevægelige  virkede 
Frydendahls  jødiske  Næse  allarmerende  komisk.  Og  hans  Stemme  var 
tynd,  uudtømmelig  smidig  for  de  Konversationsnuancer,  han  lige  havde 
ovet  sig  paa  i  de  franske  Salonstykker  under  Høedts  Instruktion  paa 
Hofteatret.  Med  sin  stærkeste  vokale  Kraft  kunde  han  ikke  brøle  Min- 
det om  Frydendahls  Militærstentorrøst  ind  i  Tilskuernes  Erindring. 
Han  huskede  hvert  Træk  i  hans  Produktion,  men  Reproduktionen 
blegnede  af  Iveren  for  at  holde  hvert  af  Trækkene  paa  sin  Plads, 
som  i  en  af  de  moderne  Salonræsonører.  Om  man  vil,  Pointillisme  i 
et  el  fresco  Billede. 

Saaledes  fremdeles  forstyrredes  Fremstillingen  af  lutter  forskellig- 
artede Elementer,  foruden  halvt  moderne,  halvttraditionelle  (Phister  og 
Rosenkilde),  moderne  (Mantzius),  fremskridtsvenlige  (gamle  Rosenkilde 
i  Stygotius)  og  helt  traditionelle  (Zincks  Jens  med  mig,  dig,  sig). 


II 

Dette  var  Opløsning.  De  Usynlige  kort  efter  blev  Samling  af  det 
opløsende.  Heiberg  havde  i  1848  foreslaaet  Levetzau  og  hans  Med- 
direktør Collin  at  fejre  Hundredaarsdagen  med  Komedien  om  den  altfor 
jordiske  Eros'  Kappestrid  med  den  romantiske.  Fremstillet  i  det  span- 
ske Kostyme  og  navnlig  renset  for  de  værste  Platheder  i  det  jordisk 
erotiske,  afdæmpet  altsaa,  vilde  Komedien  efter  hans  Mening  kunde 
sammenstemmes  til  en  fint  sordineret  Kvartet.  Mon  Heiberg  allerede 
tænkte  sig  Wiehe  som  Medspiller,  der  en  Sommer  (i  1842)  havde 
spillet  Leander  correct,  ædel  og  smagfuld?  Heiberg  har  nok  i  alle 
Fald  tænkt  paa  Mad.  Phister,  naar  han,  som  Censor,  strøg  i  Teksten 
og  udtrykkelig  gjorde  Direktørerne  opmærksomme  paa,  at  Harlekin 
og  Columbine  ikke  var   beslægtede   med   Henrik  og  Pernille. 

Men  netop  derfor  vilde  Phister  ikke.  Han  havde  —  ogsaa  i  1842 
—  prøvet  paa  at  agere  forliebt  Harlekin  (sammen  med  Jfr.  Louise  Pe- 
tersen), men  kunde  ikke  forlige  det  snedige  og  det  altfor  naive,  det 
romantiske  i  ham.  Han  kunde  med  sin  bedste  Vilje  ikke  forøge  Tallet 
paa  de  ni  Opførelser  i  hundrede  og  seks  Aar,  der  tydeligt  nok  røbede 
ogsaa  hans  Forgængeres  Afmagt  overfor  Problemet. 

Høedt  formaaede  det.  Som  de  franske  moderne  Skuespillere  stræbte 
han  efter  at  spille  indad  i  Planet  med  sine  Medspillende  og  tvinge 
dem  til  det  samme,  altsaa  ikke  udad  mod  Tilskuerne,  saadan  som 
Phisterne  og  andre  gjorde  i  Holberg,  trods  Konversationen.  Hvert 
Ord  fik  som  hos  Phister  sin  Betydning,  fint  udarbejdet  som  det  var, 
men  i  en  virkelig  og  dog  adræt  tempofyldt  Samtales  Tjeneste.  Adskillige 
udfordrende  Udbrud  i  Scenerne  med  Columbine,  undtagen  det  i  Slut- 
ningen, gled  med,  med  fortryllende  Gratie  Blot  stødtes  man  et 
Øjeblik  over  det  om  Hanreiskabet.     Høedt    udleverede    ikke  snart  det 

naive,  snart  det  snedige  i  Harlekins  Karakter,  men  samlede  den  i  en 
vittigt  pointeret,  let  ironiserende  Tone.  Han  syntes  ligesaa  langt  fra 
Phister- Henrik  som  Harlekins  pailletterede  Kostyme  var  det  fra  Lakaj- 
uniformen. Dæmpet  Spil.  Som  Mandolinakkomptignementet  til  den  af 
ham  selv  komponerede  Melodi. 

Dæmpet.  Og  Under!  Mad.  Phisters,  hans  Usynlige,  det  samme. 
Man  kunde  næsten  ikke  kende  hende  igen.  Hvor  var  hendes  sædvan- 
lige flotte  Friskhed,  naar  hun  spillede  med  Phister?  Alle  hendes  Per- 
nille-Gestus, det  nikkende  Kast  med  Hovedet,  disse  Udbrud  af  Ja,  Nej, 
aah  —  ?  Inddraget  altsammen.  Der  var  lagt  Sordine  paa  det  altfor 
højrøstede.  Hvad  Heibergerne  ad  Omveje  havde  søgt  at  komme  til 
Livs,  var  som  udryddet. 

Om  ikke  for  andet,  saa  af  Hensynet  til  Michael  Wiehes  Leanders 
sværmeriske  Stemme,   maatte  alle  Medstemmer  dæmpes. 

Goldschmidt  havde  anklaget  hans  Apicius  for  at  savne  den  egent- 
lig gammeldags  Tone:  den  Duft,  der  passer  til  Sproget.  Men  for  et 
saa  intenst  Samliv  med  Ordene  som  Wiehes  maatte  nødvendigvis  en 
traditionel  Talefagon  smuldre  hen.  Og  her  i  den  romantisk  passione- 
rede Leander  —  Typen  paa  den  sværmeriske  Forguder  af  den  Tilbedte  — 
stødte  han  paa  det  Stof,  der  fremfor  noget  maatte  blive  hans.  For  fjor- 
ten Aar  tilbage  havde  han  bare  søgt  sig  for  og  var  derfor  endnu  i 
Stil  med  Holst,  maaske  lidt  mere  følelsesfuld  (ædel,  kaldte  man  ham) 
nu  var  han  den  sværmende  Ridder  par  excellenc*^.  Han  gav  Udtryk 
for  en  ubegrænset  lidenskabelig  Tilbedelse  og  holdt  sig  dog  i  Tømme, 
men  virkede  derfor  netop  urovækkende.  Han  reciterede  det  gammel- 
dags Sprog  i  en    ædel  Tone,   men  Recitationen    diirede  af  Lidenskab. 

Gul  af  Lød,  sort  af  Haar,  med  ekstatisk  brændende  Øjne,  saa- 
dan  var  han.  Uden  et  Ord  ud  til  Publikum.  Enesamtalerne  blev  til 
fortvivlet  jublende  Selvbekendelser  om  Elskovens  Gaade.  Udbruddene 
til  den  Usynlige  gik  lige  imod  hende,  kun  mod  hende,  baaret  som  af 
Versemusik. 

De  to  nye  Holbergere  prøvede  med  de  tre  øvede  (Jfr.  Henriette 
Andersen,  der  havde  spillet  Leonora  i  Den  honnette  Ambition  1843, 
var  Leanders  Usynlige  —  Mad.  Winsløw  Harlekins)  under  et  udhol- 
dende Scenearbejde,  indtil  de  kendte  stærke  Toner  var  forligte  med  de 
blide.  Denne  Forestilling  formede  sig  sluttelig  som  en  Kærlighedser- 
klæring til  Holberg  paa  Romantikens  Alter. 


ni 

Der  er  vel  ingen  Tvivl  om,  at  Høedt,  som  fast  Sceneinstruktør 
(1859 — 64)  bar  haft  Indflydelse  paa  Repertoiret,  navnlig  da  hans 
Overordnede,  Tillisch  viste  sig  at  være  mindre  kyndig.  Hvis  det  er 
Tilfældet,  har  han  aabenbart  ment,  at  hans  Mission  overfor  Holberg 
sluttede  af.    hvor  den  begyndte.     Teatret  optog  nemlig    lidt  efter    lidt 

alle  Heibergindstuderingerne,  og    af   de    fire  nyere  bar  ingen  Præg  af 
Fornyelse,  ihvertfald  kun  hist  og  her. 

Intermediet  i  Kilderejsen  (Sommeren  1859)  lod  han.  som  ikke 
magtede  Masser,  gaa  over  paa  Bournonville,  der  greb  Lejligheden  til 
at  tage  en  grundig  Revanche  for  Beskyldningen  for  at  have  begaaet 
det,  Ryge  havde  haft  paa  sin  Samvittighed  i  1840,  ved  istedetfor  et 
Intermedium  at  give  et  Balletdivertissement  (:  efter  Holbergs  Opgave, 
stod  der  paa  Programmet),  der  udelukkede  den  tidligere  svage,  men 
dog  overførende  Forbindelse  med  Handlingen.  Man  fik  altsaa  ikke  Øje 
paa  de  to  Elskende,  der  er  flygtet  til  Skovs.  Og  hvor  var  Henrik, 
hvor  Magdelone  eller  Niels  Kusk,  som  søger  efter  dem? 

Man  saa  kun  lidt  til  det  gamle  Bakkeliv.  Der  var  nok  en  stærk 
Mand,  som  gjorde  Kraftkunster,  men  han  dansede  mellem  Æg.  Nok 
en  Bajads,  men  han  dansede  ogsaa.  Nok  seks  Kæpheste  med  løse 
Hoveder,  men  de  blev  redet  til  Kilden  af  dansende  Statister,  som  slog 
bag  ud  med  Benene  under  hestehudslignende  Dækken.  Det  hele  blev 
til  en  Slags  landlig  Fest  med  Dans.  Alverdens  Skaber-Melodien  flet- 
tede I.  P.  Hartmann  ind  i  et  blandet  Kor  af  bondeklædte  Sangere, 
der  nærmede  sig  bag  Scenen,  derpaa  kom  ind  i  Skoven  for  til  dens 
Pris  at  synge  en  stemningsfuld  Tekst  af  H.  C.  Andersen,  dansede  ak- 
kompagneret af  den  blinde  Mands  Violin,  A.  W.  Hartmanns  yndefulde 
Vals  foran  Kilden  til  Vekselsang  af  Hartmann  og  Andersen,  dansede  Reel 
i  Sømands-  og  Amagerpigekostymer,  sang  Farvel  til  Skoven,  gik  bort, 
mens  Sangen  fortonede  sig  stemningsfuldt  i  det  Fjærne.  Lidt  af  en 
virkelig  Skovstemning  blev  det  til,  men  ogsaa  for  meget  af  en  Ballet 
med  maleriske  Opstillinger  under  Dansene  i  patriotisk  farvede 
Dragter.  Bakkelivets  Brummen  og  Summen  var  veget  for  balletmæssig 
Stilhed.  Men  der  var  Tidens  Romantik  i  Hymnen  til  Naturen.  Og 
forsaavidt  Stil  i  det  Hele.  Heiberg,  der  angreb  Bakkehalløjet  i  1840, 
vilde  nok  have  bifaldet  den  finere  Tone,  den  dæmpede  Stilhed,  Stilen. 
Blot  var  den  ikke  Holbergs. 

Men  stilløs  blev  til  Gengæld  Fremstillingen  i  de  to  forbindende 
Akter.  Høedt  evnede  ikke  at  forene  Elementer,  som  bekæmpede  hin- 
ånde«.  Phister  var  en  traditionstro  Henrik,  men  ikke  mindre  træet 
end  sidst  i  1840,  Mad.  Phister  en  altfor  traditionssikker  Pernille.  For- 
nylig havde  man  været  begejstret  over  hende  i  Jacob  v.  Tyboe.  Hvor 
mageløs  var  hun  ikke,  havde  man  skrevet,  selv  i  de  improviserede 
Replikker  ud  over  Lucilias  Hoved  ned  til  den  serenadesyngende  stor- 
pralende Soldat  ogStygotius:  „Var  det  ikke  muligt,  at  vi  kunde  faae 
det  Stykke  engang  endnu",  og  inden  hun  kastede  Pottevandet:  „Nu 
skal  jeg  strax  have  den  Fornøjelse  at  være  hos  Dem.''  Men  nu  blev 
man  ubehagelig  berørt  ved  at  se  hende  i  Vinduescenen  hænge  sig 
anmassende  frem  over  Leonora.  Hun  forekom  stojende,  grovkornet  i 
sin  nøjagtige  Replikbetoning. 

N.  P.  Nielsen  derimod  var  i  sin  fremtrædende  Festivitas,  dels 
Ryge,   dels  sig  selv:  Oehlenschlågersk  følsom,  hvad  der  ikke  kunde  for- 

liges  med  den  bornerte  og  naive  Jeronimus'  Karakter.  Og  saa  var 
Mad.  Sødring  helt  beskeden  stille.  Blev  hun  angst  for  Jeronimus,  hvor 
han  tog  hende  i  Forhør,  saa  man  det  blot  paa  hendes  urolige,  krampag- 
tigt famlende  Fingre.  Adolf  Rosenkilde  var  spagfærdig,  lun  komisk 
som  den  brølende  Doktor  Bombastus. 


IV 

Repriserne  fra  Heibergs  Tid  gjorde  dog  et  harmonisk  Indtryk,  selv 
naar  Adolf  Rosenkilde  tog  Del  i  dem.  Og  Publikum  søgte  dem  paany 
saa  ivrigt,  at  man  igen  kunde  tale  om  en  stigende  Interesse  for  Hol- 
berg, der  vel  skyldtes  en  eksalteret  Glæde  ved  det  nationale  under  de 
opblussende  politiske  Stridigheder  i  det  slesvig-holstenske.  Det  gjaldt 
om  at  holde  fast  paa  det  fra  Fædrene  nedarvede,  man  vidste  jo 
ikke,  hvad  man  kunde  miste.  Da  det  kom  paa  Tale  at  overlade  Jeppe 
paa  Bjærget  til  Folketeatret,  blot  for  en  Tid,  blev  Protesten  lige  saa 
voldsom  ude  i  Publikum  som  i  Pressen.  Paa  den  kongelige  Scene 
hørte  Komedierne  hjemme  og  alene  dér,  fordi  dér  var  Traditionens 
Arnested.  At  flytte  den  var  at  udsætte  dens  Liv:  Traditionen  er  ved 
Theatret  Opbevaringsmidlet  for  det  geniale  Fond,  som  er  tilveiebragt 
ved  Foreningen  af  store  Digteres  og  store  Skuespilleres  Kræfter;  det  er 
den  gjennem  Tiderne  samlede  Erfaring,  hvorpaa  der  bygges  videre 
(Nord  og  Syd  1859). 

Folketeatret  maatte  altsaa  se  langt  efter  Komedien,  tiltrods  for 
at  Casino  nylig  havde  faaet  Lov  at  laane  den.  Dette  Teaters  Direktør, 
Erik  Bøgh,  havde  man  dog  før  Udlaanet  til  de  ti  Forestillinger  med 
Hagen  som  Jeppe  ladet  vide,  at  Holberg  havde  foræret  Komedien  til 
det  kgl.  Teater.  Saadanne  Gaver  maatte  aabenbart  betragtes  som 
Musæumsgenstande.  Aarhundredets  Støv  havde  lagt  sig  over  dem. 
Men  Støvet  var  helligt,  om  ikke  for  andet  saa  som  et  Værn  mod  den 
friske  Luft  fra  den  menneskesøgende  Skuespilkunst  i  franske  og  dan- 
ske Stykker  under  Høedts  Instruktion.  De  tre  nyere  Forestillinger 
under  hans  Førerskab  af  Diderich  Menchenskræk,  Den  honnette 
Ambition,  Det  lykkelige  Skibbrud,  der  alle  tre,  navnlig  de  to  fuld- 
voksne, havde  lagt  sig  blege  i  Kinderne  ned  i  Arkivet  i  40erne,  blev 
altsaa  stablet  paa  Benene  ved  Hjælp  af  det  gamle  Apparat,  men  saa 
naturligvis  mere  huløjede  ud  end  sidst  og  segnede  hen  paany,  da  Høedt 
ikke  strammede  dem  op  med  oplivende  Eliksirer.  Tværtimod,  han  rø- 
bede f   Eks.  en  gammeldags  Passion  for  Damekomikere. 

Carl  Price  —  hans  Lærling  —  tilfredsstillede  ham  i  den  Slags  For- 
klædninger i  Efteraaret  1862.  Først  som  Arianke,  hvem  dog  Heiberg 
havde  sørget  for  at  betro  en  Skuespillerinde,  men  som  nu  maatte  vente 
lige  indtil  1884  paa  en  anden,  dernæst  som  Skøgen,  Lucretia  Peers  Dolter, 
der  bestandig  lige  op  til  den  sidste  Forestilling  i  1847  var  blevet  be- 
troet Kvindekønnet.  Resultatet  blev  nu,  at  hele  Scenen  forekom  gemen , 

skønt    Phister-Henrik    gjorde    henrivende    Kur    til    den   unge,  smukke, 
buttede  Price  niaatte  enhver  Dame  rødme  af  Skam. 

Dette  var  dog  en  Indrømmelse  til  don  daarlige  Tradition,  der 
kunde  forslaa  noget.  Maaske  Fru  Heiberg  tog  Munden  for  fuld,  naar 
hun  kaldte  Høedts  Arrangement  af  Retsscenen  dumt  og  slet  i  enhver 
Henseende,  men  sikkert  er  det,  at  den  bar  taget  sig  ud  som  en  liv- 
løs Opstilling,  med  Retten  her,  døde  Tilskuere  der,  og  saa  nogle  lige- 
som uvedkommende  Personer,  der  i  forskellige  Holbergskostymer  kom 
ind  for  at  aflevere  et  Nummer  om  deres  Karakteristik,  for  at  forlyste 
Pultlikum.  Paa  en  lignende  livløs  Fremstilling  havde  Komedien  be- 
standig før  lidt  et  ulykkeligt  Skibbrud,  trods  fremragende  Komediekunst 
i  de  foregaaende  Akter.  Dog  da  man  bestandig  skulde  og  vilde  holde 
fast  paa  det  fra  Fædrene  nedarvede,  lod  Høedt  altsaa  det  hele  tage 
frem  og  stille  urørt  op,  baade  her  og  i  de  to  andre  Komedier. 


V 

Men  indenfor  den  gammeldags  Ramme  har  Høedt  dog  bidraget 
sit  til  Karakleristiker,  der  brød  paa  det  traditionelle.  Michael  Wiehes 
Philemon  i  1862  var  mærket  af  hans  Instruktion.  Holbergs  Digter  er 
kun  lidt  af  en  Leander,  selvom  Handlingens  Akse  er:  Bliver  Leonora 
min  eller  ej?  Det  er  hans  Forhold  til  Rosiflengius,  det  gælder.  Dertil 
kom  ogsaa,  at  Wiehes  Ildfuldhed  overfor  den  unge,  nydelige,  hen- 
givende Leonora  —  Jfr.  Bentine  Nielsen,  som  endnu  i  1868  i  Sammen- 
spillet med  Emil  Poulsen  var  som  varmet  af  Mindet  om  sin  tidligere 
Elskede  —  stod  i  Fare  for  at  gribe  om  sig.  Han  forsøgte  ogsaa  der- 
for at  holde  igen.  Han  tog  Philemon  som  Karakter,  stræbte  altsaa  at 
sløjfe  lidt  galant  over  det  erotiske,  gav  ham  Holbergs  Maske  og  bo- 
rede sig  af  al  Magt  ind  i  det  andet  Stof  i  Figuren.  Han  blev  skarp, 
bitter,  bidende  ironisk,  aandelig  overlegen.  Med  sin  intense  Ransagen 
af  hvert  Ord  lykkedes  det  ham  at  gennemtrænge  den  gængse  Melodi, 
og  han  fornyede  dermed  Tonen.  Men  der  skulde  rigtignok  hans  for- 
tryllende Autoritet  til  at  holde  den  i  Live.  Af  og  til  virkede  dog  Wiehe 
mere  som  Pedant  end  Satiriker.  Men  ligesaa  ofte,  i  Retsscenen  f.  Eks., 
hvor  han  med  sit  dybe  og  rolige  Blik  fulgte  de  naragtige  Figurer,  der 
stræbte  ham  efter  Livet,  og  ligesom  fotograferede  dem  i  sin  Sjæl, 
virkede  han  som  en  frygtindgydende  Samfundsrevser.  Wiehe  var  her 
Overskuddet  af  den  moderne  Skuespilkunst,  der  som  enhver  leve- 
dygtig, stræbte  efter  at  gengive  Mennesker.  Og  naturligvis  forekom 
ban  helt  fremmed  i  Sammenspillet  med  Phisterne,  som  spillede  vold- 
somt løs,  men  mer  programmæssigt.  Denne  Philemons  dybe  Menne- 
skelighed straalede  ud  over  hele  Ensemblet  frem  i  Tiden,  som  et 
Søgelys,  der  ubarmhjærtigt  blotter  Frønneværket,  faar  den  usikre  til 
at  røre  uroligt  paa  sig. 

Adolf   Rosenkilde    som    Rosiflengius    har    sitret    under    dets  Øje. 

For  dette  var  Kunst,  der  en  Gang  havde  været  levende.  Man  kunde 
se,  at  Figuren  ikke  blev  uvilkaarlig  undfanget  af  et  skabende  Geni, 
men  at  et  efterlignende  Talent  bestandig  var  paa  Færde  med  at 
samle  og  holde  de  Træk  i  Live,  som  skyldtes  en  anden  —  Geniet.  Der 
var  Lune  tilstede,  men  ogsaa  en  altfor  stærk  Iver  efter  at  udpensle 
og  forfine  det  overleverede. 

Der  har  ganske  sikkert  været  en  Djævel  i  Kroppen  paa  C.  N. 
Rosenkildes  Pukkelryggede,  en  indædt  skadefro,  en  fedtet  insinuant, 
som  Sønnens  Lune  ikke  rigtig  kunde  faa  Greb  i.  Man  skimtede  her 
og  der  i  hans  Reproduktion  en  ondsindet  Nederdrægtighed,  men  den 
forsvandt  bestandig  i  en  taabelig  Enfoldighed.  For  denne  Rosiflengius 
vilde  absolut  gøre  sig  morsom.  Adolf  Rosenkildes  Stemme  søgte  snøv- 
lende at  forlige  de  overleven  de  Træk  af  Ondsind,  Beregning  og  Brynde, 
men  de  faldt  fra  af  og  til,  pousseredes  frem  af  og  til.  Det  blev  til  en 
i  Bund  og  Grund  opløsende  Fremstilling,  trods  den  redelige  Vilje  til 
at  gengive  et  fast  traditionelt  Portræt. 

Havde  Mad.  Sødring  som  Magdelone  holdt  sig  til  sin  tidligere 
Opfattelse  fra  1847.  hvor  Skikkelsen  kom  til  at  minde  om  hendes 
hjærtensgode  Elvire  fra  1845  (Diderich  Menschenskræk),  vilde  Mant- 
zius'  traditionelt  buldrende  Jeronimus  have  virket  lidt  forstaaeligere  i 
denne  Husholdning.  Man  vilde  ikke  have  mærket,  at  han,  der  i  denne 
Tid  blev  overbebyrdet  med  de  mest  forskelligartede  Figurer,  Jacob  v, 
Tyboe,  den  rangsyge  Jeronimus,  Jacob  Skomager,  her  i  Det  lykkelige 
Skibbrud  gav  blankt  op.  Buldret,  som  han  altid  holdt  sig  til,  hvor 
han  var  uklar  paa  Figuren,  forraadte  ham.  og  Mad.  Sødrings  selvsikre 
Væsen  tvang  ham  til  at  gøre  mere  ud  af  det  end  godt  var.  Saa  blid 
hun  før  havde  været,  saa  fast,  næsten  slræng  var  hun  nu.  For  hun 
vilde  nærme  sig  Karakteren  af  den  kokette,  overlegne  Verdensdame 
og  trodse  sin  tidligere  stille  Tone. 

Helt  lykkedes  det  hende  ikke.  Det  var  gaaet  hende  bedre  i  Den 
honnette  Ambition  det  foregaaende  Aar  (1861).  Her  stod  hun  og  Mant- 
zius  saa  nogenlunde  til  hinanden.  En  saadan  naragtig,  forfængelig  Smaa- 
borger  som  Jeronimus  maatle  virke  fristende  paa  ham.  Men  han  var 
aabenbart  ikke  naaet  helt  bag  om  Figuren,  han  var  ikke  stille  naiv,  men 
udleverede  Jeronimus  med  ironisk  Haan.  Det  blev  altsaa  ogsaa  denne 
Gang  til  lidt  voldsomt  Spil  i  traditionel  Stil,  men  alligevel  mere  dæmpet. 

Dog  til  Gengæld  mindede  Skuespilleren  med  sin  egen  Kristian 
Mantzius-Maske  om  en  middelaldrende  Kanceliiraad  eller  Krigsassessor, 
og  Sproget  behandlede  han  med  moderne  Modulation.  Og  han  var  livlig 
til  at  forandre  Stillinger  og  Bevægelser.  Kritiken  erklærede  altsaa  ad- 
varende,  at  han  havd%  ladet  Traditionen  bag  sig. 

Faderen  havde  i  sin  Tid  savnet  Krudt  for  i  Mad.  Sødrings 
Husmoder  i  Pernilles  korte  Frøkenstand.  Hun  var  ham  for  godmodig. 
Men  i  1858  og  renere  savnede  baade  Goldschmidt,  Clemens  Petersen 
og  ogsaa  andre  Krilikkere  ikke  saa  lidt  af  Godmodigheden.  Godsindet 
var   Leonards   Hustru   som   altid,    men   dertil  stræng,    værdig.     Denne 

I.  c  Normuiiii  lu 


194 

Stræben  efter  en  mer  end  eensidig  Karakteristik  maa  aabenbart  skrives 
paa  Skuespillerindens  egen  Regning.  Men  i  Anledning  af  Den  honnette 
Ambition  mente  Clemens  Petersen  at  kunne  spore  denne  ringere  Hjærte- 
varme  tilbage  til  Mad.  Sødrings  sejrrige  Fremstilling  af  Mad.  Georges 
i  Kamp  og  Sejr  (Høedts  Iscenesættelse  Jan.  1859),  hvor  der  baade 
var  haandfast  Djærvhed  og  øm  Moderlighed.  I  saa  Fald  skulde  det 
ogsaa  skyldes  Høedt.  at  Skuespillerinden  søgte  at  gøre  sine  Magdeloner 
mer  alsidige  end  før.  Kritikeren  havde  maaske  Ret.  En  Grund  til  kan 
man  dog  finde  deri,  at  Skuespillerinden  efter  Mad.  Winsløws  Afgang 
(1859)  blev  nødt  til  at  spille  nogle  virkelig  haandfaste  Figurer  som 
Erasmus  Montanus'  Svigermoder,  Lucilias  Mor  og  —  Geske  i  Den 
politiske  Kandestøber,  og  det  lige  efter  hinanden  i  1860.  I  Snobbens 
Kone  kom  der  derefter  ikke  alene  det  godmodige  Lune,  som  gjorde 
hendes  Geske  skikkelig,  foruden  skrap  og  djærv,  men  ogsaa  Fast- 
hed. Husmoderstræng  og  dog  sagtmodig  blev  Mad.  Sødring,  hun  gav 
noget  af  en  moderne  Karakter,  der  maatte  overrumple  en  Kritiker, 
som  var  vænnet  til  den  gængse,   enkle  Type. 


VI 

Høedts  Paavirkning  kan  saaledes  spores  her  og  der.  Navnlig  dog 
i  Fremstillingen  af  Leonora.  Mad.  Larcher  havde  fra  Slutningen  af 
20erne  til  langt  op  i  50erne  spillet  hende  ikke  uden  Stil,  lidt  spids, 
noget  for  sippet  tilbageholden,  alligevel  med  en  vis  Varme,  navnlig 
saa  længe  hun  var  yngre.  Efterhaanden  forekom  hun  dog  at  være  for 
lunken  og  lidt  rap,  som  om  hun  blev  smittet  af  Pernilles  bestandige 
Selskab.  Hun  manglede  —  trykket  af  Fortidens  Opfattelse,  der  tog  Or- 
dene som  Melodi,  men  ikke  søgte  om  bag  dem  for  at  finde  Stof  til  Karak- 
teristik —  naturligvis  først  og  sidst  fantasifuld  Opfattelse  af  de  forskel- 
lige Individualiteter,  f.  Eks.  hos  den  unge  Pige  i  Den  Stundesløse 
eller  hende  i  Henrik  og  Pernille.  Heiberg  trængte  et  Magdeloneemne, 
Jfr.  Andersen,  frem  og  Figuren  blev  med  eet  altfor  rap  Som  den 
forbyttede  Leonora  blottede  hun  Hals  og  Arme  i  en  stærkt  nedringet 
Kjole  med  flyvende  Baand  og  Falbelader,  var  dertil  udfordrende  af 
Væsen  —  lysten,  skrev  man  —  og  saa  skrap  af  Stemme,  at  Hultmann 
som  Leander  maatte  gøre  sig  højrøstet  for  at  følge  hende. 

Under  Høedt  levede  derimod  en  Leonora  frem,  der  langtfra  var 
lunken,  heller  ikke  anmassende.  I  Jfr.  Bentine  Nielsen  maatte  man 
erkende,  at  Holbergs  Elskerinder  endelig  begyq^te  at  komme  til  deres 
Ret. 

Høedt  var  en  mesterlig  Lærer  i  Replikken.  Hvert  Ord  skulde  leves. 
Gennem  Ordene  nærmede  Skuespillerinden  sig  Individualiteten  og  røbede 
den  med  poetisk  Følelse.  I  Maskeraden  var  hun  alvorlig  og  ædel.  sit- 
trende  af  blid  Forelskelse,  sand  blufærdig.  Hyacinthe  (Diderich  Menschen- 

skræk)  virkede  endogsaa  menneskeligere,  varmere  end  dem,  hun  havde 
om  sig,  Philemons  Tilbedte  blev  munter  og  elskværdig  og  dog  erotisk 
tiltrækkende.  Naar  Jfr.  Nielsen  som  den  forbyttede  Leonora  gav  sig  hen 
i  sin  Sorg,  lød  Mad.  Phisters  enkelte  Følelsesudbrud  falskt.  Om  sikker 
Karakteristik  har  der  ikke  været  Tale.  Skuespillerindens  Talent  var  for 
svagt.  Men  det  vigtigste  skete,  varmende  Liv  begyndte  at  rødme  Leonoras 
Kinder.  I  Sammenspillet  med  hende  kom  Hultmanns  Leander  først 
rigtig  til  sin  Ret.  Han  tog  ham  mer  i  gammel  Stil.  Men  Skuespille- 
rens Charme,  Humør,  Iver  efter  at  give  hvert  Ord  sin  Leveret  —  uden 
at  flytte  et  Komma  -—  fyldiggjorde  den  ellers  konventionelt  bedragne 
Elsker. 


VII 

I  1861  fandt  Fru  Heiberg,  forklædt  som  Verecundus,  sig  foran- 
lediget til  at  protestere  imod  de  moderne  Toner  fra  Høedts  Instruk- 
tion i  Barselstuen.  Hendes  Fremstilling  af  Lucretia  var  dog  en  mere 
veltalende  Protest,  da  hun,  efter  at  Komedien  havde  hvilet  i  fire  Aar 
(1856  —  60),  og  det  tidligere  Ensemble  var  opløst,  nu  kom  til  at  spille 
i  et,  hvor  moderne  Elementer  gjorde  sig  gældende.  Adolf  Rosenkilde 
gik  Eraste  efter  i  Sømmene.  Han  søgte  efter  hans  Væsen  ved  at 
dissekere  og  tilrettelægge  hans  Udtryk  —  slikket,  skrev  man  om  hans 
Spil.  Ligesaa  fyrig  Mantzius  havde  været,  ligesaa  pillen,  sirlig,  reflek- 
teret pessimistisk  blev  Rosenkilde.  Phister  var  i  Christoffer  veget  for 
Hultmann,  som  man  beskyldte  for  at  være  langt  mer  moderne  i  Tale- 
sæt og  i  Bevægelser,  end  Kostymet  tillod.  Men  Fru  Heiberg  søgte 
derfor  Farten,  hvor  hendes  Medspillende  blev  stikkende  i  den.  Hun 
sløjfede  nu  Overg.ingene  til  de  lunefulde  Stemninger,  dvælede  ikke 
saa  stærkt  ved  deres  Opstaaen  eller  Forsvinden,  men  fastslog  deres 
pludselige  Tilstedeværelse  med  sikker  Kraft,  ridsede  op  i  slørre  Lin- 
jer. I  og  for  sig  var  dette  en  naturlig  Reaktion,  efter  at  Skikkelsen 
havde  vokset  sig  moden  i  Fru  Heibergs  Fantasi.  Hun  havde  faaet 
sin  første  Opfattelse  paa  Afstand  og  tog  den  nu  til  sig  med  selvfølgelig 
fortrolig  Djærvhed.  Samtidig  var  dog  hendes  Spillemaade  en  Protest 
imod  de  Medspillendes.  Brød  Michael  Wiehe  som  Leander  og  Phile- 
mon ud  gennem  Formen,  trak   luin  sig  oppositionelt  tilbage  i  den. 


Vin 

I  1864  opgav  Høedt  Sceneinstruktørvirksomheden.  Han  efterlod 
for  Komediernes  Vedkommende  et  opløst  Ensemble,  der  ikke  blev  fa- 
stere med  A;trene.  Det  kunde  ikke  være  andet.  Skuespillerne  maalte 
blive  ved  at  følge  deres  Naturellers  Udvikling  og  ogsaa  Tidens  Parole 
om  en  mere  naturlig  Fremstilliugskunst. 

Michael  Wiehe  døde  samme  Aar.  Men  Adolf  Rosenkilde,  Mad. 
Sødring  og  Mantzius  virkede  endnu  i  adskillige.  Det  blev  dem  og  Phi- 
ster,  der  bar  det  lidet  skiftende  Repertoire.  Men  medens  de  to,  selv 
i  nye  Roller,  holdt  sig  konservative  i  Opfattelsen,  var  dette  ikke  helt 
Tilfældet  med  de  tre  andre. 

Da  gamle  Rosenkilde  døde  (1861),  forsvandt  en  genial  Trodser  af 
traditionsbunden  Karakteristik,  som  bestandig  havde  baaret  Fanemær- 
ket mod  en  ny  Tid,  mod  mer  ægte  Udtryk  for  det  menneskelige.  Han 
tog  sig  lige  til  det  sidste  særegen,  livagtigere  ud  i  Ensemblet,  selv 
ved  Siden  af  Datteren. 

Hvad  nu?  Det  var  Adolf  Rosenkilde  og  Mantzius,  der  maatte 
svare. 

Efter  at  gamle  Rosenkildes  Søn  havde  overstaaet  Nederlaget  med 
den  storpralende  Soldat,  tegnede  det  til,  at  han  skulde  blive  en  For- 
nyer. Leonard  i  Pernilles  korte  Frøkenstand  var  hidtil  blevet  karak- 
teriseret som  en  pylrende  Nathue.  Nu  —  1858  —  tren  han  fin  og 
fornem  frem,  med  pillen  Noblesse  i  Dragt  og  Manerer:  En  Borger, 
der  øjensynlig  i  Stilling  og  Dannelse  stod  over  Jeronimus.  Men  mer 
kom  til.  Et  lille  bitte  Frøhoved,  en  af  Furer  og  Rynker  indskrumpen 
Maske  røbede  ham  som  indolent  for  hvert  et  Indtryk  fra  Omverdenen, 
som  En,  der  selvbehagelig  spærrede  sig  ude  fra  al  Slags  Paavirkning. 
Overfor  Magdelone,  Mad.  Sødring,  som  spillede  hende  noget  for  vagt, 
selv  om  hun  nu  var  krassere,  end  hun  før  havde  været,  syntes  han 
maaske  for  sløv,  for  forknyt,  for  klynkende,  f.  Eks.  troede  man  ikke 
rigtig  paa  Replikken:  Er  jeg  hendes  Far,  saa  maa  hun  endeligen  være 
min  Dotter.  —  Men  d'  t  var  dog  i  et  og  alt  en  fornyende  Karakteri- 
stik, der  maaske  kun  blev  lidt  for  meget  i  Masken. 

Velgørende  ukonventionel  var  den  i  al  Fald.  Og  saa  støjede 
denne  Skuespiller  ikke  op  for  at  agere  Holbergsk.  Det  sløjende  laa 
overhovedet  ikke  for  hans  Tunge,  (Som  Jeronimus  i  Diderich  Men- 
schenskræk  1861  og  navnlig  som  ham  i  Jean  de  France  1864  blev 
han  for  tilbageholdende).  Han  vilde  aabenbart  gærne  se  en  Per.-on  fra 
flere  Sider  og  havde  f.  Eks.  slet  ikke  haft  saa  lidt  Ret  i  at  tage 
Latinerdoktoren  i  Kilderejsen  fra  den  mer  menneskelige,  gøre  ham 
eftertænksom.  Er  han  ikke  human?  Tager  han  ikke  Tjenestefolkene  i 
Forsvar  overfor  Jeronimus? 

Skuespillerens  Husfader  i  Erasmus  Montanus  (1860)  var  maaske 
blot  en  Variation  af  Leonard.  Men  en  kraftig.  Ansigtsudtrykket  var 
næsten  stivnet  af  selvbehagelig  Indskrænkethed.  Hovedet  havde  truk- 
ket sig  overlegent  trygt  ned  mellem  Skuldrene  for  at  demonstrere,  at 
her  gaves  ingen  Pardon  for  Udviklingslorsøg.  Underlæben  bovnede 
foragtelig  frem.  Stemmen  var  pedantisk  tør,  tyrannisk  afvisende.  Før 
var  denne  Jeronimus  kun  gjort  voldsom  herskesyg.  Nu  saa  man  hans 
Afstamning,   hans  Udvikling. 

Skuespilleren  holdt  overhovedet  .stærkt  paa  Ydrekarakferistiken, 
som  gamle  Rosenkilde  og  Mad.  Sødring  forsmaaede.  Gert  Bundtmager 

farvede  han  blussende  kalkunrød.  Dog  var  det  ikke  alene  for  at  gøre 
sig  bedre  gældende.  Maskens  Kunst  betød  ikke  saa  lidt  mere  for  de 
moderne  end  de  ældre  Skuespillere.  Og  i  al  Fald  i  de  to  Figurer,  i 
Leonard  og  Jeronimus,  udgjorde  Maske,  Stemme  og  pedantisk  nøjagtig 
Replik  tilsammen  ret  levende  Skikkelser. 

Men  med  Faderens  Død  blev  Adolf  Rosenkilde  sat  paa  en  farlig 
Post.  Hidtil  havde  han  virket  selvstændig  i  Roller,  Faderen  ikke  havde 
rørt  ved,  nu  skulde  han,  den  detaljerende,  fint  portrætterende  Kunsts 
Mand  enten  forny  Rosiflengius,  Yielgeschrei,  Stygotius,  Hykleren  Je- 
ronimus og  Corfitz  eller  tage  dem  op  efter  Faderen.  Rosenkilde  tø- 
vede ikke  et  Øjeblik,  kunde  slet  ikke  komme  udenom  de  store 
Minder. 

Han  snublede  straks  en  Maaned  efter  med  Københavnerjargon 
over  gamle  Rosenkildes  naturligt  jyske  Dialekt  i  Julestuen  og  var  vist 
taknemmelig  for,  at  Komedien  snart  fjærnedes  helt  fra  Repertoiret. 

Men  saa  begyndte  han  for  Alvor  at  kopiere.  I  Vielgeschrei  fra 
1843  havde  det  vældet  med  Paafund  til  at  karakterisere  Uroen.  Dog 
skønt  man  fik  en  Konfusionarius  af  Rang  at  se,  gik  man  dog  hjem 
med  Indtrykket  af  en  mærkelig  overlegen  Mand.  En  Personlighed  i 
sin  egen  Forvirring.  Nok  revet  med  af  den  og  dog  — . 

Nu  samledes  de  enkelte  Træk  (1864).  Hvert  eneste  blev  draget 
frem  for  Dagens  Lys,  sat  paa  Naal,  betragtet  under  Glas  og  —  stuk- 
ket ud  :  Se  hvor  morsomt.  Og  høi-  nu  engang.  Og  se,  nu  kommer 
det.  Kender  I  ogsaa  det  igen?  Der  blev  dissekeret  og  docere!;, 
ikke  uvilkaarligt  skabt  og  levet.  Kopien  flimrede  uroligt,  mærkedes 
navnlig  af  Iveren  for  endelig  at  faa  alt  med.  Og  man  saa  og  hørte, 
at  det  kostede  Anstrængelse.  Rosenkilde  syntes  tør.  Men  for  at  und- 
gaa  det,  greb  han  til  karikaturagtige  Stemmer,  mens  hans  Mine- 
spil, der  var  livligere  end  Faderens,  søgte  at  følge  med  til  hvert  et 
Træk,  hvor  denne  uvilkaarligt  havde  nøjedes  med  et  Blink. 

Den  værdige  gamle  Stundesløse  gik  kort  sagt  noget  forpjusket 
igen  som  et  næsten  til  Sindssyge  forvirret  Individ,  man  ikke  rigtig 
kunde  le  af.  Man  smilede  til  de  anstrængte  Grimasser,  til  de  spræl- 
lende Bevægelser,  indtil  man  havde  glemt  den  oprindelige  Vielgeschrei. 
Saa  begyndte  man  at  le. 

Men  det  var  og  blev  dog  et  krampagtigt  Forsøg  paa  at  bevare 
noget  genialt,  der  slet  ikke  kunne  naas.  Sjælen  var  jo  død.  Det  var 
og  blev  Reproduktion  af  det  udvendige,  det  haandgribelige,  holdt  sam- 
mun  med  knirkende  Anstrængelse. 

I  Stygotius  (1865)  kom  der  —  ifølge  Skikkelsens  Natur  — 
mere  værdig  Fasthed.  Tillige  havde  Rosenkilde  spillet  ham  paa 
egen  Haand  i  Kristiania.  Men  det  blev  dog  Faderens  i  sin  Tid  for- 
nyede Magister  om  igen.   Bare  Masken  var  der  gjort  lidt  mere  ud  af. 

Hykleren  Jeronimus  (1873)  savnede  Undertempetamentet,  men 
blev  gengivet  saavidt  muligt  til  ringeste  Nuance.  Corfitz  ogsaa  (1875). 

Dette  bevidst  samlende  Spil  forblev  overhovedet  uden  forløsende  Nai- 
vitet. Jeronimus  syntes  ikke  lattervækkende,  men  anstrængt  for  at 
være  det.  I  Corfitz  kom  imidlertid  Skuespillerens  særegne  Evne  for 
det  ynkelige  ham  noget  til  Gode  i  Samlingen. 

Klart  er  det  dog,  at  denne  Reproduktion,  der  strakte  sig  over  to 
Decennier,  var  en  opløsende  Proces.  Der  stansedes  for  at  redegøre, 
hvor  der  før  var  levet  og  spillet  løs. 


IX 

I  sine  Erindringer  indrømmer  Fru  Sødring,  at  der  er  Roller  hos 
Holberg,  der  taale  —  og  fordre  en  stærk  Udførelse.  Magdelonerne 
regnede  hun  absolut  ikke  til  dem.  Her  skulde  alt  være  tilbagetrængt 
bag  en  sikker  Stilgrænse,  ved  Korrekthed  først  og  sidst,  og  det  be- 
tød for  Skuespillerinden  det  samme  som  nøje  Fortrolighed  med  hvert 
Ord  i  Replikken.  En  Aften  i  1866,  da  Bournonvilles  Datter  ved  en 
Sygemelding  uden  Prøve  havde  paataget  sig  den  muntert  vittige 
tredje  Raadsherrinde  og  alligevel  spillede  frejdig  løs,  sad  hun  selv 
som  Geske  og  var  meget  bange  for  hendes  Tekst.  Ti,  hvad  var  der 
ikke  sket,  hvis  Jfr,  Bournonville  havde  tabt  et  Ord  af  det  gammeldags 
Sprog,  som  man  umuligt  kunde  erstatte  med  sin  daglige  Tale. 

Mad.  Sødring  sad  altsaa  ikke  og  gjorde  sig  ængstelig  for  Tonens 
Skyld.  Hun  var  nok  teksttro,  holdt  dog  ikke  paa  en  bestemt  Tone. 
Tydelighed  er  hendes  Holbergstils  næste  Paragraf,  men  hun  gjorde 
sig  ikke  tydelig  efter  en  traditionel  Magdelonetales  Love.  Naturligvis 
var  hun  tydelig  af  Respekt  for  Publikum.  Men  først  og  fremmest, 
fordi  hun  maatte  være  det,  da  hun  havde  levet  sig  ind  gennem  hver 
Replik  til  Skikkelsen  og  ikke  helmede,  før  hun  traf  paa  den  og  maatte 
udtrykke  sig,  som  den  gjorde.  Hendes  Sætninger  var  altid  logisk  be- 
tonede, fordi  de  var  følte  og  dirrede  af  Liv. 

Dog  hendes  Stemme  var  ens  for  den  giftesyge  Magdelone  i  Den 
Stundesløse,  for  den  skrappe  i  Pernilles  korte  Frøkenstand,  for  Kob- 
lersken  i  Henrik  og  Pernille,  som  hun  spillede  i  1862,  for  alle  hen- 
des Holbergfigurer;  dog  ikke  fordi  hun  vilde  have,  at  den  skulde 
være  det,  men  fordi  den  var  ubøjelig  af  Naturen.  Dertil  vilde  hun 
aldrig  —  heller  ikke  i  andre  Stykker  —  maskere  sig.  Hun  gav 
Maiidelonerne,  dem  alle,  ogsaa  Geske  sit  eget  Ansigt,  og  dermed 
Basta. 

Og  da  Dragten  for  det  meste  var  ens  over  hele  Linjen,  kunde 
det  ikke  være  andet,  end  at  de  syntes  noget  ensartede.  Men  dette 
ensartede  skadede  dem  ikke,  mente  hun.  Tværtimod. 

Hun  siger  bagefter  —  i  sine  Erindringer  —  at  hun  vilde  ikke 
have  Virkelighedspræg  over  dem;  og  holder  den  Beskyldning  fra 
Kritiken,    formodentlig    i   Slutningen   af   60erne,    „at    den    Tradition    i 

Fremstillingen  af  Holbergske  Figurer,  som  er  fulgt  ved  vort  Theater, 
—   er  kommet  ind  i  et  feilagtigt  Spor",  væk  fra  sig. 

For  hun  vilde  gøre  sine  Magdeloner  ideelle,  fjærne  dem  i  Væsen, 
i  Adfærd  som  i  Dragt  fra  Nutiden.  Der  var  en  Idealitet  over  visse 
af  Holbergs  Karakterer,  mente  hun,  der  ligefrem  anviste  Fremstil- 
lingen Plads  indenfor  Skønhedslinien.  Men  vel  var  hendes  Fi- 
gurer strængt  holdte,  knapt  holdte,  med  Aarene  blev  de  dog  rigere 
og  rigere  igen  paa  levende  Liv.  Hun  vilde  ikke  vide  af  Virkeligheds- 
præget, som  enkelte  Kritikere  begyndte  at  pukke  paa,  efter  at  Skue- 
spillerne selv  her  og  der  havde  arbejdet  sig  frem  til  det,  men  var 
den  første  til  at  anerkende  Emil  Poulsens  Erasmus.  Hendes  Magde- 
loner havde  altid  været  mere  virkelige,  end  man  længe  havde  set 
dem,  og  blev  det  mer  og  mer  med  Aarene.  selv  indenfor  Skønheds- 
linjen.  Hun  blev  stærk  i  det  stærke,  om  end  paa  sin  svage  Maade. 
Bare  hun  fik  Tid  til  at  sunde  sig,  fordelte  hendes  Lune  sig  med  In- 
stinkt paa  rette  Plads. 

Det  er  karakteristisk  for  Mad.  Sødring,  naar  hun  uden  Hensigt 
kommer  til  at  sige  om  Opførelsen  af  Mester  Gert  Westphaler  i  1851, 
at  mens  de  øvede  Holbergfremstillere  straks  faldt  ind  i  hver  deres 
Karakter,  sundede  hun  sig  og  kom  derved  til  at  gøre  et  mat  Indtryk. 
Hun  sundede  sig  paa  Gunilds  Karakter  i  fjorten  Aar,  og  da  Komedien 
blev  genoptaget  med  Emil  og  Olaf  Poulsen  i  1867,  spillede  hun  den 
med  saa  bred  og  kraftig  Komik,  at  man  af  hendes  Spil  fik  den  rette 
Maalestok  for,  hvorledes  alle  de  øvrige  burde  have  spillet. 

Bortset  fra,  at  Mad.  .  Sødring  her  havde  en  velhavende  Borger- 
kone for  sig,  som  hun  havde  sikrere  Midler  til  end  til  en  haandfast 
Haandværkermadamme  som  Geske,  og  bortset  fra,  at  Ensemblet  var 
splittet  af  Forsøgende  i  moderne  Retning,  saa  at  hun  uvilkaarligt  har 
taget  sig  endnu  roligere  ud,  end  hun  plejede,  var  aabenbart  hendes 
Evne  til  at  karakterisere  blevet  mere  omfangsrig.  Hun  havde  faaet 
flere  eller  i  al  Fald  et  Element  til  med  i  sin  Karakteristik  af  Gunild, 
var  ikke  alene  blid  moderlig,  men  djærv  fast.  Og  som  med  Gunild 
var  det  gaaet  og  blev  ved  med  at  gaa  med  Magdelonerne.  Mad. 
Sødring  trodsede  og  opløste  uvilkaarligt  det  traditionelt  robuste  Magde- 
lonevæsen,  som  havde  været  forsømt  siden  Mad.  Knudsens  Dage.  Og 
holdt  sig  derfor  i  Flok  og  Følge  med  de  moderne. 


X 

Ingen  Skuespiller  i  det  lille  København  formaaede  at  fremstille 
en  selvglad,  idiotisk  forfængelig  Skryder,  navnlig  med  et  militært 
Smæld,  som  Mantzius!  Hein  kastede  sig  ud  i  v.  Tyboe  med  en  Na- 
tionalliberals  Preusserhad  (1860),  dansede  og  svansede  yderst  kavaller- 
mæssigt  som  en  lapset  Obeileutenant  fra  Potsdam.  Fraadsede  i 
Accenterne,   de  rullende  r'er,  de  tykke  fuldblods  sch'er.  hvilede  behage- 

ligt  paa  et  uendeligt  nuanceret:  Ich  sage  Dank,  for  saa  struttende 
af  Humør  og  satirisk  Karikaturlyst  videre  i  Teksten,  boltrede  sig  i 
den,  som  kunde  det  være  en  moderne  Lystspildialog,  indtil  Tidsfarven, 
Stilen  splintredes.  Han  taler  jo  aldeles  ikke  Holberg,  sagde  man  om 
ham,  da  han  traadte  op  blandt  det  ny  Teaters  Skuespillere  i  1877, 
der.  forladte  af  de  store,  af  fattig  Evne  søgte  at  holde  Tonen  i  Live. 

Saadan  var  det.  Mantzius'  Humør,  lidenskabelige  Temperament, 
maatte  kaste  sig  ud,  slaa  om  sig.  saa  saare  der  i  en  Skikkelse  lød 
en  nok  saa  svag  Appel  dertil.  Men  han  kunde  ligesaa  overbevisende 
give  V.  Tyboes  Modsætning.  Maskerade-Jeronimus  (Decemb.  1862) 
spilledes  af  ham  stræng  og  tør,  uden  forvridende  Overdrivelse,  og  med 
saa  naturlige  Tonefald,  at  Clemens  Petersen  -  i  1868  —  bad  sig 
fritaget  for  en  saadan  Realisme.  Det  var  ingen  højtidelig  Teatertyran, 
men  et  forbenet  Menneske,  som  ikke  vilde  vide  af,  at  han  havde 
haft  en  lystig  Fortid,  der  her  var  gengivet. 

Hvor  stærke  Midler  Phisterne  end  benyttede  sig  af,  saa  var 
deres  Sprog  dog  præget  af  en  vis  Stil,  der  mindede  om  noget  for- 
gangent. Mantzius  talte  som  En  fra  i  Dag  eller  i  Gaar,  saa  at  man 
blev  helt  ængstelig  for,  at  den  gammeldags  Tone,  hvis  han  skulde 
faa  Efterlignere,  helt  skulde  gaa  fortabt. 

Men  Mantzius'  Udbryderlyst  var  aabenbart  ikke  til  at  besejre. 
Han  ventede  kun  paa  den  centrale  Figur  for  at  overbevise.  I  Jacob 
Skomager  (Marts  1862)  havde  han  været  godt  paa  Vej.  Han  blev, 
denne  grovt  forsumpede  og  fedtede  Krovært,  en  saa  stærkt  op- 
trukket Studie  i  det  naturalistiske,  at  Marstrand,  der  var  en  sikker 
Kender  af  Holberg,  maatte  tage  ham  til  Model  til  den  Rørpenstegning, 
hvor  Jeppe  staar  dinglende  og  roder  i  Lommen  efter  den  sidste  Sty- 
ver, som  den  ubarmhjærtige  Skomager  rækker  sin  skidne  Lab  ud  efter. 

Den  devote  Hykler  i  Pernilles  korte  Frøkensiand  i  1866  var 
Sejren  nær.  Maaske  virkede  Mantzius  ikke  saa  sammensat  som  Rosen- 
kilde, og  først  og  fremmest  savnede  hans  Figur  et  Skær  af  forsonende 
Komik,  men  han  skræmmede  i  stærkere  Grad.  Hvor  han  hviskede  til 
Leonora:  Min  smukke  Jomfrue,  og  gentog  det,  anede  man  ikke  uden 
Frygt,  hvor  vildt  et  Temperament,  den  sledskende  Overflade  søgte  at 
dække  over. 

Endelig  trængte  der  med  Mantzius  dybere  Følelse  ind  i  Corfitz, 
Allerede  i  1861  havde  Clemens  Petersen  klaget  over,  at  gamle  Rosen- 
kilde spillede  Figuren  saa  komisk,  —  med  Aarene  maa  man  tilføje  — 
at  man  kom  i  altfor  stærk  Tvivl  om,  at  han  virkelig  ikke  skulde  have 
Grund  til  at  føle  sig  bedraget,  og  havde  tilraadet  at  give  Rollen  til 
Mantzius,  for  hvem  Jeronimus'  Nusse  væsen  ikke  passede.  Mantzius 
gjorde  Corfitz  elskværdig  og  værdig,  som  en  godmodig,  trivelig,  rask 
gammel  Mand,  men  ogsaa  lidenskabelig  forelsket,  hæftig  skinsyg.  Kort 
sagt,  Karakteristiken  blev  mer  omfattende.  Man  var  helt  glad  over, 
at  denne  Corfitz  til  Slut  kom  paa  ret  Køl  igen. 

XI 


Med  ubarmhjærtig  Iver  forsøgte  fra  Slutningen  af  50erne  Kritiken 
—  under  Høedts  sejrrige  Iscenesættelser  af  franske  Stykker  —  at 
gøre  det  af  med  Mad.  Phisters  Pernille.  Man  havde  endnu  mer  end 
i  30erne  faaet  Øret  aabent  for  en  naturligere  Tale,  havde  set  en  mer  le- 
vende Menneskefremstilling,  man  maatte  altsaa  gaa  Teatertjenestepigen 
paa  Livet  løs.  Det  var  lige  meget,  hvor  Mad.  Phister  viste  sig,  i 
Maskeraden  eller  Den  Stundesløse,  fra  at  være  fejret  blev  hun  an- 
grebet. Ungdomscharmen  var  tilmed  ved  at  forsvinde.  Rynkerne  be- 
gyndte at  trænge  igennem.  Lejlighed  til  Maske  og  Forvandlingskunst 
var  udelukket.  Det  var  det  samme,  men  nu  lidt  ældre  Ansigt,  den 
samme  Dragt,  de  samme  Gestus,  den  samme  Stemme,  og  den  var 
naturligt  lidt  ru,  lidt  kras  med  Aarene.  Og  denne  Maner  at  lægge 
Vægt  paa  selv  det  utydeligste  Ord  forekom  ganske  utaalelig,  navnlig 
da  Skuespillerinden  øjensynlig  stræbte  for  at  erstatte  Charme  i  Appari- 
tion og  i  Stemmeklang  med  overbevisende  Kraft. 

Grovkornet,  fuldkommen  stivnet,  svarede  man.  Og  man  forlangte 
bestemt  at  se  en  ny  og  frisk  Pernille. 

Og  fik  hende.  I  September  1860  spillede  en  Balletdanserinde,  en 
berømt  Fenella  i  Den  Stumme  i  Portici,  Mad.  Stillmann,  et  udpræget 
mimisk  Talent,  den  sejstenaarige  Pige  i  Pernilles  korte  Frøkenstand. 
Hun  skal  have  læst  Rollen  med  Mantzius.  Hendes  Maade  at  tale  paa 
var  derfor  ikke  saa  lidt  ugenert.  Hun  var  dertil  ung  og  nydelig,  væver, 
let  og  fin  —  heldigvis,  syntes  man,  ikke  den  frække,  anmassende 
Tøs  efter  Traditionen.  Men  hun  kom  tilkort  i  Selskab  med  den  stær 
kere  Phister.  Og  hun  blev  til  Slut  flueagtig  urolig  i  Mimik  og  Be- 
vægelser, egentlig  en  anstrængt  Kopi  af  den  gamle  Pernille.  Der  var 
dem,  der  hyssede.  Og  Mad.  Phister  havde  sejret.  Men  var  derfor  ikke 
skaanet  for  Angreb.  Sjældent  i  Repertoirestykker,  der  blev  taget  op 
igen.  Og  aldrig  i  dem,  man  ikke  længe  havde  set,  og  hvor  man  ven- 
tede noget  nyt.  I  Diderich  Menschenskræk  i  1861,  hvor  Phisters  For- 
vandlingskunst virkede  aldeles  fortryllende  og  kun  mødte  Begejstring, 
for  man  ud  mod  hende  som  Kaptajnsfruen .  Ingen  Figur,  den  blev 
fortæret  af  altfor  djærv,  skræppende  Replik !  Det  var  ogsaa  den,  der 
ødelagde  den  tidligere  ungdommelig  indtagende  Marthe  i  Jean  de 
France  (1864).  Hvor  var  Farten,  Flugten,  Hengivelsen  i  den  vilde 
Farcesituation  mellem  Madame  la  Fleche  og  Jean?  Dræbt  af  doce- 
rende Tale.  Skuespillennden  syntes  ikke  pludselig  at  falde  paa  sine 
lystige  Indfald,  men  at  belære  Tilskuerne  om,  hvor  morsomme  de  var 
fra  Holbergs  Haand.  Figuren  blev  til  Mad.  Phister  paa  Pernilles  Be- 
kostning. Hun  illuderede  som  den  gravitetisk  prækende  Else  Skole- 
mesters, der  var  ældre  end  hun  selv.  Men  var  ellers,  ogsaa  under 
Forvandlingen  til  Madame  la  Fleche,  en  altfor  københavnsk  Tjeneste- 
pige,  med  stærkt  og  storslaaet  Lune,  men  navnlig  dog  med  usædvanlig 

Stemmekraft.  Mad.  Phister  blev  imidlertid   paa  sin  Post.    Phister  vilde 
ikke  have  nogen  anden  Medspillende  paa  Siden  af  sig. 


XII 

Samme  Maaned  i  1866,  hvor  Mantzius  brød  sejrrigt  igennem  som 
den  sleske  Jeronimus,  spillede  han  og  Phister  i  Det  arabiske  Pulver. 
Polidor  blev  i  Mantzius'  Fremstilling  mere  selvtillidsfuld  end  naivt 
søgende.  Men  Phister  — ? 

Publikum  bøjede  sig  i  Ærbødighed,  for  hvad  der  gennem  Tiderne 
havde  tiltvunget  sig  Autoritet.  Jesper  Oldfux  f.  Eks.  kunde  nok  synes 
de  mere  fremskridtsvenlige  lidt  for  elegant,  men  den  hellige  Tradi- 
tions Monstrans  straalede  om  hans  Pande.    Man  bøjede  sig  altsaa. 

Nu  derimod  havde  Phister  taget  en  Skikkelse  op,  som  selv  de 
ældre  Tilskuere  skulde  have  haft  vanskeligt  ved  at  erindre  i  Scenens 
Lys  —  Komedien  var  nemlig  gaaet  over  Brædderne  for  halvtres  Aar 
siden  —  og  de  og  de  yngre  saa  altsaa  paa  den  med  friske  Øjne. 
Phister  selv,  der  som  Tiaarsdreng  kom  til  Teatret  Aaret  efter  sidste 
Opførelse,  kunde  vel  daarligt  nok  have  bevaret  et  Indtryk  af  Oldfux 
fra  den  Aften,  især  da  Haack  ikke  rigtig  har  egnet  sig  for  ham.  Hvis 
han  da  overhovedet  har  set  ham.  Han  stod  altsaa  paa  bar  Bund.  Og 
gav  blank  op.  Denne  Oldfux  er  en  Snyltegæst  af  grovere  Stof  end 
Jesper.  Uden  at  eje  hans  Elskværdighed  er  han  en  gemen  Platten- 
slager. Men  hos  Phister  stak  han  hverken  frem  i  Dragt  eller  Tale. 
Han  søgte  at  redde  sig  ind  paa  den  forslagne  Henrik,  mærkede  hur- 
tigt, at  han  var  paa  gal  Vej,  blev  usikker.  Lunet  gik  af  ham,  Stem- 
men tilsidst  ogsaa.  Man  kunde  til  Tider  næppe  nok  høre,  hvad  denne 
Replikkens  Mester  havde  at  berette.  Ligesom  han  stod  fremmed  for 
det  altfor  frække  i  Abracadabra-Henriken.  blev  han  ude  af  sig  selv 
overfor  denne  ældre  Slubbert,  der  ikke  helt  var  en  Henrik.  Noget  havde 
det  maaske  hjulpet  ham,  hvis  hans  Medspillende  —  ligesaa  tvivl- 
raadige  som  han  i  en  Komedie,  der  ikke  hørte  hjemme  i  Repertoiret 
—  ikke  ogsaa  havde  givet  op.  Men  hele  Fornyelsen  kom  til  at  bestaa 
i,  at  den  vanskelige  Dekorationsordning  blev  særdeles  heldigt  gennemført. 

Dette  Nederlag  var  noget  af  et  Varsel. 

For  et  Par  Aar  siden  var  der  nok  Tegn  i  Horisonten  dertil. 
Men  Phisters  gode  Genius  forjog  dem.  Han  straalede  endnu  et  Par 
Gange  i  al  sin  fortryllende  Forklædningspragt.  54  Aar  gammel  var 
det  lykkedes  ham  at  illudere  fuldkomment  som  Henrik  i  Diderich 
Menschenskræk  (1861).  Han  virkede  ganske  overraskende  her,  og 
det  kom  ikke  alene  af,  at  han  ikke  havde  spillet  denne  snarraadige 
Kumpan  i  mange  Aar  eller  at  han  selv  var  til  Aars  og  dog  saa 
overlegent  trodsede  sin  Alder.  Han  var  virkelig  livfuld,  denne  Henrik, 
som  man  ikke  havde  faaet  Tid  til  at  lægge  ordentlig  Mærke  til  i 
1835,    hvor    Phister   spillede    ham    første  Gang.    Replikkerne   fløj    som 


203 

lidkugler  af  de  stærkeste  Farver  her  og  der,  til  alle  Sider,  et  Ord- 
fyrværkeri  af  den  mest  fortumlende  Pragt  og,  under  ilsomme  For- 
vandlinger fra  Henrik  til  Jøde,  til  Soldat,  til  Christoffer  Mauerbrækker 
og  tilbage  igen  til  Henrik.  Og  ret  samtidig  tog  Phister  sin  Baron 
Reenkaalavet  frem  paany.  Nii  stod  denne  affekterte  Adelsmand  med 
den  søde,  varsomme  Stemme,  de  fint  tilrettelagte  Hænder,  de  sirligt 
stillede  Ben,  helt  ud  fra  Henriken  i  de  foregaaende  Akter.  Saadan 
var  det  ikke  gaaet  sidst  i  1843,  da  Skuespilleren  var  yngre  og  spæn- 
stigere.    Phisters  Forvandlingsevne  var  aabenbart  styrket. 

Men  Henrik  er  een,  Per  Degn  er  en  hel  anden.  Her  gjaldt  det 
ingen  Forklædningsforvandling,  ganske  vist  en  ny  Dragt,  men  i  det 
samme  ogsaa  en  hel  anden  Skikkelse.  Henrik  ikke.  Jeppe  ikke.  Jes- 
per heller  ikke.    Lidt  af  dem  alle.     Og  dog  meget  mer  til. 

Det  var  i  September  1865,  at  Phister  vovede  sig  ind  paa  Livet 
af  denne  sammensatte  Figur,  som  i  gamle  Rosenkildes  Fortolkning 
var  blevet  mer  sammensat  end  nogensinde  tidligere.  Her  var  naiv 
Taabelighed,  men  ogsaa  bevidst  S  edighed.  Og  saa  groede  der  Mulig- 
heder til  andet,  der  blot  anedes,  men  netop  derfor  havde  virket  tir- 
rende paa  Tilskuerens  Fantasi,  til  han  troede,  der  var  meget  mer,  end 
det  han  fik  Øje  paa. 

Phisters  sjællandske  Dialekt  var  sikrere.  Hans  Pointering  af  de 
enkelte  Replikker  skarpere.  Men  den  skarpe  Tilrettelægning  af  hvert 
Ord  gik  ligesom  paatværs  af  det,  som  han  særlig  maatte  have  frem 
overfor  Mantzius'  saa  overlegent  fremfarende  Erasmus,  nemlig  det  ganske 
forblindet  taabelige,  der  lyste  ud  af  Masken,  som  mindede  om  Degnen 
paa  Marstrands  første  Billede.  Ogsaa  det  snedige  blev  for  snedigt  ud- 
leveret, gik  ikke  ved  et  forsonende  Lune  i  eet  med  det  taabelige.  Og 
det  ynkelige  kom  heller  ikke  til  sin  Ret;  det  var  der,  det  var  der 
i  særlig  Grad,  for  det  har  aabenbart  gjort  stærkt  Indtryk  paa  Mar- 
strand,  der  i  60erne  ikke  mer  tegner  Per  Degn  helt  anmassende,  men 
ogsaa  noget  godmodig,  dog  heller  ikke  det  kunde  taale  Tilrettelæg- 
ningen. Lunet  til  at  give  alle  de  forskellige  Karakteregenskaber  var 
frodigt  nok,  men  denne  Degn  var  snart  en  taabelig  Skryder,  snart  en 
lumsk  Fyr,  snart  en  fortrykt,  det  skulde  altsammen  vises  og  vises 
stærkt,  men  vist  blev  det,  udleveret  til  Publikum,  ikke  uegennyttigt 
levet,  det  groede  ikke  uvilkaarligt  sammen  af  en  fælles  Rod.  Rosen- 
kildes Degn  havde  været  mer  Liv.   Phisters  var  nok  saa  meget  Teater. 


XIU 

I  Efteraaret  1864  havde  Carl  Price  faaet  Lov  at  forsøge  sig  som 
Henrik  i  Diderich  Menschenskræk.  Uden  Tvivl  en  Begivenhed.  Ti  i 
henved  fyrretyve  Aar  havde  Phister  ganske  enevældigt  behersket  Henrik- 
traditionerne. En  Debutant  i  1841  havde  ikke  haft  Held  med  sig.  Og 
den   talentfulde    Peter   Knudsen,    der   havde    spillet   Lucretias   Tjener  i 

den  berømte  Forestilling  med  Fru  Heiberg  —  mens  Phistei  var  Bra- 
stes ulige  interessantere  Christoffer  —  fik  kun  Plads  i  Arv  og  i  det 
ældre  Rollefag,  døde  forresten  ung.  Kolling  viste  sig  for  stiv,  selv  til 
Lucretias  Tjener.  Zink  var  for  tør.  Men  alt  imedens  blev  Phister 
ældre.  Man  maatte  lyse  efter  en  Arvtager.  Price  magtede  dog  heller 
ikke  at  kaste  den  mindste  Flig  af  en  Skygge  over  den  store  Henrik. 
Var  han  noget  behændig  til  Forklædninger,  savnede  han  saa  ganske 
det  sprudlende  Mundtøj.  Der  gik  igen  nogle  Aar.  Men  farlige.  Phister 
nærmede  sig  stærkt  de  tres. 

Endelig  var  der  et  Emne  bag  Kulisserne.  I  Foraaret  1867  spil- 
lede Phister  den  Tobias,  som  Mester  Gert  tager  til  Sagfører.  I  Efter- 
aaret  1868  blev  han  Arv  i  Maskeraden  og  forvandlede  med  sin  træf- 
fende sjællandske  Dialekt  denne  Figur,  der  egentlig  havde  været  godt 
forsømt  siden  Gjelstrups  Dage,  til  en  levende  Bunde.  Han  skal  have 
sagt:  Om  jeg  nu  var  fød  udi  Ghristen-Gopernikovstræde,  istedetfor: 
Jeg  er  fød  o.  s.  v.,  og  det  lille  tilsatte  Ord  afgjorde  enhver  Tvivl  om 
Arvs  virkelige  Oprindelse.  (Hortulan,  født  jysk,  og  Gjelstrup  efter 
ham  spillede  Arv  som  Jyde  og  lod  ham  være  født  i  Randers  og  Vejle.) 
Saa  kom  Aaret  efter  Barselstuen,  hvor  Phister  boltrede  sig  som  Fisk 
i  Vandet  i  Jens  Olsens  og  Gunilds  Forklædninger.  Aaret  derpaa 
agerede  han   den  snedige  Bondetjener  i  Henrik  og  Pernille. 

Olaf  Poulsen  var  Henrik. 

Rollen  havde  han  i  Aar  og  Dag  indstuderet  med  Phister,  som 
med  Rette  ansaa  den  fremfor  nogen  for  sin,  men  forresten  havde  denne 
ladet  Poulsen  gennemgaa  hele  den  samme  strikse  Skole,  som  han 
selv  havde  udstaaet  under  Lindgreens  tugtende  Ris.  Erasmus'  Broder, 
der  blev  Poulsens  Debut  i  April  1867,  Maskerade-Henrik,  Troels, 
Munke-Henrik,  Kandestøberdrengen,  Philemons  Tjener  og  Arv  i  Henrik 
og  Pernille  —  spillet  til  Phisters  Afsked  med  sin  sejrende  Figur  i 
Maj  1873  —  alle  blev  grundigt  gennemterpede.  Hvad  man  selv  har 
lært  i  sit  Ansigts  Sved,  lader  man  sin  Lærling  svede  nok  saa  stærkt 
for.  Navnlig  hvis  han  røber  et  blodrigt  Lune,  der  næsten  ikke  er  til 
at  holde  igen  paa,  maa  det  være  opløftende  at  kunne  sige:  Jeg  skal 
ave  dig,  min  Ven,  og  nok  saa  opløftende  at  kunne  det.  Hvis  altsaa 
Olaf  Poulsen  i  Privattimerne  —  Ansigt  til  Ansigt  med  en  æret  og 
frygtet  Lærer,  der  ikke  benyttede  Bog,  men  saa  sandelig  havde  alle 
Lektierne  prentet  i  en  ubegribelig  smidig  Hjærne  —  blot  forandrede 
en  Stavelse  eller  forsøgte  paa  at  stille  den  om  paa  københavnsk,  van- 
kede der  ikke  alene  neutrale  Prygl  i  Form  af  Skældsord. 

Det  var  vel,  fordi  Price  ikke  lignede  Phister  nok,  at  hverken 
Pre.^se,  PubUkum  eller  Phister  selv  senere  vilde  se  til  ham  Grand- 
jean, der  nogle  Aar  efter  kom  til  at  debutere  som  Arv  i  Jean  de 
France,  mindede  stærkt  om  ham.  Den  sejstenaarige  Olaf  Poulsens 
Jacob  var  Phister  i  Renkultur.  Saavidl  mulig  da,  f(jr  Københavnerens 
Bondedialekt  var  nok  mindre  end  korrekt  —  man  var  jo  forvænt  — 
men  hver  eneste  Betoning,   hver   Gestus  var  Phister  redivivus.    Blot  i 

det  slumme  Spil  under  Optrinet  i  anden  Akt  mellem  Forældrene  og 
Erasmus  fik  Poulsen  Luft  for  sig  selv;  hans  selvraadige  Ansigt  straa- 
lede  her  af  iihehersket  ungdommelig  Munterhed,  grimasserede  ikke  med 
Teatermaske.  Stum  sejrede  han  som  Personlighed.  Men  han  skulde 
jo  være  veltalende  ellers.  En  Maanedstid  senere  lader  det  til,  at  Poul- 
sen har  faaet  noget  mere  Selvstændighed  over  sig.  Dog  har  det  nok 
alligevel  været  et  rent  Tilfælde,  at  han  som  Henrik  i  Mester  Gert 
røbede  en  vis  københavnsk  Naturlighed,  der  slog  Holbergs  gammel- 
dags, men  lunefulde  rent  ihjel,  som  en  Kritik  indigneret  fortalte.  Phi- 
ster  havde  vist  aldrig  interesseret  sig  videre  for  denne  kaadmundede 
Dreng,  som  Lindgreen  havde  ladet  ham  forsøge  sig  i  efter  fem  Aars 
Ventetid,  og  gav  maaske  derfor,  da  det  ikke  kom  an  paa  saa  meget, 
Poulsen  friere  Tøjler.  Friere,  men  ikke  altfor  fri.  For  der  var  jo  ikke 
et  af  de  gammelkendte  Kast  med  Hovedet,  ikke  en  af  Svingningerne 
med  Armene  eller  af  de  elegant  behændige  Slingringer  med  Kroppen, 
der  ikke  ti  oppede  taktfast  op.  En  lille  Skolar,  der  paatager  sig  de 
selvsamme   Miner,    de    selvsamme    Gestus,    haanede   Erik  Bøgh. 

Men  den  reaktionære  Presse  var  vred  over,  at  Poulsen  ikke  helt 
var  Phister.  Phister  var  og  blev  Phister.  Noget  for  sig  selv!  Dette 
var  en  Triumf  for  den  gamle,  som  endnu  som  hollandsk  Matros  (Det 
lykkelige  Skibbrud  Jan.  1868)  kunde  boltre  sig  saa  livagtigt,  at  Poe- 
sien —  det  betød  Holberg  — •  og  den  historiske  Ret  —  dermed  mente 
man  Traditionen  —  i  lige  Grad  fik,  hvad  der  tilkom  dem.  Ingen,  ud- 
raabte  man,  kunde  som  Phister  spille  en  saadan  lav  komisk  Figur 
uden  at  komme  Illusionen  for  nær,  skønt  han  vovede  sig  til  den 
yderste  Grænse  af  Efterligning. 

Reaktionen  skulde  lige  til  at  spille  ordentlig  ud,  men  til  Ma- 
skeraden om  Efteraaret  kom  Clemens  Petersen  og  Poulsens  utæmme- 
lige Lune  den  noget  i  Forkøbet. 

Fædrelandets  Kritiker  havde  jo  efterhaanden  faaet  Medynk  med 
al  denne  ubændige  Kraft,  der  blev  lagt  i  Spændetrøje,  saa  den  lige- 
som bovnede,  bristefærdig  af  Gæring.  Smærtet  paa  Naturens  Vegne 
tog  han  Bladet  fra  Munden,  navnlig  da  Dai.- bladet  lige  for  nylig  havde 
opfordret  Kunstnere  og  Alle,  som  ville  Aand  og  Idée,  til  at  sætte 
Skuldrene  sammen  og  stemme  Ryggene  mod  Materialismen,  med  et: 
Vor  Tid  er  materialistisk.    Lad  den  ikke  have  Lov  til  at  forblive  det! 

Bønderne  paa  Rigsdagen  —  dem  kendte  man.  Social-Demokra- 
terne,  Darwin,  Flauberts  Romaner,  Wagners  Tannhåuser,  Carpeaux 
gik  der  derimod  Rygter  om,  fjærnt  og  nær. 

Snart  var  vel  denne  Materialisme  over  Landet!    Ve  os! 

Olaf  Poulsen  var  dens  Mand,  det  grove  Materiale,  selve  Naturen. 
Petersen  anlydede  det  efter  Maskeradepremiéren:  Vor  Tid  er  materia- 
listisk. —  Derfor  skulle  vi  have  en  grovere,  stærkere,  sundere  og  — 
mer  komisk  Henrik  end  den.  Hr.  Phister  gav  sin  Tid,  og  derfor  bør 
Hr.  Olaf  Poulsen  ikke  instrueres  mere  af  Hr.  Phister. 

Lige   forinden   stod   der   om  Phister:    der  er  Punkter  i  hans  Spil, 

hvor  Holbergs   stærke  Lune   ligger   som   besvimet  i  Elegancens  Arme, 
og  nu  er  uheldigvis  Elegancens  Tid  forbi. 

Hansken  var  kastet.  Ingen  af  de  undsagte  tog  den  imidlertid  on 
Olaf  Poulsen  sad  i  Spændetrøjen.  Der  var  altsaa  ikke,  og  der  kom 
heller  ikke  en  Krumme  af  en  Socialist  i  Maskerade-Henriken,  Proletaren 
fodt  udi  Armod.  Skuespilleren  undgik  endogsaa  Replikken,  der  hen- 
tyder til  ham  (Vi  fødes  udi  Armod,  vi  opdrages  udi  Sult,  vi  prygles 
en  halv  Snees  Aar  af  en  knar-vorn  Skolemester;  saaledes  gaaer  vor 
Barndom  hen.  Naar  vi  kommer  lidt  til  Alder,  maa  vi  slæbe  og  trælle, 
at  vi  ikke  skal  døe  i  vor  Alderdom  for  Tiden  af  Sult),  ved  Jubilæet 
i  1884  og  dermed  en  tidsmæssig  Fordring  paa  krassere  Karakteristik. 
Han  var  og  forblev  i  et  og  alt  Phister.  Ligefra  det  uplettede,  ulaste- 
lige Liberi  til  alle  Advokaterne  i  Tamperetten.  Og  i  Øjeblikket  har 
denne  Vold  paa  hans  Natur  slet  ikke  naget  ham.  Respekten,  Tak- 
nemmeligheden for  at  være  den  udvalgte  har  sat  sig  paa  alle  selviske 
Nykker.  Først  langsomt  fik  han  Luft.  Men  da  sad  Kopien  ham  saa- 
dan  i  Kroppen,  at  den  maatte  blive  der. 

Overskou  og  andre  fortæller,  at  Poulsens  Troels  —  i  1869  — 
blev  en  anden  end  Phisters.  Men  Tale  om  selvstændig  Opfattelse 
var  her  udelukket.  Hvis  Poulsen  har  forekommet  mer  bevidst  ond- 
skabsfuld end  naiv  uforstaaende,  saa  var  det  den  gamle  Historie  om 
igen,  at  et  friskere  Humør  tager  sig  lidt  mer  rebelsk  ud  end  et  vel- 
dresseret ældre.  Var  det  ikke  gaaet  Phister  paa  ganske  samme  Maade 
i  sin  Tid?  Uvilkaarligt  har  dette  Humør  stukket  Hovedet  særlig  fri- 
modigt i  Vejret,  hvor  det,  som  i  den  indledende  Monolog,  der 
naturligvis  var  fortræffeligt  tillært  med  alle  de  kendte  Betoninger  fra 
Lindgreen  og  saa  videre  tilbage,  gik  mer  alene  paa  sin  egen  Boldgade. 
Og  det  boltrede  sig  særlig  ondskabsfuldt  i  det  stumme  Spil  under 
Corfitz'  ensomme  Betragtninger  i  den  kort  efter  følgende  Scene.  Men 
Poulsen  har  ikke  haft  Anelse  om,  at  hans  aabne  Ansigt  eller  Under- 
bevidstheden her  har  spillet  ham  et  Puds.  For  i  Bund  og  Grund  var 
han  Phister  denne  Troels.  Til  en  vis  Grad  kunde  Figuren  synes  delt 
i  to  forskellige:  Drilsk  spottende  og  saa  naiv.  Dog,  var  Poulsen  lige  i 
Øjeblikket  lidt  af  sig  selv,  blev  han  det  efterhaanden  mindre  og 
mindre.  Allerede  efter  anden  Opførelse  var  det  stumme  Spil  —  heldig- 
vis, sagde  man  —  blevet  meget  mer  modereret.  Ved  Genindstuderingen 
af  Komedien  i  1875  lykkedes  det  fuldkomment  Poulsen  at  give  Bil- 
ledet af  en  naiv  og  godhjærtet  Dreng.  I  1878  var  man  klar  paa,  at 
Fremstillingen  var  definitivt  forandret  og  holdtes  mer  i  den  holbergske 
Aand  end  tidligere. 

Det  kunde  ikke  blive  andet  Brød  andre  Skuespillere  paa  den 
traditionelle  Fremstilling  og  søgte  at  give  mer  tidssvarende  Kunst, 
trodsede  Phister  paa  med  sine  overleverede  og  af  ham  selv  fortsalte 
Figurer.  Om  ingen  anden,  skulde  de  holde  Fanevagt  om  Traditionen. 
Friskest  havde  altid  den  af  ham  selv  skabte  Leanderforklædte  Tjener 
været;    den   gik   ogsaa   friskest   igen  (1870).    Mindst  mekanisk  ihvert- 

fald.  Lærerens  Ungdomshumør  mødtes  her  med  Elevens.  Efter  faa 
Aars  Forløb,  da  den  første  havde  forladt  Scenen,  skjulte  Kritiken  da 
heller  ikke  for  Poulsen,  at  han  stod  paa  Højde  med  ham.  Han  var 
jo  tillige  blevet  mere  moden.  Men  i  Munke-Henriken  (1873)  røbede 
han  netop  derfor  —  rent  uvilkaarligt  —  hvor  stærkt  det  stred  imod 
hans  Natur,  der  var  forvandlingsdygtig  i  dybere  Forstand  end  Phisters, 
at  forvandle  sig  paa  Kommando.  Dog,  skønt  Phister  ikke  mer  stod 
i  Kulisserne,  vovede  Poulsen  ikke  at  give  en  moderne  Præst  bag 
Munkekutten.  Bodsprædikanten  fra  1849  gik  igeu  ligesom  Advoka- 
terne fra  1831  i  Maskeraden. 

Det  knirkede  overhovedet  ikke  saa  lidt  i  Forvandlingsmekanismen 
her  og  der.  Men  det  skulde  gaa.  Og  det  gik,  takket  være  det  fro- 
digste Lune,  der  holdt  Replikkerne  over  hele  Linjen  i  sprudlende  Liv 
og  dog  i  Tonen.  At  det  muligvis  kostede  Poulsen  lidt  Hjærteblod  at 
gaa  igen  som  en  anden,  spurgte  ingen  om.  Tilsyneladende  tog  han 
haardt  og  haandfast  paa  sig  selv,  tillrods  for,  at  han  .stadig  gjorde  sig 
mer  og  mer  selvstændigt  gældende  i  det  moderne  Repertoire.  Han 
agerede  sig  til  den  Grad  op  i  Phisters  Lignelser,  at  han  til  Slut,  under 
Akkompagnementet  af  sit  eget  strømmende  Lune,  forekom  at  være  sig 
selv.  I  Den  politiske  Kandestølier  og  i  Det  lykkelige  Skibbrud  —  i 
1874  —  bar  det  ham  paany  ilsomt  af  Sted.  Men  her  i  den  sidste 
Komedie  mødtes   han    da   ogsaa  —   omsider  —  med   sm   Pernille. 

Mantzius'  Erasmus  Montanus  var  med  Aarene  blevet  saa  stor- 
mende, at  man  for  Alvor  beklagede,  at  der  ikke  fandtes  en  traditionel 
Opfattelse  af  Figuren,  der  kunde  stanse  ham,  tvinge  ham  tilbage  i  en 
mere  ærværdig  Form. 

Og  dertil  kom,  at  han  nu  virkede  gammeldags.  Dog  forgæves 
gjorde  man  ham  opmærksom  paa,  at  Erasmus  ikke  var  en  Martyr 
for  Sandheden,  at  det  ikke  alene  var  Landsbyfolkenes  dumme  For- 
domme, Holberg  vilde  tillivs,  men  ogsaa  hans.  Det  hjalp  ikke.  Mantzius 
følte  denne  Erasmus  ligesaa  tragisk  stedt  som  Fru  Gyllembourg 
i  1837  Montanus  den  yngre,  der  formodentlig  havde  gjort  Indtryk 
paa  ham,  blot  glemte  han,  at  det  var  en  Fclelsens  Lutring,  som  denne 
Videnskabsheros  maatte  gaa  igennem  for  at  blive  menneskelig.  Vel 
havde  Manizius  nu  anlagt  noget  af  Marstrandbilledcts  opblæste  Ma- 
ske, men  det  studenlikostvigtige,  som  Maleren  vilde  tillivs,  kom 
ham  alligevel  ikke  nærmere.  Han  saa  og  foltc  Erasmus'  Tilfiilde  tra- 
gisk. Intet  maatte  friste  til  Latter  paa  hans  Bekostning.  Naar  han 
kom  farende  ind  fra  Vognen  og  satte  sig  til  Studeringerne,  hang 
Strømperne  ikke  i  Aal.  Og  han  spillede  Pryglescenen  saa  voldsomt,  at 
man  tølte  sig  fristet  til  at  springe  op  paa  Scenen  og  tamjie  løs  paa 
Løjtnanten  og  hele  Kompagniet. 

Denne  Erasmus  var  ikke  en  Repræsentant  for  en  Stand,  der  var 
ved  at  gaa  i  Forfald  af  Hang  lil  gold  Videnskabelighed,  nej,  en  For- 
svarer for  Studenterskandinavismen,  men  den  var  nu,  efter  1864, 
paa  Vej    til   at   blive  godt  over-taaet,    trods  Udflugter  til  Upsala. 

Emil  Poulsens  Maske  (1867)  røbede  øjeblikkelig  den  stik  modsatte 
Opfattelse.  Munden  var  som  fordrejet  af  Snakkesyge,  Næsen  stod  be- 
standig i  Sky  mellem  de  halvttillukkede  nærsynede  Øjne  i  det  blege, 
indfaldne,  af  Nattestuderinger  medtagne  Ansigt.  Den  afmagrede,  ledde- 
løse Person  drev,  ivrigt  og  hidsigt  gestikulerende,  ustanseligt  rundt, 
struttende  af  Modsigelseslyst.  Overhovedet  en  usympatetisk  Hane- 
kylling. 

En  pibende  Stemme  udleverede  straks  denne  Erasmus  til  ubarm- 
hjærtig  Latter 

Halvgammel  som  Rosenkildes  var  han  ikke.  Næsten  moden  som 
Mantzius'  ikke  heller.  Purung  derimod,  som  en  knap  udvokset  Pebling. 
Patetisk  som  Mantzius  i  Oplæsningen  af  Brevet  fra  Lisbed  var  han 
heller  ikke,  Følelse  stredes  her  med  Disputerelyst  og  var  paa  For- 
haand  besejret.  Arrig,  ynkelig,  komisk  vred  og  drejede  han  sig  under 
Korporalens  Bankestok,  men  man  undte  ham  den  Dragt  Høvl. 

Det  var  Holbergs  Figur,  noget  tørt  sat  op  maaske,  mer  ironisk 
stillet  frem  end  ernæret  af  et  forsonende  Lune,  mer  en  Individualitet, 
som  Skuespilleren  havde  set  i  Studenterlivet  og  saa  søgte  at  tilpasse 
i  det  holbergske  Miliø,  end  en  Type,  der  var  helt  hjemmehørig  her. 
Stedsbefæstet  var  den  i  al  Fald  ikke;  af  Bondistand,  af  Dialekt  var 
der  ikke  Spor  tilbage.  Denne  Erasmus  havde  øjensynlig  snakket  Maalet 
af  sig  i  Københavns  Auditorier.  Bondekraften,  der  gjorde  Nordmanden 
Michelsens  Erasmus  monumental,  var  suget  væk  af  Disputerelyst.  Men 
Poulsen  førte  med  smittende  Energi  sin  Figur  igennem  indenfor  dens 
snævrere  Karakteristik,  der  kun  løstes  lidt  op,  med  samt  Masken, 
i  voldsommere  Optrin  som  dér,  hvor  han  gjorde  Nille  til  Sten  eller  Per 
Degn  til  en  Hane. 

At  give  en  reel,  en  set  Figur,  søgte  Skuespilleren  kort  efter  og- 
saa  som  Mester  Gert  Westphaler.  Phister  havde  sidst  spillet  den 
snakkesalige  Barber  (1851).  Mens  Lindgreen  ikke  havde  tag<^t  Hensyn 
lil,  at  Gerts  Fødeland  var  Weslphalen,  var  Phister  imidlertid  ikke  bange 
for  at  spore  ham  tilhage  dertil.  Allerede  tyve  Aar  i  Forvtjen  som 
Henrik  i  Det  lykkelige  Skibbrud  havde  han  vrænget  paa  vesttysk 
efter  Barberen,  der  forfulgte  ham  for  Philemons  Skriverier,  nu  blev 
han  Westphaler  om  en  Hals,  og  dertil  ung,  sirlig  og  net,  for  at  man 
.skulde  forstaa,  at  Manden  gjorde  noget  af  sig  selv  som  Frier.  Et 
særligt  stærkt  Tempo  forcerede  ikke  de  langvarige  Snakkerier  om 
Rejs«  n  fra  Haderslev,  om  Kurfyrsterne  eller  om  de  Torys  og  de 
Whigs,  Hvilede  Gert  just  ikke  i  sin  Snakkekunst,  behagede  han  sig 
dog  i  den.  Mangfoldige  komiske  Enkeltheder  dukkede  derved  op,  og 
Phister  forstod  at  gøre  noget  ud  af  den  mindste.  Han  —  den  tro 
Tekslbevogter          sagde  derfor  ikke  det  blide  Mammeselle  til  Leonora, 

han  vidste  fra  Henrik  og  Pernille,  at  han  kunde  faa  langt  mer  ud  af 
de  rullende  r'er   i  Frøken  (Frrrøjken). 

Phister  gav  den  tossede  Fyr  af  sit  overdaadige  Lune,  virkede 
komisk,  om  end  ikke  ny.  Poulsen  vilde  virke  komisk  og  ny,  han 
plaprede  paa  tysk-dansk  med  lukkede  i'er  i  mig,  dig,  sig.  for  afsted 
over  Stok  og  Sten,  rystede  Hænderne  nervøst,  bevægede  Armene  med 
raske  Sving,  som  trakterede  de  med  Kniv  Kundernes  Kinder.  Hver 
Gestus  var  dog  bevidst  og  afvejet,  hvert  Ord  gennemarbejdet,  hver 
Pointe  skarpt  tilrettelagt.  Figuren  flimrede  imidlertid  væk  i  Uroen. 
Poulsen  havde  set  den  for  sig  og  satte  den  ind,  men  paa  et  Sted, 
hvor  den  realistiske  Portrætkunst  ikke  hørte  hjemme.  Gert  er  en 
Spøg,  ingen  psykologisk  Gaade.  Han  maa  gives  i  store  Træk  af  et 
bærende  Humør.  At  gaa  til  Bimds  i  ham  er  det  samme  som  at  op- 
løse ham,  at  føre  ham  paa  Grund.  Men  Anstrængelsen  for  at  trænge 
om   bag  Figuren  var  karakteristisk  for  Skuespilleren  og  for   hans  Tid. 

Ogsaa  Jean  de  France  (1869)  blev  kun  et  anstrængt  Forsøg.  Poulsen 
blottede  som  Phister  Faderen  Hans  Frandsen  bag  et  modeforfjolret 
Uglebillede,  men  med  mindre  Lune  og  —  skarpere  Karakteriseringstrang. 
Hans  udpræget  feminine  Figur  blev  dog  altfor  grænseløs  urolig,  altfor 
konfus  af  sin  egen  kulrede  Fjollethed.  Den  virkede  for  sprælsk,  fordi 
Skuespilleren  fremfor  alt  vilde  gøre  den  levende. 

Emil  Poulsen  trængte  aabenbart  til  en  i  sig  selv  hvilende  Skik- 
kelse. Som  Philemon  (1868)  havde  han  imidlertid  ikke  vovet  at  gaa 
i  Michael  Wiehes  Spor.  Fru  Heiberg  —  som  den  iscenesættende  — 
har  maaske,  under  Formaninger  om  at  Høedt-;  Paavirkning  ogsaa  her 
var  af  det  onde,  overtalt  ham  til  at  søge  tilbage  til  Holsts  Fremstilling 
fra  1841.  Hun  vilde  i  alle  Fald  ikke  gøre  Høedt  om  igen.  Hele  hen- 
des Iscenesættelse  af  Det  lykkelige  Skibbrud  blev  en  Protest  imod 
hans.  Og  Poulsen  blev  da  ædel  i  gamnie'dags  Forstand.  Han  smilede 
haanligt,  men  var  godmodig.  Fremstillingen  led  idetheletaget  af  en 
lidt  irriterende  Ro:  den  højre  Haand  ind  paa  Brystet  og  den  bageste 
Fod  op   paa  Taaspidsen. 

Men  som  Leander  i  Maskeraden  var  Poulsen  hverken  traditionel 
bred  eller  vægtig,  ikke  længer  den  deklamerende  Følelses  j;evne  Fnr- 
lolker.  Stemningerne  i  Leanders  Sind  var  hidsigt  eftersporet.  Ordene 
fødtes  af  et  varmt  Temperament,  der  i  Elskovsmødet  blussede  ild- 
fuldt i  Vejret.  Hultmann  havde  været  tilpas  kølig,  Poulsen  var  evig 
Uro,  en  Romeo,  oprevet  af  Længsel,  stormende  i  sin  Tilbedelse. 
Edvard  Brandes  har  vel  Ret  i,  at  Leander  blot  skal  være  Tals- 
manden for  Holbergs  betingede  Erotik,  og  ikke  et  individuelt  præget, 
lidenskabeligt  Gemyt.  Men  liortset  fra,  at  denne  Leander  er  mer 
følelsesmodtagelig  end  de  andre  (Ach  allersødeste  Jomfrue!  Jeg  har 
taalt  hvert  M  nut  fra  den  Tid,  jeg  maatte  forlade  hende  — ),  maatte 
Forsøget  bryde  løs  netop  nu,  hvor  et  moderne  Talent,  der  følte  sig 
be.slægtet  med  Michael  W;ehes,  trængte  til  at  give  realistiske  Karak- 
teristiker lige  meget  hvor. 

1.  c.  Normann.  14 

Ibsen  med  sin  virkelighedssøgende  Menneskeskildring  nærnjed;' 
sig.  To  Aar  efter  gik  De  Unges  Forbund  over  Scenen.  Tre  Aar  der- 
efter brød  Emil  Poulsen  igennem  med  sin  kraftigt  karakteriserede  Bisp 
Nicolas.  Og  lige  for  iiylig  havde  han  spillet  den  følsomme  Darnley  j 
Maria  Stuart  i  Skotland.  Hans  Leander  virkede  dog  forttimlende  paa 
den  radikale  Clemens  Pt-tersen,  der  havde  modtaget  Erasmus  som 
ægte  Holberg.  Emil  Poulsen  og  Mantzius  (Jeronimu.s)  spillede  ham  alt- 
for naturalistisk.  Mindet  om  Virkeliiiheden  burde  ikke  vækkes  i  Hol- 
berg, formanede  han,  det  var  Komedie,   det  gjaldt. 

Men  skulde  den  traditionelle  Spillemaade  ikke  forgolde  Holberg 
til  Maske  og  Komedie  maatte  Virkeligheden  —  som  sædvanlig  — 
tage  sig  af  ham. 


XV 

Nogle  Dage  efter  Brødrene  Poulsens  Debut  i  April  1867  havde 
Chefen  Linde  anmodet  Fru  Heiberg,  der  havde  trukket  sig  tilbage  fra 
Teatret  i   1864,  om  at  overtage  Iscenesælterposten. 

Hun  indvilgede  og  sørgede  hurtigst  mulig  for  at  sikre  sig  Ny- 
indstuderingen  af  Det  lykkelige  Skibhrud. 

Her  besejrede  hun  afgjort  Høedt.  Men  kun  paa  eet  Punkt,  den 
ydre  Iscenesættelse.  For  da  hun  ogsaa  vilde  besejre  ham  paa  et  væ- 
sentligere, i  Skuespilkunsten,  trak  hun  det  korteste  Straa.  Idethele- 
taget  blev  Figurkarakteristiken  i  de  Komedier,  Fru  Heiberg  direkte 
eller  indirekte  har  haft  Andel  i  mf  Hem  1868  og  1873  (Det  lykkelige 
Skibbrud  —  Maskeraden  —  Jean  de  France  —  Barselstuen  —  Hen- 
rik og  Pernille  (1870)  —  Pernilles  korte  Frøkenstand  —  Den  Vægel- 
sindede) ikke  fornyet.  De  faa  Undtagelser  bekræfter  Reglen.  Schrams 
Skærsliber  i  Skibbrudels  femte  Akt  var  saa  realistisk  i  Stregen,  at  han 
ikke  skyldes  Fru  Heiberg.  Hun  har  lukket  Øjnene  og  ladet  ham  pas- 
sere. Emil  Poulsens  Leander  var  et  for  stærkt  personligt  Opgør  med 
hans  Temperament  til  at  nogen  kan  have  paavirket  ham.  Ellers  blev 
alle  andre  Figurer  traditionelt  fremstillede.  Ikke  mindst  Engelke  Hatte- 
magers eller  Lucretia. 

To  Figurer  vilde  dog  Fru  Heiberg  forny,  Leonora  og  Pernille. 
Men  allerede  hendes  Elev  Jfr.  Jensens  Førsteforsøg  som  Leonnra  i 
Mester  Gert  W^estphaler  (1867)  var  præget  af  noget  forhenværende. 
Hun  strammedi-s  ind  i  et  Snørliv  af  Siriighed  og  Etikette.  Og  hun 
blev  til  et  Sippevæsen,  der  var  mer  sippet  end  Mad.  Larchers  i 
40erne.  En  enkelt  Kritiker  sagde:  pikant  Naivetet,  som  maaskee  var 
vel  moderne.  Men  denne  Leonora  var  og  blev  en  fornærmelig  Miniatur- 
kopi  af  Fru  Heil»erg,  alle  hendes  Betoninger,  hendes  Bevægelser  gik  igen. 
Aaret  efter  gentog  Tilfældet  sig  paa  Siden  af  Emil  Poulsens  naturlige 
Leander.  \  ar  Replikkerne  ikke  bundfasle  nok  for  hans  nervøse  Sogen, 
var   de   altfor   tunge   til  Leonoras    legenle  Koketteri  med  deres  Form. 

Med  Fru  Jacobsens  samtidige  Pernille,  hvor  man  kunde  spore  Fru 
Heibergs  berettigede  Modvilje  mod  Mad  Phisters  altfor  krasse  Tjeneste- 
pigevæsen, var  hun  heldigere.  Den  nye  Pige  blev  dog  for  pæn,  for 
anstændig,  netop  som  Heiberg  vilde  have  syntes  om  hende.  Men  hun 
kunde  blot  ikke  gøre  sig  gældende  ved  Sii^en  af  Olaf  Poulsens  stærke 
Henrik.  Hun  var  baade  her  og  senere  som  den  forklædte  Leonore,  og 
derpaa  som  den  forbyttede,  mindre  ordinær,  end  man  var  vant  til, 
men  dog  ikke  munter,  hurtig,  spillevende  nok.  Og  dertil  følte  hun 
sig  som  hjemløs  i  alle  de  kendte  Betoninger  og  Bevægelser,  som  hun 
ikke  kunde  komme  uden  om,  hvis  hun  skulde  passe  til  Olaf  Poulsen. 
Fru  Heiberg  sejrede  altsaa  ikke  over  Mad.  Phister.  Og  endnu  mindre 
over  Høedt. 

Hendes  Leonoras  tillært  naive  Rokokoprinsesse  var  i  sit  tredje 
og  sidste  Forsøg  i  Henrik  og  Pernille  stadig  kun  en  Afglans  af  Hei- 
bergtidens aandfulde  og  dertil  passende  pre-^iese  Damevæsen. 

Fju  Heiberg  holdt  f.  Eks.  stærkt  paa,  at  hun  og  Hultmann  ikke 
kastede  deres  Gaver  paa  Jorden.  I  Overensstemmelse  med  denne 
uholbergske  Adfærd  blev  Leonores  øvrige.  Hun  var  mere  højtideligt 
deklamerende  end  før,  fordi  hun  skulde  være  mere  karakterfuld,  men 
pointerede  ogsaa  stærkere  det  dydige.  Et  virkeligt  Menneske  savnedes 
bag  Ordene.  Det  blev  kun  overstaaet  Form,  navnlig  ved  Siden  af 
Hultmann,  der  med  ikke  ringe  Varme  opløste  Leanders  noget  tørre 
Naturel.  Han  forekom  helt  moderne,  og  han  var  dog  ogsaa  fra 
Heibergtiden. 

Kærnen  i  Fremstillingen  var  altsaa  ikke  Fru  Heibergs  Sag.  Ind- 
fatningen derimod,  og  navnlig  de  store  Ensemblescener,  som  Heiberg 
og  Overskou  ikke  havde  turdet  give  sig  i  Lag  med.  Det  skulde  vise 
sig,  at  hun  som  faa  forstod  at  oplive  Masserne  i  Shakespeare,  Oehlen- 
schlåger  og  i  Ibsen.  Bournonville  kalder  ganske  vibt  Gruppeopstillingen 
og  Bevægelserne  i  Palnatoke  for  balletmæssige,  men  de  var  Første- 
forsøg (Nov.   1867). 

I  Holberg  kostede  det  derimod  Høedts  kampivrige  Modstander 
ikke  ringe  Kvalm  og  Anstrængelse  at  vælte  det  gamle  Apparat. 

I  1859  var  Fru  Heiberg  bltvet  malet  af  Marslrand,  som  samme 
Aar  gjorde  det  Billede  af  Retsscenen  i  Skibbrudet  færdigt,  der  nu  hæn- 
ger i  Glyptoteket.  Her  ses  i  et  ærværdigt  Retsdomicil  en  Skranke, 
bag  hvilken  Tilskuerne  flokkes,  mens  de  alvorlige  og  lattermilde  be- 
tragter de  Figurer,  der  i  brogede  Kostymer  fylder  den  øvrige  Sal  under 
Rosiflengius'  Proces  mod  Philemon.  Fru  Heibergs  Iscenesættelse  i 
1SG8  var  paavirket  af  Marslrand,  idet  Akten,  der  hidtil  foregik  i  et 
ukarakteristisk  Rum,  nu  blev  spillet  i  en  stilfuld  Retssal,  hvor  de 
procesførende  og  Vidnerne  bevægede  sig  mere  livagtigt. 

14* 

Og  bag  Tilhørernes  Skranke,  som  Fru  Heiberg  øjensynlig  lige- 
ledes tog  efter  Marstrand,  saas  Jeronimus  og  hans  hele  Familie  —  der 
i  ældre  Tid  formodentlig  ikke  kom  igen  efter  fjerde  Akt  —  og  ogsaa  de 
tog  med  Liv  og  Lyst  Del  i  Forhandlingen.  Naar  Dommeren  i  niende 
Scene  afbrødes  af  Jeronimus  med  Replikken:  Ach  Hr.  Dommer!  favo- 
riserer ikke  den  slemme  Mand,  —  skulde  et  indskudt  Goddag,  God- 
dag, ledsaget  af  en  kort  Hilsen,  bøde  paa  hans  Forbavselse  over  plud- 
selig at  høre  sig  tiltalt  af  denne  ellers  usete  Tilskuer. 

Nutidsøjne  vilde  Iscenesættelsen  nok  forekomme  noget  for  tea- 
tralsk, de  optrædende  har  sikkert  ofte  staaet  i  arrangerede  Billeder  f. 
Eks.  efter  Tæppets  Opgang,  hvor  Dommer  og  Skriver  var  paa  deres 
Pladser,  Tilskujrne  ligesaa;  de  stormede  ikke,  som  i  Einar  Christiansens 
paa  Folketeatret  i  1911,  støjende  ind  og  rejste  sig  andagtsfulde,  naar 
den  høje  Ret  kom  tilsyne  i  Baggrunden  og  tog  Sæde  bag  det  grønt- 
dækte  Bord.  Marstrand  stillede  ihvertfald  aldeles  om  paa  sit  tidligere 
Arrangement  fra  1859  i  Maleriet  fra  1870,  hvor  Tilskuerskranken  var 
væk  og  et  Galleri  oppe  tilhøjre  rummede  enkelte  Tilskuere,  medens 
alle  de  øvrige  Figurer  færdedes  frit  imellem  hverandre  paa  det  mar- 
mortavlede Flisegulv  foran  Dommerskranken.  Til  Gengæld  har  vist 
Teatret  paavirket  Marstrand,  for  hans  Kostymer  er  isprængt  ligefrem 
sydlanilske  stærke  Farver:  Pigen,  Lucretia  i  Fru  Heibergs  Sørgedragt 
med  Hætten  over  Hovedet  (sidst  var  hun  munter).  Dommeren  i 
dæmpet  rød  Kappe,  Philemon  lavendelblaa,  v.  Tyboe  skinnende  rød, 
Jean  gul,  en  Sangklokke  stærkt  blaa,  den  adelige  Frue  rødviolet, 
Leonora  i  lyserød  Overkjole,  Jerduimus  brun.  Man  faar  Øje  paa 
en  Page,  der  er  ligssaa  pjaltet  som  Lense  har  været  det  efter  Tra- 
ditionen, Rosiflengius  er  giftig  som  gamle,  ikke  lun  skurkagtig  som 
unge  Rosenkilde,  men  Jean  de  France  er  spinkel  og  sprælsk  som 
Emil  Poulsen  nylig  var  det. 

Fru  Heibi^Tg  fornyede  idetheletaget,  hvor  hun  kunde  komme 
dertil,  i  Heibergperiodens  Aand.  I  et  Br<  v  til  Krieger  skriver  hun, 
at  der  var  saa  meget  i  Fremstillingen  af  Maskeraden,  som  i  Aarenes 
Løb  var  misforstaaet  og  forkludret,  men  at  det  lykkedes  hende  at 
rette  det  efter  nogen  Modstand  fra  Phister,  der  blev  fornærmet  over, 
at  man  ikke  spurgte  ham.  Hvad  det  meget  har  været,  kan  man  ikke 
helt  blive  klar  paa.  Stuen,  hvor  Mad.  Sadring  som  Magdelom^  dan- 
sede for  Emil  og  Olaf  Poulsen,  blev  efter  Forestillingen  i  1868  af- 
bildet i  Skandinavisk  Folkemagasin  og  minder  om  Troels  Lunds  be- 
rømmelige fra  40orne,  som  formodentlig  altsaa  er  gaaet  igen  for  Die- 
len  fra  50erne  blot  med  den  nødvendige  Forandring,  at  man  gennem 
en  Aabning  tilvenstre  i  Baggrunden  saa  ud  til  et  forstueligiiende  Rum, 
hvorfra  Manden  og  Konen  med  Maskerne  vel  er  kommet  ind.  Maaske 
har  Fru  Heiberg  gjort  denne  Forandring  for  at  skaffe  den  velhavende 
Jeroninms  et  mer  passende  Interiør.  Og  maaske  har  Dielen  fra  1849 
allerede  set  sa.i  flot  ud?  Væsentligere  blev  det  dog.  at  Fru  Heiberg, 
naar  Arv  skulde   gaa   og   passe   paa,    at   Henrik   og   Leander  ikke  løb 

paa  Maskerade,  lod  Scenen  forandre  til  Gaden  udenfor  Jeronimus' 
Port.  Delte  var  et  dramaturgisk  Skridt  fremad,  som  man  havde  tøvet 
med    siden  Rosenstand-Goiskes  Dage. 

Fru  Heiberg  vilde  gaa  et  til,  og  det  i  Barselstuen  (1869),  men 
her  bestræbte  hun  sig  forganes.  Det  er  Zinck,  der  fortæller,  at  hun 
under  Indstuderingen  vilde  have  tredje  Scene  af  femte  Akt,  hvor 
Gunild  (Phister)  kommer  ind  og  sætter  Hornene  paa  Corfitz  (Mantzius), 
(lyttet  ud  paa  aaben  Gade.  Det  lyder  højst  rimeligt,  da  det  er  i  nøje 
Sammenhæng  med  Fru  Heibergs  egen  Yttring  i  Fædrelandet  i  1844 
om,  at  Corfitz  i  sin  Ophidselse  skulde  løbe  ud  paa  Gaden  og  spørge 
don  første,  den  bedste,  alle  mulige  Mennesker  til  Raads.  Men  Skue- 
spillerne vilde  ikke  flyttes  videre,  end  Heiberg  havde  flyttet  med 
dem.  Nu  kunde  det  være  nok.  Phister  sagde  nej.  Adolf  Rosen- 
kilde skal  ogsaa  have  sagt  nej,  skønt  han  slet  ikke  spillede  med, 
men  vel  som  sin  Fars  Søn  blev  taget  sned  paa  Raad.  Muligvis  husker 
Zinck  do-'  galt  og  mener  Mantzius.  Adolf  Rosenkilde  var  nemlig  paa 
denne  Tid   alvorlig  syg. 

Dette  Forslag  stred  mod  Traditionen,  sagde  Skuespillerne,  og 
fremgik  ikke  i  mindste  Maade  af  Teksten.  Man  kan  heraf  forstaa, 
hvor  svært  det  har  været  for  Heiberg  i  1852  at  faa  dem  ud  paa  den 
aabne  Plads.  Men  det  lykkedes  altsaa  for  en  Tid.  Til  Fremstillingen 
af  Komedien  paa  det  nye  Teater  derimod  stod,  sad  og  gik  de  i  en 
Slags  aaben  Diele  med  et  Gadehjørne  paa  den  ene  Side  af  Scenen 
og   et  bornholmsk  Stueur  paa  den  anden. 

Forresten  havde  Fru   Heiberg  Uret.   Det  vilde  have  virket  menings- 
løst først   at  jage    Corfitz    ud   foran   hans   Hus,  derpaa  ud  i  Aabenraa 
og  atter  tilbage  igen,   naar  Tilskuerne  ligesaa  lidt  som  før  fik  Begreb 
om,   at  der  blev  spillet  en  vild  Komedie  med  ham.    Ti  for  det  havde 
Fru    Heiberg   ikke    Blik.     Maaske    fordi    Heiberg    i    1852    heller    ikke 
havde    det.      Hun    strøg    Moralen,    som    Høedt   havde    beholdt    —   og 
Mantzius   den   Gang   (1861)    havde   sagt   naturligt,  halvt  til  Publikum, 
halvt  til  gamle  Rosenkilde  —  og  den  røber  dog  noget  om,  at  det  hele 
kun  skal  betragtes  som  en  Komedie  i  Komedien.     Og  hun  lod  Tradi- 
tionen bestandig  have  Ret  i  ikke  at  give  Oldfux  Æren  for  alle  Løjerne, 
skønt  Gothard    siger:    Han    skal    gaae    mig   til   Haande    og  agere  alle 
disse  Personer;  han  tar  ogsaa  nogle  af  hans  Venner  til  Hielp  med  sig  — . 
Det  var  ikke  Oldfux,   der  pudsede  Gunild  paa  ham  eller  forklædte  sig 
selv  som  Poet  efter    at    have  ageret  Chiromanticus,  og  saa  gjorde  sig 
til  den  ene  af  Advokaterne       Emil  Poulsen  var  kun  Oldfux   som  Chi- 
romanticus,   de    øvrige    kom    ind   en  efter   en,  som  om  de  ikke  havde 
noget    med    hverandre    at    gøre,    de  virkede    som    fremmede,  tilfældige 
Individer  og  spilledes  af  andre,  og  som  sædvanlig  var  de   to  Advokater 
alvorsfulde    sorte    i    Tøjet,    med    andre    Ord    opfattede    som    virkelige. 
Ellers   —    i    Den    politiske   Kandestøber   —    gik  de  i   Karikaturdragter, 
i  rødt,  for  at   man    skulde    blive  klar  paa,  at  de  var  foregivne.     Intet 
Under,   at  Dekorationen    syntes   adspredende    istedet   for    samlende   og 


214 

Spillet  anstiæiigt.  Fornøjelsen  ved  at  overvære  en  Komedie  i  Kome- 
dien berøvedes  jo  bestandig  Tilskuerne. 

Idetheletaget  blev  heller  ikke  denne  Forestilling  den  Protest 
mod  Høedt,  som  Fru  Heiberg  formodentlig  havde  tænkt  sig.  Hun 
kunde  —  eller  vilde  —  nemlig  ikke  paa  andre  Steder  tage  Livet  af 
Traditionen.  Alt  gik  igen  fra  gammel  Tid.  Viftebataljen  mellem  Ane 
Kandestøbers  og  Ingeborg  Blytækkers,  som  forargede  Kritikere  i  Nu- 
tiden, ligesaa  stærkt  som  Rahbek.  Pigerne,  der  forskrækkes  over  den 
behornede  (Corfitz,  løb,  som  paa  hans  Tid,  skrigende  tværs  over  Scenen 
og  ud,  o.  s.  V.  o.  s   v. 

Og  forunderligt  nok:  Arianke,  der  efter  Fru  Heibergs  Mening  i 
1844  ikke  kunde  være  den,  der  opdagede  Corfitz  under  Bordet  i  tredje 
Akt,  og  derfor  ikke  maatte  komme  igen  som  den  sladderagtige  Kone 
i  fjerde,  hun  blev  ved  med  at  være  hende.  Derimod  kender  man  Fru 
Heiberg  nok  til  at  forstaa,  at  hun  gjorde  den  ikke  ganske  heldige 
Mammeselle,  i  hvis  Haand  Mester  Bonifacius  læser,  at  hun  har  faaet 
et  Barn,  helt  stum  —  skønt  Heiberg  tog  hende  frem  fra  flere  Aars 
tvungen  Fangenskab  —  og  forresten  rundt  om  strøg  tvetydige  Be- 
mærkninger. Saadan  noget  var  i  Overensstemmelse  med  Heibergtidens 
Program,  mindre  dog  med  Nutidens  mer  natursøgende. 

Karakteristiken  rørte  Fru  Heiberg  heiler  ikke,  navnlig  naar  hun 
selv  havde  Andel  i  den.  Om  Engelke  siger  Øllegaard.  at  hun  er  eii 
Pimpernille.  Hvad  der  er  udlagt,  et  surt  og  knibsk  Stykke  Fruen- 
timmer. Hun  sidder  i  Compagnier  som  en  Støtte.  En  ubehagelig, 
vranten  Person,  der  vil  være  tavs.  Men  Fru  Heiberg  havde  for  næsten 
fyrretyve  Aar  siden  gjort  hende  forvirret,  blufærdig,  indtagende.  En 
ung,  smuk  Skuespillerinde,  der  som  hun  havde  traadt  sine  Barnesko 
ved  Balletten,  blev  altsaa  den  kaldede.  Og  Gothard  Sanger  var  ikke 
Fru  Heibergs  Verecundus'  krybende,  luvslidte  Kirkesanger,  men  frisk 
og  muntei  som  Hultmann.  Heibergs  Ønske  om  at  se  Jfr.  Larcher  spille 
Barselkonen  kysk  og  dog  lidt  koket,  trumfede  Fru  Heiberg  derimod 
igennem.  Rigtignok  var  Fru  Jacobson  blevet  sytten  Aar  ældre,  dog 
stod  hun  vist  fint  til  Mantzius'    næsten    Iragisk  forelskede  Ægtemand. 

Virkelig  fornyede  blev  imidlertid  kun  Dragterne,  der  var  mer  stil- 
sikre end  under  Høedt.  Corfitz'  Piger  eller  Visitfolkene  gik  ikke 
længer  i  Strimler  og  Piber  eller  kom  sejlende  i  Silke,  Hansker  og 
Fjer,  og  navnlig  Arianke  var  jævnere  klædt  paa. 

Men  hvis  man  i  1861  havde  været  ængstelig  for,  at  der  skulde 
blive  Mangel  paa  friske  Kræfter:  der  kunne  danne  sig  efter  de  endnu 
existerende  Forbilleder:  thi  med  Hensyn  til  disse  Stykker  taaler 
Traditionen  ingen  Huller  —  kunde  man  nu  være  roligere.  Mantzius 
var  den  eneste  originalt  opfattende. 

XVII 

Da  Fædrelandet,  i  Januar  1869  vil  forsøge  paa  at  gøre  sine  Læ- 
sere fortrolige  med,  hvad  det  er  for  en  Tradition,  som  man  saa  ofte 
taler  om,  at  det  kgl.  Teater  sidder  inde  med  til  Fremstillingen  af  Ko- 
medierne, stopper  Forsøget  hurtigt  op.  Men  der  var,  antydede  Clemens 
Petersen,  en  skarp  og  stærkt  udpræget  Forskel  paa  den  Maade, 
Teatret  spillede  Holberg  og  saa  Hertz;  man:  behøver  blot  at  lægge 
Mærke  —  til  den  Hurtighed,  hvormed  en  Begynder,  der  træder  op  i  et 
liolbergsk  Stykke,  befrier  sig  fra  det  Afstikkende  og  med  den  øvrige 
Fremstilling  Uensartede,  der  klæber  ved  ham,  for  at  overbevise  sig 
om,  at  her  virkelig  lever  en  kraftig,  mægtig  Tradition. 

Altsaa,  det  altfor  personlige  siedes  af.  I  Tale,  i  Bevægelser.  At 
tale  frit  københavnsk  fra  Leveren,  det  gik  ikke.  Holbergsproget  har 
jo  sin  tidsprægede  Ordstilling.  Trodse  den.  sløjfe  den,  forandre  paa 
den,  det  forbød  sig  af  sig  selv.  Talen  maatte  altsaa  lyde  lidt  høj- 
tidelig, anderledes  end  ellers.  Men  mens  yngre  og  ældre  Skuespillere, 
der  ikke  var  særprægede  af  Talent,  aldrig  kom  over  Højtideligheden 
og  derfor  var  og  blev  kedsommelige,  hvad  Kendere  og  Beundrere  af 
Traditionen  ikke  vovede  at  tilstaa,  varede  denne  traditionelle  Tale  be- 
visligt ikke  mer  end  en  Overgangstid  for  de  førende.  Selvom  Lind- 
green var  korrekt,  talte  han  paa  sit  sjællandsk,  uden  at  det  generede 
nogen.  Ryge  og  Frydendahl  angrebes,  fordi  de  var  overlegne  i  deres 
Maade  at  tale  paa.  Gamle  Rosenkilde  var  det  mer  end  de  to.  Phister 
vilde  hurtigt  være  blevet  uudholdelig,  hvis  hans  uforlignelige  Lune 
ikke  havde  faaet  Øret  til  at  glemme  de  kendte  Betoninger.  Fru  Hei- 
berg som  Lucretia  talte  presiøst,  å  la  Scribe.  Michael  Wiehe  som 
Apicius  talte  moderne,  skrev  Goldschmidt.  Mantzius.  bebrejdede  man, 
at  han  snakkede  løs  som  i  nymodens  Lystspil.  For  Udenforstaaende 
og  for  de  mindre  gyldige  Talenter,  for  dem  f.  Eks.,  der  skulde  ind- 
vies i  Pernilles  Toneskalaer,  maatte  dette  Teatersprog  med  sine  sær- 
egne Betoninger  og  Ophold,  minutiøst  bevarede  Konsonanter  (kand 
for  kan  o.  s.  v.),  blive  en  Slags  P-Maal;  for  Mad.  Sødring,  for  Emil 
Poulsen,  for  hvert  et  nyskabende  Talent,  en  besværlig  Genvej,  et 
Middel,  aldrig  Maalet.  Det  kunde  klæde  en  uprøvet  Skuespiller  eller 
Skuespillerinde  latterligt  at  forsøge  paa  at  brække  naturligt  paa  dette 
Sprog,  for  de  sejrrigt  prøvede  var  det  en  anden  Natur.  Det  var  og- 
saa  dem,  der  til  alle  Tider,  paa  Warnstedts,  paa  Rahbeks,  paa 
Heibergs  havde  stræbt  og  opnaaet  at  faa  det  flydende,  at  kon- 
versere i  det. 

Træde  op,  skrev  Clemens  Petersen.  Et  karakteristisk  Udtryk. 
Man  traadte  op.  Alle  traadte  op  i  Holberg,  hvor  Bevægelserne  fra 
gammel  Tid  og  senere,  havde  været  de  færrest  mulige  og  hvor  man 
af  Traditionsrespekt,  af  Økonomi,  saavidt  muligt  fra  Indstudering  til 
Indstudering  bevarede  disse  Bevægelser,  der,  som  man  har  set,  gik 
igen  for  beslægtede  Optrin  i  forskellige  Komedier.    Men  selvom   Drag- 

terne  krævede  en  lidt  stivstikkeragtig,  mindre  fri,  stilfuldere  Maade 
at  føre  sig  paa  end  de  moderne,  overvandt  selvfølgelig  Temperamentet 
Gang  paa  Gang  en  altfor  overleveret  Højtidelighed. 

Det  hændte  imidlertid  ikke  sjældent  i  60erne,  at  Kritiken  raabte 
Teater  og  Skuespillere  til  Vagt  i  Gevær  om  Traditionen.  Alt  det  nye 
i  det  gamle  ængstede  den,  gjorde  dem  bekymret,  men  Evnen  til  at 
paavise,  hvad  der  var  holdbart  i  det  gamle  og  godt  i  det  nye,  ejede 
den  ikke.  Respekt  for  Traditionen,  hed  det  bare,  og  Traditionen,  det 
var  ikke  alene  hele  Apparatet  og  nu  forglemte  Navne,  det  var  ogsaa 
—  og  navnlig  —  dem,  der  havde  hørt  med  til  den  gloriøse  Fortid, 
som  altid  er  meget  bedre  end  den  nuværende,  afklaret  for  Erin- 
dringen, mens  den  svinder  længere  tilbage,  ikke  urolig,  broget,  gaade- 
fuld  som  Nutiden.  Det  var  —  trods  alt  —  Mad.  Sødring,  Mantzius, 
Adolf  Rosenkilde  og  især  Phister  og  hans  Kone. 

Men  saa  hænder  der  dem  det  menneskelige,  at  de  med  et  føler 
sig  gamle  eller  maa  gaa  af  af  anden  Grund.  Den  evig  ungdommelige 
Mantzius  skælder  i  1871  Direktionen  offentlig  ud  og  maa  fjærne  sig. 
Phister  trækker  sig  tilbage  et  Par  Aar  efter,  i  Sæsonen,  før  hans 
Scene  skal  rives  ned  for  den  nye  Bygning,  der  rejser  sig  ved  Siden 
af  og  skygger  for  den.  Fru  Heiberg  skræmmes  ogsaa  af  den  og  farer 
sydpaa,  Fru  Sødring  følger  hende  kort  efter. 

En  ikke  ubegribelig  Forsagthed  breder  sig  over  de  tilbageblivende, 
de  ældre  af  dem  ruster  sig  af  al  Magt  for  at  værne  om  deres  Minde, 
de  yngre,  ikke  helt  selvstændige,  søger  beredvilligt  at  trave  i  deres 
Fodspor.  Samtidig  svinder  Repertoiret  ind.  Hvem  vover  at  spille 
Jeppe,  hvem  Herman  v.  Bremen,  hvem  Corfitz?  Hvem  Oldfux  i  Den 
Stundesløse   —   efter  Phister!? 

xvni 

Imidlertid  maa  man  heller  springe  i  det.  Det  nye  Teater  aabner 
i  Efteraaret   1874  med  Det  lykkelige  Skibbrud. 

Alt  var  funklende  fornyet  i  det  Ydre.  GylHch  havde  fra  1870 
syslet  med  Dekorationer  i  rette  Stil.  Det  blev  til  en  Gade  med  Trap- 
per til  Jeronimus'  og  til  Rosiflengius',  en  solid  borgerlig  Stue.  en  im- 
ponerende Retssal  med  Skranke,  som  det  tog  god  Tid  at  rejse. 

Fru  Heibergs  Iscenesættelse  kunde  Emil  Poulsen  (Iscenesætter 
1874-75)  ikke  komme  udenom.  Den  var  fornyende,  men  den  førte 
ogsaa  saa  meget  som  muligt  af  det  med  sig,  som  man  sagde,  stam- 
mede fra  den  rigtige  gamle  Opførelse  i  1754;  her  var  forresten 
husket  og  bevaret  godt,  navnlig  naar  man  betænker,  at  Komedien  en 
Gang  la.j   upaaagtet  hen  i  to  og  tyve  Aar  (1800—  1822). 

Men  i  de  straalende  farverige  Dekorationer,  i  det  nye  store  Rum, 
som  syntes  at  sprede  og  splitte  lige  saa  meget,  som  det  gamle  og 
mindre  værnede  og  samlede,  saa  dette  gamle  Apparat  uhjælpeligt  for- 
ældet   ud.      Alene    den    Maade,    hvorpaa    Henrik    og    Gottfred    i    Be- 

gyndelsen  af  anden  Akt  —  kom  ind  og  stillede  sig  op  paa  hver  Side 
af  Teatret  for  at  betro  deres  Monologer  til  Publikum  og  saa  først 
langt  om  længe  opdage  hinanden,  havde  allerede  paa  det  lille  Teater 
forekommet  overstaaet.  Hvordan  ikke  nu?  Og  naar  Jeronimus,  Magdelone 
og  Pernille  gik  ind  i  deres  Dagligstue  og  stillede  sig  op  paa  Række 
foran  Rampen  og  udvekslede  deres  Meninger,  mindedes  man  med 
Smil  den  gamle  Scene  som  en  morsom,  lidt  sær  Fyr,  der  holdt 
andægtig  paa  Formen.  Men  hvor  Emil  Poulsen  talte  foran  Retten  og 
vendte  Ryggen  til  Dommeren,  som  han  skulde  forsvare  sig  for,  og 
snakkede  ud  til  Publikum,  smilte  man  ikke  mere,  men  blev  lidt  niod- 
viUig.  Den  gammeldags  Forbindelse  mellem  Spillende  og  Publikum, 
Ansigt  til  Ansigt,  bevarede  man  i  Holberg,  skønt  Tilskuerne  i  mang- 
foldige Aar  f.  Eks.  i  Stykker  af  Scribe  iscenesat  af  Høedt  havde 
glædet  sig  over,  at  de  optrædende  forsøgte  at  bevæge  sig  nonchalant 
naturligt  mellem  hverandre  I  Komedierne  gjaldt  overhovedet  Love, 
som  forekom  himmelraabende  forældede,  men  netop  derfor  var  fredede. 

Alle  de  voldsomme  Slagsmaal,  som  bl.  a.  Rahbek  havde  paatalt. 
skulde  ogsaa  gaa  igen,  selv  hvor  de  passede  ligesaa  daarligt  som  en 
knyttet  Næve  i  et  blidt  Ansigt.  Den  haandfaste  Spillemaade  var  jo 
ellers  i  Holberg  blevet  ikke  saa  lidt  dæmpet,  menneskeliggjort.  Naar 
alligevel  Mantzius-Gorfitz  havde  tampet  løs  paa  Olaf  Poulsen-Troels, 
fordi  han  drillede  ham,  syntes  man,  at  lidt  af  Højtideligheden  kom  i 
Fare  eller  at  den  spodske  Poulsen  var  for  gammel  til  den  Slags 
Tærsk.  Hvad  der  passede  for  Kæmpekarlen  Ryge  og  Tyksakken 
Lindgreen,  virkede  lidt  vikingeagtigt  hos  de  to  andre.  Paa  den  nye 
Scene  blev  det  underlige  til  det  umotiverede.  Da  Gelti-Herman 
V.  Bremen,  der  allerede  paa  den  gamle  Scene  (Febr.  1874)  var  for 
spinkel  i  det  for  den  trofast  bevarende  Kritik  og  ikke  kom:  i  Niveau 
med  den  Spillemaade,  der  er  den  holbergske  Komedie  egen  paa  vort 
Theater,  —  gik  i  Bersærkergang  med  Bøger  og  Papirer  mod  Olaf  Poul- 
sen-Henrik foran  den  nye  Rampe,  saa  erklærede  man,  at  hvis  Tradi- 
tionen virkelig  gav  Lov  til  saadanne  ubeherskede  Løjer,  maatte  der 
have  været  et  Brud  paa  den.  Dog  ogsaa  andre  endnu  mer  støjende 
Optrin  skulde  bevares,  skønt  Skuespillerne  i  det  store  Rum  maatte 
raabe  stærkere  for  at  holde  dem   i  Live. 

Men  trods  Anstrængelserne  for  at  holde  paa  det  gamle,  savnede 
Kritiken  den  rette  Festivitas  over  hele  Linjen  i  det  nye  Skuespilhus. 
Meget  i  Det  lykkelige  Skibbrud  syntes  saa  moderne  afglattet,  at  en 
Kritiker  vredt  formanede  om  ikke  at  lave  om  paa  den  traditionelle 
Spillemaade:  der  gjennem  Traditionen  er  overleveret  os  fra  Mesterens 
egne  Dage  —  og  gøre  hans  Sprog  moderne.  Skuespillerne  stræbte  at 
karakterisere  deres  Figurer  efter  Fortidens  lysende  Eksempler,  men  Rum- 
met værnede  ikke  om  dem,  som  det  gamle  maaske  vilde  have  gjort.  Og 
Forsøgene  lykkedes  navnlig  ikke  for  de  uprøvede.  Heller  ikke  i  andre 
Komedier.  Efter  Barselstuen  i  1878  erklærede  Kritiken,  at  det  nu  mer 
end  nogensinde  var  Direktionens  Pligt  at  uddanne  yngre  i  de  traditionelle 

Hemmeligheder.  De  var  uden  burlesk  Kraft  i  Forhold  til  de  rigtig 
gamle,  som  endnu  stod  fast  i  Maleriet.  Else  Skolemesters  (Fru  Phister) 
fra  1778  traf  i  Centrum,  de  yngre,  der  fremstillede  Gedske  fra  1845 
eller  Engelke  fra   1831,    derimod  ikke. 

Jo  ældre  de  ældre  blev,  jo  færre  fornyende,  der  kom  ind  blandt 
de  yngre,  jo  hedere  blev  det  om  denne  Tradition  i  Optræden,  Tale- 
raaade.  Karakteristik.     Man  maatte  redde  den,  koste  hvad  det  vilde. 

Fru  Phister  var  overhovedet  den  eneste,  man  rigtig  troede  paa. 
Hun  stod  som  Traditionens  Pytliia,  som  man  i  Tvivlsspørgsmaal  om 
Stillinger  eller  Karakteristik,  for  ikke  at  tale  om  Diktion,  ikke  kunde 
gaa  udenom.  Angrebet  var  hun  blevet,  men  da  hun  omsider,  ved 
Phisters  Hjælp,  kunde  overantvorde  sine  Hemmeligheder  til  en  ret 
værdig  Efterfølger  paa  det  nye  Teater,  mindedes  man  hende  kun 
som  uangribelig.      Sligt  er  menneskeligt. 

Men  selv  skulde  hun  erstatte  Fru  Sodring,  den  lovpriste.  Under 
hendes  svigtende  Helbred  i  Februar  1874  fik  hun  overantvordet  at  gen- 
give hende  som  den  jævne  Haandværkerkone  Geske.  Hendes  roligt 
naturlige  Tale  omsatte  hun  i  en  bestemt  Tonart.  Lige  fra  Begyn- 
delsen forekom  hun  for  rask,  for  djærv;  en  og  anden  syntes  ogsaa 
patetisk,  hvad  der  vel  skyldtes  en  højtidelig  Holbergjargon,  mindre 
bøjelig  end  Pernilles.  En  ældre  Pernille  blev  hun.  Denne  Tone  i 
forstærket  Klang  kom  Borgmesterindens  Højfærdighed  til  Gode,  men 
Overgangen  fra  djærv  Nøgternhed  til  overtroisk  Ydmyghed,  endelig  til 
hel  Betagelse  over  Mandens  Forfremmelse,  krassedes  ud  af  Tonen. 
Det  medfølende  Lune  hos  Fru  Sødring  erstattedes  af  et,  der  mere 
var  betænkt  paa  at  virke  end  at  være. 

Og  de  Magdeloner,  som  nu  ret  snarlig  blev  Fru  Phisters,  fra 
Philemons  lidt  bestemte  og  kokette  Svigermor,  til  den  forsømte  og 
levelystne  i  Maskeraden,  alle  fik  de  et  djærvere,  mer  ensartet  Præg. 
Det  blide  blev  haardere,  det  haardere  altfor  krast;  det  var  Magdelone 
fra  før  40erne  om  igen,  altsaa  en  traditionel  og  —  dog  ikke.  Fru 
Phister  kunde  staa  famlende  overfor  Mindet  om  Fru  Sødrings  saa 
menneskeligt  karakteriserede  Magdelone  i  Pernilles  korte  Frøkenstand, 
ret  snart  greb  hun  dog  fast  derom. 

Men  i  en  Tid,  der  trængte  til  at  tro  paa  Traditionen,  blev  Fru 
Phister  alligevel  saa  meget  mer  ærefrygtindgydende.  Højtidelig  som 
et  gammelt  Portræt.  Det  er  næsten  symbolsk,  at  hendes  Kniplings- 
Hovedsæt  —  ifølge  et  nøjere  Kendskab  til  Moder  paa  Holbergs  Tid  — 
blev  spidsere,  højere  end  Fru  Sødrings,  som  rundede  sig  saa  blideligt  af 

Ogsaa  Valdemar  Kolling,  der  kunde  være  saa  jævn  ligefrem  i 
det  moderne  Repertoire,  i  Vaudeviller  f.  Eks.,  iførte  sig  Højtidsklæd- 
ning,  hver  Gang  han  nærmede  sig  en  holbergsk  Figur.  Bestandig 
havde  han  i  del  rigtige  Ensemble  paa  det  gamle  Teater  maattet 
høre  for,  at  han  gjorde  for  meget  ud  af  Replikkerne.  Han  blev 
aldrig  livfuld  nok  som  Henrik  i  Den  Vægelsindede  af  bare  Respekt 
for  Form  og  for  Tone.     Hans  Gottfred.  tildels  hans  Arv   i  Henrik  og 

Pernille,  som  Phister  en  Tid  tog  fra  ham  og  fordunklede  ham  i,  led 
af  stivnende  Form.  Kritiken  gjorde  forgæves  opmærksom  paa,  hvor 
frigjort  Kolling  spillede,  naar  han  mødt^  med  Phister  i  Stykker  fra 
Nutiden,  og  saa  hvor  underlig  indknebet,  hvor  drævende  han  sled  i 
det  i  Sammenspillet  i  Komedierne.  Slog  Kolling  sig  endelig  løs,  blev 
det  til  forceret  Buffokomedie  i  gammel  Stil.  Frands  gjorde  han  til  en 
Teaternathue,  det  var  en  Streg,  maaske  Hovedstregen  i  Karakteristiken, 
den  fint  oplyste  Mand  derimod  fik  man  intet  Indtryk  af.  Men  paa  den 
nye  Scene  blev  Kolling  den  anden  af  de  rigtige  gamle.  Han  havde 
debuteret  kun  sylten  Aar  senere  end  Fru  Phister.  Man  syntes  med 
eet,  at  han  spillede  ægte  holbergsk. 

Til  dem  sluttede  Olaf  Poulsen  sig.  Men  heldigvis  satte  han  til- 
tider saadan  Fart  i  det  traditionelle  Læs,  at  de  to  ældre,  der  respek- 
terede ham  som  Køresvend,  fordi  han  var  udlært  af  Phister,  maatte 
bringe  sig  skyndsomst  til  Rette  for  ikke  at  falde  af  paa  Vejen.  Pu- 
blikum vidste  og  saa  ogsaa,  at  han  var  Phister  og  troede  blindt  paa 
ham,  jog  afsted  gennem  Lystighederne  med  ham  og  mærkede  ikke,  at 
åei   ofte  knagede  i  Læsset  under  denne  lystige  Kusks  Piskesmæld. 

XIX 

Det  er  gamle  Holberg,  som  vi  endnu  stadig  see,  udraabte  man, 
naar  man  saa  ham  i  Henrik  og  Pernille,  hvor  Livligheden  var  mer 
af  ham  selv  end  i  nogen  af  de  andre  Komedier.  Det  hjalp  forresten 
Poulsen  ikke  saa  lidt  her,  at  han  omsider  havde  faaet  en  jævnbyrdig 
Kæreste  med  paa  Farten.  Phisters  Raskhed  havde  jo  i  ikke  ringe 
Grad  været  afhængig  af  Jfr.  Petersens  Virtuositet.  Fru  Hilmer  (Jfr. 
Jensen)  havde  nemlig  under  Overgangen  til  det  nye  Teater  af  ham 
ladet  sig  forvandle  fra  Leonora  til  Pernille.  Phister  røbede  her  en 
født  Iscenesætters  Skarpsyn.  Ti  Fru  Heibergs  spidse  Pigebarn  egnede 
sig  virkelig  mer  for  slagfærdig  Raphed  end  ydmyg  Blufærdighed.  Paa 
en  Maade  var  denne  Forvandling  Realismens  endelige  Svar  til  Roman- 
tikens sidste  Forsøg  i  det  presiøst  fine.  Alle  de  mange  Kast  og  Be- 
vægelser, som  Phister  sagde  skulde  være  der,  fordi  de  udgjorde  ikke 
saa  lidt  af  Mad.  Liebes  Pige  —  men  som  ikke  altid  svarede  til  Re- 
plikkernes Indhold  —  for  rigtignok  med  samt  de  mange  Haandgreb 
snart  i  højre,  snart  i  venstre  Side,  svirrende  forbi  Tilskuernes  Øjne. 
Men  kun  til  en  Begyndelse.  Replikkerne  syntes  ogsaa  for  pointeret, 
navnlig  for  en  Skikkelse  som  den  forbyttede  Pernille  (Decemb.  1874), 
der  jo  er  ung  og  umiddelbar.  Overhovedet  saa  man  tydeligt  Manglerne 
i  Fru  Phisters  System:  alt  hvad  Pernille  fandt  paa  af  Løjer  eller 
andre  Slags  Indfald,  vidste  hun  aabenbart  i  Forvejen,  intet  voksede 
frem  efter  overvejende  Pavser.  Men  man  vænnede  sig  dertil  og  saa 
gik  del  ogsaa. 

Og  fordi  Fru  Hilmer  var  yngre  og  friskere  end  Fru  Phister, 
sagde  man   københavnsk  om  hende.  Men  ogsaa  det  skulde   man  snart 

ikke  længer  hore.  Havde  man  ikke  sagt  det  samme  til  Jfr.  Louise 
Petersen?  Og  saa  kunde  hun,  den  yngre,  synes  mer  ægte  i  sine  Følelser 
(mit  Hierte  brister  i  mit  Liv:  Pernilles  korte  Frøkenstand),  eller  under 
Forkla^dningen  i  Henrik  og  Pernille  (Sept.  1875)  røbe  sig  mer  som  Dame, 
der  agerer  Kammerpige,  end  omvendt,  overhovedet  forekomme  finere, 
men  ogsaa  det  svandt.  Altfor  udpræget  Elegance,  Følelse,  Umiddel- 
barhed, svigtende  Øvelse  svandt  væk.  Efter  nogle  Aars  Træning  var 
og  forblev  Fru  Hilmer  den  ægte  Pernille  fra  1803  og  senere  hen.  Og 
da  Poulsen  forstod  at  faa  fyrig  Fart  i  hende,  blev  Sammenspillet  for 
Kendere  ganske  Phister  og  hans  Kone  om  igen.  Men  ogsaa  til  yngre, 
ikke  saa  belastede  med  Teaterhistorie,  talte  de  et  Sprog,  der  svarede 
til  deres  Hjærters  Tempo.  Replikkerne  blev  vel  afleverede  med  Om- 
sorg, men  dog  ikke  for  akademisk.  Farten  blev  sat  op  fra  ilsom  til 
lynsnar. 

Ti  var  det  et  Under,  om  de  talentfulde  yngre  var  begyndt  at 
ængstes  for,  at  denne  Højtidelighed,  som  de  ældre  vilde  værne  om, 
skulde  brede  sig?  Deres  Tid  var  ikke  Dagvognens,  men  Jærnbane- 
fartcns.  Utvivlsomt  blev  Emil  Poulsen  efter  sin  Iscenesættelse  af  Det 
lykkelige  Skibbrud  grundigt  belært  om,  hvor  farligt  det  vilde  være  for 
ham  og  hans  Samtidige,  hvis  de  virkelig  skulde  blive  stikkende  i  det, 
som  var  noget  ganske  overstaaet  og  som  f.  Eks.  Mantzius  havde  be- 
sejret, men  som  Kritiken  bagefter  sagde,  havde  været  det  eneste  salig- 
gørende for  ham  og  hans  Samtidige.  Bort  fra  det.  Og  i  Maj  1876 
spillede  Poulsen  da  Erasmus  i  Jærnbanefart.  Han  opgav  sin  Leander, 
der  havde  staaet  forholdsvis  stille,  og  jog  frem  i  Erasmus.  Efter  et 
halvt  Nederlag  med  Eraste  i  1873,  som  han  ransagede  med  mer  Fø- 
lelse end  Adolf  Rosenkilde  —  moderne  var  han  jo  —  men  ikke  til 
Held  for  Tempoet,  jog  han  frem  i  Erasmus.  Han  kastede  Masken  og 
gav  blot  sit  Ansigt,  for  frem,  saa  mange  Ord  halvslugtes  og  Ensem- 
blet ikke  kunde  følge  ham,  men  han  maatte  paa  Farten.  Schram  var 
Per  Degn  og  stansede,  dog  kun  fordi  han  søgte  at  komme  til  Bunds 
i  Figuren.  Han  havde  til  Kritikens  Forargelse  i  1868  som  Skærsli- 
beren, givet  et  Portræt  af  den  laveste  Almue,  en  Skikkelse  fra  Nu- 
tiden; Radelzier  (i  1874)  blev  ligesaa  levende.  Udstyret  med  altfor 
mange  Ornamenter,  haanede  man.  Men  var  Schram  realistisk  i  An- 
trækket, nærværende  i  Situationen,  som  dér.  hvor  han  efterabede  Olaf 
Poulsens  Mimik  som  Munken,  var  han  ogsaa  struttende  fuld  af  Lune. 
Fordømt  i  Øjeblikket,  blev  hans  Figur  dog  tyve  Aar  senere  kronet 
som  hellig  og  ført  videre  af  Arvetagere,  skønt  den  havde  trodset  den 
traditionelle  Opfattelse.  Ogsaa  Per  Degn  blev  mer  end  Teater,  for- 
slagen og  dum,  især  ængstelig.  Et  Forsøg  i  det  alsidige,  men  stansende. 

En  anden  Fare  for  Tempoet  foruden  Højtideligheden  lurede  der 
nemlig  i  den  realistiske  Kunsts  famlende  Forsøg.  Men  det  lykkedes 
dog  Schram  at  komme  sig  deraf  og  derpaa  at  følge  med.  Det  lyk- 
kedes ogsaa  Frk.  Schnell.  Hendes  forskellige  Leonoraer  (Pernilles  korte 
Frokenstand   —  Henrik  og  Pernille   —  Maskeraden    1873 — 1876)  vir- 

kede  ikke  i  Øjeblikket,  men  de  beseglede  Fru  Heibergs  Leonoras 
Skæbne.  Ikke  alene,  fordi  hun  var  Høedts  Værk,  men  fordi  hun  var 
naturlig.  En  bristefærdig  Ømhed  i  den  forbyttede  Leonora  syntes  i 
Begyndelsen  ikke  paa  sin  Plads  —  det  bed:  aldeles  ikke  —  i  den  rette 
Sliil  —  og  i  den  Anledning  var  Fru  Heibergs  ret  nylig  fordømte  Ungmo 
lige  ved  at  blive  helliggjort. 

Men  paa  den  nye  Scene  brød  Temperamentet,  der  før  havde  føit 
sig  respektfuldt  for,  igennem  Skallen  og  gennenistraalede  den.  Man 
sagde  nok  advarende:  moderne  og  —  paakaldte  Traditionen,  dog  denne 
Leonora  lod  sig  ikke  anfægte  som  Poulsens  Leander,  men  sejrede  i 
det  lange  Løb. 

Paa  .sit  Omraade  var  Frk.  Schnell  ligesaa  revolterende  som  han. 
Hvad  der  i  60erne  var  blevet  kvalt  i  Forsøget  med  Jfr.  Bentine  Nielsen 
foldede  sig  nu  blomstrende  ud.  Var  Holbergs  unge  Pige  før  den  Tid 
ført  frem  af  Kulissen  som  en  Mannequin,  lod  hun  sig  nu  bevæge  af 
alle  de  Situationer,  hvori  hun  levende  tog  Del. 


XX 

Folk  vilde  i  Teatret  i  Midten  af  70erne.  Efter  den  fran.sk-tyske 
Krig  hivde  man  Penge  mellem  Hænderne.  Men  Teatret  turde  kun 
spille  de  samme  og  de  samme  Komedier,  og  selv  de  gik  ikke  rigtig 
efter  de  gamle  Skuespilleres  Afgang. 

Olaf  Poulsens  Kandestøberdreng  holdt  lidt  Liv  i  Cettis  Herman, 
men  kun  for  kort  Tid  Man  kunde  takket  være  Olaf  og  Emil  Poulsens 
og  Fru  Hilmers  temperamentsfulde  Spil,  blive  ved  med  at  spille  Hen- 
rik og  Pernille  og  Erasmus  Montanus,  men  M.iskeraden  og  Pernilles 
korte  Frøkenstand  —  spillet  ved  Afsløringen  af  Holbergs  Statue  foran 
Teatret  i  November  1875  —  maatte  fjænies  af  Repertoiret.  Man 
tænkte  paa  Nyindstuderinger,  paa  Den  pantsatte  Bondedreng,  paa  Den 
honnette  Ambition.  Det  blev  ved  Tanken.  I  Pallesens  første  Sæson 
(1876 — 77)  indstuderedes  intet.  Til  Slut  vidste  man  i  September 
Sæsonen  efter  ikke  bedre  end  at  invitere  Mantzius  paa  Gæstespil  som 
V.  Tybne,  og  det  karakteristiske  hændte,  at  han  syntes  moderne  i  et 
Ensemble,  der  absolut  vilde  spille  traditionelt.  Fru  Hilmer  søgte  med 
lidt  Besvær  at  agere  Fru  Phister  om  igen  i  denne  Pernille,  der  er 
lidt  krassere  end  de  andre  og  derlor  foreløbig  maa'te  være  hende 
noget  fremmed.  Leonora  spilledes  af  Frk.  H.  Amiersen  som  en  Magde- 
lou'i  i  gammeldags  Stil.  Kolling  var  Gjelstiup  som  Jens,  Cetti  Peer 
som  Lindgreen,  ikke  som  Manizius,  Adolf  Rosenkilde  Slygotius  som 
gamle  Rosenkilde.     Alt  sammen  gammelt. 

Kun  Een  vilde  bryde  ud.  men  kunde  ikke:  Olaf  Poulsen.  Man 
lod  ham  straks  vide,  at  han  ikke  var  Pliisler  skønt  han  ikke  havde 
kunnet  gøre  sig  fri  af  ham,  som  han  utvivlsomt  havde  set  som  Jesper. 
Draglen   var   den   gamle   og   fine.     Introduktionen  ogsaa.     Lakajbevæ- 

gelserne  —  den  ene  Haand  ind  paa  Brystet,  den  anden  bag  paa  Ryg- 
gen   —   gik  igen. 

Men  Ansigtet  var  nok  ikke  den  kendte  Maske,  Poulsen  saa 
ihvertfald  yngre  ud,  først  og  sidst  savnede  man  den  skarpt  pointe- 
rende Replikbehandling.  Flvis  man  skulde  bftragte  denne  Fremstilling 
som  et  isoleret  Fænomen,  vilde  man  tro,  at  dens  Mangler  skyldtes 
en  naturlig  Nervøsitet,  men  naar  man  ved,  at  Poulsen  tolv  Aar  senere 
gjorde  Snyltegæsten  ligesaa  afrakket,  fedtet,  lumsk  insinuerende  og  dog 
godmodig,  som  Phister  havde  gjort  ham  overfladisk  snu  og  fin,  kan 
man  roligt  gaa  ud  fra,  at  Usikkerheden  stammede  fra  et  svigtende  Mod 
til  at  bryde  med  Traditionen.  Nu  var  der  svundet  fire  Aar,  siden  Phister 
havde  forladt  Teatret,  hvor  Poulsen  ikke  havde  turdet  spille  andet, 
end  hvad  han  havde  lært.  Vilde  han,  der  imens  med  Held  havde 
givet  realistiske  Karakteristiker  i  det  moderne  Repertoire,  vilde  han 
nu  vove  sig  frem  i  Holberg  med  sit  eget  Temperament,  sin  egen 
Fantasi,  sine  Bevægelser,  Stemme  —   sig  selv? 

Svaret  kom   med  Opførelsen  af  De  Usynlige  i  December. 

Tyve  Aar  var  der  gaaet  siden  sidst.  Ikke  een  af  de  Rollehavende 
uden  Fru  Phister  skulde  gaa  igen. 

Men  Bevægelserne  skulde  det  naturligvis,  og  her  kunde  man 
raadspørge  hende  eller  den  tidligere  Leanders  Usynlige  (Frk  H.  An- 
dersen) eller  Columbines  Broder  (Kragh),  der  levede  endnu.  Maaske 
den  erhvervede  Tradition  har  betydet  noget  for  Leander  og  hans  Usyn- 
lige, som  søgte  at  deklamere  efler  Forbilleder  —  Wiehes  Geni 
truede  jo  i  det  fjærne  -—  men  at  Kopierne  blev  svage,  vedkom  ikke 
Poulsen.  Hans  Fremstilling  kunde  alligevel  ikke  harmoniseres  med 
dem,  som  Høedts  med  Wiehes.  Han  tog  Harlekindragten  paa,  udsatte 
den  Mandolinmelodi,  som  Carl  Price  fik  fra  den  tealerlede  Hoedt,  til 
Klimpren  paa  Violin,  dermed  nok.  Hans  Opfattelse  var  væsensfor- 
skellig,  som  nogen  kan  være  det. 

Høedt  ung  og  indtagende,  Poulsen  halvgammel,  grim  og  med  et 
fjoget  Udtryk,  der  frenikom  ved,  at  Overlæben  blev  trukket  ned  over 
Underlæben  og  smykkedes  med  en  Knebelsbart,  som  hang  smægtende 
og  slap  ned  over  Mundvigene.  Paa  skraa  trukne  Øjenbryn  gjorde  An- 
sigtet samtidig  o[)vakt,  tilpas  sammensat  idetheletaget,  naar  de  liv- 
fulde Øjne  for  spillende  rundt  i  Hovedet. 

Høedt  var  elegant  og  smidig,  formfuldendt  i  Manerer  og  i  Tale. 
PoCilsen,  fyldig  og  tung  i  Kroppen,  karikerede  i  Lader  og  Bevægelser 
en  af  Teatrets  altfor  romatiti.ske  Elskere  paa  Høedts  Tid,  støttede 
Kinden  sødt  smægtende  i  Haanden,  naar  han  ikke  gav  sig  hen  i  vold- 
sommere Bevægelser.  Og  som  en  Pernille  for  han  i  Stemmen  fra 
Diskant  til  Bas  og  op  igen  i  een  Uendelighed.  De  høje  Toner:  him- 
melsk El.skov,  de  lavere:  kras  jordisk  Brynde.  Var  det  Parodi  paa 
Holbergtale? 

Dertil  var  han  bestandig  i  Uro,  trippede  to  Gange  saa  urolig 
som  en  urolig  Harlekin. 

Alligevel  maa  Poulsen  have  prøvet  sig  frem.  Han  forekom  i  al 
Fald  den  første  Aften  Edvard  Brandes  kun:  ganske  elskværdig  og  gratiøs 
men  læser  man  Brandes'  Omtale  af  Opførelserne  i  80erne,  stiger  den 
i  Vejret  af  Begejstring  over  Poulsens  ubændigt  komiske  Kraft,  hans 
ustyrlige  Givensighen  i   Situationerne. 

Jeg  veed  ikke,  om  Hr.  Poulsen  gjør  Fordring  paa  en  udødelig 
Plads  i  Harlekinsrækken.  skriver  han  i   1877. 

Undte  Høedts  beundrende  Elev,  der  dog  ikke  havde  set  ham 
spille  Harlekin  i  det  uiorglemmelige  Sammenspil  med  Wiehe,  ikke 
Poulsen  Pladsen  ved  Siden  af  ham?  Eller  vilde  han  ikke  saare  Høedt 
ved  at  indrømme  ham  den  ?  Eller  var  det  ikke  snarere  det,  at  Poul- 
sen, hvis  Spil  altsaa  fristede  Brandes  til  en  Sammenligning  med  den 
dæmpede  Høedt,  har  følt  sig  utryg,  ikke  har  turdet  give  sig  hen? 
Der  maa  være  noget  om  det,  naar  man  erindrer  denne  Harlekins 
senere  ganske  balstyrige  Uro  og  saa  faar  at  vide  af  en  anden  Kritik 
fra  den  Aften,  at  han  havde  givet  Afkald  paa  Uroen  og  blot  antydede 
den  ved  det  pudsige  Fodskifte. 

Maaske  ogsaa  Fru  Phisters  stærkt  burleske  Spil  har  taget  Pippet 
fra  ham.  Hun  virkede  nemlig  altfor  voldsom.  Naar  Poulsen  saa 
stærkt  som  muligt  parodierede  den  himmelske  Elskov,  svarede  hun 
igen  som  en  skrap  Magdelone,  der  for  en  Aften  var  sluppet  løs  af 
Formerne.  Tre  Gange  saa  skrap  som  ellers.  Ikke  i  Stilen.  Man 
sagde  simpel. 

IMIDLERTID  tærede  Teatret  saa  energisk  paa  de  ganske  faa  Reper- 
toirestykker, at  baade  Henrik  og  Pernille  og  Erasmus  Montanus 
maatte  læjige  sig  udmattede  hen,  og  da  man  i  Aaret  1879,  hvor  den 
moderne  Skuespilkunst  vandt  sig  en  afgørende  Sejr  med  Et  Dukke- 
hjem, forsøgte  at  bringe  lidt  Liv  i  Kinderne  paa  Heibergs  første  Fore- 
stilling fra  1849,  vendte  Publikum  sig  snart  overmættet  væk. 

Men  i  December  det  følgende  Aar  løb  De  Usynlige  for  50de 
Gang  henover  Brædderne  og  for  24de  Gang  siden  1877.  Selvom  den 
lille  Komedie  støttede  sig,  maatte  støtte  sig  til  Følge  skabet  af  en 
Ballet,  en  Vaudeville  eller  hvad  andet,  der  var  tiltrækkende,  saa  var 
dens  Sceneheld  i  denne  for  Komediekunsten  golde  Tid,   enestaaende. 

Olaf  Poulsens  Uro  skyldtes  ene  og  alene  dette  Held.  Det  var, 
som  om  han  i  Harlekin  vilde  danse  sig  vildere  og  vildere  ud  af  den 
Højtidelighed  i  Manerer,  Gebærder,  Stillinger,  Betoninger  og  ogsaa 
Forvandlinger,  Phister  havde  paatvunget  ham  i  andre  Komedier. 

Først  nu  ovenpaa  en  noget  famlende  Forsøgen  fandt  hans  Harle- 
kin sig  levende  til  Rette.  Denne  robuste,  hidsige  Erotiker  trippede 
ilfærdigt,  svansede  lystent,  løb  stormende  efter  Fru  Phister,  der  paa 
sin  Gemals  Tid  højst  havde  givet  sig  hen  i  den  traditionelle  iltre 
Faren  op  og  ned  foran  Lamperækken,  men  nu  paa  sine  gamle  Dage 
maatte  lade  sig  føre  afsted  i  den  voldsomste  Dans  Scenen  rundt,  for- 
fulgt af  en  dyrisk,  begærfuld  Elsker. 

Naar  hun  drejede  sig  rundt  paa  Replikken:  Hvad  min  Skabning 
er  angaaende,  da  maa  jeg  være  fornøyet  med  Himlens  Gave,  spjættede 
Harlekin  tosset  af  Elskov  rundt  om  sig  selv.  Hvor  hun,  henrykt 
over  at  se  sine  Følelser  saa  hidsigt  gensvarede,  for  hoppende  ud  af 
Scenen,  diinsede  Harlekin  i  Trit,  ilsomme  som  Trommestikkere  efter 
hende,  styrtede  dansende  ind  igen  og  slængte  sig  lykkeberuset  ind 
til  hendes,  ak,  altfor  livløse  Balkonslolpe. 

Og  hvilken  Tone  til  det  g-strængede  Violionakkompagn<^ment  i 
Akten  derefter.      Høedt   havde    sikkert    nynnet  formfuldendt  paa  Sere- 

nadeitaliensk,  af  Poulsens  Strube  steg  de  ræddeligst  disharmoniske 
Lyd,  der  parodierede  al  Romantik. 

Og  hvor  saa  endelig  den  altraaede  Genstand  lod  sig  lokke  ud  paa 
Balkonen,  mens  han  henrykt  skreg:  Jeg  har  aldrig  kundet  giøre  Vers 
tilforn,  førend  jeg  havde  den  Ære  at  komme  i  Kundskab  med  Cupido 
—  sprang  han  op  mod  hende,  med  Stik  paa  Stik  af  Violinbuen,  sa.i 
hun  maatte  hvine  eUkovslienrykket.  Og  var  hun  forsvundet,  smæk- 
kede han  fortabt  sin  brede  Ryg  mod  den  spinkle  Balkonstolpe,  saa 
den  rystede,  og  stod  ganske  dyrisk  pustende,  snøftende,  gryntende  af 
fortærende  Begær. 

Hvor  var  Henriks  forsigtige,  afmaalte  Lader?  Brudt  isender  af 
et  modigt  Temperament,  der  foldede  sig  vildsomt  ud  bag  det  ny  Ko- 
styme.  Mer  og  mer.  For  efterhaanden  blev  Harlekin  som  besat  af 
bestialsk  Lidenskabelighed,  aldeles  utæmmelig  tøjlesløs.  Naar  den 
Usynlige  til  Farvel  og  Favør  viste  ham  en  Ende  af  sin  Lillefinger, 
bed  han  saa  eftertrykkeligt  i  den,  at  hun  skrigende  maatte  løbe  rundt 
om  og  derpaa  milevidt  væk  fra  ham. 

Der  kom  Tempo  i  den  alderstegne  Skuespillerinde,  saa  hun  glemte 
afmaalte  Bevægelser,  højtidelige  Tonefald,  Præsentation  for  Publikum. 
Hun  blev  tumlet  og  hvirvlet  ud  af  det  altsammen. 

Mageløst  lovstridigt  og  balstyrisk  blev  endelig  Opgøret,  hvor 
Harlekin  har  smidt  sig  paa  Knæ  og  sværger,  at  han  elsker  sin  Usynlige 
alene  for  hendes  Person  og  i  det  samme  kaster  sin  Hat  langt  fra 
sig.  Paa  hendes:  Stat  da  op,  min  Allerkiæreste!  og  lad  mig  omfavne 
dig,  vendte  han  sig  et  Sekund  —  ikke  saa  lidt  aarvaagen  praktisk  i 
den  berusende  Situation  —  lor  at  faa  Hatten  med  til  Kærlighedens 
Sødme,  snuppede  den,  vendte  sig  paany  for  i  samme  Nu  under  et 
Vræl  at  opdage  den  demaskeredes  ræddelige  Fjæs.  Holbergs  Ønske 
om,  at  han  skulde  blive  ved  med  at  skrige,  gøre  Modstand  mod  hen- 
des Kærlegn  og  løbe  tre  Gange  om  Teatret,  maatte  virke  for  svagt 
for  et  Sceneliv,  der  saa  ganske  havde  frigjort  sig.  Høg  over  Høg. 
Poulsen  vilde  have  Epilogen  til  dette  Kærlighedsæventyr  vildere.  Altsaa, 
hvor  den  Usynlige  efter  Løbet  havde  faaet  fat  paa  ham  og  skulde 
falle  i  il  Jorden  med  ham,  smed  han  sig  af  al  Kraft  paa  Ryggen  og 
sparkede  som  en  vild  Hest  ud  med  alle  fire.  Fuldkommen  Opløs- 
ning. 


II 

Poulsen  kunde  fra  nu  af  fordre  fri  Bevægelighed.  Hans  Autoritet 
udenfor  Holberg  var  samtidig  i  stærkeste  Stigning.  Skulde  Interessen 
for  Holberg  ikke  dø  hen,  maatte  nyere,  mere  ukendte  Komedier,  hvor 
han  kunde  blive  ved  med  at  udfolde  sig,  gribes  an.  Han  var  den 
eneste,  der  rigtig  kunde  fængsle. 

Endelig  blev    da  Planen   om  Den  pantsatte  Bondedreng  sat  om  i 

I.  c.  KormaDD.  ig 

Virkelighed  i  sidste  Øjeblik  af  en  Sæson  (Maj   1880).    Man  kan  sige. 
uden  videre  overanstrængende  Omtanke  fra  Teatrets  Side. 

Dekorationen  i  første  og  sidste  Akt  blev  en  sted-  og  tidløs.  Den 
skulde  forestille  en  aaben  Plads  med  Raadhuset  paa  Gammeltorv,  som 
det  saa  ud  paa  Holbergs  Tid.  Peer  stanser  foran  det.  Glor  op  og 
ned  af  den  store  Port  (Igiennem  den  store  Port  gaaer  man  vel  hen 
til  Staalden?). 

Poulsens  Mimik,  især  naar  den  maaber  uforstaaende,  har  altid 
været  fængslende.  Naar  han  kiggede  ud  gennem  Kulissen,  har  man 
vel  set  Porten  og  dens  imponerende  Størrelse  paa  hans  Ansigt.  Ti 
andre  Steder  stod  den  ikke  afmalet. 

I  de  næste  Akter,  hvor  man  skulde  være  i  Værtshusets  Stadse- 
stue og  Forværelse,  førtes  man  ind  i  nogle  af  Ælde  og  Slid  stærkt 
angrebne  Dekorationer,  hvoraf  mindst  een  stammede  fra  Heibergtiden, 
om  ikke  fra  før.  Ryges  udødelige  Kakkelovn  fra  1840  har  ogsaa 
spillet  med,  lader  det  til.  Lidt  lurvet  det  Hele  og  —  man  trængte 
til  Fest! 

Og  saa  søgte  da  Teatret  at  skabe  den  paa  anden  Kant.  Men 
mens  unge  Bournonville  og  Jfr.  Olsen  i  sin  Tid  blot  havde  danset  en 
Pas  de  deux  for  Pfalzgreven  under  det  Gilde,  som  han  i  Slutningen  af 
anden  Akt  gør  for  Raadsherrerne,  trak  nu  Dans  og  navnlig  Gilde  saa 
længe  ud,  at  det  blev  til  en  hel  Pantomime.  Man  maa  ligefrem  mis- 
tænke Teatret  for  ikke  at  have  indstuderet  Komedien,  hvis  Balletten 
ikke  havde  kunnet  feste  med.  Af  andet  nyt,  var  det  vigtigere,  at 
man,  i  Modsætning  til  før,  respekterede  Holbergs  Ønske  om,  at  der 
skulde  være  tre  Raadsherrer  med  i  Spasen.  I  gammel  Tid  —  f.  Eks. 
sidst  den  14de  September  1836  —  havde  man  bare  holdt  sig  til  to, 
fordi  Holberg  havde  glemt  at  give  Nummer  tre  Replikker. 

Det  var  forresten  det  eneste,  man  mindedes  fra  for  fire  og  fyrre- 
tyve Aar  siden.  Og  det  kunde  man  nøjes  med  at  læse  sig  til  af 
Plakaten.  Men  Phister,  som  man  maaske  ellers  har  taget  med  paa 
Raad,  vidste  han  noget?  Nej,  han  kunde  da  umuligt  erindre  sig  hver 
en  Bevægelse,  som  han  eller  navnlig  hans  Meds|»illende  havde  gjort, 
eller  hvorfra,  fra  højre  eller  venstre,  de  eller  han  selv  var  kom- 
met og  hvorhen  de  var  gaaet,  eller  hvordan  de  enkeltvis  eller  samlet 
havde  staaet,  men  saa  indrettede  man  hele  Scenelivet  saa  nogenlunde 
efter  de  Hovedlove,  der  ellers  gjorde  sig  gældende  under  Indstude- 
ringen af  Repertoirekomedierne,  og  har  alligevel  nok  ad  den  Vej  naaet 
en  sikker  Kopi  af  baade  sidste  og  tidligere  Fremstillinger.  Allsaa 
blev  der  ingensomhelst  Forbindelse  mellem  de  oplrædende  og  den 
Verden  udenfor  Kulisserne,  som  n)an  vel  havde  anet  i  Et  Dukkehjem, 
og  som  Tode  i  1789  havde  savnet.  Nu  —  ligesom  paa  hans  Tid 
—  var  det  en  Vedtægt,  at  Livet  først  vaagnede  foran  Lampcrækken 
og  Publikum.  At  Rygtet  om  Spasen  med  Bondedrengen  skidde  have 
bredt  sig  til  andre  end  dem.  der  agerede  mod  i  den,  f.  Eks.  have 
lokket  Nysgærrige  til  Døre  og  Vinduer,  hvor  Gildet  blev  rigtig  tosset. 

det  forekom  Teatret  usandsynligt.  Hvorfra  man  kom,  hvorhen  man 
gik  —  til  Stalden,  naar  man  skulde  paa  Gaden,  og  saadan  ellers,  var 
som  altid  ligegyldigt. 

Livet  i  Komedierne  havde  sine  egne  livsdræbende  Love,  der  var 
ukrænkelige,  fordi  de  var  gamle.  Naar  En  kom  ind  paa  Scenen,  og 
ikke  straks  maatte  ses  af  den,  der  var  der  (og  der  var  jo  saadanne 
Tilfælde  her  ligesom  i  andre  af  Komedierne),  trak  denne  sig  ærbødigt 
—  og  naturligvis  aldeles  uset  —  mod  en  af  Siderne;  den  kommende, 
som  skulde  vække  Opmærksomhed,  fordi  han  kom,  tog  derimod  Scene- 
gulvets Midte.  Var  der  to  derpaa,  og  en  tredje  kom  til  og  skulde 
veksle  Ord  med  dem,  idet  han  kom  ind,  gik  han  midt  imellem  dem. 
og  først  saa  talte  han. 

I  tredje  Scene  af  tredje  Akt  staar  Juveleren,  Musikanten  og  Ma- 
dame Staabi  og  venter  bekymrede  paa  de  Penge,  Pfalzgreven  skylder 
dem.      Værten  viser  sig.     Opstillingen  blev  saadan: 

Mad.  St.  —  Musik.  —    Vært.   —  Juv. 

efter  at  have  været: 

Mad.  St.   —  Musik,   —  Juv. 

Og  skønt  der  lidt  efter  —  ved  Felters  allarmerende  Melding  om 
de  stjaalne  Heste  —    maatte  blive  ordentlig  Uro  og  Bevægelse  blandt 
de    tilstedeværende,    fylkede    de    sig    dog    roligt    i    den    næste    Scene, 
hvor  den  længselsfuldt  ventede  Pfalzgreve  viste  sig,  saadan: 
Mad.  St.  —  Musik.   —   Phgr.  —    Vært.   —  Juv. 

Og  denne  lige  Linje  holdtes  ubrydelig  under  Fyrens  forblofifende 
Tilstaaelser.  Blot  da  første  agtede  og  ærede  Raad.sherre  kom  ind, 
brødes  den  et  Minut,  hvor  den  fortvivlede  Vært,  hvem  Bedragerierne 
særligt  rammer,  ophidset  spankede  ned  mod  højre,  lidt  efter  fulgt  af 
den  forbavsede  Raadsherre  (: Hvorledes  henger  det  sammen?),  som 
straks  efter  gik  op  i  Rækken,  fulgt  af  Værlen. 

Den  lige  Linje  holdtes  saaledes  alle  Optrin  igennem,  blev  ihvert- 
fald  brudt  uanselig  lidt.  En  anden  Lov  kan  man  ogsaa  læse  sig  til 
i  den  Bog,  hvor  Sceneinstruktøren  i  80erne  —  for  første  Gang  — 
lod  Bevægelserne  skrive  ud,  for  at  man  i  senere  Tider  kunde  have 
noget  sikkert  at  rette  sig  eiter.  Den  kommer  til  Orde  i  Slutningen 
af  Komedien  ude  paa  Torvet,  hvor  Drengens  Forældre  er  kommet 
ind,  befrier  ham  for  Lovens  Haandhæver  og  tager  ham  imellem  sig. 
Paa  deres  højre  Side  stillede  Raadsherren  sig,  mens  de  bedrøvede 
Kreditorer,  Mad.  Staabi,  Værten  og  Juveleren  trak  sig  beskedent  til 
Baggrunden.  I  større  Optrin  med  flere  havde  de  mindre  Rollehavende, 
som  ikke  var  absolut  deltagende,  at  holde  sig  i  andet  Plan.  Man 
husker  uvilkaarligt  Henriks'  og  Pernilles  eller  Arvs  Stillinger  fra  gam- 
mel Tid,  f.  Eks.  i  Maskeraden,  hvor  Henrik  af  og  til  kom  bukkende 
og  skrabende  frem  og  allerærbødigst  sagde  sine  underdanige  Bemærk- 
ninger for  derpaa  bukkende  at  trække  sig  op  igen. 

Uden  Overdrivelse  kan  man  paastaa,  at  det  saa  nogenlunde  var 
lykkedes  Teatret  i   1880    at    give    et    ret    trofast   Billede   af,    hvordan 

Als  satte  Komedien  op  i  1751.  Det  lykkedes  navnlig,  fordi  øvede 
Holbergere  som  Schram  og  Leonora  fra  40erne  (Frk.  H.  Andersen), 
Sønnen  af  den  gamle  Leander  fra  20erne,  Liebe,  'gamle  Rosenkildes 
ikke  helt  unge  Søn,  Rolling  og  saa  Fru  Phister  var  med  i  Laget.  Og 
noget  har  Phister  naturligvis  nok  husket,  f.  Eks.  at  Mad.  Staabi  den 
Gang  blev  spillet  jødisk.  Saadan  lidt  Accent  hjælper  jo  altid  et  ikke 
altfor  fyldigt  Talent  noget  paa  Gled.  Fru  Sødring  vilde  formodentlig 
have  nøjedes  med  en  jævn  københavnsk  Kone.  For  Frk.  Andersen 
maatte  derimod  Accenten  blive  en  lykkebringende  Tradition.  Desværre 
var  der  ikke  mer  tilovers  af  den  for  de  andre  ensformede  Figurer,  og 
Skuespillerne  satte  selv  intet  til.  Kun  Adolf  Rosenkilde  udstyrede  - 
sin  Tids  Skuespilkunsts  Krav  om  ydre  EjendommeligheHer  bestandig 
tro  —  Raadsherren  med  mange  fine  smaa  Træk  og  holdt  dem  sik- 
kert sammen  til  et  Portræt,  og  forekom  dog  at  være  Holbergsk. 
Der  var  nemlig,  jo  ældre  han  var  blevet,  gaaet  Tradition  i  Begreberne 
om  ham.  Glit"  Poulsen  virkede  derimod  skræmmende.  For  han  maatte 
sprænge  Formen.     Maatte. 

Sine  saftige  Replikker  lod  han  staa.  Phister  —  dygtigt  ledet 
af  den  usnærpede  Lindgreen  —  har  formodentlig  gjort  det  samme  i 
1825.  Poulsen  gjorde  det  dog  mindre  af  Pietet,  mer  fordi  han  maatte 
mætte  sig  paa  dem.  Af  andet  traditionelt  kunde  man  spore  lidt  hist 
og  her.  Bondedrengen  vilde  i  sin  Enfold  ud  gennem  Vinduet  paa 
Portechaisen  og  under  Maaltidet  kørte  han  i  Livsglæde  den  paasatte 
Allongeparyk  rundt  paa  Hovedet.  Saadan  noget  var  Phister-Poulsen 
i  Henrikforklædninger  om  igen.  Og  med  en  vis  Ret  maalte  man 
ogsaa  mindes  Jeppe  foran  Baronens  bugnende  Taffel,  hvor  Poulsen 
under  Traktementet  tømte  Indholdet  af  Fadene  ud  paa  sin  Tallerken. 
Men  det  var  bare  Boller  paa  en  Suppe,  der  var  kraftig  nok  i  sig 
selv. 

Masken  var  storslaaet  maabende  og  stupid.  Dialekten  —  som 
Holberg  har  gjort  lidt  mer  ud  af  end  i  Jeppe  —  overraskende  op- 
rindelig. Ingen  Tealerbonde.  Saa  aldeles  ikke  nej.  Et  dyrisk  Indi- 
vid, der  gik.  stod  og  sad  som  i  Naturdvale.  En  Bondetamp,  der 
hikkede,  ræbede,  harkede,  gned  Skoen  af  under  Gildet  og  kradsede 
Foden  mod  det  andet  Bens  Strømpe  for  at  flytte  en  Loppe.  Adolf 
Rosenkilde  sagde  til  Poulsen,  bedaaret  af  hans  Mod:  Du  maa  gærne 
ræbe,  du  maa  ogsaa  gærne  snyde  din  Næse  i  min  Kappe,  ja,  du 
maa  saamæn  ogsaa  gærne  lade  en  gaa,  naar  den  blot  ikke  er 
atmosfærisk. 

Den  konservative  Kritik  følte  sig  fornærmet.  Slet  saa  dyrisk  be- 
høvede den  Bondedreng  ikke  at  te  sig. 

Lindgreen  skal,  da  Phister  elter  Debuten  spurgte  ham:  Naa, 
hvordan  var  det  saa?  have  svaret:  Skidt,  min  Dreng.  Mon  Phister 
ikke  har  været  for  benauet  til  at  svare  Poulsen  nogetsomlielst?  Naa, 
P'orholdet  var  jo  rigiignok  ogsaa  det  omvendte.  Poulsens  Peer  maalle 
virke    som    en  Demonstration.     I   1825    var    det  Elev    og  Lærer,    der 

arbejdede  sammen.  I  1880  en  tidligere  Elev,  der  var  stærkt  i  Gang 
med  at  slaa  sig  løs  af  Læretidens  Spændetrøje.  Poulsen  har  vel  nøje- 
des med  at  lade   være  med  at  spørge. 


III 

Uroen  var  ved  at  bundfælde  sig.  Kunde  Harlekins  ubeherskede 
Bevægelighed,  Faren  afsted  synes  lidt  udadstræbende,  ligesom  den 
vilde  anmasse  sig  Omgivelserne  for  at  rive  dem  med,  saa  var  Frem- 
stillingen af  Peer  af  mer  vegetativ  Natur,  langtfra  afleveret  til  et 
højtæret  Publikum  —  trods  Løjerne,  langt  mer  tilbageholdende  end 
det  kom  til  at  se  ud.  Tilbageholdt.  To  Aar  senere  gik  Olaf  Poulsen 
lige  løs  paa  en  Figur,  hvis  sammensatte  Natur  havde  skræmmet  Phi- 
ster.  Henrik  i  Abracadabra  er  absolut  ikke  ulastelig,  hverken  af 
Sind  eller  Skind,  tværtimod  fuld  af  lovende  Laster,  som  daarligt  kan 
skrives  paa  Ungdommelighedens  Konto.  En  samvittighedsløs  Fyr, 
renset  for  Skrupler  over  sine  Snyderier,  en  Pengeafpresser,  en  Be- 
drager. Men  en  fiks  Forbryder.  Snedig,  durkdreven  holder  han  Masken 
og  vil  kunne  holde  den  længe,  maaske  hele  Livet.  Holberg  har  til- 
syneladende taget  ham  noget  godmodigt.  Men  en  moderne  Fantasi, 
der  kredser  omkring  sit  Objekt  for  at  se  det  fra  alle  Sider,  maatte 
han  fængsle  ved  sine  skjulte  Muligheder,  mer  end  ved  de  over- 
fladiske. 

Der  levede  siden  Teatrets  sidste  Forestilling  med  Lindgreen  i 
1821  et  eneste  Stykke  duelig  Tradition,  men  dette  blev  da  ogsaa 
nu  i  1882  ligesom  Springbrædtet  for  Iscenesætteren,  Olaf  Poulsen,  til 
at  bryde  paa  og  derefter  med  alt  det  forstøvede  gammeldags  Ap- 
parat. 

Teatret  gav  ham  „Gaden",  sørgelig  lurvet,  med  sit  svinglende 
Bagtæppe,  sine  sammenskrabede  Kulisser.  Men  nede  i  højre  Hjørne 
af  denne  Gade  fik  han  anbragt  Leonards  Hus  d.  v.  s.  Pogners  fra 
anden  Akt  af  Mestersangerne,  der  med  sit  Gitterværk  vel  kunde 
minde  om  den  italienske  Villa,  det  nok  ved  anden  Lejlighed  havde 
ageret,  men  ogsaa  om  en  lille  Landgaard  tæt  udenfor  Voldene  paa 
Holbergs  Tid.  Facaden  med  Gitterværk,  Trappe  og  Dør  kiggede  di- 
rekte ud  mod  Tilskuerne;  opad  denne  Trappe  saa  man  i  sjette  Scene 
af  anden  Akt  Jeronimus  fulgt  af  Henrik  gaa  ind  i  Huset  for  at  bese 
de  Værelser,  som  han  tænkte  paa  at  flytte  ind  i  for  at  komme  væk 
fra  det  forheksede  Hus  paa  den  anden  Side  Gaden;  imedens  blev 
Leonard  staaende  ved  Trappen  og  sagde  den  Monolog  fra  Begyndelsen 
af  forrige  Scene  (Min  Kone  vil  endelig,  at  jeg  efter  Maaltid  skal  tage 
Middags-Søvn  — ),  som  han  saa  vanskelig  vilde  kunne,  men,  efter 
Holbergs  gammeldags  Ønske,  skulde  komme  af  med  i  Henriks  Nær- 
værelse. Og  fra  Svalegangen  og  bag  Vinduerne  hørte  man  imidlertid 
Henriks    vigtigt    orienterende  Bemærkninger    til    sin  Herre:    See    kun, 

Herre!  paa  denne  Forstue:  er  den  ikke  net?  —  Giv  kun  Agt  paa 
Dørrene  —  o.  d.  a.  og  Jeronimus'  Svar.  Og  da  i  tredje  Akt  Jeroni- 
mus havde  været  ude  for  Henrik  som  Spøgelse,  derpaa  forfærdedes  endnu 
mer  af  Lakajens  Meddelelse  om  Sønnens  og  Henriks  Bedragerier  og 
bankede  liæftigt  paa  hos  sin  Genbo,  og  saa  i  yderste  Alteration  og 
Ophidselse  gik  ud  paa  Gaden  for  at  tørre  Angstens  Sved  af  sig,  viste 
Leonard  sig  i  sin  Dør,  fik  ikke  Øje  paa  den  bankende,  idet  Trappens 
Indfatning  skjulte  ham,  og  sagde  saa  for  sig  selv:  Mig  syntes,  at  her 
var  nogen  Aliarm;  dog  jeg  seer  intet  —  gik  saa  længere  ned  paa 
Trappen,  opdagede  Jeronimus  og  hilste:  Men  her  staaer  jo  min  Gienboe 
Hr  Jeronimus.  Hans  Tiener,  Hr.  Jeronimus!  Tak  for  sidst.  Han 
seer  noget  altereret  ud.     Hvad  fattes  ham? 

Dette  var  en  Triumf  for  Rahbek,  der  for  over  tres  Aar  siden 
havde  antydet  denne  dramaturgiske  Forbedring,  og  saa  meget  mere 
en  Triumf,  som  den  passede  nøje  sammen  med  hele  den  øvrige  Iscene- 
sættelses ganske  moderne  Bestræbelse  for  at  holde  Forbindelsen  ved- 
lige mellem  Livet  udenom  i  Kulisserne  og  det  paa  Scenen.  Man  vilde 
understrege,  at  her  saa  man  Mennesker,  der  kom  fra,  hørte  hjemme 
i  Udenoraslivet  og  ikke  var  TeaterjRgurer,  der  optraadte. 

Man  kan  overhovedet  i  Fremstillingen  af  Abracadabra  spore,  at 
denne  Fordring  om  Liv  og  atter  Liv  havde  brudt  sig  Vej  gennem  alle 
de  nye  Iscenesættelser  af  moderne  Stykker  siden  Blochs  berømte  — 
og  første  —  af  Topsøes  Københavnerstykke,  Umyndige  i  Kærlighed,  i 
Efteraaret  for  et  Aar  siden. 

Liv.  Forbindelse  med  Husene,  saa  de  syntes  levende.  Orkestret 
(Clarinet,  Bratsch  og  Violin),  som  Leander  og  Octavius  naturligvis 
har  lejet  til  deres  Lystigheder,  kom  ud  af  Jeronimus'  Hus  i  Slut- 
ningen af  første  Akt  og  spillede  for  fuld  Musik  et  Par  Melodier 
fra  Uden  Hoved  og  Hale  til  den  vilde  Dans  med  Jesper,  Arv  og  Jøden. 
Rahbek  havde  ganske  sikkert  ikke  følt  sig  forarget  nu,  da  dette  Or- 
kester var  med  i  Løjerne  og  ikke  sad  nede  i  Kapellet  som  hin  Januar- 
aften i   1817. 

Blot  et  orienterende  Eksempel  til.  Man  traadte  ikke  mer  an  lor 
Tæppeopgang,  man  var  i  Situationen,  før  Tæppet  gik  op,  og  derfor 
saa  man,  som  tredje  Akt  begyndte,  Olaf  Poulsen,  klædt  som  Spø- 
gelse, staa  med  de  to  lystige  Fyre,  sin  Herre  og  hans  Ven,  foran  Huset 
tilvenstre  og  kigge  ned  i  Gaden  efter  Jeronimus,  som  de  passer  op  for  at 
skræmme  Livet  af.  Henrik  strakte  lidt  dristigere  Hals  end  de  andre, 
fik  Øje  paa  den  gamle,  gav  lynsnart  et  Vink,  hvorpaa  de  to  Leve- 
mænd tog  Benene  paa  Nakken  ned  ad  Gaden  bag  Jeronimus  Hus, 
mens  Henrik  ilsomt  smuttede  om  bag  Hoveddøren  og  holdt  den  paa 
Klem,  afventende  den  intet  anende  gamle  Fyrs  Komme.  Først  nu 
tager  Holberg  fat  paa  første  Scenes  første  Ord:  Jeronimus  (alleene), 
derpaa  følger  Spøgelsesoptrinet. 

1  denne  lille  Verden,  hvor  Bevægelserne  ikke  var  forordnede  paa 
Forhaand,  men  dikterede  af  Personernes  Handlinger,  levede  en  Henrik 

frit  og  løssluppent.  Vel  var  Poulsen  igen  trukket  i  den  farlige  Tjener- 
uniform, funklende  ren  og  pillen,  der  intet  forraadte  om  denne  Fyrs 
vilde  Leben,  og  ogsaa  Ansigtet  glinsede  ubedærvet  af  altfor  friske  Te- 
aterkulører, men  i  Fibrer  og  Forer,  i  Mimik,  i  Gebærder,  Bevægel- 
ser røbede  sig  en  utæmmelig  fræk  Fyr,  graadig  efter  denne  Verdens 
Goder  og  istand  til  at  mætte  sig  paa  dem,  koste  hvad  det  vilde  af 
andres  Guld  og  Gods,  egen  Persons  Anseelse.  Schuften  stak  igennem 
Marv  og  Ben,  forsøgte  ikke  at  dække  over  sig:  En  paagaaende  Struggler- 
natur, en  Bandit,  der  ubekymret  om  i  Dag  og  i  Morgen  gav  sig  over 
i  et  elektriserende  vildt  Humør. 

Som  et  Symbol  paa  Skuespillerens  egen  Skæbne  blev  det,  at 
han,  da  han  laa  bundet  paa  Gulvet  i  sidste  Scene,  holdt  sin  Forsvars- 
tale ikke  alene  med  Mundtøjet,  men  med  Arme  og  Ben,  som  vilde 
han  sprænge  alle  Baand,  Dragten  med,  alt  dette  forbandet  snævrende 
og  snærende.  Ihvertfald  beviste  han,  at  han  kunde  gestikulere  ligesaa 
træffende  med  Benene,  som  de  gamle  Henriker  med  deres  evindelig 
malende  og  afmaalte  Haandbevægelser. 

Phister  sagde  nok  stærke  Komplimenter,  og  har  dog  maaske 
smilet  lunt  ved  sig  selv:  Det  var  dog  rart,  den  Knægt  omsider  blev 
bundet. 


IV 

Samme  Aften  spilledes  Den  forvandlede  Brudgom.  En  Tradition 
med  130  Aar  paa  Bagen,  men  hidtil  urespekteret  blev  virkeliggjort, 
da  man  nu  for  første  Gang  kunde  føje  Holbergs  Ønske  om  at  spille 
denne  Komedie  med  lutter  Kvindfolk  Side  om  Side  med  den  med  lutter 
Mandfolk. 

Det  var  et  Hensyn,  som  man  saa  meget  lettere  kunde  tage,  som 
den  moderne  Fremstillingskunst  knyttede  de  to  Komedier  endnu  nær- 
mere til  hinanden. 

Til  Enakteren,  der  aldrig  var  opført,  hørte  af  gammelt  blot  den 
prunkløse,  men  stilsikre  Melodi,  som  Thielo  havde  skrevet  til  Slut- 
ningssangen,  da  Rollerne  skulde  udskrives  i  1753  til  den  Opførelse, 
som  ikke  blev  til  noget,  fordi  det  foregaaende  Nederlag  med  Abraca- 
dabra syntes  uopretteligt,  tiltrods  for  Clementins  Jeronimus  og  Londe- 
manns  Henrik. 

Teatrets  unge  Iscenesætter,  der  nogle  Maaneder  senere  skulde 
vinde  en  stor  kunstnerisk  Sejr  med  En  Folkefjende,  gav  først  og  frem- 
mest Terentias  Stue  det  Perspektiv,  som  maatte  blive  frugtbart  for 
Handlingen.  Gennem  Karnapvinduerne  helt  tilbage  i  Stuen  saa  man 
ud  til  Byen.  Der  var  altsaa  virkelig  en  Verden  udenomkring  en  Hol- 
bergdekoration. Paa  Gaden  derude  saa  man  Elsebeth  og  Kirsten 
Giftekniv  nærme  sig  til  Huset  og  gøre  de  sids>te  Forberedelser  til  de 
Intriger  mod  Terentia,  der  lidt  efter  blev  virkeliggjort  inde  paa  Scenen. 

Selve  denne  var  et  levende  Interiør  fra  Holbergs  Tid.  Borde,  Toilet- 
bord og  Stole,  Skilderier,  Spejle  og  Smaanips  i  sikker  Stil  levende- 
gjorde Rummet  ligesaa  stærkt,  som  Tomheden  i  den  almindelige  Hol- 
bergstue førte  Tanken  hen  paa,  at  der  skulde  spilles  Komedie.  Man 
forstod  straks,  at  her  maatte  Terentia,  Leonora  og  Laurentia  opholde 
sig  til  daglig  og  Pernille  løbe  dem  geskæftig  til  Haande.  De  følte 
sig  hjemme  i  disse  Omgivelser,  de  kom  ikke  derind  for  at  agere. 
Deres  Bevægelser  blev  som  Menneskers  i  deres  egne  Stuer  omkring 
de  Møbler,  de  omgaas  med  Fortrolighed.  Overhovedet  gik  og  stod 
og  satte  disse  Personer  sig  ikke  efter  Forskrifter,  men  efter  de  Ind- 
skydelser, som  deres  Tale  gav  dem.  Fire  unge  Skuespillerinder  og 
blandt  dem  Fru  Hennings  og  Fru  Oda  Nielsen,  der  ligesom  Zangen- 
berg-Leander i  Abracadabra  kom  fra  Gasino  og  var  uprøvet  i  Hol- 
bergtale og  en  purung  Pernille  (Frk.  Betzonich  —  senere  Fru 
Sinding)  talte  stilfuldt,  men  naturligt,  ikke  efter  en  bestemt  Lyd- 
skala. 

Og  Kirsten  Giftekniv  forløste  Fru  Hilmer  fra  stivnende  Pernille- 
vaner. Bag  en  fantastisk  Maske,  en  gammel  Pulverheks  med  Skele- 
øjne,  og  i  en  sær  Dragt  følte  hun  sig  som  forvandlet  og  illuderede; 
def  var  for  Tilskuerne,  som  om  hun  virkelig  førte  Bud  med  sig  fra 
Baggrundsbyens  snørklede  Gyder.  Stemmen,  der  svarede  til  Maske 
og  Skikkelse,  forplumrede  den  ellers  altfor  dagklare  Tale. 

Det  kunde  ikke  blive  andet,  end  at  Fru  Phisters  Replik  i  dette 
naturligere  talende  Ensemble  lød  noget  pointeret,  og  at  hun,  blandt 
Personer,  der  gav  sig  hen  i  Situationen,  syntes  at  træde  ud  af  den 
ved  at  adressere  sit  Spil  altfor  direkte  ud  til  Publikum.  Men  alligevel 
hørte  denne  Terentia  nok  saa  meget  hjemme  i  sit  Interiør.  Hendes 
krasse  Talefagon  blev  ligesom  mer  afdæmpet,  mer  diskret,  hendes 
Lystighed  mer  følt  end  bevidst  udleveret. 


Teatret  var  paa  Vej  mod  en  haardt  tiltrængt  Fornyelse.  Men 
det  gik  den  sindigt.  Næste  Station  naaede  det  først  ved  Fødselsdags- 
festen for  den  tohundredaarige  Holberg  i  1884.  Efter  en  Fremstilling 
ved  denne  Lejlighed  af  Den  Stundesløse  med  Gæsten  Phister  som 
Oldfux,  efter  Den  politiske  Kandestøber,  der  heller  ikke  saa'  væsentlig 
anderledes  ud  end  sidst,  og  lige  efter  Maskeraden  i  en  funklende  ny 
Ramme,  virkede  Ulysses  v.  Ithacia  som  en  Fanfare  om  den  ny  Tid. 
Dog  ikke  fordi  Fremstillingen  efter  den  lange  Hviletid  (21de  Maris 
1835)  skulde  protestere  mod  al  Tradition.  Det  kom  mere  uvil- 
kaarligt. 

Naturligvis  kan  man  af  denne  Parodi  skaffe  sig  lidt  at  vide  om, 
hvordan  de  tyske  Skuespillere  i  de  af  Holberg  parodierede  Haupt- 
und  Staatsactionen  traadte  op,    traadte  af,    bar  sig  ad,  gebærdede  sig. 

Dog  er  det  nærmest  denne  flotte  Grundighed  med  at  rulle  et  helt 
verdenshistorisk  Stof  op  i  Løbet  af  nogle  Timer,  som  Holberg  har 
villet  haane  deres  Forfattere  for,  og  derfor  er  der  kommet  altfor  faa 
Spillefaconer  med,  til  at  man  kan  danne  sig  et  Billede  af  selve  Fore- 
stillingen. 

Der  forlyder  intet  om,  at  Fallesen  som  Iscenesætter  har  gransket 
Arkiverne  eller  Tidens  tyske  Komedier  for  at  finde  supplerende  Stof 
til  en  fuldkommen  Forstaaelse  af  den  Slags  Komediespil.  Han  har 
det  heller  ikke,  og  alligevel  skabte  han  Stil.  Hvordan?  Ved  at  lade 
Skuespillerne  omsorgsfuldt  holde  sig  til  Spilleapparatet  i  Holberg. 
Og  da  det  var  gammeldags,  næsten  paa  Alder  med  Haupt-  und 
Staatsactionernes,  fik  man  et  overbevisende  Indtryk  af  noget  parodisk. 

Den  lige  Linje  foran  Lamperækken  ved  Tæppeopgang,  Reverensen 
foran  Sufflørkassen  fra  en  særlig  fremtrædende  Figur  (Husk:  Jesper  i 
Jacob  V.  Tyboe),  de  til  Parodi  symmetriske  Stillinger  under  de  veks- 
lende Optrin  mellem  faa  eller  flere,  den  hidsige  Faren  op  og  ned 
foran  Rampen  med  Modparten  lige  i  Hælene,  naar  man  er  vred  (mel- 
lem Chilian  og  Ulysses  i  tredje  Akt:  Chilian:  Ey,  vil  man  giøre  mig 
til  en  Cujon?  Ney  det  skal  aldrig  skee;  jeg  er  altfor  mandig.  —  Og 
mellem  de  samme  Personer  i  fjerde),  alt  kom  for  en  Dag  paa  een 
Aften. 

Hele  det  kendte  Apparat  blev  forhaanet. 

Da  senere  denne  Parodi  over  Parodien  havde  udfyldt  sin  Mission, 
oplivede  man  Iscenesættelsen  med  virkningsfulde  Tilsætninger  som  det 
parodiske  Lyn  og  Tordenvejr  efter  de  fortørnede  Gudinders  hidsige 
Luftfart  mod  Teaterhimlen,  hvorunder  Paris  for  forvildet  om  en  Stund 
og  til  Slut  kastede  sig  pladask  paa  Gulvet  for  lidt  efter  at  rejse  sig, 
nyse,  ryste  Angsten  af  sig  som  Hunden  efter  et  uformodet  Bad  og 
gaa  ærværdigt  ud,  men  i  Øjeblikket  stod  den  paa  egne  Ben  og  havde 
nok  med  det.  Den  blev  kun  hjulpet  af  det  dekorative,  der  passende 
nok  blot  var  en  Horisonthimmel,  den  Horisont,  som  hidtil  dinglende 
Bagtæpper  og  luvslidte  Kulisser  havde  lukket  sig  til  for. 

Det  øvrige  skulde  nu  tage  sig  ligesaa  diminutivt  ud  mod  denne 
Horisont,  som  det  før  havde  gjort  sig  altfor  stort  for  at  lukke  til  for 
den.  Bjærget  i  Prologen  blev  lilleputagtigt,  og  foran  det  stod  tre  bitte 
smaa  Legetøjstræer,  der  blev  til  fem  ligesaa  smaa  i  første  Akt.  Sæt- 
stykket, der  i  anden  Akt  skulde  forestille  Troja,  var  en  Tinsoldater- 
fæstning  med  Vindebro,  som  kunde  falde  ned  med  Kæder,  men  maatte 
passeres  med  stærkt  krumbøjet  Ryg,  og  endelig  var  Muren  i  fjerde 
Akt,  hvorpaa  der  voksede  kolorerede  eksotiske  Blomster  og  blandt 
dem  et  Træ,  der  fulgte  med  Muren  til  den  ene  Side,  naar  den  plud- 
selig aabnede  sig  i  Midten,  akkurat  som  Døren  i  Kulissen  paa  den 
gamle  Stue;  den  maaite  være  sprængt,  hvis  man  absolut  vilde  have 
været  ind  af  den,  hvorfor  den  altsaa  foretrak  at  gaa  midt  over.  Sce- 
neriet var  bestandig  indfattet  af  en  Ramme  i  Prosceniet,  ingen  af  de 
optrædende  overskred  den. 

Kun  de  to  Klædejoder  i  sidste  Optrin  af  femte  Akt  gik  udenfor 
for  at  fortælle  Publikum,  at  det  Hele  havde  bare  været  Komedie. 
Hvor  ofte  havde  Skuespillerne  ikke  i  ældre  Tid,  og  ogsaa  for  nylig, 
passeret  Prosceniets  Grænse,  gaaet  ud  af  Billedet  og  ned  til  Rampen 
og  fortroligt  taget  Publikum  med  paa  Parti:  Vel  er  vi  heroppe  hævet 
over  Hverdagen,  men  se,  vi  spiller  alligevel  Komedie. 

Der  blev  overhovedet  spillet  grundigt  Komedie  —  navnlig  en,  der 
parodierede  visse  altfor  kære  Vaner  —  i  de  brogede  Ridder-  og  Helte- 
og  Heltindekostymer  af  falmet  Fløjl  og  udslidt  Silke  fra  alle  mulige 
Tidsaldre,  Oldtid,  Romertid,  Middelalder,  Henrik  den  fjerde's  og  i 
mange  andre  Slags  Dragter,  Holberglakajuniform  (Rasmus)  bl.  a.  I 
Hjælm,  som  i  trekantet  Hat  og  med  Bulebør  hviskede  man  omsorgs- 
fuldt det  uanstændige,  selvom  man  ogsaa  havde  strøget  del  altfor 
uanstændige,  men  til  Gengæld  brød  man  paa  et  Sted  med  Traditionen, 
da  man  lod  Helene  —  i  gamle  Dage  af  Anstændighed  ageret  af  et 
Mandfolk  —  spille  af  Pernille.  Og  Replikbetoningerne  tog  sig  ordent- 
lige Lufteture.  Jerndorff  som  Paris  dalede  under  Domsafsigelsen  til 
de  trende  Gudinder  fra  den  højfornemme  Tone  med  eet  dybt  ned  i 
kras  københavnsk  Jargon  og  fordrede  ti  Rigsdaler  af  Juno  og  Pallas 
til  Kræsjanshavns  Kærke.  Fru  Phister  (Dido)  parodierede  snart  Ma- 
dame Ristori  og  var  saa  patetisk,  snart  sig  selv  og  var  saa  plat 
som  en  stramtandet  Magdelone.  Men  af  alle  var  Olaf  Poulsen  mest 
balstyrisk. 

Han  var  stukket  i  det  medtagne  graagule  Arlequins  Kostyme 
med  Pludderbukser  (dertil  Familieparaply),  som  Phister  aldrig  havde 
turdet  trække  i,  men  hvori  selve  Lindgreen  sidst  havde  ageret  Chilian 
paa  sjællandsk  med  Ræverumpe  paa  Hovedet  og  Bjælde  i  Bukserne. 
Med  Næverne  dybt  i  de  vide  Bukselommer  spankede  han  omkring  og 
svælgede  i  komiske  Betoninger  (Ambåsadør),  gebærdede  sig  af  og  til 
som  Nabocodonoser  med  Tankelæseren  Mr.  Bishops  langagtige  Ge- 
stus. Dog  af  hans  parodierende  Fremstilling  voksede  der  en  naiv, 
lumsk,  ondskabsfuld,  snusfornuftig  Natur  ud.     Et  Menneske. 


VI 

Side  om  Side  med  de  fornyende  Forsøg  var  gaaet  Bestræbelser 
for  at  ændre  paa  det  gammeldags  Ydre. 

Med  Pietro  Krohn  sørgede  Fallesen  i  Slutningen  af  70erne  for 
at  skaffe  Teatret  en  Kostymetegner,  som  efter  at  have  gennemført  de 
nyeste  Pariserprincipper  i  Misantropen  beviste,  at  han  havde  Øjnene 
aabne  for  Stilarter.  Hidtil  havde  man  spillet  Holberg  i  Chr.  VII- 
Dragter.  Selv  Marstrand  kunde  holde  sig  til  dem,  naar  han  ikke 
søgte  om  Raad  hos  Chodowiecki  (1726-1801)  og  andre  af  det  18de 
Aarh.s  Illustratorer.  Nu  stræbte  Krohn  paa  de  fornemmere  Figurers 
Vegne    efter    at    gennemføre    strængt    nøjagtige  Kostymer   fra  Regent- 

skabstiden,  altsaa  nærmere  1722  end  Teatrets  tidligere.  Olaf  Poulsen 
som  den  pantsatte  Bondedreng  saa  derfor  ganske  anderledes  ud 
end  Phister.  Han  kom  til  Gildet  i  en  stor  og  fyldig  Allonge- 
paryk, i  en  forneden  vid  og  om  Midien  stramtsiddende  Fløjlsfrakke 
med  brede  Galloner,  store  Pocher  og  lange  Kniplinger  ud  af  Ærmerne. 

Denne  Mandfolkedragt  blev  gennemført  overalt  i  Nyindstuderin- 
gerne,  og  den  virkede  farverigere,  æventyrligere  end  den  sædvanlige, 
dog  ikke  altid  i  Situationens  Tegn  —  Jeronimus  (Ad.  Rosenkilde)  i 
Jean  de  France  (1881)  holdt  ikke  paa  Moden  fra  sin  Grandpapas 
Dage,  og  det  var  dog  en  Karakteristik,  han  saa  for  flot,  for  ny- 
modens ud  —  heller  ikke  i  den  løsslupne  Farces  Tegn.  Vel  straa- 
lede  Fru  Phister  som  den  forlystelsessyge  Magdelone  i  en  prægtigt 
spraglet  Dragt  med  stærkt  udstaaende  Brokadeadrienne,  Kniplingsskørt, 
Frynsekniplinger  paa  Ærmerne  og  et  højt  Kappesæt  —  Mad.  Sødring 
havde  baaret  lavere  Haar  og  idetheletaget  smallere  og  enklere  Ko- 
styme  —  men  Jerndorffs  Jean  de  France,  klædt  i  et  Kostyme  min- 
dende om  Peers,  raaaske  mer  stramtsiddende  og  med  en  ikke  saa 
udsvævende  Paryk,  havde  ikke  en  Hat  paa  efter  sidste  Pariser^ 
gaiamode,  kæmpemæssig  af  Omfang,  seks  Gange  saa  stor  som  Arvs 
rundpulede,  der  endelig  erstattede  den  altfor  traditionstro  Hue. 

Det  strængt  nøjagtige  kunde  ogsaa  virke  som  for  meget  af  det 
gode.  F.  Eks.  saa  Leander  i  Abracadabra  saa  gammeldags  ud,  at 
den  alderstegne  og  korrekte  Henrikdragt,  som  man  ikke  behøvede 
at  forandre  paa,  ligesaa  lidt  som  paa  Pernilles,  forekom  et  halvt 
Aarhundrede  yngre,  og  de  omdisputerede  Raadsherrer  i  Den  politiske 
Kandestøber  (1884)  optraadte  i  korrekte  sorte  Klædebon,  der  kunde 
minde  om  præstelige  Ornater,  men  gjorde  dem  altfor  alvorsfulde, 
navnlig  da  de  igen  stod  som  foregivne  paa  Plakaten. 

Derimod  vandt  Leander  og  Leonora  i  Maskeraden  alle  for  sig, 
fordi  de  prægtige  Silke-  og  Brokadestoffer  havde  skønne  Farver,  der 
særlig  spillede  smukt  med  under  Snevejrsstemningen  i  sidste  Akt, 
hvor  de  to  Elskende  viste  sig  i  blegblaatgraat.  Især  Leonora  tog  sig 
bedaarende  ud  i  sin  lidt  udstaaende  graa  Silkeadrienne  dækket  af  en 
blaa  Fløjlsfigurfrakke,  kantet  med  Graaværk,  en  lille  trekantet  Fløjls- 
hat  med  smaa  graa  Fjer.  dertil  Muffe. 

Parykkerne  var  maaske  ikke  helt  ægte.  Leanders  ihvertfald  nær- 
mere Chr.  Vils  Dage. 

Disse  Dragter  stillede  naturligvis  de  ikke  saa  historisk  korrekte 
i  andre  Komedier,  der  ikke  blev  nyindstuderede,  i  Skyggen.  Damernes 
i  Den  Vægelsindede  (Sept.  1880)  forekom  saaledes  kyndige  Tilskuere 
at  staa  under  dem,  man  var  vant  til  at  se  paa  „gamle  Damer"  paa 
Karnevailer. 

vn 

Da  Tæppet  rullede  ned  for  den  sidste  Fremstilling  af  Jean  de 
France  med  Emil  Poulsen,  den  1ste  Oktober  18fi9,  tog  Folk  vist  uden 

synderlig  Vemod  Farvel  med  Gaden  fra  Heibergs  Tid,  der  efterhaanden 
var  blevet  noget  forkommen.  Men  idet  Tæppet  rullede  op  for  Jean 
de  France  den  første  Aften  i  Sæsonen  1881 — 82,  gensaa  man  den 
—  ikke  mindre  sammenflikket  end  for  tolv  Aar  siden.  Dog  undgik 
man  den  nu  i  een  Akt,  idet  Teatret  havde  taget  Holbergs  oprindelige 
Tekst  til  tredje  med  paa  Raad,  hvor  Jean  siger: 

Men  paa  hvilken  Sted  har  mand  den  Lycke  at  beskue  Madame 
ia  Fleche?  og  Espen  svarer:  Paa  hvilket  Sted  Monsieur  behager  |  el- 
lers er  hun  Klocken  3  udi  Kongens  Have! 

Før  havde  Teatret  altid  sagt  med  den  nøjsomme  Holberg  i  den 
rettede  Tekst:  —  ellers  falder  Klocken  3  hendes  Vej  her,  og  var  i 
^erde  Akt,  hvor  Stævnemødet  finder  Sted,  gaaet  den  samme  Vej  som 
i  andre  Akter,   ad  Vimmelskaftet:  Gaden. 

Nogen  Ære  og  en  god  Bunke  naturlig  Morskab  vandt  man  nu 
ved  at  lægge  den  torbi  Ghr.  IVs  Landslot.  For  det  tog  sig  natur- 
ligvis rimeligere  ud  at  se  Madame  danse  og  synge,  Arv  ridse  Dansen 
mellem  Jean  og  Mutter  af  og  Jean  klæde  sig  om  med  Bagen  fortil 
og  tvinge  Jeronimus  til  det  samme  i  det  Grønne.  I  Abracadabra  tog 
man  ogsaa  større  Hensyn  til  Miliøet,  og  Terentias  Stue  blev  et  Hjem 
paa  Holbergs  Tid.  Maskeradestuen  i  1884  mindede  i  særlig  Grad 
derom:  Et  lavt  Rum,  hvor  Døren  i  Baggrunden  førte  ud  til  Forstuen, 
tilhøjre  for  den  en  lukket  Alkove  med  Tremmevinduer,  i  Nærheden 
deraf  stod  et  mørkt  udskaaret  Skab,  ligeoverfor  rejste  sig  en  ærværdig 
Kamin.  Væggene  var  beklædt  med  udskaarne  eller  malede  Træpaneler, 
alt  i  nøje  gammeldags  Stil  lige  til  et  opmuntrende  Sprichw^ort  over 
Døren:  Den,  som  er  timelig  fød,  maa  hver  Dag  vente  sig  Stød.  Naar 
Jeronimus  fik  Mistanke  om,  at  hans  Søn  og  Henrik  havde  været  paa 
Dansebule,  tog  han  en  af  de  højryggede,  læderbetrukne  Stole  langs 
Væggen,  tren  møjsommeligt  op  og  kiggede  ind  i  Alkoven,  steg  ned. 
rev  Dobbeltdøren  op,  og  dér  laa  da  Henrik  i  Maskeradestadsen,  belyst 
af  en  nedbrændt  Tællepraas  paa  et  Bord  ved  Hovedgærdet. 

Før  Scenen  med  Arv  og  Henrik  i  Spøgelsesmaschinen  henførtes 
man  til  en  snæver  Gyde  med  Gavle,  Bislag,  Kælderhalse,  Lauglms- 
skilte  og  Hængelygter  spændt  paa  Snor  tværs  over  fra  Fagade  til  Fa- 
cade i  mystisk  middelalderligt  Dåmmerlicht,  under  faldende  Sne,  hvor 
Arv  travede  op  og  ned,  mens  han  bankede  Armene  for  Kulde.  Ud  af 
Jeronimus'  Port  tilvenstre  sneg  Henrik  sig  lidt  efter,  da  Arv  var 
skræmmet  væk,  vendte  sig,  kaldte  paa  Leander:  ingen  Fare!  hvorpaa 
de  med  Maskeradetøjet  paa  Armene  for  leende  ned  gennem  den  ene 
af  de  to  Gyder  i  Baggrunden,  hvorimellem  en  Bygning  rankede  sig, 
som  i  det  dagklare  Lys  i  tredje  Akt  sandsynliggjorde  Jeronimus'  og 
Leonards  samtidige  Enesamtaler,  idet  de  bevægede  sig  ophidset  snak- 
kende i  hver  sin  Gyde,  inden  de  kom  frem  foran  Facaden  og  plud- 
selig stødte  paa  hinanden. 


237 

VIII 

Under  Jubilæet  i  1884  trak  Dekorationsærgærrigheden  sig  mættet 
tilbage  og  gik  paa  Tourné  til  Privatscenerne,  der  for  en  kort  Tid 
havde  faaet  Lov  at  laane  Holberg.  Folketeatret  skabte  samme  Aar  i 
Julestuen  et  lyslevende  Interiør  fra  en  lille  dansk  Provinsby  paa  Hol- 
bergs Tid,  men  tryllede  ufortrøden  i  Den  honnette  Ambition  i  1889, 
hvor  Komedierne  delvis  vristede  sig  fri  af  Statsscenens  Fængsel,  en 
ligesaa  gammel  Havegaard  frem  —  af  den  Slags,  man  endnu  kan  faa 
Øje  paa  hist  og  her  i  Adelgade  eller  paa  Christianshavn  —  hvor  Tøjet, 
hængt  til  Tørring  mellem  Træerne,  skjulte  lidt  for  det  tilbagetrukne 
lave  Bindingsværkshus  med  smaa  grønlige  Ruder,  hvorigennem  man  fik 
Øje  paa  Tallerkenrækkerne  i  det  store  Køkken.  Det  kgl.  Teater  derimod 
var  fornemt  fornøjet  med  at  have  vist  ny  Vej,  og  slog  saa  ind  paa 
den  traditionelle.  Maskeradestuen  gik  igen  i  Det  lykkelige  Skibbrud 
(1888),  hvis  borgerlige  Stue  fra  1874  altsaa  nu  var  blevet  for  forslidt 
og  hvis  statelige  Gade  med  Totrinstrappen  op  til  Jeronimus'  og  Svale- 
gangen om  Rosiflengius'  Hus  forekom  faldefærdig  af  Prøvelser  i  Henrik 
og  Pernille  i  1885.  Maskeradestuen  kunde,  selv  naar  den  i  Erasmus 
Montanus  i  Udstillingsaaret  blev  muntret  lidt  op  med  Vinduer  ud  til 
Roskilde  Domkirke,  med  en  vis  Ret  nynne  med  sit  Sprichwort:  Den, 
som  er  timelig  fød,  maa  hver  Dag  vente  sig  Stød. 

Den  politiske  Kandestøbers  Diele  og  Stadsestue  havde  man  nok 
livet  noget  op  paa  paa  det  nye  Tea  ler  i  1874,  men  i  1884  karak- 
teriserede man  dem  alligevel  frimodigt  som  yderst  tarvelige,  formodentlig 
fordi  man  opdagede,  at  de  var  blevet  øgede  til  det  større  Rum. 

Phister  havde  lil  Jubilæet  ikke  villet  agere  Old  ux  (Den  Stun- 
desløse) i  nye  Omgivelser,  hvorfor  Teatret  tog  det  Hensyn  til  Olaf 
Poulsen,  der  ikke  kunde  komme  udenom  og  ud  af  Phisters  Lignelse, 
ni  Aar  efter  (1893)  at  holde  ham  i  de  gamle.  Og  for  at  gaa  noget 
længer  tilbage  i  Forliden,  levede  Heibergs  Haveidyl  fra  Pernilles  korte 
Frøkensland  ikke  saa  lidt  ud  over  1887.  Det  kan  derfor  ikke  undre, 
at  Træerne  saa  noget  afpillede  ud.  Men  ikke  saa  meget  som  Stuen 
fra  tredje  Akt,  der  var  saa  skrøbelig,  at  man  lo  og  sagde:  Tivoli's 
Panlomimeteater.  Det  kgl.  Teater  svarede:  Helligdom.  Bag  denne 
fornemme  Ripost  blev  det  ved  at  holde  sig  godt  forskanset.  Til  Nyind- 
studeringen  af  Jacob  v.  Tyboe  i  1889  spankulerede  Schram  omkring 
Olaf  Poulsen  i  en  skøn  Melange  af  den  for  fem  Aar  siden  nye  Maskerade- 
gade og  den  for  femlen  Aar  siden  ligesaa  nye  i  PhilemonsRosiflengius' 
Komedie. 

IX 

Det  blev  H.  P.  Holst,  der  —  efter  at  Emil  Poulsen  af  Hensyn 
til  sin  omfattende  Skuespillervirksomhed  havde  maattet  trække  sig 
tilbage    fra  Sceneinstruklionsarbejdet  —  fra   Sæsonen    1875  —  76    kom 

til  at  staa  for  Nyindstuderingerne,  med  Undtagelse  af  De  Usynlige, 
paa  hvis  Fremstilling  Olaf  Poulsens  Uro  maatte  sætte  sit  Præg,  trods 
Forsøg  paa  at  redde  et  traditionelt  Apparat,  og  af  de  tre  fornyede 
Forestillinger  (Abracadabra  —  Den  forvandlede  Brudgom  —  Ulysses 
V.  Ithacia),  der  var  Olaf  Poulsens,  Blochs  og  Pallesens  Arbejder.  Det 
viste  sig  at  være  et  ikke  vanskeligt  Hverv.  Forberedelserne  til  de 
øvrige  Komedier  gav  nemlig  den  i  Forvejen  ikke  særlig  initiativrige 
Holst  Lejlighed  til  at  sidde  ganske  rolig  i  Parkettet  og  se  til.  De 
ældre  Skuespillere  vidste  altid  paa  en  Prik,  hvordan  det  Hele  sidst 
var  gaaet  for  sig,  og  saadan  skulde  det  gaa  igen. 

Skarpsindigere  og  mer  blaserte  Tilskuere  var  imidlertid  blevet 
vænnet  til  at  iagttage  en  vis  —  om  ikke  særlig  omsiggribende  — 
Logik  i  de  optrædendes  Bevægelser  i  moderne  Stykker,  der  mer  og 
mer  vilde  give  Livet  end  Teater.  De  kunde  altsaa  ikke  rigtig  faa  i 
deres  Hoveder,  hvorfor  de  Spillende  i  Jean  de  France  (1881)  ligesom 
var  blottet  for  Hjemmefølelse  i  Situationerne.  Personerne  kom  fra  og 
forsvandt  til  de  urimeligste  Steder.  Dér  i  Hjørnet  af  Gaden  laa  Jero- 
nimus' Hus,  det  kunde  man  forstaa,  for  Manden  kom  bestandig  ud 
af  og  gik  ind  gennem  Døren  dér,  men  naar  Espen  og  Marthe  gik  i 
Byen  om  Karnevalsdragterne  til  Spasen  med  Jean  i  Rosenborg  Have, 
hvorfor  i  al  Verden  gik  saa  ogsaa  de  lige  ind  til  Jeronimus?  Holst 
vilde  ærbødigt  have  svaret:  Fordi  Beck  og  Mad.  Gjelstrup  i  1779  og 
Påtges  og  Jfr.  Louise  Petersen  i   1842  svap  ind  ad  den  Vej. 

Noget  lignende  maatte  Teatrets  yngre,  men  betydeligt  mer  mo- 
derne Instruktør,  William  Bloch  svare,  naar  han,  under  Holsts  til- 
tagende Svagelighed  i  80ernes  og  90ernes  første  Sæsoner,  besørgede 
Repertoirekomedier  indstuderet.  Stemmen  var  dog  maaske  ikke  saa 
ærbødig,  mere  lun  ironisk. 

Søgte  han  ikke  i  En  Folkefjende  (1883)  eller  i  Vildanden  (1885) 
at  fremtrylle  Situationer,  hvor  ikke  een  af  de  dellagende  ikke  bevæ- 
gede sig  ifølge  Stemningen.  Men,  naar  det  kom  an  paa  Holberg, 
fik  han  fra  Chefen  Ordre  til  at  lede  Indstuderingerne  saadan,  som  de 
altid  var  blevet  ledet.  Komedierne,  lød  det,  skulle  spilles  ganske 
som  altid. 

Hvordan  dette  virkelig  kunde  lade  sig  gøre,  kunde  kun  den  be- 
gribe, der  var  kommet  ud  for  traditionsbærende  Skuespilleres  Magt. 
Den  var  stor,  for  deres  Omraade  var  næslen  ubegrænset.  De  mente 
at  vide  alt  om  Fortidens  Forestillinger:  om  hvordan  de  forskellige  Figurer 
var  blevet  karakteriserede,  hvordan  de  enkelte  Replikker  var  blevet 
sagt,  hvordan  de  sammenstykkede  Dekoralitmer  havde  set  ud  og  ikke 
mindst,  hvor  den  eller  den  havde  staaet,  gaaet  eller  siddet  i  den  eller 
den  Situation,  kort  sagt,  alle  Bevægelser,  hele  Bevægelseslivet.  Jo 
mer  der,  navnlig  i  de  senere  Aar,  var  blevet  brudt  paa  alt  dette  i 
Fremstillingerne  af  helt  nyindstuderede  Komedier,  jo  voldsommere 
Livet  i  de  moderne  Stykker  greb    om  sig  og  paavirkede  Skuespilkun- 

sten,  desto  stædigere  holdt  de  Holbergskuespillere,  der  endnu  var  til- 
bage fra  den  gode  gamle  Tid,  paa  det  fra  Fædrene  nedarvede. 

Men  da  der  ikke  eksisterede  Opskrifter,  var  det  altsammen  Hu- 
kommelsesværk.  Og  saasom  saadan  noget  nu  en  Gang  er  ikke 
saa  lidt  skrøbeligt,  i  Reglen  lidt  for  individuelt,  gav  det  ofte  Anled- 
ning til  de  morsomste  Modsigelser.  En  svor  paa,  at  den  rigtige  Rosen- 
kilde havde  staaet  yderst  tilhøjre  i  den  Situation,  men  en  anden,  at 
ban  tydeligt  kunde  erindre,  at  Mad.  Sødring  i  samme  havde  holdt  sig 
længst  tilvenstre.  Det  var  korrekt,  om  noget  mellem  Himmel  og  Jord 
kunde  være  det.  Dog  — ?  Lige  efter  skulde  Magdelone  hviske  Jero- 
nimus noget  i  Øret.  Stillingen  maatte  altsaa  være  noget  tvivlsom? 
Men  da  Traditionen  Gang  paa  Gang  led  saadanne  smaa  eller  større 
Nederlag,  navnlig  i  Komedier,  der  som  Pernilles  korte  Frøkenstand 
(1887  —  sidst  1880).  Det  lykkelige  Skibbrud  (1888  —  sidst  1877), 
Jacob  V.  Tyboe  (1889  —  sidst  1877),  Barselstuen  (1891  —  sidst 
1880),  Den  Vægelsindede  (1892  —  sidst  1883),  Den  Stundesløse  (1893 
—  sid.^t  1884)  ikke  var  opførte  i  adskillige  Aar,  enedes  man  om  for 
Fremtidens  Skyld  een  Gang  for  alle  at  vælge  det  mest  rimelige  — 
der  aldrig  blev  rimeligt  nok  —  og  saa  at  nedskrive  alle  Bevægelser  og 
Stilhnger  baade  i  de  paany  fremtagne  Komedier  og  Repertoirestyk- 
kerne (Maskerade  —  Henrik  og  Pernille  —  Erasmus  Montanus  — 
Den  politiske  Kandestøber  —  Den  pantsatte  Bondedreng).  Derved  op- 
naaede  man  i  det  mindste,  at  Tilfældene  ikke  gentog  sig  i  sammo 
Grad  som  tidligere,  og  Eftertiden  har  kunnet  danne  sig  et  Begreb  om, 
hvordan  Holberg  er  blevet  spillet  i  det  18de  Aarh.  Selv  om  man  naturligvis 
ikke  maa  glemme,  at  Hukommelsesværk  er  noget  skrøbeligt  noget, 
minder  Materialet  i  Hovedtrækkene  om  Spillet  paa  Rosenstand-Goiskes 
Tider,  og  dermed  sagt  ogsaa  om  det  omkring  1748,  ja,  om  det  i  1722, 
idet  de  vigtigste  Regler  for  Spillet,  der  kom  for  en  Dag  i  Den  pant- 
salte Bondedreng  i  1880,  utvivlsomt  skyldes  Montaigu,  som  overførte 
dem  paa  Grønnegadeteaterfremslillingen  af  Moliéres  og  af  Holbergs 
Komedier  —  der  maatte  minde  ham  om  Moliéres  —  efter  at  have 
benyttet  dem  paa  det  franske  Hofteater  herhjemme,  der,  som  alle  ud- 
vandrede Trupper  tog  Théåtre  frangais'  Forestillinger  til  Mønster.  Med 
andre  Ord  er  der  i  det  kgl.  Teaters  Holbergfremstillinger  i  1880erne 
Spor  af  Moliéres  Iscenes;pltelser  fra  det   17de  Aarh. 

Iscenesættelsen  af  Den  pantsalte  Bondedreng  har  allerede  røbet 
nogle  af  disse  Regle'r:  om  den  synlige  Usynlige,  om  den  ind- 
trædendes Stilling  i  Rækken  foran  Rampen,  om  denne  lige  Rækkes 
Ubrydelighed,  selv  i  temperamentsfulde  Scener,  og  om  Bipersonernes 
StilliuLrer  i  andet  Plan  under  større  Ensembleoptrin,  hvor  de  ikke 
tog  Del 

Hvad  den  synlige  Usynlige  angaar,  faar  man  ved  et  nærmere 
Bekendtskab  med  Materialet  forøget  sin  Viden  derom.  Man  træffer 
nemlig  i  Komedierne  slet  ikke  saa  sjældent  paa  det  Tilfælde,  at  en 
Person  ikke  alene  —   saadan  som  det   hænder    med    flere    andre,    der 

skal  høre,  men  ikke  ses,  og  derfor  maa  trække  sig  forstaaende  tilbage 
ti!  Baggrunden  —  ikke  maa  ses,  men  heller  ikke  høre.  overhovedet 
slet  ikke  skal  være  tilstede,  fordi  Holberg,  efter  at  Scenen  er  forbi. 
har  glemt  at  slette  ham  eller  hende  af  de  Navne,  som  er  med  i  det 
følgende.  Hvad  gjorde  nu  Teatret?  Det  lod  i  Reglen  ham  eller  hende 
blive  staaende  et  eller  andet  Sted  og  maabe,  og  naar  saa  Handlingen 
i  Aktens  Forløb  havde  Brug  for  den  Herre  eller  den  Dame  (hvis  den 
havde  det),  saa  spaserede  han  eller  hun  frem  igen  fra  deres  usynlige, 
men  desværre  for  dem  selv  og  Tilskuerne  altfor  synlige  Tilværelse. 
Saa  gammeldags  var  man. 

Men  Materialet  røber  dog  ogsaa,  at  Hovedpersoner,  der  ikke  lige 
i  Øjeblikket  havde  noget  at  gøre  i  Handlingen  —  i  Rækken  foran 
Rampen  altsaa  —  hvis  de  skulde  have  en  afgørende  Samtale,  huldt 
sig  lidt  længere  tilbage  for  saa  at  komme  frem  og  „tage  Scenen", 
i  modsat  Fald  blev  de  staaende  stumt  paa  Linie  med  de  andre  — 
talende.  I  Slutningsscenen  af  Den  Vægelsindede  f.  Eks.,  hvor  de  fire 
Forelskede  fejrede  Forlovelse  med  Christoffer  som  Forlover  i  fuldt 
Rampelys,  havde  Fru  Heiberg  og  Holst  (Petronius)  trukket  sig  pænt 
afsides  til  Baggrunden  og  stod  der  og  parlerede  mimisk,  indtil  de 
skulde  ned  til  Pladsen  i  Solen  for  at  holde  endelig  Opgør. 

Absolut  ligesaa  dramatisk  følte  en  anden  fremragende  Skuespiller, 
der  heller  ikke  vilde  respektere  den  ubrydelige  Opstilling  paa  Linje, 
fordi  et  Brud  paa  den  kunde  skatfe  hans  Figur  en  virkningsfuld  Be- 
vægelse 

J  sidste  Scene  af  Henrik  og  Pernille  stod  alle  Personerne  ivrigt 
talende  med  hverandre  foran  Rampen  og  gjorde  op  med  Intrigen  i  de 
foregaaende  Akter.  Kun  Arv-Phister  (1870)  holdt  sig  tilbage.  Dog  ikke, 
fordi  han  kun  var  Tjener,  ikke  heller,  fordi  han  ikke  havde  noget  at 
sige,  men  han  skulde,  naar  de  andre  havde  faaet  snakket  af,  pludse- 
lig udbryde:  Men,  Henrich!  end  de  Penge,  du  lovede  mig?  I  det  samme 
Nu  veg  alle  til  Side,  Arv  nærmede  sig  Henrik  —  for  at  modtage  en 
knaldende  En  paa  Kassen:  Der  har  du  et  Ørefigen. 

Virkningen  af  dette  Svar  var  blevet  svækket,  hvis  Arv  havde 
staaet  rolig  i  Rækken  ved  Siden  af  Henrik. 

Og  i  temperamentsfulde  Scener  kunde  det  hænde,  at  Rækken  blev 
brudt,  blot  er  det  ikke  ganske  sikkert,  om  det  Eksempel,  der  skal 
bevise  det,  ligesom  de  to  andre  stammer  fra  senere  Tider.  —  Det  er 
Opgøret  i  fjerde  Akt  af  Det  lykkelige  Skibbrud,  hvor  det  har  vist  sig, 
at  Rosiflengius  er  en  dreven  Spekulant  i  Jeronimus'  Guld  og  Gods. 
Magdelone  og  hendes  Ægtelælle,  deres  Datter  og  hendes  Philemon, 
Sønnen  Leander  og  Pigen  Pernille  er  til  Stede  og  saa  naturligvis  den 
afslørede  Visepoet: 

Magd.  —  Jeron.  —  Phil.  —  Leon.  —  Rosifl.  —  Pernil.  —  Leand, 

Jeronimus    bryder    løs    paa    Rosiflengius:     Bilder  I  jer  ind,  at  vi 

en(1nu  ikke  kiender  jer?  Rosiflengiiis  nærmede  sig  ham  ængsteligt: 
Min  Herre  ....  Bliv  fra  mig,  dit  Skarn!  svarede  den  gamle  og  ilede 
hidsigt  forbi  sin  Kone  over  til  venstre  Side  af  Scenen.  Rosiflengius 
gik  nu  mod  den  nærmeste,  Magdelone:  Naadige  Frue  ....  Bort,  falske 
Blakke!  svarede  hun  og  futlede  forbi  Jeronimus  helt  over  i  yderste 
Hjørne  af  venstre.    Saa  var  der  ikke  andet  for  Rosiflengius  end  at  vende 

sig  om    til   den,  der  nu  stod  ham  nærmest:     Dydædle  Jomfrue 

Svar:  Kom  mig  ikke  nær,  du  Forræder!  (Fut  tilvenstre  over  til 
Forældrene)  Philenions  sarkastiske  Smilen  afvæbnede  Rosiflengius. 
Her  var  intet  at  gøre.  Altsaa  tilhøjre  mod  Pernille:  Mademoiselle 
Pernille  ....  men  hun  var  rap  i  Munden  som  altid:  Bliv  fra  mig, 
du  Abecee-Bræt!  Hænderne  sidde  løse  paa  mig  —  og  rap  i  Gangen 
for  hun  helt  over  tilhøjre.  Nu  stod  Leander  nærmest,  men  han  af- 
værgede med  stum  Foragt  Poetens  Tilnærmelse.  Allsaa  maatte  han 
forsøge  Philemon:  Min  Hr.  Philemon!  hør  mig  dog.  —  Og  nu  fik 
Rosiflengius  det  endelige  Svar:  —  Fort  paa  Doren!  —  hvorpaa 
Leander  tog  ham  ved  Armen  og  Pernille  spændte  ham  ud  for 
Rumpen. 

Dette  Arrangement  er  maaske  Høedts  i  1862.  Det  kunde  minde 
om  hans  lidt  mekanisk  virkende  Forsøg  paa  at  skaffe  Liv  i  Scribe- 
stykker,  naar  der  var  flere  paa  Scenen.  Det  kan  ogsaa  skyldes  Fru  Heiberg 
(1868),  som  nok  slet  ikke  tog  saa  lidt  fra  Hoedt  rundt  omkring.  Men 
det  minder  dog  mest  om  Opgøret  mellem  Eraste,  Apicius,  deres  Søstre, 
Petronius  og  Lucretia,  hvor  hun  grædende  trækkes  snart  tilvenstre, 
snart  tilhøjre,  alt  eftersom  en  af  hendes  Uvenner  kommer  hende  nær- 
mest Altsaa  skyldes  Arrangementet  maaske  Holberg,  som  i  en  Paran- 
tes  før  denne  Scene  siger:  De  rykker  hende  til  sig  een  efter  en  anden. 
Og  saa  maaske  igen  Moliére? 

Med  andre  Ord  er  Opgøret  med  Rosiflengius  saare  agtværdigt  af 
Alder    Men   dog  livfuldere  end,  hvad  man  er  vant  til  at  møde. 

Livfuldt  var  fremfor  alt  aldrig  Synet  af  Scenen,  naar  Tæppet  gik  op. 
Man  fik  nærmest  Indtryk  af  en  iræg  Opvaagen  fra  de  Døde.  De  age- 
rende Personer,  der  skulde  indlede  Aklen,  stod  nemlig  altid  midt  paa 
Skuepladsen  —  hvis  Holberg  da  ikke  udtrykkelig  antydede  noget 
andet  —  selv  naar  det  i  højeste  Grad  fremgik  af  Replikkerne,  at  den 
ene  eller  den  anden  maatte  komme  et  eller  andet  Sted  fra  som  f.  Eks.  i 
første  Scene  af  tredje  Akt  af  Henrik  og  Pernille,  da  Magdelone  lige 
har  overværet  Brylluppet  mellem  de  to  Tjenestefolk  og  iler  med  at 
meddele  Leonore.  at  nu  er  det  sket.  Ti  Leonore  begynder  jo  saadan: 
Saa  det  er  gandske  klappet  og  klart,  Magdelone?  —  Magdelone 
har  altsaa  vær<t  inde,  forsikret  sig  om  det  skete  og  har  skyndt  sig 
ud  for  at  fortælle  det.  Et  andet  Eksempel  kan  tages  fra  Jean  de 
France.  Magdelone  burde  her  i  femte  Scene  af  første  Akt  være  kommet 
farende  ind  i  Stuen  til  Frauds:  Ach  min  hierte  Mand!  Har  du  seet 
Hans    Frandsen   —  ?  men    hun  skulde  være  ved  hans  Side,   maaske  i 

det  højeste  bevæge  lidt  altereret  paa  sig.  Den  Slags  Stivstikkeri  blev 
dog  den  nye  Tid  lidt  for  meget  af  det  Gode.  Derfor  sad  Magdelone  i 
første  Scene  af  fjerde  Akt  af  Det  lykkelige  Skibbrud  (1888)  oppe  i 
Baggru ndskarnappen  og  rejste  sig  ilsomt,  da  Jeronimus  kom  ind  for 
at  meddele  hende  vigtigt  nyt  om  Leonora  og  Rosiflengius:  Endnu  er 
hun  obstinat,  dog  ikke  som  tilforn.  —  Dette  er  dog  maaske  fra  Fru 
Heibergs  Iscenesættelse. 

Men  Aaret  efter  var  det  ikke  muligt  at  ændre  Opstillingen  imellem 
Fru  Leonora  og  Pernille  i  første  Scene  af  tredje  Akt  af  Jacob  v.  Tyboe. 

Hør,  Pernille!  siger  Leonora,  dersom  jeg  fornemmer,  at  du 
lader  Monsieur  Leonard  herind  udi  Huset,  skal  du  ikke  bhve  en  Time 
i  mit  Brød. 

Fru  Phister  og  Fru  Hilmer  stod  ret  op  og  ned  som  deres  For- 
gængere, kom  bare  lidt  frem.  Og  man  skal  dog  have  Indtrykket  af, 
at  Husets  Frue  har  hørt  et  eller  andet  uile  i  Byen,  som  faar  hende 
til  at  gaa  ilsomt  hjem  og  give  Pigen  en  Overhaling. 

Ved  samme  Lejlighed  lykkedes  det  imidlertid  at  faa  Leonard  og 
Jesper  til  at  indlede  fjerde  Akt  (Det  var  min  Troe,  en  artig  Invention, 
Jesper!)  ved  at  komme  samtalende  fra  Sidegaden  ind  paa  Scenen,  men 
dér  hvor  Jesper  i  næste  Akt  gør  sig  sine  ensomme  Tanker  om  Potte- 
vandsbataljen  i  forriges  Slutning,  var  det  ikke  muligt  at  faa  ham  til 
at  komme  ned  ad  Trappen  til  Fru  Leonoras  Hus,  hvor  han  naturligvis 
har  skyndt  sig  ind  for  af  Pernille  at  faa  nærmere  at  vide,  og  saa 
blive  staaende  ved  Pjaskeriet  og  sige:  Det  var  min  Troe  et  skiønt 
Paafund  Han  tænkte  at  fange  den  anden,  men  falder  selv  i  Strikken 
—  og  alt  det  dér  om  de  to  uheldige  Friere  Stygofius  og  Jacob,  som 
han  bekæmper  for  sin  Ven,  Leonards  Skyld. 

Nej,  Phister  stod  dér.  Ryge  havde  staaet  dér.  Heinsvig  skal  nok 
have  staaet  dér.  Als  skulde  nok  have  staaet  dér  —  —  og  frydet  sig 
over   Pottevandet. 

Ubevægelige.     Uomstyrtelige. 

Men  man  begriber,  hvorfor  Tilskuerne  i  1882  var  blevet  saa 
glade  over  at  se,  at  Jeronimus  ikke  stod  dér  i  Begyndelsen  af  tredje 
Akt  til  Abracadabra,  men  at  de  blev  indviede  i  et  stumt  Spil,  der 
fortalte,  hvilke  Hokuspokus  Henrik,  Leander  og  Octavius  havde  i  Sinde 
imod  ham.  inden  han  kom  ind  og  stillede  sig  dér. 


X 

Men  Skelettet  vilde  man  altsaa  holde  sammen  paa,  mens  Livet 
undflyede  det.  Livet  sitrede  i  Den  forvandlede  Bindgim.  Her  var  For- 
bindelse med  en  Verden  rundt  om,  hvor  Per-onerne  levede  og  virkede 
ligesom  paa  det  lille  Stykke  af  den.  som  Skuepladsen  skulde  foreslille. 
Men  den  var  absolut  afbrudt  i  et  Reperloirestykke  i  gammeldags  Ind- 
studering. 

Henrik  og  Pernille  var  et  lysende  Eksempel.  Her  forestillede  De- 
korationen en  Gade  med  Jeronimus'  Hus  paa  venstre,  Leanders  lidt 
længere  tilbage  paa  højre  Side.  Hør  nu  en  Gang,  hvor  fantasifulde 
man  forlangte,  at  Tilskuerne  skulde  møde  for  at  tro,  at  dette  her  var 
Troja,  at  disse  sammenflikkede  Kulisser,  denne  luvslidte  Baggrund  med 
andre  paamalede  Huse  forestillede  et  eller  andet  Sted  i  Holbergs  Kø- 
benhavn, hvor  hans  Tids  Mennesker  drev  deres  Løjer,  spandt  deres 
Intriger  mod  hverandre. 

Lige  en  Gang  i  Begyndelsen  saa  man  Henrik  og  Pernille  forsvinde 
ind  til  Jeronimus'  gennem  hans  eneste  Dør.  Det  kan  ingen  forbyde 
dem.  Her  holder  jo  Pernille  som  Leonores  Pige  til,  selv  naar  Frøke- 
nen er  paa  Landet.  Men  Magdelone,  den  lune  Morlille,  som  boer  i  vor 
Baggaard,  siger  Pernille,  hun  har  slet  ikke  noget  tned  det  fine  Her- 
skab at  gøre,  det  kender  blot  lidt  til  hende,  fordi  hun  med  sit  skik- 
kelige Udseende  har  faaet  et  Par  Værelser  til  Leje.  Dog  løb  hun 
immervæk  omkring  i  Jeronimus'  Stuer,  som  om  hun  aldrig  skulde 
være  derfra.  En  Gang  sidder  hun  oppe  paa  sin  Kvist  —  tredje  Scene 
i  første  Akt  —  og  faar  Øje  paa  den  Tyveskælm  til  Henrik  nede  paa 
Gaden,  om  hvem  hun  for  sikkert  ved,  at  han  er  tosset  efter  Pernille, 
hvad  der  selvfølgelig  straks  faar  hende  til  at  skynde  sig  ned  til  hende: 
Nu  er  han  udenfor!  og  lige  saa  straks  gaar  de  ud  sammen,  og  Mag- 
delone siger:  Saa  maa  han  være  gaaet  bort;  thi  jeg  saae  ham  min 
Troe  dette  Øyeblik  staae  her  udenfor,  hvorudover  jeg  løb  ind  at  vare 
dig  ad,  Pernille! 

Hvad  om  man  havde  set  hende  komme  ud  af  sin  Baggaard  — 
der  ikke  var  til  at  se  —  og  saa  liste  ind  til  Pernille,  mens  Henrik  og 
Arv  stod  og  snakkede  sammen  paa  Gaden?  Dog  nej.  Magdelone  kunde 
kun  bo  ét  Sted,  hos  Jeronimus,  og  komme  ud  derfra. 

Arv  paa  den  anden  Side  Gaden  havde  det  paa  samme  Maade. 
Han  var  altid  i  Stue  med  Leander,  sov  maaske  i  Stue  med  ham, 
skønt  han  er  Gaardskarl,  Staldkarl,  Tyendet  fra  Landet,  der  agtes 
lavere  paa  Rangstigen  end  Københavnerlakajen  Henrik,  og  som  altid 
gaar  og  sover  i  det  oppe  paa  Høloftet,  hvorfor  han  ifølge  Traditionen 
skal  vise  sig  med  Halm  udi  Haaret.  Hvad  om  Teatret  havde  bygget 
et  Plankeværk  med  Dør  ud  mod  Tilskuerne  fra  Leanders  Hus,  altsaa 
ind  til  Arvs  Domæne,  Gaard,  Hundehus  og  Stald  og  ladet  ham 
komme  derfra.  Nej,  han  sad  til  Højbords  hos  sin  Herre  og  var  derfor 
født  diskret.  Naar  Leander  og  Leonore  var  røget  i  Totterne  paa  hin- 
anden, havde  skændtes,  spyttet,  kastet  Gaverne  paa  Gaden  og  derpaa 
for  ind  ad  hver  sin  Dor,  kom  Arv  lige  efter  ud  af  den,  Leander  havde 
entreret,  og  sagde:  Mig  synles  her  var  Klammeri  udenfor;  men  jeg 
seer  ingen.    —   Hvilken  Diskretion! 

Holberg  saa  København  foran  sig,  mens  han  skrev.  Hans  Tilskuere 
saa  Gaderne  —  hvorfra  de  lige  kom  ind  —  mens  de  overværede  hans 
Komedie,  de  kunde  altsaa  nøjes  med  en  neutral  Dekoration,  der  bare 
betød  Teater;    vi  derimod  er  borte  fra  den  Tid,  vi  forstaar  ikke  helt 

dens  Mennesker,  selv  i  en  Farce  vil  vi  gærne  blive  fortroligere  med 
dem,  end  Papir  o^  Tryk  tillader,  men  Teatrets  Fantasi  var  bundet 
af  det  traditionelle  Forbud:  Saadan  har  det  altid  været. 

Og  den  naturlige  Forbindelse  mellem  Scenerne,  som  Tilskuerne 
var  forvænt  med  i  moderne  Stykker  og  og<aa  i  Abracadabra  og  Den 
forvandlede  Brudgom,  og  som  var  saa  latterlig  brudt  i  den  parodiske 
Fremstilling  af  Ulysses  v.  Ithacia,  den  havde  altid  været  brudt  i  Komedie- 
forestillingerne, og  der  kunde  derfor  ikke  være  Tale  om  at  se  at  finde 
Traadene  og  knytte  dem  sammen. 

Et  Eksempel  fra  Opførelsen  af  De  Usynlige  er  tilstrækkeligt. 
Columbine  jamrer  over  den  tossede  Harlekin,  som  nu  kun  vil  den 
himmelske  Elskov,  og  haaner  hendes  allfor  kødelige  Lyster:  Ach  jeg 
elendige  Menneske,  der  skal  see  min  Troeskab  saa  ilde  belønned! 
Pludselig  kommer  Magdelone  ud  af  sin  Dør  under  d^n  skæbne- 
svangre Balkon:  See  est  du  her  alleene,  Colombine?  Har  du  vel 
talet  med  din  Kiæreste  nyeligen?  —  Den  lystige  Donna  har  jo  syn- 
ligt for  alle  og  enhver  en  Ræv  bag  Øret.  Et  Par  Ord  mellem  hende 
og  Columbine,  og  hun  lægger  een,  to,  tre  Intrigen  mod  Harlekin  frem, 
som  skal  blive  til  hele  Komedien.  Hvorfor?  Fordi  hun  har  lyttet  fra 
sin  Balkon  eller  i  sit  Vindue,  og  her  maatte  man  altsaa  have  set  et  Glimt 
af  henie  under  den  foregaaende  Scene  og  moret  sig  over  hendes 
lune  Mimik:  Nu  skal  jeg  hjælpe  paa  det  Men  man  saa  hende  ikke. 
Blev  ikke  ført  paa  Vej.  Ikke  spændt.  For  det  var  aldrig  sket.  Alt- 
saa — .  Men  Holberg  og  Tilskuerne,  der  holdt  af  ham,  led  under  Sav- 
net af  denne  naturlige  Forbindeise. 


XI 

Det  lykkedes  dog  af  og  til  den  moderne  Sceneinstruktør  at  drage 
Lyset  ude  fra  Omverdenen  ind  over  Komedierne  Det  virkede  forun- 
derligt levendegørende,  som  naar  en  Skodde  pludselig  trækkes  fra  for 
Solen  i  en  forlængst  beboet  Stue.  Støvet  staar  dansende  i  Vejret  Det 
sknrpe  Dagsskær  blotter  alle  de  faldefærdige  Møblers  Skrøbeliglieder, 
men  gyder  Blod  i  de  indtrædendes  Kinder. 

1  denne  ældede  Stue  i  Pernilles  korte  Frøkenstand  sørgede  Iscene- 
sætteren i  1887  for  at  bygge  en  Karnap  med  Vinduer  ud  til  Bag- 
grundsgaden,  hvorigennem  man  kunde  se  Henrik  og  de  to  Gavtyve 
nærme  sig  til  Kuppet  mod  Leonard  og  hans  Familie.  Karnappen  blev 
overhovedet  lige  siden  Den  forvandlede  Brudgom  som  Symbolet  paa, 
at  der  var  da  Liv  udenom,  mødte  derfor  igen  i  Det  lykkelige  Skib- 
brud i  1888  og  i  Den  Stundesløse  1893,  blev  dog  af  særlig  god  Virk- 
ning, da  Schram   spillede  v.   Tyhoe  første  Gang  (1889). 

I  ældre  Tid  havde  man  forresten  slet  ikke  været  blind  for  dens 
Betydning.  Overskou  syslede  med  Tnnken.  da  han  forberedte  Abraca- 
dabra,   og    Dagbladet   angreb  Teatret  i   1860,  hvor  Mantzius  var  den 

storpralende  Soldat,  fordi  Portørerne  tumlede  med  ham  og  Portechaisen 
langt  ind  i  Leonoras  Stadsestue  og  helt  ned  til  Rampen,  saa  Fruen  i 
Huset,  hendes  Datter  og  Pige  samt  Stygotius  —  efter  Traditionens 
Bud  —  af  Skræk  over  dette  martialske  Soldatervæsen  for  hen  i  en  Krog, 
skønt  Holberg  tydeligvis  havde  sagt,  at  han  skulde  blive  ude  i  Gan- 
gen  (Teatrets)  og  harcellere. 

Bladet  forlangte  derfor  en  aaben  Veranda  eller  Havestue  til  disse 
Løjer.  I  1889  tog  man  endelig  Gangen  bogstavelig,  og  havde  Held  med 
sig.  Bag  i  Stuen  saa  man  gennem  en  Række  smaarudede  Vinduer  ud 
til  en  saadan  Entré-Gang  med  flere  Fag  Vinduer  længere  tilbage  paa 
bageste  Baggrundsvæg  (Husets  Fagademur),  som  man  endnu  kan 
komme  ind  i  i  et  af  de  gamle  Huse  paa  Christianshavn.  Paa  Gaden, 
der  gik  forbi  de  bageste  Baggrundsvinduer,  viste  først  Stygotius  sig, 
inden  han  kom  ind  og  passerede  Gangen  hen  til  Baggrundsdøren  i 
Stuens  venstre  Side.  derpaa  blev  v.  Tyboe  baaret  forbi  og  ind.  Døren 
blev  slaaet  op  af  Christoff,  v.  Tyboe  steg  ud  af  Portechaisen,  kom- 
manderede Portørerne  bort,  man  saa  dem  fjærne  sig.  og  den  følgende 
Scene,  hvor  v.  Tyboe  krigerisk  brølende  snart  sender  Christoff  væk, 
saa  han  ilsomt  stikker  i  Rend  (hen  ad  Gangen),  snart  kalder  ham 
tilbage,  saa  han  straks  vender  om.  blev  særdeles  naturlig  og  virk- 
ningsfuld. 

Heldet  fulgte  overhovedet  denne  Indstudering.  Tolv  Aar  var 
der  gaaet  siden  de  tre  sidste  Opførelser  i  1877,  og  den  Gang  var  det 
over  tolv  Aar  siden  sidst,  April  1865,  man  havde  derfor  ligesom  ikke 
faaet  Tid  til  at  stivne  i  det  traditionelle  Puds,  og  nu  i  1889,  hvor 
Olaf  Poulsen  havde  mer  Mod  til  at  bryde  med  den  gamle  Jesper,  og 
Schram  —  som  den  Fornyer  han  ihvertfald  et  Par  Gange  havde 
været  —  ikke  var  uvillig  til  at  lade  sin  Frydendahls  v.  Tyboe  røre 
naturligere  paa  sig,  lykkedes  det  at  forbinde  tilsyneladende  usammen- 
hængende Scener  ligesaa  naturhgt. 

Vil  man  følge  med  i  lidt  Pedanteri? 

F.  Eks.  i  fjerde  Optrin  i  tredje  Akt,  hvor  Stygotius  og  Jesper 
er  blevet  enige  om,  at  Jens  skal  narre  Christoff  med  Pungen.  Fra 
Holberg  er  der  til  Jens  ingen  Bemærkning  om,  at  Christoff  er  under 
Opsejhng.  Var  Jens  blevet  alene  tilbage,  saa  kom  Christoff.  Nu 
derimod  var  Jesper,  Stygotius  og  Jens  efter  endt  Aftale  paa  Vej  op 
mod  venstre  Baggrundsgade,  Stygotius  stansede  med  eet,  gav  Jens  en 
sagte  Besked:  Han  saa  Christoff  tumle  sig  i  Gaden  tilhøjre;  Sty- 
gotius fjærnede  sig  saa  skyndsomst  med  Jesper,  efter  at  Christoff 
var  svunget  ind  uden  at  se  de  andre,  der  nu  skjulte  sig  godt  oppe  i 
Gaden  tilvenstre  (Jeg  gaaer  og  krydser  for  ut  optrække  Magisterens 
Tienere  og  at  fuldbyrde  Jespers  Anslag).  Stygotius  og  Jesper  ilede 
derpaa  helt  bort,   og  Jens  gik  frem. 

I  tiende  Scene  har  Pernille  kastet  Pottevandet  i  Hovedet  paa  v, 
Tyboe  og  hans  Musikanter;  hun  og  Luciha  stod  leende  og  strakte 
Hals    ud    af  Vinduet    i    Huset    tilvenstre,    pegede  Fingre    af   de    driv- 

vaade,  som  tumlede  op  ad  højre  Baggrundsgade,  da  Pernille  med  eet 
i  venstre  fik  Øje  paa  den  nye  Serenade:  Stygotius  med  samt  hans 
Instrumenter.  I  en  Fart  lukkede  de  Vinduet  og  iagttog  halvt  skjult 
bag  Gardinet  Opstillingen,  aftalte  stumt  og  slog  paany  Vand.  I  tid- 
ligere Forestillinger  kladskede  Pernille  paa  sin  Replik  pludselig  Vand 
paa  V.  Tyboe  og  saa  ligesaa  pludselig  paa  den  næste  Frier. 
Svage  Midler  gjorde  Forbindelsen  mer  levende,  den  komiske  Virkning 
stærkere. 

Mellem  fjerde  Scene  i  femte  Akt  og  den  følgende  er  der  hos 
Holberg  ogsaa  et  Hul.  Jesper  her  staar  ganske  stum,  mens  Pernille 
højt  og  helligt  lover  Leonard,  at  hun  aldrig  skal  svigte  hans  Sag. 
Holberg  slutter:  Leonard  gaaer  ud,  og  Pernille  ind.  Saa  kom  Scenen 
mellem  Jesper  og  Peer.  Nu  derimod  opdagede  Jesper  ham  pludse- 
lig i  Gaden  tilhøjre,  gav  et  Tegn  til  Pernille,  der  saa  ogsaa  fik  Øje  paa 
ham,  Leonard  saa  deres  Blik,  opdagede  ogsaa  Peer,  forsvandt  hur- 
tigst muligt  op  ad  Gaden  bag  Leonoras  Hus,  Pernille  svap  ind  af 
hendes  Dør.     Scenen  mellem  Jesper  og  Peer  tog  fat. 

Kampscenen  i  Slutningen  af  femte  Akt,  som  under  Høedt  i  1860 
rostes  for  at  have  været  virkningsfuld,  bl.  a.  spilledes  der,  medens 
Krigerne  marscherede  frem.  Mallebrok  er  død  i  Krigen,  fik  nu  en 
Forberedelse,  der  forstærkede  Komiken.  Holberg  lader  Peer  udbryde 
til  Jesper  om  v.  Tyboe:  Men  der  kommer  han  med  4re  Soldater.  Jeg 
maa  løbe.  —  Iscenesættelsen  brød  Replikken,  saa  den  blev  mer  levende. 
V.  Tyboe  marscherede  ind  med  sit  Regiment,  brølende  Kommando- 
raabene  højere  og  højere,  paa  Peers  Ansigt  steg  og  steg  Rædslen,  han 
stod  lidt,  sagde  saa  forvildet:  Jeg  maa  løbe  —  og  forsvandt.  Lidt  efter 
under  følgende  Optrin  med  v.  Tyboe  og  Jesper  siger  Holberg:  Sty- 
gotius, Jens  med  4re  Studenter  ved  den  anden  Side.  Allerede  lidt 
før  lød  der  nu  Trommehvirvler.  Peer,  der  imidlertid  er  kommet  igen 
og  som  V.  Tyboe  har  villet  gøre  til  Soldat,  stak  af,  alt  hvad  Remmer 
og  Tøj  kunde  holde,  og  v.  Tyboe  samt  Soldater  og  Jesper  svingede 
med  lange,  frygtsomme  Skridt  op  efter  ham  i  højre  Sidegade,  medens 
Stygotius  stadig  rykkede  frem  fra  venstre,  saa  stod  han  dér  og  talte 
til  sin  Hær.  Langt  borte  om  et  Hjørne  stak  v.  Tyboe  forskræmt  sit 
martialske  Hoved  frem  for  hurtigt  at  vige.  Stygotius  saa  sig  om  til 
alle  Sider,  opdagede  ham  ikke,  kommanderede  pipfugleagtigt,  mar- 
scherede derpaa  med  sine  Soldater  bort  ad  den  Vej,  de  kom.  Mens 
han  ^ærnede  sig  under  Trommers  Lyd,  kiggede  Jesper  forsigtigt  frem 
dér  langt  borte,  kom  saa  helt  ind  paa  Scenen:  Væk!  Vinkede  til  v. 
Tyboe,  der  nu  ogsaa  listede  frem,  saa  sig  om,  derpaa  vinkede  til  Ar- 
meen, der  listede  ned  ad  Gaden,  men  dog  først  gav  et  Vink  til  Peer, 
indtil  hele  Kompagniet  stod  dér  og  var  mussestiUe. 

Holberg  havde  blot  sagt  om  Stygotius:  Gaaer  ud  til  sine  Folk 
igien.  Midlertiid,  mens  Stygotius  siger  det,  rangerer  von  Tyboe  sine 
Soldater.   —  Og  man  havde  hidtil  af  fattig  Evne  fulgt  ham. 

XII 


Replikkernes  gennem  Tiderne  aftalte  Tonefald  værnede  man  natur- 
ligvis ogsaa  om.  Men  paa  en  Tid,  hvor  Skuespillerne  var  vænnet  til 
et  Sprog,  der  i  Nuancer  og  Afskygninger  gik  den  daglige  Tale  saa 
nær  som  muligt,  fordi  Forfatterne  fremfor  alt  vilde  gengive  Mennesker 
fra  det  daglige  Liv,  kunde  de  naturligvis  daarligt  lade  sig  nøje  med 
at  tale  saadan,  som  man  sagde  dem,  at  den  eller  den  altid  havde  talt. 
At  Tilføjelser  var  en  Uting,  var  dem  klart  nok.  Kun  en  Autoritet 
kunde  tillade  sig  den  Slags  som  Schram- Vielgeschrei,  hvor  han  sagde 
om  den  sorte  Høne  nede  i  Gaarden:  Det  er  saadan  en  god  lille  Høne. 
—  Men  hvorfor  skære  væk?  Hvorfor  i  al  Verden  maatte  Skøgen,  der 
vil  købe  Bryllupsvers  af  Rosiflengius,  ikke  faa  Lov  til  at  sige  noget 
om,  at  selv  om  hun  skulde  giftes,  vilde  hun  alligevel  ikke  derfor 
stanse  sin  Næring  (derfor  lar  jeg  ikke  Næringen  gaae  bort),  navnlig 
naar  hun  var  et  forklædt  Mandfolk?  Hvorfor  fjærne  de  uartige  Ord 
og  hvorfor  —  hviske  dem?  Til  Jubelfesten  i  1884  havde  Fru  Phister 
som  Den  Stundesløses  Pernille  vendt  sig  omkring  og  hvisket  Plump- 
hederne ud  til  Baggrunden.  Lad  gaa,  skønt  det  dog  var  bedre  som 
Kolling,  f.  Eks,  som  Arv  i  Maskeraden,  at  understrege  dem,  om  end 
lidt  højrøstet,  som  om  han  vilde  overraabe  sig  selv.  Inkonsekvent  var 
og  blev  det  at  stryge  hist  og  henaande  dydsiret  der.  Men  en  debu- 
terende Gottfred  maatte  hviske,  ligesom  Læreren  hviskede. 

I  Barselstuen  1891  havde  de  mange  unge  svært  nok  ved  at  tale 
Holbergsk,  deres  Hvisken  paa  Holbergsk  klarede  ikke  Øret  paa  den 
lyttende.  Det  blev  til  et  fortumlende  Ordvirvar,  hvor  dog  Anden  Dames 
traditionelt  kraftigt  udslyngede  Rumpe  virkede  som  en  Fuldtræffer  af 
en   Sprænggranat. 

Kun  langsomt,  egentlig  først  under  Opførelserne  af  Den  Vægel- 
sindede og  Den  Stundesløse  i  90erne,  opfangede  den  Lydhøre  en 
naturlig  Nuancering  og  med  den  en  mer  uforbeholden  Udtale  af  alt, 
hvad  Teksten  gav.  Til  Brødrene  Poulsens  fem  og  tyve  Aars  Jubilæum 
i  Foraaret  1892  talte  Fru  Sinding  usnerpet  fra  Leveren  om  sin  Længsel 
efter  Erasmus,  hvad  man  havde  forbudt  en  Debutantinde  for  ni  Aar 
siden.  Og  kort  efter  behøvede  hun  som  Vielgeschreis  tro  Kammerpige 
slet  ikke  at  efterligne  Fru  Phister  s  —  med  Aarene  —  decente  Væsen. 
Hun  var  passende  ligefrem,  og  ikke  En  følte  sig  forarget. 

Men  det  gik  altsaa  langsomt.  Ti  forsøgte  En  at  sige  Replikken, 
som  den  lød  for  hans  Øre,  stempledes  Forsøget  som  uholbergsk.  Den 
burde  siges  i  et  syngende  Tonefald,  der  paa  bestemte  Steder  gik  op 
og  ned.  Man  kunde  tiltider  ligefrem  sætte  Sætningerne  ud  for  Noder, 
Gjorde  den  unge  Iscenesætter  en  af  de  ældre  Holbergere  opmærksom 
paa,  at  Meningen  kvaltes,  var  Svaret  altid  parat:  Saadan  er  den  Re- 
plik altid  bleven  sagt.  Man  vidste  efterhaanden  —  navnlig  af  Lieben- 
bergs  rensede  Tekster,  der  netop  i  disse  Aar  kom  ud  i  let  tilgænge- 
lige Særudgaver  —  at  hverken  Holberg  eller  hans  Bogtrykkere  havde 

været  særlig  omsorgsfulde  for  en  nøjagtig  Tekst,  endsige  for  Orto- 
grafien; dette  var  ogsaa  blevet  klart  for  enhver,  der  fulgte  med  —  og 
hvem  andre  end  Skuespillerne  burde  have  gjort  det?  Alligevel  tog 
man  Høpfneroptrykket  fra  ca.  1788,  som  Teatret  endnu  havde  til 
Disposition  for  hver  enkelt  Rollehavende  (det  havde  i  sin  Tid  for 
Nemheds  Skyld  udskaaret  de  enkelte  Komedier  af  den  samlede  Ud- 
gave), for  Profetens  Ord  og  forvekslede  Talesprog  med  Skriftsprog, 
sagde  kand  for  kan  og  den  Slags.  Troels  f.  Eks.  blev  bestandig  ved 
med  at  sige  Ellen  Fru  Gantors  og  Malene  Fru  Vagtmesters,  ti  Phister 
havde  jo  aldrig  faaet  Lejlighed  til  at  tænke  videre  over,  at  en  Kan- 
tors eller  Vagtmesters  Madammer  ikke  havde  Lov  til  at  flotte  sig  med 
Fruelitler  paa  Holbergs  Tid,  ligesaa  lidt  som  hans  egen  Kone  paa 
Heibergs,  og  at  Meningen  var  Ellen  Frue  Gantors  d.  v.  s.  gift  med 
Gantoren  ved  Vor  Frue  Skole. 

Men  ved  disse  mekaniske  Betoninger  og  ved  marionetagtige  Be- 
vægelser virkede  Repertoirestykkerne  altfor  bedagede  og  dermed  ked- 
sommelige. Værdighed,  det  var  Løsenet.  Adolf  Rosenkilde  som  Jero- 
nimus i  Jean  de  France  i  1881  havde  man  kaldt  holbergsk,  skønt 
han  manglede  Ydre  og  virkelig  Autoritet  til  Rollen,  fordi  hans  Tale 
havde  lydt  distinkt  og  højtidsfuldt,  hans  Optræden  var  bred  og  rolig. 
Schram  spillede  altsaa,  ti  Aar  efter.  Figuren  som  Rosenkilde,  og  man 
takkede  Skæbnen,  fordi  den  sørgede  for,  at  den  gode  holbergske  Dik- 
tion ej  endnu  var  uddød.  Men  hvor  blev  den  kraftigt  myndige,  tyran- 
niske Husherre  af?  Naa,  Schram  havde  saa  meget  af  det  tilbørlige 
Ydrevæsen,  saa  det  med  det  velbevarede  kunde  endda  lade  sig  høre. 
Men  ellers  tog  det  Livet  af  Livet.  Naturligvis  var  Elskeren  igen  blevet 
altfor  højtidelig.  Der  blev  ligefrem  ikke  Grobund  for  Muligheder  af 
Michael  Wiehes  eller  Emil  Poulsens  Stof.  Følgen  var,  at  endogsaa 
Fru  Hennings  i  dette  højtidelige  Selskab  blev  spids  og  sippet,  altfor 
skrøbelig  porcellænsprinsessesagtmodig,  hvor  hun  en  Gang  havde  været 
varm  og  ligefrem.  Selv  en  i  naturlig  Udtale  kyndig  Mand  som  Jern- 
dorff  gjorde  sig  altfor  snar  til  at  lære  disse  Betoninger.  Allerede  hans 
Jean  de  Frances  korrekt  søgende  franske  Udtale  syntes  overkorrekt, 
d(!n  vilde  Farcefigur  virkede  tæmmet  og  tørret.  Det  kunde  jo  over- 
hovedet ikke  blive  andet  end,  at  den  Slags  Replikkunstleri  sugede 
Marv  og  Kraft  af  Figurernes  frodige  Teaterstof.  Jerndorffs  Leander  i 
De  Usynlige  kom  derfor  mer  og  mer  til  at  lide  af  Blegsot.  Og  de 
unge  Skuespillerinder,  der  vilde  give  sig  hen  i  Elskerindernes  forsagte 
Væsen,  naaede  kun  Halvvejen.  De  fik  nok  med  at  faa  dem  til  at 
tale  saa  adstadigt  som   muligt. 

Men  jo  ældre  de  faa  Holbergere  blev,  jo  lunerigere  Olaf  Poulsen 
kastede  sig  iid  i  sine  Henriker  og  ubevidst  brød  paa  den  strammende 
Form,  jo  mer  fjærnede  de  yngre  af  kraftigt  moderne  Stof  sig  fra  den. 
Først  liavde  de  højet  Nakken  med  Suk,  saa  rejste  de  Hovedet  og 
stampede  lidt  sagtmodigt,  men  mer  og  mer  bestemt  imod.  Den  unge 
Karl  Mantzius  som  Jeronimus  i  Erasmus  Montanus  (1883)   var  natur- 

ligvis  Adolf  Rosenkilde  —  død  Aaret  i  Forvejen  —  om  igen,  navnlig 
i  denne  af  ham  saa  skarpt  karakteriserede  Figur.  I  Stemmeføring  og 
i  Adfærd.  Og  dog  sagde  man  om  Mantzius:  moderne,  han  kan  jo  ikke 
assimilere  sig  med  den  brede  Stil.  Men  fra  Rosiflengius  i  1888,  der 
trodsede  en  original  Opfattelse  igennem,  begyndte  denne  stilsikre 
Sprecher  at  krænge  Spændetrøjen  af  sig. 

Lindstrøm  snublede  over  den  Bondedialekt,  der  stemte  Peer  for 
Brystet,  det  blev  ikke  til  en  Bonde,  ikke  heller  til  et  Menneske  (1889). 
Men  kort  efter  spillede  Poul  Nielsen  —  Henrikemnet  fremfor  nogen 
paa  den  Tid  —  der  havde  vovet  at  sløjfe  Jens'  hundredaarige  affek- 
terte Talefacon,  hin  fødte  Københavner  med  aabent  Ansigt  og  frimodig 
Tale,  ikke  drævende  Dialekt.  Et  og  andet  uforsagt  Talent  fulgte  med 
her  og  der.  Det  gav  Mod.  Barselstuen  var  ganske  vist  en  Fallit 
med  lutter  Sagtmodighed  og  Kopi,  men  saa  saare  de  unge  slap  fri  af 
Teatrets  Mure,  svømmede  de  som  Fisk  i  Vandet.  Til  en  senere  privat 
Forestilling  med  Julestuen  paa  Dagmarteatret  var  alle  det  kgl.  Teaters 
Elever  saa  langt  fra  anstrængt  højtidelige,  at  de  tværtimod  talte  tvang- 
frit fra  Leveren,  virkede  festligt  løssluppent  —  var  dem  selv.  Mindre 
og  mindre  syntes  debuterende  i  Stand  til  at  tale  efter  en  Opskrift, 
der  trodsede  Rephkkens  Indhold. 


XIII 

Henrik  Ibsen  blev  en  Dag  i  80erne  —  nogle  Aar  efter  det  kgl. 
Teaters  livfulde  Fremstilling  af  En  Folkefjende  og  kort  inden  den 
epokegørende  af  Vildanden  —  rigtig  oplivet  ved  at  opfange  et  Rygte 
om,  at  Teatret  havde  i  Sinde  at  fare  til  Stockholm  med  sine  berøm- 
meligste Holbergere.  For  nu  kunde  Svenskerne  lære  at  spille  Kome- 
dierne, saadan  som  de  skulde  spilles.  Han  selv  og  Johannes  Brun 
havde  jo  været  nede  en  Gang  i  Foraaret  1852  og  set  Phister  og  hans 
Fæller  for  bagefter  at  kunne  lære  Bergenserne  den  ægte  Holbcrgfrem- 
stilling.  Vel  spillede  de  norske  stadig  med  en  kraftigere  Realisme  i 
Karakteristiken  end  de  danske,  men  de  trængte  saavidt  muligt  Kraften 
bag  den  tillærte  Form.  Navnlig  med  Stokke.  Da  Nationalteatret  ind- 
viedes under  Bjørn  Bjørnson  i  1900,  tren  Gerts  energiske  lille  Mor 
højtidelig  ind,  støttende  sig  til  en  sølvknappet  Stok. 

Saa  vidt  havde  Mad.  Sødring  som  Mutter  Gunild  vist  ikke  drevet  det. 
Hun  var  støt  nok  i  sig  selv.  Men  Jeronimus,  Leonard,  Leander  førte 
sig  stadig  med  de  aarhundredgamle  Stokke,  der  havde  afstivet  Slægt 
efter  Slægt.  En  saadan  Stok  kunde  gøre  Underværker.  Schram,  hvis 
Talent  ellers  ikke  bestred  rammende  Udtryk  for  umiddelbar  Autoritet, 
kunde  støttet  til  den  trylle  en  myndig  Borger  fra  for  halvandet  hun- 
drede Aar  siden  lyslevende  frem  for  en  naivere  Tilskuer.  Gestalten 
blev  strammet.  Sproget  tonede  med  mer  pompøs  Vægt,  uærværdige 
Gestus  holdtes  i  Ave.     Men,  hvor  det  ellers    ikke  var  tilladt  Schram, 

der,  lakket  være  sin  holbergmodne  høje  Alder,  kom  ud  baade  for 
Herman  og  Corfitz,  al  stive  sig  af  med  den,  gik  det  ikke  for  ham. 
Han  fik  ikke  Mod  til  at  give  deres  ynkelige  Forvirring  nyt  Udtryk, 
skønt  han  som  ingen  var  i  Stand  til  at  fremstille  en  forvirret,  angst- 
fuld Taabe.  Han  gav  kun  de  traditionelle  om  igen.  Støttet  til  Stok 
blev  hans  v.  Tyboe  derimod  uforglemmeligere.  Ganske  vist  nok  saa 
meget  Frydendahl  —  Schram  var  sejsten  Aar,  da  Frydendahl  traadte 
ud  af  Rækkerne  —  men  ogsaa  ikke  saa  lidt  personlig.  En  v.  Tyboe, 
der  af  Fejghed  og  Skræk  gør  sig  overmodig. 

Men  hans  Fremstillingskunst  i  al  Almindelighed  var  altsaa  tra- 
ditionel, mere  frimodig  med  Stokkens  Støtte,  dog  traditionel.  Havde 
den  fantasifulde  Skuespiller  været  yngre,  havde  han  maaske  fornyet 
baade  v.  Tyboe  og  de  andre  Figurer,  ligesom  han  fornyede  Skær- 
sliberen og  Radelzier  og  vakte  Opposition,  nu  sloges  hans  Talent  med 
Overleveringen,  og  Respekten  for  den  knugede  hans  sagtmodiggjorte 
Evne.  Fru  Phister  derimod  savnede  ikke  Fornyelse.  Mer  og  mer 
mindede  hendes  Magdeloner  om  Mad.  Winsløws,  stivnede  i  Tonefald, 
støjende  i  Humøret,  skrappe.  De  fire  Magdeloner,  der  i  1882  og  derefter 
tilkom  hende,  er  af  Natur  stærkt  forskellige,  men  de  blev  ens  af  bare 
Tone:  Den  lune  Kirsten  Giftekniv  i  Henrik  og  Pernille,  den  halvgamle 
giftesyge  i  Den  Stundesløse,  den  godmodige  i  Kilderejsen,  den  hygge- 
lige og  rare  i  Julestuen  —  alle  lige  gamle,  alle  lige  ens.  Men  Fru 
Phister  var  mer  end  Schram  uangribelig.  Hun  var  Traditionens 
hæderkronede  Ypperstepræstinde,  der  vidste,  at  hun  havde  Ret. 
Kolling  fik  del  mer  og  mer,  jo  ældre  han  blev.  Og  han  gik  dog 
mod  Traditionen,  maatte  gøre  det.  Hans  Talent  var  og  blev  for 
det  altfor  langsommeligt  drævende.  Philemons  Svigerfader  —  haard 
som  Flintesten  —  virkede  skikkelig,  næsten  ligesaa  ynkelig  som  hans 
Frands  eller  Leonard  (Pernilles  korte  Frøkenstand).  Men  derfor  var 
og  blev  ogsaa  hans  Fremstilling  af  Lucretias  Tjener  stærkt  angribelig, 
navnlig  utraditionel.  Dog  da  man  i  1892  tog  den  fra  den  næsten 
60aarige  og  betroede  den  til  den  Yngre  paa  30,  protesterede  den 
bevarende  Kritik  i  Traditionens  Navn.  Man  vover  at  bryde  med  Tra- 
ditionen, udbrød  man,  da  Henrik  blev  netop  saa  livlig,  som  han  for- 
modentlig havde  været  før  1854. 

For  Arv  i  Henrik  og  Pernille  havde  Kolling  et  tilforladeligere 
Udtryk.  Dog  er  der  ingen  Tvivl  om,  at  Phister  har  villet  noget  andet 
med  ham,  siden  han  var  beredt  til  at  tage  ham  fra  Kolling  i  1870. 
Phister  blev  nok  oprindeligere,  mere  snu  og  mere  livlig.  Men  Rol- 
lings naive  Arv  skulde  bevares.  Da  Lars  Knudsen  debuterede  i 
Rollen  i  1897  —  samme  Aar  som  Kolling  tog  sin  Afsked  —  lærte 
Olaf  Poulsen  ham  at  spille  ham  fjoget,  skønt  Knudsen  med  Rette 
syntes,  han  skulde  være  snedig,  at  gøre  ham  jysk,  men  ikke  for  jysk, 
at  sminke  ham  grim,  skønt  han  slet  ikke  er  saa  ilde.  KoUings  Arv 
var  blevet  hellig  og  ukrænkelig. 

Alle    Figurer    fra    gammel  Tid    skulde    gaa    igen.      Alle.     Selvom 

Opfattelsen  mer  sluttede  om  en  afdød  Skuespillers  Særevne  end  om 
Holbergs  Karakteristik,  skulde  den  paatvinges  Efterkommerne. 

Derfor  blev  Barselstuen  i  1891  Anledning  til  Fremstillingen  af 
en  hel  Række  ærværdige  Mannequiner:  Jfr.  Astrup  (Else  Skolemesters), 
Lindgreen  (den  naive  Troels),  gamle  Rosenkilde  (Corfitz),  Frydendahl 
(Officeren  i  fjerde  Akt),  Frk.  H.  Andersen  (Ane  Kandestøbers  fra  1878, 
Koj>i  over  Kopi),  Fru  Heiberg  (Engelke),  Fru  Sødring  (Gedske)  osv.  osv. 

Alle  skulde  være,  som  de  altid  havde  været.  Altid?  Man  be- 
høver blot  at  gribe  i  Bunken  paa  maa  og  faa  for  at  indse  det  urime- 
lige heri.  Og  selvom  Jens  i  Jacob  v.  Tyboe  er  blevet  spillet  ganske 
fjoget  af  Gjelstrup,  hvem  garanterer  derfor  for,  at  en  af  hans  For- 
gængere ikke  har  spillet  ham  snedig,  som  han  er?  I  alle  Fald  var 
Petronius  i  samme  Komedie  en  Gang  givet  med  reellere  Karakteristik 
end  den  slet  intet  sigende,  man  holdt  sig  til  i   1889. 

Leonard  i  Abracadabra  derimod  blev  af  Carl  Price  (1889)  gjort 
trivelig  og  jovial,  men  N.  P.  Nielsen  i  1847  og  Rongsted  i  1817  har 
nok  gjort  ham  i  Stil  med  den  gængse  højtidelige  Jeronimus.  Hvor  var 
Grænsen?  I  Talentets  ubegrænsede  Fantasi.  Det  har  altid  slaaet  sig 
Vej.  Nu  vilde  man  stanse  det.  Og  paa  det  kgl.  Teater  samlede  man 
dog  ifølge  god  Tradition  de  talentfuldeste  fra  hele  Landet.  Her  skulde 
der  altsaa  kunne  danses,  om  noget  Sted.  Men  Traditionen  forbød  Ud- 
vikling. I  1897  gik  Radelzier-Schram  igen.  De  traditionstro  havde  i 
sin  Tid  angrebet  Skuespilleren,  fordi  han  fornyede  denne  Teaterbandit. 


XIV 

Teatret  havde  været  tvunget  til  at  henlægge  Holberg,  hvis  ikke 
Olaf  Poulsens  mægtigt  omspændende  Lune  havde  hvirvlet  af  Sted 
med  de  traditionstro  Henriker,  saa  de  syntes  levende.  Men  det  kostede 
bestandig  denne  humørfulde  Elev  Hjærteblod  at  gaa  igen  efter  Opskrift, 
han,  som  rundt  om  i  det  moderne  Repertoire  forvandlede  sig  saa 
mangfoldigt,  at  man  kan  blive  tummelumsk  af  Tanken  paa  at  forlige 
saa  forskellige  Skikkelser  under  een  Personlighed. 

Dog  havde  han  altsaa  gjort  Modstand  i  De  Usynlige,  i  Abraca- 
dabra og  som  Chilian,  og  naar  han  ikke  kunde  gøre  det,  saa  var  han 
bare  Afmagt  —  ligesom  paa  Trods.  Phisters  Arv  i  Jean  de  France 
(1881)  har  pint  ham.  Man  fik  altsaa  en  genoptrykt  Udgave  at  se, 
ikke  saa  lidt  blegnet  i  Trykken.  Oldfux  i  Den  Stundesløse  tolv  Aar 
efter  blev  ogsaa  Phister;  en  og  anden  syntes  nok,  at  Poulsen  var 
mere  sledsk,  at  han  smagte  mer  selvbehageligt  paa  Ordene,  end  han 
remsede  dem,  men  det  havde  sine  Grunde.  Anstrængelsen  knugede 
ham,  sugede  hans  Fantasi  læns.  Denne  Genganger  taalte  altsaa  ikke 
Mødet  med  en  ny  Tid. 

Snyltegæsten  i  1889  taalte  det  derimod.  Man  havde  i  1877  lidt 
fornærmet  sagt:  Men  her  er  jo  slet  intet  af  Phister;  hvis  der  er  Spor. 

er  de  fladtraadte  med  klodset  Fod.  —  Der  havde  været  Spor,  og 
Poulsen  havde  faaet  Mod  til  at  udslette  dem,  hvis  Komedien  var 
blevet  paa  Repertoiret.  Nn  genoptoges  den  12  Aar  efter  med  de 
andre  mere  gennemgribende  Fornyelsesforsøg  bag  sig  og  i  en  Iscene- 
sættelse, der  hist  og  her  søgte  at  bryde  paa  det  traditionelle,  og  Skue- 
spilleren fik  endnu  mere  Mod  til  at  gaa  sin  egen  Vej  med  fast  Fod- 
skifte. Det  mærkelige  hændte  dog,  at  en  og  anden  ligesom  bedre  gen- 
kendte Forbilledet  baade  i  Maske,  i  Bevægelser,  i  Stemmeføring,  som 
f.  Eks.  fornøjede  sig  med  de  berømmelige  tykke  s'er  (=  sch).  Men 
det  var  altsammen  Form,  mer  eller  mindre  bevidst  Skalkeskjul.  Phi- 
ster  havde  villet  være  lun  og  snedig.  Blinket  ud  til  Publikum  skulde 
stadig  forraade  hans  intellektuelle  Overlegenhed.  Noget  af  den  samme 
Trang  til  Fortrolighed  undgik  Olaf  Poulsen  ikke,  navnlig  efterhaanden 
som  han  blev  ældre,  men  den  hørte  mer  til  det  rent  formelle.  For 
bag  Formen  var  hans  Snyltegæst  væsensforskellig  fra  Phisters.  Poul- 
sen lod  Figurens  Fortid  præge  dens  Væsen.  Der  kom  dermed  noget 
forbrugt  over  Snyltegæsten,  lidt  ynkeligt,  ikke  saa  lidt  selvforagtende, 
som  over  et  begavet  Menneske,  der  har  maattet  slaa  sig  igennem  ved 
Midler,  som  har  degraderet  ham  i  hans  egne  Øjne.  Jespers  egentlige 
Fysiognomi  blev  derfor,  trods  Masken,  anstrængt  forsorent  og  mærket 
af  ikke  altfor  tiltalende  Laster.  Tonen  var  bitter,  af  og  til  noget  træt 
sørgmodig,  og  Dragten  luvslidt  og  fedtet,  som  hele  det  aandelige 
Fysiognomi. 

Dette  blev  Poulsens  foreløbig  sidste  Forsøg  paa  at  frigøre  sig. 
Men  det  var  øjensynlig  trods  alt  ikke  altfor  trykket  af  Fornyelsens 
Glæde.  Hvad  var  der  i  Vejen?  Hvorfor  valgte  han  sig  ingen  nj-^e 
Opgaver?  Hvorfor  tog  han  bestandig  de  samme  og  de  samme  oin 
igen?  Kunde  det  virkelig  tilfredsstille  ham  at  føre  sit  Lune  videre  i 
de  overleverede  Figurer,  saa  at  Formen  tiltider  var  lige  paa  Nippet 
til  at  sprænges?  Dette  hændte  nemlig  af  og  til.  For  vel  mistede 
Troels  nok  med  Aarene  det  ond.skabsfulde  Element  og  gav  sig  mere 
over  i  Teaternaiviteten,  men  Henrik  i  Pernilles  korte  Frøkenstand  blev 
bag  Munkekutten  dristig  indremissionsk  af  Tungemaal,  Matros-Henrik 
i  Skibbruddet  grovere,  mere  reel  af  Væsen,  og  Kandestøberdrengen 
spillede  sig  frem  til  en  frækkere,  oprindeligere  københavnsk  Gadedreng, 
der  lignede  og  dog  ikke  lignede  Phisters  mere  ageret  forsorne  Knægt. 
Vel  vovede  den  fornyede  Smedelærling  ikke  at  raabe:  I  Ægtemænds- 
Horer  ned  til  Østerskællingerne,  men  det  lød  af  og  til,  som  om  han 
havde  haft  Lyst  til  at  raabe  endnu  kraftigere  Sager.  Og  den  Leander- 
forklædte  Henrik  dansede  sig  i  Løbet  af  tyve  —  tredive  Aar  (1870  — 
1905)  ud  af  det  marionetagtige  Lakajtripperi  langt  forbi  den  mere 
adstadig  akademiske  Forgænger,   undfanget  1837.    —   Og  dog   —  ? 

Heldigvis  dansede  dette  Lune  af  i  Selskab  med  en  mere  levende 
Pernille  end  den  anstrængt  vedligeholdte,  der  ikke  længer  var  frisk  og 
ung,  og  det  kom  det  stærkt  til  Gode.  I  de  fem  Perniller,  som  Fru 
Sinding    langsomt,   i  Løbet    af  Aarene   1888—1897,    tiltvang    sig  —  i 


253 

det  sidste  fik  hun  betroet  tre  næsten  paa  een  Gang,  fordi  Fru  Phister 
med  Maj  1895  var  gaaet  af  og  havde  overladt  Magdelonerne  til  Fru 
Hilmer  —  brød  hun  saavidt  mulig  paa  begge  <iisse  to  Skuespillerinders 
Form.  Fru  Phister  havde  villet  afværge  dette  forskrækkeligt  letsindige 
Angreb  paa  hendes  kunstneriske  Arvegods.  Det  hjalp  dog  ikke.  Den 
ny  Pernille  trodsede  de  traditionelle  Gestus,  den  traditionelle  Gang, 
den  traditionelle  Tone,  den  altfor  traditionelle  Hvisken,  som  Fru  Hilmer 
—  navnlig  som  Marthe  —  havde  lagt  sig  efter,  saa  selv  hendes  Ma- 
dame la  Fleche  syntes  mærkelig  fin  og  gratiøs  i  det  i  Forhold  til 
Pigebarnets  sociale  Stilling.  Fru  Sinding  som  Pernille  dansede  ikke 
soubretteagtig  omkring,  hun  talte  ikke  intelligent  ud  til  Publikum,  hun 
gjorde  sig  tværtimod  til  Partner  i  Sammenspillet,  hun  gik  med  en 
slæbende  Gang  som  en  Tjenestepige  fra  vore  Dage.  Dragten  maatte 
hun  ganske  vist  tage,  men  forandrede  Hovedkappen  til  en  lettere 
Hætte.    Og  hun  udtrykte  sig  sprudlende  naturligt. 

Selv  denne  ringe  Fornyelse  virkede  velgørende.  Og  den  dristige 
unge  Pernille  gav  den  ældre  Henrik  mer  Levelyst.  Det  var  næsten 
det  vigtigste. 

XV 

Man  kunde  have  ventet  Forsøg  paa  Fornyelse  fra  Emil  Poulsen, 
men  de  udeblev.  Var  det,  fordi  han  var  blevet  træt,  efter  at  Herman 
V.  Bremen  i  1884  ikke  var  lykkedes  for  ham?  Denne  Kunstners  Ud- 
tryk for  Lune  var  saa  absolut  ikke  i  Slægt  med  Broderens.  Frodigt 
var  det  ihvertfald  ikke,  tværtimod  diskret,  mer  for  det  ironiske  Smil 
end  den  stormende  Kaadhed.  Derfor  blev  Emil  Poulsen  træffende  som 
Helmer  og  Hjalmar  Ekdal. 

Hans  Herman-Maske  mindede  om  Erasmus'  fra  1867,  blot  var 
den  ikke  alene  stumpnæset  vigtig,  men  ogsaa  brutal  arrogant  og 
antydede  dermed,  hvad  Kunstneren  vilde,  dog  hans  Lune  var  endda 
for  karrigt  til  at  holde  dette  i  Live.  Selvtilfredsheden  kom  altfor  skarpt 
og  tort  til  sin  Ret  og  tillige  for  egenraadigt,  for  Hermans  naive  Tro 
under  de  mærkværdige  Oplevelser  levede  ikke  frem  og  ikke  et  Øjeblik 
den  dygtige  Haandværker,  selvom  man  paa  den  udadlelige  Jargon 
hørte,  at  han  skulde  være  der.  Kunstneren  havde  maaske  Lune  nok 
til  at  se  Figuren  i  alle  dens  Fa-er,  men  ikke  nok  til  at  faa  dtm  med. 

Ved  næste  Genindstudering  (1887)  spillede  Schram  Herman  i 
gammeldags  Stil,  men  med  det  betydeligere  kraftigere  Lune,  som  Poul- 
sens dode  af  Mangel  paa.  Schram  naaede  med  i  Komediens  rette 
Tempo.  Poulsens  deklamerende  Herman  sled  sig  en  Blegsot  paa  Halsen 
for  at  følge,  men  kunde  ikke. 

Men  i  og  lor  sig  var  dette  Forsøg  anerkendelsesværdigt,  blev  blot 
ikke  forfulgt  paa  et  sikrere  Omraade.  Karakterer  som  Jeronimus  i 
Pernilles  korte  Frøkenstand  eller  Rosiflengiiis  havde  været  værdige 
Opgaver,  Poulsen    lod  dem  dog  ligge.     Til  Gengæld  gjorde  han  Eras- 

mus  mere  monumentaJ  end  før.  Det  følelsesfulde,  som  greb  om  sig  i 
1876  —  da  Kristian  Mantzius  ikke  længer  var  ved  Teatret  —  trængtes 
tilbage.  Tempoet  blev  der  ogsaa  holdt  igen  paa.  Den  gamle  Maske  fra 
Debulaaret  og  de  skarpt  realistiske  Enkeltheder  stak  Hovederne  frem, 
blot  med  fyldigere  Kraft  og  ikke  saa  ivrige  for  at  gøre  sig  gældende 
for  deres  egen  Skyld.  Helhedsindtrykket:  En  mere  sammensat  Skik- 
kelse, der  mindre  ageredes,  mere  var,  og  saadan  svarede  den  til  sin 
Tids  Krav! 


XVI 

Karl  Mantzius  blev  en  uforsagtere  Fornyer.  Han  havde  som  Je- 
ronimus i  Erasmus  Montanus  lidt  under  Tvangen  af  den  paatvungne 
Tone  og  Karakteristik,  men  som  Rosiflengius  (1888)  satte  han  haardt 
mod  stridbart  stivnet  og  tvang  sig  igennem  til  en  solbeskinnet  Plads. 
Hvert  Ord  i  Replikkerne  var  blevet  ransaget  af  hans  spændstigt  mod- 
tagelige Sind  og  røbede  derfor  en  hel  anden  Skikkelse  end  den  gængse 
for  ham.  Fra  gammel  blev  Philemons  foragtede  Forfølger  jævnaldrende 
med  ham,  og  nok  hadefuld,  men  en  mer  ubønhørlig  og  skarp  Hader. 
Denne  komiske  pukkelryggede,  der  skulde  vække  Latter,  forekom 
Mantzius  ikke  alene  komisk,  men  farlig.  Legemlig  forkrøblet  var  han, 
men  ogsaa  en  aandelig  forkrøblet,  som  af  Had  over  sin  mislykkede 
Natur  ingenlunde  tog  sig  i  det  med  kølig  sledskende  Ro,  men  for  alt 
vilde  Solbarnet  Philemon  og  hele  hans  Bande  tillivs.  En  Skikkelse  af 
Kød  og  Blod  stod  frem,  præget  af  sit  Miliø.  Og  selvsagt  talte  Mant- 
zius som  det  Menneske,  han  vilde  være,  ikke  som  det  blev  ham  sagt, 
han  skulde  tale. 

Han  fik  Mod  og  gik  videre.  Var  dog  Stygotius  virkelig  saa 
gammel,  som  Rosenkilderne  havde  gjort  ham  til?  Vel  er  han  nær- 
synet af  Furlæslhed,  pedantisk  forhippet  efter  lærde  Spidsfindigheder, 
nien  som  en  ung  blegsolig  og  slet  ikke  ubegavet  Student,  der  blot 
som  Frier  tager  sig  latterlig  ud,  fordi  han  er  jomfrunalsk  af  Væsen. 
Stygotius  blev  af  Mantzius  ligcsaa  meget  forsvaret  som  udleveret.  Alt 
dette  Gamriielmandsvæsen  baade  her  og  der,  var  det  overhovedet  nød- 
vendigt? Mantzius  gav  Jeronimus  i  Pernilles  korte  Frøkenstand  (1891) 
Blod  i  Kinderne.  Man  saa  et  brutalt,  blodrødt  sprængfærdigt  Fjæs,  i 
hvis  tandløse  Mund  Ordene  ligesom  slugte  sig  selv,  ikke  turde  være 
sig  bekendt.  Men  bag  det  skarpt  følgende  Blik  laa  der  en  umættelig 
Kraft  paa  Lur.  Dit  sagde  adskilligt  mer  dette  Blik,  end  Læberne 
kunde  bekvemme  sig  til  at  sige.  Personen  virkede  desto  mere  for- 
uroligende. Man  spurgte  ængstelig,  hvem  er  han  dog?  Man  fik  ikke 
alle  de  utiltalende  Egenskaber  udleveret  som  i  Adolf  Rosenkildts  Kopi 
efter  Faderen,  men  diskret  antyd«  t  som  i  Kristian  Mantzius'  Fremstil- 
ling,  der  dog  ikke  har  været  saa  diskret  som  Sønnens. 

Dette,  at  gaa  en  Figur  efter  i  Sømmene,  indtil  dens  Væsen  stod 
blottet,  saa  at  tage  dette  ind  til  sig,  fortroliggøre  det  under  et  intenst 
Samliv  med  sit  eget  kunstneriske,  det  var  den  unge  Skuespilkunsts 
Metode,  der  uvilkaarligt  maatte  trodse  al  Overlevering.  Det  var  ikke 
saa  underligt,  at  man  havde  kaldt  Fru  Blochs  Dorthe  Knapmagers 
(1888)  lidt  for  spids  og  advarende  havde  formanet:  mere  Støi  og 
Bredde  vilde  svare  bedre  til  Stilen.  Kærnen  i  denne  Figur  var  spin- 
kel, skrøbelig;  behandlet  ransagende:  Hvad  er  Du  for  en?  maatte  den 
dirre  under  Samlivet. 

Til  Kunstnerindens  Lucretia  (1892)  sngde  man:  For  moderne, 
ligesom  til  Fru  Heibergs.  For  Fru  Bloch  havde  heller  ikke  —  heller 
ikke  her  maa  man  tilføje  —  ladet  sig  nøje  med  Fortællingen  om, 
hvordan  Figuren  skulde  gøres.  Var  hun  virkelig  den  Lucretia,  Fru 
Heiberg  havde  fremstillet  og  som  Fru  Jacobsen  og  derefter  Fru  Eckardt 
havde  genfortalt,  blot  med  mindre  Gratie,  med  mere  Omstændelighed. 
Fru  Bloch  sporede  Lucretia  tilbage  til  hendes  Miliø.  Hvorfra  stammer 
hun?  Hun  er  et  Folkets  Barn.  Hvad  er  hun?  Modehandlerinde.  Der 
kom  derved  noget  djærvt,  selvforsvarsdygtigt  om  man  vil,  noget  af 
Proletaren  i  den  ny  Vægelsindede,  som  Fru  Heiberg  ikke  vilde  have 
antydet,  selv  om  hun  havde  set  det,  men  som  det  var  berettiget  at 
drage  frem  for  at  forstaa  Figurens  Overfladevæsen.  Hun  var  hvad  vi 
kalder  usikker  af  Mangel  paa  Kultur,  syntes  Fru  Bloch.  Karakteri- 
stiken  blev  dermed  lige  den  modsatte  af  Fru  Heibergs.  Fra  fin,  gratiøs 
og  koket  blev  Lucretia  rap  i  Mundtøjet  —  som  en  Kjøbenhavnerinde 
fra  1892,  skrev  man  —  uelskværdig  og  afvisende,  selv  naar  hun  var 
tosset  efter  Mandfolk,  for  hendes  erotiske  Sans  blev  stadig  uroliggjort 
af  hendes  Fornemmelse  af  Usikkerhed.  Dobbelt  urolig  blev  hun,  naar 
hdt  af  hendes  forfløjne  Hjærte  var  med  i  Spillet,  urolig  indtil  Hysteri. 
Med  spillende  Øjne  stod  hun  vagtsom  paa  sin  Post  overfor  alle  Men- 
nesker, overfor  alle  Slags  Tilnærmelser. 

Men  hver  Stemning  var  saa  intenst  gennemlevet  og  blev  ligesaa 
intenst  gjort  rede  for,  at  Figuren  flimrede  væk  derunder.  Man  troede, 
ikke  uden  Ret,  at  se  flere  Mennesker,  ikke  een  Lucretia  med  flere 
Sind.  Fru  Heiberg  havde  —  uden  at  gaa  saa  intenst  ind  paa  Livet 
af  de  forskellige  Luner  —  klaret  Overgangen  fra  det  ene  til  det  andet 
med  teknisk  Bravour.  Fru  Bloch  forsniaaede  at  føje  mer  til  end 
Stoffet  tillod,  og  hun  savnede  Stof.  F,  Eks.  kunde  og  vilde  hun  ikke 
bringe  Forbindelse  mellem  de  pludselige  Onjslag  i  de  to  sidste  Scener 
med  Pelronius,  hvor  Lucretia  først  skal  være  ydmyg  og  grædende 
slutte  med  en  Kærligbedserklæring,  for  saa  et  Øjeblik  efter  uden  for- 
klarende Aarsag  at  være  spids  og  afvisende.  Hun  kunde  tanke  sig, 
at  denne  Vægelsindede  her  i  Minespil  skulde  røbe  Lyst  til  at  faa  fat 
i  Erasle  eller  Apicius,  fordi  de  s;ia  skønt  staar  og  forlover  sig  og  — 
gaar  fra  hendes  Mund,  men  Stoffet  manglede. 

Som  man  ser,  maatte  de  fornyende  stride  sig  frem  under  spredt 
Fægtning.  Sceneinstruktøren,  der  vilde  det  samme  som  de,  blot  ogsaa 
for  Helhedens  Skyld,  stod  kun  til  Troende  hos  dem;  overfor  den  lille, 
men  stærke  Skare  af  den  konservative  Opposition  var  han  derimod 
bestandig  afmægtig,  selvom  han  klart  paaviste  Urimelighederne.  Publi- 
kum blev  imidlertid  utaalmodigt  og  efterhaanden  ligegyldigt.  Trods 
Lucretia  og  Apicius  (O.  Poulsen),  som  talte  saa  naturligt,  at  man  kom 
til  at  tænke  paa  en  moderne  københavnsk  Middagsherre,  vakte  Den 
Vægelsindede  ikke  varig  Interesse.  Hele  Apparatet  fra  1850  og  fra 
før  havde  sat  sig  imod  alle  fornyede  Anstrængelser. 

Under  Indstuderingen  af  Don  Ranudo  —  Februar  1894  —  stod 
Teatret  imidlertid  foran  en  næsten  ligesaa  tillokkende  Opgave  som 
Abracadabra.  Komedien  var  jo  ikke  opført  siden  1826,  og  Teatret 
kunde  vel  altsaa  ogsaa  her  spille  Traditionen  et  godt  Puds?  Men  det 
foretrak  at  spille  Publikum  et. 

Man  var  i  det  fattige  Spanien  —  Gaden  fortalte  det  tilstrække- 
ligt tydeligt.  Man  var  i  et  opløst  Hjem  —  Don  Ranudos  Sal  røbede 
det,  men  mer  paa  egne  Vegne.  Situationen  for  de  stakkels  ludfattige 
Adelsstolte  var  ynkelig  trykkende,  men  det  var  vist  ikke  derfor  Iscene- 
sætteren —  i  dette  Tilfalde  Emil  Poulsen  —  holdt  Don  Ranudo  og 
Donna  Olympia  inde  i  et  lufttomt  Rum,  hvor  Dørene  bestandig  var 
lukkede  godt  til  for  Forbindelsen  med  Omverdenen.  Naar  f.  Eks.  Isa- 
bella i  anden  Scene  af  første  Akt  saa  Pedro  komme,  viste  hun  sig 
forlenet  m^d  det  samme  vildt  gennemtrængende  Blik,  som  Don  Ranudo 
i  1826,  da  han  fik  Øje  paa  Bonden.  Hun  saa  ham,  uden  at  se  ham. 
Og  kom  hun  og  de  andre  mindre  lyssky  udenfor  paa  Gaden,  var 
Luften  ogsaa  trykkende,  dog  ikke  fordi  den  var  solmættet.  Vejrets 
Indflydelse  paa  Menneskers  Temperamenter  kendte  Teatret  kun  noget 
til  i  det  moderne  Repertoire,  ikke  naar  det  gik  løs  paa  en  Komedie 
af  Holberg.  Udi  Regnvejret  i  Den  Vægelsindede  var  Damerne  gaaet 
barhovedet   omkring  i  de    sirligste  Rokokokostymer  af  Silke    og   Fløjl. 

Dog  gik  man  et  Skridt  frem.  I  gammel  Tid  hørtes  efter  gam- 
mel Skik  dér,  hvor  alle  raabe  Vivant  over  Trolovelsen,  bare  tvende 
Trompetere  i  Coulissen,  nu  blæste  de  to  inde  paa  Scenen,  akkompag- 
neiet  af  to  Trommeslagere.  Men  saa  gik  man  ogsaa  et  Skridt  tilbage: 
de  otte  Mohrer,  bærende  hver  en  Flitsbue  med  Pilekogger,  der  i  1826 
sluttede  Toget,  blev  nu  til  fem,  eller  man  stod  stædigt  paa  Stedet: 
benyttede  Liebenbergs  Tekst  fra  1870,  lettere  korrigeret  over  Colde- 
weys  Afskrift  af  Holbergs  Manuskript,  der  var  opdaget  paa  Universi- 
tetsbiblioteket i  1854,  og  som  Mengel  havde  benyttet  til  Førsteudgaven 
i  1745.  Men  Marlensen  havde  fornylig,  i  Elteraaret  1893,  i  Museum 
skrevet  en  Afhandling  om  Komedien,  hvor  han  paaviste,  at  den  af 
ham  undersøgte  Afskrift  af  Benjamin  Dass  i  Trondhjem  var  betydeligt 
mere  renset  for  Trykfejl  og  andre  Slags  Fejltagelser.   Teatret  forsmaaede 

imidlertid  en  Sammenligning,  og  Skuespillerne  tog  altsaa  traditionstro 
Liebenbergs  Tekst  ubeskaaren  og  gjorde  sig  endda  mere  gammeldags 
end  ham,  f.  Eks.  Olaf  Poulsen,  naar  han  som  Pedro ,  opramsede  de 
Gæster,  hans  fornemme  Herskab  har  modtaget  i  Besøg,  og  om  en 
Adelsmand  med  mange  Navne  sagde:  Den  sidste  maa  haft  mange  til 
Faddere,  efterdi  han  har  saa  mange  Navne  —  skønt  han  utvivlsomt 
skulde  have  gjort  sig  ligesaa  underfundig  som  Holberg  og  sagt  Fadere. 
Men  Lindgreen  som  Pedro  havde  sagt  Faddere,  altsaa  — .  Blot  glemte 
den  traditionstro,  at  Teatret  i  20erne  havde  større  Hensyn  at  tage  til 
Publikums  finere  Fornemmelser  end  i  90erne.  Og  andre  Trykfejl,  som 
Liebenberg  havde  undgaaet,  og  som  skyldtes  Sætteren  til  den  tyske 
Udgave  fra  1745  eller  Sætteren  til  den  danske  fra  samme  Aar,  der  i 
lige  Maade  var  slette  Kendere  af  de  spanske  Udtryk,  hvoraf  Komedien 
vrimler,  tog  Skuespillerne  sig  ligesaa  omsorgsfuldt  af.  Spanske  Ord 
udtaltes  overhovedet  paa  teaterdansk,  for  ligesom  at  understrege,  at 
man  var  ikke  i  Moderlandet,  men  paa  Teatret.  Maaske  har  man  taget 
Phister  —  der  i  1826  spillede  Hofnarren  i  den  foreskrevne  complette 
Harleq  uindragt  —  med  paa  Raad  for  at  være  paa  den  rigtige  Side  af 
Traditionen? 

Og  dog  gjorde  man  sig  spansk  —  i  det  Ydre  —  mod  Traditionen. 
Bruun  afbildede  Stage-Ranudo  (1826)  som  en  yngre  Riddersmand  med 
lange  brune  Krøller  og  i  farvet  Henrik  den  fjerde's  Kostyme,  men  baade 
Schram  og  Fru  Phister  klædte  sig  i  mere  tro  spanske  Hjemmekostymer 
af  sort  Fløjl  og  maskerede  sig  med  de  strittende  Parykker,  som  Tegner  i 
Jubeludgaven  fra  1884  havde  udsmykket  sine  Adelsstolte  med  efter 
Velasquez. 

Til  Gengæld  var  de  to  Skuespillere  altfor  holbergske  i  Optræden 
og  Tale.  Højtideligheden  kom  ganske  vist  dem  begge  noget  til  Gode, 
men  navnlig  hos  Donna  Olympia  tonede  Pernilles  glidende  Tonefald 
ikke  saa  lidt  for  hjemligt  københavnsk  frem.  De  gamle  Toner  var 
ikke  saadan  at  komme  tillivs. 

Bonden  var  sidst  af  Foersom  ikke  spillet  paa  sjællandsk,  og  en 
Tradition  fra  15de  September  1826  rejste  sig  altsaa  truende  mod  den  om 
Ørsted  fra  5te  August  1752.  Kolling  vilde  ikke  vide  noget  herom,  skønt 
Phister  havde  været  med  i  Laget  med  Foersom,  i  alle  Fald  holdt  han 
overbevist  paa  Ørsted  og  var  ikke  til  at  faa  fra  at  spille  ham  som 
en  Arv  fra  Slagelseegnen,  og  kun  med  Besvær  fik  Teatret  ham  over- 
talt til  at  æde  sin  danske  Ost  i  spansk  Kostyme  sammen  med  de 
ligesaa  spanskklædte  to  Holbergere. 

Olaf  Poulsen  vilde  naturligvis  ikke  gøre  Henrik  om  igen;  i  Maske 
og  Væsen  blev  hans  pjaltet  klædte  Pedro  mer  i  Slægt  med  hans  sidste 
fornyede  Figur,  med  Snyltegæsten,  men  der  var  for  lidt  Stof  til  For- 
nyelse i  Pedro  for  en  Kunstner,  der  var  træt  af  Henriktypen. 

Egentlig  talt  var  kun  Fru  Bloch  —  Eugenia  —  ægte  spansk  i  dette 
altfor  danske  Tealerspanien:  En  lille  Satan,  sort  af  Haar,  leverbrun  af 
Lød,  med  et  ildfuldt  spruttende  Væsen  og  en   frækt  slentrende  Gang. 

I.  c.  Normanu.  1« 

Ordene  for  revolutionært  skarpt  og  udfordrende  ud  af  den  iltre 
Person,  hvis  fortrykte,  nedstemte,  vulkanske  Sind  blev  S(tm  Symbolet 
paa  den  unge  Kimsts  Temperament,  der  ikke  kunde  faa  Luft  indenfor 
disse  lufttomme  Rum. 


XIX 

Kilderejsen  i  den  næste  Sæson  —  efter  Pallesens  Død  og  under 
Peter  Hansens  Styrelse  (1894 — 95)  —  blev  en  uroligere  Gentagelse  af 
Forestillingen  i  1859,  blot  med  lidf  nye  Slemmer  hos  Jeronimus  (Mantzius) 
og  Pernille  (Fru  Sinding).  Julestuen,  hvor  Kolling  kort  efter,  ved 
Juletid,  fejredes  som  Arv  ovenpaa  fyrretyve  Aars  Arbejde  i  Holbergs 
Tjeneste,  var  saavidt  mulig  ogsaa  en  Gentagelse  af  den  sidste  Frem- 
stilling, i  1865.  Den  unge  Pernille  snappede  efter  Luft  i  denne  tæt 
tillukkede  Stue,  hvor  Masker  bevægede  sig  med  marionetagtig  afmaalte 
Gestus.  Hun  pustede  sig  i  Hænderne  og  stampede  med  de  forfrosne 
Fødder,  naar  hun  kom  ude  fra  det  forrygende  Snevejr.  For  de  ældre 
eksisterede  Vejr  og  Vind  ikke,  kun  Scenen. 

Henad  Sommeren  trak  den  aldrende  Fru  Phister  sig  tilbage.  Tea- 
tret tøvede  dog  med  Fornyelser.  Schram,  der  paa  sit  sidste  Leje 
havde  læst  paa  Jesper  Ridefoged  for  at  vige  Per  Degn  til  Olaf  Poulsen, 
døde  kort  Tid  efter.  Af  denne  Aarsag  og  fordi  Emil  Poulsen  følte  sig 
for  svag  til  at  spille  Erasmus  Montanus,  opgav  man  Komedien,  der 
ikke  var  spillet  i  sin  Helhed  efter  1888  Til  Sæsonen  1896-97 
havde  man  overvejet,  om  man  skulde  forsøge  sig  med  Den  ellevte 
Juni,  men  det  blev  vd  Tanken.  Hvis  Phister  skulde  have  givet  nød- 
vendige Oplysninger,  blev  det  umuligt  med  hans  Død  i  Eftersommeren. 
I  sin  sidste  Sæson  foretog  Peter  Hansen  sig  heller  intet  for  at  vække 
Interessen  for  Holberg. 


OLAF  POULSEN  FRIGJORT. 


I 

GENiNDSTUDERiNGEN  af  Jacob  V.  Tyboc  paa  Holbergs  Fødselsdag  i 
Einar  Christiansens  første  Sæson  1898  —  99  og  af  Den  Vægel- 
sindede Aaret  efter  i  September  lydi  de  ikke  paa,  at  man  ikke  var 
ængstelig  for  at  gaa  videre  i  de  gamle  Spor.  Dog  havde  man  forsøgt 
at  lokke  Livet  udefra  ind  hist  og  her,  og  modige  Angreb  paa  de 
traditionelle  Karakteristiker  varslede  il)verlfald  om  en  urolig  Trang, 
der  vel  snart  vilde  vælte  det  gamle  Spil  helt  over  Ende.  Elith  Reu- 
mert gik  saaledes  mere  løs  paa  Kærnen  af  Holbergs  Hensigt  og  spillede 
v.  Tyboe  som  en  klodset  Bondekarl,  og  for  første  Gang  blev  Fru 
Leonoras  Pige,  hvad  hun  skulde  være.  Fru  Sinding  pyntede  ikke  paa 
sine  ligefremme  Tilstaaelser  om,  hvordan  hun  havde  tjent  sin  lille 
Sparekasseformue.  Hendes  Væsen,  mere  frækt  end  drisligt,  legede  ikke 
Skjul  med  sig  selv.  Masken  med  de  rødrandede  Øjne.  de  pomadi- 
serede  udfordrende  Krøller  langt  ned  i  Panden,  røbede  det  aldeles. 
Og  Fru  Blochs  Lucretia  kom.  i  Selskab  med  en  forbitret,  galdesyg 
Pessimist  —  spillet  af  Nicolai  Neiiendam  —  bedre  til  sin  Ret  end  sidst. 
Hendes  skarpe,  utlskværdige  og  dog  mer  end  for  koket  udæskende 
Væsen  syntes  med  Rette  en  Fare  for  netop  saadan  et  Temperament. 
Karakter  slog  imod  Karakter,  det  blev  til  et  hæftigere  Sammenspil, 
der  ildnede  Komediens  Tempo  i  Hovedscenen  og  derfra  det  i  de 
følgende. 

Men  Olaf  Poulsen? 

Han  gik  i  sit  50de  Aar,  hvorfor  det  syntes  ham  naturligt  at 
afgive  Heniikerne  til  mere  ungdommelige  Talenter,  navnlig  da  interes- 
santere Opgaver,  som  ene  og  alene  bans  Talent  kunde  løse,  stod 
og  ventede  paa  ham,  ikke  blot  Per  Degn,  men  Jeppe,  som  han  ikke 
havde  turdet  spille,  mens  Pliist(^r  levede,  og  Corfitz  og  Herman  v. 
Bremen.  Men  skulde  han  forny  dem,  maatle  han  staa  frit,  ikke  bundet 
paa  Hænder  og  Fødder  af  Hensyn  til  knægtende  Traditioner,  med 
andre  Ord  hele  Ensemblet  maatte  fornyes;  og  det  var  derfor  et 
Held.  at  Einar  Christiansen  havde  formaaet  William  Bloch,  der  havde 
trukket  sig  tilbage  fra  Teatret  i  Foraaret  1893,  til  at  tage  Del  i  det 
sccneinstruktionelle  Arbejde  igen.    Bloch  havde  oplevet  de  Skuespillere, 

som  Poulsen  havde  spillet  sammen  med  i  sin  Ungdom,  og  oplevet 
dem  saa  intenst,  at  Mindet  om  dem,  trods  senere  Tiders  sløvende 
Slid,  havde  holdt  hans  Kærlighed  til  Holberg  varmt  i  Live.  Han  følte 
bestandig  den  festlige  Fryd,  som  havde  fyldt  ham  i  hans  Barndom  og 
Ungdom,  naar  han  saa  gamle  Rosenkilde,  Phister  og  Fru  Sødring 
spille  sammen. 

Dette  er  den  rette  Pietet,  og  opmuntret  af  den  havde  Bloch  under 
sit  Fravær  fra  Teatret  syslet  med  adskillige  af  Komedierne.  Det 
morede  ham  at  forestille  sig  dem  spillet  uden  andet  Hensyn  end  det 
til  en  fuldtud  levende  Fremstilling,  der  selvfølgelig  maatle  trodse  en 
hvilkensomhelst  Antydning  af  dræbende  Tradition.  At  det  navnlig  var 
Komedier,  som  ikke  længe  havde  været  opførte  og  altsaa  stod  friske 
for  hans  Fantasi,  der  fængslede  ham,  er  klart.  Da  Teatret  kaldte  paa 
ham,  mødte  han  altsaa  med  et  Program,  der  uvilkaarligt  var  mættet 
af  Erfaringer  fra  Indstuderingerne  i  80erne  og  90erne: 

Hvis  man  holdt  r  sig  nøiagtigt  til  Teksten  og  har  Kultur  og  Fan- 
tasi nok  til  at  føle  Tidsaanden  i  sig  —  saa  giver  man  Holberg,  hvad 
Holbergs  er.  Hvis  man  bruger  sine  Øine  og  sine  Øren  til  at  studere 
de  Mennesker  man  lever  iblandt  og  anvender  Resultatet  paa  Komediens 
Figurer  og  forresten  taler  ligefremt  og  naturligt  uden  Forsøg  paa  at 
lave  „Holberg  Jargon",  —  saa  giver  man  Tiden,  hvad  Tidens  er. 
(Seuntale  med  Christian  Krogh:  Verdens  Gang,  3dje  Maj   1906.) 

II 

Med  dette  Program  for  sig  selv  som  Iscenesætter  og  for  Skue- 
spillerne gik  Bloch  i  Vinteren  1899 — 1900  til  Indstuderingen  af  Mester 
Gert  Westphaler  (sidst  1867)  Scenen  gav  et  tydeligt  Billede  af  en 
dansk  Provinsby  fra  for  to  hundrede  Aar  siden.  Helt  tilbage  løb  en 
Gade  forbi  lave  smaarudede  Huse  med  Gavle  og  Bislag.  Tilhejre  laa 
Leonards  Hus  med  Fagade  ud  mod  Byens  lille  Torv,  Scenens  Midte. 
Omkring  et  Hjørneluis,  der  laa  Tilskuerne  nærmere  end  Leonards, 
mundede  en  Gyde  ud  paa  Torvet;  ovre  til  venstre  for  den  lille  Brønd 
midt  derpaa  hævede  Apotekerens  mer  imponerende  Bygning  sig  med 
en  tvedelt  Stentrappe,  der  .fra  Hovedindgangen  førte  ned  mod  Til- 
skuerne og  bagud  til  den  bageste  Gade;  under  den  skraancnde  Trappe 
og  ud  mod  Brønden  var  der  Dør  ind  til  hans  Kalder.  I  Storstuens 
brede  og  aabne  Vinduer  i  Husets  Sidefa^ade  ud  mod  Tilskuerne,  sad 
Leonora,  da  Tæppet  gled  op,  og  herfia  kunde  hun  se  ned  i  Haven, 
der  fyldte  Scenens  venstre  Hjørne,  afgrænset  fra  Torvet  ved  et  Stakit 
med  Laage,  hvorudover  dens  store  Træer  ludede  ind  paa  Torvet  og 
skyggede  noget  for  Huset. 

Man  fik  øjeblikkelig  et  levende  Indtryk  af,  at  dette  ikke  var  De- 
koration, men  et  be.stemt  Sted.  Den  stille  F(irmi<idagssol  hvilede  lige- 
som idylli>k  fjærnende  over  denne  Krog  af  en  Pro\inshy. 

Og    de    Mennesker,  der  kom    frem    af   denne    lille  Bys  Gader  og 

Huse,  hørte  hjemme  dér.  Dette  blev  straks  klart  af  Anslaget,  hvor 
Pernille  viste  sig  i  Døren  under  Apotekerens  Trappe  og  gik  til  Brøn- 
den med  sin  Spand,  og  medens  hun  pumpede,  tog  sig  sin  Passiar 
med  Destillatørens  Tjener  Henrik,  der  havde  faaet  Øje  paa  hende  fra 
Huset  ligeoverfor.  Naar  lidt  efter  Gerts  Mor,  den  vimse  lille  Mutter 
Gunild  kom  ud  af  Gyden  nærmest  tilhøjre,  havde  hun  ikke  Stav  i 
Haand,  men  en  tung  Bykurv  paa  Armen  til  sine  daglige  Morgenind- 
køb^  og  naar  hun  i  ellefte  Scene  kom  igen  fra  Byen  gennem  Gaden 
bag  Apotekerens,   var  Kurven  fyldt  med  alskens  Pakker. 

Hver  eneste  af  de  andre  optrædende  blev  nødt  til  at  føle  sig 
hjemme  i  Miliøet  og  i  Situationen.  Hvor  Apoteker  Gilbert  —  i  sjette 
Scene  —  kom  ud  af  sin  Dør,  talte  han  under  Monologen  dels  ind  til 
Folkene  i  Apoteket,  og  dels  med  sig  selv.  Ind  ad  den  aabne  Dør 
hørte  man  ham  sige:  Hør  I  vel.  Karle!  seer  nu  vel  til,  at  alting  er 
curiøsk,  til  Doctorerne  kommer.  Apotheket  skal  visiteres  i  Eftermid- 
dag. —  Saa  lukkede  han  efter  sig  og  sagde  lunt  for  sig  selv  oppe 
paa  Afsatsen:  Jeg  mener  dog,  at  naar  Gyldenvandet  og  Aqvaviterne 
ere  gode,  saa  spør  de  ikke  meget  efter  andet.  —  Og  medens  han 
mageligt  bakkende  paa  Tobakspiben  gik  ned  ad  Trappen  mod  Til- 
skuerne, vedblev  han  leende  for  sig  selv:  Doctor  Herman  har  udi  10 
Aar  aldrig  examineret  mit  Apothek  anderledes.  Det  eneste,  han  spør 
mig  om,  er  dette:  Haben  Sie  gut  Sal  volatile  itzund?  Das  miissen 
wir  probiren,  ihr  Herren  Gollegæ!  Naar  saa  7  å  8te  Bouteller  Rhinsk 
Viin  er  tommet,  saa  er  Visitatzen  giort.  —  I  det  samme  rømmede 
Gunild  sig  beskedent  for  at  vende  ham  fra  Haven  mod  sig  og  nejede 
dybt:  Men  der  seer  jeg  Gert  Westphalers  Moer.  Hendes  Tienner,  Ma- 
dame! —  Og  Samtalen  fulgte,  som  skrevet  staar. 

Mod  Slutningen  af  Scenen,  hvor  Gunild  har  gjort  Apotekeren 
opmærksom  paa,  at  Gert  kommer  meget  belejligt  oppe  i  Gaden,  saa 
at  han  kan  sige  ham  sin  oprigtige  Mening  om  hans  hidsige  Snakke- 
salighed, forklaredes  hans  noget  pludselige  Lyst  til  at  forsvinde,  ved 
at  hans  Miner  udtrykte  Skræk  og  Rædsel  for  at  komme  ud  for  den, 
og  det  paa  en  Søndag;  han  tog  Farvel  og  var  med  eet  borte  i  Haven. 
(Gert  spørger  lige  efter  Moderen:  Mutter!  hvi  gik  Apothekeren  saa 
hastig?) 

Overhovedet  kom  det  Isaenesætteren  særlig  an  paa  at  forbinde 
Scene  med  Scene,  saa  at  Stemningen  eller  Spændingen  ikke  paa  et 
eneste  Punkt  gled  ud  i  opslugende  Huller.  Naar  Gunild  lige  efter 
snakkede  Sønnen  til  Rette,  inden  hun  gik  hjem,  og  Holberg  derpaa 
har  ladet  Gert  udbryde:  Men  der  seer  jeg  Apothekerens  Svend  — 
havde  man  allerede  under  Moderens  straffende  Præken  set  Svenden, 
der  oppe  fra  et  Vindue  har  opdaget  Visitatzen  nede  i  Gaden,  komme 
ilsomt  ud  af  Huset  og  skynde  sig  ind  i  Haven  for  at  give  Apotekeren 
Besked,  og  saa  komme  tilbage,  saadan  at  Gerts  Udraab:  Men  der 
seer  jeg  Apothekerens  Svend  Serviteur,  Monsieur!  et  Ord  —  stan- 
sede   ham.     Under  deres    Samtale,  hvor  Gert   rigtig    boltrer  sig  i  alle 

sine  Sladrehistorier  om  Hadersleverne  og  om  Skarpretteren,  sniger 
Svenden  sig  som  bekendt  væk,  mens  Gert  stadig  tror,  at  han  hører 
interesseret  paa  ham;  men  ogsaa  Tilskuerne  har  her  Lov  til  at  blive 
trætte  og  adspredte.  Man  saa  derfor  Visitalzen  —  de  tre  Doktortr  ~ 
komme  snakkende  oppe  fra  bageste  Gade  tilhøjre,  gaa  bag  om  Brønden 
hen  til  Apoteket,  banke  paa  Døren  under  Trappen,  blive  lukket  op  af 
Apotekerdrengen,  der  dybt  bukkende  lod  dem  gaa  ind  og  saa  rendte 
hen  til  Stakittet  og  vinkede  af  Apotekeren,  som  kom  ilsomt  ud,  skyndte 
sig  op  ad  Trappen  og  ind,  mens  han  gemte  sin  Pibe.  Under  Slut- 
ningen af  Gerts  alenlange  Snak  saa  man  gennem  det  aabne  Karnap- 
vindue  ind  til  Storstuen  Doktorerne  sætte  sig  leende  til  Rette,  og  idet 
Apotekeren  lukkede  Vinduet  til  og  Larmen  stilnede  noget  af,  udbrød 
Gert  med  et  Blik  derop:  Men  hillemænt,  jeg  forsømmer  mit  Ærende. 
Jeg  maa  banke  paa.  —  Denne  Visitatz,  der  aldrig  forekom  i  tidligere 
Forestillinger,  kan  synes  unødvendig,  men  blev  det  langtfra,  for  bortset 
fra,  at  den  uddybede  hele  Situationen,  kom  den  Holberg  stærkt  til 
Gode  i  det  følgende.  Hvor  Gert  gik  hen  og  bankede  paa  under  Trap- 
pen, viste  Drengen  sig  og  erklærede,  at  vel  var  Apotekeren  hjemme, 
men  ikke   til  at  faa  i  Tale:  thi  den  hele  Doctor-grad  er  her  i  Dag. 

Gert:  Hvad  er  da  at  bestille? 
Jesper:  Her  holdes  Visitatz. 

Og  i  Scenen  ligeefter  mellem  Gert  og  Leonora,  som  han  liar  bedt 
Drengen  kalde  ud,  siger  han  til  hende:  Jeg  hørte,  der  var  saadan 
Stoyen  og  Allarm  i  den  store  Stue,  som  der  kunde  have  været  holdet 
en  Rigs-  eller  Kreds-Dag. 

Saaledes  sattes  Personerne  ustanselig  i  Forbindelse  med  Livet 
rundt  om  og  det  med  dem  igen  og  kun  til  Gavn  for  Handlingen,  de 
blev  derved  tvunget  ind  i  Situationen,  bort  fra  Spil  med  Publikum, 
blev  tvunget  til  at  lytte  til  hinandens  Bemærkninger,  til  at  tale  sam- 
men. Samtalerne  kom  til  at  lyde  af  Livets  Tale,  uden  dog  at  miste 
den  gammeldags  Klang,  som  Ordstillingen  selv  besørgede. 

Og  Personerne  forlod  —  man  har  allerede  kunnet  forstaa  det  — 
ikke  Scenen,  som  om  de  sagde:  Værsgod,  jeg  er  færdig.  Hvor  Leonora 
efter  hin  Samtale  med  Gert  rasende  bad  ham  fortælle  Resten  af 
Ramsen  om  Kurfyrsterne  til  hendes  Kat,  løb  hun  iltert  ud  i  Haven. 
Uset  af  Gert  stod  hun  dér  spændt  paa,  hvordan  han  vilde  tage  denne 
Reprimande,  men  da  lian  saa  vredt  var  forsvundet  i  Gaden,  kom  hun 
ud  af  Laagen,  kiggede  efter  ham,  slog  vrissende  med  Nakken,  løb  op 
ad  Trappen  og  ind  for  at  fortælle  sin  Far,  hvad  der  var  passeret, 
hvorefter  man  for.sto(l  Gilberts  tilsyneladende  meget  belejlige  Komme 
under  den  følgende  Scene  (Leonora:  Men  der  er  Vatter;  nu  kand  Ma- 
dame høre  hans  Betænkende  derover),  hvor  Leonora,  der,  straks,  nede 
igen  har  truffet  paa  Gunild,  som  søger  Apotekerens,  for  at  faa  at  vide, 
hvorvidt  Sønnen  er  kommet-  Da  Optrinet  mellem  disse  tre  Personer 
var  overstaaet    ug    den    følgende   i'ornyeJe  Straffepræken  fra  Gunild, til 

Gert  var  fulgt  af  et  ligesaa  mislykket  Frieri  som  før,  oplivede  Iscene- 
sætteren Gerts  langvarige  Enesamtale  (femtende  Scene)  ved  at  lade  de 
tre  Doktorer  tage  Afsked  med  Gilbert  oppe  paa  Trappen.  Nu,  efter 
at  mange  Bægre  var  svunget  under  Vinprøven,  var  de  Herrer  i  en 
særdeles  opløftet  Stemning,  de  havde  aabenbart  tømt  alle  otte  Bou- 
teller  Rhinskvin.  Røde  i  Ansigterne  og  uden  Mæle  tumlede  de  ned 
ad  Trappen,  henover  Torvet  og  bort  gennem  Gaden  i  Baggrunden, 
mens  Apotekeren  fulgte  et  Par  Trin  hilsende  efter  og  Svenden  og 
Drengen  i  Døren  bagved  ham  saa  leende  til.  Gert  var  imidlertid 
gaaet,  og  Gunild  viste  sig  (Jeg  skal  ikke  kunne  bilde  mig  andet  ind, 
end  min  Søn  har  efterlevet  mine  Formaninger).  Imedens  kom  Leonora 
fulgt  af  Pernille  ivrigt  ud  fra  Haven,  opdagede  Gilbert,  for  op  til  ham 
for  at  fortælle  Udfaldet  af  sit  sidste  Frieri  og  pegede  til  Slut  ned  paa 
Gunild,  hvorpaa  Gilbert  fulgt  af  de  to,  der  blev  ved  med  at  snakke 
overtalende  til  ham,  gik  ned  til  hende,  som  beder  om  Respit  endnu  en 
Gang.  Under  Gerts  allersidste  Frierramse,  som  Leonora  og  Onkel 
Gothard^  hvem  hun  kalder  til  for  at  staa  hende  bi,  lokker  ham  ind 
paa,  lader  Holberg  Apotekeren  komme  ind  i  det  samme  og  trække 
paa  Axlene  og  sende  Bud  efter  Destillatoren  Leonard,  hvilken  blir 
copuleret  til  Jomfruen,  medens  Gert  stadig  staar  og  taler  løs  for  sig 
selv.  Leonards  spændte  Forventning  om,  at  Knebet  med  at  faa  Gert 
lokket  paa  Glatis  skulde  lykkes,  forklarede  Iscenesætteren  ved  allerede 
i  Begyndelsen  af  Scenen  mellem  Gert  og  Leonora  at  lade  Leonard 
aabne  sin  Dør  og  spørgende  gøre  Tegn  til  hende,  der  mimisk  adva- 
rede: Endnu  ikke. 

Altsaa  ustanselig  levende  Forbindelse  mellem  Personerne  og  Om- 
givelserne, saa  at  ogsaa  de  syntes  levende,  det  var  Parolen  i  denne 
reformerede  Fremstilling,  der  tryllede  et  Stykke  Holbergtid  ganske  nær 
ind  paa  en  moderne  Tilskuer,  uden  at  hans  Fantasi  vildledtes  et 
eneste  Øjeblik,  tværtimod  holdtes  den  spændt  til  Ilden. 

Til  Gavn  for  dette  Forsøg  var  det,  at  der  ikke  var  en  Skue- 
spiller med,  som  krampagtigt  holdt  fast  ved  Traditionen.  Nogle  havde 
lidt  under  den,  andre  var  helt  nye.  Lars  Knudsen  fremstillede  Gert 
virkningsfuldt  som  en  stædig  Sladrer.  Olaf  Poulsen  skabte  som  Tobias 
Prokurator  —  sidst  fremstillet  af  Phister  —  en  mageløs  løssluppen, 
utraditionel  Farcefigur. 

III 

Under  Fremstillingen  af  Den  ellevte  Juni  (sidst  1836)  tidlig  paa 
Foraaret  i  næste  Sæson  (1900 — 1901)  tonede  Ledemotivet  i  denne 
nyskabende  Iscenesættelseskunst  igennem  med  trefold  Styrke.  Ikke 
alene,  at  der  trylledes  et  Gammel-København  frem  i  de  første  Akters 
Gade  med  Hotel  Paradiis'  skumle  Facade  halvt  tilskygget  af  de  store 
Træer,  hvorunder  Proprietærerne  mødtes  —  i  Børsens  Hal,  saadan 
som    den    saa   ud  i  Begyndelsen    af  det  18de  Aarh.   —   i  den   dystre 

Beværtningsstue  i  fjerde  Akt  og  i  den  uhyggeligt  snævre  Gyde  ved 
Nat  til  Slut.  Ikke  alene  det.  Men  under  den  livsforlangende  Leder 
virkede  de  mange  Personer,  selv  i  Masseoptrinene,  med  overbevisende 
Livskraft. 

Holberg  ønsker,  at  Studenterne  under  første  Scene  af  anden  Akt, 
dér  hvor  Studenstrup  er  naaet  indenfor  Vestervold  og  skal  til  at  gaa 
ind  i  Byen,  raaber  Rus  efter  ham  udenfor.  Her  havde  det  altid  været 
Skik  og  Brug  —  Winsløw  eller  Phister  havde  sidst  maattet  følge  den 
—  at  Studenstrup  skulde  gaa  fra  Kulisse  til  Kulisse  og  raabe  tilbage 
til  de  usynlige,  skraalende  Statister.  Nu  derimod  havde  Allarmen 
straks,  inden  Tæppet  gled  op,  taget  fat,  og  idet  Studenstrup  kom  ud 
af  en  Gade  nærmest  Tilskuerne  tilhøjre  og  raabte  ud  til  Forfølgerne, 
saa  gik  lidt  frem  for  under  det  tiltagende  Skraal  at  vende  sig  igen 
og  raabe:  —  een  for  een.  saa  skal  a,  Drolen  ta  ved  mey,  vise  jer,  at 
a  er  Kaal  for  jer  Hat  —  havde  samtidig  en  Del  Studenter  og  Gade- 
drenge sneget  sig  ind  paa  ham  fra  Gaden  i  Baggrunden  og  stødte 
ham  et  ordentlig  Skub  fremad.  Grinende  for  de  tilbage,  mens  den 
vrælende  Studenstrup  paa  sine  klaprende  Træsko  skyndsomst  satte 
efter  dem,  dog  i  det  samme  for  der  en  ny  hujende  Flok  ud  af  den 
Gade,  han  lige  havde  forladt,  og  op  mod  ham,  men  han  ned  igen  og 
søgte  at  komme  dem  til  Livs. 

Alt  imedens  Spillet  bølgede  saadan  ned  og  op,  aabnedes  Vin- 
duerne i  Paradiset  ovre  til  venstre,  to  af  de  tvivlsomme  Fruentimmer, 
der  holdt  til  dér,  lænede  sig  ud  for  at  se.  hvad  det  var  for  en  Allarm, 
ogsaa  Værten  Jacob  kom  til  Syne,  og  idet  Studenstrup  fulgt  af  en 
stigende  Masse  fra  Baggrunden  styrtede  nok  en  Gang  ned  over  Scenen 
efter  nogle  af  de  frækkeste,  kom  Henrik  ind  fra  Gaden,  der  laa  ved 
Paradiset,  og  brød  med  Jacob  og  Fruentimmerne  ud  i  en  vild  Latter  over 
det  komiske  Optrin.  Hans  første  Bemærkning  {Hillemænd,  dér  er  han.  Nu 
skal  Comoedien  gaae  strax  an,  nu  heder  jeg  ikke  Henri ch  længere,  men 
Niels  Christensen)  var  derfor  rettet  til  dem  (og  ikke  til  sig  selv),  hvor- 
paa  han  gav  Tegn  til  dem  om  at  forsvinde.  Vinduerne  lukkedes,  Jacob 
listede  ind  —  og  aabnede  dog  af  og  til  under  den  følgende  Scene  nysgær- 
rigt  Døren  paaKlem.  Larmen  stilnede  af.   Henrik  prajede  Studenstrup. 

Intrigens  Traad  spandtes  saaledes  ikke  alene  paa  Scenen,  men 
holdtes  bestandig  i  Forbindelse  med  Garnet  i  Livet  udenom  den. 
Hvad  der  dernæst  udmærkede  denne  Forestilling,  var  den  samme  fint 
behændige  Tilrettelægning  af  de  løst  sammenhæftede  Scener,  som  i 
den  af  Mester  Gert.  Navnlig  var  femte  Akt,  der  altid  havde  voldt 
Skuespillerne  og  Tilskuerne  Illusionsvanskeligheder,  klaret  helt  i  Hol- 
bergs Aand.  Optrinene  i  Jacobs  Stue  med  Vinfadet  og  Melsækken 
var  strøgel.  Holberg  vilde  have  takket.  Efter  at  Henrik  har  trukket 
Vægtertøjet  over  Studenstrup,  skiftede  man  ifølge  gyldig  Tradition 
Dekoration  til  en  Gade  i  Nærheden  af  Værtshuset.  Her  vilde  Rahbek 
have  takket,  fordi  Knudsens  Studenstrup  nu  i  Modsætning  til  Gjel- 
strups  i   1787  eller  Phisters  i   1836    endelig    kom    til    at    høre  Jacobs 

Trusel,  der  indleder  Gadescenen:  Ach  hvor  brav  skal  jeg  smøre  den 
Karl.  —  I  den  lyse  Sommernat,  hvor  kun  en  blaffrende  Lygte  brændte 
langt  borte  i  Baggrunden  af  den  snævre  Gyde  —  det  var  første  Gang, 
man  ærede  Aarstiden  —  stod  Jacob,  der  har  listet  sig  ud  af  Værts- 
huset, paa  Lur  og  kiggede  omkring,  og  saa  saare  Studenstrup  viste 
sig,  begyndte  han  at  tumle  som  en  bravt  Beruset  og  kom  imens  af 
med  Replikken,  der  fik  den  forfærdede  Bonde  til  at  holde  sig  paa 
passende  Afstand,  indtil  Jacob  var  forsvundet,  men  dog  nok  en  Gang 
havde    skræmt    ham    med  Tilraabet:    Hør,  Vægter!  hvad  er  Klokken? 

Endnu  lettere,  endnu  naturligere  var  Aktens  vanskelige  Slutning 
løst.  Endelig.  Her  staar  Henrik  alene  (i  sine  Laqvey-Klæder  igien) 
og  begynder:  Holdt,  sagt.  Monsieur  Jacob!  udi  Byttets  Uddeling  maa 
observeres  Proportion  saaledes  o.  s.  v.  Men  hvem  taler  han  til?  Paa 
Warnstedts  Tid  havde  Schw^arz  fundet  paa  at  sige  Replikken  ind 
gennem  den  Kulisse,  som  skulde  forestille  Døren  til  Værtshuset. 
hvad  Rahbek  havde  fundet  unaturligt  og  virkningsløst,  han  vilde 
heller  se  Schvi^arz  snakke  fortrolig  med  sig  selv,  indtil  han  kom  frem 
med  Slutningsversene  til  Publikum. 

Den  foregaaende  —  tiende  —  Scene  mellem  Lucretia  og  Henrik, 
hvor  de  leende  mødes  i  Fryd  over,  at  Studenstrup  er  blevet  saa 
grundig  narret  og  som  slutter  med  Henriks  Replik:  —  „kom  lad  os 
gaae"  for  saa  pludselig  at  følges  af  Mødet  mellem  Studenstrups  Slægt- 
ning, den  rette  Niels  Christensen  og  Studenstrup  selv,  hvorpaa  den 
omtalte  Monolog  af  Henrik  slutter  Komedien,  blev  nu  skaaret  over. 

Lucretia  spurgte  :  Har  du  da  gaaet  i  Latin-Skole?  og  idet  Henrik 
svarede:  Ja  vist.  og  det  med  Berømmelse;  thi  udi  et  halvt  Aar,  som 
jeg  sad  i  første  Lectie,  stod  jeg  alleene  3  Gange  Skole-Ret.  Skulde 
jeg  da  ikke  kunde  Latin  som  mit  Moers-Maal  —  lod  han  hende  holde 
Vægterdragten,  som  ogsaa  han  havde  benyttet  til  at  skræmme  Stu- 
denstrup, tog  sin  Brevtaske  frem  for  at  eftertælle  Udbyttet,  da  i  det 
samme  Niels  Christensen  kom  til  Syne  og  Henrik  under  en  tilføjet 
Replik:  Tys!  hvem  kommer  der?  —  fjærnede  sig  forsigtigt  med  Lucretia 
op  i  Baggrunden  af  Gaden,  hvor  man  saa  dem  afvente  Niels'  Møde 
med  Studenstrup.  Da  de  to  var  gaaet,  sneg  de  sig  nærmere,  saa 
leende  efter  dem,  Henrik  tog  saa  Mappen  frem  igen,  hvorpaa  Lucretia 
sagde  den  i  den  afbrudte  Scene  følgende  Replik:  Men,  hør,  Henrich! 
naar  Byttet  nu  deles,   saa  glemmer  man  vel  ikke  mig? 

Henrich:  Ney  vist   ikke,  Manimeselle!    I  veed  jer  Taxt,    det   er 

28  Skilling. 
Lucretia:  Din  Slyngel!  skulde  jeg  la  mig  nøye  med  28  Skilling? 
Henrich:  Det  er  jo  den  gamle  Priis;  det  er  jo  ligesom  3  Kringler 

for  en  Skilling.     Men   ellers   skal  vi    nok   komme   til   Rette; 

jeg  og  min  Herre  ere  raisonabel  Folk. 

Her  vilde  Lucretia  snappe  Tasken,  n)en  han  værgede  for  sig  og 
holdt  den  bag  paa  Ryggen,  da  ogsaa  Jacob  kom  til  Syne  og  greb  fat 

i  den  bagfra,  men  Henrik  rev  den  fra  ham:  Holdt,  sagt,  Monsieur 
Jacob!  Hvorpaa  hele  hans  Monolog  blev  henvendt  til  ham  og  Lucretia, 
og  hans  Epilog  paa  Vers  til  Publikum  ganske  naturligt  foregik  i  Nær- 
værelse af  de  andre  to  i  Forbiydertrioen. 

Men  Indbegrebet  af  Situationskunst,  af  Kunsten  at  holde  Fore- 
stillingen om  en  pulserende  Omverden  og  om  at  de  i  Komedien  vir- 
kende Figurer  hørte  hjemme  i  denne  Verden  levende  i  Tilskuernes 
Fantasi,  traf  man  dog  i  Børsbilledet  i  tredje  Akt. 

Hvad  havde  det  kunnet  nytte  Opførelserne  efter  Warnstedts  Tid, 
om  Dekorationen  med  sine  to  Rækker  Søjler  paa  langs  af  Scenen, 
med  sine  maleribehængte  Vægge,  blyindfattede  Ruder,  sine  Salgsboder 
mellem  Søjlerne  havde  været  —  saadan  som  det  nu  var  Tilfældet  — 
en  tro  Kopi  af  Børsens  Sal  paa  Holbergs  Tid,  naar  Livet  indenfor 
ikke  —  som  nu  —  førte  Fantasien  helt  tilbage  dertil?  For  første 
Gang  i  Komediens  Tilværelse  følte  man  sig,  idet  Tæppet  gled  op, 
helt  og  aldeles  henført  til  gammel  Tid.  Paa  Bænken  langt  tilbage, 
midt  for  Baggrunden,  sad  to  Skippere  smaasnakkende  og  gumlede 
paa  deres  Skraa.  Lidt  til  Siden  for  dem  stod  to  af  Proprietærerne 
fra  første  Akt  i  ivrig  Diskussion  om  et  Laan  med  en  ung  Levemand 
(Octavius  fra  Abracadabra).  Paa  samme  Side,  men  lidt  længere  fremme 
noterede  Jøden  Moses  flittigt  i  en  Bog.  Ovre  ved  Boden  tilhøjre  i 
Nærheden  af  Hovedindgangen  stod  anden  Købmand  og  samtalede  med 
tredje  Proprietær.  Helt  foran  den  Bod,  der  var  tilvenstre,  saa  man 
en  Barnepige  med  Barn  paa  Armen  og  en  Dreng  ved  Siden  købe  en 
Legetøjstrompet  til  ham. 

Dette  varede  et  Sekund.  Saa  blev  der  øjeblikkelig  Viderebevægelse . 
Fra  Hovedindgangen  kom  første  Købmand  hurtigt  ind,  lige  efter  ham 
to  fornemme  Damer,  der  gik  hen  til  Boden  tilhøjre  og  begyndte  at 
købslaa  om  nogle  af  de  udstillede  Sager.  Der  var  naturligvis  Ekspe- 
dienter i  Boderne  som  i  gammel  Tid.  Første  Købmand,  der  indleder 
Akten  med  en  kort  Monolog,  gav  sig  herefter  i  Snak  med  Moses,  som 
underdanig  havde  nærmet  sig  ham  (Holbergs  første  Scene :  En  Kiøb- 
mand  og  en  Jøde  med  et  Skiæg),  imens  gik  anden  Købmand  fra  første 
Proprietær  og  hen  til  dem,  hvorpaa  anden  Scene  hos  Holberg  (Kiøb- 
manden.  En  anden  Kiøbmand.  Jøden)  fulgte,  og  medens  Proprieta'ren 
mødtes  med  de  to  ^ndre  Proprietærer  midt  for  Baggrunden,  hvor  Skip- 
perne sad  og  tyggede  Drøv,  gik  Octavius  fra  dem  over  mod  de  to 
Damer.  Barnepigen  fjærnede  sig  med  Børnene,  Drengen  truttede  løs  i 
Hornet.  En  Børstjener  kom  ind  fra  Indgangen  tilvenstre  (Købmændenes 
Privatkontorer),  hængte  Plakater  om  Kurs  og  Valuta  op  i  Tremme- 
skabet paa  en  af  Søjlerne.  Skyldenborg  viste  sig  i  Hovedindgangen, 
saa  sig  om,  haslede  saa  hen  til  de  to  Købmænd  og  Jøden,  der  var 
ved  at  ende  anden  Scene,  herefter  kom  tredje  (Skyldenborg.  Kiøb- 
nianden),  hvor  Skyldenborg  prøver  at  slaa  Penge.  Altimedens  var 
Livet  rundtom  i  Bevægelse.  Damerne  gik  ud  af  Hovedindgangen  led- 
saget   af  den    kurtiserende  Octavius,  Børstjeneren    forsvandt    ind    j)aa 

Kontorerne  efter  at  have  hængt  en  Plakat  i  det  andet  Skab,  som 
Proprietærerne  gabende  samlede  sig  om,  Visedrengen,  som  Holberg  ikke 
havde  ønsket  at  se  før  senere,  kom  farende,  fik  sin  Taske  fyldt  med 
Bøger  ved  nærmeste  Bod  tilhøjre.  Lige  efter  viste  der  sig  en  Skipper 
og  en  Mægler  med  Poser  med  Kornprøver,  derpaa  Trækholdt,  som 
Skyldenborg,  der  er  harmfuld  (Monolog:  fjerde  Scene)  over,  at  første 
Købmand  har  afvist  ham,  iler  hen  til  (femte  Scene)  og  lader  ham  vide, 
at  Studenstrup  skal  have  Pant  i  Raadhuset.  Under  en  mer  og  mer 
tiltagende  Summen  af  fler  og  fler  tilkommende  Børsbesøgende  —  Oc- 
tavius  vender  tilbage,  adskillige  Købmænd  og  Mæglere  slutter  sig  til 
de  andre,  snakker  sammen  i  mangfoldige  Grupper,  Visedrengen  har 
faaet  Viser  i  anden  Bod  tilvenstre,  raaber  skingrende  op:  V-is-e-r  — 
er  Studenstrup  kommet  ind  ledsaget  af  Henrik,  der  støder  paa  Træk- 
holdt, mens  Skyldenborg  hurtigst  gør  sig  usynlig  i  Mængden,  og  In- 
trigen om  Raadhuset  sættes  i  Gang  i  den  store  sjette  Scene  foran 
Rampen  og  saa  højlydt  som  muligt  naturligvis,  fordi  Larmen  af  den 
højrøstede  Snakken  rundt  omkring  fra  alle  Sider  tager  til  med  Vold- 
somhed, indtil  Børsklokken  paa  Trækholdts  afsluttende  Bemærkning: 
Nu  maa  jeg  forlade  dem  lidt,  I  gode  Mænd !  til  Børs-Tiden  er  til  Ende, 
falder  ind  (Holberg:  Den  rette  Børs-Tiid  forestilles  o.  s.  v.);  de  tre,  til 
hvem  Skyldenborg  diskret  har  sluttet  sig,  gaar  fra  hverandre,  blander 
sig  i  Mængden,  mens  Kursnoteringen  og  Opraabningen  om  Ladninger 
o.  s.  V.  under  Raab  og  Skraal  tager  fat  og  varer  ved,  indtil  Tæppet 
glider  ned. 

De  opraabte  Værdier  ligesom  Skibenes  Ladninger  og  Skippernes 
Navne  svarede  til,  hvad  der  blev  købt  og  solgt  paa  Børsen  den  llfe 
Juni  i  det  Aar,  da  Komedien  spilledes  første  Gang,  men  naturligvis 
blot  for  at  sætte  de  agerende  i  rette  Stemning  og  ikke  for  Tilskuernes 
Skyld,  der  næppe  skulde  høre  Ørenlyd,  men  ligesom  bedøves  af  Indtryk- 
ket af  det  vrimlende  Liv  i  Centrummet  for  Datidens  københavnske  Han- 
delsverden, idet  der  —  samtidig  —  med  Opnoteringen  foran  Rampen  be- 
gyndte en  Række  Samtaler,  der  under  den  stigende  Larm  heller  ikke 
skulde  skelnes,  kun  skulde  forstærke  det'e  Liv,  Samtaler,  der  passede 
til  Stemningen,  men  var  taget  rundt  omkring  fra:  Den  første  fra  Kina- 
farerne mellem  Købmanden  og  Jøden  Ascher  (2.  XIII.),  der  begyndte 
med  en  tilsat  Replik  fra  Jøden:  Jo  —  jo!  tro  I  kuns  mig!  Pas  paa 
Actierne  vil  stige  o.  s.  v. 

Medens  denne  Samtale  højlydt  fortsattes,  kom  en  Holbergfigur, 
Leerbeutel,  fra  Hovedindgangen,  mødtes  med  Trækholdt,  der  lige  forlod 
Studenstrup  og  Henrik: 

Leerbeutel:  Hvad  Pokker  gør  Du  paa  Børsen? 
Trækholdt:  Tys!  tie  stille!    Kom  med,  saa  skal  jeg  fortælle  Dig 
noget. 

Hvorfra  de  hurtigt  og  leende  blandede  sig  i  Mængden.  Samtidig 
var  første  Købmand  faldet  i  kort  Snak  med  Moses,  var  gaaet  fra  ham 

forbi  Ascher,  der  et  Sekund  afbrød  Samtalen  fra  Kinafarerne,  og 
spurgte  med  en  Replik  fra  Det  arabiske  Pulver  (anden  Scene):  Sein 
Diener,  mein  Herr!  Hat  er  was  zu  skacheren?  hvortil  Købmanden 
svarede  (som  Oldfux  dér):  Ney  nu  intet,  Schmauts.  Jeg  er  nys  kom- 
men hid  til  Byen  —  gik  saa  fra  ham  og  gav  sig  i  Snak  med  en 
anden  Købmand,  hvortil  benyttedes  Jeronimus'  og  Frands'  første  Scene 
af  første  Akt  af  Jean  de  France:  God  Morgen,  Naboe!  hvor  kommer 
I  fra  saa  tilig?  o.  s.  v. 

Samtidig  mødtes  en  fornem  Herre  med  en  Købmand,  gik  med 
ham  ned  mod  Rampen  under  Replikker  fra  Det  arabiske  Pulver  (ellefle 
Scene.  Polidor.  Oldfux):  Ach  jeg  beder,  at  min  Herre  vil  besøge  mig 
hver  Dag,  saalænge  han  er  i  Staden,  og  Svaret:  Det  skal  ikke  man- 
quere.  Jeg  bliver  maa  skee  nogle  Maaneder  her  paa  Steden  o.  s.  v. 

Medens  de  talte,  nærmede  Leerbeutel  sig  ærbødigt  den  fornemme 
Herre,  der  af  Frygt  for  et  Prelleri  fjærnede  sig  skyndsomst  i  Mængden, 
og  Leerbeutel  tog  saa  fat  paa  Køljmanden  med  Leanders  Replik  fra 
Det  arabiske  Pulvers  trettende  Scene:  Ach  min  allerkiæreste  Herr  Poli- 
dor, det  er  mig  en  usigelig  Glæde  at  see  ham  med  god  Helbred 
o.  s.  V.,  hvortil  Købmanden  svarede  med  Polidor:  Jeg  har  ikke  kundet 
merke  det  o.  s.  v.  —  gik  fra  ham,  og  samtidig  hilste  en  ung  Mand  som 
Leander  fra  Abracadabra  [i.  VIII.)  paa  Leerbeutel:  hvad  Udfald  mener 
du  dog  dette  vil  faae,  naar  min  Far  kommer  engang  hiem,  og  han 
faaer  Ende  paa  sin  Proces  derude?  Leerbeutel  svarede  med  Henriks 
Replik  fra  samme  Scene:  Ende  paa  sin  Process?  Det  vil  vare  længe, 
om  jeg  ellers  ret  kiender  de  tydske  Processer.  Leander  gik  videre  i 
Samtalen,  da  Moses  nærmede  sig  og  tiltalte  ham  saadan  omtrent  som 
Ephraim  tiltaler  Henrik  i  samme  Komedie:  Mein  Hr.  Leander,  ik  har 
was  mit  ham  zu  sprechen.  Leander  svarede  omtrent  som  Henrik 
(I.V.):  Naa,  hvad  er  saa  hans  Forlangende,  Mester  Moses  —  skubbede 
derpaa  Leerbeutel  frem  foran  sig,  som  Moses  nu  angreb  (Henrik. 
Ephraim.  Abracadabra.  2.  IV.):  Hør,  men  Hr.  Leerbeutel,  naar  kann 
ik  mine  Penge  mit  Kapital  und  Renter  kriegen?  Scenen  fortsattes 
med  sine  tolv  følgende  Replikker. 

Og  idet  nu  disse  —  samtidig  —  førte  Samtaler  fra  Kinafarerne, 
fra  Jean  de  France  o.  s.  v.  o.  s.  v.  lige  var  ved  at  stilne  af  og  Kurs- 
noteringen  bagved  larmede  voldsommere  op,  kom  en  hollandsk  Matros 
fra  Hovedindgangen,  blev  af  en  Mægler  vist  hen  til  første  Købmand 
(i  Snakken  fra  Jean  de  France)  med  Bemærkningen:  Dér  er  han,  det 
er  Claes  Petersen,  der  staar  dér.  Matrosen  prajede  Købmanden:  Datt 
i  myn  Herr,  Claes  Petersen?  —  Ja,  det  er  mig,  hvad  vil  I  mig  Baads- 
mand?  Og  nu  fulgte  den  matrosforklædte  Henriks  Meddelelse  om 
Skibsulykken  til  Jeronimus  fra  fjerde  Akt  af  Det  lykkelige  Skibbrud, 
medens  Moses,  der  forlod  Leerbeutel.  og  flere  og  flere  andre  flokkede 
sig  nysgærrigt  og  deltagende  til,  hidkaldt  af  Købmandens  (Jeronimus) 
fortvivlede  Gestus. 

Midt  i  dette  og  medens  Raabene  paa  den  øvrige  Skueplads  steg 
til  en  Storm,  gled  Tæppet  langsomt  ned. 

I  de  foregaaende  og  følgende  Akter  karakteriserede  Skuespillerne 
deres  Skikkelser  med  festlig  Kunst.  Poul  Nielsen  gav  Jacob  som  en 
kras  realistisk  Soutenør  —  Fru  Sinding  var  som  Lucretia  utilsløret 
raa  og  bedærvet  —  Guldbrandsen  paagaaende  fræk  som  Henrik  - 
Neiiendam  lun  som  Niels  Christensen  og  først  og  fremmest  virkede 
Lars  Knudsens  Studenstrup  overbevisende  ægte  lumsk,  sveden  og  stædig. 

Det  levende  i  den  traditionelle  Fremstilling  af  Jeppe  paa  Bjærget 
var  skabt  af  Hortulan,  Gjelstrup,  Lindgreen  og  endelig  Phister.  Men 
ligesaa  rig  deres  Arv  var,  ligesaa  forpligtende.  Man  kan  altsaa  godt 
forstaa,  at  naar  Olaf  Poulsen  ikke  straks,  da  Phister  i  sin  Tid  havde 
lagt  den  hen  til  Forrentning,  var  sprunget  til  for  at  overlage  den,  at 
han  saa  blev  mer  og  mer  angst  for  at  bestride  den.  Til  sidst  vovede 
han  nok  end  ikke  at  tænke  paa  den.  Til  allersidst  søgte  han  at  be- 
rolige sin  Samvittighed  med:  Lad  Phister  først  dø   — . 

Pilister  døde.  Men  Olaf  Poulsen  betænkte  sig  stadig.  Endelig, 
efter  godt  fem  Aars  Forløb  —  i  Foraaret  1902  —  salte  han  alle  Betænke- 
ligheder over  Styr  og  trak  i  det  gamle  Bondetøj.  Og  samtidig  kom 
den  sejrrige  Iscenesætter  ham  saa  hjærleligt  til  Undsætning,  som  Tea- 
tret aldrig  nogen  af  hans  store  Forgængere. 

Man  havde  i  gammel  Tid  fra  Jeppes  Hus  ovre  tilhøjre  kunnet 
overvære  alt,  hvad  der  foregik  hos  Jacob  paa  den  modsatte  Side. 
Naar  Phister  havde  sagt:  Mæn  jæe  maae  en  te  Jakaab  Skomauer  paa 
Væien,  han  tør  væl  naak  ge  mæ  faar  en  Skelling  Brænneviin  paa 
Kredit,  ti  jæ  maae  ha  naued  a  læske  mæ  paae  —  havde  han  først 
set  sig  omkring,  om  han  var  alene,  derpaa  listet  sig  hen  til  Jacobs 
Dør,  hvor  han  bankede  frygisomt  paa  og  bange  hviskede: 

Hæi!  Jakaab  Skomauer!  æthu  aapsilt?  lok  aap  Jakaab! 

Den  paapasselige  Nille,  der  frygter  Mandens  Uvaner,  ikke  mindst 
naar  hun  som  nu  har  sendt  ham  til  Byen  med  Penge,  knnde  vel  nok 
fra  sit  Vindue  have  faatt  et  Glimt  af  denne  slemme  Situation,  Og 
hvad  saa  ikke,  naar  de  to  Soldebrodre  begyndte  at  skraale  op  og 
synge?  Iscenesætteren  byggede  mi  deres  Huse  paa  de  traditionelle 
Sleder,  blot  endnu  massivere  end  Heiberg,  saa  at  man  fik  et  over- 
bevisende Indtryk  af,  at  Jeppe  og  Skomageren  virkelig  boede  i  dem. 
Han  lagde  dertil  noget  af  Landsbyen  ind  midt  paa  Skuepladsen,  saa 
at  denne  blev  delt  af  to  Smøger,  der  fort>alte  sig  med  smaa  Huse 
fra  Jeppes  og  Jacobs  op  i  Baj;grimden,  hvor  Vej*  ne  drejede  ud  paa 
Hovedvejen.  Et  forfaldent  Bindingsværkshus  med  Dueslag,  Udhus. 
Svinesti,  Mødding  midt  i  en   Have  med  et  vældigt  Egetræ,  hvis  Krone 

strakte  sig  langt  frem  til  alle  Sider  og  lukkede  helt  for  Udsigten  fra 
Kroen  over  til  Jeppes,  fylite  Scenens  Midte.  Var  Jeppe  vel  ovre  i 
Jacobs  Smøge  kunde  han  altsaa  tumle  sig  som  han  vilde,  og  naar 
Baronen  med  Følge  kom  ind  fra  Hovedlandevejen  og  forbi  Jeppes, 
opdagede  de  ikke  som  i  gamle  Dage  siraks  den  drukne  Jeppe  ligge 
midt  paa  Tt-atergulvet,  men  mens  de  passiarende  om  Vejr  og  Vind 
vandreile  heU  forbi  hans  Hus.  gav  det  et  Sæt  i  Baronen  ved  at  høre 
en  gri^k  Snorken,  han  og  Lakajerne  stod  stille,  saa  sig  om,  listede 
nærmere  for  i  simme  Nu  at  opdage  Jeppe  saa  lang  han  var  paa 
Fremmedmmis  Mødding. 

Naar  Tæppet  i  1851  var  gaaet  op  for  hint  gamle  og  lidt  for- 
nyede Landskab,  var  Mad.  Sødring  kommet  ud  af  Kulissen,  hvor  hun 
lige  havde  pryi^'let  Jeppe,  og  frem  foran  Sufflørkassen  og  havde  givet 
Moiio!o.,f-Karaklerisliken  om  hans  Drukkenskab  og  Dovneri  —  ud 
til  Tilskuerne.  Det  havde  været  Generationer  af  Niller  forbudt  at  følge 
Rahbeks  naturlige  Riad  om  at  tage  sig  noget  for,  mens  de  snakkede 
løs  Nu  derimod,  efter  at  man  havde  hort  hende  skælde  og  smælde 
inde  i  Huset  og  Tampen  suse  ned  over  Jeppes  Rygstykker,  kom  hun 
fiirpustel  rod  ud  af  sin  Dør,  tørrede  Sveden  af  sig  i  Forklædet,  gik 
saa  til  Vaskebaljen  lige  udenfor,  og  mens  hun  snakkede  fra  Leveren 
løs,  vaskede  !iun.  vred  op  og  hængte  Skjorter  og  Trøjer,  Strømper  og 
Linned  til  Tørring  paa  Stakittet. 

Personens  Energi,  dens  Særvæsen  stod  dermed  straks  for  Til- 
skuerens 0|e.  samtidig  med  at  Miliøet,  der  var  støttet  af  den  for- 
træffeligt illuderende  Dekoration,  fik  det  Præg  af  Liv,  som  Hortulans, 
Lindgreens,  Gjelstrups  og  Phisters  stumme  Spil  først  bagefter  under 
den  følgende  Monolog,  hvor  Nille  havde  smidt  dem  upaaklædt  paa 
Døren,  tryllede  frem.  Denne  Paaklædning  med  Hosebaandene,  der 
bindes.  Støvlerne,  der  trækkes  paa,  Haaret,  der  spytglattes,  bevarede 
Poulsen  naturligvis. 

Men  paa  den  anden  Side  af  Egen  levede  og*aa  Mennesker,  der 
hørte  hjemme  paa  Stedet  ligesaa  godt  som  han.  Jeppe  bankede  paa 
Jacobs  Dør.  Jacob  viskede  Ruden  af  og  kiggede  ud  skyggende  med 
Haanden  for  sit  søvnige  skidne  Fjæs:  Hvo  Pokker  vil  herind  saa  tilig? 

Jeppe:  Godmorgen,  Jacob  Skoemager! 
Jacob:  Tak.  Jeppe! 

Saa  lukkede  Jacob  Halvdøren  op,  stod  der  i  Skjorte  med  Haaret 
uredt,  snvdende  Næsen,  altsaa  lige  plumpet  ud  af  den  duftende  Al- 
kove: Tak.  Jeppe!  Du  est  saare  tilig  paa  Færde  i  Dag.  Jeppe  fik 
saa  Brændevinen,  og  Jacob  liik  ind  til  sig  selv  igen;  men  Jeppe 
modstod  ikke  Fri-teisen,  skønt  han  —  som  Gjclstrup  —  tampede  løs 
paa  Benene,  fir  at  de  skal  ride  ham  af  Lau'lsbyen  til,  bankede  paa,  og 
nu  viste  Jacob  sii?  lidt  mer  renvasket  og  i  Skjorte  og  Bukser.  Men 
Paaklædningen   foregik  sindigt.      Den  ene  Sele  hang  løs. 

For  at  fremhæve  Landsbyfatligdommen  i  denne  Akt  søgte  Iscene- 

sætteisen  at  gøre  Interiøret  paa  Baronens  Slot  i  den  næste  saa  pom- 
pøst som  muligt.  Det  gjaldt  at  vise,  at  her  holdt  en  Adelsmand  til 
Huse  af  den  Slags,  der  karakteriserede  Tyranregimentet  lige  op  til 
Slutningen  af  18de  Aarh.,  hvor  det  omsider  blev  væltet  over  Ende  af 
Borger,  Bonde  og  Proletar  Paa  den  ene  Side  Bonden,  fattig,  ussel, 
forsømt,  paa  den  anden  Godsets  Besidder,  overdaadig  rig  paa  Bondens 
Bekostning,  almægtig.  Man  skulde  forstaa,  at  Baronen  i  Kraft  af  sin 
enevældige  Magt  kunde  tillade  sig  at  tumle  med  Mennesker,  som  lian 
vilde,  om  kun  —  som  i  dette  Tilfælde  —  for  at  oplive  sit  ungdom- 
melige Humor. 

Allerede  hans  Tilsynekomst  i  Slutningen  af  første  Akt  midt  i  de 
forarmede  Omgivelser,  hvis  Indtægter  han  efter  ærværdig  Tradition, 
hensynsløst,  raaf,  lod  g;ia  i  sin  egen  Lomme,  førte  en  hel  anden 
Verden  ind  paa  Scenen.  Yderst  forfinet  klædt  i  tungt  violet  Fløjl  med 
svære  Guldbroderier  om  Ærmerne  og  langs  Kjolens  Rnnd  og  Lommer, 
med  kostelige  Kniplinger  i  el  Brus  fra  Halsbindet,  i  hvide  Sdke- 
slrømper  og  glinsende  Sko  med  Spænder,  der  straalede  af  Stene, 
spankede  han  nonchalant  ind  med  den  trekantede  Hat,  der  i  Solen 
var  for  tung  for  Pudderparykken,  skødesløst  stukket  under  Armen, 
dandyagtig  svingende  den  sølvbeslagne  St^k  og  fulgt  af  to  Tjenere  i 
stærkt  røde  Livreer  med  Sølv,  af  den  sorlklædle  Sekretær  og  Hov- 
mester —  en  tilsat  og  for  den  følgende  Komedie  i  Komedien  nød- 
vendig  Person. 

Hele  delte  straalende  Optog  hørte  rigtig  hjemme  i  anden  Akts 
Pragt,  i  det  sal-lignende  Værelse  med  Gobelinerne  paa  Væggene,  med 
Malerierne  i  Loftet  og  i  Felterne  over  de  hvidlnkerede  Døre  med 
gyldne  Rammer.  Bagest,  paa  hver  Side  af  den  brede  Seng  i  hvidt 
og  Gu!d  med  sin  tunge  Himmel  af  kostbart  rødligt  Damask,  kunde 
man  igennem  de  dy  Le  tremmenidede  Nischevindu  r  fra  Loft  til  Gulv 
skimte  d<-n  store  Parkhave.  Svære  røde  Gardiner  bølgede  folderigt 
ned  omkring  dem  og  de  rødt  b' trukne  forgyldte  Stole.  Ved  venstre 
Væg  stod  et  rii^t  forsirel  Vaskebord  med  Fade,  Kander  og  Toilet- 
rekvisitter af  lødigt  Sølv. 

Idet  nu  Tæppet  blev  hævet  for  dette  straalende  Interiør,  der 
bortførte  Fantnsien  til  en  ganske  anden  Verden  end  den,  man  nylig 
havde  forladt,  tog  Komedien  —  Jeppes  Mon(dog  —  ikke  straks  fat 
som  i  gammel  Tid  Det  gjaldt  først  og  fremmest  at  fiemliæve,  at 
her  .-kulde  spilles  den  Komedie  i  Komedien,  der  før  v.-ir  saa  svært 
forsømt,  men  som  Dansk  Maaneds.skrift  i  1865  med  Helte  havde  for- 
lanfit  og  som  Gasinoopførelsen  i  1857  og  Marslrands  Maleri  af  Jeppe 
i  Baronens  Seng  i  det  elegante  V.erelse  med  de  rigt  kla'die  Lakajer 
og  den  i  Spasen  dellag'  nde  B.iron  forlængst  havde  antydet.  Jeppe 
laa  allsaa  nok  og  snorkede  i  d  n  Gyldenstykkes  Hue  oir  kniplings- 
b' satte  Skjorle  dybt  nede  i  Vældet  af  de  Irog' de  Silkedyner,  hvor 
man  lige  kunde  skimte  hans  Missede  Fjæs.  men  i  X'indnesfordybningen 
tilhøjre  stod  Kammertjeneren  og  snakkede  trægt   og  gabende  med  den 

siddende  Erik  Lakaj,  og  øjeblikkelig  forstod  man,  at  de  havde  biet  i 
lidt  for  lang  Tid  paa  en  Spænding,  der  lod  vente  paa  sig.  Jeppe 
snorkede  med  eet  forkert,  smaskede  behageligt,  vendte  sig  pustende; 
men  det  var  øjensynlig  sket  lidt  for  ofte,  for  Kammertjeneren  gik 
roligt  hen  og  betragtede  ham,  Erik  fulgte  noget  vranten;  alligevel  maa 
der  have  vist  sig  Tegn  til  Forandring:  efter  en  stum  Aftale  gik  Erik 
hurtigt  ud.  Og  straks  viste  Baronen  sig  med  sin  Sekretær.  I  Dørea, 
der  stod  aaben  efter  dem,  stak  lo  fløjlsklædte  Musikanter  deres  An- 
sigter nysgærrigt  frem.  Kammertjeneren,  som  var  gaaet  til  Fodenden 
af  Sengen,  gav  Tegn  til  Baronen,  at  han  trygt  kunde  komme  nær- 
mere, hvorpaa  Baronen  vinkede  til  Musikanterne,  der  skyndsomst 
forsvandt.  Den  sagte  Musik,  som  Holberg  ønsker  straks,  naar  Tæppet 
ruller  op,  tonede  frem  fra  et  Værelse  længere  borte. 

Mens  Tjeneren  saa  leende  til  tog  Baronen  hurtigt  og  lydløst 
Sekretærens  Tøj  paa.  Erik  hængte  Baronens  paa  en  Knage  ved  Siden 
af  Sengen.  Og  saa  stod  de  alle  et  kort  Sekund  og  betragtede  Jeppe. 
I  Døren  kom  de  violinspillende  Musikanter  smilende  til  Syne,  da 
Snorkningen  stansede  i  et  voldsomt  Sæt.  Alle  stod  paa  Spring,  plud- 
selig vendte  Jeppe  sig  om  paa  Ryggen,  og  i  Lynets  Fart  for  de  ud 
tilhøjre  og  til  venstre,  saa  fort  Benene  kunde  bære  dem.  Jeppe  gabede 
himmelhojlydt.  strakte  sig  eftertrykkeligt  og  Holbergs  stumme  Inter- 
mezzo tog  fat,  saadan  som  Phister  sidst  havde  fortolket  det  efter 
Lindgreen.  Hortulans-Gjelstrups  Episode  med  Vandfadet  blev  ligeledes 
fortolket  efter  Phister.  Jeppes  Replik  til  de  paa  hans  Nødskrig  tililende 
to  Tjenere  Erik  Lakaj  og  Kammertjeneren:  Ach  førend  I  slaaer  mig 
ihiel  —  havde  han  delt  naturligt  og  morsomt.  Paa:  Ach  førend,  stan- 
sede Poulsen,  fordi  han  var  lige  ved  at  falde,  idet  Kammertjeneren 
løftede  hans  ene  Ben  for  at  sætte  Tøflen  paa.  Saa  sagde  han  igen: 
Ach  førend  I  slaaer  mig  ihiel  —  da  han  i  det  samme  opdagede  den 
ærbødige  Erik  med  Vandfad(-t  og  Haandklædet  til  Tvætningen  og  styrtede 
til,  greb  Fadet,  drak  det  ud  til  sidsle  Draabe  —  under  Tjenernes  halv- 
kvalte Latter.  Saa  endelig  fik  han  fortsat:  —  vil  I  da  ikke  giøre  mig 
den  Villighed  at  sige  mig  hvem  jeg  er? 

For  at  vedligeholde  Illusionen  om  Komedien  i  Komedien  spilledes 
naturligvis  de  to  Doktorer  —  i  lange  Parykker,  røde  Kapper  med 
Hermelin  —  af  Sekretæren  og  Hovmesteren.  Poulsen  fulgte  forøvrigt 
tæt  op  ad  Phister  i  sin  gabende  Stemning  under  deres  lanjjvarige 
Fortællinger.  Men  da  Jeppe  glad  og  befriet  ved  Udsigten  til  Mad  og 
Drikke  havde  rakt  en  Arm  til  enhver  af  dem  og  marscherede  ud  forbi 
Erik,  der  sprang  høfligt  til  og  dybt  bukkende  smækkede  Havedørene 
op,  og  Trioen  var  forsvundet,  viste  Baronen  sig  forsigtigt  og  i  samme 
Nu  brast  de  alle.  han.  Tjenerne  og  de  tililende  Musikanter  i  en  vold- 
.som,  tilsidsl  ganske  ubehersket  Latter,  mens  Tæppet  gled  ned. 

Tredje  Akt  forstærk«  dn  Indtrykkt  t  af  farverig  Piagt.  I  den  tæppe- 
belagte   Sal    med   det    hvælvede   stukornamenterede  Loft  straalende  af 


273 

Guld  maatte  man  paany  mindes  et  af  Marstrands  glansfulde  og  stil- 
sikre Interiører.  Et  rigt  Spisebord  dækket  med  Sølvfade  og  Pokaler 
var  rullet  ind  ligesom  for  Tilfældet.  Bagved  op  mod  Væggen  stod  et 
Anretterbord  med  Spise  og  Drikke.  Rundt  om  i  Salen  saa  man  et 
gammeldags  Ur  i  hvid  Kasse  med  Guld,  en  Rokokokomode  med  kostbare 
Porcellæner  og  enkelte  blaaligt  betrukne,  højryggede  Stole.  Forventnings- 
stemningen  blev  ypperligt  anslaaet,  idet  Erik  stod  udenfor  den  aabnede 
Fløjdør  til  venstre  paa  Baggrundsterrassen;  skyggende  med  Haanden 
for  Solen  saa  han  ned  i  Haven.  Kammertjeneren  var  beskæftiget  med 
at  dække  Bordet  færdigt.  Tilhøjre  i  Salen  snakkede  to  Jægertrom- 
petere —  klædt  i  grønne  Uniformer  med  Sølvknapper  og  trekantede 
Hatte,  høje  Skaftestøvler  —  muntert  leende  med  Musikanterne,  Ride- 
fogdens struttende  sunde  Bondekone  og  to  hvidklædte  Piger.  Ride- 
fogden selv  gik  utaalmodigt  op  og  ned.  Fra  Sidedøren  ligeoverfor  kom  en 
hvidklædt  Kok  ilende  ind,  satte  en  pompøs  Kage  paa  Sølvfad  paa 
Anretterbordet,  spurgte  Kammertjeneren  til  Raads,  men  i  det  samme  løb 
Erik  ind,  og  under  Latter  rensedes  Scenen  lynsnart  for  Uvedkommende. 
Ridefogden  gjorde  Ret,  Erik  og  Kammertjeneren  stillede  sig  stive  som 
Støtter  ved  Døren  til  Haven,  Jægernes  Trompeter  blæste  Velkommen : 
Jeppe,  som  Baronen,  Hovmesteren  og  en  Tjener  næppe  nok  kunde 
følge,  viste  sig  i  Døren  til  Haven  og  styrtede  straks  over  Kyllingen. 
Musiken  i  Sideværelset  spillede  sagte  op,  og  saa  begyndte  Samtalen 
med  den  forklædte  Baron,  Bag  de  salshøje  Vinduer  til  Haven  saas 
af  og  til  den  rigtige  Sekretær  og  Hovmesteren  strække  Hovederne 
nysgærrigt  frem. 

Ogsaa  i  det  følgende  brød  man  aldeles  med  Traditionen.  Baronen 
vav  altsaa  som  sædvanlig  forklædt  som  Sekretær,  men  bedre  end  før 
kom  dette  det  Optrin  til  Gode,  hvor  Jeppe  var  lige  ved  at  fare  i 
ham  og  Folkene  skrækslagne  vilde  styrte  til,  men  holdtes  tilbage  af 
hans  beroligende  Gestus.  Den  Pavse,  der  opstod  i  samme  Nu,  som 
Jeppe  hævede  Armen  og  Gyset  gik  gennem  de  tilstedeværende,  var 
saare  virkningsfuld  og  gav  Baronens  Slutningsbemærkning  Ret:  thi 
havde  han  ladet  mig  prygle,  saa  havde  der  blevet  en  forstyrret 
Historie.  —  Stærkere  end  under  Lindgreens  Spil  anede  og  frygtede 
man  Revolutionen. 

Ridefogden  var  derimod  ikke  en  forklædt.  Paa  Jeppes  Anklage  over 
hans  hundske  Behandling  af  Bønderne  og  hans  Pengesnyderier  for 
hans  Blik  uroligt  omkring,  ramte  i  et  flygtende  Øjeblik  Baronen,  der 
betragtede  ham  med  opdukkende  Forstaaelse  af  hans  skjulte  Væsen: 
Han  var  afsløret. 

Endelig  var  Ridefogdens  Kone  et  overordentlig  levende  Stykke 
Bondefruentimmer,  som  til  Mandens  stigende  Forbitrelse  og  under 
utæmmeligt  grinende  Morskab  for  sig  selv  og  alle  de  andre  gav  sig 
hen  i  dette  herlige  Æventyr.  Denne  naturlige  Forvandling  blev  navn- 
lig gunstig  for  de  morsomme  Replikker,  som  Lindgreen  og  Phister  af 
Blufærdighed  havde  stræbt  at  hviske  ud: 

I.  c.  Nortnann.  j[y 

Jeppe :       (der  sidder  med  heude  paa  Skødet  og  propper  hende  med  Mad)      Est      du 

Ritbgdens  Kone? 
Konen:  Ja  jeg  er,  naadig  Herre! 

Jeppe:    (lar  hende  paa  Brystet)    Dll    CSt    kiøn.    (hvidsker      Vil    du    SOVe    hoS 

mig  i  Nat? 

Konen:    (grinende  og   temmelig  hojt)    Hva?      (t'lsat  Replik.) 
Jeppe:    (hvisker  højere). 

Konen:  (aldeles  baisiyrig  grinende)  Ja-a!  Herren  har  at  befale  udi  alting; 
thi  jeg  er  i  hans  Tienneste. 

Latteren  paa  Scenen  voksede  her  som  overalt  naturligt  op  af  det 
komiske  i  Situationen,  samlede  sig  om  Ridefogden,  der  var  ved  at 
sprænges  af  Skinsyge,  men  holdtes  dog  straks  noget  i  Ave  af  en  ad- 
varende Haandbevægelse  fra  Baronen,  der  øjensynlig  var  ængstelig  for, 
at  Jeppe  skulde  opdage,  at  der  idev  spillet  med  ham.  Slutningen 
ligeefter,  hvor  han  dansede  Polsk  Dans  med  Ki)nen  og  blev  svunget 
rundt  et  Par  Gange  af  den  ophidsede  Ridefoged,  lokkede  under  den 
højrøstede  Munterhed  —  som  nu,  hvor  Jeppe  var  døddrukken,  kunde 
aabne  for  alle  Sluser  —  Gaardens  Karle  og  Piger  til  Døre  og  Vinduer, 
og  da  han  faldt  pladask  paa  Gulvet,  rystede  Latteren  Salen  fra  Gulv 
til  Loft,  man  styrlede  leende  omkring  ham,  saa  Baronen  havde  Bi-svær 
med  at  komme  til  Orde,  efter  at  den  knælende  Erik  havde  givet  Jeppe 
et  ordentlig  Klask  paa  Rumpen  for  at  vise,  at  han  virkelig  var  ganske 
uskadelig. 

I  Overensstemmelse  med  den  hidtil  gennemførte  Komedie  i  Ko- 
medien, forklædte  Erik  og  to  andre  af  Baronens  Lakajer  sig  som 
Retsbetjente,  hvorefter  Tilskuerne  selvfølgelig  ikke  lænjicr  i  sjette 
Scene  i  næste  Akt  blev  ført  ind  i  et  mystisk  Retslokale  med  en  virke- 
lig Dommer  og  virkelige  Advokater,  men  idet  Jeppe  anholdtes  af  de 
tre  Lakajer  udenfor  sit  Hus,  kom  Baronen  til  i  Dommerialar  og 
Allongeparyk,  ledsaget  af  Sekretæren  og  Hovmesteren  i  Advokatdomi- 
noer og  ligesaa  lange  Parykker,  og  satte  sig  med  den  forudskrevne 
Pergamentrulledom  paa  Bænken  under  Egen  for  at  holde  Standret  bag 
et  Bord,  som  en  af  de  Bevæbnede  hurtigt  hentede  ml  fra  Nilles  Stue. 
Til  yderste  Spids  førte  Iscenesættelsen  idéen  om  Dobbeltspillet  videre 
frem.  Hvor  Ritten  paany  i  femte  Akt  var  kommet  til  Siede  og  havde 
hejset  Jeppe  ned  af  Galgen  og  frifundet  ham,  saa  man  den  t]jærne  sig 
forbi  Jeppes  Hus  ad  Gyden  tilhøjre  paa  Vej  til  Baronens  Slot,  for  et 
Øjeblik  elter  at  kttnune  tilbage  og  staa  uset  af  Jeppe  og  more  sig 
over  Scenerne  melliin  ham,  Jacob  og  Magnus  —  der  ikke,  som  altid  før 
ifølge  skriftlig  Tradition,  var  klædt  i  Købstadsdragt,  men  som  Bonde 
fra  Stedet  —  alt  imedens  Tj'  nerne  hjalp  dem  fri  af  deres  Forklædninger. 
Baronens  førsti-  Replik  i  Slutningen:  Ha  ha  ha!  den  Historie  var  Guld 
værd;  ji-g  havde  ikke  tænkt,  at  dm  skulde  have  hift  saa  god  Virk- 
ning —  tik  i  denne  levende  Sammenhæng  en  naturligere  Forklaring 
end  tidligere,  hvor  han  og  hans  Følge,  som  man  ikke  havde  set  siden 

første  Akt,  pludselig  dukkede  op  igen  —  for  at  aflevere  den  versifi- 
serede  Epilog.  Men  Komedien  i  Komedien  maatte  naturligvis  først  og 
fremmest  komme  Karakteristiken  af  Jeppe  og  hans  Modpart  Baronen 
til  Gode.  Og  Kontrasterne  i  de  Miliøer,  hvor  de  hørte  hjemme,  frem- 
hævede deres  Særvæsener:  Baronen,  Karl  Mantzius,  smilende  ung, 
overfladisk  spøgende  —  Jeppe,  et  selle  men  endnu  vittigt  Drog  med 
Muld  under  Støvlesaalerne,  med  Naturens  Frodighed  struttende  frugt- 
bar i  Kroppen.  Vel  havde  Olaf  Poulsen  støttet  sig  til  alt,  hvad  For- 
gængerne havde  efterladt  ham  af  deres  Væsener,  ogsaa  i  Dommerscenen, 
men  han  blev  Lindgreen  nærmere,  end  han  blev  Phister.  Teaterbonde 
var  han  absolut  ikke.  Det  var  snarere  Peer  Nielsen  fra  for  tre  og  tyve  Aar 
siden  med  et  mere  omfangsrigt  Udtryk  for  et  urmenneskeligt  Driftsliv. 


Jeppe  paa  Bjærget  var  saaledes  blevet  forløst  af  Aartiers  livsud- 
pinende  Tryk.  Men  nu  maatte  Turen  ogsaa  komme  til  Barselstuen,  der 
bestandig  havde  vakt  Uro  siden  Rahbeks  Dage,  dog  ligesaa  bestandig 
havde  niaattet  lide  under  Hensynet  til  „saadan  som  det  altid  havde  været". 

Rahbek  vilde  have  glædet  sig  og  Fru  Heiberg  med  ham  over  den 
endelige  Befrielse  i  December   1^04. 

Første,  fjerde  og  femte  Akt  kom  til  at  foregaa  i  Gaarden  bag 
ved  Corfitz'.  Midt  for,  men  noget  tilbage  laa  hans  to  Etages  Bygning 
med  Frontespice  og  Mansardtag,  med  idylliske  Tremmevinduer  og  en 
rudeindfattet  Dør,  derfra  førte  en  Totiinstrappe  ned  i  Gaarden.  Til- 
højre strnkte  et  Plankeværk  sig  langs  Jens  Olsens  Have,  hvorfra  et 
stort  Æbletræ  bredte  sin  Stamme  og  sine  Grene  ind  i  Gaarden  over 
et  Bord,  en  Bænk  og  nogle  Stole  i  Hjørnet  nærmest  Tilskuerne. 

Fulgte  man  Plankeværket  op  til  Baggrunden,  adskilte  et  Stakit 
Corfitz'  Gaard  fra  Aabenraa,  hvis  Bindingsværkshuse  og  Haver  skim- 
tedes længer  tilbage  paa  den  anden  Side.  I  Hjørnet,  hvor  Stakit  og 
Plankeværk  løb  sammen,  laa  et  med  skraat  Halvtag  dækket  Skur  til 
Troels'  Skopudseredskaber  og  Pindebrænde,  Kul  eller  den  Slags.  Lige 
overfor  i  selve  Huset  —  og  uset  af  Tilskuerne  —  førte  en  Dør  op 
til  Køkkenet.  Paa  den  anden  Side  af  Huset  saa  man  naturligvis  Sta- 
kittet fortsætte  sig,  her  var  der  en  Laage  ud  til  Gaden,  og  lidt  længer 
tilvenstre  stødte  det  sammen  med  et  andet,  der  strakte  sig  helt  ned 
langs  venstre  Side  af  Scenen,  grænsende  af  for  Jeronimus'  Have.  I 
Husets  venstre  Gaard  tænktes  en  Dør  at  føre  ind  til  Corfitz'  Forstue. 
Et  lukket  Skur  fyldte  Hjørnet  dannet  af  Stakittet  til  Gaden  og  det  ind 
til  Jrronimus'.     Helt  nede  tilvenstre  i  Gaarden  stdd  et  mægtigt  Træ. 

Alle  Scenerne  i  første  Akt  var  liidlil  løbet  rent  komedieagligt 
efter  hverandre  uden  den  organiske  Forbindelse,  der  røber,  at  Goifitz, 
Troels  eller  de  to  Piger,  som  kommer  og  tigger  Fatter  om  Penge  til 
Kaffe,  hørte  hjemme  et  Sled,  hvor  de  har  deres  daglige  Dont  og  hvor 
det  vrimler  med  Gæster,  der  skal  bespises  i  Anledning  af  Barselfærden. 

18* 

Nu  fik  man  et  tydeligt  Indtryk  af  den  feberagtige  Stemning,  hele 
Huset  var  kommet  i  over  denne  Begivenhed.  Køkkenet  og  Pigerne 
satte  stadig  Troels  i  Beskæftigelse.  Snart  var  han  her,  snart  der 
Snart  løb  han  ud  i  Aabenraa,  snart  om  i  Skuret  for  at  pudse  Fodtøj. 
Under  alt  dette  gik  den  forjagede  Corfitz  frem  og  tilbage,  tilbage  og 
frem  i  Gaarden  som  et   levende  Symbol  paa  Uroen  indenfor. 

Anden  og  tredje  Akt  førte  Tilskuerne  op  paa  første  Sal  ind  i 
Corfitz'  Kones  Sovekammer.  Man  kunde  i  Karnapvinduet  tilhøjre  se  ned 
paa  Gaden.  Oppe  i  samme  Hjørne  stod  Kaminen,  i  Nærheden  af  dens 
Varme  var  Vuggen  stillet  bag  en  Skærm.  I  Baggrunden  nær  den 
eneste  Dør  stod  et  hvidtdækket  Anretterbord.  Pragtfuldt  blomstrede 
Forhæng  dækkede  for  den  opredte  Alkove  tilvenstre  tor  Døren.  Hele 
venstre  Side  af  Scenen  optoges  af  et  trefags  Vindue,  hvorigennem 
Solen  sendte  sine  Straaler  ind  over  Barselkonens  Toiletbord,  dækket 
med  en  farverig  Dug,  der  gik  til  Gulvet  (for  at  skjule  Corfitz),  og 
over  den  højryggede  brede  Lænestol,  hvori  hun  hvilede. 

Selvfølgelig  havde  Iscenesætteren  gjort  alt  for  at  bringe  Forbin- 
delse mellem  de  forskellige  Visitter,  som  før  var  blevet  afleverede 
som  usammenhængende  Numre.  Pigen  havde  i  gammel  Tid  og  ogsaa 
under  Høedt  og  Fru  Heiberg  staaet  som  en  stum  Person  oppe  i  Bag- 
grunden og  set  til.  I  1891  havde  Bloch  dog  forsøgt  at  gøre  hende 
lidt  mer  deltagende,  hvad  der  delvis  lykkedes,  fordi  hun  hidtil  havde 
været  saa  ganske  stum,  at  selv  de  mest  traditionstro  ikke  kunde  for- 
tælle noget  om  hende.  Nu  —  som  den  Gang  —  forbandt  hun  altsaa 
de  hidtil  løsrevne  Scener  med  sin  tavse  Geskæftighed.  Hun  luk- 
kede Døren  op,  naar  hun  syntes  at  høre  Gæster  paa  Trappen,  gik  ud. 
parlamenterede  med  dem,  kom  ind  igen,  gik  ned  til  Barselkonen  og 
meldte,  bragte  den  Kaffe  frem  og  tilbage  fra  Anretterbordet,  som 
man  endnu  i  1891  aldeles  ikke  havde  givet  sig  Stunder  til  at  drikke 
for  at  aflevere  Replikkerne,  hvorfor  det  havde  været  urimeligt  af  Cor- 
fitz at  klage  over  Udgifter  dertil  —  den  bliver  maaske  drukket  i  Køk- 
kenet, skrev  Edvard  Brandes,  —  Marstrands  livfulde  Kaffesladresøster- 
interiør  blev  virkeliggjort. 

Ogsaa  den  bestandig  angrebne  udødelige  Viftebatalje  fikset  na- 
turligt Forløb.  Ved  Slutningen  af  sit  Svar  paa  Ingeborg  Blytækkers 
spydige  Spørgsmaal,  om  hun  blev  vred,  fordi  hun  ikke  kaldte  hende 
Madame  (Ney  jeg  giorde  ikke;  men  jeg  bilder  mig  ind  at  være  lige- 
saa  vel  Madame  som  hun,  ja  trods  saa  god),  rejste  Ane  Kandestøbers 
sig:  thi  der  er  dog  nogen  Forskiel  paa  en  Kandstøber  og  en  lumpen 
Blyetækker  —  og  gik  langsomt  fejende  op  mod  Døren.  Ingeborg  for 
saa  op,  nærmede  sig  ilsomt  Ane,  slog  et  Slag  i  Døren  (Man  kand 
faae  ont  over  saadan  Snak)  og  sejlede  ud  forbi  hende,  der  for  efter. 
Man  hørte  dem  derpaa  skændes  ude  paa  Afsatsen  og  langt  ned  ad 
Trappen.  Barselkonen  sagde  saa  (fra  den  første  Udgave):  Ak,  ak, 
jeg  arme  Menneske,  som  skal  plages  med  disse  Folk  —  idetsamme 
kom  Arianke  værdigt    ind    af   den    aabne   Dør,    forskrækkede    ved    sin 

pludselige  Tilsynekomst  Pigen,  der  stod  beskæftiget  ved  Anretterbor- 
det og  under  det  voldsomme  Skænderi  ikke  havde  hørt  hende  komme, 
gik  helt  ind,  hilste  og  satte  sig. 

Martensen  har  paastaaet,  at  Arianke  ikke  er  i  Stuen  Kl.  3  og 
altsaa  ikke  kan  opdage  den  formentlige  Galan  under  Bordet,  med 
andre  Ord  mente  han,  det  var  en  Brøler  af  Teatret  at  lade  Arianke 
komme  igen  som  den  sladdervorne  Kone  i  fjerde  Akt,  der  fortæller 
Troels,  at  hun  var  hos  Barselkonen  paa  det  Klokkeslet.  Derimod  var 
Konen  efter  hans  Mening  en  af  de  Personer,  som  var  forsvundet 
under  Holbergs  Bearbejdelse  af  første  Tekst  og  som  havde  haft  Lejlig- 
hed til  at  sidde  og  gøre  sine  Iagttagelser,  mens  en  anden  —  ogsaa 
udeladt  Besøgende  —  Karen  Uhrmagers  sang  Viser  for  Barselkonen. 
Heldigvis  behøver  man  paa  Teatret  ikke  at  tage  det  saa  nøje  med 
Klokkeslettet,  Arianke  fik  derfor  nu  Øje  paa  nuget  —  den  utaalmodige 
Corfitz  —  der  bevægede  sig  under  Bordtæppet.  Hendes  pludselige 
Latterudbrud  kan  godt  gælde  den  efter  hendes  Formening  skjulte  Galan, 
navnlig  da  hun  hurtigst  muligt  tager  Afsked.  Hun  gik  nu  leende  sin 
Vej  efter  nok  en  Gang  at  have  kastet  sine  spejdende,  underfundige 
Blikke  mod  det  mystiske  Tæppe. 

Vilhelm  Andersen  mener  herimod,  at  det  vilde  være  umuligt  for 
den  godmodige  Arianke  at  komme  igen  som  Sladresisken.  Men  hvor- 
for ikke?  Der  kan  jo  godt  lægges  et  vist  drilagtigt  sundt  Humør  i 
Konens  Scene  med  Troels,  som  passer  med  Ariankes;  hun  mener  det 
jo  ikke  saa  alvorligt,  for  i  samme  Øjeblik  Troels  gør  hende  forstaaeligt, 
at  hun  maa  tage  sig  i  Agt  for  at  lade  sin  Sladder  gaa  videre  til 
Corfitz,  trækker  hun  sig  tilbage  med  et  lunt  Smil,  men  med  Løftet 
om,  at  hun  nok  skal  holde  Tand  for  Tunge.  Derimod  har  Brandes  og 
Andersen  Ret  i  at  sætte  sig  imod  den  fra  Fru  Heiberg  arvede  Frem- 
stilling af  Engelke  Hattemagers  som  et  ganske  ungt  Pigebarn,  der  er 
ved  at  gaa  til  af  Generthed.  Om  end  hendes  Pimpernillevæsen  ikke 
behøver  at  gøre  hende  stiv  som  et  Kosteskaft  og  sur  som  Eddike, 
saa  betyder  allenfals  Pimpernille  noget  med  surt,  og  selv  om  man 
ikke  skal  tage  det  ene  Fruentimmers  Omtale  af  det  andet,  i  dette 
Tilfælde  Øllegaards,  altfor  bogstaveligt  —  der  gaar  jo  gerne  lidt  Over- 
drivelse med  i  Løbet  —  saa  havde  der  af  den  Grund  været  al  An- 
ledning til  at  fjærne  sig  fra  den  virtuosmæssige  Fremstilling,  der  pas- 
sede for  en  æstetisk  Tid,  som  gærne  vilde  gøre  Holberg  lidt  fin. 

Dog  klarede  Iscenesætteren  ogsaa  dette  Skær  naturligere  end 
Fru  Heiberg  selv.  Idet  Øllegaard  og  derpaa  Dorthe  passerede  hilsende 
til  Farvel  forbi  den  Stol,  hvor  Else  Skolemesters  tronede,  og  nærmede 
sig  Døren,  lukkede  Pigen  op  for  Engelke,  som  ikke  paa  nogen  Maade 
vilde  gaa  ind,  før  de  andre  først  var  gaaet  ud.  De  nejede  og  de 
nejede,  endelig  gik  de  to  leende  forbi  og  ned  ad  Trappen  og  Engelke 
kneb  sig  saa  —  paa  Pigens  ivrige  Opfordring  —  fi-em  og  plumpede 
straks  yderst  genert  ned  paa  Kanten  ad  Stolen  ved  Anretterbordet. 
Altimens    havde   Else   snakket   ærværdigt   op,    hun    rejste   sig,   tog  Af- 

sked,  gik  mod  Døren,  for  i  det  samme  hun  fik  Øje  paa  Engelke, 
hvis  Tilstedeværelse  hun  ikke  havde  haft  Anelse  om,  at  staa  stille 
som  for  et  Skud.  Engelke  rejste  sig  saare  forvirret  og  nejede  dybt  for 
Else,  der  forsvandt,  og  saaledes  var  Engelkes  af  stigende  Generthed 
helt  stumme  Scene  med  Barselkonen  vel  forberedt. 

En  virtuos mæssig  Ballettøseentré  efter  Elses  Bortgang  blev  i  det 
mindste  afværget. 

Men  turde  man  ikke  i  Øjeblikket  bryde  med  denne  traditionelle 
Fremstilling  fra  1831  og  forresten  heller  ikke  med  andre,  saa  lykke- 
des det  dog  seks  Aar  senere  Fru  Anna  Bloch  at  tage  Livet  af  den 
Else  Skolemesters,  som  Jfr.  Astrup  i  1778  havde  faaet  betroet  som 
dyrebart  Arvegods  og  som  holdt  sig  paa  Benene  endnu  i  1904.  Denne 
stive  bedagede  Prækehest  med  sine  Bas-  og  Diskantstemmer  sank 
sammen  for  en  skikkelig  indskrænket  Degnekone,  der  vel  var  saare 
ydmyg  ærbødig  overfor  den  finere  Barselfrue,  men  dog  holdt  ligesaa 
ærbodigt  fast  paa  sit  salvelsesfulde  Væsen,  som  hun  havde  erhvervet 
sig  under  et  bestandig  beundrende  Samliv  med  sin  Ægteviv,  Læreren 
og  Degnen  Naar  hun  talte  lidt  prækende,  saa  var  det,  fordi  han 
havde  gjort  det.  Naar  hun  var  salvelsesfuld,  var  hun  blevet  det  paa 
ydmyg  Vis  i  imderdanig  Forelskelse.  Et  Solonummer  foran  Rampen 
forvandledes  til  livfuldt  Sammenspil,  en  Teatermannequin  blev  til  en 
Personlighed,  som  bar  Præg  af  Omgivelserne,  hvor  hun  kom  fra,  hvor 
hun   hørte  hjemme. 

Fru  Phister  rystede  nok  paa  Hovedet,  men  hun  beundrede  dog 
den  nye  Else,  for  hun  havde  Sans  for  den  levende  Fremstilling.  Hun 
havde  selv  af  og  til  ydet  sit  værdifulde  Bidrag  dertil  i  det  moderne 
Repertoire. 

Slutningen  paa  denne  Akt,  som  allerede  Fru  Heiberg  i  1869 
gjorde  stemningsfuld  ved  at  lade  den  overtrætte  Kone  falde  i  Søvn, 
blev  det  ikke  mindre  nu.  Da  den  sidste  Gæst,  Gedske  var  gaaet,  kom 
Ammen  ind  og  gik  med  det  klynkende  Barn  om  bag  Skærmbrættet. 
Corfitz  forsvandt  skyndsomst  fra  sit  pinlige  Skjulested,  hvorpaa  Bar- 
selkonen gav  Pigen  Ordre  til,  at  hun  skulde  gaa  ned  og  sige,  at  hun 
ikke  tog  imod  flere  i  Dag  (Hør,  nu  vil  jeg  have  Roelighed  en  Times 
Tiid).  Lidt  efter  vendte  Pigen  tilbage,  lukkede  Vinduet  op,  ordnede 
Puden  bag  den  syge,  der  efter  en  lille  Pavse,  halvt  i  Søvne  sagde 
Resten  af  Replikken:  kommer  der  Fremmede  imidlertiid,  saa  kand  du 
sige,  at  jeg  er  falden  i  en  Slummer.  Pigen  gik  nu  sagte  hen  og  tog 
Kopper  og  Tallerkener  fra  Anretterbordet  og  fjærnede  sig  lydløst. 
Under  dyb  Stilhed,  mens  Eftermiddagssolen  gled  ind  gennem  Vinduet, 
dalede  Tæppet. 

Lidt  mattere  Lys  hvilede  over  næste  Akt.  Barnet  skreg  op. 
Ammen  kom  skyndsomst  ind  og  bar  det  ud.  Som  paa  Hanegal  tog 
Visitrædslen  fat  paany. 

Da  Bonifacius  blev  meldt  i  Slutningen  af  anden  Scene  under  Ane 
Signekællings    Besøg    og    saa    absolut    ikke   maatte   træffe   hende,   saa 

man  Pigen  ude  paa  Gangen  søge  at  opholde  ham,  men  da  han  ende- 
lig havde  tvunget  sig  ind,  kunde  man  øjne,  at  en  Lettelse  gik  gen- 
nem hende  ved  at  opdage,  at  Ane  var  forsvundet  og  en  munter  Over- 
raskelse, da  hun  traf  paa  hende  bag  Skærmen. 

Saaledes  bestandig  levende  Deltagelse  i  Situationen,  selv  hos 
stumme  Personer  og  selv  om  de  ikke  i  Øjeblikket  tog  aktiv  Del  i 
den.  Og  ligesaa  bestandig  holdtes  de  følgende  Optrin  atter  levende 
forbundne.  Hvor  Gothard  i  Begyndelsen  af  femte  Akt  sælter  Vennen 
Leonard  ind  i  de  Intriger,  han  vil  spinde  om  Corfitz,  skal  han  som 
bekendt  betro  sig  til  ham  paa  et  saa  farligt  Sted  som  i  Corfitz'  Stue. 
Selvom  Scenen  nu  skulde  foregaa  i  Gaarden,  maatte  den  synes  urime- 
lig, men  blev  det  ikke.  Man  saa  nemlig  de  to  liste  ind  gennem  Laa- 
gen  fra  Aabenraa,  spejde  til  alle  Sider,  fordi  de  følte  sig  paa  Fjen- 
dens Grund.  Naar  de  vovede  sig  saa  langt  frem,  var  det,  fordi  de 
havde  ventet  at  træffe  Oldfux,  som  de  dog  heldigvis  lidt  efter  under 
Gothards  sidste  Replik  saa  komme  ude  i  Aabenraa,  slæbende  paa  en 
Klædekurv  med  Parykker  og,  fulgt  af  Gunild  og  Anden  Advokat  passere 
forbi  Huset.  Medens  Leonard  og  Gothard  trak  sig  listende  tilbage, 
stødte  de  paa  dem  i  Laagen,  hvorpaa  de  alle  fem  efter  en  hastig  Af- 
tale skjulte  sig  i  det  Skur,  der  iaa  lige  derved  (i  Baggrundshjørnet 
tilvenstre).  Med  andre  Ord,  nu  blev  det  Komediespil  mod  Corfitz, 
som  Rahbek  for  et  helt  Aarhundrede  siden  havde  søgt  at  bane  Vej 
for,  til  Virkelighed  og  i  en  saadan  Grad,  at  man  kom  til  at  overvære 
Forberedelsen  til  Intrigen. 

Under  Corfitz'  lige  efter  følgende  Monolog  gik  Oldfux,  klædt  som 
Chiromanticus  (før  en  selvstændig  Figur)  ud  af  Skuret,  og  mens  de 
andre  sammensvorne  forsigtigt  stak  Hovederne  frem  for  at  se  hvor- 
dan Løjerne  spændte  af,  nærmede  han  sig  Døren  ind  til  Forstuen  (i 
Husets  Gavl  tilvenstre),  slog  med  Dørhammeren;  Troels  kom  ud  og 
viste  ham  ned  i  Gaarden  til  Corfitz. 

Var  Chiromanticus  efter  endt  Mission  vel  sluppet  fra  ham,  for- 
svandt han,  som  vilde  han  gaa  ud  i  Aabenraa,  men  svap  paa  Vejen  ind 
til  de  andre  i  Skuret,  der  hjalp  ham  at  klæde  sig  om  til  Poet  (hidtil  og- 
saa  en  selvstændig  Figur).  Gunild  kom  saa  ud  af  Skuret  og  signede 
Corfitz  og  ilede  derpaa  ind  til  de  andre  igen.  Efter  Poetens  voldsomme 
Scene  var  Oldfux  lidt  efter  borte  i  det  samme  sikre  Skjulested  for 
hurtigt  derpaa  at  vise  sig  som  Advokat  (ligeledes  spillet  af  en  anden 
i  ældre  Tid)  i  Følge  med  den  anden  forklædte  Advokat.  Men  da  Of- 
ficeren, der  passerede  forbi  ude  paa  Gaden,  hørte  Corfitz'  Jammerraab 
under  Plagerierne  fra  de  to  paatrængende  Rettens  Talsmænd  og  kom 
ind,  tog  Fanden  i  dem  ud  af  Laagen,  de  tre  andre  i  Skuret,  Gunild, 
Gothard  og  Leonard  med  Klædekurv  og  det  Hele  sluttede  sig  i  Far- 
ten til  dem  og  flygtede  i  vild  Hurlumhej  ud  i  Aabenraa,  forbi  Huset 
—  bort.  Hele  dette  Spørgsmaal,  som  havde  voldt  saa  megen  Strid 
og  saa  meget  Rod,  var  løst  paa  den  naturligste  Maade,  som  man 
løser  en   Sejlgarnsknude.     Og    samtidig   var    der    tilføjet   Komedien  et 

Plus  i  komisk  Kraft.    Intet  pirrer;  intet  stemmer  en  Tilskuer  saa  be- 
hageligt som  at  blive  taget  med  som  Fortrolig. 

Men  under  denne  Løsning  var  det  naturligt  for  Olaf  Poulsen  at 
gøre  Corfitz  saa  uraajestætisk  som  muligt,  saa  ynkelig,  saa  medynk- 
vækkende  som  kun  den  kan  være,  der  bliver  en  Kastebold  for  alle 
Slags  foruroligende  Situationer  og  tilfældige  skaanselsløse  Intriger. 
Han  var  maaske  mindre  lunerig  end  gamle  Rosenkilde,  men  han  hørt«- 
mere  hjemme  i  Situationerne.  Rosenkilde  spillede  maaske  Corfitz 
mere  morsomt,  Poulsen  var  ufrivillig  komisk. 


VI 

Om  Hekseri  eller  blind  AUarm  stod  der  ingen  Glorie.  Nej  sande- 
lig. Fordelt  over  adskillige  Sæsoner  fra  1750  i  Oktober  naaede  Ko- 
medien endelig  i  samme  Maaned  seks  og  halvfems  Aar  efter  ind  paa 
den  halvtresindstyvende  Opførelse  (1846). 

Lige  efter  denne  Ansirængelse  segnede  den  med  den  en  og  halv- 
tresindstyvende om  i  Arkivet  og  blev  liggende.  Man  forsøgte  i  60eme 
at  røre  Hdt  ved  det  vel  indsovede  Manuskript,  men  det  krympede  sig 
søvnig  vrantent  sammen.  Og  slog  man  efter  i  Teatrets  Opskrifter, 
fandt  man  kun  karrig  Medicin  til  en  Opvækkelse,  ikke  meget  mer 
end,  hvad  Holberg  i  Smaaparenteser  havde  givet  den  med  paa  Vejen, 
lidt  om  Gadeopløbet  i  fjerde  Akt  og  ligesaa  lidt  om  Retsbetjentens 
Røgelse  i  femte  —  lakonisk:  Hertil  et  Røgelseskar  med  Gløder.  Og 
omsorgsfuld  for  Komediens  bedrøvelige  Minde  overlod  det  kgl.  Teater 
den  da  til  Folketeatret  i  1889,  hvor  Zinck.  der  med  Vemod  erindrede 
Forestillingen  i  40erne  som  trættende  at  se  og  høre.  skaffede  den  en 
kortvarig  Lømmelalder.     Det  var  ogsaa  i  Oktober. 

Zinck  havde  ikke  turdet  give  efter  for  en  radikal  Opdragelsestrang. 
Han  havde  nok  forkortet  Teksten  hist  og  her,  men  havde  ogsaa  haft 
større  Begær  efter  at  slaa  første  og  anden  Akt  sammen  for  at  hjælpe 
paa  Handlingens  hurtigere  Vækst,  vovede  imidlertid  af  Pietet  ikke  at 
begaa:   denne  crimen. 

Den  endelige  Opdrager  Bloch  (3dje  Decemb.  1905)  tog  uden  at  kende 
Zincks  Planer  Mod  til  sig  og  gennemførte  dem.  Han  lod  første  og 
anden  Akt  spille  i  eet  og  sluttede  anden  af  med  de  to  første  Scener 
af  tredje,  Arvs  Monolog  og  Arvs  Henvendelse  til  Leander  som  Trold 
mand  og  opnaaede  derigennem,  at  Sladderen  steg,  greb  om  sig  i  eet 
Træk,  under  een  eneste  Stigning.  Tredje  Akt  begyndte  saa  —  som 
en  Overgang  til  Byens  Forsvarsforsøg  mod  den  formentlige  Troldmand 
i  fjerde  —  med  tredje  Scene,  Konsultationen  hos  Leander  af  Pigen, 
der  er  kommet  til  Skade  for  en  ung  Karl  og  vil  hjælpes  derfor,  og 
fulgtes  derpaa,  som  Holberg  ønsker  det,  af  Manden,  der  kujoneres  af 
sin  Kone  og  vil  have  hende  tæmmet  og  Skomagersvenden,  der  vi! 
oplæres  ud  i  den  sorte  Kunst  o.  s.  v. 

Oprindelig  havde  Sceneinstruktøren  tænkt  sig  at  lægge  disse 
Scener  ind  i  Værtens  Stue  —  den  Vært,  som  Leander  flytter  over 
til  i  Slutningen  af  anden  Akt  for  at  tjene  Penge  som  Troldmand  — 
for  at  faa  mere  Virkning  ud  af  de  talrige  Besøg,  og  havde  skabt  en 
ypperlig  Stemning  ved  Tæppets  Opgang,  idet  alle  de  Patienter,  der  i 
det  følgende  spørger  Leander  til  Raads,  Pigen,  Ægtemanden,  Skoma- 
gersvenden, Hr.  Leonards  Frue  med  de  fem  Husfolk,  som  er  mistænkt 
for  Tyveri,  sad  rundt  om  langs  Væggene  i  spændt  Forventning  om 
hans  Komme  og  rejste  sig  andægtigt,  idet  han  viste  sig.  Men  han 
opgav  igen  Stuen  for  Gaden  fra  de  foregaaende  Akter,  for  at  ikke 
Dekorationsforandringen  skulde  forhale  det  hurtige  Tempo,  som  Sam- 
rnendragningen  af  dem  havde  bevirket. 

Allerede  af  denne  Gade  med  dens  snævre  smaa  Huse,  navnlig 
Leanders  lille  bitte  med  sin  miniature  Kvist  og  Facade  ud  til  den 
lille  Have,  hvor  han  gik  og  øvede  sig  paa  sin  Rolle  og  fik  de  forbi- 
passerende til  at  tro,  at  han  var  Fanden  selv,  gav  et  præsist  Ind- 
tryk af  en  lille,  afsides  Verden  —  Thisted  ikke  længere  København  — 
som  Sladderen  een,  to,  tre  kunde  sætte  i  Brand.  Den  ene  faar  noget 
at  vide,  den  anden  véd  det  allerede  sikkert,  den  tredje  kan  gøre  sin 
Saligheds  Ed  paa,  at  det  er  sket;  hans  Gade,  de  nærmeste  Sidegader, 
hele  den  lille  By,  er  i  Løbet  af  en  Time  den  bedrevidende  Medvider. 
Dér,  hvor  Holberg  lader  en  stor  Skare  Bevæbnede  forsigtigt  nærme 
sig  Leanders  Dør  (2.  IIL  og  IV.),  lod  Sceneinstruktøren  den  derfor  ikke 
alene  bestaa  af  Lovens  Haandhævere,  som  Digteren  ønsker,  men  og- 
saa  af  de  Personer,  der  i  det  foregaaende  havde  lagt  sig  i  Selen  for 
at  udbrede  Rygtet,  og  naturligvis  ogsaa  af  hele  den  Gadeungdom,  som 
altid  er  parat,  naar  de  voksne  laver  Løjer,  saadan  at  da  Leander 
under  deres  Raab  og  Vræl  truedes  ud  af  sit  Hus,  mes!  ikke  turde  vove 
sig  længere  frem  end  til  at  hænge  i  Vindueskarmen,  kunde  han  aldeles 
ikke  overskue  Modstandernes  Tab.  Det  var  hele  Byen  mod  een  eneste. 
Gaden  bølgede  ikke  af  en  Mængde,  men  var  tæt  pakket  med  den. 

Men  der  kom  en  Appel,  en  Kraft,  et  Liv  uden  Lige  i  denne 
Mængdes  Følen  sig  i  Situationen.  Halvkvalt  Latter,  indignerede  Raab, 
angstfuld  Brummen,  haanende  Skrigen  gav  dens  Stemnings  Barome- 
terstand i  ustanselig  Variation  hge  til  det  Øjebhk,  Leander  skød  sin 
Teaterpistol  af  og  Scenen  i  et  Nu  blev  som  renset  for  alt,  hvad  der 
kunde  gaa  og  staa  (hvis  de  ikke  havde  kastet  sig  pladask  paa  Gaden), 
alt  medens  Henrik  hoppede  latterligt  rundt  i  Doktormaschinen  paa 
den  forladte  Valplads. 

Overhovedet  var  det  det,  der  gjorde  Komedien  til  en  festlig  Op- 
levelse, at  dens  Idé,  Løgnens,  Overtroens,  Rygtets,  Sladderens  lyn- 
snare Besmittelse  af  en  Masse  —  der  i  sin  Lidenhed  skulde  symbo- 
lisere en  større,  en  Hovedstad,  en  Verden  kom  saa  levende  til  sin  Ret. 

Da  Leander  virkelig  har  føjet  sig  efter  Rygtet  og  givet  Kur  som 
Troldmand,  rykkede   den    ganske   Stad    (fjerde  Akt)    frem  imod  ham  i 

hele  sin  Vælde,  ikke  alene  en  mindre  Skare  af  Politiet,  men  alle  Em- 
bedsmænd, ikke  en  lille  Samling  Bedsteborgere,  der  føler  sig  fornær- 
met, men  deres  Venners  Venner,  ikke  blot  Byens  Ungdom,  men  og- 
saa  de  yderste  Fattigkvarterer,  der  spyer  deres  Ros  ind  mod  ham 
for  at  kvæle  ham.  Holberg  antyder  lidt  i  den  Retning,  men  han 
sætter  ikke  et  Øjeblik  Leander  i  Konflikt  med  denne  truende  Hob. 
Man  overværer  en  Del  Virkninger  af  Troldmandsvæsenet,  men  ikke 
selve  Virkningen,  den  at  Leander  bliver  arresteret  under  det  vold- 
somme Pres.  der  stiger  om  hans  Person.  I  femte  Akt  staar  han 
pludselig  for  Retten,  det  er  et  Faktum  uden  fast  Aarsagsforbindelse. 
Og  paa  den  anden  Side  gør  Holberg  heller  ikke  stort  mer  ud  af 
Sladderens  Repræsentanter  end.  at  han  sender  dem  frem  og  karak- 
teriserer dem,  men  vel  at  mærke  ikke  i  Forhold  til  Situationen,  kun 
som  de  morsomme  Fyre,  han  synes  de  er:  deres  Forbindelse  med 
selve  Handlingen  derimod  er  den  løseste. 

Derfor  indledede  Iscenesætteren  fjerde  Akt  med  at  lade  to  Væg- 
tere patrouljere  i  Haven  foran  Leanders  Hus,  mens  to  andre  holdt 
Vagt  udenfor  omkring  to  Pander,  der  dampede  af  trolddomsforjagende 
Røgelse,  og  med  frygtindgydende  Hellebarder  truede  den  voksende 
nysgærrige  Mængde  tilbage  i  passende  Afstand.  En  lille  Dreng  og  en 
lille  Pige  fik  dog  Lov  til  at  staa  og  kigge  ind  gennem  Havegærdet 
paa  det  mystiske  Sted.  Ellers  var  hele  Torvet  fyldt  af  Mennesker, 
fyldt  af  de  Figurer  en  gros,  som  Holberg  fører  frem  enkeltvis  i  det 
følgende.  Man  kunde  se  og  høre  Ophidselsen.  Nogle  var  rasende  af 
Skræk,  andre  utilfredsstillede  af  Hævntørst,  enkelte  lo  overmodigt  og 
syntes,  det  Hele  var  Sjov,  flere  var  fanatisk  betagede  af  Situationens 
sære  Alvor. 

Man  skimtede  i  den  blandede  Hob  Jacob  v.  Tyboer,  Erasmus 
Montanuser,  Stygotiuser  og  Rosiflengiuser.  Dér  klumpede  tre  Jean  de 
Francer  sig  sirligt  sammen.  Her  og  der,  rundt  om  stod  Jøder,  Stu- 
denstruper,  Leerbeutelere.  Herman  v.  Bremen  var  i  ivrig  Snak  med 
et  Par  bedagede  Jeronimi,  v.  Quoten  kvækkede  op  i  Ansigtet  paa 
en  ildrød  Advokat,  blussende  af  Drik. 

I  det  Fjærne  smældede  med  eet  en  Trommehvirvel  løs  og  en 
Stemme,  der  læste  op,  lod  Folk  hjemme  i  Gaderne  vide,  at  Magistra- 
ten havde  taget  sig  af  Byens  Værn  og  arresteret  en  Bande  farlige 
Troldmænd;  Trommen  fjærnede  sig,  hørtes  lidt  efter  paa  et  Strøg 
længere  borte:  man  forstod,  hvorfor  pludselig  flere  og  flere  Mennesker 
fik  saa  travlt  med  at  komme  farende  fra  alle  Sider  mod  Mængden 
foran   det  farlige  Hus. 

Terentia,  Leanders  Kæreste,  indleder  Akten.  Man  saa  hende 
komme  ilsomt  fra  den  lille  Gyde  nederst  tilhøjre,  gaa  over  mod  hans 
Hus,  kigge  ind  i  Haven,  vises  væk  derfra  af  Vagten,  men  i  hendes 
Kølvand  mar.scherede  skraas  over  Torvet  en  Gefreiter  med  to  Soldater, 
fulgt  af  piftende  Gadedrenge.  Mængden  veg  ærbødigt  til  Siden,  saa 
ængsteligt    efter    dem,    da   de   fortabte   sig   i   Sidestrædet,    sluttede  sig 

dernæst  endnu  ivrigere  snakkende  sammen.  Lige  bagefter  Gefreiteren 
kom  Apelone.  Terentia  ilede  imod  hende.  Akten  begyndte  fra  Hol- 
bergs Haand. 

Mellem  disse  to  Pigebørn,  der  som  Skuespillernes  nære  Bekendte 
naturligvis  maatte  være  stærkt  kompromitterede  i  Byens  Øjne,  og  den 
larmende  Mængde  bagved  sørgede  Iscenesætteren  øjeblikkelig  for  at 
bringe  en  ubrydelig  levende  Forbindelse,  mens  der  hos  Holberg  ikke 
er  en  Antydning  dertil. 

Lige  i  det  Øjeblik  Soldaterne  var  forsvundet  ovre  tilvenstre,  kom 
Lucretia  —  der  har  anden  Scene  —  herfra  med  en  Dame  (stum  Per- 
son, ikke  hos  Holberg).  Under  Samtalen  mellem  Apelone  og  Terentia 
nærmede  de  tre  lattermilde  Jean  de  Francer  (hos  Holberg  een)  sig 
dem  hilsende  og  kurtiserende,  men  hurtigt  kunde  man  se  paa  dem 
alle  fem,  at  de  to  Pigebørn  foran  nu  skulde  drilles,  og  da  Terentia 
ilsomt  havde  forladt  Apelone  for  at  gaa  ud  i  Byen  og  finde  Leander, 
der  staar  i  Fare  for  at  blive  arresteret,  pudsedes  Lucretia  frem,  mens 
Jeanerne  saa  leende  til.  Lucretia  bliver  som  bekendt  afvist  og  gaar 
smækfornærmet  sin  Vej,  en  af  Jeanerne  tager  nu  Mod  til  sig  (tredje 
Scene).  Deres  latterlige  Væsen  havde  imidlertid  vakt  den  store  Mængdes 
Opmærksomhed,  den  nærmede  sig  ondskabsfuldt  og  lo  af  fuld  Hals, 
da  Apelone  ogsaa  forstod  at  give  dem  Rejsepas.  Pludselig  hortes 
Trommehvirvel.  Alle  veg  hastigt  til  Side  for  en  Flok  Soldater,  der 
under  Støj,  Spektakel,  Hujen  og  Fløjten  fra  alle  Munde  førte  to  blege 
protesterende  Skuespillere  —  Leander  og  en  af  hans  Kammerater  — 
ud.  bort  mod  Raadhuset. 

Saa  fulgte  Scenen  med  Herman  v.  Bremen  (fjerde),  der  havde 
staaet  i  ivrigere  og  ivrigere  Snak  med  de  to  Jeronimuser  og  efter  Af- 
tale med  dem  kom  frem  til  Apelone.  Under  hans  Dispyt  med  hende 
og  det  følgende  Optrin,  hvor  Mængden  udpeger  nok  en  Repræsentant, 
V.  Quoten  til  Angreb  mod  Skuespillernes  Veninde,  under  Trommesla- 
gernes Tilsynekomst,  fulgt  af  en  ny  Skare,  der  sluttede  sig  til  den 
paa  Torvet  (syvende  Scene),  var  Menneskemassen  i  bestandig  Aktivitet, 
indtil  den  med  Brask  og  Bram  tog  Del  i  Gefreiternes  Arrestation  af 
de  i  ottende  Scene  tilstedekommende  to  nye  Skuespillere  og  fulgte 
dem  under  et  altoverdøvende  Skraal  til  Raadhuset,  mens  Tæppet  gled  ned. 

Denne  Mængdes  bestandige  Delagtighed  i  en  Handling,  der  saa 
ganske  har  den  som  egentlig  Hovedperson,  blev  virksomt  fortsat  i 
sidste  Akt  indenfor  den  yderst  stilfulde  Retssal  med  de  hvidkalkede 
Vægge,  som  blot  var  oplivet  af  et  legemstort  Portræt  i  Nærheden  af 
Dommerens  grøntklædte  Bord  i  højre  Baggrund,  bag  hvilket  man  gen- 
nem et  mandshøjt  blyindfattet  Tremmevindue  saa  ud  til  den  lille  Ver- 
den, der  har  voldt  al  denne  AUarm.  Man  skimtede  Kirketaarnet, 
Huse  og  en  stor  træbeplantet  Plads,  hvor  Dommeren  —  Olaf  Poulsen 
—  og  hans  Optog  tog  sig  overordentlig  morsomme  ud,  idet  de  ilsomt 
kom  nærmere  og  nærmere,  altimens  Skaren  indenfor  spændt  fulgte 
deres  Bevægelser.     Da  Slutteren  med  Røgelseskarret  havde  lukket  op 

for  den,  var  den  styrtet  strømmende  ind  bag  den  store  Skranke, 
havde  fyldt  Pladsen  op  i  et  Nu  og  tog  derefter  under  indignerede 
eller  bifaldende  Tilraab  voldsomt  Del  i  Rettens  Afgørelser  for  til  Slut, 
da  Dommeren  har  afsagt  sin  Kendelse,  at  bryde  Skranken  og  sejrs- 
bevidst tage  hele  Rummet  i  Besiddelse. 

Ogsaa  her  var  Skuespillerne  som  besatte  af  Komediefryd  og 
boltrede  sig  legende  i  smaa  og  større  Karakteristiker,  der  ikke  —  som 
i  svunden  Tid  —  var  beskaarne  eller  udeladte.  Alt,  hvad  Holberg 
havde  betroet  dem,  fortalte  de  hjærteligt  feststemte  igen. 


VII 

Saadan  som  Iscenesætteren  derpaa  forklarede  Miliøet  i  første  og 
tredje  Akt  af  Den  politiske  Kandestøber  vil  det  tilfredsstille  enhver 
Tid.  Dielen  kunde  man  for  nogle  Aar  siden  gense  —  i  en  noget 
dyster  Stil  —  under  det  norske  Nationalteaters  Opførelse  (Foraaret 
1914),  men  den  virkede  mindre  frugtbringende  for  Forstaaelsen  af 
Miliøet,  mer  som  et  uvedkommende  omend  troværdigt  Maleri  af  ét 
Stykke  København  paa  Holbergs  Tid.  Den  havde  udfyldt  sin  Mission 
i  sin  Tid,  denne  Diele,  man  følte  sig  ubetinget  mer  hjemme  paa  den 
Gaardsplads,    som  det  kgl.  Teater  byggede  om  Hermans  Hus  i  1907. 

Man  saa  paa  venstre  Side  Hermans  ikke  betydelige  Bindings- 
værkshus med  en  lille  Stentrappe,  der  førte  op  til  den  mindre  For- 
stuebygning, som  aabenbart  i  Tidens  Løb  var  klinet  op  af  selve  Hu- 
set. Over  Baggrundsscenen  løb  der  et  højt  Tremmeværk,  der  græn- 
sede af  for  Gaden.  Langt  tilbage  rejste  Raadhustaarnet  sig  monu- 
mentalt mellem  Byens  mangfoldige  Tage. 

Idet  Tæppet  var  hævet,  kom  Antonius  gennem  Baggrundslaagen 
Hans  Tøven  foran  Huset,  hans  Gang  op  ad  Trappen  og  ned  igen  i 
Tvivl  og  Uvished,  før  han  endelig  med  en  rask  Beslutning  gik  hen 
og  slog  med  Dørhammeren,  hvorpaa  Henrik  raslede  ned  ad  Trapperne 
paa  de  traditionelle  Træsko,  tog  sig  naturligere  ud  end  før  i  det  mtr 
lukkede  Rum. 

Og  Geskes  Komme  i  Døren  til  Forhuset  i  femte  Scene,  hvor  man 
saa  hende  geskæftig  tørre  Hænderne,  som  rendte  hun  lige  fra  Vaske- 
baljen (Det  er  forskrekkeligt  med  min  Mand,  han  er  aldrig  inde  og 
tar  Vare  paa  sit  Arbeyde),  hendes  Løb  til  Baggrundsindgangen  for  at 
se  ned  ad  Gaden  efter  Herman  (jeg  vilde  give  noget  got  til  at  jeg 
kunde  faae  at  vide,  hvor  han  har  sin  Gang)  og  det,  at  hun  først,  da 
hun  vilde  gaa  ind  igen,  opdagede  Antonius:  Men  se,  Monsieur  Anto- 
nius! gaaer  han  her  alleene?  Vil  han  ikke  komme  ind?  virkede  lige- 
saa  naturligt  som  Abrahams  forsigtige  Komme  fra  Gaden  i  tredje  Akt, 
hans  Seen  sig  om,  hans  sagte  Kalden  paa  Sanderus,  der  ligesaa  for- 
sigtigt   nærmede    sig,    fulgt    af   de    to    Lakajer.     Det    forekom    ganske 

sandsynligt,  at  de  to  Raadsherrer  kunde  aftale  Intrigen  mod  Herman 
netop  her. 

Der  var  som  i  de  foregaaende  Forestillinger  bestandig  Forbindelse 
med  Omverdenen.  Hvor  Geske  og  Henrik  i  tredje  Akt  faar  Kursus 
af  Herman  i  Mores,  lod  Iscenesætteren  Smedesvenden  Peiter,  der  se- 
nere i  femte  smider  den  Kælling  ud,  som  vil  tage  Borgmesteren  ved 
Haarene,  smilende  og  velfornøjet  komme  til  Syne  i  Døren  og  lidt 
efter  stod  den  lille  Pige,  der  nylig  var  sendt  i  Byen  efter  Kaffe  til 
de  fine  Besøgende,  og  maabede  forbavset  med. 

Bag  Baggrundsvinduerne  i  Stuen  til  anden  Akt,  som  Iscenesæt- 
teren af  Respekt  for  Holbergs  Tekst  lod  foregaa  i  et  lejet  Lokale  ude 
i  Byen,  saas  Collegium  politicum  komme  højtideligt  samtalende  til 
Mødet  og  hilse  paa  hverandre,  før  de  gik  indenfor;  efter  Forhandlingens 
Afslutning  saa  man  dem  fjærne  sig  bort  i  Gaderne.  Og  i  anden 
Scene  af  fjerde  Akt  kunde  man  bag  Stadsestuens  grønlige  Smaarudtr 
se  Anneke  trave  ind  derfra  med  en  Kobberspand  paa  Armen,  fyldt 
med  de  Grøntsager,  hun  har  købt  paa  Torvet.  Henriks  Udbrud,  mens 
han  stod  og  kiggede  ud:  Men  see  der  kommer  Anneke;  hun  veed 
endnu  intet  af  denne  Forandring,  thi  hun  har  saadan  gemeen  Kande- 
støberske-Mine og  Gang  endnu  —  fik  Liv  og  Farve,  ligesom  man  paa 
forskellige  af  de  Besøgendes  mimiske  Spil  derudenfor  forstod,  at  de 
var  sendt  herhen  fra  Byen  for  at  spille  Komedie  med  Herman. 

Til  denne  Forestilling  var  Skuespillere  og  Iscenesætter  bundet  af 
Hensyn  til  Traditioner  af  den  frugtbareste  Art,  som  enhver  Skuespil- 
kunst, der  fremfor  alt  vil  skabe  Indtryk  af  Liv,  kun  er  taknemlig  for 
at  rette  sig  efter.  Resultatet  af  dette  Samarbejde  med  en  hundred- 
aarig  Fortid  blev  lige  straalende  for  den  som  for  Nutiden.  Navnlig 
Olaf  Poulsens  Herman  traf  i  Centrum  af  Karakteristiken.  Den  dygtige 
Haandværker  og  den  forvirrede  Fantast  levede  lige  overbevisende  frem. 


VIII 

Med  denne  Komedie  sluttede  den  moderne  Holbergrenæssance, 
som  vil  blive  afgørende  for  Fornyelsesforsøg  i  Fremtiden,  fordi  dens 
Princip  er  Liv,  fremfor  alt  —  det  koste,  hvad  det  vil  —  Liv.  Hol- 
berg selv  har  den  kun  kostet  Glæde. 

Man  maa  blot  beklage,  at  det  ikke  ogsaa  lykkedes  Teatret  at 
genføde  den  fjerde  af  de  virkelig  store  Komedier. 

Da  Erasmus  Montanus  blev  indstuderet  i  Aarhundredets  Begyn- 
delse (Septemb.  1900),  spillede  Olaf  Poulsen  sin  første  nye  Rolle 
efter  Phisters  Død  og  en  af  hans,  Per  Degn.  Den  Kunst,  han  her  gjorde 
sig  til  Talsmand  for,  var  af  en  saadan  moderne  Art,  at  det  nok  kunde 
have  været  ønskeligt,  om  han  var  gaaet  med  til  at  lade  den  paavirke 
Fremstillingen  idetheletaget. 

Men    endnu    vovede    han    ikke,    hvad    han   to   Aar   efter  vovede  i 

Jeppe.  Han  maatte  støtte  sig  til  det  ældede  Apparat,  Opstillinger  og 
alt  det  for  at  føle  sig  rigtig  hjemme.  Og  saa  blev  da  Forestillingen 
lidt  for  mærket  af  Hensyn  til  det  gamle  fra  gammel  Tid.  Det  viste 
sig  dog,  at  Olaf  Poulsens  livsfyrige  Spil  ikke  tog  Skade  deraf.  Men 
Nicolai  Neiiendam  som  Erasmus  gav  det  ikke  Frihed  nok,  han  fik 
ikke  Lov  til  at  udvikle  sig  naturligt  med  Tiden  er  der  derfor  gaaet  en 
Del  Kunstleri  i  hans  Karakteristik,  der  fra  Begyndelsen  var  modig 
nok.  Han  holdt  nemlig  mer  end  Emil  Poulsen  Erasmus  tilbage  i  sit 
Miliø,  spillede  ham  som  en  Bondestudtnt,  der  vel  har  tilegnet  sig 
noget  af  Bylivets  Pli,  men  ikke  mer  end  at  det  ikke  har  kunnet 
kvæle  hans  Herkomst  fra  Bærget. 

Han  gengav  ham  dertil  mer  som  knapt  udvoksen  Dreng.  —  Stu- 
denter paa  Holbergs  Tid  var  som  bekendt  yngre  end  vore.  —  Slutningen 
med  Pryglene  blev  altsaa  ganske  komisk,  og  Komedien  fik  derved 
dybere  Perspektiv.  Overfor  en  saa  ungdommelig  Kværulant  tog  Olaf 
Poulsens  Degn  sig  endnu  mer  pompøs  ud.  I  hans  Fremstilling  groede 
det  med  et  Væld  af  karakteristiske  Muligheder,  som  syntes  helt  kaotisk: 
Snuhed,  Uvederhæftighed,  Naivitet,  Godmodighed,  Brutalitet,  Frækhed, 
graadig  Levelyst,  mættet  Selvtilfredshed,  stupid  Dvaskhed  —  alt  det, 
syntes  man,  vor  der.  Et  Menneske  og  dog  mange  i  det  ene.  Ingen 
af  Poulsens  Forgængere  havde  rummet  saa  meget  og  saa  lødigt.  Hans 
Instinkt  til  at  fange  Antydninger  af  karakteristiske  Træk  og  holde 
dem  levende,  viste  sig  her  som  enestaaende.  Saa  voldsom  levedygtig 
var  denne  Figur,  at  da  Poulsens  tro  Medarbejder,  Bloch  blev  opfordret 
til  at  sætte  Komedien  i  Scene  paa  Nationalteatret  (1908),  som  et  Par 
Aar  i  Forvejen  havde  ladet  ham  forny  Mester  Gert  Westphaler,  kunde 
han  i  alle  de  Optrin,  hvor  Per  Degn  er  særlig  med,  ikke  komme 
udenom  hans  Karakteristik  og  maatte  medtage  det  gammeldags  Ap- 
parat, der  gjaldt  dér  —  og  altsaa  ikke  hæmmede  Poulsen  —  tiltrods 
for,  at  han  ellers  fornyede  hele  Spillea pparatet  af  Hensyn  til  en  le- 
vende Situationsfornemmelse,  som  gjorde  Forestillingen  til  en  festlig 
Oplevelse  for  de  traditionstrætle  norske  Tilskuere. 

Nille  og  Jeppe  hørte  i  Krisliania  hjemme  i  deres  Stuer,  mens 
de  i  København  havde  traadt  an  i  en  Dekoration.  J«  ppe  gik  til 
Ovnen,  tændte  sig  en  Pibe  og  salte  sig  mageligt  til  Rette  ved  Ovn- 
bænken (Har  vi  ikke  Glæde  for  den  Søn,  Nille?).  Og  Nille  flyttede 
sin  Rok  hen  til  Bordet,  begyndte  at  spinde:  Jo  vist,  der  er  ingen 
Skilling  unyttig  spildt  paa  ham. 

Og  saa  naturligt  som  f.  Eks.  Disputerscenen  i  tredje  Akt  formede 
sig,  saa  menneskeligt  teede  de  modvirkende  sig  i  den.  Per,  Jesper, 
Jeppe  sad  forventningsfuldt  maabende  om  Bordet  Nille  havde  stillet 
sig  bag  Jeppes  Stol  og  saa  spændt  til,  mens  Montanus  disputtrlysten 
og  mundkaad  for  ustanseligt  op  og  ned,  indtil  Per  optændt  af  Angst 
for  det  truende  Nederlag  for  frem  og  slyngede  ham  sit:  Tune  tua  res 
agitiir  —  lige  op  i  hans  Opstoppernæse.  Og  idet  nu  Striden  tog 
voldsommere  Fart  og  hørtes  gennem  de  lukkede  Vinduer  ud  paa  Gaar- 

den,  kiggede  en  Tjenestepige  nysgærrigt  ind,  vinkede  leende  af  Kar- 
len, der  ilede  til  og  lo  med,  fulgt  af  den  grinende  Jacob,  ligesom  paa 
Marstrands  Billede  fra  1844,  hvor  de  ses  i  Døren,  som  paa  Sommer- 
dagen staar  aaben  ud  til  frisk  Luft  og  Land.  Alle  Personerne  i  Stuen 
sprang  op  og  fløj  til  som  i  en  Blæst,  aa  Per  lige  efter  kom  i  Næve- 
kamp med  Erasmus,  hvem  Nille  og  Jeppe  forskræmte  søgte  at  holde 
tilbage,  saa  at  Per  kunde  slippe  ud  af  Døren,  men  medens  Erasmus 
stod  forpustet  og  ordnede  sit  medtagne  Tøj  og  de  øvrige  snakkede 
forvirrede  i  Munden  paa  hverandre,  sparkede  Degnen  pludselig  Døren 
ind  og  raable  sit  Sinke  —  Sinke,  blev  skarpt  forfulgt  af  Erasmus 
langt  ud  over  Marken,  akkompagneret  af  Jespers,  Jacobs  og  Folkenes 
ustanselige  Latter. 

Paa  det  kgl.  Teater  tog  dette  Optrin  sig  ved  Olaf  Poulsens  sidste 
Optræden  i  Foraaret  1917  ikke  nær  saa  levende  ud.  Erasmus  holdt 
dygtigt  fast  paa  den  vrælende  Per  og  stødte  ham  voldsomt  ud  af 
Dørtn  —  Pryglescene  i  gammel  Stil  —  mens  Per  skreg  sig  hæs  paa 
dette  Sinke  —  Sinke,  der  i  den  danske  Iscenesættelse  i  Kristiania 
virkede  ganske  eksplosivt  midt  blandt  de  ophidsede  Gemytler,  som 
var  faldet  til  Ro.  Forandringen  kan  synes  ubetydelig,  navnlig  her  paa 
Papiret,  men  i  Virkeligheden  paa  Scenen  overrumpler  den  ved  sit 
underfundige  Kendskab  til  de  to  Karakterer,  der  her  røber  deres  inderste 
Kærne,  Barnet  i  dem,  ti  Erasmus  og  Per  er  som  to  Skoledrenge; 
hvis  den  ene  tilsyneladende  overvindes,  maa  den  anden  alligevel  skaflFe 
sig  det  sidste  Ord. 


IX 

Erasmus  Montanus  venter  da  endnu  paa  sin  Forløsningstime  for 
dette  og  andet  menneskeligt,  som  holdes  nede  af  Hensynet  til  tidligere 
Fremstilleres  Optræden  i  de  forskellige  Scener.  Længe  vil  det  nok 
vare,  fordi  Olaf  Poulsen  her  var  saa  ubegribelig  omfattende.  Uer- 
stattelig. 

Men  andre  Komedier  er  allerede  blevet  fornyede.  Saaledes  Jean 
de  France  i  Foraaret  1912  (iscenesat  af  Nicolai  Neiiendam),  hvor 
Milioskildringen  stedfæstnede  Figurerne  bedre  end  før  uden  dog  at  for- 
hindre dem  i  at  udfolde  sig  under  Farcens  Tegn,  hvorfor  ogsaa  Dan- 
sen kom  til  at  foregaa  midt  paa  aaben  Gade,  lige  udenfor  Gaards- 
rummet  ind  til  Frands'  Ejendom. 

I  Maskeraden,  genindstuderet  et  Par  Aar  efter  ved  Neiiendam, 
slog  Gæsterne  paa  en  Dansebule,  der  mindede  om  Grønnegadetidens, 
sig  under  en  fy'rig  Hengivenhed  i  Situationen  for  bestandig  løs  af 
Bournonvilles  dekorative  Opstillinger  og  mer  eller  mindre  balletai:tige 
Dansediverlissenienler.  Det,  som  overhovedet  mærkede  disse  to  Fore- 
stillinger, var  det  frigjorte  Spil,  der  ligesom  hos  Bloch  kun  holdt  sig 

til  Traditionen,  naar  den  kunde  podes  sundt  ind.  Tvunget  Talesæt, 
paatvungne  Bevægelser  var  banlyst. 

Noget  andet  er  det,  at  der  i  Maskeraden  var  gjort  nok  saa  meget 
for  stilfulde  Dekorationer  —  særlig  Jeronimus'  Modtagelsesrum  med 
Vindeltrappen  op  til  Leanders  Værelse  paa  første  Sal  var  stemnings- 
vækkende  —  som  for  en  levende  Karakteristik.  Den  var  ikke  saa 
grundigt  eftersporet  som  i  en  Iscenesættelse  af  Bloch.  Det  ydre  skal 
naturligvis  nu,  hvor  vi  er  to  hundrede  Aar  fjærnet  fra  Holbergs  Tid, 
mer  end  nogensinde  trylle  den  lyslevende  frem,  men  absolut  ikke 
paa  Bekostning  af  de  Mennesker,  der  skal  færdes  deri.  Det  kan  være 
godt  nok  at  give  en  pantomimisk  Introduktion  til  Jean  de  France, 
hvor  man  ser  hans  Rejsegods  blive  rullet  ind  og  ham  selv  ankomme 
i  Pomp  og  Pragt,  men  gaar  man  forvidt  i  den  Slags  —  hvad  Max 
Reinhardt  som  bekendt  er  tilbøjelig  til  —  kan  der  nemt  blive  Fare 
for  den  virkelige  Stil,  den,  som  kun  stiger  frem  af  den  ægteste  Men- 
neskeskildring. Det  er  og  bliver  den,  det  først  og  fremmest  kommer 
an  paa.  Det  er  den,  der  takket  være  enkelte  store  Skuespillere  i 
Aarhundredets  Forløb  har  reddet  Holberg  for  Scenen  trods  Ydrets 
Ufuldkommenheder,  trods  traditionelle  Hokuspokus  baade  af  den  ene 
og  den  anden  Slags.  Et  Teater  har  Lov  til  af  Hensyn  til  den  at 
stryge  Replikker  og  Scener  som  Folketeatret  i  Fremstillingerne  af 
Den  Stundesløse,  Det  lykkelige  Skibbrud  og  Pernilles  korte  Frøken- 
stand under  Blochs  og  Einar  Christiansens  Ledelse  for  nogle  Aar  siden. 
Et  Teater  som  det  kongelige  saa  sig  af  Hensyn  til  den  tvunget  til  at 
slaa  hele  det  gamle  Spil  over  Ende  i  Henrik  og  Pernille,  før  det  for- 
beredte Komedien  i   1917. 

Holbergs  Mennesker  er  hans  Tid.  Nutidsmennesker  maa  føle  sig 
lykkelig  taknemlige  for  at  have  oplevet  en  Skuespiller,  der  som  Olaf 
Poulsen  saa  genialt  har  tryllet  dem  frem  for  os,  at  vi  for  lange  Tider 
kender  dem,  som  havde  vi  mødt  dem  paa  Gaden  i  Gaar  eller  i  Dag, 
eller  en  Scenelivets  Kunstner,  der  som  William  Bloch  har  gjort  alle 
Figurerne  i  de  enkelte  Komedier  spillende  levende,  gjort  os  saa  hjær- 
telig  fortrolige  med  dem,  at  vi  elsker  Holberg  som  Profeten  for  det 
danske  Humør. 

Landsbypræsten,  af  Destouches,  21. 

Magnetismen  i  Barbeerstuen,  af  Ingemann,  113. 

Maria  Stuart  i  Skotland,  af  Bjørnson,  210. 

Medbejlerne,  af  Sheridan,  144. 

Menneskehad  og  Anger,  af  Kotzebue,  53. 

Mestersangerne,  af  Wagner,  229. 

Minna  v.  Barnhelm,  af  Lessing,  52. 

De  nysgærrige  Mandfolk,  at'  Wilje,  43. 

De  oj  I  rigtige  Elskere,  af  Richard  Steele,  80. 

Palnatoke,  af  Oehlenschlftger,  211. 

Kingen,  af  Schrøder,  53. 

St.  Hans- Aftenspil,  af  Oehlenschlager,  74. 

Den  Stolte,  af  Destouches,  21. 

Den  Stuinme  i  Portici,  af  Auher,  201. 

Søvngængersken,  af  Aumer,   141. 

TartufFe,  af  Moliére,  19. 

Umyndige  i  Kærlighed,  af  Topsøe,  230. 

De  Unges  Forbund,  af  Ibsen,  210. 

Valerie,  af  Scribe,  148—149. 

Den  Vankelmodige,  af  Destouches.  30. 

Vildanden,  af  Ibsen,  238,  249. 

Den  Yngste,  af  Hertz,   166. 

Zalire,  af  Voltaire,  21. 


KILDER 


Holberg: 

—  Comoedier.     Originaludgaver,  1723-24.  1724—25,  1731—54, 

—  Sechs  Lustspiele,  1743. 

—  Høpfners    Optryksudgave  ca.  1788. 

—  Ludvig  Holbergs  Udvalgte  Skrifter  ved  Rahbek,  1804—06. 

—  L.  Holbergs  Comedier  ved  Rahbek  og  Boye,  1824—32. 

—  Den  danske  Skueplads  ved  Boye,  1843. 

—  Ludvig  Holbergs  Comedier  ved  Molbech,  1843,  (1844). 

—  Ludvig   Holbergs   Comedier  ved  Liebenberg,  1848—54.     (Midlertidig  Op- 
lysning om  Liebenbergs  Udgave.) 

—  Holbergs  Comedier  ved  Liebenberg,  1869—70. 

—  Jubeludgave,  1883-88. 

—  Holbergs  Komedier  ved  Martensen,  1897—1909. 

—  Hans  Mikkelsens  Comoedier.     Genfremstillet,  1902. 
Værker  om   Holberg: 

—  E.  Brandes:    Holberg  og  hans  Scene. 

—  G.  Brandes:  Ludvig  Holberg. 

—  Rahbek:  Om  Ludvig  Holberg  som  Lystspildigter  og  om  hans  Lystspil. 

—  Skav  Ian:    Holberg  som    Komedieforfatter,    Forbilleder  og  Eftervirkninger. 

—  Smith:  Om  Holbergs  Levnet  og  populære  Skrifter. 
Dramaturgi  og  lign.: 

i  Manuskript:  Det  kgl.  Theaters   og   Capels  Arkivsager  (Rigsarkivet) 

—  Clementi ns  haandskrevne  Komedieoversættelser  Bd.   1.  III.    VIL  IX.  (Kgl. 

—  Det  kgl.  Teaters  Regiebøger,  1777—84,  1784—1805. 

—  Manuskripter  i  det  kgl.  Bibliotek  (Ny  kgl.  Saml.  Fol.,  1473,  1576,  —  769«) 

—  Collins  Saml.  3043. 

—  Emanuel  Hansens  Optegnelser.     (Teatermusæet). 

—  Det  kgl.  Teaters  Dekorationsfortegnelser  og  Scenarier. 

—  Scenarier  i  privat  Eje. 

paa  Tryk:  Vilh.  Andersen:   Kritik.     Teater. 

—  Aumont:  Det  danske  Nationalteater,  1748—1889. 

—  Bournonville:  Det  kongelige  danske  Theater  som  del  er. 

—  —  Efterladte  Skrifter. 

—  Brandes:  Dansk  Skuespilkunst. 

—  H.  Christensen:  Det  kongelige  Teater  i  Aarene,  1852 — 59. 

—  E.  Collin:  Af  Jonas  Collins  Papirer. 

—  Lessingund  Mylius:  Beytråge  fiir  Geschichte  und  Aufnahme  des  Theaters. 

—  Lessing:  Hamburgische  Dramaturgie. 

—  Neiiendam:  Breve  fra  danske  Skuespillere  og  Skuespillerinder. 

—  Overskou:  Haandbog  for  Yndere  og  Dyrkere  af  dansk  aramat.  Lit.  ogKun.st. 

—  —  Oplysninger  om  Tlieaterforhold  i  1849 — 1858. 

—  —  Den  danske  Skueplads. 

—  Cl.  Petersen:  Dramaturgisk  Kritik. 

—  Preisler:  Journal  over  en  Rejse  igjennem  Frankrig  og  Tysklancf. 

Rahbek:   Breve  fra  en  gammel  Skuespiller  til   hans  Son. 

—  Dramaturgiske  Samlinger. 

—  Dramatisk  og  litterarisk  Tillæg  (til  Morgenposten). 

—  Om  Skuespillerkunsten. 
Riccoboni:  L'Art  du  Théåtre. 
Rosenstand-Goiske:  Den  dramatiske  Journal. 

—  Kritiske  Efterretninger  om   den  kongelige  danske  Skueplads,  177S— 80. 
Samling  af  adskillige  Skrifter,  1765. 

Tode:    Dramatiske  Tillæg  til         Kritik  og  Antikritik. 
Det  kgl.  Teaters  og  den  dramatiske  Skoles  Programmer. 
Velvillige  Oplysninger  fra: 

Prof.  Viih.   Andersen.      Skuespillerinde   Fru   A.    Bloch.     Prof   Wil.   Bloch. 

Regissør  ved   det   kgl.  Teater,   K.   Borschenius.  Dr.  phil.  E.  Brandes.  Prof. 

E.   Christiansen.      Kgl.    Skuespillerinde    Fru   B.  Hennings.      Skuespiller   L. 

Knudsen,     afdøde  Skuespiller  V.  Kolling.     Forfatteren  R.  Neiiendam.    Kgl. 

Skuespiller  O.  Poulsen.     Kontorchef  M.  Sødring. 
Kostyme: 

—  Bruun:  Danske  Theater-Costumer. 

—  Lahde:  Klædedragter  i  Kjøbenhavn. 

—  Lorentzen  og  Eckersberg:  Holberg-Gallerie. 

—  Samling  af  den  danske  Scenes  Dragter. 

—  Julestuen,  1842  (med  Træsnit  af  Kl  æ  s  trup). 

—  Westphal:  Scener  af  Holbergs  Lystspil. 

—  Kiøbenhavnske  Albumsblade  (Lehmann). 

— .  Erindringer  om  Fru  Jobanne  Louise  Heibergs  Theaterliv.  (Harthung). 

—  Danske  Billeder. 

—  Holbergske  Figurer  og  Typer  (Hansen  og  W eller). 

—  Madsen:  Vilhelm  Marstrand. 
Levned: 

—  H.  C.  Andersen:  Mit  Livs  Eventyr,  1855. 

—  H.  C.  Andersens  sidste  Leveaar. 

—  Bournonville:  Theaterliv  og  Erindringer  II— IIL 

—  J.  L.  Heiberg:  Et  Liv  genoplevet  i  Erindringen. 

—  Ludvig  Holbergs  Levnet, forfattet  afham  selv  i  tre  Breve  ved  K.  L.  Rahbek. 

—  Holberg:  Epistler. 

B.  S    Ingemanns  Levnetsbog,  skreven  af  ham  selv. 

—  Overskou:  Af  mit  Liv  og  min  Tid  II  (Neiiendam). 

—  Rahbek:  Erindringer  af  mit  Liv. 

—  Sperati:  Theater-Erindringer. 

—  Steffens:  Was  ich  erlebte  II. 

—  Sød  ring:  Erindringer  I — IL 

—  Skuespillerinden  Fru  Lucie  Wolfs  Livserindringer. 

—  Oehlenschlåger:  Erindringer  I. 
Breve  fra: 

—  Johanne  Louise  Heiberg  og   Andreas   Frederik  Krieger 

—  Hostrup. 

—  Henrik  Ibsen  II. 

—  I.  P.  Jacobsen. 
Biografi: 

—  Agerholm:  Dr.  Ryge. 

—  Almquist:  Johannes  Brun. 

—  Vilh.  Andersen:  Poul  Møller. 

—  Bobé:  Slægten  Ahlefeldts  Historie  VI. 

—  Brandes:  Kritiker  og  Portrætter. 

—  Bøgh:  Julie  Sødring,  f.  Rosenkilde.     Efterladte  Optegnelser. 

—  Kyrre:  Henrik  Hertz. 

—  Madsen:  Vilhelm  Marstrand. 

Biografi:  Neiiendam:  Johanne  Louise  Heiberg. 

—  Prytz:  Dr.  Mathias  Steenstrup. 

—  Raffenberg:  Vilhehn  Marstrand. 

—  Reumert:  Louise  Phister. 

—  Zinck:  Joachim  Ludvig  Phister. 
Blandet  Litteratur; 

—  Liebenberg:  Bidrag  til  den  oehlenschlågerske  Literaturs  Historie  IL 

—  Heiberg:  Udsigt  over  den  danske  skjønne  Literatur. 

—  Nielsen:  Kjøbenhavn  paa  Holbergs  Tid. 
Nystrøm:   Den  danske  Komedies  Oprindelse. 

—  Rubin:  1807 — 14.  Studier  til  Københavns  og  Danmarks  Historie. 

—  Peter  Frederik   Suhms  Samlede  Skrifter  XVL 

—  Velfortient  Svar,  1792. 

—  Katalog  over  Theaterudstill ingen,  1898. 

—  Heiberg-Udstillingen,  1909. 

—  H    C.  Andersen:  Kunstens  Dannevirke. 

—  Grundtvig:  Nytaarsnat. 

—  Grundtvig:  Kort  Begreb  af  Verdens  Krønike. 
— -  Gyllembourg:  Montanus  den  yngre. 

—  Ingemann:  Magnetismen  i  Barbeerstuen. 

—  Rahbek:  Gert  VVestphaler. 

—  Wegner:  En  liden  gavnlig  Moerskabsbog. 

—  Oehjenschlager :  Holbergs  Jubelfest. 


Tidsskrifter,  Ugeblade,  Lommebøger. 

Adrastea,  1815-16.  Nyt  Aftenblad,  1824-^26,  1846.  Dansk  Album  for 
Litteratur  og  Kunst,  1845.  Almanach  des  Theaters,  1789.  Det  almindelige 
danske  Bibliothek,  1778.     Arena,  1843.     Athene,  1814. 

Brage  og  Idun,  1839. 

Da  Capo,  1889-90. 

Dannora,  1813—14.     Dramaturgiske  Blade,  1799. 

Edda,  1915-16. 

Flyvende  Blade  tor  Literatur,  Kunst  og  Samfundssporgsmaal,  1874  Dansk 
Folkekalender,  1843.     Vor  Fortid,  1917-18.     Før  og  Nu,  1918. 

Harpen,  1821.  Hertha,  1827.  Hjemme  og  Ude,  1861.  Hjemme  og  Ude,  1884. 

For  Idé  og  Virkelighed.  1871,  1873.  Illustreret  Tidende.  1872-74,  1875 
—77,  1884-85,  1889,  1893-96.  Intelligenzblade  for  Litteratur-  Kunsi-  og 
Theatervæsenet  i  Danmark  og  Norge,  1798.     Intelligensblade,  1842. 

Ny  Jord,  1888—89. 

Kjøbenhavnsposten,  1827-28,  1830,  1834,  1840-44,  1851,  1S53. 

Første  Bind  af  Litteratur-,  Kunst-  og  Theater- Arkiv,  1799.  Litteratur-, 
Kunst-  og  Theater-Blade,  1798—99.  Literatur-,  Kunst-  og  Theater-Blad,  1822 
—24.  Literatur  og  Kritik,  1889.  Litteratur-Tidende,  1815.  Lommebog  for 
.Skue.spilyndere,  1785. 

Dansk  Maaned.sskrift,  1861,  1865.  Minerva,  1788-89,  1794,  1796-  98. 
Minerva,  1813.     Dansk  Minerva,  1818.     Morgenblad,  1819.     Museum,  1890. 

Norden,    1862.     Den    nordiske   Tilskuer,    1815.     Nordisk    Universitets  Tids- 

skrift,  1857.  Nord  og  Syd,  1850-51,  1856-59.  Nytaarsgave  for  Skuespil- 
yndere, 1807.     Nær  og  Fjærn,  1877—78. 

Personalltistorisk  Tidsskrift,  1912.  Portefeuillen,  1839,  1841.  Ny  Porte- 
feuiile,  1844 

Sandhedssigeren,  1811.  Skandinavisk  Folkemagasin,  1869.  Nyeste  Skilderie 
af  Kjøbenhavn,  1811,  1815-16,  1818.  La  Spectatrice  danoise,  1749.  For  Skue- 
spilyndere,  1806 — 07.     Søndagen,  1814. 

Thalia,  18-23.  Theatret,  1805—06.  Theaterblad,  1807-08.  Kjøbenhavns 
Theaterblad,  1844.  Theone,  1811.  Tilskueren,  1815-17.  Tilskueren,  1888,  1891 
-92.     Den  danske  Tilskuer,  1806. 

Ude  og  Hjemme,  1882.     Ugeskrift  for  Theater  og  Musik  1880,  1884. 

Blade: 

Aftenbladet,  1843-44.  Avertissements  Tidende,  1856,  1858—60.  Avisen. 
1884-85    1889-90,  1892,  1893-94.     Dags-Avisen.  1880,  1884. 

Berlingske  Tidende,  1841-43,  1848,  1850—51,  1856-57,  1859-64,  1866 
—70,  1873-75,  1877,  1880,  1882,  1884,  1887-89,  1891—92,  1897-98. 

Dagbladet,  1856-62,  1866,  1868-69,  1873-78,  1880-84,  1888,  1892-94, 
1897.  Dagbladet  (norsk),  1908.  Dagen,  1803,  1837,  1840—43.  Dagens  Nyheder, 
1869,  1873—75,  1884,  1887-91,  1899.     Dannebrog,  1893-94. 

Flyveposten,  1846,  1848.  1850  51,  18.56—57,  1859—61,  1867,  1869.  Folkets 
Avis,  1860-61,  1866.  68,  1873—78,  1880.  Fædrelandet,  1840,  1842  44,  1847, 
1851—53,  1855-59,  1861-6-2,  1864-65.  1867-69,  1870-75,  1877,  1880. 

København,  1889-91,  1894,  1896—97. 

Morgenbladet,  1874—75.  1877-78,  1880-81,  1883—84,  1892.  Morgenposten, 
1856.     Kjøbenhavns  Morgenblad,  1825-26.  1829. 

Nationaltidende,  1876—77,  1880—81,  1888,  1891,  1893.  Nyhedsposten,  1860. 

Politiken.  1890. 

Dansk  Rigstidende,  1866-67. 

Social-Demokraten,  1884,  1888,  1890-92,  1894-96. 

Dags-Telegrafen,  1866,  1870,  1874,  1876—77,  1884—85,  1890.  Tidens  Krav, 
1897. 

Verdens  Gang,  1906.     Vort  Land,   1899. 

